
FØRSTE  BOG. 


Niels  Brahe.    II. 


Første    Kapitel. 

Tidernes  Ugunst. 


.Cfter  Hyldingen  paa  Lybjergs  Høi  blev  der  i  nogen 
Tid  stille  i  Lund.  Hr.  Severin  var  strax  derefter 
med  en  Deel  af  sin  Hær  draget  Nord  paa  til  Hel- 
singborg, som  han  beleirede  og  haabede  at  tage  med 
stormende  Haand,  forinden  de  Kongelige  fik  Undsæt- 
ning. Otte  Stisen  havde  Befalingen  i  Lund,  Junker 
Mourits  var  der  med  sine  Byttere,  og  hos  dem  var 
Niels  Brahe  forbleven,  stadigt  sysselsat  med  at  faae 
Skik  paa  de  af  Gjøngerne,  som  bavde  foretrukket  at 
blive  ved  Hæren,  og  hvem  han  forsøgte  at  lære 
Krigstugt. 

Det  var  altsaa  ikke  Fredens  trygge  Stilhed, 
som  herskede  i  den  gamle  Klosterstad;  den  var  som 
et  kort  Vindstille  efter  en  Orkan,  der  hvert  Øieblik 
kunde  bryde  løs  paa  Ny.  I  Alles  Sind  var  der  spændt 
Forventning,  Alles  Blikke  vare  vendte  mod  Syd;  thi 
kim  fra  Malmø  kunde  Fjenden  komme,  om  han  vilde 
gribe    an.      Befalingsmændene    vare    aarvaagne,    der 

blev  liver  Dag  sendt  smaa  Rytterhobe  nd,  som  under- 
tiden vovede  sig  næsten  til  Malmøs  Porte,  og  Niels 
Brahe  var  ikke  sjelden  med  paa  disse  Streiftog. 

Imidlertid  sad  Fru  Anna  i  sin  Bolig,  som  var 
et  stærkt  lille  Steenhuus  i  Sanct  Mortensgade,  ikke 
langt  fra  Sortebrødreklostret  og  tilhørte  dette.  Niels 
Brahe  havde  leiet  det  af  Prioren,  da  det  just  stod 
ledigt,  hvilket  en  af  Stadens  Borgere,  velagtede  Kjøb- 
mand  Jens  Lock  havde  ladet  ham  vide.  Denne  Mand, 
saa  vel  som  hans  Broder  Jørgen,  var  en  tro  Tilhæn- 
ger af  Kong  Christiern,  og  Niels  Brahe  vidste  om 
dem  begge,  at  de  vare  ærlige  og  paalidelige,  hvorfor 
han  havde  givet  sin  Hustru  og  Datter  under  disse 
tvende  Mænds  Beskyttelse,  om  nogen  Fare  pludseligt 
skulde  paakomme  og  han  selv  være  fraværende.  De 
havde  ogsaa  sørget  for  Husets  Udstyrelse  med  Bo- 
have, og  Jens's  Hustru  Maren  havde  med  stor  Omhu 
forestaaet  Indretningen  og  gjort  Sit  til,  at  Herskabet 
skulde  befinde  sig  vel  der. 

Fru  Anna  havde  imidlertid  hurtigt  fundet  sig  til 
Bette  i  sit  nye  Hjem  og  i  sin  eiendommelige  Stilling. 
Hendes  hele  Liv  bares  nu  op  af  en  løftet  Stemning, 
saa  at  hun  selv  ikke  mere  følte,  hvor  eventyrligt  det 
var,  og  paa  hvor  usikker  en  Grundvold  det  hvilede. 
Hun  saae  ikke  mere  tilbage,  men  blot  fremad;  men 
hun  havde  dog  havt  een  Anfegtelse,  nemlig  da  Efter- 
retningen om  Bøndernes  Hærjen  og  Plyndren  kom  til 
Lund.  Mændene  toge  sig  imidlertid  denne  Tidende 
saare  let ;  hendes  egen  Huusbonde  sagde  ubekymret, 
at  den  mishandlede  Almue  blot  udøvede  retfærdigt 
Gjengjeld,     og    at    dette    forhaabentlig    vilde    indjage 


Fjenden  en  gavnlig  Skræk.  Saa  glemte  hun  da  hur- 
tigt det,  hun  ikke  selv  havde  havt  for  Øie.  og  de 
bange  Anelser,  Bøndernes  Misgjerninger  havde  vakt 
hos  hende,   forsvandt. 

Hun  havde  desuden  nok  at  tænke  paa  og  tage 
vare.  Hærens  Befalingsmænd  søgte  hendes  Huus  og 
nød  Gjestfrihed  hos  hende,  men  viste  hende  stor  Ær- 
bødighed. Ingen  kom  der  oftere,  end  Junker  Mou- 
rite,  som  syntes  at  sætte  stor  Priis  paa  hendes  og 
Kirstens  Selskab,  og  hvis  line  og  belevne  Væsen  atter 
var  dem  i  høi  Grad  til  Behag.  Det  var  Fru  Anna 
en  formelig  Lise  og  styrkede  hendes  Haab  om  en 
god  Udgang  paa  Kampen,  at  en  Herre  af  hans  Byrd, 
med  hans  Krigerdygtighed  og  ridderlige  Tænkemaade 
stod  paa  samme  Side.   som  hendes  Huusboud. 

Men  i  det  Fru  Anna,  lig  en  Dronning,  holdt 
Hof  i  Lund.  hk  hun  ogsaa  nogle  af  en  Herskerindes 
Byrder  og  Forpligtelser,  og  hun  paatog  sig  dem  vil- 
ligt. Hendes  ædle,  varme  Hjerte  fandt  Tilfredsstil- 
lelse i  at  gjøre  vel  og  antage  sig  de  Kvinder,  som 
fulgte  med  Hæren,  naar  de  trængte  til  Raad,  eller 
Bistand;  thi  hun  saae  den  dybe  Fordærvelse,  der 
herskede  iblandt  dem,   og  forsøgte  at  modarbeide  den. 

Det  kunde  da  heller  ikke  undgaaes,  at  hun  kom 
i  nærmere  Berørelse  med  Otte  Stisens  Frillekone, 
Alhed,  og  da  hun  skjønnede,  at  der  ved  denne  faldne 
Kvinde  dog  var  noget  Godt,  især  en  usminket  Ærlig- 
hed, fattede  hun  den  dristige  Tanke  at  redde  hende  og 
lod  sig  ikke  afholde  derfra  ved  de  Advarsler  om  det 
Frugtesløse  i  disse  Bestræbelser,  som  hun  fra  flere 
Sider  modtog. 

Hun  havde  imidlertid  i  denne  Sag  meest  benyt- 
tet sig  af  Mellemmænd  og  ingensinde  tilladt  Alfred 
at  betræde  hendes  Huus;  og  derfor  blev  hun  høilig 
overrasket  ved  en  Morgenstund,  da  hun  sad  alene  i 
sit  Kammer,  at  see  Else  aabne  Døren  og  Alhed  træde 
ind.  Det  var  en  Dag  henimod  Slutningen  af  April 
Maaned,  og  da  hendes  Ophold  i  Lund  og  hendes  Be- 
kjendtskab  til  Alhed  havde  varet  omtrent  i  to  Uger. 

Alhed  traadte  ind  med  en  vis  kjæk  Ynde,  som 
var  hende  medfødt,  og  nærmede  sig  uden  Forlegen- 
hed Tru  Anna,  der  sad  i  sin  Hyndestol  og  læste  i 
en  Legendebog.  Hendes  Klædedragt  var  mindre  pra- 
lende og  viste,  at  hun  havde  lært  Noget  ved  at  iagt- 
tage Fru  Anna  og  Jomfru  Kirsten,  naar  de  kom  til 
Leiren.  Hun  hilste  Fru  Anna  med  et  Knix  og  et 
Smiil,  der  i  en  Kreds  af  Hærens  Befalingsmænd  vilde 
forskaffet  hende  en  saare  venlig  Modtagelse,  men  som 
i  Fru  Annas  Øine  havde  Præget  af  Fripostighed. 

Fru  Anna  havde  ladet  Bogen  langsomt  synke 
ned  i  Skjødet  og  fæstede  nu  Blikket  paa  Alhed. 
Saa  fuldt,  reent  og  fast  var  dette  Blik,  og  saa  megen 
Værdighed  lyste  Alhed  i  Møde  fra  dette  Aasyn,  at 
hun,  hvor  kjæk  hun  end  var,  dog  nu  mistede  Fat- 
ningen og  rødmede;  men  hendes  Forvirring  drev  hende 
just  til  at  tale,   og  hun  sagde  da  hurtigt: 

«Det  forundrer  Eder  tænkelig,  ædle  Frue,  at 
jeg  kommer  ukaldet  til  Eder;  men  det  er  nødagtigt; 
jeg  maa  tale  med  Eder.« 

« Visselig  forundrer  det  mig  at  see  Eder  ubu- 
den her, »  svarede  Fru  Anna  koldt,  men  siden  I  nu 
er  her,  da  tal;  hvad  har  I  paa  Hjerte ?» 


« Først  at  takke  Eder, »  sagde  Alhed,  «for  den 
Yelvillie,  I  har  viist  mig  — » 

«-Nu,  dette  forundrer  mig  end  mere,»  faldt  Fru 
Anna  ind,  «thi  ikke  har  jeg  hidindtil  mærket,  at  I 
skjønnede  paa  mine  gode  Hensigter  med  Eder.  I 
ønsker  at  forblive  den,  I  er,  en  usalig  Kvinde,  for- 
agtet af  alle  ærlige  Dannekvinder.* 

Alhed  blev  bleg,  og  hendes  smukke,  blaae  Øine 
skøde  Lyn. 

«I  er  hoffærdig  og  haver  et  haardt  Hjerte,  Fru 
Anna,«  sagde  hun;  «I  dømmer  mig  uhørt.  Hvi  be- 
fattede I  Eder  med  mig?  I  kunde  ladet  mig  i  Fred; 
jeg  var  tilfreds  med  min  Lod;  I  gav  mig  Haab  om 
en  bedre,  den  jeg  dog  ikke  kan  naae.  Jeg  er  kom- 
men for  at  bede  Eder  lade  den  Sag  fare;  Otte  vil 
ikke  gjøre  mig  til  sin  rette,  præstegivne  Hustru,  det 
jeg  dog  nu  ønskede  at  blive.  I  gjorde  mig  da  Uret, 
naar  I  sagde,   at  jeg  ønsker  at  forblive  den,  jeg  er. » 

Da  formildedes  Fru  Annas  Hjerte,  og  hun  sagde: 

«Tag  Sæde,  Alhed,  og  udøs  Eders  Hjerte  for 
mig!  Siden  Eders  Villie  er  saa  god,  da  hitte  vi 
maaskee  endda  paa  en  Udvei  for  Eder.» 

Men  Alhed  tog  ikke  Sæde;  hun  blev  staaende 
foran  Fru  Anna  med  krydslagte  Arme  og  sagde: 

«Det  gavner  til  Intet,  at  der  gaaer  flere  Ord  os 
imellem.  I  vil  ingensinde  lære  at  begribe  mig,  eller 
hvorlunde  jeg  er  bleven  den,  jeg  er. » 

« Maaskee  dog, »  sagde  Fru  Anna;  «og  jeg  er 
en  Kvinde  og  haver  seet  megen  Elendighed  i  denne 
Verden.  I  skal  ikke  gaae  utrøstet  fra  mig;  beret 
mig  Eders  Skjebne;  jeg  skal  taalmodigt  høre  Eder.» 

«En  skjøn  Fortælling-  for  saa  høvisk  en  Frues 
Øren,  som  I  er!»  udbrød  Allied  med  et  bittert  Smiil. 
«Dog,  I  skal  faae  den ;  den  kan  gjøres  kort.  Viid 
da,  at  selv  er  jeg  et  Frillebarn  og  kjendte  aldrig  min 
Fader;  de  sige,  at  lian  var  en  Kirkens  Tjener  og 
Præst.  Otte  fandt  mig  paa  Grulland,  hvorhen  min 
Moder  var  flyet  med  sin  Skam  fra  sin  Hjemstavn  i 
Norge.  Han  begjærede  mig  af  hende,  fik  mig  og 
gav  hende  god  Forsørgelse  til  Gjengjeld.  Nu,  Otte 
Stisen,  han  var  jo  en  stor  Herre,  i  mine  Øine,  som 
en  Fyrste,  siden  er  han  bleven  mindre,  det  er  sandt, 
men  dengang  daarede  han  mig,  en  stakkels  enfoldig 
Tøs  i  Pjalter,  som  jeg  dengang  var.  Han  gjorde  en 
fim  Frue  af  mig  og  klædte  mig  i  Silke  og  Fløiel; 
jeg  fik  gode  Dage  og  var  glad,  ja  hovmodede  mig 
af  min  Lykke.      Begriber  I  det?» 

«Der  gives  mindre  begribelige  Ting,  end  dette, » 
svarede  Fru  Anna  med  et  medlidende  Blik. 

«Nu,»  vedblev  Alhed,  «Otte  var  god  Mand  nok, 
ikke  ond,  og  naar  han  blev  vild,  da  vidste  jeg  at 
tæmme  ham.  Ikke  maa  I  tænke,  at  jeg  lader  mig 
træde  paa  Nakken !  Veed  jeg  saa  heller  ikke  af  anden 
Mand,  end  ham,  hverken  før,  eller  siden,  saa  han  har 
Intet  at  forekaste  mig,  og  have  Alle  ved  Hæren  indtil 
nu  viist  mig  Agtelse;  end  ikke  Hr.  Severin,  eller 
Eders  egen  Gemal,  agte  mig  ringe;   vil  I  troe  det?» 

«Jeg  maa  det  vel,»  svarede  Fru  Anna  og  rød- 
mede let;  «Mænd  dømmer  ikke  Sligt  saa  strengt, 
som  de  burde. » 

«Først  da  I  kom  hertil,  &  vedblev  Alhed,  «fik 
jeg  Fluer  i  Hovedet  og  blev  ringe  i  mine  egne  Øine, 


y 

men  og  Gjenstand  for  Andres  Spot.  De  andre  Kvin- 
der skose  mig  og  spørge,  hvi  jeg  tøver  med  min 
Brudefærd?  Om  Guldsmeden  ikke  kan  faae  mit  Ho- 
vedguld færdigt,  saa  prægtigt  skal  det  være,  eller  om 
jeg  bier,  til  Kong  Christiern  selv  kommer  at  være 
min  Brudefører  for  Alteret  —  og  mere  af  den  Sort; 
det  er  til  at  sprække  af  Harme  over,  og  det  er 
Eder,  der  har  bragt  alt  dette  over  mig!» 

Alhed  havde  Vand  i  Øinene,  hendes  Blik  var 
trodsigt,  og  hun  stampede  i  Gulvet,  da  hun  sagde  de 
sidste  Ord;  men  Fru  Anna  saae  blot  paa  hende  med 
det  samme  medlidende  Blik,  som  før,   og  sagde : 

«Og  dog  sagde  I,  da  I  kom,  at  Eders  Ærinde 
var  at  takke  mig?  Det  ender  nok  snarest  med,  at 
I  bander  mig ! » 

Alhed  gjenvandt  sin  Fatning  og  sagde: 

«Heelt  galen  er  jeg  ikke  endnu;  jeg  har  For- 
stand nok  til  at  skjønne,   at  I  mener  mig  det  godt.» 

«Vel,»  sagde  Fru  Anna;  «men  skjønner  I  og, 
at  det,  jeg  vilde,  var  til  Eders  sande  Bedste ?» 

«Jeg  troer  ja,»   svarede  Alhed  med  et  Suk. 

«Nu, »  sagde  Fru  Anna  med  større  Varme,  «da 
har  I  blot  Et  at  gjøre.  I  maa  forlade  den  Mand,  I 
har  givet  Eder  hen  til,   og  forsøge  at  leve  skikkeligt.« 

Da  brast  Alhed  i  Latter,  slog  Hænderne  sam- 
men og  sagde : 

«Et  skjønt  Forslag  det!  Nei,  da  vilde  jeg  først 
ret  vorde  til  Foragt,  og  man  vilde  sige,  at  Otte 
havde  forstødt  mig  for  Utroskabs  Skyld ;  aldrig  gjør 
jeg  det!» 

»Da  nieente  I  ikke,   hvad  I  sagde  før, »   svarede 

Fru  Anna,  «at  det,  jeg  vilde  udrette  for  Eder,  var 
til  Eders  sande  Bedste. » 

«Og  hvorlunde  skulde  jeg-  saa  bjerge  Føden? 
Jeg  har  Intet  lært  og  havde  stedse  en  Kvinde  til 
min  Opvartning. » 

« Derfor  gives  der  Raad, »  svarede  Fru  Anna;  «jeg 
vil  tage  Eder  i  mit  Brød  og  lade  Eder  lære  Noget. 
Jeg  vil  gjøre  Eder  til  Huusholder  paa  min  G-aard 
Walløse.» 

Da  rødmede  Alhed  dybt,  og  hun  løftede  stolt  sit 
Hoved;  et  Forslag  af  den  Art  krænkede  hende,  men 
overraskede  hende  tillige.  Fru  Anna  havde  dog  hidtil 
viist  hende  noget  Hensyn  og  ikke  duttet  hende  som 
en  simpel,  ufri  Kvinde.  Dette  havde  den  ædle  Frue 
nu  blot  gjort  af  en  vis  Skyhed,  for  at  holde  Alhed 
i  Afstand;  men  denne  havde  opfattet  det  anderledes. 
Nu  kom  hendes  hidsige  Blod  i  Kog,  og  hun  svarede, 
i  det  hun  satte  Haanden  i  Siden : 

«Saa  I  vil  gjøre  mig  til  Eders  Tyende?  Jeg 
siger  Tak  for  mig!  Jeg  trækker  for  at  være  min 
egen  Herre. » 

«Da  stikker  dog  den  falske  Hovmods  Djævel  i 
Eder, »  svarede  Fru  Anna  fortørnet. 

«Og  hvorlunde, »  spurgte  Alhed  med  stigende 
Harme,  «skal  den  Hovmods  Djævel  kaldes,  der  stik- 
ker i  Eder?  I  forglemmer,  til  hvis  Fane  Edei-s  Huus- 
bond  har  svoret.  Naar  Kong  Christiern  vender  til- 
bage, da  vil  det  ganske  være  forbi  med  de  gode 
Mænds  store  Heftigheder  og  Magt  og  med  deres  Kvin- 
ders Hoffærdiglied;   da  ville  vi  Alle  vorde  Lige.» 

«Jeg    tænker  dog,»    svarede  Fru  Anna    med    et 


roligt  Smiil,  thi  hun  havde  hurtigt  fattet  sig,  «at 
der  vil  blive  nogen  Forskjel  endda.  Forføi  Eder  nu 
bort!  Hvad  jeg  har  havt  for  med  Eder,  det  har 
været  takløs  Gjerning;  jeg  vil  Intet  mere  have  med 
Eder  at  skaffe  ! » 

Da  loe  Alhed  spodsk,  slog  Hænderne  sammen 
og  sagde : 

«Nu,  Gud  have  Lov!  Hilsen  til  Jomfru  Kir- 
sten og  raad  hende  ei  tiere  at  gjeste  Leiren;  vi 
kunde  mødes  ;  sidst  da  veg  hun  til  Side  for  mig,  som 
om  det  var  en  Besmittelse,  at  min  Kjortels  Søm 
rørte  ved  hendes.  Dog,  hvo  veed  —  lader  os  see 
inden  Enden,  hvo  der  maaer  meest,  I  og  Eders  hof- 
færdige Datter,  eller  jeg  ! » 

Derpaa  dreiede  hun  sig  rundt  paa  Hælen  og  gik ; 
men  Fru  Anna  blev  nogle  Øieblikke  siddende  i  dybe 
Tanker;  reiste  sig  saa  og  gik  ind  i  Kammeret  ved 
Siden  af;  men  som  hun  aabnede  Døren,  fik  hun  at 
see  et  Syn,  der  ganske  berøvede  hende  den  Fatning, 
hun  nylig  havde  tilkjæmpet  sig. 

Paa  en  Løibænk  sad  Oluf  og  Else  Haand  i 
Haand  og  lod  til  at  have  talet  i  stor  Fortrolighed 
med  hinanden.  Elses  Øine  vare  røde  af  Graad;  hun 
sprang  op  med  et  Skrig,  da  hun  saae  Fru  Anna  og 
vilde  løbe  ud  af  Stuen,  men  det  blev  hende  budet  at 
blive.  Oluf,  som  havde  Hat  paa  og  Værge  ved  Si- 
den, thi  han  var  nylig  kommen  fra  Leiren,  reiste  sig 
med  en  forlegen  Mine,  men  syntes  dog  hurtigt  at 
gjenvinde  sin  Fatning  og  saae  sin  Moder  frimodigt 
ind  i  Øinene. 

« Gud  og  alle  Hellige  staae  mig  bi !  «   udbrød  Fru 

Anna,    «hvad  have  I  To  fore?    Oluf,   Oluf,  jeg  havde 
ikke  troet  saa  ringe  om  Dig ! * 

«I  maa  helst  nu  vide  det,»  sagde  Oluf.  «Else, 
min  gode  Legesøster  og  jeg,  vi  have  hinanden  kjær. 
Dog  er  det  ikke  min  Agt  at  gjøre  heude  til  min 
Fæstemø,  af  den  Aarsag,  at  jeg  muligt  ingensinde 
forandrer  mig.  Jeg  sagde  hende  nys,  at  jeg  elsker 
min  gode  Klinge  høiere,  end  nogen  Jomfru;  min  Hu 
staaer  til  mandig  Bedrift  og  Krigerfærd :  deraf  hen- 
des Oraad.  Dog  føiede  jeg  til,  at  om  jeg  nogen  Tid 
tog  mig  en  Hustru,   da  skulde  det  vorde  hende. 

«01uf,  er  Du  galen?*  spurgte  hans  Moder  i 
stor  Harme.  » Kan  Du  saa  forglemme  Din  Herkomst, 
at  Du  er  Din  Faders  Søn,  og  at  Else  er  en  ufri 
Kvinde?  Ak,  Sligt  vilde  Jørgen  ingensinde  kunde 
gjort!* 

«Jeg  har  Intet  forglemt, »  svarede  Oluf  sindigt 
og  fast;  «jeg  tænkte  blot  som  saa,  at  det  nu  snart 
kan  vende  sig  saa,  at  Frie  og  Ufrie  de  vorde  eens 
gode;  har  dog  Fader  stillet  sig  paa  Almuens  Side 
og  vil  neppelig  modsætte  sig,  at  jeg  tager  en  Adel- 
bondes *  Datter,  hvad  Else  er  og  dertil  en  d}rdig 
Jomfru,  til  Hustru,  om  min  Hu  staaer  dertil ;  men 
jeg  vidste  forud,  at  Eder  vilde  det  ikke  være  til 
Behag.; » 

A'ed  Guds  Moder,  der  sagde  Du  sandt !  ->  ud- 
brød Fru  Anna;  «og  Du  skal  snart  erfare,  at  Din 
Fader  tænker  deri,  som  jeg.  Du  har  tænkelig  lært 
ved  Hæren  at  lege  med  det  Hellige  og  mener,   det  er 

*  Selveier. 


ingen  Synd  at  tage  sig  en  Slegfredviv?  men  jeg  skal 
lære  Dig  Andet !      Nu  fort  med  Dig ! 

Oluf  sendte  Else  et  trøstende  Blik  og  forlod 
Kammeret;  men  da  han  var  gaaet,  vendte  Fru  Anna 
sig  til  Else,  som  stod  bleg  og  fortabt  for  hende  og 
sagde  : 

Du  er  en  letfærdig  Jomfru ;  har  alt  een  Fæste- 
mand og  lader  Dig  dog  klappe  af  en  anden  Mand, 
der  ingensinde,  det  veed  Du  grant,  kan  vorde  Din 
Ægtefælle.  Det  snareste,  det  skee  kan,  skikker  jeg 
Dig  til  Dine  Frænder  og  skal  sørge  for,  at  Du  vor- 
der  ægteviet  til  Øland ;  havde  han  været  her  og  ikke 
med  Hr.  Severin  for  Helsingborg,  Du  skulde  dandset 
med  ham  til  Alteret  den  Dag  i  Morgen ! » 

Else  saae  forskrækket  op.  Hun  havde  kun  een 
Gang  talt  med  Landsknegten  Øland  i  Lund  og  givet 
ham  en  ublid  Modtagelse ;  hans  Fjernelse  havde  været 
hende  til  stor  Lise.  Hun  samlede  nu  alt  sit  Mod 
og  sagde: 

«Fru  Anna!  mellem  Øland  og  mig  er  Alt  forbi 
og  ude;  saa  stor  er  ikke  Eders  Magt,  at  I  kan 
tvinge  mig  til  Ægteskab  mod  min  Yillie.  Huusbond 
vil  ikke  staae  med  Eder  i  den  Sag.» 

Ikke?»  svarede  Fru  Anna  bleg  af  Harme,  «Du 
skal  faae  det  at  see !  Nu  ti,  at  jeg  ikke  forglemmer 
mig  selv  og  varmer  Dine  Øren,  det  Du  ærligt  havde 
fortjent.  Else,  Else,  jeg  har  havt  Dig  saare  kjær, 
og  nu  lønner  og  Du  mig  med  Utak!  Bort  fra  mine 
Øine!      G-ak  paa  Dit  Kammer  og  forbliv  der!>.> 

Da  Fru  Anna  i  heftig  Sindsbevægelse  atter 
traadte  ind  i  Dagligværelset,    forskrækkedes   hun  ved 

at  see  en  Mand  staae  derinde,  og  hendes  Forlegenhed 
blev  ikke  mindre,  da  han  vendte  sig,  og  hun  saae, 
at  det  var  Junker  Mourits.  Han  hilste  hende  med 
sin  sædvanlige  Høviskhed,  kyssede  den  Haand,  hun 
forvirret  og  rødmende  rakte  ham,   og  sagde: 

<;Ædle  Frue!  Jeg  kan  see  det  paa  Eders  Aa- 
syn,  at  I  har  havt  Fortræd  og  lad  mig  strax  sige 
Eder,  at  jeg  kjender  Aarsagen  til  Eders  onde  Lune. 
Jeg  traf  Alhed  lidet  herfra,  og  hun  berettede  mig 
om  sit  Besøg  hos  Eder;  det  er  skammeligt,  at  hun 
har  formastet  sig  til  at  trænge  ind  til  Eder  og  har 
krænket  Eder  i  Eders  eget  Huus.» 

Fru  Anna,  som  over  sin  nyeste  Bekymring 
allerede  havde  glemt  Alhed,  følte  sig  lettet  ved  at 
see,  at  en  Forklaring  blev  hende  sparet,  satte  sig  i 
sin  Hyndestol,  bød  Junker  Mourits  tage  Sæde  paa 
den  Løibænk  som  stod  hos,   og  sagde: 

«  Straffede  I  hende  derfor  ?» 

«Vel  gjorde  jeg  det, »  svarede  han  med  et  Smiil, 
«dog  med  Maade.» 

Det  maatte  den  gode  Junker  nok  sige;  thi  han 
havde  blot  klappet  Alhed  paa  Kinden  og  sagt;  vær 
nu  ikke  saa  gram  i  Hu  over  det,  min  Dukke!  Gak 
til  Dit  Kvarter   og  hold  Dig  stille! 

«I  vore  vanskelige  Kaar,»  vedblev  han,  « nød- 
sages man  til  at  fare  med  Lempe.  Havde  jeg  talt 
Alhed  haardt  til,  da  vilde  der  ligget  et  Huus,  og 
Otte  Stisen  vilde  bleven  saare  fortørnet.  Den  store 
Sag,  vi  kjæmpe  for,  bør  ei  lide  Afbræk  ved  Uenig- 
hed over  Smaating.  Jeg  er  kommen,  ædle  Frue,  for 
at  sige  just  dette  til  Eder.     Det   er  skjønt  af  Eder, 

at  I  har  villet  gjøre  Alhed  til  en  ærlig  Hustru ;  men 
jeg  kunde  forud  sagt  Eder,  at  det  var  spildt  Umage. 
Er  det  saa  og  lige  godt  og  eens,  om  der  er  en  Frille- 
kone  mere,   eller  mindre,   ved  Hæren. » 

« Jeg  frygter,  I  kar  Ret,  Junker  Mourits, »  sagde 
Eru  Anna  med  et  Suk;  «kvad  er  dog  Krig  for  et 
ugudeligt   Haandværk!» 

«Nu, »  svarede  Junker  Mourits,  -det  kan  være 
ilde  nok  bevendt  med  Dyd  og  gode  Sæder  og  i  Fred. 
Dog  kar  I  ei  ganske  Uret;  men  tag  mig  det  ei  til 
Mistykke,  naar  jeg  siger  Eder,  hvad  jeg  tænker  — 
I  burde  forbleven  ved  Hjemmet  og  aldrig  kommen 
hid ! » 

«Jeg  troer,  I  haver  Ret,»  svarede  Eru  Anna 
med  et  Suk;   «jeg  vidste  ikke,    hvortil  jeg  gik  ind.  > 

«Men  saare  vilde  dog  jeg  beklaget  det,  Fru 
Anna,  om  I  var  bleven  herfra, »  sagde  Junker  Mou- 
rits og  saae  hende  venligt  og  med  et  spørgende  Blik 
ind  i  Øiet.  «For  G-ud,  i  Eders  ædle  og  dydige  Sel- 
skab haver  jeg  nu  her  tilbragt  de  lyksaligste  Dage  i 
mit  Liv ! » 

«Høilig  vilde  og  jeg  beklaget  det.»  svarede 
Eru  Anna,  «kavde  jeg  ingensinde  lært  Eder  at  kjende.» 

Hun  saae  paa  ham  med  det  Blik  og  det  Smiil, 
hvorom  Niels  Brahe  og  Flere  med  ham  tænkte,  at 
der  ikke  var  Mage  til  det,  saa  reen  og  skjøn  en 
Sjæl  straalede  der  ud  af  hendes  fagre  Aasyn. 

«Fru  Anna,  sagde  Junker  Mourits  med  bevæ- 
get Røst,    «jeg  haver  et  Ønske !» 

«Siig  frem,  ædle  Herre,«  svarede  hun;  «staaer 
det  i  min  Magt  at  opfylde  det,  da  skal  det  skee.» 

«At  I  maatte  vorde  min  Værmoder* ! » 

«Ei!  derom  drømte  jeg  ikke, »  udbrød  Fru  Anna 
glad.  «Dog  nu,  I  siger  det,  da  rinder  det  mig  i  Hu, 
at  I  og  Kirsten,  I  have  talet  meget  med  hinanden.« 

«Dog  ikke  om  Elskov,  ■  tilføiede  Junker  Mou- 
rits.  «  Jomfru  Kirsten  undveg  stedse  Sligt;  dog  troer 
jeg,  at  min  Person  er  hende  ikke  imod.  Hvad  mon 
Eders  Gemal  tænker  om  mig?    . 

«Det  Bedste, »  svarede  Fru  Anna.  «Jeg  feiler 
neppe  deri,  at  Eders  BqjUen  til  vor  Datter  vil  volde 
ham  Glæde. » 

«Da  siig  ham,  naar  I  ham  seer,  at  min  Hu 
staaer  til  Jomfru  Kirsten.« 

«Det  skal  jeg;  dog,  Gud  naade,  naar  og  hvor 
længe  haver  jeg  ham  ?  Han  kommer  og  farer  af  igjen 
som  en  ilende  Byge.  Imens,  da  stræb  at  vinde  Kir- 
stens Hjerte  og  tal  frit  til  hende.  Jeg  vil  forud 
sige  Eder,  at  hun  haver  havt  en  anden  Mand  kjær, 
saa  I  der  vil  faae  Noget  at  overvinde.  Hendes  Hu 
stod  usaligt  til  den  Mand,  der  alier  sidst  kan  vorde 
hendes  Ægtefælle,  Thord  Ibsens  Søn  Jakob,  som  nu 
er  med  de  Andre  i  Malmø,  det  I  vil  kunne  forstaae, 
om  I  kj ender  den  ulykkelige  Sag,  som  skiller  vor 
Slægt  fra  hans.« 

«Jeg  gjør  saa  og  begriber  let  det,»  svarede 
Junker  Mourits. 

«Dobbelt, »  sagde  Fru  Anna,  vil  det  da  glæde 
Niels,  om  I  formaaer  at  bringe  hende  paa  andre 
Tanker  og  vinde  hendes  Hjerte.     Hun  haver  sit  eget 

*  Svigermoder. 

Sind,    men    hun    er    ærlig    og    vil    give  Eder    aabent 
Svar. » 

«Jeg  vil  gjøre  det,,  svarede  Junker  Mourits, 
cstrax  første  Gang,  jeg  træffer  hende  uden  Vidner. 
Som  Sagen  staaer,   da  bør  jeg  fare  med  Lempe. » 

si  er  en  besindig  og  viis  Herre!  udbrod  Fru 
Anna  og  saae  venligt  paa  ham.  «Ak.  kunde  nu 
denne  Glæde  vorde  os  til  Deel!  Stor  og  grum  er 
Tidernes  Ugunst,  og  jeg  haver  ved  Guds  Moder  alt 
paa  mere  end  een  Viis  faaet  den  at  fornemme!  Først 
den  store  Græmmelse,  det  voldte  os,  at  vor  ældste 
Søn  gik  over  og  staaer  nu  imod  os  som  en  Fjende 
og  nu  — » 

Her  standsede  hun  brat  og  taug;  men  Junker 
Mourits,  som  mente  at  kunne  gjette  hendes  Tanker, 
tog  Ordet  og  sagde: 

Keer  Eder  ikke  om  Alheds  Frækhed  i  denne 
Morgenstund!  Jeg  skal  sige  det  til  Otte  Stisen,  som 
vil  advare  hende,  saa  hun  ikke  kommer  tiere.« 

«Ikke  tænkte  jeg  paa  hende,  svarede  Fru 
Anna,  «enddog  det  er  haardt,  at  jeg  maa  døie,  at 
en  slig  letfærdig  Kvinde  trænger  ind  til  mig  og 
haaner  mig;   dog,   dette  haver  jeg     selv  forskyldt.;* 

Da  Junker  Mourits  nu  spurgte,  hvad  det  da 
var,  hun  havde  tænkt  paa,  fortalte  hun  ham  om  det, 
der  var  hændet  hende  med  Oluf  og  Else.  Han  borte 
paa  hende  smilende,  som  om  han  tillagde  den  Sag 
ringe  Vægt;  men  da  sagde  hun: 

'  Alle  pukke  de  paa  det  Samme  og  sige,  at  naar 
Kong  Christiern  kommer  i  Landet  igjen,  da  vil  det 
være  ude  med  de  gode  Mænds  Magt  og  Eettigheder, 

Niels  Brahe.    II.  2 

og  at  da  skulle  Alle  vorde  Lige.  Siig  mig  dog, 
fører  Kong  Christieru  Sligt  i  sit  Skjold?  Vil  han, 
om  han  atter  kommer  til  Magten,  usindigt  omstyrte 
Fædrenes  Indretninger  og  forstyrre  Verdens  Orden  ?» 

«Vær  tryg  ædle  Frue,»  svarede  Junker  Mou- 
rits,  «derpaa  tænker  han  neppelig  og  vil  ei  heller 
evne  det,  om  hans  Hu  endogsaa  stod  dertil.  Al- 
muen er  i  hans  Hænder  som  en  Løftestang  til  at 
vippe  Hertug  Frederik  af  Sædet.  Naar  det  er  fuld- 
byrdet, da  vil  atter  den  gamle  Orden  indtræde,  om 
han  end  visselig  vil  sørge  for,  at  de  gode  Mænd  ei 
misbruge  deres  Myndighed  og  trykke  Almuesmanden 
for  haardt.  Saa  vil  og  sikkert  Hr.  Tyge  og  nogle 
af  de  Værste  miste  deres  Læn.  Jeg  forventer,  at 
naar  Kong  Christiern  atter  kommer  i  Sædet,  da  vil 
han,  gjort  viis  ved  Ulykken,  fare  med  Lempe  og 
vorde  en  Regent,  god  og  viis  som  Salomon. 

«TJsigeligt  trøster  det  mig  at  høre  Eder  tale 
saa,»  svarede  Fru  Anna;  «jeg  vil  mindes,  hvad  I 
nys  sagde  og  stræbe  at  tænke  og  haabe,  som  I. » 

«Dog  er  der  end  langt  til  Maalet, »  sagde  Junker 
Mourits.  «I  sukkede  før  over  Krigens  "Uvæsen,  og 
dog  veed  I  end  ikke  hvad  Krig  er;  thi  denne  Fejde 
har  hidindtil  kun  været  Legeværk;  men  nu  vil  det 
sikkert  snarligen  blive  til  Alvor.  Jeg  fik  i  denne 
Morgenstund  en  vigtig  Tidende,  som  jeg  vilde  med- 
delt Eders  Huusbond,  men  han  var  ikke  til  at  finde. 
Der  er  nu  kommet  Undsætning  til  Malmø;  ikke  veed 
jeg,  hvor  stærk  den  er,  men  den  føres  af  Johan 
Rantzov.^ 

«Nu, »  svarede  Fru  Anna,  «det  maatte  vel  komme 
før.   eller  siden. 

«Jeg  sagde:  Johan  Rantzov,  ædle  Frue!-* 
vedblev  Junker  Mourits  med  Eftertryk;  «det  Navn 
veier  en  heel  Hær  op;  jeg  kjender  den  Herre  fra 
forhen :  jeg  veed  om  hans  Hærførerdygtighed,  Baad- 
snarhed  og  IJforfærdethed.  Det  vil  jeg  sige  Eder: 
stil  imod  mig  Tyge  Krabbe  med  tusinde  Mand  og 
Johan  Rantzov  med  blot  tre  hundrede,  og  jeg  trækker 
for  at  fegte  med  Hr.  Tyge  og  hans  tusinde  Mand. 
Hr.  Johan  vil  nu  tage  Tøilen  i  sin  Haand,  og  snart 
vil  det  komme  til  Slag. » 

« Frygter  I  for  Udfaldet ?»   spurgte  Fru  Anna. 

«Nei, »  svarede  Junker  Mourits.  »Frygt  er  det, 
der  sidst  hjemsøger  mig,  og  jeg  stoler  desuden  paa 
vort- Arkeli,  som  er  Fjendens  langt  overlegent:  men 
lader  os  nu  tale  om  Eder!  Det  er  mit  Raad  til  Eder 
og  Eders  Datter,  at  I  tænke  paa  at  salvere  Eder. 
Jeg  vil  tale  med  Eders  Huusbond  derom,  naar  jeg 
træffer  ham.  Yed  det  første  Nys  om  Fjendens  Nær- 
værelse,  da  bør  I  bryde  op  og  forlade  Staden. 

Nødigt  gjør  jeg  det,/  svarede  Fru  Anna  ufor- 
færdet: <jeg  vil  forblive  hos  min  Huusbond  og  see 
Udgangen  paa  Feiden.> 

« Lykkelig  er  kan,  >  sagde  Junker  Mourits  rid- 
derligt, «som  haver  saa  modig  en  Hustru!  Dog  veed 
I  ikke,  hvad  I  der  gjør;  betænk,  at  Landsknegten 
efter  Seiren,  om  vore  Fjender  skulde  vinde  os  over, 
er  som  et  grumt  Dyr:  han  agter  hverken  Kvinder 
eller  Børn.  Tænk  paa  Eder  selv,  men  og  paa  Eders 
kjære  Datter  og  hendes  Sikkerhed!« 

•2* 

«Vel,»  svarede  Fru  Anna,  «vi  ville  høre  min 
Huusbonds  Mening  derom,  naar  han  kommer  til  Stede. » 

Junker  Mourits  reiste  sig  nu,  stod  et  Øieblik 
uvis  og  sagde  saa: 

«Jeg  tænkte  nu  over  Tidernes  Usikkerhed;  Kri- 
gen kan  skille  os  ad. i  et  Nu;  tillader  I,  at  jeg  ste- 
des for  Jomfru  Kirsten  og  faaer  hende  i  Tale?» 

(Hjertens  gjerne,  om  hun  var  til  Huse;  men 
hun  er  gangen  til  Fromesse  hos  Sanct  Laurentius ; 
jeg  forundrer  mig  over  hendes  lange  Udebliven. » 

«Nu,»  sagde  Junker  Mourits,  idet  han  tog  Af- 
sked,  «da  vil  jeg  ile  derhen  og  gaae  hende  i  Møde!« 


Andet  Kapitel. 

Sortebroderen. 


Aarsagen  til  Kirstens  lange  Udebliven  var  den, 
at  hun  fra  Kirken  var  gaaet  videre  til  Jens  Locks 
Bolig  for  at  besøge  lians  Hustru  og  var  bleven  op- 
holdt en  rum  Tid. 

Maren  Lock,  en  godlidende  Kvinde,  men  noget 
æresyg,  var  nemlig  saare  glad  ved  sit  Bekjendtskab 
med  Herskabet  fra  Wandaas,  hvis  Nedladenhed  hun 
priste  høit  for  Alle,  og  gjorde  derfor  stor  Stads  af 
sin  ædelbaarne  Gjest,  hvem  hun  beværtede  med  Luten- 
drank  og  søde  Kager  og  underholdt  med  vidtløftige 
Fortællinger  om  alle  sine  huuslige  Gjenvordigheder 
i  denne  usalige  Krigstid  og  om  Landsknegtenes  og 
deres  Kvinders   Tyvagtighed  og  store  Frækhed. 

Hun  sørgede  ogsaa  for,  at  den  Pige,  der  led- 
sagede Jomfru  Kirsten^,  blev  rigeligt  forfrisket.  Det 
var  en  Fadebuurskvinde,  som  Fru  Anna  havde  taget 
med  fra  Wandaas,  og  som  forestod  hendes  Huushold- 
ning  i  Lund.     Else    pleiede    ellers    at    gaae    med    til 

Kirke,  og  da  ledsagedes  de  stedse  af  en  G-aardsvend; 
men  Else  havde  denne  Gang  underfundigt  paaskudt 
Hovedvee,  mens  Sandlieden  var,  at  hun  snarere  led 
af  Hjertevee,  og  Svenden  liavde  Ærinde  andet  Steds, 
hvorfor  Fru  Anna  havde  ladet  Karen  gaae  med  og 
mente,  at  denne  midaldrende,  haandfaste  Kvinde  var 
Beskyttelse  nok;  thi  baade  hun  selv  og  kendes  Datter 
vare  nu  vel  kj endte  i  Byen,  som  i  Leiren,  og  Ingen 
havde  endnu  vovet  at  fortrædige  dem,  naar  de  fær- 
dedes paa  Gaden. 

Omsider  slap  Kirsten  løs  fra  Maren  Lock;  men 
som  hun  begav  sig  paa  Hjemveien  og  gik  forbi  Kir- 
ken, da  kom  der  en  Hob  drukne  Landsknegte  imod 
dem.  Povel  Kjørning  var  med  i  Flokken;  thi  han 
holdt  sig  ikke  for  god  til  at  svire  med  de  menige 
Krigere,  naar  de  betalte  Gildet,  og  han  var  mere 
end  halv  beskjenket. 

Da  han  nu  saae  Kirsten  komme,  løb  han  hen 
til  hende,  hilste  hende  med  saa  djrbt  et  Buk,  at  han 
nær  var  falden  paa  Næsen  for  hendes  Fødder,  og 
talede  hende  til,  blot  for  at  vise  Landsknegtene,  hvil- 
ket fornemt  Selskab  han  havde,  og  hvor  stor  en 
Mand  han  var;  men  Landsknegtene,  som  i  deres 
drukne  Tilstand  ikke  bleve  vaer,  hvem  det  var,  Povel 
Kjørning  havde  givet  sig  i  Kast  med  og  blot  saae, 
at  det  var  to  Kvinder,  med  hvem  de  formodede,  at 
han  vilde  drive  Spas,  løb  i  Hælene  paa  ham  derhen, 
slog  Kreds  omkring  Kirsten  og  Fadebuurskvinden, 
talte  dem  uhøvisk  til  og  havde  allerede  lagt  Haand 
paa  dem  Begge,  da  pludseligt  en  draget  Klinge  ly- 
nede   midt    iblandt    dem    og    susede    om    Ørerne    paa 

op  og  vilde  drage  deres  Huggekaarder;  men  da  de 
saae,  at  det  var  Junker  Mourits,  og  at  lian  havde 
de  fire  Drabanter,  som  pleiede  at  ledsage  ham,  med 
sig,  vege  de  til  Side. 

Junker  Mourits  skammede  Povel  Kjørning  ud 
og  lovede  Landsknegtene  streng  Straf  for  deres  For- 
masteligked,  hvorpaa  de  slukørede  laskede  af,  og  da 
Povel  Kjørning,  som  vilde  retfærdiggjøre  sig,  mær- 
kede ,  at  han  ikke  blev  hørt,  fulgte  han  bandende 
efter  dem. 

Kirsten  som  ingenlunde  havde  mistet  Fatningen, 
rakte  Junker  Mourits  Haanden  og  sagde : 

«Grud  have  Lov,  at  I  kom,  og  Hjertens  Tak, 
fordi  I  saa  modigt  ilede  os  til  Hjelp ! 

Xu,»  svarede  han,  «havde  jeg  ikke  gjort  saa,  da 
maatte  jeg  kaldes  en  Usselryg;  men  hvor  dristigt  af 
Eder,  Jomfru  Kirsten,  at  færdes  paa  Gaden  uden 
mandlig  Ledsagelse  og  hvor  lidet  betænksomt  af  Eders 
Fru  Moder  at  tillade  det!» 

Han  bød  hende  sin  Arm  og  sagde,  at  han  vilde 
ledsage  hende  hjem;  og  de  gik  saa,  i  det  Karen  og 
Drabanterne  fulgte  efter  i  nogen  Afstand.  Han 
valgte  imidlertid  ikke  den  nærmeste  Yei  til  Sanct  Mor- 
tensgade;  men  Kirsten  blev  det  ikke  vaer,  at  han 
gik  Omveie;  thi  snart  fik  hun  Noget  at  høre,  som 
fængslede  hele  hendes  Opmærksomhed  og  pinligt  over- 
raskede hende. 

I  det  han  unskyldte  sig  med  Tidernes  Usikkerhed 
og  bad  hende  tilgive  ham,  at  han  dristigt  benyttede 
denne   Leilighed    til    at    tale    uforstyrret    med  hende. 

tolkede  han  hende  med  velvalgte  Ord.  mandigt  og 
smukt,  sin  Kjærlighed:   derpaa  sagde  han: 

«Jeg  har  nu.  for  lidet  siden,  talet  med  Eders 
Fru  Moder  og  sagt  hende,  at  min  Hu  staaer  til 
Eder.  Hun  er  mig  god,  vil  gjerne  have  mig  til 
Dattermand  og  troer  at  kunne  borge  for  Eders  Fa- 
der, at  han  tænker*  som  hun.  Med  ham  vil  jeg 
snarest  tale :  men  siden  det  er  kommen,  som  det  er, 
da  vilde  det  være  frydefuldt  for  mig,  om  jeg  kunde 
lade  ham  vide,  at  I  er  mig  god:  tor  jeg  haabe  det, 
Jomfru  Kirsten? 

Men  da  Svaret   ikke  kom  strax.   foiede  han  til: 

»Lad  mig  sige  Eder,  hvad  Eders  Fader  heelt 
vel  veed,  at  jeg  er  ingen  arm  Mand.  Min  Halv- 
broder, Grev  Johan,  er  pligtigt,  naar  jeg  begjærer 
det,  at  udbetale  mig  en  rund  Summa,  hvis  Størrelse 
jeg  ikke  nu  vil  nævne:  nok  at  I  veed.  at  jeg  evner 
at  sikkre  Eder  saa  god  Forsørgelse,  som  en  Jomfru 
i  Eders  Kaar  med  Rette  venter  sig.» 

Denne  forstandige  Tale  gjengav  Kirsten  den  Fat- 
ning, som  hendes  Beilers  Erklæring  havde  berøvet 
hende.  Det  smertede  hende  virkelig,  at  hun  niaatte 
bedrøve  ham  med  et  Afslag:  thi  hun  agtede  ham  og 
nærede  Yenskab  for  ham :  men  nu  begyndte  hun  at 
troe,  at  den  store  Medgift,  hun  vilde  bringe  den 
Mand,  hun  skjenkede  sin  Haand,  havde  været  en 
medvirkende  Aarsag  til  hans  Beilen.  Hun  mindedes, 
hvorledes  Jakob  havde  beilet!  Dette  var  som  Is  i 
Sammenligning  med  hendes  Hjertenskjærs  Fyrighed. 

«I  viser  mig  stor  Ære  ved  at  gjøre  mig  et 
sligt   Tilbud,,    svarede  hun,    i  det    hun  tog  sin  Arm 

ud  af  hans,  «og  da  Eders  Yenskab  i  den  Tid,  vi 
have  kjendt  hinanden,  har  været  mig  til  megen  Glæde 
og  Tidkort,  volder  det  mig  end  større  Bedrøvelse,  at 
jeg  ikke  kan  være  Eder  til  Villie  i  den  Sag.  I  maa 
troe  mig,  naar  jeg  siger  Eder  det,  at  det  er  ganske 
ugjørligt. 

«Jeg  kjender  Aarsagen  til,  at  I  viser  mig  saa 
bestemt  af,»  svarede  han  uden  Spor  af  Vrede. 
«  Eders  Fru  Moder  har  sagt  mig,  at  I  har  en  anden 
Mand  kjær.» 

Kirsten  rødmede  og  bøiede  sit  Hoved  til  Be- 
kræftelse, i  det  de  gik  videre,  hun  nu  med  hastigere 
Skridt. 

<-0g  jeg  veed,  hvo  det  er, »  vedblev  han.  «Jeg 
tvivler  ikke  om,  at  Jakob  Thordsen,  er  Eders  Kjær- 
lighed værd;  han  er  dertil  yngre  af  Aar,  end  jeg, 
muligt  mere  fager,  >  føiede  han  til  med  et  Smiil; 
<  men  om  et  Ægteskab  med  ham  kan  det  med  større 
Grund  siges,  at  det  er  ganske  ugjørligt.  Eders 
Fader  giver  ingensinde  sit  Minde  dertil  og  hvad  da? 
Vil  I  for  Jakob  Thordsens  Skyld  vorde  en  gammel 
Jomfru? 

«Ja!»  svarede  Kirsten  med  fast  Bøst  og  saae 
ham  ind  i  Øinene  med  et  funklende  Blik. 

Kjære  lille  Jomfru.  svarede  han  sagtmodigt 
«I  er  ung  og  veed  ikke,  hvad  I  der  selv  siger.  Det 
giver  sig  nok !  I  kjender  nu  min  Hensigt  og  kan 
overveie  Sagen.-; 

«Her  er  Intet  at  overveie, ->  sagde  Kirsten  utaal- 
modigt;  '<jeg  er  eens  med  mig  selv  og  har  med  vel- 
beraad  Hu  givet  Eder  mit  Svar.* 

«Nu, »  svarede  Junker  Mourits,  &det  er  lige  saa 
fat  med  mig;  jeg  vil  ikke  skifte  Sind,  men  jeg  kan 
bie.  og  vil  jeg  da  fremdeles  tænke  paa  Eder,  om 
Gud  Herren  lader  mig  leve  og  komme  uskadt  af 
denne  Fejde;  men  nu  vil  jeg  ikke  længere  besvære 
Eder  med  min  Nærværelse.  Lad  mig  endnu  blot  sige 
dette:  tænk  ikke,  at  Eders  Afslag  har  fortørnet  mig! 
Byd  til  enhver  Tid  over  mig!» 

Han  hilste  hende  med  ridderlig  Anstand,  og  hun 
følte  sig  næsten  beskjæmmet  ved  hans  uforstyrrelige 
Blidhed  og  Høviskhed;  men  desto  større  en  Lettelse 
var  det  for  hende,  at  han  gik,  og  hun  ilede  nu  ad 
Hjemmet  til,  saa  opfyldt  af  det,  der  var  hændet 
hende,  at  hun  neppe  lagde  Mærke  til,  at  Junker 
Mourits  lod  to  af  Drabanterne  gaae  med  til  hendes 
Beskyttelse. 

Der  viste  sig  dog  ingen  Fare;  Gaderne  vare 
stille  og  mennesketomme;  men  som  hun  nærmede  sig 
Dominicaner  Klostret,  kom  to  Sortebrødre  imod  hende. 
De  havde  begge  deres  Hætter  hængende  dybt  ned 
over  Ansigterne,  maaskee  for  at  skjærme  sig  mod 
Solen,  som  nu,  i  Middagsstunden,  brændte  haardt  i 
de  trange  Gader;  men  da  hun  vilde  gaae  forbi  dem, 
da  standsede  den  forreste  af  Munkene,  løftede  Hæn- 
derne som  for  at  velsigne  hende  og  sagde  hurtigt 
men  med  dæmpet  Bøst : 

«Byd  Folkene  at  blive  staaende  og  gak  afsides 
med  mig! » 

Kirsten  havde  nær  udstødt  et  Skrig;  det  var 
Jakob  Thordsens  Bøst,  og  nu  gjenkjendte  hun  ogsaa 
hans    Aasyn.      Karen    stod    lige   bag    dem,    men    det 

var  at  haabe,  at  hun  ikke  kjendte  Jakob.  Hun  lod 
heller  ikke  nogen  Forundring  mærke,  da  Kirsten  nu 
bød  hende  at  vente  her  paa  hende,  hun  havde  et 
Ord  at  tale  med  denne  hellige  Mand,  og  Drabanterne, 
som  hørte  denne  Besked,  standsede  og  satte  deres 
Partisaner  ved  Foden. 

Med  bankende  Hjerte  fulgte  nu  Kirsten  Jakob 
og  hans  Ledsager,  som  ingen  Anden  var,  end  Mo- 
gens, nogle  Skridt  henad  Klosterporten  til,  og  da  de 
vare  langt  nok  borte  til  ikke  at  blive  hørte ,  sagde 
Jakob  : 

Gud  og  den  hellige  Dominicus  være  priset  for 
denne  Lykkelige  Tilskikkelse!  Jeg  er  her  i  andet 
Ærinde  og  havde  ikke  haabet  at  faae  Eders  kjære 
Aasyn  at  skue.      See  paa  mig  Kirsten! » 

Hun  gjorde  det,  og  hendes  hele  Sjæl  straalede 
af  det  Blik. 

<:Grud  signe  Eders  søde  Øine,»  sagde  han  saa. 
«I  er  mig  fremdeles  hengiven,   ei  sandt?» 

«Til  Døden, »  svarede  hun;  «men  jeg  skj elver 
for  Eders  Liv,  Jakob !  Hvor  dumdristigt  af  Eder  at 
vove  Eder  hid ! » 

Ingen  Anden  vilde  gjøre  det, »  svarede  han, 
ringen,  paa  hvem  vi  kunne  lide,  og  det  gjaldt  at 
indhente  sikker  Kundskab;  men  viid,  at  Eders  Sik- 
kerhed bekymrer  mig  meest.  Jeg  vidste  om  Eders 
og  Eders  Moders  Nærværelse,  alt  inden  jeg  drog  ud 
paa  den  Speiderfart ;  det  er  usindigt  af  hende  at  dvæle 
her  i  Lund.  Forsøg  at  bevæge  hende  til  at  drage 
herfra,  thi  nu  vil  her  snart  blive  Fegtning,  og  hun 
og  I  kunne  blive  ilde  stedte   og   komme  i  stor  Fare; 

men  siig  hende  Intet  om ,  at  jeg-  har  været  her  og 
givet  Eder  denne  Advarsel.  Saa  have  Eder  Gud, » 
sagde  han  derpaa  med  lydelig  Røst,  i  det  han  paa 
kirkelig  Viis  velsignende  lagde  sin  Haand  paa  hendes 
Hoved,    «han  og  alle  Hellige  beskytte  Eder!» 

Aldrig  havde  Kirsten  modtaget  en  Velsignelse, 
der  saaledes  fik  hendes  Hjerte  til  at  banke.  Blus- 
sende og  fuld  af  forvirrede,  modstridende  Tanker, 
ilede  hun  ned  ad  Sanct  Mortensgade  og  naaede  Hjem- 
met før  hendes  Ledsagere. 

Hendes  Moder  modtog  hende  i  Døren,  nysgjerrig 
efter  at  erfare,  om  Junker  Mourits  havde  truffet  hende 
og  talt  med  hende.  Hun  drog  Kirsten  ind  med  i  sit 
Kammer  og  spurgte  hende,  hvor  hun  havde  dvælet 
saa  længe,  men  de  bleve  strax  forstyrrede  af  Karen, 
der  kom  for  at  begjære  en  Kjendelse  til  Junker  Mou- 
rits's  Drabanter,  som  havde  ledsaget  dem  til  Huse; 
og  saa  vidste  Fru  Anna,  at  Junker  Mourits  ikke  var 
gaaet  forgjeves  og  spurgte  Kirsten,  da  Karen  atter 
havde  fjernet  sig,  hvad  hun  og  Junker  Mourits  havde 
talet  om. 

Kirsten  svarede  forvirret  og  afbrudt,  skiftede 
Farve,  og  hendes  Væsen  forekom  hendes  Moder  heel 
besynderligt ;  thi  hun  skjønnede,  at  Junker  Mourits* s 
Beilen  neppe  i  og  for  sig  var  skikket  til  at  bringe 
hendes  Datter  ganske  fra  al  Fatning.  Omsider  tog- 
Kirsten  sig  dog  sammen  og  afgav  en  forstaaelig  Be- 
retning om  det,  der  var  foregaaet  mellem  hende  og 
Junker  Mourits.  Fru  Anna  fik  at  vide,  at  han  var 
bleven  plat  afviist  og  fortørnedes  derover;  hun  fore- 
holdt Kirsten  det  Ubetænksomme   i    at    støde   en    saa 

ædelsindet  Mand  fra  sig,  hvis  Beskyttelse  i  disse  Fa- 
rens Tider  kunde  blive  af  stor  Værdi  for  hende,  dertil, 
var  der  end  en  Plet  paa  hans  Fødsel,  en  Herre  af 
fyrsteligt  Blod  og  Kong  Christierns  Frænde. 

Kirsten  hørte  ligegyldigt  og  aandsfraværende  paa 
denne  Formaning;  men  da  hendes  Moder,  som  havde 
talet  sig  varm,  tilsidst  lod  et  Ord  falde  om,  at  hun 
nok  vidste,  hvad  der  stak  bag  ved,  og  at  bendes 
Hjerte  halstarrigt  hang  ved  Jakob  Thordsen,  da  foer 
hun  ikke  op,  som  Fru  Anna  havde  ventet,  men  bleg- 
nede, saae  ned  for  sig  og  forblev  stum. 

Da  Fru  Anna  havde  forladt  hende  og  i  Enrum 
tænkte  over  sin  Datters  Adfærd,  forekom  den  hende 
stedse  mere  paafaldende,  og  den  Mistanke  opstod,  at 
Kirsten  skjulte  Noget  for  hende.  Hun  kaldte  derfor 
Fadebuurskvinden  hid  og  spurgte  hende : 

«Er  der  hændet  Noget  paa  den  Kirkefart,  som 
kunde  kyse  Kirsten?  Hun  teer  sig  underligt,  som 
var  hun  ei  ret  ved  sin  Samling.:. 

«Ved  den  hellige  Christoffer  ja,  det  gjorde  der! 
Har  Jomfru  Kirsten  ikke  fortalt  Eder  derom?«  sagde 
Karen  og  afgav  nu  en  skrækindjagende  Beretning  om 
Landsknegtenes  Overfald. » 

Fru  Anna  blev  bange  ved  at  høre,  at  Sligt 
kunde  skee,  men  hendes  Forundring  over,  at  Kirsten 
ikke  med  et  Ord  havde  omtalt  denne  Begivenhed, 
var  dog  fuldt  saa  stor,  som  hendes  Skræk ;  saa  meget 
besynderligere  var  det,  som  Junker  Mourits  var  den, 
der  havde  frelst  hende  for  Overlast.  Som  Fru  Anna 
stod  og  grublede  derover,  da  sagde  Sidsel  med  et 
bredt  Smiil : 

« Jomfru  Kirsten  var  dog  modig  nok.  De  vilde 
Karle  i  Plade  og  Staal  indjog  hende  ikke  saa  stor 
Skræk,  som  den  kutteklædte  Mand,  der  kom  imod  os 
ved  Klostret.  -> 

<Hvad  nu?»  udbrød  Fru  Anna.  «Ere  Guds 
Hellige  og  vordne  Pigejægere  ?» 

«Gud  og  den  hellige    Dominions  maa  vide  det,» 

svarede    Sidsel;     «i    en    Sortebroders   Kutte   stak   den 

Karl,    men    han  holdt  sig  rank  som  en  Landsknegt.» 

Forulempede    han     da    Kirsten?«    spurgte    Fru 

Anna . 

«Paa  det  Lav  nei!«  svarede  Sidsel;  <han  drog 
hende  med  sig  hen  til  Klosterporten  og  talte  der  en 
liden  Stund  venligen  med  hende.  Jeg  kunde  ikke 
hore,  hvad  han  sagde,  men  det  var  kjeiideligt  nok, 
at  Jomfru  Kirsten  gjerne  dvælede  hos  ham.  Han 
gav  hende  slutteligt  sin  Velsignelse,  i  det  han  lagde 
sin  Haand  paa  hendes  Hoved ;  men  da  han  var  væk 
og  Klosterporten  havde  lukket  sig  efter  ham,  da  løb 
hun  der  fra  og  her  hid,  saa  jeg  ikke  evnede  at 
følge  hende. 

«Nu,  Sidsel,>  svarede  Fru  Anna  roligt,  «det 
har  blot  været  Broder  Antonius,  som  stedse  overhæn- 
ger os  om  Gaver  til  Guds  Fattige. » 

Ved  Guds  Moder  nei,.'  svarede  Karen,  c  ham 
var  det  ikke !  og  den  anden  Karl,  som  var  med  ham, 
han  bar  sin  Kutte  med  ringe  Værdighed;  han  saae 
meest  en  Ulv  i  Faarepelts  lig.  > 

«Hvo  kan  det  have  været,  Karen?«  spurgte  Fru 
Anna.  <Har  Du  nogen  Formodning  derom,  da  siig 
frem!     Det   skal    ikke    blive    til  Din  Skade,    om  Du 

aabeubarer  mig  Alt ;  jeg  kan  see  det  paa  Dine  Øine, 
at  Du  veerl  Besked.  > 

Karen  gik  nærmere  lien  til  sin  Madmoder  og 
sagde  med  dæmpet  Eøst : 

«Frue,  jeg  tør  ikke  sværge  derpaa,  al  den  Stund 
jeg  blot  saae  et  Glimt  af  den  Sortebroders  Aasyn, 
men  det  bæres  mig  næsten  for,  at  det  var  Jakob  fra 
Berritsliolm  —  » 

«Guds  Moder  staae  os  bi!>   udbrød  Fru  Anna. 

—  «men  det  tør  jeg  døe  paa,»  vedblev  Karen, 
«at  den  Anden  var  hans  Svend  Mogens :  kun  altfor 
vel  mindes  jeg  hans  grimme  Fjæs  fra  forhen. » 

Fru  Anna  stod  der  et  Øieblik  stum ;  sagde  saa 
til  Karen,  at  det  var  vel,  nu  kunde  hun  gaae  til  sin 
Gjerning,   og  gik  selv  ufortøvet  ind  til  Kirsten. 

Hun  fandt  hende  paa  Knæ  paa  Bedeskammelen 
foran  det  lidet  Steenbillede  af  Guds  Moder  med 
Christusbarnet ,  som  af  Bygmesteren  var  anbragt  i 
en  Fordybning  af  Yæggeh,  og  saa  hensunken  i  Bøn, 
at  hun  ikke  havde  hørt  Dørklinkens  Raslen,  da  hen- 
des Moder  traadte  ind. 

Fru  Anna  standsede  og  drog  Veiret  dybt ;  blev 
saa  staaende  og  stirrede  paa  sin  Datters  yndefulde 
Skikkelse,  som  hun  laae  der  med  foldede  Hænder  og 
det  brændende  Blik  vendt  opad  mod  Guds  Moder; 
Læberne  bevægede  sig,  men  der  hørtes  ingen  Ord. 
Aldrig  før  havde  Fru  Anna  seet  det  saa  klart,  som 
nu,  hvor  skjøn  hendes  Datter  var,  og  dog  aldrig 
følt  mindre  Glæde  ved  Synet  af  hende ;  det  stirrende 
Blik  i  hendes  Øine  var  hende  fremmed  og  frastødende. 
Hvad  tænkte  hun,   hvorom   bad  hun?      Havde  hendes 

Elskov  gjort  hende  til  en  Forræderske,  var  hun  i 
Ledtog  med  Fjenden? 

« Kirsten, »   sagde  Fru  Anna  og  traadte  nærmere. 

Kirsten  foer  sammen,  reiste  sig  brat  og  stirrede 
paa  sin  Moder  med  et  spændt  Blik. 

«Jeg  veed  det, »  vedblev  Fru  Anna.  « Jakob  er 
her;  Du  har  havt  ham  i  Tale  og  skammeligen  for- 
tiet og  dulgt  det. » 

Kirsten  blev  bleg,  hendes  Læber  aabnede  sig, 
som   om  hun  vilde  tale,  men  ikke  formaaede  det. 

4 Du  negter  ikke,  altsaa  er  det  sandt.  Vidste 
Du  om  hans  Komme?« 

Kirsten  gav  intet  Svar,  stirrede  blot  paa  sin 
Moder  med  det  samme  spændte  Blik. 

« Har  Du  betænkt,«  vedblev  Fru  Anna,  «at  han 
nu  er  Din  og  vor  Alles  Fjende,  at  han  maa  være 
kommen  for  at  speide,  og  at  Du  ved  at  lade  ham 
gjøre  det  uforhindret  muligt  forraader  Din  egen  Fader 
og  os  Alle  og  giver  os  i  Fjendens  Vold?» 

Da  løstes  Kirstens  Tunge ;  med  et  Skrig  fløi 
hun  sin  Moder  om  Halsen  og  raabte: 

« Moder,  Moder,  vil  I  forraade  ham?» 

Fru  Anna  løsrev  sig  af  hendes  Favntag  og  sagde 
koldt  og  fast : 

«Havde  jeg  ham  her,  jeg  lod  ham  paa  Stand 
gribe !  Nu  da  Fare  og  Død  lurer  om  os,  vorder  jeg- 
led  ved  Din  Elskov;   den  er  formastelig.« 

Kirsten  fornam,  at  hendes  Moder  mente,  hvad 
hun  sagde.  Ja,  nu  var  det  Øieblik  kommen,  hvorom  Fru 
Anna  havde  talet  hiin  Aften  paa  "Wandaas  og  langt 
forfærdeligere,  end  nogen  af  dem  havde  forestillet  sig ; 

nu  var  den  Anelse,  der  dengang  gysende  gik  gjenneni 
Kirstens  Hjerte,  gaaet  i  Opfyldelse.  De  to  stærke 
Magter,  hendes  barnlige  Kjærlighed  og  hendes  Elskov, 
de  havde  nys,  da  hun  bad  til  Guds  Moder,  udfegtet 
en  haard  Strid  i  hendes  Hjerte;  men  den  sidste  havde 
seiret.  Hun  kunde  ikke  forraade  sit  Hjertes  Ven, 
og  hun  besluttede  da  ogsaa  selv  nu,  da  hans  Nær- 
værelse var  røbet,  at  kjæmpe  for  hans  Liv ;  thi  det 
gjaldt  intet  Mindre;  den  Speider,  som  blev  greben, 
ham  var  Strikken  vis. 

« Moder, »  *sagde  hun  og  holdt  hende  fast,  da 
hun  gjorde  Mine  til  at  gaae,  «vil  I  volde  hans  Død 
og  knuse  mit  Hjerte?  Mener  I,  at  jeg  er  en  For- 
ræderske? Jeg  vidste  Intet  om  hans  Komme,  saa 
sandt  hjelpe  mig  Gud  og  alle  Hellige!  Jeg  forfær- 
dedes ved  at  see  ham,  og  det  med  kun  altfor  god 
Aarsag;  Karen  har  gjenkjendt  ham  og  sladdret, 
ei  saa?» 

Fru  Anna  bøiede  kun  sit  Hoved  til  Svar,  og 
Kirsten  vedblev  : 

«Men  viid  nu,  at  han  blot  talte  mig  til  i  den 
Hensigt  at  advare  mig  og  bad  mig  advare  Eder,  at 
vi  drage  herfra  og  salvere  os,  thi,  sagde  han,  nu  vil 
her  snart  blive  Fegtning.» 

«Og  dog  advarede  Du  mig  ikke,»  sagde  Fru 
Anna  heftigt,  <;og  vilde  neppe  gjort  det,  men  frem- 
deles tiet,  var  Du  ei  bleven  røbet.« 

«Det  vilde  jeg  dog  gjort,  »  svarede  Kirsten,  «alt 
den  Dag  i  Morgen,  naar  jeg  kunde  formode,  at  han 
var  sluppen  bort;  men  maatte  jeg  ikke  tænke  og 
haver  Ret  deri,   at  den  Skade,    han    kan    forvolde  os 

ved  at  komme  lier  og-  speide,  den  er  uvis,  ja  maaskee 
ingen,  men  at  den  Fordærvelse,  jeg  vilde  bringe  over 
ham  ved  at  røbe  ham,  den  var  sikker  og  vis  ?  Moder, 
drag  ikke  denne  Blodskyld  over  Eders  Hoved!  Be- 
tænk, hvis  Søn  han  er,  og  at  han  dog,  det  tør  jeg- 
sige,  gjerne  offrede  sit  Liv,  om  han  derved  kunde 
frelse  Eder  og  Fader-! » 

Fru  Anna  stod  og  saae  hen  for  sig  med  et 
mørkt  Blik.  Dog  mente  Kirsten  i  hendes  Aasyn  at 
kunne  spore  Uvished,  som  om  hun  var  i  Tvivl  om, 
hvad  hun  skulde  gjøre,  og  vilde  fornye  sine  Bønner 
om  at  vise  Skaansel,  da  der  i  det  Samme  i  Forstuen 
lød  faste  Trin,  klirrende  Sporer  og  høie  Bøster. 

Fru  Anna  ilede  ud  for  at  see,  hvem  det  var  og 
vendte  ikke  mere  tilbage.  Kirsten  blev  alene  med 
sin  Angst  og  sin  Sjælekval  og  sank  atter  ned  paa 
Bedeskammelen  og  anraabte  Guds  Moder  om  at  føre 
hendes  Ven  uskadt  ud  af  den  overhængende  Fare, 
hvori  han  saa  dumdristigt  havde  styrtet  sig. 


Tredie   Kapitel. 

Tro  som  Guld. 


Da  Fru  Anna  traadte  ind  i  Dagligværelset,  saae 
hun  for  sig  sin  Huusbonde,  Junker  Mourits,  Otte 
Stisen  og  Oluf. 

Niels  Brahe  hilste  sin  Hustru  muntert  og  sagde 
i  en  oprømt  Tone: 

«Jeg  maa  dog  fortælle  Eder,  Anna,  hvad  der 
hændte  mig  i  denne  Morgenstund  paa  mit  Streiftog. 
Yed  Almruppe  Lund,  der  kom  imod  mig  —  hvo, 
tænker  I?  —  min  Frænde  Hr.  Axel!  Han  havde 
med  sig  en  liden  Rytterhob,  ei  stærkere,  end  min. 
Vi  kunde  nu  holdt  en  skjøn  liden  Fegtning,  men  det 
kom  ei  til  Hug;  thi  han  hilste  mig  strax  venligen 
og  sagde,  at  dette  uventede  Møde  var  ham  saare 
velkomment,  al  den  Stund  han  længe  havde  ønsket 
en  Samtale  med  mig.  Ti  rede  da  afsides  i  Lunden, 
mens  vore  Bittere  blandede  sig  mellem  hverandre 
som  gode  Venner,  og  nu  begyndte  han  at  tale  langt 
og  bredt  om  den  store  Hazard,  jeg  løb  ved  at  staae 

paa  Hr.  Severins  og  Almuens  Side.  Han  bad  og 
besvor  mig  at  vende  tilbage  til  ham,  hvem  han  kaldte 
min  rette  Herre,  og  gaae  over,  mens  det  var  Tid; 
ja,  han  lovede  at  oplade  mig  Børringe  Kloster  med 
alt  Tilliggende,  om  jeg  atter  vilde  vorde  Kong  Fre- 
deriks Mand  —  hvad  tykkes  Eder?» 

Fru  Anna,  som  *havde  seet  aandsfraværende  paa 
sin  Huusbond,  mens  han  talte,  fattede  sig,  lod  et 
svagt  Smiil  see  og  sagde : 

«Hvad  Svar  gav  I  ham?» 

«Kan  I  være  i  Uvished  derom  ?»  sagde  Niels 
Brahe.  «Dog  gjorde  jeg  det  paa  min  Viis  og  sagde, 
at  enddog  han  havde  krænket  mig  ved  at  nære  saa 
ringe  Tanker  om  min  Bestandighed,  saa  vilde  jeg 
ikke  vredes  paa  ham  derfor,  men  gjøre  vel  imod 
ham ;  og  saa  tilbød  jeg  ham  at  forskaffe  ham  og  Fru 
Sophie  Leidebrev  for  deres  Gods,  saa  der  ikke  mere 
skete  det,  eller  dem,  Overlast,  om  han  da  vilde  give 
den  Kjendelse  derfor,  som  vi  maae  fordre  for  Bøn- 
dernes Skyld,  at  de  kunne  see,  at  der  er  udredet 
Brandskat,  og  —  efter  nogen  Betænkning  tog  han 
derimod !  Nu,  deraf  kunne  vi  skjønne,  hvor  det  staaer 
til  hos  de  Kongelige,  og  hvor  ringe  Tro  de  have  til 
en  god  Udgang  paa  deres  Sag!» 

« Eders  Huusbond  er  i  sit  overmodige  Lune  i 
Dag,»  sagde  Junker  Mourits  med  et  Smiil;  «han  lod 
og  før  haant  om  den  Tidende,  jeg  bragte  ham,  at  de 
Kongelige  have  faaet  Undsætning. » 

Da  lod  Otte  Stisen  sin  Røst  høre.  Han  havde 
hilst  keitet  paa  Fru  Anna,  thi  han  nærede  Sky  for 
hende,  om  hvem  han  vidste,   at  hun  havde,    som  han 

kaldte  det,  spundet  Rænker  for  at  lægge  Ægte- 
standens Lænker  paa  ham.  Hun  betragtede  ham  som 
en  simpel  Karl  og  en  Dosmer,  men  at  han,  hvor 
dorsk  han  end  saae  ud  af  sine  lyse  Øine,  ikke  var 
det  Sidste,  derpaa  gav  han  nu  Beviis;  thi  han 
sagde : 

«I  Eders  Sted,  Niels  Nielsen,  havde  jeg  ikke 
tilsagt  ham  det  Leidebrev.  Hr.  Axel  er  en  Ræv! 
Hvad  om  det  blot  var  hans  Hensigt  med  at  tage 
derimod,  at  have  et  Vidnesbyrd  imod  Eder  for  Ri- 
gens Raad,  om  det  gaaer  Eder  ilde,  og  de  vinde  os 
over?» 

« Hvilken  Snak  er  det!>  udbrød  Niels  Brahe 
ntaalmodigt. 

«G-av  I  ham  Brevet ?»   spurgte  Fru  Anna. 

« Visselig  gjorde  jeg  saa,»  svarede  Niels  Brahe; 
«vi  toge  ind  til  Præsten  i  G-jørslev  og  der  skrev 
jeg  det  i  Hr.  Severins  Navn.  Paa  det  Brev  ligger 
der  liden  Vægt;  nu  tale  vi  ei  mere  derom!  Skaf  nu 
Viin  og  lad  Bægere  fremsætte,  Anna!  Vi  ville  holde 
en  Raadslagning  her,  og  da  bliver  Struben  ved  den 
megen  Talen  lettelig  tør.» 

Hun  gjorde,  som  han  bød,  og  snart  sade  de 
bænkede  om  Bordet,  hvor  en  mægtig  Sølvkande,  fyldt 
med  sød,  spansk  Viin  gik  rundt,  og  de  selv  fyldte 
deres  Bægere,  da  de  ingen  Opvarter  vilde  have  til 
at  belure  dem;  men  nu  indfandt  der  sig  en  ny  Gjest; 
det  var  Jens  Lock.  Da  han  regnedes  blandt  de 
Troeste  og  havde  gavnet  Hæren  ved  at  speide  og 
skaffe  Efterretninger  fra  Malmø,  blev  han  venligt 
modtaget  og  tog  Plads  i  Kredsen. 

Han  var  en  hei,  mager,  men  knokkelstærk  Mand 
med  skarpe  Ansigtstræk  og  et  klogt  fast  Blik,  sindig 
i  sin  Tale  og  al  sin  færd.  Han  bar  Sværd  ved 
Lænd  og  Sporer  paa  sine  Hæle,  saa  han  mere  lignede 
en  Kriger,  end  en  fredelig  Borger ;  men  der  fandtes 
blandt  hans  Lige  mangen  kjæk  Mand,  som,  naar 
Fejde  kom  paa,  ikke  biede  indtil  Pligten  kaldte 
dem,  men  frivilligt  offrede  sig  for  den  Sag,  de  vare 
hengivne.  Jens  Lock  saae  ud  til  at  være  en  Mand, 
der  kunde  føre  sin  Klinge  med  sikker  Haand,  og  som 
altid  var  rede  til  at  værge  for  sig. 

I  Taushed  lyttede  han  til  den  Raadslagning, 
som  nu  paafulgte.  Junker  Mounts  og  Otte  Stisen 
drøftede  med  Niels  Brahe  det  Spørgsmaal,  om  der 
var  nogen  Fare  for  et  Angreb  af  de  Kongelige  og 
om  de  skulde  befæste  Leiren,  hvilket  de,  gjorte  trygge 
ved  deres  lette  Seier  og  stolende  paa  deres  Overmagt, 
hidtil  havde  forsømt. 

De  gave  sig  gode  Stunder  og  pokulerede  bravt. 
Fru  Anna  vaagede  over,  at  de  ikke  bleve  forstyrrede, 
gik  og  kom  og  betjente  dem  nu  og  da  selv  ved  at 
fylde  Bægrene.  Hun  gjorde  Alt  som  i  Drømme ; 
den  skjebnesvangre  Kundskab  om  Jakob  Thordsens 
Nærværelse  i  Staden  tyngede  paa  hendes  Sjæl  som 
Bly.  Hvad  mon  det  gjaldt?  Var  han  alene,  eller 
fandtes  her  flere  Fjender  skjulte  hos  Sortebrødrene, 
hvis  Prior  sagdes  at  være  Kong  Frederik  hengiven? 
Vilde  de  bryde  frem  derfra  og  falde  Leiren  og  Hæren 
i  Ryggen?  Var  maaskee  hendes  Huusbond  og  hans 
Stalbrødre,    som  sade    der    for    hendes   Øine    og  i  al 

Tryghed  tømte  deres  Bægere  uden  Anelse  om  nogen 
Fare,   Offre,  viede  til  Døden? 

Hendes  Hjerte  gyste  ved  den  Tanke;  men  hver 
Gang  hun  vilde  raabe :  op ,  til  Sortebrødreklostret, 
griber  Speideren  og  hans  Fæller!  var  det,  som  om 
hendes  Strube  snøredes  sammen;  Kirstens  Skrig  gjen- 
lød  i  hendes  Øren  og  de  Fortvivlelsens  Ord:  Moder, 
M6der,  vil  I  forraade  ham?  Vil  I  volde  hans  Død 
og  knuse  mit  Hjerte? 

Hun  var  tilmode,  som  om  Dommen  dog  var 
fældet;  Jakob  Thordsen  maatte  offres,  Ordet  maatte 
udtales,  kun  ikke  nu,  ikke  i  dette  Øieblik,  men 
maaske  i  det  næste.  Hendes  Hjerne  brændte  som 
Ild,  og  kun  af  og  til  opfangede  hun  nogle  Ord  af 
det,  der  blev  talet ;  som  da  Junker  Mourits  sagde, 
at  de  burde  omgive  Leiren  med  en  Vognborg,  eller 
da  han  talede  om  hendes  og  hendes  Datters  Sikker- 
hed, og  Jens  Lock  sagde,  at  han  borgede  for  den, 
vidste  Middel  til  Flugt  og  i  værste  Fald  kunde 
bjerge  dem,  men  derom  vilde  han  Intet  aabenbare  nu. 

Dog,  var  end  hendes  Øren  kun  i  enkelte  Øje- 
blikke aabne  og  hendes  Tanker  kun  forbigaaende  i  Stand 
til  at  opfatte,  hendes  Øine  saae  dog  Alt  med  underlig 
Skarphed,  og  saa  dybt  og  varigt  prægede  den  hele 
Scene  sig  i  hendes  Erindring,  at  hun  endnu  mange 
Aar  derefter  kunde  see,  hvad  hun  i  denne  for  hende 
skrækkelige  Stund  havde  for  Øie  —  det  snevre,  lave 
Kammer  med  dets  mørke  Vægge ,  dækkede  af  æld- 
gammelt Bgepaneel  og  afdelte  i  Fyldinger,  saa  det 
saae  ud,  som  om  der  var  lutter  Døre,  den  ene  ved 
Siden    af    den    anden  —  den    lille    Kreds    af   Mænd, 

som  sade  omkring-  Bordet,  og  hvis  Skikkelser,  belyste 
af  Eftermiddagssolens  skraat  indfaldende  Straaler,  af- 
tegnede sig  paa  den  mørke  Baggrund  —  hendes 
Huusbond  i  hans  grønne  Klædes  Trøie  og  derover 
Læderkøllerten ,  hvis  forgyldte  Nagler  blinkede  i 
Solen,  naar  han  bevægede  sig;  lians  brune,  krøllede 
Ha  ar,  som  laae  frit  om  hans  Pande,  men  der  var 
graae  Stænk  i  det,  flere,  end  hun  før  havde  séet, 
syntes  hun;  Haandlinningerne  og  de  gyldne  Ringe 
paa  hans  Fingre,  som  lysnede,  naar  han,  i  det  han 
talede  med  Fynd,  slog  ud  med  Haanden,  eller  greb 
sit  Bæger  for  at  støde  det  mod  sine  Fællers  — 
Otte  Stisens  svære  Skikkelse,  klædt  i  Plade  og  Staal, 
hans  plumpe  Træk  og  hans  dorske,  men  dog  snue 
Blik  —  Olufs  slanke  Skikkelse,  hans  ungdommelige, 
fagre  Aasyn,  nu  brunet  af  Veir  og  Vind,  det  liv- 
lige Blik,  fra  hans  mørke  Oine,  naar  han,  lyttende 
til  de  Ældres  Tale,  saae  fra  den  ene  til  den  Anden 
—  Jens  Lock  i  sin  sorte,  borgerlige  Dragt,  som 
stak  af  mod  Herrernes  brogede  Klædninger  —  ende- 
lig Junker  Mourits  i  sin  zirlige  Dragt,  hans  snee- 
hvide Halskrave,  Ædelsteensknapperne  i  hans  Trøie, 
som  funklede,  hans  skarpe,  flint  tegnede  Ansigtstræk, 
den  lave  Pande,  næsten  dækket  af  det  nedhængende 
Forhaar,  det  kloge  Blik  fra  hans  brune  Øine,  det 
fine  Smiil  om  hans  Læber,  hans  overlegne  Mine, 
naar  han  talede  —  tys,  hvad  var  det,  han  nu  sagde? 

«Saa  vide  vi  da,  om  ellers  den  Kundskab,  Jens 
Lock  har  indhentet,  er  sikker,  at  de  holde  Krigsraad 
i  Malmø  — » 

«I  kan  lide  derpaa, »   faldt  Jens  Lock  ind,    «det 

er  sikkert  og  vist ;  de  raadslaae  nu  paa  anden  Dag-, 
som  jeg  før  sagde,  om  I  mindes  det.  Lad  mig  til- 
føie  dette ,  som  er  mindre  sikkert ,  men  dog  gik 
Talen  i  Malmø,  at  Hr.  Johan  vil  fremad,  men  Hr. 
T}rge   holder  igjen. » 

Xu,>  sagde  Junker  Mourits,  «da  lid  paa.  at 
det  vil  skee,  som  Hr.  Johan  vil,  thi  han  er  en  Hel- 
vedes Brand  med  Ord,  som  med  Sværd.  Vi  ere  da 
advarede  og  ville  nu  gjøre  os  rede  til  at  modtage 
Fjenden.  Vi  kjende  og  saa  omtrent  hans  Styrke, 
efter  hvad  I  før  berettede  —  ved  min  Helgen,  I  er 
en  snild  Karl.  Jens  Lock,  og  vi  blive  godt  betjente, 
og  ere  blevne  det  fra  den  Stund  af,  da  vi  satte 
Foden  paa  Land.  Vi  vidste  stedse  Besked  om  dem, 
men  hvad  vide  de  om  os?  Fornam  vi  nogen  Tid  til 
deres  Speidere?  De  kunne  ingen  faae,  som  er  at  lide 
paa,  thi  Bønder  og  Borgere,  de  ere  os  alle  hen- 
givne,  i  Malmø,   som  heiv> 

Da  viste  Fru  Annas  blege  Aasyn  sig  over 
Borde,  og  hendes  Røst  lød  alvorsfuldt  i  de  lyttende 
Mænds  Øren. 

« Føler  Eder  -ei  for  trygge, »  sagde  hun;  «i 
Dag  har  en  kongelig  Speider  været  her  i  Staden,  ja, 
han  er  her  maaskee  end  i  dette  Øieblik.» 

«En  Speider!*  raabte  de  i  Munden  paa  hver- 
andre og  sprang  op. 

«Anna,»   sagde  Niels  Brahe,  »hvoraf  ved  I  det?» 

«Jeg  veed  det, »  svarede  hun  med  fast  Røst; 
«han  er  bleven  seet  i  en  Sortebroders  Skikkelse. » 

<Han,  hvo?>;  raabte  Xiels  Brahe.  «Guds  Død, 
giv  os  fuld  Besked !» 

«Hvo  sagde  Eder,  Frue,  at  det  var  en  Speider?» 
udbrød  Junker  Mourits. 

«Hvor  blev  han  seet?»   raabte  Otte  Stisen. 

«Ved  Klosterets  Port, »   svarede  Fru  Anna. 

«Da  laane  de  Skalke  af  Sortkutter  kam  Skjul 
og  ere  i  Ledtog  med  ham, »  raabte  Otte  Stisen;  «strax 
derhen  at  gribe  ham ! » 

Men  Niels  Brahe  vinkede  nu  sin  Hustru  til  sig, 
tog  hende  afsides  og  sagde  hurtigt  og  barskt: 

«Anna,  I  veed  mere,  end  I  siger;  Hvortil  den 
Eordølgen?  Har  I  mig  kjær,  da  siig  mig  nu  flux 
Alt ! »' 

«Det  er  Jakob  \»   svarede  hun. 

Da  skød  Blodet  hastigt  op  i  Niels  Brahes  Kin- 
der,  og  han  sagde: 

«Da  veed  I  det  af  Kirsten?« 

«Ja, »  svarede  hun;  dian  kom  imod  hende,  for- 
mummet som  en  Sortebroder  ved  Klostrets  Port,  da 
hun  gik  fra  Kirke,   og  talte  hende  til. » 

«Aabenbarede  Kirsten  Eder  det?» 

«Nei,  hun  fordulgte  det;  men  det  kom  dog  til 
min  Kundskab.« 

«Hav  Tak,  Anna!»  udbrød  han  og  greb  hende 
i  Armen  med  et  fast  Tag,    «I  er  tro  som  Guld!» 

Saa  greb  han  sit  Sværd  og  sin  Hat.  Otte  Sti- 
sen og  Oluf  vare  allerede  løbne  ud  for  at  samle 
Landsknegte  og  reise  Borgerne,  men  Junker  Mourits, 
som  saae,  at  Niels  Brahe  udspurgte  sin  Hustru,  stod 
der  endnu  tøvende. 

«Det  har  sin  Rigtighed, »  raabte  nu  Niels  Brahe 
til  ham,  løb  af  Stuen,   og  Junker  Mourits  fulgte  ham. 


Jens  Lock  gjorde  først  Mine  til  at  følge  dem, 
men  standsede  brat  paa  Dørtærskelen,  slog  sig  for 
Panden  og  udbrød: 

Nu,   Gud  have  Lov,   at  jeg  fik  den  Tanke ! 

Fru  Anna  hverken  saae,  eller  hørte  ham:  hun 
stod  som  en  Støtte  og  stirrede  hen  for  sig;  men 
da  viste  Kirsten  sig  dødbleg  i  den  aabne  Dør  og 
raabte: 

•Moder,   I  har  gjort  det! 

Da  løstes  Fru  Anna  af  sin  Forstenelse  og 
sagde : 

<'Det  maatte  skee  ! » 

Derpaa  løb    hun    i  sit  Kammer,    kom    strax  til- 
bage, iført  sin  Hættekaabe.  og  ilede  uden  nogen  For- 
klaring,   efter  de  Andre    ud  paa  Gaden.     Jens  Lock 
løb  efter  hende  og  raabte : 
Hvorhen.   Fru  Anna ! 
Til  Klostret !      svarede  hun. 
Guds    Død ,   er   hun   bleven   galen   og   vil   være 
med  at  gribe  Speideren?.    sagde  Jens  Lock.    og  med 
sin  sædvanlige  Omtanke  løb  han  ind  i  Gaarden,  kaldte 
paa  Gaardsvenden    og    bød    ham    flux    løbe    efter   sin 
Frue  og   tage  vare  paa  hende,    gik    saa    atter    ind  i 
Stuen  og  fandt  der  Kirsten,  siddende  paa  en  Løibænk. 

Hun  havde  været  en  Afmagt  nær:  det  var  hen- 
des Hensigt  at  ile  efter  sin  Moder,  men  Kræfterne 
svigtede  hende:  hun  formaaede  ikke  at  flytte  en  Fod. 
Endnu  A*ar  hun  som  bedøvet  og  saae  Alt  som  gjen- 
nem  en  Taage,  da  Jens  Locks  dybe  Røst  vækkede 
hende  til  fuld  Bevidsthed. 

« Graae  paa  Eders  Kammer,  Jomfru  Kirsten,) 
sagde  lian,    «I  bør  ei  dvæle  her!» 

Hun  drog  et  dybt  Suk,  saae  skrækslagen  paa 
ham  og  sagde: 

« Ville  de  myrde  ham?>> 

Jens  Lock  saae  forundret   paa  hende   og   sagde: 

«Guds  hellige  -Blod,  ønsker  I  den  Forræder  Li- 
vet? Kjender  I  ham?» 

Da  sprang  hun  op  og  raabte  med  et  vildt  Blik : 

«Hvi  er  I  ikke  løbet  med  de  Andre  at  støde 
Dolken  i  hans  Bryst?» 

«Kjære  lille  Jomfru,*  sagde  Jens  Lock,  «kom 
til  Besindelse!  Jeg  begriber  Eder  ikke,  saa  heller 
ikke  Eders  Moder,  der  løb  herfra  som  i  Vildelse; 
men  nu  vil  jeg  sige  Eder,  af  hvad  Aarsag  jeg  er 
forbleven  her,  og  da  vil  I  sikkerlig  følge  mit  Raad, 
gaae  af  Stuen  og  paa  Eders  Kammer.  Jeg  vil  nu 
vise  Eder,  hvad  jeg  hidindtil  for  Eders  Sikkerheds 
Skyld  har  fordølget  og  først  vilde  aabenbare,  naar 
Fejden  atter  brød  løs,   og  der  kom  Fare  paa.» 

Han  gik  hen  til  Bagvæggen,  lod  Fingren  løbe 
ned  ad  en  Rille  i  Panelet,  standsede  den,  gav  et 
Tryk,  og  Fyldingen  bevægede  sig.  Han  skød  den 
op,  den  viste  sig  at  være  en  skjult  Dør,  som  dreiede 
sig  let  paa  sine  Hængsler.  Kirsten  saae  ind  i  et  mørkt 
Bum  og  de  første  Trin  af  en  snever  Vindeltrappe. 

«See,»  sagde  Jens  Lock,  «her  fra  gaaer  en 
Gang  under  Klosterhaugen  op  til  selve  Klostret. 
Jeg  opdagede  denne  skjulte  Dør  ved  et  Tilfælde,  da 
jeg   besaae  Huset   for   Eders  Fader.     Jeg   har  været 

dernede  og  gaaet  Gangen  til  Ende;  den  udmunder 
i  Kirken.  Det  var  min  Mening,  at  om  nogen  pludse- 
lig Fare  kom  paa,  da  skulde  I  og  Eders  Moder  flye 
ad  denne  underjordiske  Gang  og  salvere  Eder  i 
Klostret;  men  nu,  just  som  jeg  vilde  løbe  herfra 
med  de  Andre  for  at  gribe  Speideren,  da  faldt  det 
mig  ind,  at  om  han  er  i  Klostret,  og  han  kommer 
i  Trængsel,  da  er  det  at  vente,  at  han  vil  for- 
søge at  undvige  ad  denne  Vei,  eller  dølge  sig  nede 
i  Gangen.* 

«Og  I  er  forbleven  her  for  at  gribe  ham?» 
raabte  Kirsten. 

«Saa  er  det,»  svarede  Jens  Lock,  gik  nogle 
Trin  ned  ad  Vindeltrappen  og  lyttede:  men  da  han 
kom  op  igjen,  sagde  Kirsten  med  fast  Røst: 

«Nu  viger  jeg  ikke  herfra  l» 

«Hvad  stikker  her  under?«  udbrød  Jens  Lock. 
«Giv  mig  en  Forklaring,  Jomfru  Kirsten,  eller  jeg 
tager  Eder  paa  mine  Arme  og  bærer  Eder  med  Magt 
af  Eders  egen  Stue !  ■» 

Kirsten  saae  skrækslagen  paa  ham,  blev  blussende 
rød,  saa  atter  bleg  og  sagde: 

«I  skal  faae  den!  Den  Mand,  de  forfølge, 
det  er  min  Barndomsven,  Jakob  Thordsen  af  Ber- 
ritsholm.» 

«Ei!»  udbrød  Jens  Lock  og  et  flygtigt  Smiil 
foer  over  hans  barske,  veirslagne  Træk. 

«For  Guds  og  alle  Helliges  Skyld, »  bad  Kirsten 
med  bønlig,  angstfuld  Røst,  « kommer  han  her,  da 
spar  hans  Liv  og  lad  ham  løbe!» 

Jens  Lock  var  ingen  haard  Mand.  Synet  af 
den  fagre  unge  Jomfru ,  som  klyngede  sig  til  hans 
Arm,  det  spændte  Blik,  hvormed  hun  saae  op  til 
ham,  og  som  lod  ham  læse  til  Bunden  af  hendes 
kjærlighedsfulde ,  trofaste  Sjæl,  Lyden  af  hendes 
bløde,  halv  barnlige  Stemme,  hvis  blotte  Klang  var 
som  et  B,aab  om  Naade,  det  bevægede  hans  Hjerte, 
og  han  følte  sig  et  Øieblik  tvivlraadig ;  men  han 
fik  Bugt  med  sin  Svaghed ,  løsnede  hendes  Hæn- 
der fra   sine  Arme ,  tog   dem  i   sine  og  sagde : 

«I  maa  have  den  unge  Mand  saare  kjær!  Det 
bedrøver  mig,  at  han  har  vovet  sig  hid,  men  jeg 
kan  ei  være  Eder  til  Villie  i  den  Sag  og  vorde  del- 
agtig i  Forræderi.  Et  vil  jeg  love  Eder  —  hvis 
han  kommer  her  og  ikke  anfalder  mig,  da  skal  jeg 
spare  hans  Liv,  men  gribe  ham  og  udlevere  ham, 
det  maa  jeg.  Nu  flux  herfra,  Jomfru  Kirsten,  her 
er  ikke  Tid  til  flere  Ordb 

Kirsten  gjorde,  som  han  bød;  men  i  det  hun 
gik  ind  i  Sovekammeret ,  som  var  ved  Siden  af, 
skød  hun  Døren  blot  løseligt  til  og  ilede  saa  ind 
til  Else,  som  sad  forknyt  i  sit  Kammer  og  vidste 
om  Intet.  Kirsten  gav  hende  i  aandeløs  Hast  Un- 
derretning om,  hvad  der  var  skeet,  og  drog  hende 
saa  med  sig  ned  i  Sovekammeret,  hvor  de  listede 
sig  hen  til  Døren,  og  der  bleve  de  staaende  og 
lyttede. 

Kirsten  hørte  Jens  Lock  kalde  en  Borger,  som 
gik  forbi  paa  Gaden,  til  Hjelp,  hørte,  at  de  lagde 
deres    dragne    Sværd   paa    Bordet   og    raadsloge    om, 

hvad  de  vilde  gjøre,  om  Speideren  brød  ind  til  dem, 
og  gjennenilevede  nu.  skjelvende  af  Angst,  Øieblikke 
der  syntes  at  have  Timers  Længde  og  visselig  havde 
Aars  Vægt:  aldrig,  saa  længe  hun  levede,  bleve  de 
udslettede  af  hendes  Erindrine-. 


Fjerde  Kapitel. 

Let  Arbeide. 


Imidlertid  stormede  Niels  Brahe  og-  Junker 
Mourits  ad  Klostret  til  og  indhentede  Otte  Stisen. 
Han  havde  allerede  samlet  en  Hob  Borgere  og  nogle 
ledige  Landsknegte,  der  drev  om  paa  Gaden;  Oluf 
var  ude  efter  Flere;  Budskabet  om,  at  der  var  en 
Speider  skjult  i  Sortebrødreklostret,  fløi  som  et  Lyn 
over  hele  Byen  op  til  Leiren,  Udsigten  til  denne 
Menneskejagt  og  til  Ransagelse,  muligt  en  Plyndring, 
af  det  rige  Kloster,  vakte  Landsknegtenes  Rovbe- 
gj ærlighed  og  gav  Fødderne  Vinger,  saa  at  Klostret 
i  utrolig  kort  Tid  var  omringet  af  en  stor  Skare 
væbnede  Mænd. 

Ingen  var  mere  hidsig  efter  at  faae  Speideren 
greben,  end  Niels  Brahe.  Han  aabenbarede  paa 
Yeien  til  Klostret  for  Junker  Mourits ,  at  Manden 
var  Jakob  Thordsen ,  og  de  forbandede  i  .  Forening 
denne  deres  fælleds  Fjende  og  hans  store  Frækhed. 
Junker  Mourits  havde  nemlig,  inden  de  gik  til  Raad- 

slagningen  hos  Niels  Brahe,  aabnet  sit  Hjerte  for 
denne  og  anholdt  om  hans  Datters  Haand,  og  Kir- 
stens Fader  havde  med  G-læde  givet  ham  sit  Tilsagn. 
Han  mente,  at  et  Ægteskab  med  Junker  Mourits  var 
til  hans  Datters  sande  Bedste  og  haabede  at  kue 
hendes  Modvillie;  desto  større  var  hans  Forbittrelse 
over,  at  Jakob  Thordsen  paa  en  saa  uhørt  dristig 
Maade  havde  krydset  Kirstens  Vei  og  havde  faaet 
hende  i  Tale.  Ustyrlig  i  sin  Vrede,  som  han  stedse 
blev,  naar  den  for  Alvor  var  vakt,  tænkte  han  ikke 
mere  paa  at  skaane  Thord  Ibsens  Søn. 

« Fange  vi  ham,  da  skal  han  lide  Døden, »  sagde 
han  til  Junker  Mourits,  da  de  nærmede  sig  Klostrets 
Port;  «lad  ham  gaae  samme  Vei,  som  hans  Fader; 
og  saa  vorde  de  Alle  udryddede,  som  staae  os  imod 
og  ere  Kong  Christierns  arge  Fjender! » 

Otte  Stisen  var  fremmest;  han  naaede  først 
Klostrets  Portlaage  og  dundrede  løs  paa  den  med 
Fæstet  af  sit  Sværd;  men  der  kom  Ingen  og  lukkede 
op.  Da  lød  der  høie  Baab  fra  den  stedse  voxende 
Folkehob,  Nogle  udstødte  Trusler  og  skreg,  at  det 
var  bedst  strax  at  sprænge  Porten,  eller  stikke  Ild 
paa  den,  da  Skodden  fra  Laagens  Kighul  omsider 
blev  skudt  fra,  og  Portgjemmerens  blege  Aasyn  lod 
sig  see. 

«Luk  op.  Din  Skalk  af  en  Sortkutte !»  brølte 
Otte  Stisen,  som  blussede  af  Viin  og  Forbittrelse, 
« eller  vi  bruge  Vold,  og  naar  vi  ere  inde,  da  skulle 
vi  allerførst  klynge  Dig  op  i  Din  egen   Celle !» 

Men  nu  traadte  Junker  Mourits  til,  revsede  Otte 
Stisen    for   hans   Voldsomhed    og   gav   Portgjemmeren 

forstaaelig  Besked  om  deres  Ærinde.  Munken  ind- 
saae,  at  der  var  intet  Andet  at  gjøre,  end  at  lukke 
op,  og  neppe  havde  han  aabnet  Døren  paa  Klem, 
før  den  blev  stødt  op  paa  viid  G-ab,  og  den  forskræk- 
kede Munk  blev  løben  omkuld  af  den  voldsomt  ind- 
trængende Menneskeskare. 

Prioren  gik  Voldsmændene  i  Møde,  ledsaget  af 
nogle  faa  behjertede  Klosterbrødre,  og  strax  blev  han 
truende  tiltalt  af  Otte  Stisen. 

«TJdleveer  Speideren,  som  fjæler  sig  her  i  Eders 
Kloster,«  raabte  han;  c  hid  med  ham,  Hr.  Povel! 
eller  ved  min  Helgen,  I  og  det  ganske  Broderskab 
skal  komme  til  at  bøde  haardt  for  Eders  Forræderi ! » 

« Hvorom  taler  I?»  spurgte  Hr.  Povel  uforfærdet 
og  tilsyneladende  høilig  forundret;  «ikke  veed  jeg  om 
nogen  Speider;  men  selv  om  saa  var,  med  hvad  Bet 
kunde  da  I  tale  om  Forræderi?  Vi  ere  Guds  og 
Kirkens  Tjenere  og  befatte  os  ei  med  denne  Verdens 
Anliggender.  Vi  tage  ei  Parti  i  Eders  blodige  Stri- 
digheder; vort  Kloster  er  et  Asyl  for  enhver  For- 
fulgt, og  I  synde  mod  Guds  og  Menneskenes  Love 
ved  at  trænge  herind  og  krænke  dets   hellige  Fred.» 

Det  var  neppe,  at  han  blev  hørt  til  Ende.  «Han 
lyver,  den  Sortkappe!  Speideren  er  her!  Ned  med 
det  papistiske  Kreatur!«  og  andre  vilde  Baab  lode 
sig  høre.  Landsknegtene  havde  allerede  omringet 
den  lille  Munkeskare,  og  det  vilde  gaaet  dem  ilde, 
hvis  ikke  Junker  Mourits  med  draget  Sværd  havde 
stillet  sig  ved  Priorens  Side  og  raabt: 

«Hver  den,  der  lægger  Haand  paa  disse  værge- 
løse Guds  Tjenere,  hugger   jeg  ned!      Ikke    ville    vi 

besmitte  os  med  Voldsgjerning  og  Drab!  Betænker, 
kjære  Venner,  at  Klostret  er  i  vor  Magt  og  alle  Ud- 
gange bevogtede.  Er  Speideren  lier,  visselig  maa 
han  da  findes  og  tvivl  ikke  derom,  at  han  jo  skal 
faae  sin  Straf!  Lader  os  da  først,  forinden  vi  selv 
tage  os  til  Rette,  forsøge  det  med  det  Gxode.» 

Junker  Mourits"s  bestemte  Optræden  gjorde  sin 
Virkning;  de  løftede  Værger  sænkede  sig,  og  Alle 
taug,  mens  han  nu  talte  Prioren  til  og  sagde: 

«I  skal  nu  faae  klar  Besked  og  erfare  Aarsagen 
til,  at  vi  ere  her.  En  af  de  Kongelige,  Jakob  Thord- 
sen  af  Berritsholm,  er  denne  Morgen  bleven  seet  i 
Eders  Klosters  Nærhed  og  formummet  i  Eders  Or- 
densdragt. Han  er  os  kjendt  som  en  forvoven  Karl 
og  har  streifet  om  med  sine  Byttere  næsten  lige  til 
Stadens  Porte.  Vi  tiltroe  ham  den  Dristighed  at 
vove  sig  herind,  og  vi  maae  efter  det,  jeg  nys  med- 
delte Eder,  antage,  at  han  har  fundet  Tilhold  i  Eders 
Kloster.  Kom  ei  til  os  med  den  Tale,  at  I  ikke  be- 
fatter Eder  med  denne  Verdens  Anliggender;  Sligt 
kan  I  indbilde  Kvinder  og  Børn!  Vort  sidste  Ord 
til  Eder  er  da:  udleveer  Manden!  Gjør  I  det  god- 
villigt, da  ville  vi  gaae  herfra  og  lade  Eder  med 
Ered ;   hvis  ikke,   da  svarer  jeg  for  Intet. » 

«Ved  vor  Skytspatron,  den  hellige  Dominions, » 
svarede  Hr.  Povel,  i  det  han  saae  mod  Himmelen  og 
løftede  sine  Hænder,  « ingensinde  før  hørte  jeg  slig 
usindig  Tale  og  saa  dristig  en  Paastand!  Blot  af 
den  Aarsag,  at  en  Lægmand  er  vorden  seet  paa  Gra- 
den i  en  Kutte,  slutte  I,  at  vi  maae  være  i  Ledtog 
med  ham!      Findes  der  da  ei  Sortebrødre  og  i  Malmø? 

Jakob  Thordsen,  om  det  er  ham,  maa  have  formum- 
met sig-  der,  hvor  han  kom  fra.» 

«Nu  ei  mere  Snak, »  raabte  Otte  Stisen,  «men 
til  Værket!  Hver  Krog-  i  denne  papistiske  Hule  skal 
nu  vorde  ransaget.  Graae  selv  foran,  Hr.  Povel,  og 
gid  jeg  maa  blive  fordømt,  om  den  SMkjole,  I  bærer, 
og  som  for  mig  intet  Helligt  haver  ved  sig,  skal 
beskjærme  Eder,  formærke  vi  mindste  Argelist  i 
Eders  Færd!» 

De  spredte  sig  nu  for  at  ransage  Klostrets  vidt- 
løftige Bygninger;  men  for  at  det  ikke  skulde  gaae 
alt  for  vildt  til,  fik  Junker  Mourits  det  saaledes  ord- 
net, at  Otte  Stisen  førte  en  Hob,  Mels  Brahe  en 
anden  og  han  selv  en  tredie,  og  de  delte  da  Klostrets 
Bygninger  imellem  sig. 

Niels  Brahe  havde  just  med  sine  Mænd  været  i 
et  af  Udhusene,  men  uden  at  finde  nogen  Jakob 
Thordsen,  da  hans  Hustru  stod  for  ham ,  aandeløs  af 
sin  hurtige  Gang. 

«Anna!»  udbrød  han  forbauset,  «Gruds  Kors, 
hvad  vil  I  her? 

Hun  drog  ham  afsides  med  sig  og  sagde  med 
usikker  Bøst : 

«Vare  Eder  ad,  at  I  ikke  forgriber  Eder  paa 
Jakob.  I  bør  ikke  tragte  ham  efter  Livet;  mindes, 
hvor  ofte  I  forhen  svor,  ingensinde  tiere  at  ville  røre 
nogen  Mand  af  hans  Slægt;  sæt  ham  fast  og  gjør 
ham  uskadelig,   men  bjerg  hans  Liv!» 

«Hvad  ligner  nu  det!»  svarede  Niels  Brahe 
harmfuldt;  « angav  I  ham  jo  dog  selv  og  nu  beder  I 
for  hans  Liv?» 

«Hans  Blod  kommer  over  mit  Hoved, »  sagde 
Fru  Arina  og  holdt  sin  Hunsbond  fast  i  Armen,  «jeg 
kan  ei  bære  det ! » 

«Det  skulde  I  betænkt, »  svarede  han  barskt, 
«nu  er  det  for  silde;  faae  vi  ham,  da  skal  han 
dingle;  der  skeer  ham  da  blot  hans  Ret;  jeg  vil  ei 
skaane  ham  længere  og  evner  det  ikke,  om  jeg  end 
det  vilde.  Fort,  til  Huse  med  Eder  Anna,  her  er 
ei  Sikkerhed  for  Eder.;> 

Han  kaldte  paa  et  Par  Gjøngeboere,  som  stode 
hos,  og  bød  dem  bringe  hende  sikkert  til  hendes 
Hjem.  Derpaa  fortsatte  han  Ransagelsen;  men  hun 
sagde  til  Bønderne,  at  hun  havde  sin  G-aardsvend 
med  og  ikke  behøvede  anden  Ledsagelse,  hvorpaa  hun 
sneg  sig  ind  i  Klosterhaugen,  hvis  overtrampede  Bede 
viste ,  at  den  allerede  var  afsøgt.  Der  tog  hun 
Plads  paa  en  Steenbænk  bag  nogle  Buske,  mens  hen- 
des Svend  stillede  sig  paa  Post,  og  besluttede  at  for- 
blive der,  indtil  Ransagelsen  af  Klostret  var  til  Ende. 
Trods  den  stærke  Spænding,  hvori  hun  befandt  sig 
og  hendes  Skræk,  naar  Bulderet  af  de  i  Klostrets 
Indre  huserende  Skarer  lød  ud  til  hende,  følte  hun 
dog  et  Slags  uhyggeligt  Velvære  ved  at  sidde  her  i 
Ensomhed.  Dette  var  dog  bedre,  end  at  være  i  Hjem- 
met og  høre  paa  Kirstens  hjerteskj ærende  Klager. 
Hun  forundrede  sig  blot  over,  at  Kirsten  ikke  var 
ilet  efter  hende.   — 

Hovedbygningen  og  den  tilstødende  Kirke  var 
bleven  Otte  Stisens  Part,  og  ham  fulgte  de  fleste 
Landsknegte.  De  kjendte  deres  Høvedsmand  og  vidste, 
at  han  vilde  lukke  et  Øie  til,    om  de  stak  Noget  til 

sig;  men  selv  tænkte  lian  ved  denne  Leilighed  ikke 
paa  at  plyndre:  tvert  imod  havde  lian  gjerne  givet 
en  god  Slump  af  sine  sammenrapsede  Skatte  for  at 
faae  Fingre  i  Jakob  Tkordsen,  hvis  næsvise  Streiftog 
mere,  end  en  Gang,  havde  ærgret  ham,  og  han  havde 
heller  ikke  undladt  at  udlove  en  Belønning  til  den, 
der  opdagede  og  greb  ham. 

Jo  længere  den  frugtesløse  Søgen  varede,  desto 
høiere  steg  hans  Forbittrelse.  Som  en  Bersærk  foer 
han  imod  en  ung  Sortebroder,  som  han  stødte  paa, 
lige  som  han  traadte  ind  i  Kirken. 

«Hvad  tager  Du  Dig  for  her,  Din  luskende 
Satan ?»  raabte  han.  greb  ham  i  Nakken  og  ru- 
skede ham. 

Munken  sled  sig  løs  og  svarede  med  et  funklende 
Blik: 

«Jeg  er  her  for  at  værge  Kirkens  Helligdomme 
mod  formastelige  Voldsmænd.  Gud  Herren  straffe 
Eder,  om  I  forgribe  Eder  paa,  hvad  hans  og  Kir- 
kens er ! » 

«Spar  Dine  Bandsord, »  raabte  Otte  Stisen  og 
drog  sin  Dolk,  som  om  han  vilde  støde  Munken  ned; 
«bekjend  og  siig  os  —  hvor  stikker  Jakob  Thordsen?» 

<Her  er  Ingen,  uden  jeg,»  svarede  Munken  med 
det  samme  fanatiske  Blik;  «tag  mit  Liv,  om  I  vil; 
jeg  døer  da  paa  min  Post,  og  Saligheds  Løn  er 
mig  vis!» 

«Guds  Død,  den  Karl  har  Mod  i  Brystet,* 
sagde  Junker  Mourits,  som  efter  at  have  endt  sin 
frugtesløse  Søgen,  nu  var  kommen  til ;  « saa  og  større 
Tro,    end  jeg  ventede    at    finde    i    et  Kloster    nu    til 

Dags;  der  kunde  vorde  en  god  Landsknegt  af  ham; 
lad  ham  leve  ! » 

Otte  Stisen  stak  sin  Dolk  i  Beltet  med  en  Ed 
og  skred  nu  til  Ransagningen  af  Kirken,  ved  hvilken 
Gjerning  Landsknegtene  gik  ham  saare  villigt  til 
Haande.  Forhæng  bleve  revne  til  Side,  Skabe  og 
Kister  opbrudte ,  Helgenbilleder  væltede ,  og  hvad 
Landsknegtene  fandt  af  Sølv,  G-uld  og  ædle  Stene. 
det  toge  de  og  stak  det  til  sig:  de  gjorde  en  ret 
god  Fangst,  men  de  fandt  ingen  Jakob  Thordsen. 

Omsider,  da  hele  Klostret  var  blevet  gjennem- 
søgt,  hver  Munkecelle,  Conventstuen,  Kagestuen,  Li- 
brariet.  Priorens  Rum.  Broder-  og  Svende-Stegerset, 
Herre-  og  Svende -Kjelderen,  Bagerhuus,  Bryggers, 
kort  sagt,  hvert  Hans  paa  Klostrets  Grund  og  hvert 
Rum  i  Husene  fra  Loft  til  Kjelder  ransaget  og  Alt 
endevendt,  men  forgjeves,  da  samlede  Otte  Stisen 
sine  Landsknegte,  lod  dem  uddrive  alle  de  Nysgjer- 
rige,  som  vare  strømmede  ind  i  Klostergaarden,  Por- 
ten lukke  og  Vagt  sætte  ved  den. 

Derpaa  begav  han  sig,  slæbende  Prioren  med 
sig,  til  Refectoriet,  eller  Spisehallen,  og  bød  Hr. 
Povel  at  lade  Mad  og  Drikke  frembære,  for  at  han 
og  hans  Folk  kunde  forfriske  sig  efter  det  strenge  Ar- 
beide,  de  havde  havt.  Hr.  Povel  maatte  bide  i  det 
sure  Æble  og  gav  Cellarius,  eller  Huushovmesteren, 
de  fornødne  Befalinger. 

Snart  bugnede  det  lange  Bord  af  Suul,  Brød, 
Bagværk  og  store  Kruuse  med  01  og  Yiin,  og  nu 
begyndte  et  vildt  Drikkelag,  letfærdige  Yiser  gjen- 
løde  i  Hallen,   Landsknegtene  grebe  fat  paa  Munkene, 

rykkede  dem  i  Skjægget  og  svingede  nogle  af  dem 
rundt  i  en  vild  Dands,  mens  de,  der  saae  til,  loe 
og  jublede. 

Junker  Mourits  og  Niels  Brahe  kom  til,  da 
Gildet  var  i  fuld  G-ang,  men  toge  ikke  Deel  i  det. 
Da  de  saae,  at  Otte  Stisen  selv  stod  for  den  Spas,' 
kunde  de  ikke  uden  -videre  forpurre  den,  men  vare 
dog  betænkte  paa,  det  snareste  skee  kunde,  at  bevæge 
ham  til  at  sige  Stop  og  atter  føre  Landsknegtene  til- 
bage til  Leiren  og  til  deres  Pligt. 

Imidlertid  tyede  Prioren  til  Junker  Mourits,  som 
ogsaa  tog  ham  under  sin  Beskyttelse  og  førte  ham 
lykkeligt  af  Refectoriet;  men  da  den  værdige  Mand 
var  kommen  vel  uden  for,  da  udøste  han  sin  Harme 
for  sin  Befrier  og  klagede  gudsjammerligt  over  den 
skammelige  Overlast,  som  uden  skjellig  Aarsag  var 
overgaaet  ham  og  hans  Kloster. 

«ITden  Aarsag, »  svarede  Junker  Mourits,  «nu, 
derpaa  er  jeg  ikke  ganske  sikker!  I  kan  have  Gjem- 
mer  i  denne  gamle  Bede,  som  vi  ikke  have  opdaget. 
Saa  er  her  da  ei  heller  bleven  udøst  Blod,  vi  have 
blot  rumsteret  en  Kjende  hos  Eder,  og  der  vil  blive 
lidt  Svind  i  Eders  Fadebuur  og  Kjelder;  men  hvad 
det  anbelanger,  ærværdige  Eader,  da  maa  jeg  sige, 
at  om  I  havde  holdt  Eder  Eders  Klosterregel  efter- 
rettelig, som,  det  veed  jeg,  er  streng,  end  strengere, 
end  den  hellige  Augustin!,  paabyder  Fattigdom,  Faste 
og  Afholdenhed  fra  Kjød  og  stærke  Drikke  —  da 
vilde  her  intet  Gilde  blevet ! » 

Derpaa    svarede  Hr.  Povel    ikke    et   Ord,    men 

vendte  Junker  Mourits  harmfnysende  Byggen  og  for- 
svandt.  — 

Mens  dette  foregik  i  Klostret,  sad  Jens  Lock 
paa  sin  Post  i  Xiels  Brahes  Dagligværelse,  først  i 
Taushed  og  stor  Spænding:  men  da  Alt  forblev  stille, 
blev  han  mere  tryg,  skjenkede  et  Bæger  Yiin  til  den 
Laugsbroder.  han  havde  kaldt  til  Hjelp.  velagtede 
Peter  Knor,  og  de  forkortede  sig  Tiden  med  Snak, 
idet  de  dog  jevnligt  afbrød  deres  Samtale,  Jens  gik 
til  den  skjulte  Yægdør,   aabnede  den  og  lyttede. 

«  Yeed  I  hvad,  Peter,  >  sagde  han  omsider,  «jeg 
har  været  et  Dummerhoved.  al  den  Stund  jeg  ikke 
gav  Xiels  Nielsen  Underretning  om  denne  underjordiske 
Gang.  Jeg  tang  derom  af  den  Aarsag,  at  kom  Byg- 
tet  om  den  ud  i  Utide,  da  vilde  der  jo  ingen  Sik- 
kerhed være  ved  den  Tilflugt.  Xu  foer  han  og  de 
Andre  af,  som  om  Fanden  var  i  Hælene  paa  dem, 
og  væk  vare  de,  inden  jeg  kunde  besinde  mig.» 

•-<Lader  os  flux  faae  skikket  et  Bud  til  Klostret 
og  give  dem  Underretning, »   sagde  Peter  Knor. 

«Xødigt  gaaer  jeg  af  min  Post,»  svarede  Jens 
Lock  med  et  Blik  til  den  hemmelige  Dør. 

«Guds  Kors,»  sagde  Peter  Knor,  forvovent 
er  det  af  os  at  sidde  her  ene  To;  hvad  om  der  nu 
var  Piere  i  Ledtog  med  den  Speider?  Jeg  vil  gaae 
og  hente  Hjelp  og  lader  os  saa  trænge  ned  i  Gangen 
og  ransage  den.» 

« Intet  lækkert  Arbeide  det,«  svarede  Jens  Lock, 
«al  den  Stund  den  er  snever,  og  vi  maatte  gaae 
Gaasegang,  fornemmelig  ned  ad  Trappen.  En  maa 
være    den  Forreste,    og    han    kan    faae    en  Kaarde    i 

Livet,  inden  han  seer  sig  for.  Hvo  veed  ellers,  kan 
hænde  sig,  at  vi  sidde  her  og  lure  til  ingen  Gavn. 
Mon  Prioren  og  Munkene  vide  om  denne  G-ang,  som 
sikkerlig  skriver  sig  fra  gammel  Tid?  Vide  de  om 
den,  da  have  de  jo  og  kunnet  søge  herhid  og  lure 
efter,  hvad  her  er  bleven  talet  i  Dag  og  ellers;  men 
ikke  har  jeg  hørt,  -at  Nogen  her  i  Huset  bar  for- 
nummet til  mindste  Uro. » 

«Fanden  maa  vide  Besked  derom,  og  ikke  jeg!» 
sagde  Peter  Knor;  «men  jeg  tænker,  at  hvorlunde 
det  end  haver  sig  med  den  Sag,  saa  er  det  •  Andet 
blind  Aliarm;  der  har  vel  ikke  været  mere  Speider 
her  i  Staden,   end  her  er  nu  i  denne  Stue!» 

Neppe  havde  han  udtalt,  før  den  skjulte  Dør 
sprang  op;  ind  foer  som  et  Lyn  en  Mand  med  en 
Stridshammer  i  sin  Haand,  og  efter  ham  kom  en  An- 
den med  en  blinkende  Kniv.  Jens  Lock  fik  blot 
seet  et  G-limt  af  sin  Modstander  og  reist  sig  halvt  i 
Sædet;  i  samme  Nu  blev  det  sort  for  hans  Øine,  og 
han  sank  bevidstløs  under  Bordet;  han  havde  faaet 
et  Slag  i  Tindingen ;  det  var  Jakob  Thordsens  sikkre, 
aldrig  feilende  Haand,  som  havde  ført  Slaget.  Dog 
gik  det  Peter  Knor  endnu  værre ;  han  var  sprungen 
op  med  et  Raab  og  havde  grebet  sit  Værge,  men 
som  han  løftede  det,  var  Mogens  inde  paa  Livet  af 
ham  og  stødte  sin  Kniv  i  hans  Strube,  saa  Blodet 
sprøitede  omkring.  Rallende  sank  han  sammen  og 
udaandede  kort  efter. 

« Ha,  det  var  let  Arbeide ! »  raabte  Jakob,  mens 
Mogens  koldblodigt  tørrede  sin  Kniv. 

Da  fløi  Døren  til  Sidekammeret  op,  og  Kirsten 
og  Else  st}Ttede  ind.     Jakob  udstødte  et  Raab. 

<:Kirsten!      Guds  Kors,  hvor  er  jeg? 

«I  vort  Hnus!»  raabte  Kirsten.  Gud  have 
Lov,  at  I  er  frelst,  Jakob,   og  end  i  Live ! » 

Nu  gav  Jakob  hurtigt  Forklaring  og  fortalte. 
at  da  hans  Forfølgere  kom  til  Klostret,  havde  Prio- 
ren lukket  ham  ned  i  den  underjordiske  G-ang  og 
budet  ham  at  forblive  der  stille;  men  da  det  trak  ud, 
og  Larmen  i  Klostret  vedblev,  saa  var  han  bleven 
kjed  af  at  vente  og  havde  søgt  til  F/dgangen,  i  det 
Haab  paa  den  Maade  at  kunne  undvige:  og  da  det 
var  bleven  ham  viist,  hvorledes  den  anden  Dør,  som 
førte  ind  til  et  Skab  i  Kirken ,  skulde  aabnes ,  saa 
var  det  faldet  ham  let  ogsaa  at  aabne  denne. 

«Hvad  nu?;,  spurgte  han  saa,  i  det  han  vendte 
sig  til  Kirsten.  :Er  der  Naade  og  Beskyttelse  at 
vente  her  hos  Eders  Fader,   eller  maae  vi  flye?« 

«Flye,  flye  paa  Stand!-,  sagde  Kirsten.  « Moder 
har  forraadt  Eder,  Fader  løb  til  Klostret  for  at 
gribe  Eder. 

Hun  var  ræd  vegen  til  Side  for  de  to  slagne  og 
blødende  Mænd,  som  laae  paa  Gulvet,  og  var  tyet 
hen  til  Jakob,   hvis  Arm  hun  holdt  omslynget. 

« Skulle  vi  gaae  fremad  og  flye  gjennem  Staden, 
eller  skulle  vi  gaae  tilbage?  Hurtigt.  Mogens,  giv 
et  RaadU 

«Tilbage!-  svarede  Mogens  bestemt.  <LTd  paa 
Gaden,   det  er  den  visse  Død.» 

«Hvo  veed.  *  sagde  Jakob,  s  der  lader  heelt 
stille,  Alle  ei*e  de  løbne  til  Klostret. 

«Ene  der  nede  under  Jorden  er  Sikkerhed, »  lød 
Mogens's  Svar;  «som  jeg  sagde  Eder  nys,  det  var 
Galenskab  at  bryde  ud.» 

«Dog  angrer  det  mig  ikke,;>  sagde  Jakob,  i  det 
lian  trykkede  Kirstens  Arm  til  sig;  «men  nu  er  det 
bittert  at  skilles ! » 

«Nu  fort,;>   sagde  Mogens. 

<  Kirsten  b  udbrod  Jakob  og  saae  paa  hende  med 
et  funklende  Blik,  har  I  Mod,  da  følg  mig!  Faae 
vi  Held  til  at  undvige,  da  er  dermed  al  vor  Kvide 
endt.  s 

«Jeg  vilU   raabte   Kirsten,    «flux  afsted !» 

Der  var  vild  Jubel  og  Rædsel  paa  een  Gang  i 
Klangen  af  hendes  Røst. 

« Da  kom !  >  raabte  Jakob,  slog  sin  Arm  om  hen- 
des Liv  og  ilede  hen  til  den  skjulte  Dør,  som  endnu 
stod  aaben. 

Han  lod  Kirsten  først  gaae  ned  og  bød  Mogens 
følge  efter;  men  som  han  vilde  trække  Døren  til 
efter  sig,  da  var  Else  der  med  et  Spring,  trængte 
sig  ind  til  ham  og  raabte: 

Tag  mig  med!      Dette   Huus    er    nu    for    mig, 
som  for  hende,  et  Helvede!« 

«Nu,  lad  gaae!»  sagde  Jakob  og  gjorde  Plads 
for  hende,    «nu  har  Dit  Herskab  sømmelig  Ledsagelse.« 

Saa  skød  han  Døren  til  og  undersøgte  dens  Bag- 
side; han  fik  snart  fat  paa  en  Jernslaae,  som  var 
til  at  skyde  for,  lukkede  med  den  sindigt  og  forsvar- 
ligt for  Døren  og  ilede  saa  ned  efter  de  Andre,  som 
havde  naaet  Vindeltrappens  Fod  og  nu  stode  i  selve 
Gangen. 

Først  tyktes  der  Kirsten  at  være  bælgmørkt; 
men  efterkaandeu  som  de  skrede  frem,  saae  hun  en 
svag  Lysning  og  drog  Yeiret  friere.  Der  var  til- 
gittrede  Aabninger  i  Gangens  Hvælvinger,  som  skaf- 
fede tilstrækkeligt  Lys  og  tilførte  frisk  Luft:  de  ud- 
mundede paa  skjulte  Steder  i  Klosterhaugen. 

<-Hu!>:  udbrød  Else  og  gyste,  «  ker  er  lidet  lyste- 
ligt i  denne  Hule.» 

«Yed  den  kellige  Dominicas, »  svarede  Jakob, 
t  under  hvis  Beskyttelse  denne  Rævegang  bj'ggedes, 
trods  Mørket  og  Skimmelen,  den  tykkes  mig  nu  at 
være  et  Paradiis!  Det  er  dog  sødt  at  bjerge  Livet, 
ja  mere,  end  det, »  føiede  han  til  og  trykkede  Kir- 
stens Haand. 

•  «Gud  staae  os  bi!»  svarede  hun  og  brast  i 
Graad,  «end  have  vi  Intet  bjerget:  mon  vi  nogen 
Tid  slippe  op  herfra?     Skulle  vi  omkomme  hernede?« 

»Græd  ikke,  mit  Hjerte, »  sagde  Jakob  «og  vær 
tiyg  i  I  forglemmer,  at  Intet  er  lettere,  end  at  slippe 
op  herfra,  men  vi  bør  bie  taalmodigt,  indtil  vore 
Venner  i  Klostret  lade  os  vide,  at  Faren  er  dreven 
over.  I  skjelver  og  er  mat:  kom,  jeg  vil  brede  min 
Kappe  paa  denne  Steen;  tag  Plads  der! i 

Hun  satte  sig,  han  svøbte  Kappen  omhyggeligt 
om  hende  og  tog  Plads  ved  hendes  Side;  der  for- 
bleve  de  og  samtalede  en  Stund,  mens  Mogens  og 
Else  vandrede  frem  og  tilbage,  og  Mogens  af  og  til 
listede  sig  op  af  Vindeltrapperne  til  begge  Udgan- 
gangene  og  lyttede. 

Nu  blev  Jakob  underrettet  om  Junker  Mourits"s 
Beilen  og  fik  at  vide,  at  havde  ikke   denne  Omstæn- 

digked  og  hendes  Frygt  for,  at  hendes  Forældre  vilde 
tvinge  hende  til  dette  Ægteskab,  været,  vilde  hun 
dog  neppe  flygtet  med  ham. 

«Nu, »  udbrød  Jakob,  < .Gud  have  Lov,  den  Land- 
stryger og  Bastard  ,  han  fik  saa  ei  Held  til  at  rane 
min  Skat  og  Skaanes  fagreste  Blomme !» 

<Skjeld  ham  ikke, »  bad  Kirsten,  «han  er  en 
høvisk  og  ædelsindet  Herre;  I  maa  ikke  være  som 
de  Andre,  Jakob,  men  vise  og  Eders  Fjender  Ret- 
færdighed. » 

«Man  skal  see,  Kirsten, »  svarede  Jakob  i  en 
krænket  Tone,  «var  jeg  ei  kommen,  da  havde  I  dog 
givet  Eder  hen  til  ham  og  var  bleven  hans  Hustru ! » 

« Mener  I?;>  spurgte  Kirsten  med  et  svagt  Smiil; 
min  Nærværelse  her  med  Eder  i  denne  Hule,*  den 
vidner  mod  mig  og  domfælder  mig?» 

Hendes  Mund  blev  lukket  med  et  Kys;  thi 
Mogens  og  Else,  de  vare  af  Syne.  Mogens  havde 
just  været  oppe  ved  Døren  i  Niels  Brahes  Huns  og 
lyttet,  men  endnu  fundet  Alt  stille.  Da  han  og 
Else  gik  tilbage   ned  ad  Gangen,   sagde  han: 

«Nu  ere  vi  stillede,  som  hin  Dag  i  Lunden  ved 
Wandaas ,  Else !  Vi  gaae  her  paa  Post  og  holde 
Vagt,  mens  vort  Herskab  gantes  og  over  deres  El- 
skov forglemme  Tid  og  Sted ;  men ,  Gud  Naade  ,  nu 
ere  vore  Kaar  mere  ublide!  Det  gjelder  i  Dag  mere, 
end  at  faae  en  Revselse  af  Fader  og  Moder!  Bliver 
Jomfru  Kirsten  greben  efter  dette,  da  tænker  jeg, 
Niels  Nielsen  lader  hende  slæbe  til  Wandaas  og  inde- 
mure der,  og  hvad  Jakob  og  mig  angaaer,  da  vil 
Strikken  være  os  vis ! » 

«Spaa  ei  saa  ilde ! »  svarede  Else  og  samlede 
sit  Mod.  «Siig  hellere:  nu  lakker  det  ad  Enden 
med  Trolovelsens  Tid  og  stunder  til  Brudefærd !» 

«Saamænd!  sagde  Mogens  med  Lune,  « Slæde- 
føre og  Griftermaal  maa  passes,  mens  Tid  er!» 

«Der  traf  Du  det!  »  svarede  Else;  «naar  Kir- 
sten er  løbet  af  By  med  sin  Hjertenskjær,  da  maa 
hun  for  Skams  Skyld  snarest  vorde  hans  Hustru.  » 

Saa  drog  hun  et  Suk  og  tænkte  paa  sin  egen 
Skjebne.  Hvad  vilde  hun  ikke  givet  til,  at  Oluf  var 
løbet  af  By  med  hende!  Var  det  ikke  taabeligt  og 
overilet  af  hende,  at  hun  var  flygtet?  Undkom  hun, 
da  vilde  hun  havne  i  de  Kongeliges  Leier  og  var 
maaskee  for  stedse  skilt  fra  sin  Barndomsven;  men 
det  var  Fru  Annas  Trudsel,  at  smedde  hende  til 
Landsknegten  Øland,  der  havde  drevet  hende  paa 
Flugt. 

Nu  vare  de  ved  Stenen,  hvor  Jakob  og  Kir- 
sten sad. 

«Et  angrer  mig, »   sagde  Mogens  til  Jakob. 

»Hvad  da?»   spurgte  Jakob. 

«At  jeg  ikke,»  svarede  Mogens,  «forinden  vi 
gik  af  Stuen  hist  oppe,  kildrede  den  lange  Karl,  I 
vog,  en  Kjende  i  Struben  med  min  Kniv.  Hvad  om 
han  ei  er  død,  vaagner  til  Bevidsthed  og  gjør  Al- 
larm?  Jeg  troer,  jeg  gaaer  derop,  tager  Slaaen  fra 
Døren  og  kigger  derind.  » 

«Lad  det  fare. s  sagde  Jakob;  «gaa  blot  derop 
og  lyt!» 

Mogens  gik,  mens  Else  blev.  Kort  efter  vendte 
han  tilbage  og  sagde: 

«Nu  er  der  Uro  deroppe;  jeg  liørte  klagende 
Kvinderøster,  men  de  røre  ei  ved  Døren. » 

«Da  er  lian  død, »  svarede  Jakob;  «gaae  nu  til 
Klostersiden  og  lyt!» 

Mogens  gjorde  det,  men  det  blev  ikke  ved  den 
Gang;  ulidelig  lang  syntes  dem  Ventetiden,  og  de 
skjønnede  allerede,  -at  det  maatte  lide  ad  Aften,  da 
omsider  en  Røst  lød  ned  til  dem: 

« Jakob  Thordsen,  de  ere  fort!   Kom  nu  flux!* 

Med  et  G-lædesraab  ilede  de  hen  til  Enden  af 
Gangen,  saae  der  en  Skikkelse,  som  gik  foran  opad 
Vindeltrappen,  og  da  Lyset  fra  Kirken  faldt  paa  ham, 
saae  Jakob,  at  det  var  Prioren  selv. 

Da  Hr.  Povel  var  kommen  gjennem  den  skjulte 
Dør  i  Skabvæggen,  stod  i  Kirken  og  vendte  sig  om, 
blev  han  høilig  forbauset  ved  at  see  efter  Jakob 
tvende  unge  Jomfruer  som  ved  en  Trolddom  komme 
til  Syne  og  smutte  igjennem  Skabet  og  ud  i  Kirken. 

«Guds  Moder  staae  os  bi,  hvad  er  dette?»  udbrød 
han  og  slog  Hænderne  sammen. 

Forklaringen  var  snart  given,  og  da  Prioren  havde 
faaet  den,  udbrød  han  i 

«0,  Oprørets  ugudelige  Brand,  Helvedes  Fakkel, 
som  hærjer  Landet,  reiser  Frænde  mod  Frænde,  løf- 
ter Barnets  Haand  mod  Fader  og  Moder,  Faders  og 
Moders  mod  Barnet,  forbandet  være  Du ! » 

«Dertil  siger  jeg  Amen,»  svarede  Jakob,  «men 
ærværdige  Fader,  have  vi  Stunder  til  at  føre  lang 
Tale  her;  maae  vi  ei  strax  tænke  paa  at  salvere  os, 
om  da  Veien  er  fri?» 

Hr.    Povel   stod   og  saae   paa   Kirsten   og  Else, 

som  om  han  grublede  over,  hvad  han  skulde  stille 
op  med  disse  to  Kvindfolk,  men  vendte  sig  nu  til 
Jakob  og  sagde: 

»Gud  og  den  hellige  Dominicus  friede  os  som 
ved  et  Under  fra  de  Ugjerningsmænd.  Som  de  svi- 
rede i  Eefeetoriet,  da  kom  en  Befalingsmand  fra 
Leiren  og  bragte  det  Budskab,  at  en  af  deres  Spei- 
dere  var  kommen  fra  Malmø  med  den  Melding,  at  de 
Kongelige  gjøre  sig  rede  til  at  rykke  ud,  og  at  et 
Anfald  maatte  ventes,  naar  vidste  Ingen,  men  det 
kunde  skee  saa  godt  denne  Nat,  som  i  Morgen.  Da 
fløi  de  herfra  i  Hui  og  Hast  Alle  til  Hobe,  ikke  en 
Mand  blev  tilbage  her  i  Klostret;  vi  slog  dem  da 
med  Bagdøren  og  stængede  vel  for.  Nu  have  de 
Andet  at  tænke  paa,  end  at  tortere  Guds  Hellige, 
plustre  og  svire !  » 

«Nu,  Gud  have  Lov,»  svarede  Jakob.  « Vi  bør 
da  forblive  her,  indtil  Natten  bryder  frem,  om  I  vil 
huse  os  saa  længe?« 

«Det  faaer  s'eg  vel,»  svarede  Hr.  Povel  med  et 
nyt  Blik  til  Kirsten  og  Else,  <enddog  det  er  ganske 
utilstedeligt,  at  Kvinder  dvæle  her  i  Klostret.« 

«Tak  have  I,  ærværdige  Fader,*  sagde  Kirsten 
rødmende  og  lod  see  et  Smiil,  «vil  Gud,  det  gaaer 
os  vel,   da  skulle  vi  forskylde  Eder  det!» 

«Hvad  agter  I  at  gjøre  med  denne  unge  Jom- 
fru,   naar  I   drager  herfra?«    spurgte  Prioren  Jakob. 

«Jeg  vil  føre  hende  til  hendes  Erænke,  Fru 
Sophie  Axel  Brahes,  som  er  i  Malmø,*  svarede 
Jakob.      « Jomfru    Kirstens    Frænder    maa    nu    raade 

for  hendes  Skjebne,  al  den  Stund  hendes  Fader  er  en 
Oprører,  hjemfalden  til  Loven. 

« Ret  saa ! »  sagde  Prioren  og  nu  gik  de  fra 
Pladsen  bag  Høialteret,  hvor  de  under  denne  Sam- 
tale havde  dvælet,  og  ned  ad  Kirkegangen,  mens  Hr. 
Povel  pegede  til  Høire  og  Venstre  og  udstødte  'Vee- 
klager  over  den  anrettede  Ødelæggelse. 

«See,»  sagde  han  og  udbredte  sine  Arme,  « Ba- 
bylons Forstyrrelse,  Djævelens  Værk!  Saa  formaste- 
ligt have  de  Bandskroppe  vanhelliget  og  ødelagt  Her- 
rens Tempel  —  Gud  staae  os  bi  —  der  ligger  den 
hellige  Doniinicus  paa  Gulvet  med  revnet  Hoved,  og 
alle  hans  Smykkestene  ere  brudte  af  og  ranede!  Ja- 
kob Thordsen,  i  en  usalig  Stund  kom  I  hid  og  bragte 
al  denne  Elende  over  os!» 

^Ærværdige  Fader, »  svarede  Jakob,  «det  skal 
med  Guds  og  alle^  Helliges  Bistand  vorde  hevnet ; 
men  hvad  angaaer  det  Tab,  I  og  Eders  Kloster  have 
lidt,  da  skal  jeg,  om  jeg  slipper  vel  af  denne  Fejde 
og  bjerger  Livet,  skjenke  Eders  Klester  en  rundelig 
Gave,   derved  ogsaa  tænkende  paa  min  Sjæls  Frelse. » 

Dette  Løfte  formildede  kjendeligt  Prioren.  Han 
viste  nu  Kirsten  og  Else  større  Venlighed,  lod  dem 
føre  i  en  ledig  Celle,  hvor  de  kunne  forblive  i  Ro  og 
sørgede  for,  at  de  bleve  beværtede  og  styrkede  til  det 
forestaaende  Natteridt. 

De  Par  Timers  Hvile,  Kirsten  nu  nød,  var 
hende  en  stor  Velgjerning.  Hendes  Legeme  styrke- 
des, og  hun  gjenvandt  sin  Fatning.  Hvad  hun  havde 
gjort,  angrede  hende  ikke.  Hun  brød  i  sit  Hjerte 
baade    med    Fader    og  Moder,    der  i    hendes  Tanker 

havde  viist  en  utilgivelig  Grumhed  ved  at  angive  og 
efterstræbe  Jakob  Thordsen,  og  da  Budskabet  kom, 
at  nu  skulde  de  afsted,  forlod  hun  med  Glæde  sit 
Skjul  og  drog,  ledsaget  af  Priorens  Velsignelse,  frei- 
digt  ud  i  den  mørke  Nat  med  sit  Hjertes  Ven,  som 
førte  hende  lykkeligt  og  uskadt  til  Malmø.  — 

Fru  Anna  kom  først  seent  til  sit  Hjem,  og 
Niels  Brahe  viste  sig  der  slet  ikke  mere  den  Dag; 
thi  hau  gik  lige  til  Leiren  med  de  Andre  og  tog 
ivrigt  Deel  i  de  Forsvarsanstalter,  som  øieblikkeligt 
bleve  satte  i  Værk;  der  blev  arbeidet  paa  at  sikkre 
Leiren  mod  Overrumpling  endnu  i  denne  samme  Nat. 

Stor  var  Fru  Annas  Forfærdelse,  da  hun  ved 
Hjemkomsten  fandt  sin  Stue  opfyldt  af  en  Skare 
hylende  Kvinder,  et  Lig  og  en  døende  Mand.  Jens 
Locks  Hustru  var  der,  og  en  Bartskjær  var  bleven 
hentet.  Han  lod  Jens  Lock  bære  til  hans  Hjem  og 
tog  ham  under  Behandling.  Bartskjæren  nærede  Haab 
om,  at  Jens  Lock  kunde  slippe  derfra  med  Livet; 
men  det  Slag,  han  havde  faaet,  havde  givet  ham  en 
Hjernerystelse  og  ganske  berøvet  ham  Samlingen; 
han  henlaae  i  mange  Dage  i  Febervildelse,  ude  af 
Stand  til  at  give  nogen  Forklaring,  og  den  døde 
Mand  var  taus. 

Det  forblev  saaledes  en  Hemmelighed,  hvorledes 
Alt  var  gaaet  til;  men  da  Fru  Anna,  efter  at  Jens 
Lock  og  Peter  Knors  Liig  var  fjernet,  opdagede,  at 
baade  Kirsten  og  Else  vare  forsvundne,  da  nærede 
hun  ikke  mere  nogen  Tvivl  om,  hvem  Gjerningsman- 
den  havde  været,  og  det  blev  af  Alle  antaget,  at 
Jakob  Thordsen  ad  en  Bagdør  maatte  være  sluppen  ud 

5* 


68 

af  Klostret,  forinden  Ransagningen  begyndte,  og  at 
han,  mens  Gaderne  vare  mennesketomme,  da  Alle  vare 
strømmede  til  Klostret ,  med  uhørt  Dristighed  var 
brudt  ind  i  Niels  Brahes  Huus.  havde  overmandet 
Jens  Lock  og  hans  Makker  og  bortført  Kirsten. 
At  Else  var  løben  med,  det  forstod  Fru  Anna  heelt 
vel,  men  for  hende  og  Alle  forblev  det  en  Gaade, 
af  hvad  Aarsag  Jens  Lock  var  forbleven  i  Huset  og 
hvad  Peter  Knor  havde  havt  der  at  gjøre.  Pade- 
buurskvinden,  Karen,  var  af  Nysgjerrighed  løben  til 
Klostret  efter  de  Andre,  og  da  hun  selv  havde  faaet 
Ga ardsvenden  sendt  efter  sig.  havde  der  ingen  Vidner 
været  til  Stede. 

Allerede  anden  Dagen  derefter  kom  der  dog  Ti- 
dender fra  Malmø,  som  ophævede  al  Uvished,  hvad 
Jakob  Thordsens  og  Kirtstens  Skjebne  angik,  Tidender 
som,  hvad  vi  snart  skulle  see,  vare  i  høieste  Grad 
krænkende  for  Xiels  Brahe,  og  som  endogsaa  en  kort 
Stund  lod  ham  og  hans  Venner  forglemme  den  store 
overhængende  Fare,   som  truede  dem  fra  Malmø. 


Femte  Kapitel. 

Jørgen  Brahe  girer  sin  Søster  bort. 


Dagen  efter  Jakobs  og  Kirstens  Flugt  og  An- 
komst til  Malmø  var  et  Familieraad  samlet  i  det 
Huus,  som  Axel  Brahe  og  hans  Hustru,  Sophie  Ro- 
senkrantz ,  beboede.  Uventet  vare  her  Mænd  og 
Kvinder  førte  sammen,  som  i  Aar  havde  skyet  hver- 
andre, om  end  den  fælleds  Ulykke  nu  og  Samlivet  i 
Malmø,  efter  Adelens  Fordrivelse  fra  dens  Gaarde, 
havde  bevirket  nogen  Tilnærmelse  fra  begge  Sider. 

•  Jakob  Thordsens  Farbrødre,  Erkebiskoppen  og 
Hr.  Mourits,  Befalingsmanden  paa  Kjøbenhavns  Slot, 
som  var  fulgt  over  til  Malmø  med  Johan  Bantzov 
og  hans  Landsknegte,  saaes  her  i  livlig  Samtale  med 
Axel  Brahe  og  hans  Frænder,  hvoriblandt  de  Ulfstander; 
mens  Mourits  Sparres  Hustru,  Fru  Karen  Høg  og  Tyge 
Brahes  Enke,  Fru  Sophie  Bud  fra  Tostrup  ivrigt  og 
venskabeligt  holdt  Raad  med  Husets  Frue  og  til 
dem  sluttede  sig  Fru  Anna  Bud,  hvis  Ægtefælle, 
Henrik  Krummedige,    stod   hos    og   gjorde    Sit  til  at 

blandt  Kvinderne. 

Kirstens  Flugt  fra  Lund  havde  nemlig  sat  dem 
i  det  bedste  Lune;  thi  de  undte  hendes  Moder  denne 
Ydmygelse,  ikke  blot  paa  Grund  af  det  bittre  Had, 
de  nu  bare  til  hendes  Ægtefælle,  hvem  de  gave  Skyl- 
den for  deres  Eiendommes  Ødelæggelse  ved  Bønderne, 
men  ogsaa  fordi  hun,*  som  de  sagde,  var  en  hoffærdig 
Kvinde,  der  stedse  havde  holdt  sig  for  sig  selv,  og  mente 
sig  at  være  bedre,  end  Andre.  De  priste  da  nu  Kirsten 
høit  for  hendes  Mod,  at  hun  havde  grebet  Leiligheden 
til  at  unddrage  sig  sine  onde  Forældres  Tyranni,  og 
fandt  intet  Uskikkeligt  i  det,  som  de  under  andre 
Omstændigheder  paa  det  Haardeste  vilde  lastet. 

Det  mærkeligste  Sjm  var  dog  at  see  Birthe 
Thorsdatter  i  denne  Forsamling.  Hun  var  næsten 
ikke  til  at  gjenkjende;  hvor  var  nu  den  næsten 
klosterlige  Dragt ,  det  hvide  Hovedlun ,  den  bedske 
Mine  og  det  mørke  Blik?  Hun  var  smykket  som  de 
andre  Kvinder,  klædt  i  Damast  og  Fløiel,  og  en 
straalende  Perlebindike  prydede  hendes  Hoved;  hendes 
Kinder  havde  faaet  større  Fylde  og  en  friskere  Farve, 
og  af  hendes  funklende  Øine  lyste,  ikke  just  Mild- 
hed, men  en  Triumf,  som  hun  syntes  at  have  Ondt 
ved  at  dølge. 

Olædede  hun  sig  da  med  de  Andre  over  Kir- 
stens Bedritt,  havde  hun  skiftet  Sind,  som  hun  havde 
skiftet  Ham,  og  billigede  hun  nu  den  Forbindelse, 
som  hun  tidligere  neppe  kunde  taale  at  tænke  paa, 
og  hvis  Iværksættelse  netop  var  denne  Forsamlings 
Øiemed  ? 

Det  var  ikke  let  at  komme  paa  det  Rene  med, 
kvad  hun  tænkte.  Hun  havde  denne  Morgenstund 
besøgt  Kirsten,  som  endnu  ikke  havde  viist  sig  i 
Forsamlingen,  men  sømmeligt  holdt  sig  afsides  paa 
sit  Kammer,  og  viist  hende  en  katteagtig  Yenlighed, 
som  Kirsten  tilsj-neladende  tog  for  gode  Varer.  Maaskee 
gjorde  Birthe  blot  gode  Miner  til  slet  Spil  og  lod 
uden  Protest  det  skee,  som  hun  dog  ikke  kunde  for- 
hindre: men  den  egentlige  Forklaring  af  den  store 
Forvandling,  som  var  foregaaet  med  hende,  stod  rys- 
levende  ved  hendes  Side  i  Hr.  Albert  Kavensbergs 
anseelige  Skikkelse. 

Han  var  Befalingsmand  paa  Malmøhuus  og  alt- 
saa  den  vigtigste  Mand  paa  Pladsen,  dertil  rig,  i 
stor  Gunst  hos  Kong  Frederik  og  meget  formå  aende. 
Uagtet  han  var  mange  Aar  ældre,  end  Birthe,  havde 
han  dog  kastet  sine  øine  paa  hende,  og  da  hun 
mærkede  det,  indrettede  hun  sin  Opførsel  derefter  og 
spillede  sine  Kort  saa  tiint,  at  hun  ganske  tik  denne 
ellers  saare  myndige  Herre  i  sin  Magt.  Hun  var 
i  hans  Øine  ikke  blot  en  fager  Jomfru  med  et  blidt 
Sind,  men  et  Mynster  paa  Dyd,  Lærdom.  Huushol- 
deriskhed  og  Forstand. 

Den  Omstændighed,  at  Birthe  i  Malmø  havde 
fundet  Tilhold  hos  Hr.  Alberts  afdøde  Broder  Eriks 
Enke,  Fru  Inger,  havde  været  den  nærmeste  Foran- 
ledning til  deres  Bekjendtskab  og  begunstiget  hans 
Beilen.  Man  antog,  at  de  alt  vare  enige,  men  ikke 
ønskede  Sagen  bekjendt,  før  Krigen  var  til  Ende: 
og  hvo  der  saae  dem  sammen,  kunde  ikke  tvivle  om, 
at   Hr.  Alberts  Hensigter  vare  alvorlige. 

Birthe  havde  altsaa  Udsigt  til  at  faae  rigelig 
Erstatning  for  Tabet  af  sit  Herredømme  paa  Berrits- 
holm:  derfra  vel  det  Glædens  Skjær,  der  var  over 
hendes  Aasyn.  Hvo  skulde  tænke,  at  der  i  denne 
rødmende  og  smilende  Jomfrues  Hjerte  endnu  dulgte 
sig  en  Hadets  og  G-rumhedens  giftige  Øglerede? 
Endogsaa  hendes  egen  Broder  troede  paa  Forvand- 
lingen, mente,  at  Lykkens  Solskin  havde  blødgjort 
hans  Søsters  Hjerte  og  glædede  sig  oprigtigt  derover. 

Dog  viste  der  sig  et  Glimt  af  den  gamle  Ha- 
dets Glød  i  hendes  Blik,  da  Jørgen  traadte  ind. 
Hun  gjensaae  ham  nu  for  første  Gang  i  Nærheden 
siden  Adskillelsen  efter  hendes  Faders  Død,  og  for- 
bausedes  over,  i  hvilken  Grad  han  havde  udviklet 
sig.  Hans  Skikkelse  var  høi  og  anseelig ,  hans 
Klædedragt  prægtig,  hans  Holdning  fuld  af  Anstand, 
men  ogsaa  præget  af  sikker  Selvfølelse.  Han  maatte 
kaldes  en  fager  ung  Mand,  og  vilde  været  det  til 
Fulde,  havde  ikke  det  haarde  Udtryk  i  hans  Aasyn, 
og  det  kolde,  overmodige  Blik  været.  Det  var  dog 
saare  langt  fra,  at  Birthe  følte  sig  tilbagestødt 
deraf.  Hendes  tidlige  Ungdoms  Lidenskab  blussede 
atter  op  i  hendes  Hjerte,  hun  saae  til  sin  aldrende 
graahærdede  Beiler  og  drog  et  Suk;  men  alle  bli- 
dere Følelser  og  al  Smerte  over  hendes  Forliis  svandt 
snart;  thi  hun  havde  den  Krænkelse,  at  Jørgen  ikke 
offrede  hende  et  Blik,  undtagen  netop,  da  han  hilste 
paa  hende,  og  denne  Hilsen  var  ledsaget  af  et  hov- 
modigt,  medlidende  Sraiil. 

Hvi  er  han  her  og  fandt  over  paa  den  rette 
Side,    tænkte    hun.       Hvi    blev    han    ikke     hos    sin 

Fader  i  Oprørernes  Flok  at  gaae  til  Grunde  med 
ham  og  sin  Broder?  men  da  Hr.  Albert  bøiede  sig 
ned  til  hende  og  sagde: 

« Jørgen  Nielsen  er  vorden  en  gjev  ung  Mand 
og  vil  gjøre  sin  Slægt  større  Ære,  end  hans  usalige 
Fader, »   da  svarede  hun  smilende : 

«Det  er  at  haabe!  Han  har  forandret  sig  høi- 
lig  til  det  Bedre,  siden  jeg  saae  ham  i  vor  Barndom, 
saa  jeg  nu  neppe  evnede  at  gjenkjende  ham.» 

Pludseligt  blev  der  Taushed  i  Forsamlingen,  thi 
Døren  gik  op,  og  Jakob  Thordsen  ti'aadte  ind.  Let 
var  hans  Gang ,  straalende  hans  Blik,  men  hans 
Holdning  dog  beskeden ;  der  var  ingen  Pral  ved  ham, 
hvor  megen  Ære  han  end  i  dette  Felttog  havde  ind- 
lagt sig  ved  sit  dumdristige  Mod,  og  uagtet  han  paa 
Grund  af  sit  Eventyr  i  Lund  og  Kirstens  Bortførelse 
var  i  Alles  Munde,  saa  at  Befolkningen  i  Staden 
over  Alt,  hvor  han  viste  sig,  stimlede  sammen  for 
at  see  ham,  sporedes  der  ingen  Forandring  i  hans 
Væsen. 

Det  var  et  smukt  Syn  at  see  ham  træde  frem  i 
Forsamlingen.  Han  bukkede  med  Anstand  for  Kvin- 
derne, som  havde  taget  Sæde  for  dem  selv  til  Venstre 
i  Stuen  og  gik  derpaa  hen  til  Mændene,  som  stode 
til  Høire,  og  havde  sluttet  Kreds  om  Jørgen  som 
bar  sit  Hoved  høit  og  havde  en  meget  levende  Fø- 
lelse af,  at  han  var  Hovedpersonen  i  den  Handling, 
som  nu  skulde  foregaae. 

Jakob  bukkede  dybt  for  Herrerne  og  traadte 
derpaa  hen  til  Jørgen,   hvem  han  tiltalte  saalunde  : 

« Jørgen  Nielsen,    jeg   kommer   i   det  Ærinde  at 


74 

begjære  af  Eder  Eders  Søster,  Jomfru  Kirsten,  til 
Ægte.  Det  er  Eder  og  alle  gode  Mænd  og  ædle 
Kvinder,  her  til  Stede  ere,  vitterligt,  hvorlunde  Jom- 
fru Kirsten  formedelst  sin  Faders,  Niels  Nielsens, 
Oprør  og  Forræderi,  og  al  den  Stund  det  aabenbart 
var  hans  og  hans  Husfrues,  Fru  Anna  Pedersdatters, 
Hensigt  mod  hendes  -  Villie  at  bortgive  hende  til  en 
Yanbyrding,  Junker  Mourits  kaldet,  Hr.  Severin  Nor- 
bys Befalingsmand,  hvorlunde  hun,  siger  jeg,  da 
havde  Aarsag  nok  til  at  unddrage  sig  sine  Forældres 
Myndighed  og  begive  sig  herhid  under  sin  Broders, 
Eders  og  sine  Frænders  Beskyttelse;  og  mene  de, 
som  jeg,  at  som  dette  nu  er  kommet,  da  vil  det 
tjene  hendes  Ære  bedst,  at  hun  strax  forenes  med 
mig  ved  Ægteskabets  hellige  Baand.  Jeg  adspørger 
da  Eder,  hvem  jeg  nu  maa  betragte  som  hendes  rette 
Værge,  om  I  giver  Eders  Minde  til,  at  Trolovelsen 
nu  strax  foregaaer  her,  og  at  Brylluppet  staaer  den 
Dag  i  Morgen  ?» 

«Gjerne  og.  villigt  samtykker  jeg  deri,»  svarede 
Jørgen  med  fast  Bøst,  <og  er  det  mig  en  Glæde  at 
give  min  Søster  til  en  Mand  som  Eder,  der  er  af 
god,  berømmelig  Æt  og  dertil  min  gode  Ven  fra  vor 
Barndom  af.  Dog,  da  dette  er  kommet  saa  brat  og 
uventet,  og  Kirstens  og  min  Fader  er  i  Live,  men 
formedelst  sit  store  Forræderi,  det  Gud  tilgive  ham, 
ikke  her  til  Stede,  da  mener  jeg,  at  vi  først  bør 
høre  vore  Frænder  paa  baade  Sider,  om  denne  min 
Beslutning  haver  deres  Bifald.« 

Da  Jørgen  havde  talt  saalunde   og'  skilt  sig   vel 

fra  at  sige  det,  hans  Frænde,  Hr.  Axel,  havde  ind- 
givet ham,  tog  denne  til   Orde  og  sagde: 

«Jeg  skjonner  ikke  rettere,  end  at  min  imge 
Frænde,  Jørgen  Nielsen,  med  fuld.  Føie  kan  handle, 
som  han  nys  har  sagt,  at  han  vilde  gjøre.  Hans 
Fader  har,  Gud  naade !  i  det  han  reiste  Oprørsfanen 
og  ophidsede  Almuen  mod  vor  kjære,  naadige  Herre 
og  Konge,  Kong  Frederik,  mod  Elgens  Raad  og  al 
meuig  Adel,  saa  vi  nu  ved  hans  onde  Gjerning  ere 
fordrevne  fra  Huus  og  Hjem  og  Landet  lagt  øde, 
forbrudt  Ære,  Liv  og  Gods  og  staaer  udenfor  Loven; 
maa  da  nu  hans  ældste  Søn  kaldes  Familiens  Hoved 
og  have  Ret  til  at  give  sin  Søster  bort,  i  det  han 
af  Xod  bliver  hendes  Værge,  at  ikke  hun  skal  lide 
uskyldigt  ved  sin  Faders  Brøde.  Yi  skjalde  hende, 
som  har  forladt  Oprørernes  Leir  og  givet  sig  under 
vor  Beskyttelse ,  nu  at  værne  om  hendes  Ære  og 
gjøre  hende  til  Jakob  Thordsens  rette,  præstegivne 
Hustru,  saa  at  al  Klaffer  og  Bagvadskelse  derved 
nedslaaes  og  intet  derved  mere  er  at  rokke.  Dog 
bør  vi  hore  først,  hvad  Jakob  Thordsens  Frænder 
tænke  om  denne  Sag;  thi  enddog  han  er  myndig  og 
kan  tage  til  Ægte  hvilken  Jomfru,  han  vil,  er  dog 
hans  Frænders  Samstemning  ønskelig,  fornemmelig 
formedelst  det,  der  fra  Fortiden  har  været  hans  og 
vor  Slægt  imellem. 

Erkebispen,  Hr.  Aage,  gav  først  Svar,  og  det 
kom  fra  Hjertet.  Axel  Brahe  havde  talt  med  Vær- 
dighed og,  hvad  han  end  følte,  bevaret  Anstanden, 
men  ikke  saa  Hr.  Aage.  Den  gamle  Prælat  var 
rasende  over  de  Tidender,   han  havde  faaet  fra  Lund 

om,  hvorlunde  Hr.  Severin  og  hans  Mænd  huserede 
i  Erkebispegaarden  og  levede  høit  paa  hans  Bekost- 
ning. Yild  Hevntørst  lyste  af  hans  Øine  og  kjendtes 
af  hans  dirrende  Røst,   i  det  han  sagde : 

^Ingensinde  er  noget  mere  sandt  Ord  sagt,  end 
det,  Hr.  Axel  nys  udtalte,  at  Niels  Nielsen  af  Wand- 
aas  staaer  uden  for  iioven.  Han  er  at  regne,  for  en 
død  Mand,  og  jeg  haaber  til  Gud  og  Sanct  Lauren- 
tius, at  retfærdig  Straf  og  Gjengjeld  snart  vil  ramme 
hans  syndige  Hoved,  forbandet  være  han!  Har  saa 
og  hans  Søn  Jørgen  og  hans  Datter  Kirsten  ved  at 
skille  deres  Sag  fra  hans  og  gaae  over  paa  den  rette 
Side  gjort  sig  værdige  til  vor  Beskyttelse  og  udslettet 
al  retfærdig  Modvillie,  vi  kunne  have  næret  mod  dem 
formedelst  deres  Faders  Ugjerning,  i  det  han  skjæn- 
digen  myrdede  vor  kjære  Broder  Thord,  hvis  Sjæl 
Gud  have!  Saa  giver  jeg  da  mit  Minde  til  dette 
Ægteskab,  det  jeg  ellers  vilde  fraraadet  og  sat  mig 
imod,  og  vil  jeg  bede  G-ud  i  denne  Pagt  at  vende 
Fortidens  Forbandelse  til  Velsignelse ! » 

<Jeg  tænker  som  min  Broder,  Hans  Naade  Hr. 
Aage,»  sagde  derpaa  Mourits  Sparre,  «og  er  jeg 
villig  til  at  være  Brudgommens  Forlover.  Det  skal 
dog  siges  ogsaa  af  mig,  at  havde  Niels  Nielsen  holdt 
sig  ubevaret  af  Oprør  og  Forræderi  og  end  kunnet 
regnes  for  min  Standsfælle  og  Medbroder,  da  vilde 
jeg  paa  ingen  Viis  billiget  dette  Ægteskab;  thi  var 
der  end  lovlyst  Fred  mellem  os,  saa  dog  ei  Venskab 
og  kunde  aldrig  blive;  men  nu,  da  jeg  tør  haabe,  at 
vi  ingensinde  mere  ville  faae  med  ham  at  skaffe,  da 
vil  jeg  af  Kjærlighed    til  min  Brodersøn  og  af  Med- 

lidenhed  med  Jomfru  Kirsten  i  hendes  Ulykke,  for- 
nemmelig, da  hun  er  en  god,  dydig  Jomfru,  om  hvem 
Intet  uden  G-odt  vides,  tage  imod  hende  som  kjær 
Frænke  og  vise  hende  al  Æve.» 

Men  nu  foer  en  Mand  frem  i  stor  Harme,  og 
hans  vældige  Skikkelse  gav  i  Forbifarten  Hans  Naade, 
Hr.  Aage,  et  ublidt  Puf.  Det  var  Borge  Ulfstand. 
Ikke  gider  jeg  længere  høre  paa  dette, »  raabte 
han  og  saae  sig  om  med  et  harmfuldt  Blik.  «End- 
dog  Niels  Nielsen  har  handlet  ilde ,  var  han  dog  og 
er  min  gode  Ven;  er  der  ei  heller  end  overgå  aet 
ham  nogen  Dom  —  lad  see  først,  om  vi  nogen  Tid 
faae  Magt  til  at  dømme  og  straffe  ham!  Hvor  fra 
da  Eders  Ret  til  at  sige  ham  død  og  sætte  hans  Søn 
i  Sædet  som  Familiens  Hoved  og  hans  Datters  Værge? 
Dog,  selv  dette  uanseet,  da  siger  jeg,  at  den  Mand, 
der  staaer  sin  egen  Fader  imod,  som  Jørgen  Nielsen 
har  gjort,  og  laster  ham,  som  vi  nys  hørte,  at  han 
gjorde,  ham  kalder  jeg  en  slet  Søn;  og  vil  jeg  da 
aldeles  ikke  befatte  mig  med  det,  I  nu  have  for;  I 
faae  selv  bære  Ansvaret!« 

Dermed  vendte  han  sig  og  foer  brat  af  Stuen. 
Der  opstod  en  uhyggelig  Taushed;  men  da  sagde 
Hans  Naade,  Hr.  Aage  med  et  Smiil: 

« Børge  Jensen,  han  er  stor  og  lang,  dertil  en 
Hædersmand;  dog  haver  han  det  mere  i  Kroppen, 
end  i  Panden,  og  ville  vi  da  ikke  kere  os  om  hans 
Indsigelse. » 

Børges  Frænder,  Holger  og  Truid,  som  ikke  led 
ham  og  nærede  Tvivl  om  hans  Hengivenhed  for  Kong 

Frederik,  undte  ham  det  Hib  .og  lod  Erkebispens 
hvasse  Omtale  af  ham  heiigaae  uden  Protest. 

Jakob  Thordsen  tog  nu  igjen  Ordet,  takkede 
Jørgen  for  hans  beredvillige  Samtykke  og  alle  Fræn- 
der paa  begge  Sider  for  deres  venlige  Sindelag  mod 
Jomfru  Kirsten  og. ham,  hvorefter  han  begjærede 
hende  indført,  for  at  Trolovelsen  strax  kunde  blive 
fuldbyrdet. 

Jørgen  gik  da  for  at  hente  hende,  og  Alle,  som 
havde  taget  Sæde,  reiste  sig,   da  de  traadte  ind. 

Kirsten  var  kostelig  smykket  og  førte  sig  med 
Ynde.  Paa  hendes  fagre  Aasyn  saaes  vel  et  Und- 
seelsens Blus,  men  intet  Spor  af  Frygt  eller  Anger. 
Da  hun  hævede  Blikket  og  fæstede  det  paa  Jakob, 
da  lyste  det  af  Kjærlighed  og  fast  Fortrøstning. 
Det  var  aabenbart,  at  hendes  Hu  stod  brændende  til 
ham  og  til  ham  alene,  hun  saae  ikke  mere  tilbage, 
offrede  hverken  Fader  eller  Moder  en  Tanke,  men 
higede  blot  mod  Maalet,  at  vorde  fast  knyttet  til  sit 
Hjertes  Ven  og  komme  i  Havn. 

Trolovelsesceremonien  foregik  nu  uden  Ophold, 
Ringene  vexledes,  og  Erkebispen  velsignede  de  Tro- 
lovede og  den  ganske  Forsamling.  Derpaa  lykønskede 
Alle  de  Nyforlovede,  og  Kirstens  Glæde  og  Velbe- 
findende ved,  for  første  Gang  i  sit  Liv,  at  modtages 
og  hilses  af  sine  Frænder  med  uskrømtet  Hjertelig- 
hed, var  aabenbart  ikke  ringe. 

Birthes  Lykønskning  bestod  blot  i  et  let  Haand- 
tryk  og  et  koldt  Smiil.     Axel  Brahe  sagde  til  hende : 

«Nu,  Jomfru  Birthe,  I  vil  i  Kirsten  Nielsdatter 
faae  en  god  Broderkone;   see  hende   an,    hvor   hendes 

Aasyrt  straaler!  Hun  haver  Eders  Broder  saare 
kjær  og  haver  dertil  et  lyst,  glad  Sind,  vil  vorde 
Eder  en  tro  Søster  og  lystelig  Selskaberinde. » 

«Saamænd, »  svarede  Birthe,  «hun  er  munter  og 
kjæk  nok,  det  haver  hun  og  beviist  i  Gjerningen,  og 
paa  hendes  Troskab  er  da  Intet  at  sige;  men  jeg 
tænker  dog  som  saa,  at  min  Broder  faaer  en  fattig 
Brud,  i  hvor  det  end  gaaer;  thi,  om  vi  seire,  og  der 
skeer  hendes  Fader  hans  Ret,  da  vorder  vel  al  hans 
Gods  ham  fradømt,  men  skulde  Hr.  Severin  vinde 
Fremgang  og  Kong  Christiern  vende  tilbage,  det  Gud 
forbyde,  da  vil  Niels  Nielsen  tage  Hevn,  straffe  Eder 
for  det,  I  nu  have  gjort  og  gjøre  Kirsten  arveløs. » 

Axel  Brahe  saae  paa  Birthe  med  et  forskende 
Blik  og  sagde: 

«Jeg  formærker,  at  I  ikke  er  hende  god!  Nu, 
jeg  lover  Eders  Broder,  som  blev  hende  troe  og  tog 
hende,  ere  hendes  Kaar  end  usikkre.  Dog,  lad  see 
først!  Kan  dog  hænde,  det  vil  i  intet  Fald  gaae 
saa  ilde,  som  I  spaaer.  Jeg  vil  nu  gjøre  Brylluppet, 
og  hendes  FræDker,  de  agte  at  rede  hende,  saa  hun 
skal  vorde  saa  rigt  smykket  en  Brud,  som  nogen  Tid 
saaes  her  i  Landet. » 

Kvinderne,  som  hørte  disse  Ord,  bekræftede  dem 
strax,  omringede  Kirsten  og  tilbød  hende  venligt  at 
benytte  Alt,  hvad  de  havde  bjerget  fra  den  store 
Ødelæggelse  af  skjønne  Klæder  og  Smykker,  saa  hvis 
hun  havde  taget  mod  alle  disse  gode  Tilbud,  maatte 
hun  segnet  under  Vægten  af  Guld  og  ædle  Stene, 
naar  hun  den  næste  Dag  skulde  føres  til  Kirken. 
Hun    traf  imidlertid    sit   Valg    med   Skjønsomhed    og 

Forstand,  tog  blot  mod  sine  nærmeste  Frænkers  Til- 
bud og  krænkede  saaledes  Ingen. 

Derpaa  skiltes  de,  og  Kvinderne  skrede  til  at 
træffe  Forberedelser  til  Brudefærden,  thi  Mændene 
havde  fuldt  op  at  tage  Vare  i  Anledning  af  den  nær 
forestaaende  Udrykning  mod  Fjenden.  Ingen  vidste 
Dagen,  eller  Timen,-  nåar  den  skulde  gaae  for  sig, 
uden  Tyge  Krabbe  og  Johan  Rantzov,  men  Axel 
Brahe  havde  dog  Grund  til  at  formode,  at  det  vilde 
kunne  naaes  at  gjøre  dette  Gilde  forinden.  Alle 
glædede  sig  til  det  og  betragtede  det  som  et  godt 
Varsel,  at  Brudeblus  skulde  tændes  og  Glædskabs- 
skaaler  drikkes,  forinden  de  droge  ud  for  at  tugte 
de  frække  Oprørere  og  den  frafaldne  Almue. 


Sjette   Kapitel, 

Fra  Brudedands  til  Krigsdands. 


Det  var  den  27de  April  ved  Middagstid,  at  Bryl- 
luppet stod.  Det  blev  eu  stolt  Brudefærd ;  det  lange, 
prægtige  Tog  af  ædle  Mænd  og  Kvinder  syntes  ingen 
Ende  at  ville  tage,  og  det  gik  gjennem  en  tæt  Folke- 
skare, Borgere,  Krigere,  Almuesfolk  og  Kvinder,  som 
stode  Hoved  ved  Hoved  lige  fra  Axel  Brahes  Dør  og 
til  Sanct  Peders  Kirke. 

Ny sgj enighed  mere  end  Medfølelse  havde  bragt 
Befolkningen  paa  Benene;  thi  de  Malmø  B3rmænd 
vare  i  deres  Bjerter  Kong  Christiern  hengivne  og 
ingenlunde  glade  ved  at  huse  inden  Stadens  Volde 
næsten  hele  Skaanes  Adel;  de  gode  Mænd  teede  sig 
som  Herrer  og  agtede  kun  lidet  Stadens  Privilegier; 
men  Stadens  første  Borgmester,  den  snue  Jørgen  Kock, 
først  Kong  Christierns  Mand,  da  han  for  to  Aar 
siden  holdt  Staden  mod  Kong  Frederik  og  Adelen, 
derpaa,  efterat  han  havde  maattet  overgive  den,  Kong 

Niels  Brahe.    II.  6 

Frederiks  Mand,  han  var  med  i  Toget  og  red,  prun- 
kende i  stadselige  Klæder,   blandt  de  Fornemste. 

Byens  vise  Eaad  og  de  menige  Borgere,  som 
havde  Noget  at  tabe,  lastede  ham  dog  ingenlunde, 
fordi  han  forstod  at  snoe  sig  saa  vel.  De  satte  stor 
Lid  til  hans  Klogskab,  og  da  han  denne  Gang  havde 
tilraadet  at  holde  Fingrene  uden  for  Spillet,  saa 
tvivlede  de  ikke  om  Aarsagen  til  hans  Forsigtighed, 
som  ene  kunde  være  den,  at  han  betragtede  Søren 
Norbys  Indfald  i  Skaane  som  et  forvovent  Foreta- 
gende, der  ikke  vilde  gaae  igjennem.  Borgerne  holdt 
sig  da  stille  og  toge  den  Profit,  som  de  mange  rige 
Mænds  Ophold  i  Byen  forskaffede  dem. 

Ingen  glade  Tilraab  hilsede  Brudgom  og  Brud 
paa  deres  Ridt  til  Kirken,  uden  af  en  lille  Hob,  som 
stod  lige  ved  Indgangen,  nogle  faa  kongeligt  sindede 
Borgere  og  en  Deel  af  Hærens  Befalingsmænd.  Kun 
hist  og  her  undte  man  Bruden  en  Hilsen,  men  hun 
syntes  ganske  uanfegtet  af  Tilskuernes  Ligegyldighed. 
Bank  og  yndefuld  sad  hun  paa  sin  Hest,  førte  den 
med  sikker  Haand  og  vexlede  nu  og  da,  smilende  og 
rødmende,  nogle  Ord  med  Jørgen,  som  red  ved  hen- 
des Side. 

«Saa  det  er  den  viltre  Jomfru,  der  er  løben  af 
By  med  Jakob  Thordsen, »  sagde  en  Borger  til  sin 
Sidemand,  da  hun  var  reden  forbi;  «nu,  hun  seer  ud 
til  Allehaande;  hendes  Øine,  de  funkle,  og  deilige 
Øine,  de  ere  jo  som  fængendes  Tønder;  disse,  de 
kunne  vel  daare  en  Mand ! » 

« Jakob  Thordsen,;:  svarede  Sidemanden,  «var 
alle  sine  Dage    en   Galfrands;    en  Brud,    som  denne, 

der  ikke  skyede  at  løbe  af  By  med  ham  ved  Natte- 
tide, hun  maatte  staae  ham  an!  s 

«De  have  gjort  dette  Hastværksbryllup  ene  for 
at  fortrædige  hendes  Fader,  ham  de  nu  hade  værre, 
end  Pesten,  sagde  den  første  Borger:  «men  om  Hr. 
Severin  nu  vinder  Overmagten,  og  Niels  Nielsen  kom- 
mer til  Anseelse  og  Vælde,  hvad  Ende  vil  det  da 
tage  med  alle  disse  hoffærdige  Mænd  og  Kvinder, 
som  nu  ride  saa  prunkende  paa  Bad.  og  som  have 
trodset  ham  saa?:. 

«Nu, »  svarede  Sidemanden,  han  vil  vel  fugtle 
sin  ulydige  Søn  og  mure  sin  ublue  Datter  inde:  men 
hvad  de  Andre  angaaer.  som  have  rakt  Haand  til 
dette,  da  mener  jeg,  at  den  ene  Bavn  hakker  ei  Øiet 
ud  paa  den  anden,  og  at  det  vil  gaae  nu.  som  det 
alle  sine  Dage  er  gaaet.  Naar  Seiren  er  vunden  ved 
Almuens  Hjelp  og  Fredens  favre  Stang,  som  er  brudt 
sønder,  atter  vorder  loddet  sammen,  da  ville  de  Store 
paa  Ny  enes,   sparke  Bonden  til  Side  og  dele  Byttet. » 

< Haver  Du  Bet  deri.  svarede  den  første  Bor- 
ger, da  skulde  Fanden  og  ikke  jeg  tiere  drage  Svær- 
det for  Kong   Christiern!» 

.  Nu, »  svarede  den  anden,  man  gjør  ei  altid  det, 
man  vil.  men  stundom  det.  man  maa!  Jeg  beder  til 
Fred,  at  Handel  og  Vandel  kan  trives,  saa  er  det 
mig  ellers  lige  eens  og  godt.  enten  Hr.  Severin  for- 
driver Kong  Frederik  af  Biget.  eller  han  faaer  dingle 
i  (balgen ! »  — 

Da  Vielsen  var  fuldbyrdet  med  stor  Pomp  af  Hr. 
Aage  selv.  gik  Toget  til  Baadhuset.  hvor  Gildet 
skulde  staae       Axel  Brahe  gjorde    det  og  giorde    det 

med  rund  Haand.  Næsten  Alle  af  Standen,  som  da 
vare  i  Malmø,  havde  faaet  en  Indbydelse,  og-  dertil 
nogle  af  de  fornemste  Borgere  med  deres  Hustruer 
og  Dettre.  Der  var  da  stort  Mylder  paa  Torvet  af 
de  inddragende  Gjester  og  en  tæt  Folkehob,  hvis 
umættelige  Nysgjerrighed  holdt  ud  lige  til  den 
mørke  Nat. 

Jørgen  Kock  og  hans  Hustru,  Sidse  Cortsdatter, 
vare  begge  med  til  Gildet  og  havde  gjort  Deres  til, 
at  det  kunde  blive  saa  stadseligt,  som  den  korte  Frist 
tillod.  De  bleve  da  behandlede  med  stor  Nedladen- 
hed af  det  fornemme  Selskab ;  men  som  Jørgen  Kock, 
der  var  lutter  Smiil,  efter  Maaltidet  færdedes  ved 
Skjenken,  idet  han  som  Vicevært  beredvilligt  gik 
Axel  Brahes  Ærinde,  da  havde  han  det  Uheld  at 
støde  paa  gamle  Predbjørn  Podebusk.  Han  saae  først 
en  Stund  paa  ham  med  sit  spj^digste  Smiil  og 
sagde  saa : 

«Nu  Jørgen,  I  haver  jo  saa  travlt,  som  en  Muus 
i  Barselseng !  Siig  mig  dog,  om  I  har  Stunder  dertil 
—  hvor  lider  Eders  Søn  Claus?  Har  I  nylig  faaet 
Tidender  fra  ham?» 

Det  var  et  nærgaaende  Spørgsmaal;  thi  den  Claus, 
Predbjørn  Podebusk  spurgte  til,  var  ingen  Anden,  end 
Søhanen  Claus  Knyphof,  vide  bekjendt  for  sine  Plyn- 
dringer til  Søes  og  for  Tiden  i  Kong  Christierns 
Tjeneste.  Det  var  just  ham,  som  nu  færdedes  i 
Nordsøen  med  Gallionen  og  den  flyvende  Geist,  de  to 
Skibe,  Kong  Christiern  havde  udrustet,  og  som  skulde 
tilføre  Søren  Norby  Undsætning.  Vel  var  Claus 
Knyphof   kun    Jørgen   Kocks  Stifsøn,    hans  Husfrues 

Søn  af  første  Ægteskab,  men  de  havde  dog  nys  staaet 
paa  samme  Side  og  tjent  den  samme  Sag. 

Jørgen  Kock  tabte  dog  ikke  Fatningen;  han 
vendte  sig  brat  mod  Predbjørn,  saae  ham  barskt  ind 
i  JØinene  og  sagde: 

«At  faae  Tidender  fra  Claus,  det  ønsker  jeg 
alier  sidst  nu,  det  I  vel  kan  slutte  Eder  til,  Hr.  Pred- 
bjørn! Haver  jeg  givet  Eder  nogen  Foranledning  til 
at  tvivle  om  mit  troe  Sindelag? » 

«Nn,  keer  Eder  ikke  om,  hvad  Hr.  Predbjørn 
siger, »  sagde  Holger  Ulfstand,  som  stod  hos;  lian 
vil  blot  drive  Spas  med  Eder;  det  er  nu  saa  hans 
Vane  at  sige,   hvad  Andre  tie  om.» 

«Ikke  drev  jeg  Spas  den  Grang,»  sagde  Pred- 
bjørn; «\  veed  dog  vel,  Jørgen,  at  Claus  nu,  sige 
de,  gjør  Strandhug  i  Norge  og  plastrer  der  af  Hjer- 
tens Lyst?  Nu,  jeg  vil  derom  blot  sige,  at  jeg  tænker: 
før  han  vorder  færdig  dermed,  da  skulle  vi  være 
færdige  med  Hr.   Severin  \» 

« Jeg  ønsker  Intet  hellere ! »  sagde  Jørgen  Kock 
forbittret  og  fjernede  sig  brat. 

« Der  gik  enK,æv!»  sagde  Predbjørn  Podebusk,  da 
Jørgen  Kock  havde  fjernet  sig;  «han  sidder  nu  i  Saxen! 
Dog,  nu  ville  vi  glemme  Statssager  og  Alt  hvad 
brydsomt  ei\  en  føie  Stund.  Drik  og  vær  glad 
Holger  Gregersen ! » 

«I  taler  som  en  Ungersvend,  Predbjørn,  har  saa 
og  til  Tider  en  saadans  Sind,»  svarede  Holger 
Ulfstand;  «vide  vi  dog  ei,  hvad  der  kan  times  os 
den  Dag  i  Morgen ! » 

«Naar  vidste  vi  det  forud?«  spurgte  Predbjørn; 
«hvi  skulle  vi  da  nu  hænge  med  Næbet  mere,  end 
ellers?« 

«Ikke  hver  Dag,>.  svarede  Holger  Ulfstand, 
<'har  man  saa  Døden  for  Øie.» 

« Døden?«  udbrød  Predbjørn.  Ei,  jeg  forventer 
Seier  og  end  et  lang  Liv!  men,  om  I  haver  nogen 
Glæde  inde,  Holger,  da  maa  den  være  som  Kolde- 
sygen, en  god  Dag  mellem  to  onde !  Naar  jeg  tænker 
derpaa,  at  vi  her  drikke  Kirsten  Nielsdatters  Bryl- 
lup, og  at  vi  nys  have  udslettet  Niels  Nielsen  af  de 
gode  Mænds  Tal,  da  kunde  jeg  springe  til  Loftet  af 
Glæde.  Den  Kirsten,  hun  er  en  Jomfru  efter  mit 
Sind:  Gud  signe  hende  og  give  hende  en  frydefuld 
Gang  til  Brudesengen  i  Nat!» 

<Om  hun  da  kommer  i  den  for  denne  Sinde,« 
svarede  Holger  Ulfstand. 

<■-•  Hvad?*  raabte  Predbjørn,  er  der  Fare  for, 
at  Gildet  vorder  brudt  af?  Skulle  vi  rykke  ud  i 
Nat?» 

«Ikke  veed  jeg  med  Sikkerhed  Noget  derom, » 
svarede  Holger  Ulfstand.  «Hr.  Johan  er  taus  som 
en  Muur;  han  vil  komme  over  Fjenden  som  en  Domme- 
dag, seer  Forrædere  alle  Vegne  og  troer  Ingen.  Dog 
er  Alt  nu  rede  til  Udrykning  og  staaer  blot  tilbage 
at  give  Befalingen;  hørte  jeg  saa  og  i  Morges  Hr. 
Johan  sige  til  sin  Svend,  at  han  skulde  pudse  hans 
Rustning,  den  dyre,  I  kjender,  og  have  hans  Slag- 
sværd rede.« 

"Ei,  da  brænder  Tampen !»  sagde  Predbjørn  og 
gjorde  et  lidet  Hop.        Nu  til  Dandsen,   mens  det  er 


Tid!  Ere  mine  Been  end  noget  stive,  det  gaaer  dog 
endnu ! * 

Det  gjorde  det;  han  bød  en  ung  Borgerdatter 
op  til  Dands  og  traadte  i  Rækken.  Lystigt  gik 
Dandsen  til  Fiolens  og  Skalmeiens  hvinende  Klang, 
Alle  kom  med,  baade  Gamle  og  Unge,  og  de  dandsede, 
som  om  det  var  sidste  Gang  i  deres  Liv,  at  den 
Glæde  skulde  undes  dem. 

Brudgom  og  Brud  droge  sig  omsider  tilbage  fra 
Lystigheden  og  sade  afsides  i  Hallen,  Haand  i  Haand. 
Det  var  Kirsten,  der  havde  begjæret  lidt  Hvile,  og 
nu  sad  hun  taus  og  alvorsfuld,  hvilket  forundrede 
Jakob.  Han  spurgte  hende  ud  og  vilde  vide,  hvem 
eller  hvad  der  havde  taget  hendes  Glæde;  men  hun 
vilde  forst  ikke  give  nogen  Forklaring.  Dog,  da  han 
vedblev  at  trænge  ind  paa  hende,  sagde  hun  om- 
sider : 

« Forunderligt  nok,  lige  siden  vi  drog  af  fra 
Lund  og  indtil  nu  for  lidet  siden,  har  jeg  været  glad 
og  ved  godt  Mod,  og  Intet  har  anfegtet  mig.  Da 
skete  det,  som  vi  traadte  den  sidste  Dands,  at  jeg 
i  Forbifarten  hørte  en  ung  Jomfru  sige :  « Glæden 
ved  dette  Bryllup  er  som  et  sprukket  Kar;  her  fattes 
baade  Fader  og  Moder!«  Nu,  det  vidste  jeg  jo;  hvi 
toge  de  Ord  mig  da  med  en  Gysen ?» 

Jakob  taug  et  Øieblik  og  sagde  saa: 

«Den  Jomfru  havde  ei  Uret;  men  kunne  vi 
derfor?« 

Da  drog  Kirsten  et  lettende  Suk  og  sagde: 

»Der  sagde  I  sandt!    Vi  maatte  lide  for  Faders 


88 

Brøde,  indtil  vi  som  ved  et  Under  slap  derfra.  Ikke 
har  jeg  i  disse  Uroes  Dage  kunnet  tænke  derover, 
men  nu  kom  det  og  faldt  over  min  Sjæl  som  en 
Skygge;  det  er  haardt  Jakob,  at  det  skulde  komme 
saa,  at  Nogle  af  os  maatte  gaae  til  een  Side,  Nogle  til 
en  anden,  og  det  Brud,  som  nu  er  skeet,  vorder 
aldrig  helet.  Ingensinde,  lid  derpaa,  tilgiver  Fader 
Jørgen  og  mig,  hvad  vi  her  have  gjort.  Vil  jeg 
ønske  Eders  og  mit  Vel,  da  maa  jeg  bede  til,  at  vi 
ingensinde  mere  mødes  med  Fader.  > 

«Men  nu  Moder  da?»   spurgte  Jakob. 

Da  blev  Kirstens  Kind  bleg;  hun  holdt  Jakobs 
Haand  fast  i  sin  og  sagde  med  dæmpet  Bøst: 

« Ingensinde  tilgiver  jeg  Moder!  Hun  forraadte 
Eder,  Jakob,  Eder,  mit  Hjertes  Ven!  Var  det  skeet, 
som  hun  ønskede,  da  havde  I  nu  ligget  kold  i  Eders 
Grav  —  om  I  endda  havde  faaet  en  Grav,»  sagde 
hun  og  gyste. 

Da  Kirsten  ikke  vidste,  at  hendes  Moder  dog 
havde  bedet  om  Jakobs  Liv,  maatte  hun  tænke,  som 
hun  gjorde;  men  han  bar  ikke  Nag. 

«See  lidt  anderledes  derpaa, »  sagde  han.  «Eders 
Moder  gjorde  sin  Bligt  som  en  trofast  Hustru. » 

«Kald  det,  hvad  I  vil!»  udbrød  Kirsten  heftigt, 
»tænker  jeg  mig  i  hendes  Sted,  jeg  kunde  ikke  gjort 
det,  jeg  kunde  ikke!» 

«Nu, »  svarede  Jakob  sindigt,  « dette  Ene  fattes 
just;  I  evner  ikke  at  sætte  Eder  i  hendes  Sted  og 
og  tænke,  som  hun;  men  stræb  nu  at  forglemme  det! 
de    onde    Anslag    bleve   jo    til    Intet.     Mine    Tanker 

have  denne  lyksalige  Aften  havt  ganske  andre  Veie. 
Siig  mig,  min  kjære,  lille  Hustru,  mindes  I  den  Dag, 
da  I  var  Barn  og  gjestede  os  paa  Berritsholm,  og 
jeg  legede  med  Eder,  og  vi  løb  sammen  over  alle 
Broerne  og  I  klappede  i  Eders  smaa  Hænder,  da  I 
var  kommen  over  den  sidste  og  stod  ved  Taarnet?» 

:Jeg  mindes  det,»  svarede  hun  med  Glædens 
Rødme  paa  sine  Kinder;  «3a  var  jeg  en  vild  liden 
Tøs. » 

Jeg  mindes  Intet  om  Vildskab, »  svarede  han, 
«men  vel  om  et  mildt,  glad  Sind;  saa  og  de  Løfter 
om  Fagerhed,  Eders  Barndom  gav,  og  som  Eders 
Ungdom,  ved  min  Helgeu,  rundeligt  haver  holdt !» 

Han  saae  paa  hende  med  et  brændende  Blik,  og 
hun  blussede  som  en  Rose. 

«Nu,»  foer  han  fort,  «I  skal,  vil  Gud,  atter 
gaae  over  de  Broer,  men  nu  sindigt  som  min  Hu- 
stru. Jeg  føler  svar  Længsel  efter  den  Stund,  Kir- 
sten, da  det  kan  skee.  Forinden,  maaskee  den  Dag 
i  Morgen,  skulle  vi  skilles  og  jeg  stedes  i  Fare; 
men  lad  det  ikke  bekymre  Eder!  Jeg  fornemmer  det 
sikkert,  at  jeg  ei  skal  lade  mit  Liv  i  den  Fejde, 
men  komme  uskadt  derfra;  heller  ikke  tvivler  jeg 
om,  at  vi  jo  seire;  Bondefeider,  de  ere  som  Blus  i 
Halm  og  slukkes  snart.  Da  ville  vi  gjenopbygge 
Gaarden;  den  er,  som  jeg  hører,  dog  ei  ganske 
lagt  øde.» 

Xu  gav  Jakob  sig  til  at  udmale  for  sin  Hustru, 
hvor  skjønt  Alt  paa  Gaarden  skulde  indrettes  paa 
Ny,   da    de    bleve    skrækkede    op    ved    en    skingrende 


90 

Fanfare  af  Spillemændene.  Det  var  en  frivillig  Hyl- 
dest, de  ydede  Hærens  øverste  Befalingsmænd,  som 
først  nu  indfandt  sig,  ledsagede  af  et  stort  Følge. 
Dandsen  hørte  op,  da  Musiken  brød  af,  og  Alle 
vendte  sig  mod  de  Kommende,  hvem  Hr.  Axel,  Jørgen 
og  Jakob  gik  i  Møde  for  at  modtage  dem.  Blikkene 
fæstede  sig  dog  fornemmelig  paa  En,  han  som  gik 
fremmest,  Hr.  Johan  Bantzov. 

Han  var  en  slank  Herre  af  Middelhøide,  i  sin 
første  og  bedste  Manddomsalder,  thi  han  havde  først 
nylig  fyldt  sit  tre  og  tredivte  Aar.  I  hans  Aasyns 
faste,  skarpt  tegnede  Linier,  den  ædle  Ørnenæse, 
den  smukt  formede  Mund  med  det  lyse  Skjæg,  den 
brede  Bande  og  de  store,  blaae  Øine  med  deres  gjen- 
nemtrængende  Blik  var  der  en  Harmoni,  som  ikke 
forstyrredes  ved  noget  Feiltræk  af  Naturens  Haand. 
En  rolig,  klar,  overlegen  Sjæl  lyste  ud  af  dette  mærkelige 
Aasyn,  og  Enhver,  der  saae  ham,  fornam,  at  han 
havde  en  Mand  for  sig,  som  var  født  til  at  byde  og 
befale. 

Dog  havde  hans  Aasyn  nu  et  lyst  og  muntert 
Udtryk.  Ingen  skulde  see  det  paa  ham,  at  han  den 
ganske  Dag  havde  været  optaget  af  alvorlige  Anlig- 
gender, og  at  han,  selv  i  dette  Øieblik,  da  han 
traadte  ind  i  denne  muntre  Forsamling,  var  be- 
hersket af  een  Tanke,  med  hurtig  og  sikker  Haand 
at  ramme  sin  Konges  Fjender  og  ende  Fejden  med 
eet  Slag. 

«Vi  takke  Eder  for  den  Ære,  I  beviser  os  Hr. 
Johan,  »   sagde  Axel  Brahe,    «saa  og  Eder,  Hr.  Tyge 

og  alle  I  andre  gode  Herrer,  som  have  indfundet 
Eder,  om  I  ville  tage  til  Takke,  som  Leiligheden  er!» 

«EiU  svarede  Johan  Rantzov  muntert,  «her  er 
gjeve  Mænd  og  fagre  Kvinder,  et  lystigt  Sindelag, 
Vinen  flyder  i  Strømme ,  som  jeg  seer ,  og  hvad 
Spillemændene  formaae,  det  fik  vi  nys  at  høre;  hvad 
fattes  da?« 

« Som  vi  have  det  nu,»  sagde  Tyge  Krabbe,  «da 
Sværdet  sidder  løst  i  Skeden,  og  saa  at  sige  stedse 
med  den  ene  Fod  i  Stigbøilen,  da  er  det  al  Ære 
værd,  Hr.  Axel,  at  I  fik  dette  Gilde  stillet  an;  men 
før  os  nu  til  Bruden,  at  vi  kunne  kysse  hendes 
Haand!; 

Herrerne  traadte  til  Side,  og  Kirsten  stod  for 
dem  i  sit  Brudeskrud,  blussende  af  Undseelse  og  saa 
fager  at  see  til,  at  Johan  Rantzov  klappede  Jakob  paa 
Skulderen  og  sagde  : 

«Ei,  nu  begriber  jeg,  at  I  var  saa  villig  til 
at  vove  Eders  Hals  og  gjøre  det  Speiderridt  til 
Lund ! » 

»Der  gjør  I  mig  Uret,  Hr.  Johan!;-  sagde  Ja- 
kob med  Fynd;  « sagde  I  dog  selv,  at  jeg  havde 
røgtet  mit  Ærinde  vel !  » 

«For  Gud,  det  havde  I, »  svarede  Johan  Rantzov 
smilende,  «I  gjorde  det  Ene,  men  forsømte  ei  heller 
det  Andet,  saa  Fru  Kirsten  og  jeg  vi  maa  prise  Eder 
lige  høit.>/ 

Jakob  rystede  paa  Hovedet  og  tang.  Han 
kjendte  allerede  Hr.  Johan  saa  go.dt,  at  han  vidste, 
at  naar  denne  store  Mand  engang  havde  sat  sig 
Noget  i  Hovedet,  lod  han  sig  ikke  bringe  derfra,   og 

han  maatte  altsaa  lade  det  sidde  paa  sig,  at  han 
skulde  være  redet  til  Lund  i  den  Hensigt  at  bortføre 
Kirsten. 

Tyge  Krabbe  havde  imidlertid  lykønsket  Bruden 
og  overrakt  hende  sin  Gave;  nu  gjorde  Johan  Rantzov 
lige  saa. 

<Gud  skjenke  Eder  al  Lykke  i  Fremtiden,« 
sagde  han,  « Lykke  i  Fred!  I  er  kommen  til  os,  ædle 
Frue,  som  en  Vaarfugl  i  Storm  at  b3rgge  Rede  i  Ly 
af  Falconetter  og  Slanger;  Eders  Mod  huer  mig; 
Eders  tappre  Genial  fortjener  at  eie  slig  Hustru  !» 

Kirstens  Øine  hang  ved  hans  Aasyn,  mens  han 
talte:  det  Aabne,  Mandige,  Ridderlige  ved  hans  Per- 
son fængslede  hende  mægtigt,  saa  hun  ganske  glemte, 
hvad  der  ved  hans  Indtrædelse  havde  stødt  hendes 
Skjonhedssands,  nemlig  hans  Legemsfeil,  at  han  hal- 
tede paa  den  ene  Fod ;  det  havde  tillige  pinligt  mindet 
hende  om  hendes  egen  Broder  Oluf. 

Nu  gik  Dandsen  atter,  og  hun  hvirvledes  bort, 
idet  Rigens  Marsk  gjorde  hende  den  Ære  ■  at  træde 
en  Dands  med  hende ;  men  neppe  var  hun  fort ,  før 
Jakob,  som  stod  og  saae  længselsfuldt  efter  hende, 
fornam,  at  En  pikkede  ham  paa  Skulderen.  Han 
vendte  sig  brat  og  saae  for  sig  Johan  Rantzov  selv, 
som  bad  ham  følge  sig  ind  i  et  af  de  smaa  Kamre, 
som  stødte  op  til  den  store  Hal.  Da  de  vare  komne 
derind,   sagde  Hr.   Johan: 

<Jeg  bør  ei  lade  Eder  udvidende  om,  at  om 
tvende  Timer,  ved  Midnat,  da  lader  jeg  blæse  Allarm, 
og  vi  rykke  ud.  Vi  maa  være  ved  Lund  i  Dag- 
brækningen; vi  skulle  dog  en  Gang  vise  Hr.   Severin 

og  hans  Mænd,  som  stedse  ere  saa  rappe,  at  vi 
kunne  forraske  dem;  men  for  at  vi  kunde  faae  Held 
dertil,  maatte  Sag-en  holdes  dulgt,  thi  her  er  Forræ- 
dere i  Hobetal  blandt  Borgerne.  Først  nu,  da  jeg 
gik  herhid,  blev  min  Befaling  kundgjort  for  Øver- 
sterne.» 

Jakob  havde  skiftet  Farve,  mens  Johan  Rantzov 
talte  og  denne  saae,  at  den  Virkning,  dette  Budskab 
havde  gjort  paa  den  unge  Ægtemand,  var  stærk. 

<Hvad  siger  I  dertil?  spurgte  han  og  saae  paa 
Jakob  med  sit  gjenneratrængende  Blik.  Vil  I  be- 
gjære  Orlov,  da  kan  jeg  vel  forskaffe  Eder  den,  naar 
jeg  lægger  et  godt  Ord  ind  for  Eder,  hos  Hr.  Tyge : 
han  vil  tænke  som  jeg,  at  nygifte  Mænd  ere  ugilde 
Krigsfolk. » 

Jakob  kæmpede  en  haard  Kamp  med  sig  selv, 
drog  et  dybt  Suk,  slog  saa  op  med  Haanden  og 
sagde : 

Xei,  Hr.  Johan,  nei!  Jeg  maa  fort  med  de 
Andre!  Svigtede  jeg  au,  da  Afgj øreisens  Stund  er 
der,   da  maatte  jeg  sørge  for  mit  øvrige  Liv! 

"Ret  saa!'  svarede  Jokan  Rantzov,  idet  hans 
Blik  jysnede,  og  han  lagde  sin  Haand  paa  Jakobs 
Skulder;  «jeg  vilde  gjort,  som  I,  var  jeg  i  Eders 
Sted,  lid  derpaa;  thi  Kongebud  gik  hos  mig  stedse 
frem  for  alt  Andet.  Dog  var  denne  Prøve  streng,  og 
jeg  agter  Eder  høit  for  Eders  Fasthed.  Gak  nu  flux 
og  forbered  Eders  unge  Hustru  paa  Skilsmissen: 
har  jeg  ikke  skjønnet  fe  il ,  da  vil  hun  vide  at 
bære  den.> 

Kirsten  saae    det  strax    paa    Jakobs    Aasyn,   da 

han  nærmede  sig  hende  og  vinkede  hende  til  sig,  at 
han  havde  et  Alvors  Budskab  at  bringe  hende;  dog 
havde  hun  ikke  ventet  dette.  Da  han  havde  ført 
hende  ind  i  det  samme  Kammer,  hvor  han  havde 
talt  med  Johan  Rantzov,  og  meddelte  hende  det,  da 
sank  hun  til  hans  Bryst  og  holdt  ham  fast,  som  om 
hun  ikke  vilde  slippe  ham.  Al  Farve  var  vegen 
fra  hendes  Aasyn,  men  Taarerne  kom  først,  da  han 
talte  trøstende  til  hende  og  sagde: 

Mindes,  hvad  jeg  sagde  før!  Jeg  troer  forvist, 
at  jeg  vil  komme  uskadt  af  denne  Fejde,  og  at  vi 
ville  samles  atter  i  Fiyd. » 

«Det  veed  kun  Gud  og  alle  Hellige!  *  sagde  hun 
med  skjelvende  Røst,  men  da  hun  blev  vaer,  at  hendes 
Bedrøvelse  gjorde  Pinen  værre  for  hendes  Huusbond, 
gjorde  hun  Vold  paa  sig  selv. 

«Det  maa  skee.  sagde  hun  og  saae  paa  ham 
med  taareblændet  Blik;  jeg  skjønner  at  Eders  Ære 
kræver  det.» 

«Og  Æren, »  sagde  Jakob,  «er  det  fejreste  Træ 
i  Skoven;  hvad  vilde  vort  Liv  blive  uden  den?  Hel- 
lere skilles,   end  leve  med  Skam!» 

«Ja, »  svarede  Kirsten  og  saae  fast  paa  ham, 
«det  er  dette,  jeg  nu  maa  stille  mig  for  Øie,  at  vi 
maaskee  aldrig  mere  i  dette  Liv  ville  gjensees.  Jeg 
vil  være  som  en  Enke  i  mine  egne  Tanker,  Jakob, 
indtil  jeg  atter  holder  Eder  i  min  Favn;  men  skulde 
det  skee,  at  I  lader  Eders  Liv  i  Fejden,  da  vil  jeg 
mindes,  at  vor  Samværen ,  hvad  Sorg  vi  end  have 
maattet  prøve,  dog  fra  den  Dag  af,  da  jeg  som  Barn 
saae  Eder  første  Gang    og  indtil   denne  Stund   stedse 

var  fuld  af  Enighed  og  Kjærligheds  Fred,  uden  Plet  eller 
Mislyd,  og  min  Sorg  vil  ei  tynges  af  nogen  Angers  Vægt. » 

Disse  Ord  og  det  Hoisind,  af  hvilke  de  frem- 
gik, viste,  at  Kirsten  var  sin  ædelsindede  Moder  vær- 
dig og  hævede  Jakobs  Mod.  Hun  tørrede  sine  Taa- 
rer,  og  de  gik  ind  til  de  Andre,  idet  hun  besluttede 
at  vise  et  glad  Aasyn  for  Resten  af  den  korte  Tid, 
hun  endnu  kunde  dvæle  ved  sin  Huusbondes  Side  og 
skue  hans  elskede  Skikkelse. 

Skilsmissens  Øieblik  kom  snart;  thi  forinden 
Johan  Rantzov  fjernede  sig,  lod  han  Jakob  vide,  at 
han  havde  udseet  ham  til  at  føre  Fortravet,  og  han 
maatte  derfor  snarest  ile  paa  sin  Post. 

«Gud  signe  Eder,  min  Hustru  lille !»  vare  hans 
sidste  Ord  til  Kirsten  og  til  Fru  Sophie  sagde  han: 
«vogt  vel  paa  hende !» 

Han  vendte  sig  i  Døren,  vinkede  til  sin  Hustru 
med  et  kjækt  Smiil  og  forsvandt. 

Dandsen  var  imidlertid  standset,  thi  det  var  nu 
kundbart  for  Alle,  hvad  der  forestod.  Nogle  af  Her- 
rerne dvælede  dog  et  Øieblik  ved  Skj enken  for  at 
tømme  et  Bæger  til  Afsked.  Gamle  Predbjørn  Pode- 
busk tømte  sit  og  sagde: 

« Dette  for  Tørsten!« 

Saa  rakte  han  det  til  Kjeldersvenden,  lod  ham 
fylde  det  paa  Ny,  løftede  det  og  raabte: 

« Dette  for  god  Lykke  ogSeier!  Gid  vi  i  Mor- 
gen ved  denne  Tid  maa  sidde  i  Lund  og  der  tømme 
Glædskabs  Skaaler  med  hverandre ! » 

De  Andre  besvarede  det  Ønske  med  Jubel  og 
tømte  Alle  deres  Bægre    til   Bunds.      Da    lod    Pred- 


96 

bjørn  sit  Bæger  tredie  Gang  fylde,  løftede    det,    som 
før,  vendte  sig  til  Axel  Brahe  og  sagde': 

»Dette  til  Ære  for  vor  ædle  Vært;  han  have 
nu  Tak! 

Alle  stemmede  i  med  og  bøiede  sig  for  Hr.  Axel, 
som  takkede,  men  dog,  da  Bægrene  vare  tømte, 
sagde  : 

«Nu  ikke  en  Draabe  mere!  En  Buus  i  Aften 
kan  koste  os  Livet  i  Morgen:  vi  maa  gaae  friske  i 
Kampen. » 

Ved  Gud  og  alle  Hellige,  det  gj øre  vi, »  udbrød 
Bredbjørn  og  satte  sit  Bæger  haardt  paa  Disken, 
■  fra  Brudedands  til  Krigsdands,  det  er  lysteligt  og 
giver  høit  Mod ! » 

Derpaa  ilede  de  Alle  derfra,  og  snart  var  Gilde- 
salen tom;  men  Kirsten  var  imidlertid  af  Fru  Sophie 
og  fiere  af  sine  Frænker  bleven  ført  til  den  Bolig, 
Jakob  havde  leiet  til  hende,  og  som  var  sat  i  sømme- 
lig Stand. 

De  dvælede  noget  hos  hende  og  søgte  at  trøste 
og  opmuntre  hende,  men  Alt  hvad  de  sagde,  stillede 
hende  blot  hendes  Ulykke  klarere  for  Øie  og  forøgede 
Savnets  Bitterhed. 

Omsider  forlode  de  hende;  hun  og  Else  sade 
alene,  Haand  i  Haand,  og  de  kom  ikke  af  Klæderne 
den  Nat.  Huult  lød  Bulderet  af  Vognenes  og  Skyt- 
sets Rumlen  fra  det  Fjerne  ind  til  dem,  nu  og  da 
hørte  de  Raab,  Trommernes  Hvirvel  og  Trompeter- 
nes Skrald,  indtil  Larmen  omsider  tabte  sig,  og  Alt 
blev  saa  stille  og  dødt,  som  der  nu  var  i  Kirstens 
eget  Hjerte. 


Syvende  Kapitel. 

Djerve   Ord   og  Druesaft. 


Samme  Dag,  omtrent  paa  den  Tid,  da  Jakob  og 
Kirsten  efter  Vielsen  med  det  store  Følge  af  Biyl- 
lupsgjester  begave  sig  fra  Kirken  til  Raadhuset  i 
Malmø  for  der  at  træde  Brndedandsen,  gik  Junker 
Mourits,  Otte  Stisen  og  Niels  Brahe  i  Leiren  ved 
Lund  og  toge  de  nu  fuldendte  Forsvarsanstalter  i 
Øiesyn. 

Trosvognene  vare  blevne  stillede  i  Kreds  omkring 
Leirpladsen  og  Mellemrummene  befæstede  ved  Palli- 
sader  med  Skydeaabninger  til  Skytset,  som  var  til 
Stede  i  saa  rigelig  Mængde,'  at  nogle  Falconetter  og 
Halvslanger  maatte  opstilles  uden  for  Vognborgen 
paa  begge  Fløiene.  Paa  bekvemme  Steder  vare  Krudt- 
tønderne blevne  nedgravede  i  Jorden  og  Kuglerne  op- 
stablede, saa  at  Munitionen  laa  rede  til  Bøssemestrene, 
naar  Slaget  gik  an;  ved  hver  Krudttønde  var  der 
stillet  Vagt.  Endelig  var  der  i  Vognborgens  sydlige 
Front,    som    vendte    mod    Malmøveien,    en    rummelig 

Aabiring,  for  at  baade  Ryttere  og  Fodfolk  kunde  fær- 
des der  igjenneni,  enten  det  nu  gjaldt  Udfald,  eller 
Tilbagetog. 

«Lad  nu  Hr.  Johan  komme  med  sin  ganske  Hær, » 
sagde  Otte  Stisen,  da  de  fra  Vognborgens  Udgang 
gik  tilbage  ad  den  Vei,  som  førte  midt  gjennem  Lei- 
ren  til  Allarmpladsen  ;  «han  skal  ved  min  Helgen 
faae  en  varm  Modtagelse !» 

«Det  fik  de  ud  af  Jakob  Tbordsens  Speiderridt, » 
sagde  Junker  Mourits  med  et  barsk  Smiil,  «at  vi 
bleve  advarede.  De  have  nu  faaet  den  Besked,  at 
Leiren  ligger  aaben  og  see,  de  ville  finde  et  fast 
Gjerde.  og  Drager  alle  Vegne,  som  skulle  spye  Ild 
imod  dem ! » 

«Dog  kan  jeg  ikke  forglemme  den  Karls,  denne 
Jakob  Thordsens  utænkelige  Dumdristighed, »  udbrød 
Otte  Stisen.  «Her  haver  han  gaaet,  tvert  igjennem 
Leiren,  tigget,  talt  med  Knegtene  og  givet  dem  sin 
Velsignelse.  Kunz,  som  fik  sin  Part,  som  han  mente, 
til  sin  syndige  Sjæls  Renselse  og  betalte  derfor,  er 
nær  ved  at  sprække  af  Harme  over,  at  han  saa  blev 
taget  ved  Næsen,  og  bander  derpaa,  at  træffer  han 
nogen  Tid  den  forlorne  Munk  igjen,  da  skal  han 
give  ham  Velsignelsen  tilbage  med  Renter. » 

«Meest  forundrer  det  mig  dog, »  sagde  Junker 
Mourits,  sat  en  god  Mand,  som  Jakob  Thordsen, 
vilde  paatage  sig  den  uærlige  Ojerning   at  speide.» 

Niels  Brahe,  som  hidtil  havde  gaaet  taus  og 
mørk  foran  de  Andre,  vendte  sig  nu   brat   og  sagde: 

«For  Djævelen,  Junker  Mourits,  vi  vide  da 
kun  altfor  vel,   I  og  jeg,    at  han  tillige  havde  andet 

Ærinde  her  i  Staden.      Forbandet    være   han  og  min 
nblue  Datter,   som  løb  med  ham!» 

«Saamænd,»  sagde  Otte  Stisen  og  smaaloe,  «eet 
Jomfruhaar  drager  stærkere,  end  to  Par  Øxne,  siger 
et  gammelt  Ord ;  men  gaae  nn  med  mig  til  mit  Telt ; 
Alhed  er  der  og  har  en  liden  Anretning  til  os.» 

De  gik  nn  ned  ad  Leirgaden,  hvor  Landsknegte- 
nes  Jordhytter  stode  paa  begge  Sider,  og  bag  dem 
havde  Gjøngerne  deres  Plads.  Landsknegtene  vare  i 
Færd  med  at  holde  Maaltid  efter  den  Mønstring,  der 
om  Formiddagen  var  bleven  holdt  over  dem ;  de  havde 
aflagt  deres  Rustninger,  og  Landserne  vare  for  hver 
Rode  stillet  i  Hob. 

Knegtene  sade  i  Grupper  uden  for  Hytterne, 
vilde  og  skjæggede  Karle  med  veirslagne  Ansigter, 
hos  mange  af  dem  vanzirede  af  dybe  Ar,  som  viste, 
at  de  havde  været  med  før,  hvor  det  gik  blodigt  til; 
men  de  vare  lige  saa  stolte  af  disse  Mærker  i  deres 
Kjød,  som  en  Soldat  i  vore  Dage  er  det  af  et  Hæ- 
derstegn paa  Uniformen.  Deres  Dragter  spillede  i 
alle  Regnbuens  Farver,  og  påa  Trøier  og  Hoser  saaes 
Lapper,  Vidnesbyrd  om  Kvindernes  Omhu  for  deres 
barske  Herrer. 

Just  som  Otte  Stisen  nærmede  sig  en  Hob,  hvor 
nogle  af  Landsknegtenes  Veteraner  sade  i  Kreds,  gav 
en  af  dem,  en  Kjæmpekarl,  tykke  Klaus  kaldet,  sin 
Kvinde  en  Kindhest,  saa  hun  trimlede  derved  og 
hylede  derefter. 

«Du  er  for  haard  ved  hende,  Klaus, »  sagde  Otte 
Stisen;    «hvad  har  hun  forbrudt ?» 

«Kommer  hun  her,  s    svarede  Klaus   brummende, 

«med  en  usselig  Fleskeskank,  kvorpaa  neppe  er  Fugle- 
føde; og  see  saa  til  Kunz's  Dorothea,  som  har  bjer- 
get to  lækkre  Høns  til  ham ! » 

«Dit  Maaltid  bliver  ei  federe  af  den  Kindhest,« 
sagde  Otte  Stisen. 

«Klaus  gjorde  dog  vel  i  at  tugte  hende, »  sagde 
Kunz;  « Kvinder,  d«  ere  som  Hunde;  jo  flere  Hug 
de  faae,   des  større  Hengivenhed  vise.  de.» 

Otte  Stisen  saae  bistert  til  Kunz;  thi  han  havde 
gjort  ganske  den  modsatte  Erfaring  med  Alhed,  og 
det  var  bekjendt  nok  i  Leiren,  at  han  stod  under 
Tøffelen;  kun  i  det  Punkt,  at  modsætte  sig  Alheds 
Bestræbelser  for  at  blive  hans  rette ,  præstegivne 
Hustru,  havde  han  viist  urokkelig  Fasthed. 

Kunz  lod  sig  imidlertid  ikke  anfegte  af  sin 
Øverstes  barske  Mine.  talte  ham  dristigt  til  og 
sagde : 

«I  har  mønstret  os  skrapt  i  Dag,  Otte!  Har  I 
faaet  nogen  Kundskab,   gaaer  det  nu  løs?» 

« Fanden  og  Johan  Bantzov  maa  vide  det,»  sva- 
rede Otte  Stisen  barskt.  «Dog  raader  jeg  Dig  og 
Euhver,  som  faaer  Hvile  i  Nat  og  nogle  Nætter 
derefter,  om  Intet  skeer  forinden,  blot  at  sove  med 
det  ene  Øie. 

«Det  vil  falde  Kunz  svært,«  sagde  en  anden  af 
Landsknegtene  5  «naar  han  sover,  da  rumler  det,  som 
om  Trommerne  rørtes,   saa  groveligt  snorker  han. » 

«Men  naar  han  er  vaagen,»  sagde  Junker  Mou- 
rits,  som  nu  med  Niels  Brahe  var  kommen  til,  <-da 
værger  han  for  sig  som   ingen  Anden    og    kan    binde 

an  med  Djævelen  selv;    gid   I  Alle  maae  holde  Eder 
som  lian!      — 

De  vare  nn  ved  Gjøngernes  Hytter.  Niels  Brahe 
talede  med  flere  af  dem  og  gav  dem  Formaning  om 
at  forblive  paa  deres  Post,  være  aarvaagne,  og  naar 
det  gik  løs,  da  at  lystre  de  givne  Befalinger  og  ikke 
fegte  paa  fri  Haand. 

Griber  ikke  an,  før  Trommerne  røres,«  vare- 
hans  sidste  Ord  til  dem,  men  gaaer  da  paa  som 
gale  Hunde!     — 

Da  de  gik  videre,  saae  Niels  Brahe  op  paa 
Himmelen  og  sagde : 

Himmelen  rødmer  bisterligt  i  Aften;  og  see 
den  Skyvifte  hist!  Vi  faae  Storm  fra  Nordost  i 
Morgen. » 

Det  vil  give  os  gunstige  Yilkaar,  om  Fjenden 
griber  an,  »  sagde  Otte  Stisen,  han  faaer  da  Vind, 
Bøg  og  Støv  i  Øinene.      — 

Da  de  fcraadte  ind  i  Otte  Stisens  Telt,  fandt  de 
Alhed  i  Færd  med  at  fuldende  Bordets  Dækning. 
Der  var  fuldt  op  af  Fødevarer,  og  i  Midten  stod  en 
stor  Sølvkande  med  stærk,  spansk  Yiin  og  tre  Bægre 
omkring.  Alhed  havde  smykket  sig  paa  det  Bedste; 
hun  bar  et  rødt  Skjørt,  og  det  blaae  Livstykke,  der 
sad  stramt  om  hendes  slanke  Midie.  var  snøret  med 
Sølvlidser:  hendes  blanke  Haar  var  flettet  med  et 
perlestukkent  Fløielsbaand.  Hun  saae  saa  frisk  ud 
som  en  Bose,  lod  sine  Smilehuller  og  sine  smukke, 
hvide  Tænder  see.  i  det  hun  smilende  hilste  Herrerne 
og  gjorde  et  Knix. 

Ret  saa,   min  Dukke,   saa  bør  det  være,»   sagde 

Otte  Stiseu,  som  med  Velbehag  mønstrede  den  skjønne 
Anretning. 

De  toge  nu  Plads  og  gave  sig  i  Færd  med 
Maden,  mens  Alhed' vartede  dem  op,  credentsede  de 
fyldte  Bægre  og  rakte  dem  til  Herrerne,  først  til 
Niels  Brahe;  lmn  viste  ham  størst  Ærbødighed  og 
holdt  sig  helst  bag  hans  Stol;  thi  han  havde  aldrig 
krænket  hende  med  nogen  Spydighed  og  behandlede 
hende  med  en  vis  Agtelse. 

Otte  Stisen  slap  Kniven    og  tog  sig  til  Kinden. 

«Det  værker  i  mit  gamle  Saar, »  sagde  han;  «I 
faaerKet,  Niels  Nielsen,  det  bliver  Uveir.  Hver  Gang 
siden  hiin  fordømte  Dræbning  ved  Brænnekirke*, 
da  den  Kugle  gik  mig  gjennem  Munden  og  efterlod 
dette  Mærke,  værker  det  i  min  Kind,  naar  der  er 
Uro  i  Luften. » 

<^nl  Stormen  maa  komme, »  sagde  Niels  Brahe 
heftigt,  og  Dræbningen;  mig  trykker  denne  Stilhed 
svarligen ! 

»Mig  lige  saa, »  sagde  Junker  Mourits ;  «vi  have 
Noget  at  hevne  Niels  Nielsen!  Træffe  vi  paa  Jakob 
Thordsen,   da  overlad  ham  til  mig ! » 

"Tag  ham  og  gjør  det  af  med  ham,  om  I  det 
formaaer ,  hvorom*  jeg  ikke  tvivler. »  svarede  Niels 
Brahe;  sad  saa  i  nogle  Øieblikke  taus  og  grublede, 
men  sagde  derpaa :  &  Otte  Stisen  og  I,  Junker  Mou- 
rits, lad  mig  sige  Eder  begge,  hvad  der  ligger  mig 
paa  Sinde.      Skulde  I,    naar  Slaget  gaaer    an,    støde 


*  1518,    da  Steen  Sture    seirede    over  Christiem  II   paa 
dennes  første  Tog  til  Sverrig. 


paa  min  Søn  Jørgen  og  faae  ham  i  Eders  Vold,  da 
spar  hans  Liv  og  gjør  ham  til  Fange;  ikke  vil  jeg 
hans  Død,  men  vel,  naar  vi  have  ham,  at  hans  Byg 
faaer  smage  min  Hnndepidsk. » 

«Om  vi  seire, ;  spurgte  Junker  Mourits,  «og  I 
atter  faaer  Jomfru  Kirsten  i  Eders  Magt,  hvad  vil 
I  da  gjøre  med  hende ?» 

«Det  Samme!«   svarede  Niels  Brahe. 

«Da  vil  jeg  dog  bede  for  hende, »  sagde  Junker 
Mourits. 

«Og  jeg  med,  v  dristede  Alhed  sig  til  at  sige, 
i  det  hun  stillede  sig  lige  overfor  Niels  Brahe. 

«Du  er  sær  naadig  og  mild!      udbrød  Otte  Stisen. 

«Lad  høre  Alhed, »  sagde  Niels  Brahe  uventet 
sagtmodigt,      af  hvad  Aarsag  beder  I  for  min  Datter?* 

«Naar  jeg  siger  Eder  det,  da  vil  I  fortørnes, » 
svarede  Alhed. 

«Tal  frit  og  vær  uden  Frygt, »  sagde  Niels 
Brahe.  « Ved 'min  Stamfader  Werner,  havde  jeg  nu 
længe  blot  Sorg  og  Fortræd  af  mine  Barn  og  ingen 
glad  Stund,  uden  her  i  Leiren  ■  blandt  mine  Krigs- 
fæller.  Min  kjære  Huusfrue,  hun  haver  nu  blot  Taa- 
rer  og  Suk,  Modet  forgaaer  mig,  naar  jeg  er  hos 
hende.  Sandt  nok,  I  er  ei  værd  at  løse  hendes  Sko- 
tvinge, Alhed,  men  Eders  kjække  og  muntre  Tale 
fornøier  mig,  og  skal  I  da  nu  have  Frihed  at  sige 
til  mig,  hvad  i  Djævelens  Navn  I  vil!» 

Junker  Mourits  saae  forundret  op,  og  Otte  Sti- 
sen smaaloe;  det  kjendtes  paa  Niels  Brahes  blussende 
Aasyn  og  af  hans  Blik,  at  Vinen  begyndte  at  gjøre 
sin  Virkning  paa  ham. 

Alhed  stod  med  Haanden  i  Siden  og-  saae  paa 
ham  med  en  halv  forundret,  halv  krænket  Mine,  men 
lod  dog  et  Smiil  see  og  sagde: 

«Jeg  veed  det,  Niels  Nielsen,  Eders  Hustru 
staaer  høit  over  mig.  Skam  skulde  hun  faae,  om 
hun  ikke  gjorde  det,  hun  som  blev  hyttet  og  pleiet 
i  sin  Barndom  og  lige  af  Fruerstnen  stukket  i  Brude- 
sengen; men  hun  haver  og  ladet  mig  fornemme  det; 
veed  I,  hvad  Tilbud  hun  gjorde  mig?  at  vorde  hendes 
Deie  paa  Eders  Gaard  Walløse ! » 

Da  loe  Otte  Stisen,   og  Junker  Mourits  sagde : 
Hun    kunde    magte    Eder,    Alhed!    I    har    dog 
Frygt  for  hende. 

Men  Alhed  agtede  ikke  paa  ham ;  hun  vendte 
sig  fortørnet  mod  Otte  Stisen,  som  loe  endnu  og 
sagde : 

«I  skiilde  allersidst  lee  deraf,  al  den  Stund  det 
var  Fru  Annas  Agt  at  bevæge  mig  til  at  forlade 
Eder  og  blive,  hvad  hun  kaldte  eu  ærlig  Kvinde; 
men  jeg  trak  for  at  blive  hos  Eder  og  kaldes  uærlig. 
Hvorlunde  vilde  det  gaae  Eder,  naar  jeg  ikke  var 
hos  Eder?  Hvo  skulde  hæge  Eder,  søde  Eders  01, 
pleie  Eder,  naar  I  blev  syg?» 

«Nu,  nu,»  svarede  Otte  Stisen  beroligende,  «jeg 
skjønner  paa  Din  Troskab ,  ved  min  Helgen,  det 
gjor  jeg!» 

Alhed  stod  med  krydslagte  Arme  og  saae  paa 
sin  Herre  med  et  trodsigt  Blik;  dog  lurede  der  en 
Skjelm  i  det. 

« Lige  fuldt,)  sagde  hun,  « mente  Fru  Anna  det 
ærligt  og  godt.     Ved  Guds  Moder,    enddog  jeg  følte 

talte  mig  saa  myndigt  til,  saa  fornam  jeg  dog,  at 
hun  havde  Eet,  og  jeg  haver  lagt  mig  hendes  Ord 
paa  Sinde. » 

Vaer  nu  Din  Mund!)  sagde  Otte  Stisen.  «Der 
seer  I  Følgen  af,  at  I  gav  hende  Talefrihed,«  ved- 
blev han,  i  det  lian  vendte  sig  til  Niels  Brahe,  «faaer 
hun  først  Munden  paa  Gang,  da  gaaer  den  som  en 
Mølle  for  aahne  Sluser.  ~> 

«Lad  hende  kun!«  svarede  Niels  Brahe  og  loe, 
men  hans  Latter  havde  en  barsk  Klang,  « djærve 
Ord  og  Druesaft,  de  høre  tilsammen!  Ikke  fik  jeg 
at  vide,  Alhed,  af  hvad  Aarsag  I  vilde  bede  for  min 
Datter?» 

«Af  den  samme  Aarsag,  hvorfor  I  vredes  paa 
hende, »  svarede  Alhed.  «  Jeg  agter  hende,  fordi  hun 
løb  af  By  med  sin  Hjertenskjær;  ikke  havde  jeg  til- 
troet hende  saa  varmt  et  Blod  og  saa  trofast  en  Hu ; 
hun  saae  mig  saa  kold  og  hoffærdig. » 

Og  nu  mener  I,»  sagde  Niels  Brahe  med  et 
barskt  Smiil,  «at  det  haver  en  Ende  med  Hoffærdig- 
heden,  som  med  Bluheden  og  Æren?» 

«Paa  det  Lav  nei!»  svarede  Alhed.  «Hun 
spillede  Eder  et  slemt  Puds  ved  at  løbe  af  B}r  med 
Jakob  Thordsen,  men  hun  vil  spille  Eder  et,  som  er 
værre.  Hun  vil  sørge  for,  det  snareste  skee  kan, 
ved  Præstevielse  og  Smørelse  at  gjøre  det  ulykkeligt, 
hun  begyndte  paa  fri  Haand,  og  er  hun  først  Jakob 
Thordsens  Hustru,  mon  I  da  kan  lange  hende  med 
Eders  Pidsk?» 

«I  er  ei  dum  Alhed.      svarede  Niels  Brahe  med 

et  Sniiil,    der   havde   noget   Isnende   ved  sig1;     « dertil 
siger  jeg:  min  Søn  Oluf  vorder  nu  en  rig  Mand!* 

«Det  er  værre,  end  Pidskeslag!«  udbrød  Alhed; 
«gjerne  tog  jeg  en  Slump,  kunde  jeg  derved  vinde 
den  Arv,  Eders  Datter  nu  maa  miste !» 

«Nu  glemme  I  den  brydsomme  Sag  en  Stund, 
Niels  Nielsen,*  sagde. Otte  Stisen  og  greb  sit  Bæger; 
<  lader  os  drikke  paa  en  glorværdig  Seir,  og  at  vi 
maa  overgaae  vor  Mester,  saa  vi  naae  Malmø  og 
lade  lians  Banner  see  der,  før  lian  bar  faaet  Held 
til  at  plante  det  i  Helsingborg ! » 

De  drak  det  Bæger  og  flere  til;  Druesaften  flød 
og  djærve  Ord   lød,    mens    den  dalende  Sol,    selv   en. 
blussende  Drue  lig,   sendte  sit  Purpurlys  ind  gjeiinem 
Teltaabningen    til    dem    og    farvede    deres    blussende 
Ansigter  end  rødere. 

Da  formørkedes  Indgangen  pludseligt  af  den 
Landsknegt,  der  stod  paa  Vagt  uden  for,  og  ban 
meldte  Oluf  Turesen.  Han  var  bleven  Hærens  dristigste 
og  meest  brugte  Speider  og  havde  Dagen  i  Forveien 
sneget  sig  til  Malmø.  Han  kjørte  et  Læs  Flæsk  og 
Korn  derind  for  en  Bonde  i  Burløv,  og  ædende  Va- 
rer, det  var  saa  godt  som  et  Pas  til  den  af  tærende 
Munde  overfyldte  By. 

«Hvad  Nyt?»  raabte  Herrerne  ham  i  Møde,  da 
han  traadte  ind  i  Teltet  til .  dem ;  hans  Tilsynekomst 
klarede  pludseligt  deres  Hoveder  og  gjorde  dem 
næsten  ædrue. 

«Sært  Nyt,»  svarede  Oluf  Turesen  og  skottede 
til  Niels  Brahe.  <. I  kunne  sove  trygt  i  Nat;  de  have 
nu  Andet    at  skaffe  i  Malmø,    end    at    drage    ud    og 

fegte;  de  gjøre  et  Gilde,  det  er  Eders  Datters  Bryl- 
lup, Niels  Nielsen,  og-  er  Jomfru  Kirsten  nu  Jakob 
Thordsens  Hustru ! » 

«Ei  hør, »  raabte  Alhed  og-  slog  Hænderne  sam- 
men;  «seer  I,  jeg  fik  Ret!» 

«Ved  Gud  og  alle  Hellige, »  udbrød  Junker 
Mourits  harmfuld,  «de  have  nyttet  Tiden  vel  og  ei 
ladet  Græsset  groe  under  deres  Fødder!); 

« Beret,  hvad  Du  veed  derom,  •>  sagde  Niels 
Brahe  med  fast  Røst  til  Oluf  Turesen,  «giv  klar 
Besked !» 

«Da  maa  I  være  beredt  paa  at  høre,  hvad  der 
vil  hue  Eder  ilde,»   svarede  Oluf  Turesen. 

«Tal,  Dit  Dummerhoved,»  sagde  Niels  Brahe 
barskt,  «det  veed  jeg  forud,  at  Intet  ved  den  Sag- 
kan  være  mig  til  Behag, » 

«Dog  er  det  værre,  end  I  tænker, »  svarede  Oluf 
Turesen.  «Strax  da  jeg  kom  til  Staden,  hørte  jeg 
derom.  Eders  Frænder  og  Jakob  Thordsens,  de  vare 
den  Dag  i  Gaar  forsamlede  i  Hr.  Axel  Axelsens 
Huus  i  Klosterstræde,  og  blev  der  efter  fælleds  Sam- 
raad  saa  besluttet :  at  eftersom  I  har  grebet  til  Vaa- 
ben  mod  den  Konge,  hvis  svorne  Mand  og  Tjener  I 
var,  da  staaer  I  uden  for  Loven  og  haver  forbrudt 
Ære,  Liv  og  Gods,  er  at  holde  for  død;  og  blev  da 
Eders  Søn  Jørgen  hilset  som  Familiens  Hoved,  og 
han  gav  sin  Søster  til  Jakob  Thordsen,  og  gamle 
Hr.  Aage  fuldbyrdede  Trolovelsen,  som  og  i  Dag 
Vielsen;  selv  saae  jeg  de  Nygifte  ride  af  Kirken, 
forinden  jeg  drog  af,  og  var  Brudefølget  utænkelig 
stort;  hver  ædelig,   fri  Mand  og  Kvinde,   som  nu  er 

i  Malmø,  er  buden  til  Gildet,  som  nu  just  staaer 
paa  Raadhuset,  og  Hr.  Axel  er  Manden,  der  gjør 
Gildet.* 

Der  herskede  Dødsstilhed  i  Teltet,  da  Oluf  Tu- 
resen taug.  Niels  Brahe  sad  der  hvid  om  Kind  og 
knugede  Bægeret  i  sin  Ha  and;  hans  Harme  var  for 
dyb  og  stærk  til,  at  den  strax  kunde  faae  Luft  i 
Ord:  men  ogsaa  Junker  Mourits  og  Otte  Stisen  følte 
sig  ilde  berørte  ved  disse  Tidender  fra  Malmø,  fordi 
den  der  forsamlede  Adels  Færd  viste,  at  den  følte 
sig  sikker  paa  en  endelig  Seier,  ellers  vilde  man  ikke 
have  vovet  at  krænke  Niels  Brahe  saa  dødeligt. 

Da  lød  hurtige,  men  ulige  Trin,  og  Oluf  stod 
der.  hvid  om  Kind,  som  sin  Fader.  Han  var  kom- 
men, just  da  Oluf  Turesen  begyndte  sin  Beretning, 
og  var  bleven  staaende  lyttende  ved  Indgangen.  Nu 
lagde  han  sin  Haand  paa  sin   Faders  Arm  og  sagde: 

«Keer  Eder  ikke  derom,  Fader!  Andet  var  vel 
ei  at  vente.« 

Da  reiste  Niels  Brahe  sig  brat,  kastede  det 
fladtrygte  Bæger  fra  sig  og  raabte,  sig  selv  ikke 
længere  mægtig: 

«Død  og  Fordømmelse  over  dem  Alle,  ham  med, 
hvem  jeg  gav  Liv,  men  som  nu  blot  ønsker  mig 
død ! » 

«Kom  med  mig  Fader, »  sagde  Oluf.  »Moder 
har  skikket  mig;  Eders  lange  Udeblivelse  bekymrer 
hende ;   søg  Trøst  hos  hende !  » 

Saa  underligt  havde  det  nu  vendt  sig,  at  Oluf 
sad  i  Timeviis  hos  sin  Moder  og  ved  sin  Kjærlighed 
stræbte  at  indgyde  hende  Mod  og  holde  hende  opret. 

Niels  Brahe  stod  nogle  Øieblikke,  lænet  til  Bor- 
det og  stirrede  hen  for  sig-;  da  greb  han  brat  sin 
Hat  og  sagde: 

»Jeg  vil  gaae  til  hende,  og  ved  Guds  Kors 
hendes  Barmhjertigheds  Taarer,  de  ville  tørres  brat, 
og  der  vil  Intet  blive  tilbage  i  hendes  Hjerte,  uden 
den  straffende  Betfærdigheds  fortærende  Ud!* 

Saa  gik  han  brat  af  Teltet,  og  Oluf  fulgte  ham; 
men  da  de  vare  fort,  fæstede  Junker  Mourits  og  Otte 
Stisen  deres  Tanker  paa  det,  som  for  dem  maatte 
være  Hovedsagen,  og  spurgte  Oluf  Turesen  nøie  ud 
om  Alt,  hvad  han  i  Malmø  havde  seet  og  hørt  om 
Fjendens  Krigstilberedelser.  Han  tilfredsstillede  dem, 
saa  vidt  han  formaaede  det,   og  sagde  slutteligt : 

<JJa  jeg  gik  til  Herberget  for  at  age  af  Staden 
med  Bondens  tomme  Yogn,  da  kom  en  Landsknegt 
imod  mig.  Jeg  sagde  da  til  ham,  stillende  mig  an 
som  god  Kongelig:  her  er  stor  Gammen  i  Eders 
Stad  i  Dag;  dette  er  voveligt;  hvad  om  nu  Hr. 
Severin  med  sin  ganske  Hær  i  denne  Nat  kom  over 
Eder?v  —  «Vi  holde  god  Vagt  endda, »  svarede  han, 
<og  lade  os  ikke  saa  forraske.«  —  «Godt  nok  det, » 
sagde  jeg,  «men  vi  sætte  nu  al  vor  Lid  til  Hr. 
Johan  og  havde  haabet,  at  han  snarest  vilde  rykke 
ud  og  fordrive  de  Oprørere  af  Lnnd.«  —  4  Tvivl 
ikke  om,  at  det  jo  vil  skee, »  svarede  han,  «dog 
sikkerlig  ikke  i  denne  Nat.»    — 

«Nu,»  sagde  Otte  Stisen,  da  Oluf  Turesen  var 
gaaet,  «det  er  klart,  at  i  Nat  kan  Kunz  sove  trygt 
og  vi  med.  Lader  os  gjøre,  som  de  Skalke  i  Malmø 
og  drikke  os  en  god  Buus.     Hei,  Alhed,  mere  Yiin, 

vi  skimte  alt  Kandens  Bund !  Bryg  os  en  Kande 
Varmt  og  Krydder  den  bravt!  Saa  ville  vi,  om  I  saa 
synes ,  Junker  Mourits,  skikke  Bud  efter  Michael 
Zuhn,  Daniel  von  Colin  og  nogle  Flere;  godt  Lag 
gjør  kort  Dag,  og  saa  Fanden  i  Vold  med  alle  bryd- 
somme Tanker! 

Junker  Mourits*  hvis  Blod  var  kommen  i  Kog 
ved  de  harmelige  Tidender  fra  Malmø,  gik  ind  der- 
paa,  og  da  de  indbudne  Høvedsmænd  vare  komne  til 
Stede,  begyndte  saa  vildt  et  Drikkelag,  som  nogen 
af  disse  i  Drikkekonsten  forfarne  Mænd  nogen  Tid 
havde  deltaget  i.  Nu  flød  Vinen  først  ret  i  Strømme, 
lidet  sømmelige  A7iser  bleve  sungne,  og  disse  Hærens 
Øverster  og  Høvedsmænd  teede  sig  ikke  stort  bedre, 
end  simple  Landsknegte.  Til  sidst  faldt  Ordene  saa 
drøie,  og  Mændene  bleve  saa  nærgaaende,  at  det  blev 
selv  Alhed  for  meget,  og  hun  flyede  forbittret  af 
Teltet. 

Otte  Stisen  blev  paa  Pladsen,  og  var  ikke  Al- 
hed  atter  kommen  til  ham  og  havde  antaget  sig  ham, 
vilde  han  den  næste  Morgen  været  ilde  faren.  De 
Andre  ravede  til  deres  Telte,  syngende  og  i  det  de 
udstødte  vilde  Baab. 

Kun  Junker  Mourits  var  ikke  ganske  fra  sin 
Samling,   da  han  ravede  til  sit  Leie. 

« Brovagten, »  mumlede  han  og  greb  sin  Svend  i 
Armen,  idet  han  stirrede  paa  ham  med  et  taaget 
Blik;    «tre  Falconetter,  Hans  — » 

Men  saa  fik  han  ikke  sagt  mere  og  slumrede 
ind.  Det  var  trods  hans  taagede  Sindstilstand  faldet 
ham  ind,  at  der  burde    stilles  Skyts   ved  Overgangen 

over  Høie-Aa,  en  Fjerdingniiil  Sønden  for  Leiren. 
Ved  Dag  var  en  Overrumpling  rigtignok  umulig, 
thi  fra  Leirpladsen  kunde  man  overskue  hele  Egnen 
lige  til  Malmø,  men  greb  Fjenden  an  om  Xatten.  da 
kunde  den  omtalte  Forsømmelse  blive  farlig. 

Snart  var  der  stille  i  Leiren,  men  de  Vagtha- 
vende vare  paa  deres  Post,  lyttede  og  holdt  skarpt 
Udgik  i  den  lyse  Nat,  thi  det  var  Fnldmaane;  ind- 
til det  efter  Midnat  tog  paa  at  blæse,  og  tunge 
Skyer  formørkede  Himmelen.  Blæsten  steg  til  en 
en  Storm ,  som  foer  susende  hen  over  Leiren, 
ruskede  i  Teltene  og  raslede  med  de  opstillede  Tros- 
vognes  Kjeder,  saa  at  de  udstillede  Vagtposter  til 
sidst  hverken  kunde  høre  eller  see,  hvorfor  de  sam- 
lede sig  i  smaa  Hobe,  hyttede  sig  bag  Vognborgen 
for  Uveiret  osr  sø£te  at  forkorte  sig  Tiden  ved  Snak. 


Ottende   Kapitel. 

Slaget  ved  Lund. 


Det  var  om  Aftenen  Klokken  ti,  at  den  konge- 
lige Hær  begyndte  at  rykke  ud  fra  Malmø,  men  først 
da  Midnatsklokken  klang,  rumlede  de  sidste  Tros- 
vogne  over  Fæstningsbroen.  Da  var  Fortravet  dog 
allerede  et  Stykke  paa  Vei;  Johan  Rantzov  havde, 
beregnet  rigelig  Tid  til  de  to  Miles  Marsch,  for  at 
han  kunde  være  sikker  paa  inden  Daggry  at  naae 
Maalet. 

Som  en  bugtet  Slange  bevægede  det  lange  Tog 
sig  ad  Veien  til  Lund,  først  langs  Stranden,  og  da 
var  det  klart  Maaneskin,  siden  ind  i  Landet,  og  da 
kom  Blæsten,  førende  tunge  Skyer  med  sig,  som  for- 
mørkede Himmelen;  men  denne  Formørkelse  var 
Feltherren  saare  velkommen,  og  han  bad  til,  at  den 
maatte  vedvare,  indtil  han  med  sin  Hær  havde  naaet 
Høisletten  ved  Lund  og  indtaget  sin  Stilling  foran 
den  fjendtlige  Leier. 

Blæsten  tog  imidlertid  til  og  splittede  nu  og  da 


113 

Skyerne  ad;  Maanens  Straaler  brød  igjennem,  og-  der 
faldt  et  klart  Lys  over  den  mørke  Masse  af  Mennesker, 
Heste ,  Vogne  og  Skyts ,  som  langsomt  bevægede 
sig  fremad.  Da  glindsede  Slangens  Skjæl,  Pantser- 
plader,  Staalskinner,  Spydsodder,  Sværd  og  blanke 
Udsvælg.  Huult  dønnede  Rummelen  af  Skytset  og 
Trosvognene,  Hestenes  Trampen  og  Landsknegtenes 
taktfaste  Trin.  Vaabnenes  Raslen  mod  Pantserpla- 
derne  lød  som  en  Hvislen  og  forøgede  Larmen, 
der  længe  forud  vilde  have  meldt  den  sig  nærmende 
Fjende,  om  Vinden  havde  baaret  med:  men  da  den 
bar  fra,  førte  den  Lyden  tilbage  og  blev  ham  paa 
Marschen  en  Vinding.  Man  kunde  længe  høre  Bul- 
dret i  Malmø,  men  ikke  i  Lund,  før  Fjenden  var 
tæt  ved. 

I  Spidsen  gik  Blodfanen ,' Hærens  Fortrav,  en 
lille  Skare  af  dens  mest  forvovne  Karle  til  Fods  og 
en  Deling  let  bevæbnede  Ryttere,  førte  af  Jakob 
Thordsen.  Fodfolkene  vare  blot  bevæbnede  med  Sværd 
og  Dolk,  men  nogle  af  dem  førte  Armbrøster.  Blandt 
dem  befandt  sig  Menige,  som  ved  en  eller  anden 
grov  Forseelse  vare  hjemfaldne  til  Straf,  men  hvem 
der  nu  gaves  Leilighed  til  ved  at  gaae  i  Spidsen 
at  afsone  deres  Brøde;  derfor  kaldtes  ogsaa  den 
hele  Deling  den  forlorne  Hob.  Den  rykkede  frem, 
spredt  som  en  Blænkerkjede,  for  at  sikkre  Hæren 
mod  Overrumpling. 

Efter  Fortravet  kom  det  svære  adelige  Rytteri, 
fire  hundrede  Mand  i  Plade  og  Staal;  hver  Herre 
førte  sine  rustede  Karle ,  men  Axel  Brahe  havde 
Overbefalingen.      Efter   Rytteriet   kom    tre   Fænniker 

Niels  Brahe.     H.  8 

Landsknegte ,  over  tusinde  Mand,  førte  af  Beinwald 
von  Heidersdorf,  saa  Skytset  under  Henrik  Krumme- 
diges  Befaling  og  endelig  Trosset,  den  lange  Vogn- 
række, som  førte  Munitionen  og  Arkeliets  øvrige  Til- 
behør, Befalingsmændenes  Gods  og  Fetalje  og  Drikke- 
varer; med  den  store  Skare  af  Trosknegte,  Tøivar- 
tere  og  Landsknegtenes  Kvinder  fyldte  denne  Togets 
lange  Hale  mere,   end  selve  Hæren. 

Det  var  strengt  forbudt  at  raabe  og  gjøre 
Aliarm;  intet  Horn  maatte  lyde,  ingen  Tromme  røres; 
enhver  Befaling  udsagdes  lavmælet  og  gik  saaledes 
fra  Mand  til  Mand.  Ofte  gjordes  der  Holdt,  enten 
naar  Fortravet  afsøgte  et  Krat,  eller  naar  Bende- 
fanen,  som  gik  foran  Skytset,  med  Spader  og  Skovle 
og  ved  Blindlygternes  Skin  fyldte  de  værste  Huller 
og  j evnede  Veien. 

Da  Fortravet  var  kommen  Lund  paa  en  halv 
Miil  nær,  gjordes  der  et  længere  Holdt  for  at  faae 
Samling  paa  Hærens  forskjellige  Delinger.  Maanen 
brød  frem,  og  i  dens  klare  Lys  saaes  en  lille  Hob 
Byttere  med  skinnende  Rustninger  og  vaiende  Fjeder- 
buske, som  havde  sin  Plads  midt  i  Toget,  mellem 
Bytteriet  og  Fodfolket;  det  var  Hærens  øverste  Be- 
falingsmænd. 

En  af  dem,  der  red  en  stolt  Skimmel,  skinnede 
som  Sølv,  naar  den  Kappe,  der  dækkede  Bytteren  og 
for  en  stor  Deel  Hesten  med,  blæste  til  Side;  det 
var  Johan  Bantzov  i  hans  pragtfulde  Bustning.  Han 
Var  gaaet  til  Brudefærden  i  en  simpel  Klædning ;  nu, 
da  det    gjaldt  Krigerfærd,    var   han   i  sin  Pragt,  og 

bar  han  og  haus  Hest  i  sølvindlagte  Plader  paa  sig 
en  heel  lille  Formue. 

Hans  Sjæl  var  glad  nu,  da  han  kunde  skride 
til  Daad  og  havde  Raadigheden.  Haardt  havde  han 
maattet  kjæmpe  med  Grunde  i  Eaadet,  men  han  havde 
seiret,  og  nu  var  Ledelsen  lagt  i  hans  Haand.  Rigens 
Marsk,  som  red  ved  hans  Side,  var  i  disse  Timer 
kun  hans  TJnderbefalingsmand.  Tyge  Krabbe  havde 
klogeligen  bøiet  sig,  idet  han  tænkte:  lad  ham  hjelpe 
os  af  denne  Klemme,  om  han  det  kan!  Er  Seiren 
vunden  og  Oprørerne  slagne ,  da  gribe  vi  atter 
Styret. 

Johan  Rantzov  var  da  skreden  til  Værket  med 
det  overlegne  Genies  Forudfølelse  af,  at  Seier  vilde 
krone  hans  Daad,  og  i  det  han  ledede  Hæren  lige 
saa  sikkert  og  let,  som  han  styrede  sin  skolerette 
Ganger.  Han  havde  kun  een  Bekymring,  den  han  i 
Nattens  Løb  mere  end  een  Gang  udtalte. 

«Mon  Hr.  Severin  er  der  s'elv?»  spurgte  han; 
thi  han  følte  en  brændende  Lyst  til  at  maale  sig  med 
denne  berømte  Hærfører. 

«Xeppelig,»  svarede  Reinwald  von  Heidersdorf, 
"  det  siges  for  vist,  at  han  ligger  og  plaffer  for  Hel- 
singborg. 

« Skade  det!»   svarede  Hr.  Johan. 

Deri  vare  de  andre  Herrer  ikke  enige  med  ham. 
De  nærede  Frygt  for  Søren  Norby  og  havde  saa 
store  Tanker  om  hans  Hærførerdygtighed,  at  hans 
Fraværelse  ikke  havde  bidraget  lidet  til,  at  de  havde 
givet  Johan  Rantzovs  Forslag,  om  nu  at  gribe  an, 
deres    Stemme.     Han    haabede    dog    endnu ,    at    Hr. 

8* 

Severin  selv  vilde  være  der.  Dette  Haab  skulde 
blive  skuffet :  det  blev  ham  ikke  forundt  at  maale  sig 
med  Søren  Norb}^  i  aaben  Mark;  men,  dette  frareg- 
net, skulde  hans  brændende  Krigstørst  blive  slukket; 
han  skulde  faae  at  fornemme,  at  hans  store  Mod- 
standers Aand  hvilede  over  dennes  Befalingsmænd  og 
hans  ganske  Hær. 

Utaalmodigt  vendte  han  sin  Hest  og  lyttede; 
Kummelen  af  Skytset  lød  nu  nærmere. 

«Xu  have  vi  snart  vore  Sangfugle, »  sagde  Henrik 
Krummedige. 

«De  skulde  brumme  en  lystig  Morgensang  for 
Otte  Stisen  og  hans  Mænd,;,    udbrød  Axel  Brahe. 

Vinden  susede  dem  om  Ørerne  og  bortveirede 
næsten  deres  Ord;  men  nu  lød  Hovslag  fra  Nord,  i 
det  Lyden  bares  hid  paa  Vindens  Vinger,  og  Hr. 
Johan  udbrød: 

N  u  faae  vi  Melding  fra  Fortravet ! 

Deri  gjettede  han  rigtigt ;  kort  efter  holdt  Jakob 
Thordsen  med  et  Par  af  sine  Byttere  foran  ham  paa 
deres  pustende  Grangere. 

«Jeg  har  ladet  Krattet  ved  Høie-Aa  afsøge, » 
meldte  Jakob,  «og  selv  været  Broen  ganske  nær. 
Saa  vidt  jeg  i  det  usikkre  Lys  kunde  skjønne,  staaer 
der  blot  en  Vagt  paa  en  halv  Snees  Mand. » 

«Grodt  Nyt  det!»  udbrød  Johan  Kantzov;  ede 
føle  sig  trygge. » 

Der    er    en    Bækfart     tusinde    Skridt     derfra, » 
meldte  Jakob  videre;    <geg  kjender  den  nøie.» 


*  Et  Vadested. 

«Det  maa  jeg  troe, »  svarede  Hr.  Johan,  som 
endogsaa  i  dette  spændende  Øieblik  havde  Sindsro 
til  at  spøge;  «hvo  kan  kjende  Veien  fra  Malmø  til 
Lund  saa  nøie,  som  Fru  Kirstens  Gemal?  Eid  flux 
der  hen,  gaae  over  den  Bækfart,  fald  Brovagten  i 
Ryggen  og  hug  den  ned  til  sidste  Mand  saa  sikkert 
og  tyst,  at  ikke  een  undslipper  og  bringer  Melding  til 
Leiren ;  vær  snar ! » 

Jakob  vendte  brat  sin  Hest  og  foer  derfra. 

Da  han  atter  var  ved  Fortravet,  lod  han  ti 
Ryttere  tage  hver  en  Fodknegt  bag  sig  paa  Hesten 
og  valgte  dertil  de  fovovneste  Karle.  Selv  red  han  i 
Spidsen,  de  slap  lykkeligt  over,  rede  op  i  Landet,  og 
da  de  havde  naaet  Malmøveien,  spredte  de  sig  i  en 
Halvkreds  og  rykkede  mod  Broen. 

Johan  Rantzov  og  de  andre  Herrer  vare  imid- 
lertid fulgte  efter  med  en  Deling  Ryttere  og  nær- 
mede sig  Broen.  Da  lød  pludseligt  Vaabengny  og 
nogle  Skrig  over  til  dem;  de  holdt  deres  Heste  an 
og  lyttede;  men  Alt  blev  hurtigt  atter  tyst. 

Kort  efter  kom  Jakob  Thordsen  ridende  over 
Broen  til  dem. 

De  vare  tolv,»  raabte  han,  «og  sov  Alle  paa 
En  nær,  som  gjorde  Anskrig;  nu  tier  han,  og  de 
sove  Alle  den  evige  Søvn. » 

«Vel,»  svarede  Johan  Rantzov ;  «nu  fremad  med 
Fortravet  op  paa  den  høie  Mark  indtil  tusinde  Skridt 
fra  Leiren,  men  tyst;  fortøv  der  og  giv  Melding, 
naar  I  fornemmer  den  mindste  Aliarm  i  Leiren ! » 

Jakob  red  og  førte  Fortravet  saa  langt  frem, 
som    han    ansaae    det    for    raadeligt.      En   heel  Time 

forblev  han  og  lians  Mænd  holdende  der  uden  at  de 
mærkede  til  nogen  Uro  i  Leiren,  og  imens  var  baade 
Bytteriet  og  Landsknegtene  rykkede  over  Broen  og 
havde  naaet  Pladsen.  Da  det  første  svage  Dags- 
skjær  lysnede  i  Øst,  begyndte  Skytset  at  indfinde 
sig;  men  nu  hørtes  pludseligt  Baab  fra  Leiren,  og 
en  rasende  Trommehvirvel  buldrede  løs. 

Johan  Bantzov  lod  sig  ikke  anfegte  deraf,  over- 
skuede hurtigt  Pladsen,  valgte  sin  Stilling  endnu  et 
godt  Stykke  nærmere  ved  Leiren,  Skj^tset  blev  kjørt 
derhen  og  opstillet.  Dengang  kjendte  man  ikke  be- 
vægeligt Feltartilleri;  Skytset  blev  stillet  i  fast  Po- 
sition i  en  Halvkreds,  Krudttønderne  i  Hast  ned- 
gravede paa  passende  Steder  og  aabnede,  Trosknegtene 
kom  med  deres  Jernskuffer,  øste  Krudt  af  Tønderne 
og  heldte  det  i  Løbene,  en  Vidsk  Halm  og  en  Kugle 
blev  stødt  ned,  Fængkrudtet  heldtes  paa  af  et  Krudt- 
horn, Bøssemesteren  stak  sin  brændende  Lunte  til, 
og  nu  begyndte  Skydningen,  som  øieblikkeligt  besva- 
redes fra  Leiren,   og  dermed  var  Slaget  aabnet.   — 

I  Leiren  var  Otte  Stisen  brat  bleven  vækket  af 
sin  dybe  Søvn,  og  da  han  havde  forstaaet  Meldingen, 
at  Fjenden  var  der  og  allerede  paa  Skudvidde  nær, 
kom  han  saa  hurtigt  paa  Benene,  som  om  han  den 
foregaaende  Aften  Intet  havde  havt  med  Druesaft  at  be- 
stille og  var  gaaet  ædru  til  Sengs. 

Enhver,  der  saae  ham  nu,  begreb,  hvorfor  Søren 
Norby  havde  udkaaret  ham  til  at  indlede  Felttoget 
og  givet  ham  den  øverste  Befaling  over  Hæren  ved 
Lund.  Den  svære  Mand  med  de  lade  Bevægelser  og 
det  dorske   Blik  syntes   som   forvandlet.     Hans  ellers 


119 

sløve  Aasyn  havde  pludseligt  faaet  Liv,  med  en  Yng- 
lings Raphed  iførte  han  sig  sin  Bastning,  uddelte 
imens  korte  og  klare  Befalinger  til  Høvedsmændene, 
som  i  Hast  havde  indfundet  sig,  nedsvælgede  den 
Morgendrik,  Alhed  rakte  ham,  og  ilede  saa  ud  for 
at  tage  Stillingen  i  Øiesyn. 

Junker  Mourits  kom  imod  ham  og  raabte: 

« Fordømt,  der  pudsede  de  os!  Vi  forglemte  i 
Gaar  drukne,  som  vi  vare,  at  Hr.  Johan  er  hos  dem.» 

« Blæse  med  Hr.  Johan!«  svarede  Otte  Stisen. 
«Vi  skulle  vise  den  hoffærdige  Tydsker  og  alt  hans 
Bak  tilbage  til  Malmø  med  braadne  Bander. » 

Den  samme  kjække,  kamplystne  Stemning,  som 
havde  grebet  Otte  Stisen,  besjælede  hele  Hæren,  som 
nu,  mens  Bøssemestrene  lode  det  talrige  Skyts  spille 
mod  Fjenden,  samlede  sig  paa  Allarmplaclsen.  Byt- 
tere, Landsknegte  og  Bønder,  alle  vare  de  overmo- 
dige af  deres  Held  og  af  den  lette  Seier,  Søren  Norby 
havde  vundet,  da  han  næsten  uden  Sværdslag  indtog 
hele  Landet.  De  hilste  Otte  Stisen  med  livlige 
Tilraab,  og  han  glædede  sig  over  deres  gode  Stemning. 

«De  have  samme  Mod  til  at  gaae  paa,»  sagde 
han,    «som  om  Hr.   Severin  selv  var  til  Stede. » 

Junker  Mourits  og  Landsknegtenes  to  Øverster, 
Michael  Zuhn  og  Daniel  von  Cølln,  som  vare  traadte 
afsides  med  Otte  Stisen  for  at  holde  et  kort  Krigs- 
raad,  indrømmede  vel  dette;  men  tilraadede  dog  at 
see  sig  vel  for,   inden  der  skredes  til  Angreb. 

« Fjendens  Bytteri  er  vort  langt  overlegent  i 
Tal,»  sagde  Junker  Mourits;  «jeg  vidste  det  forud, 
og  det   Blik,    jeg    fik    kastet    over    Stillingen,    inden 

Skydningen  begyndte,  bekræftede  det  til  Fulde;  jeg 
har  kun  halvtredssindstyve  Mænd  at  sætte  mod  flere 
hundrede. » 

«Vel,»  svarede  Otte  Stisen,  «men  vore  Ryttere 
ere  hvervede,  udsøgte  Karle,  Mand  mod  Mand  Læns- 
rytteriet  langt  overlegent. 

«Fordønit, »  sagde  Michael  Zuhn,  « at  Hr.  Severin 
ei  kunde  holde  sig  rolig  her,  men  skulde  drage  bort 
med  den  Fænnike  Knegte,  vi  nu  haardeligt  savne, 
saa  og  det  sværeste  Skyts !» 

I  forglemmer,   at  vi  have  Gjøngerne,»   svarede 
Otte  Stisen. 

Michael  Zuhn  trak  paa  Skuldrene ,  og  Daniel 
von  Cølln  slog  foragteligt  Kneb  med  Fingrene. 
Landsknegtenes  ringe  Tanker  om  Bøndernes  Kriger- 
dygtighed  vare  indgroede  og  i  det  Hele  vel  grundede. 

«Vi  vide  det  vel,»  sagde  Daniel  von  Cølln,  «at 
Hr.  Severin  stedse,  da  han  overlagde  dette  Felttog, 
regnede  stort  med  Bønder.  Nu,  de  vare  gode  nok 
ved  vort  Indtog  i  Landet,  da  de  kom  i  en  uover- 
skuelig Skare  og  ved  deres  Mængde  kyste  Hr.  Tyge 
og  hans  Mænd,  saa  de  rædde  flyede;  men  her  have 
vi  blot  nogle  hundrede. » 

«Og  saa  er  det  bedst, »  svarede  Otte  Stisen; 
«thi  denne  liden  Skare  er  vel  bevæbnet  og  øvet  og 
da  mere  værd,  end  Tusinder  af  den  Sort,  som  gik 
med  os  fra  Sølvitsborg.  Disse  ere  modige  Karle  og 
have  Tillid  til  deres  Høvedsmand,  Niels  Nielsen,  som 
vil  føre  dem  frem  trods  Nogen  af  os.  Derpaa  er  jeg 
sikker  og  vis,  at  stod  Hr.  Severin  her  i  mit  Sted, 
han  vilde   beslutte   at  rykke   ud    og  forbløffe   Fjenden 

ved  et  raskt  Anfald;  have  vi  dog  vor  faste  Leirplads 
og  Vognborg,  til  hvilken  vi  knnne  trække  os  tilbage 
og  i  værste  Fald  finde  Dækning.) 

Jnst  som  Otte  Stisen  sagde  dette,  lød  der  et 
høit  Raab  fra  Gjøngernes  Skare ,  som  et  Øieblik 
overdøvede  Skytsets  Balder.  Han  og  de  Andre  vendte 
sig  derhen  og  saae,  at  Niels  Brahe,  efter  hvem  der 
strax  var  bleven  sendt  et  Iilbud.  nu  var  indtruffen  og 
blev  hilset  med  Jubel  af  sine  Mænd.  Han  var  til 
Hest,  i  fuld  Rustning,  og  Oluf  red  med  ham  som 
hans  Væbner.  Faderens,  som  Sønnens,  Aasyn  lyste 
af  glad  Kamplyst.  For  Niels  Brahes  forbittrede  og 
nedtrykte  Sind  havde  Budskabet  om  Fjendens  An- 
komst været  som  en  Befrielse  fra  en  svær  Byrde; 
han  higede  nu  blot  efter  at  styrte  sig  ud  i  Slagets 
Tummel  og  rase  blandt  sine  Fjender. 

Strax  red  han  hen  til  Otte  Stisen  og  raabte: 

« Skulle  vi  snart  rykke  ud  og  falde  an?  Mig 
tykkes,   der  er  nu  plaffet  nok.» 

« Fremad,  fremad! »  raabte  Gjøngerne ,  og  de 
menige  Landsknegte  stemmede  i  med. 

Da  besluttede  Otte  Stisen  ikke  at  tøve  længere 
og  gav  Befaling  til  at  standse  med  Skydningen.  Den 
havde  varet  en  god  Time,  Buldret  havde  været  øre- 
døvende nok  og  Røgen  kvælende,  navnlig  i  den  konge- 
lige Hær,  hvor  Vinden  bar  hen,  men  Virkningen 
lidet  ødelæggende.  Den  kongelige  Hærs  Stykker  vare 
af  meget  lille  Kaliber;  de  fleste  af  de  Kugler,  der 
styrede  den  rette  Cours,  bleve  opfangede  af  Vogn- 
borgens Pallisader;  men  Skudsikkerheden  var  i  det 
Hele  taget  dengang,   i  Skydekonstens  Barndom,   saare 

ringe,  og  den  stærke  Blæst  gjorde  ikke  Sagen  bedre. 
Kuglerne  fra  Leiren,  som  laae  høiere,  end  den  Plads, 
paa  hvilken  den  kongelige  Hær  havde  taget  Stilling, 
gik  derfor  mest  over  Hovedet  paa  Fjenden,  og  Mande- 
faldet var  der  næsten  for  Intet  at  regne;  begge  Hære 
stode  rede  til  med  usvækket  Styrke  at  begynde  den 
egentlige  Kamp. 

Just  som  Stormen  hvirvlede  Røgen  fra  de  sidste 
Skud  fra  Leiren  bort,  stod  Solen  op  og  sendte  sine 
første,  zittrende  Straaler  over  den  endnu  ublodige 
Valplads. 

Da  rørtes  Trommerne  i  Leiren ,  Trompeterne 
gjaldede,  og  Hæren  lykkede  ud.  Først  satte  Junker 
Mourits  med  sine  Ryttere  ud  gjennem  Vognborgens 
Aabning,  derefter  kom  Landsknegtene  i  Stormskridt, 
førte  af  Otte  Stisen  til  Hest,  og  Bagtroppen  danne- 
des af  G-jøngerne.  Niels  Brahe  red  i  Spidsen  for 
dem  med  Oluf  ved  sin  Side,  men  i  et  Nu  saae  han 
sig  forladt  af  sit  Mandskab:  thi  Gjøngerne  vare 
lidet  tilfredse  med  den  Plads  i  Halen,  der  var  dem 
tildeelt;  de  fore  ustyrligt  frem  og  spredte  sig  paa 
Fløiene  for  at  komme  i  forreste  Linie,  og  deres  An- 
fører fulgte  dem  kun  altfor  villigt,  thi  han  havde 
samme  Sind,  som  de. 

Uden  at  ændse  de  sidste  Kugler  fra  Fjendens 
Skyts,  satte  Junker  Mourits  med  sine  Byttere  i  Fiir- 
spring  mod  Fjenden  og  gjorde  et  rasende  Indhug; 
men  han  blev  ikke  mødt  af  de  Modstandere,  han 
havde  ventet;  thi  de  fjendtlige  Ryttere  holdt  sig  til- 
bage ,  og  Landsknegtene  modtoge  ham  i  sluttet 
Karré   o°-   med   fældede   Landser.     Hestfolkene  kunde 

ikke  sprænge  denne  Jernmuur,  de  forreste  Rækker 
spiddedes  af  Landserne ,  .  og  Hestene  styrtede  med 
deres  Ryttere.  Gjøngerne  fore  nu  frem  og  greb  an 
med  et  vildt  Kampraab,  men  da  det  ikke  gik  dem 
bedre,  lod  Otte  Stisen  Trommerne  røre  og  gav  derved 
Landsknegtene   Tegnet   til  Angreb. 

Med  fældede  Lands  er  og  i  Stormløb  fore  de  løs 
paa  deres  jevnbyrdige  Modstandere;  men  inden  de 
havde  naaet  dem,  bævede  Jorden  under  fire  hundrede 
Hestes  Hovslag.  Førte  af  Johan  Rantzov  selv, 
Axel  Brahe  og  Tyge  Krabbe  huggede  det  svært 
rustede  Lænsrytteri  ind,  og  dette  vældige  Angreb 
kunde  Otte  Stisens  Landsknegte  ikke  modstaae.  Deres 
Rækker  splittedes,  de  kongelige  Landsknegte  brøde 
frem,  og  nu  opstod  saa  vild  og  rasende  en  Kamp  Mand 
mod  Mand,  som  nogensinde  i  hine  Tider  var  bleven 
udfegtet. 

Xiels  Brahe  havde  med  Junker  Mourits  og 
Resten  af  dennes  Ryttere  styrtet  sig  ind  i  Kamp- 
tummelen. Han  stødte  strax  sammen  med  sin  Frænde 
Hr.  Axel.  « Forræder !»  var  den  Hilsen  han  fik,  og 
«Rævepelts!»  lød  hans  Svar.  De  vexlede  nogle 
Sværdhug,  men  skiltes  lige  saa  hurtigt  ad,  som  de 
vare  mødtes,  af  de  Kjæmpendes  Skare,  som  bølgede 
frem  og  tilbage. 

Da  saae  Niels  Brahe,  at  en  lille  Hob  Gjønger, 
med  Oluf  Turesen  og  Povel  Kjørning  i  Spidsen,  bleve 
haardt  trængte  af  nogle  kongelige  Landsknegte.  Med 
Oluf  som  havde  holdt  sig  kjækt  ved  hans  Side,  og 
Jens  Tygesen    ilede  han    sine    Landsmænd    til  Hjelp; 

men  i  samme  Nu  kom  nogle  kongelige  Ryttere  dem 
paa  Tvers  og  vendte  sig  imod  dem. 

Fremmest  red  en  ung  Væbner.  Han  havde  tabt 
sin  Jernhat,  hans  gule  Haar  flagrede  for  Vinden,  og 
hans  Ørne  gnistrede.  Blindt  foer  han  paa,  men  inden 
han  havde  naaet  Niels  Brahe,  kom  en  Rytter  imellem 
dem  og  raabte: 

« Tilbage  Jørgen!  Ikke  maa  Du  fegte  med  Din 
egen  Fader !> 

Da  gjenkjendte  Niels  Brahe  sin  Søn  og  Jakob 
Thordsen,  holdt  sin  Hest  an  og  lod  sit  løftede  Sværd 
synke.  Dog  lyste  hans  Øine  af  et  dødeligt  Had,  og 
han  blev  hvid  om  Kind. 

eRet  saa!.>  raabte  han  med  sin  dybe  Røst, 
'Riis,  det  haver  den  Grønskolling  fortjent;  Sværdhug 
er  for  godt  til  ham;  men  kom  nu  Du  an,  Jakob,  vi 
have  ved  min  Helgen  en  stor  Regning  at  afgjøre 
med  hinanden ! » 

I  samme  Øieblik  krydsede  deres  Klinger;  dog 
værgede  Jakob  blot  for  sig;  men  han  vilde  ikke 
længe  kunnet  modstaae  sin  kjæmpestærke  og  øvede 
Modstanders  Hug  og  maatte  have  ladet  sit  Liv, 
eller  forsøgt  at  tage  hans,  hvis  ikke  Kampen  i  det 
Samme  var  bleven  afbrudt  af  en  Landsknegt,  som 
ramte  Niels  Brahe  i  Knæet  med  sin  Spydsodde.  En 
anden  Landsknegt  jog  sin  Landse  i  Bringen  paa  He- 
sten,  den  steilede  og  styrtede  bag  over  med  sin  Rytter. 

Jens  Tygesen  og  Oluf,  som  vare  blevne  skilte 
fra  Niels  Brahe,  ilede  nu  til  ham,  kaldte  et  Par 
Gjønger  til  Hjelp,  fik  ham  draget  frem  under  Hesten 
og  bragt    til   Sæde   paa    Jorden.      Han    var    kommen 

uskadt  fra  Faldet,  men  Saaret  i  hans  Knæ  var  af 
den  Beskaffenhed,  at  han  ikke  mere  kunde  deeltage  i 
Kampen. 

Jens  Tygesen  forbandt  i  Hast  hans  Knæ  med 
et  Klæde,  fangede  en  ledig  Hest,  som  løb  vrinskende 
omkring,  de  fik  ham  op  paa  den  og  tiltraadte  saa 
deres  Flugt  Syd  om  Staden  ad  Landskrone  til.  Der 
var  nemlig  pludseligt  blevet  mennesketomt  omkring 
dem;  thi  de  Kongelige  vandt  nu  ganske  Overmagten 
og  dreve  deres  Modstandere  foran  sig,  saa  at  Kam- 
pen hurtigt  trak  sig  op  ad  Leiren  til. 

Nu  var  det,  at  Otte  Stisens  Mænd,  som  han 
havde  sagt,  skulde  bjerget  sig  bag  Yognborgen  og 
ladet  Skytset  dundre  mod  Fjenden ;  men  Johan  Bantzov 
og  hans  Ryttere  vare  ikke  blot  i  Hælene  paa  Otte 
Stisens  Landsknegte,  men  til  Deels  blandede  imellem 
dem;  thi  af  og  til  vendte  Knegtene  sig  og  gjorde 
haardnakket  Modstand ;  Bøssemestrene  turde  da  ikke 
skyde  paa  denne  brogede  Blanding  af  Venner  og 
Fjender;  men  Junker  Mourits  samlede  nu  de  Byttere, 
han  havde  tilbage,  og  gjorde  et  fortvivlet  Indhug, 
hvilket  gav  Otte  Stisen  Tid  til  at  samle  Landskneg- 
tene  i  sluttet  Trop.  Saaledes  blev  Kampen  nogle 
Øieblikke  staaende,  og  Fjenden  blev  slaaet  tilbage, 
lige  som  han  med  de  Flygtende  vilde  trænge  gjennem 
Vognborgens  Aabning. 

Mens  dette  stod  paa,  var  Jørgen  og  Jakob 
Thordsen  anden  Oang  stødte  paa  den  Gjøngehob, 
som  Oluf  Turesen  førte.  Jørgen  gjenkjendte  ham  og 
foer    løs  paa  ham,     men  Povel  Kjørning    listede    sig 

paa  Siden  af  Jørgens  Hest  og  stødte  sit  Sværd  i 
den.  Den  sank  i  Knæ,  og  just  som  Jørgen  vaklede 
i  Saddelen,  sprang  Oluf  Turesen  frem  og  gav  ham 
med  sit  Sværd  et  Hug  tvers  over  hans  blottede  Ho- 
ved, saa  han  segnede  af  Hesten  uden  at  give  en  Lyd 
fra  sig. 

«Tag  det  Du,  som  blev  en  Forræder  mod  Din 
egen  Fader!«  raabte  Oluf  Turesen;  men  neppe  var 
det  sidste  Ord  udtalt,  før  Jakob  Thordsens  Klinge 
gjennemborede  ham,  og  han  sank  til  Jorden  med  et 
vildt  Brøl. 

Junker  Mourits's  Ryttere  vare  nu  nedhuggede 
næsten  til  sidste  Mand;  Landsknegtenes  Modstand 
var  brudt,  Gjøngerne  trængte  tilbage,  og  nu  brøde 
de  Kongelige,  jagende  deres  Modstandere  foran  sig, 
med  et  rasende  Seiersskrig  gjennem  Vognborgens  Aab- 
ning  ind  i  Leiren. 

Nu  paal'ulgte  en  Scene,  som  ikke  lader  sig  be- 
skrive, den  vildeste  Forvirring,  en  rasende  Trængsel 
af  Flygtende  og  Forfølgere,  en  Nedsablen  uden  Barm- 
hjertighed. Vilde  Hevnskrig  blandede  sig  med  Nød- 
raab  og  Bøn  om  Naade ;  hist  og  her  gjorde  Otte 
Stisen  Landsknegtene  endnu  Modstand,  saa  at  baade 
Forfølgerne  og  de  Forfulgte  bleve  paa  Pladsen. 

Kampen  gik  som  en  Hvirvelvind  over  Leirplad- 
sen  og  videre  gjennem  Vognborgens  omstyrtede  Hegn 
paa  den  modsatte  Side,  indtil  det  hele  kjæmpende 
Menneskehav,  som  een  mægtig  Bølge,  dreven  af  en 
rasende  Storm  kastedes  ind  i  Lunds  Gader. 

Der    begyndte  Flugten    for  Alvor,    al    Modstand 

var  nu  opgiven.  Det  lykkedes  Otte  Stisen,  Junker 
Mourits  og  en  lille  Hob  Landsknegte  og  Bønder 
at  slippe  ud  af  Staden.  De  flygtede  ad  Lands- 
krone  til,  indhentede  Niels  Brahe  og  hans  Led- 
sagere, og  da  de  saae,  at  de  ikke  bleve  forfulgte, 
sagtnede  de  Farten,  optoge  flere  Flygtninge  paa  Veien, 
og  det  lykkedes  dem  Alle  uden  Uheld  at  tilendebringe 
den  fire  Miles  Marsch,  saa  at  de  inden  Aften  vare  i 
Sikkerhed  bag;  Landskrones  Volde. 


Niende  Kapitel. 

Landsknegtens    Eet. 


Da  der  om  Morgenen  ved  Fjendens  Fremrykning 
var  bleven  slaaet  Aliarm  i  Leiren,  og-  der  ingen  Tvivl 
kunde  være  om,  at  et  Slag  var  t'orestaaende ,  havde 
hele  Trosset  sat  sig  i  Bevægelse  for  at  bringe  sig  i 
Sikkerhed.  Vogne  med  Forspand  havde  de  nok  af; 
thi  de  havde  rigeligt  forsynet  sig  fra  Lund  og  Omegn. 

Trosføreren,  gamle  Steffen,  hvis  særlige  Hverv 
det  var  at  have  Tilsyn  med  Kvinderne,  ledede,  un- 
derstøttet af  Proviantmesteren,  Søren  Penning  og 
Mønsterskriveren,  Hans  Schytz,  denne  Udvandring, 
som  gik  for  sig  under  stor  Larm  og  Forvirring. 
Kvinderne  fore  hid  og  did  for  at  samle  deres  Sager 
og  kunde  ikke  blive  færdige  med  at  stoppe  i  deres 
Bylter,  thi  de  vilde  ikke  lade  saa  meget  som  en 
Klud  blive  tilbage,  gamle  Steffen  bandede  deres  Seen- 
drægtighed,  men  de  skrege  op  og  gjorde  dog,  som 
de  vilde. 

Da    tabte    Mønsterskriveren    Taalmodigheden    og 

gav  en  Kvinde,  som  ikke  vilde  ud  af  sin  Hytte,  et 
Rap  af  sin  Pidsk.  Alhed,  som  saae  dette,  foer  løs 
paa  ham,  langede  ham  En  paa  Øret  og  gav  ham 
nogle  drøie  Skjeldsord  i  Tilgift;  han  vilde  gjøre 
Gjengjeld,  men  den  slagne  Kvinde  ilede  hende  til 
Hjelp,  og  der  kunde  opstaaet  et  vakkert  Haandmænge, 
hvis  ikke  Steffen  havde  lagt  sig  imellem  og  atter 
bragt  Orden  til  Veie. 

Omsider  satte  Toget  sig  i  Bevægelse.  Proviant- 
mesteren, en  tyk  Karl  i  en  fidtet  Kittel,  som  red  i 
Spidsen  ved  Steffens  Side,  sendte  denne  et  snu  Blik 
og  sagde: 

»Steffen,   hvor  langt  frem  agter  Du  at  føre  os?» 

Steffen,  som  var  bleven  graa  i  Tjenesten  og  nøie 
kjendte  Krigsbrugen,   svarede: 

«Kjender  Du  ei  den  gamle  Regel,  som  lyder,  at 
naar  Slaget  gaaer  an,  da  skal  Trosset  fjernes,  men 
ei  for  langt  bort,  for  at  Hæren  ikke  af  Fjenden  skal 
mistænkes  for  Modløshed?  Jeg  vil  føre  Trosset  op 
til  Byen,  derfra  kunne  vi  skjønne  Slagets  Gang  og 
forholde  os  derefter,  » 

«Da  handler  Du  som  en  Daare, »  svarede  Søren 
Penning.  «Seirer  Fjenden  og  Vore  maa  vige,  da 
spærrer  Du  dem  Veien,  og  vi  gaae  til  Grunde 
med  dem.  *> 

«Vi  bør  ei  tee  os,  som  om  vi  forventede  et  Ne- 
derlag,), sagde  gamle  Steffen,  &det  vil  blive  os  til 
Spot  og  Spee,   om  Vore  dog  seire.» 

»Lad  dem  hellere  grine  Dig  ud,  fordi  Du  løb 
for  langt,  end  bande  Dig,  fordi  Du  gik  for  kort, » 
svarede  Søren  Penning.      «Jeg  havde  en  sær  Drøm  i 

Niels  Brahe.    II.  9 

Nat,  vedblev  han  med  dæmpet  Røst,  «at  der  stod 
en  stor  Dræbning,  og  at  det  gik  os  ilde:  mine 
Drømme  gaae  stedse  i  Opfyldelse;  følg  da  mit  Raacl, 
som  er.  at  vi  drage  gjennem  Staden  og  heelt  ud  paa 
Yeien  til  Landskrone,  saa  vi  lade  Byen  mellem  os  og 
Fjenden:  thi  seirer  han  og  trænger  ind  i  Graderne, 
da  vil  han  sinke  sig*  der  med  at  plyndre,  og  vi  kunne 
slippe  bort  uden  at  vorde  forfulgte.« 

Proviantmesterens  Drøm  var  det  Argument,  som 
gjorde  det  stærkeste  Indtryk  paa  gamle  Steffen;  han 
fulgte  Raadet  og  priste  bag  efter  sin  Lykke,  at  han 
havde  gjort  det. 

Det  lange  Tog  af  svært  ladede  Vogne  bevægede 
sig  da  op  gjennem  Staden.  Vognenes  Rumlen,  He- 
stenes Trampen.  Pidskeknaldene,  Trosknegtenes  og 
Bøndernes  Raab,  Kvindernes  Skjenden,  nogles  Graad 
og  andres  Latter,  fyldte  B}rens  Hovedgade  med  øre- 
døvende Larm  og  vakte  Borgerne  af  deres  sidste 
Morgenblund.  Halv  nøgne  fore  de  ud  i  deres  Døre 
og  stirrede  skrækslagne  paa  det  lange  Vogntog.  De 
troede,  at  Otte  Stisen  alt  var  slagen,  og  at  hans 
Hær  flyede :  men  den  Besked,  Trosknegtene  og  Kvin- 
derne gave  dem,  beroligede  dem,  og  til  deres  egen 
Fordærvelse  forbleve  de  i  deres  Boliger  og  opsatte 
at  flygte. 

Midt  i  Toget,  paa  en  kraftig  Hest  og  ledsaget 
af  en  Svend,  red  Alhed,  svøbt  i  sin  Hættekaabe. 
Foran  sig  paa  Hesten  havde  hun  en  liden  Sæk,  i 
hvilken  hun  havde  stukket  sine  Snrykker,  rede  Penge 
og  Otte  Stisens  Sølvstobe  og  Bægre. 

Da  hun  var  naaet  frem  til  Torvet,   skete  der  en 

Standsning-,  og-  mens  him  holdt  der,  kom  Mønster- 
skriveren,  Hans  Schyts,  paa  Siden  af  hende.  Han 
havde  ikke  glemt  hende  den  Kindhest,  hun  havde  lan- 
get ham,  og  greb  nu  Leiligheden  til  at  gjøre  en 
Smule  Gjengjeld. 

Xu.  Alhed..  sagde  han.  haver  I  lovet  Guds 
Moder  en  Gave.  om  I  ikke  voråer  Enke  i  Dag? 
Otte,  han  er  en  bred  Skive  for  Fjendens  Kugler; 
gak  ind  til  Sanct  Laurentius  og  lad  læse  en  Messe 
for  ham! 

<Tak  for  Eders  Omhu  for  hans  Sjæl!  >  svarede 
Alhed  niecf  et  spodsk  Smiil.  idet  hun  stak  sin  ene 
Haand  ud  af  Hættekaaben  og  lod  sin  runde  Arm 
hvile  paa  Sækken.  «Jeg  skal  lade  ham  vide  Eders 
gode  Sindelag,  naar  han,  det  jeg  haaber  vil  skee, 
atter  er  hos  mig  i  god  Behold.  Dog,  »  foiede  hun 
til,  cskulde  Ulykken  skee,  og  jeg  vorder  Enke,  som 
I  sagde,  da  bliver  min  anden  Mand  ei  slig  spidsnæset, 
ludhovedet  Blæksmører,   som  I  er.*> 

Trosknegtene  og  Kvinderne,  som  hørte  derpaa. 
loe  skraldende;  men  Hans  Schyts  svarede: 

« Kvinder  have  gjerne  Sværdet  i  Munden,  og 
Eders  er  af  de  hvasseste :  Eders  Tunge  rammer  bedre, 
end  Eders  bløde  Haand.  Dog  veed  jegRaad  derfor; 
thi  vorder  I  engang  ledig,  da  kommer  jeg  som  Beiler 
og  skal  klappe  Eder  paa  Skeden.  > 

Dermed  meente  han,  at  han  vilde  give  hende  et 
Kys.  Alhed  havde  allerede  et  Svar  paa  Læben,  som 
var  mere  vittigt,  end  hint.  da  hun  blev  en  Sinaa- 
dreng  vaer,    der  løb  forbi,    og  saae,    at  det  var  Fru 

9* 

Annas  G-aardsvend.      Hun    raabte    ham    an,    og    han 
standsede. 

<Hvor  hen  Peter ?»   spurgte  hun. 

»Til  Jørgen,  Jens  Lochs  Broder,  som  skal 
bjerge  Fru  Anna, »  raabte  han  og  væk  var  han. 

Alhed,  som  ikke  i  Længden  kunde  bære  Nag, 
ynkedes  over  Fru  Anna  i  hendes  Forladthed  og  tog- 
en rask  Beslutning. 

<Kom  Gunner,*  sagde  hun  til  sin  Svend,  just 
som  Toget  igjen  satte  sig  i  Bevægelse,  c  vi  have  et 
Svinkeærinde  ind  i  Sanet  Mortensgade:  det  vil  ei 
staae  længe  paa.» 

Hun  gav  sin  Hest  af  Pidsken  og  faa  Øieblikke 
efter  holdt  hun  og  Svenden  ved  Fru  Annas  Dør. 

Hun  stod  selv  i  den  reiseklædt,    stirrede    ud    og 
lyttede;     hendes    Aasyn    var    roligt.       Da    hun    saae 
Alhed,   studsede  hun  dog  og  spurgte: 
Er  Slaget  tabt?» 

Det  vilde  være  lovlig  tidligt,*  svarede  Alhed; 
<end  dundrer  Skj^set,  og  først  naar  det  tier,  gaaer 
det  ret  løs.;- 

<JJog  er  I  paa  Flugt?*    udbrød  Fru  Anna. 

<Paa  ingen  Viis,»  svarede  Alhed,  « Trosset  bjer- 
ger sig  blot,  som  det  pleier,  naar  Slaget  gaaer  an ; 
man  maa  være  beredt  paa  Alt.  Der  er  nu  ikke 
for  os  Kvinder  at  være  i  Leiren;  og  skulde  det 
Værste  skee,  og  Vore  blive  slagne,  da  er  det  at 
vente,  at  Fjenden  vil  trænge  her  op  i  Byen,  og  det 
vil  gaae  ilde  til.  Fortov  ikke  længere  her,  Fru 
Anna !  Kom  med  mig !  Jeg  skal  beskytte  Eder  paa 
Flugten,   om  det  vender  sig  saa,   at  vi  maae  herfra. » 

Fru  Anna  syntes  uvis;  hun  skiftede  Farve  og 
saae  ned  ad  Gaden,  om  hendes  Svend  ikke  kom  med 
Jørgen  Lock;  men  da  sagde  Alhed  til  sin  Svend: 

«Sid  af  Gunner  og  lad  Fruen  faae  Din  Hest! 
Naar  vi  ere  ude  af  Byen,»  vedblev  hun,  i  det  hun 
atter  vendte  sig  til  Fru  Anna,  «og  vi  gjøre  Holdt, 
kan  I  faae  Sæde  paa  en  Vogn.  > 

Men  Fru  Anna  havde  imidlertid  taget  sin  Be- 
slutning. 

«I  have  Tak,  Alhed,  »  svarede  hun  mildt,  men 
med  sin  sædvanlige  Værdighed,  «jeg  trækker  for  at 
forblive  her.    hvor  det  saa  gaaer. - 

«Hvad  tænker  I  dog  paa!»  udbrød  Alhed  med 
oprigtig  Forundring;  «men  I  kjender  vel  ei  Lands- 
knegtenes  Skik,  eller  hvor  det  gaaer  til  i  Seiersrusens 
Vildskab.     Kom  og  salveer  Eder,  mens  det  er  Tid!» 

«Jeg  haver  jo  sagt  Eder,  at  jeg  agter  at  for- 
blive her,  >  svarede  Fru  Anna  utaalmodigt.  «End 
haaber  jeg  paa  Seir ;  men  i  hvert  Fald  haver  jeg 
Andet  og  Mere  i  mine  Tanker,  end  min  Persons  Sik- 
kerhed. Jeg  vil  vide  min  Gemals  og  mine  Sønners 
Skjebne ;  men  skulde  det  end  gaae  galt  og  de  Konge- 
lige seire,  da  har  jeg  blandt  dem  Frænder  og  Ven- 
ner nok,  som  ville  beskytte  mig. » 

Pyt  med  dem!  >  udbrød  Alhed  og  slog  Knep 
med  Fingrene.  Landsknegten  vil  komme  først  og 
da  vil  I,  ved  alle  Helgene,  nødsages  til  at  forglemme 
alt  Andet  og  maa  blot  tænke  paa  Eders  Persons 
Sikkerhed. » 

«Der  kommer  Jørgen  Lock!»  sagde  Fru  Anna 
og  traadte  ud  paa  Gaden. 

«Jeg  forstaaerU  udbrød  Alhed,  rødmende  af 
Yrede,  <anit  og  de  andre  Kvinders  Selskab,  det  er 
Eder  for  ringe !  O,  I  er  midt  i  Eders  store  Hoffær- 
diglied utænkelig  enfoldig;  men  nu  skulde  Fanden 
tøve  længer  her,   og  ikke  jeg ! 

Hun  gav  sin  Hest  et  Rap  og  red  derfra  med 
sin  Svend :  hun  kom  *med  Trosset  i  rette  Tid  ud  af 
Byen,  og  den  hele  Karavane  bjergede  rsig  siden  lykke- 
ligt ind  til  Landskrone.   — 

Jørgen  Lock,  en  lang,  mager  Mand,  lige  som 
hans  Broder  Jens,  der  endnu  laae  bevidstløs  af  sit 
Saar  i  sit  Hjem,  kom  aaudeløs  løbende  med  Peter  i 
Hælene  paa  sig. 

-Trosset  salverer  sig  nu,  Frue,  >  sagde  han  pu- 
stende,    det  er  paa  de  Tide,   at  I  gjør  lige  saa!» 

Vist  ikke,  >•  svarede  Fru  Anna  roligt.  Al- 
bed,  Otte  Stisens  Kvinde,  var  her  nys  og  sagde, 
at  Trosset  stedse  drager  sig  bort,  naar  Slaget 
gaaer  an.  Hun  tilbød  mig  Beskyttelse,  den  jeg  ikke 
har  nødigt  at  søge  hos  hende,  om  jeg  vilde  salvere 
mig  med  Trosset;  men  ikke  vil  jeg  flye  midt  i  de 
løse  Kvinders  Flok.» 

«I  burde  gjort  det,  Frue,>  sagde  Jørgen  Lock 
med  stor  Bestemthed;  «der  kan  her  times  Eder  noget 
Værre,  end  det.» 

Han  taug  og  lyttede.  Skydningen  var  ophørt, 
mens  han  talte  og  Fegtningen  begyndt;  de  kunde  børe 
det  fjerne  Døn  af  Kampens  Bulder. 

«Nu  gaaer  det  løs!»   raabte  -  Jørgen  Lock. 

«Da    være  G-ud    og    Sanct  Jakob    med  Vore    og 

skjeuke  dem  naadigt  Seierb   udbrød  Fru  Anna,    idet 
hun  saae  mod  Himmelen  og  foldede  sine  Hænder. 

<Kom,  gaae  nu  med  til  Vort!«  sagde  Jørgen 
Lock:  Maren  er  ved  godt  Mod  og  formener,  at 
skulde  Fjenden  end  trænge  her  ind,  saa  ville  de 
grumme  Landsknegte  dog  agte  det  Huns,  hvor  Døden 
banker  paa  Døren.  Min  saarede  og  syge  Huusbond, 
sagde  hun  nys  til  mig,  vil  være  mig  til  større  Be- 
skyttelse, end  om  han  havde  staaet  her  karsk  og  med 
Værge  i   sin  Haand. » 

'Maaskee, »  svarede  Fru  Anna,  dog  er  det 
usikkert.  Jeg  vil  gjøre,  som  min  Huusbond  bød  mig, 
da  ban  i  Hast  foer  af.  «Bliver  der  Fare,  sagde 
han,  da  søg  op  til  Klostret  b  Vil  I  ledsage  mig  did?» 
Det  var  Jørgen  Lock  villig  til.  Fru  Anna 
kaldte  paa  sin  Fadebuurskvinde,  som  kom,  bærende 
en  Byldt  Klæder;  ledsaget  af  hende  og  Gaardsvenden, 
ilede  hun  nu  med  Jørgen  Lock  op  til  Klostrets  Port, 
hvor  de  bankede  paa,  men  maatte  vente  en  god  Stund, 
inden  Laagen  blev  skudt  fra  Talehullet. 

Omsider  viste  Guardianens  fortrædelige  Aasyn 
sig  i  Hullet: 

«Hvo  er  I  og  hvad  ville  I ?»  spurgte  han  barskt. 
«Ei,  Broder  Jonas, »  svarede  Jørgen  Lock,  er 
I  vorden  nærsynet  og  gjenkjender  ei  mig,  Jørgen 
Lock,  der  dog  stedse,  saa  vel  som  min  Broder  Jens, 
over  hvem  sig  Gud  forbarme,  gav  rigelig  Almisse  til 
Eders  Kloster? » 

«Nu,  nu,  er  det  Eder,  Jørgen,«  svarede  Broder 
Jonas  og  kiggede  paa  Fru  Anna:  siig  frem  Eders 
Ærinde ! » 

«Jeg  fører  til  Eder  denne  gode  Kvinde, »  sagde 
Jørgen  og  pegede  paa  Fru  Anna;  det  er  Fru  Anna 
Pedersdatter  Lang,  Niels  Nielsens  Huusfrue  af  Wand- 
aas.  Hun  er  efterladt  ene  i  sin  Vaaning,  som  jo 
staaer  paa  Klostrets  Grund,  og  er  Eders  eget  Huns. 
Hun  frygter  for  at  blive  stedet  i  Fare  nu,  da  Kam- 
pen staaer  her  tæt  ved  Byen  og  begjærer  at  indlades 
for  at  finde  et  Asyl  hos  Eder. » 

Her  er  intet  Asyl  for  Kvinder, »  svarede  Bro- 
der Jonas;  «og  har  Hr.  Povel  dernæst  strengeligen 
forbudet,  at  Nogen,  det  være  sig  Mand  eller  Kvinde, 
paa  denne  Farens  Dag  indlades  i  Klostret.  » 

« Dette  er  uchristeligt  og  skammeligt  b  udbrød 
Fru  Anna  i  stor  Harme.  «Jeg  begjærer  Hr.  Povel 
selv  i  Tale  og  vil  høre  det  af  hans  egen  Mand.« 

« Opfyld  Fru  Annas  Begjæring,>  sagde  Jørgen 
Lock;  «jeg  raader  Eder  saa  til  Eders  eget  Bedste; 
det  kan  komme  Eders  Kloster,  som  alt  er  mistænkt 
og  nys  husede  en  Speider,  dyrt  at  staae,  om  I  saa 
viser  hende  af. » 

I  det  Samme  kom  en  af  Klostrets  Lægbrødre 
farende  fra  Byen  paa  en  skummende  Hest.  Kloster- 
porten blev  strax  opladt  for  ham,  han  foer  ind,  og 
Porten  blev  atter  hastigt  slaaet  til. 

Mens  Fru  Anna  og  Jørgen  Lock,  som  vare 
vegne  til  Side  og  forundrede  havde  været  Vidne  til 
Bytterens  hastige  Indfart,  stode  og  overveiede,  om 
de  skulde  blive,  eller  gaae,  sprang  Rytteren  af  He- 
sten inde  i  Klostergaarden,  og  Prioren  og  Subprio- 
ren,   som  begge  havde  været  til  Stede  i  Portcellen  og 

hørt  Samtalen  mellem  Broder  Jonas  og  Jørgen  Lock, 
kom  nu  ilende  ud  til  liam. 

«Hvad  Nyt?*   spurgte  Hr.  Povel. 

»Godt  Nyt,*  svarede  Lægbroderen.  «Otte  Sti- 
sen og  hans  Mænd  vige;  Kampen  drager  sig  op  ad 
Leiren  til. » 

«Nu,  da  være  Gud  og  den  hellige  Dominicus 
priset ! »  udbrød  Hr.  Povel  og  løftede  sine  foldede 
Hænder. 

« Jørgen  Lock  og  Kvinderne  staae  endnu  her 
udenfor,»  meldte  Broder  Jonas,  «skal  der  gives  dem 
andet  Svar?« 

«Nu  er  det  let  at  give  Svaiy>  sagde  Prioren; 
craab  til  dem,  Broder  Jonas,  at  de  maae  gaae  til 
Sanct  Laurentius,  der  er  bedre  Bum;  og  smæk  saa 
Laagen  til ! » 

Guardianen  gjorde  paa  Stand,  som  der  blev  ham 
budet,  og  da  Jørgen  Lock  havde  faaet  den  Besked 
og  dertil  lagde  det  med  Bytterens  Ankomst,  saa 
tænkte  han:  dette  er  et  ilde  Tegn!  Dernæst  tyktes 
det  ham,  at  Kampbulderet  kom  nærmere  og  lød  stær- 
kere, hvorfor  han  hurtigt  tog  en  Beslutning  og  sagde 
til  Fru  Anna : 

«Nu  veed  jeg  blot  eet  Baad;  jeg  vil  føre  Eder 
til  Sanct  Peders  Kloster;  de  hellige  Søstre  der  ville 
med  Guds  Bistand  dog  ei,  som  disse  Skalke  af  Sort- 
kutter, slaae  Døren  i  for  os  og  negte  Eder  Adgang; 
men  lader  os  ile! » 

De  gik  da  tilbage  ad  Sanct  Mortensgade ;  men 
da  de  kom  til  Fru  Annas  Bolig,  meldte  Karen,  at 
hendes    Frues    Smykkeskrin    ikke    var    kommen    med, 

hvad  hun  havde  opdaget  oppe  ved  Klostret,  men  vilde 
ikke  opholde  deres  Flugt  ved  at  sige  det;  dog  nu, 
da  de  kom  deres  egen  Dør  forbi,  kunde  hun  jo  snart 
løbe  ind  og  hente  det.  Fru  Anna  tillod  det  og  gik 
selv  med;  de  fandt  endnu  nogle  Sager  af  Værdi,  som 
de  vilde  bjerge,   og  dette  gav  et  længere  Ophold. 

Just  som  Karen"  og  Peder  atter  snørede  Bylten 
sammen,  kom  Jørgen  Lock,  som  var  forbleven  paa 
Post  uden  for,  farende  ind  og  raabte : 

«De  flye  alt  op  gjeunem  Søndergade;  nu  fort 
paa  Stand,  haver  I  Eders  Liv  kjært!» 

« Lad  Godset  blive ! »  raabte  Fru  Anna,  idet  hun 
løb  ud  efter  Jørgen  Lock. 

Hun  tog  hans  Arm  og  de  fjernede  sig  hurtigt, 
efterfulgt  af  det  skrækslagne  Tyende. 

«Nu  ville  vi  give  os  Gud  og  alle  Hellige  i 
Vold, »  sagde  den  brave  Jørgen  Lock,  der  lige  som 
hans  Broder  Jens  havde  Hjertet  paa  det  rette  Sted. 
« Tab  ei  Modet  ædle  Frue !  Jeg  skal  værge  for  Eder, 
saa  længe  der  er  Liv  i  mig. » 

«I  mener  da,  at  Slaget  er  tabt  og  Alt  forbi  ?» 
spurgte  Fru  Anna  blegnende. 

«Det  lader  saa,»  svarede  Jørgen  Lock,  og  alle- 
rede inden  de  naaede  Søndergade,  saae  de,  at  det 
stod  endnu  værre  til,   end  de  havde  troet. 

Gaden  var  fuld  af  Flygtninge,  Bønder  og  Lands- 
knegte  mellem  hverandre;  Borgerne  og  deres  Kvinder 
styrtede  skrigende  ud  af  deres  Huse;  Trængselen, 
Forvirringen  og  Larmen  blev  med  hvert  Øieblik  større. 

Dog  maatte  de  den  Vei,  om  de  vilde  hurtigt  til 
Klostret,    og   da  Jørgen  Lock    endnu  ikke  kunde  op- 

dage  nogen  Fjende,  vovede  han  sig  med  Fru  Anna 
ind  i  Trængselen  og  fulgte  Strømmen:  men  snart  lød 
vilde  Eaab  bag  dem,  de  Flygtende  skreg,  at  Fjenden 
var  i  Hælene  paa   dem  og  trængte  paa. 

Til  Kirken,  til  Kirken!  raabte  en  Borger,  og 
derhen  styrede  nu  den  tætte  Menneskeskare  i  ra- 
sende Fart. 

Hvorledes  Fru  Anna  holdt  sig  paa  Benene  og 
ikke  blev  kastet  omkuld  og  søndertraadt,  det  begreb 
hun  ikke,  hverken  nu  eller  siden:  men  det  var  vel 
Jørgen  Locks  stærke  Arm.  der  holdt  hende  oppe. 
Halv  bevidstløs  og  med  sønderflængede  Klæder  saae 
hun  sig  pludseligt  under  Domkirkens  Hvælvinger  midt 
imellem  en  Skare  skrækslagne  Mænd  og  grædende 
Kvinder. 

Kirkedøren  var  bleven  lukket  og  stænget  af  et 
Par  Landsknegte,  som  af  Frygt  for,  at  Fjenden  skulde 
trænge  ind  med  i  Kirken,  uden  Barmhjertighed  ude- 
lukkede de  Flygtninge,  som  kom  efter  og  trængte 
paa.  De  buldrede  nu  paa  Døren  og  skrege  som  Be- 
satte, indtil  Larmen  pludseligt  hørte  op,  uden  at  man 
inde  i  Kirken  vidste  Aarsagen. 

Jørgen  Lock  følte  Fru  Anna  til  en  Sidegang  og 
fik  hende  til  Sæde  paa  en  Bænk.  Hun  drog  Yeiret 
et  Øieblik  friere,  her  var  dog  Plads.  Luft  og  for- 
holdsviis  stille:  men  det  skar  Jens  Lock  i  Hjertet  at 
see  denne  fine  Kvinde  i  saa  ynkværdig  en  Tilstand, 
forreven,  dødbleg  af  Skræk  og  Udmattelse:  maaskee 
havde  hun  taget  Skade:   han  spurgte  hende  derom. 

Mig  fattes  Intet.  svarede  hun.  idet  hun 
saae  op. 

Hendes  Øine  straalede  med  en  egen  Glands, 
og  der  tyktes  Jørgen  Lock,  at  der  var  noget  Reent 
og  Helligt  over  hendes  fagre  Aasyn,  som  hørte 
Himmelen  til. 

« Jørgen, »  sagde  hun,  «er  I  beredt  paa  at  døe? 
Bed  et  Pater  noster!;> 

Det  lysende  Blik  og  Klangen  af  hendes  skjel- 
vende  Røst  gjorde  et  saa  stærkt  Indtryk  paa  ham,  at 
han  uvilkaarligt  foldede  sine  Hænder  og  stille  og  i 
Hast  bad  en  Bøn. 

«Bnd  ville  vi  dog  haabe,  kjære  Frue,»  sagde 
han  saa,    «at  Gud  under  os  Livet. » 

«Sært  nok,;>  sagde  hun,  <at  I,  hvem  jeg  kun 
har  kjendt  i  Dage,  skal  være  hos  mig  paa  det  Yderste 
og  ingen  af  mine  Kjære.  > 

«Fat  Mod,  kjære  Frue,  I  skal  leve!»  udbrød  han. 
A'iid,  at  jeg  Intet  ønsker  hellere  nu,  end  at 
døe,>  sagde  hun;  « Livet  vil  ingen  Glæde  have  nu 
mere  for  mig !  » 

«I  taler  i  Vildelse,:;  sagde  Jørgen;  « Eders  Ge- 
mal kan  være  i  Live  og  frelst. » 

«Det  vilde  være  det  Værste,«  svarede  hun;  «gid 
han  maa  være  falden  paa  Ærens  Mark!  Lever  I  og 
seer  ham,  da  bring  ham  kjærlig  Hilsen  fra  mig;  saa 
og  Hilsen  til  Eders  stakkels  Broder  og  hans  Hustru 
og  hav  selv  Tak  for  Alt  Venskab ! » 

Xeppe  havde  hun  udtalt,  før  et  vildt  Raab  rungede 
gjennem  Kirken.  Jørgen  Lock  ilede  ud  i  Hoved- 
gangen for  at  see,  hvad  der  var  paa  Færde,  men  som 
han  traadte  frem  bag  den  Pille,  der  havde  skjult  ham 
og  Fru  Anna,   blev  han    greben   af  fire  stærke  Hæn- 

der.  To  kongelige  Landsknegte  havde  kastet  sig 
over  ham  og  slæbte   ham    nu  med   sig  ud  af  Kirken. 

Forfølgerne  havde  nemlig  omringet  Kirken  og 
deres  Tilsynekomst  havde  været  Aarsagen  til,  at  de 
Flygtninge,  som  buldrede  paa  Døren,  saa  hurtigt  for- 
svandt. Landsknegtene  var  brudt  ind  i  Kirken  ad 
en  anden  Indgang  og  kastede  sig  nu  med  et  vildt 
Hevnskrig  over  en  stor  Skare  værgeløse  Borgere, 
som  stode  ved  den  stængede  Dør  og  raadsloge  med 
de  flygtede  Landsknegte  om ,  hvad  de  videre  skulde 
foretage  sig  til  deres  Sikkerhed ,  mens  Kvinderne 
næsten  alle  havde  bjerget  sig  ned  i  Krypten. 

Kun  faa  af  Mændene  satte  sig  til  Modværge, 
og  der  blev  intet  Blod  udøst  i  Kirken.  De  haabede, 
at  Landsknegtene  blot  vilde  gjøre  dem  til  Fanger  og 
tvinge  dem  til  at  kjøbe  sig  løs  med  store  Løsepenge ; 
men  Landsknegtenes  Vildskab  og  Blodtørst,  som  under 
Forfølgelsen  var  steget  til  Vanvid,  gjorde  dette  deres 
Haab  til  Intet.  Efter  at  den  stængede  Dør  var 
bleven  aabiiet,  bleve  de  slæbte  ud  paa  Torvet  og  der 
under  vilde  Baab ,  Haansord  og  gudsbespottelige 
Eder  ubarmhjertigt  myrdede,  nogle  og  tredssindstyve 
i  Tallet, 

Fru  Anna  var  ilet  efter  dem  ud  af  Kirken,  og 
som  hun  traadte  ud  af  Døren,  saae  hun  sin  trofaste 
Ledsager  paa  denne  rædselsfulde  Dag  segne,  gjennem- 
boret  af  en  Landsknegts  Kaarde. 

Da  udstødte  hun  et  høit  Skrig  og  flygtede;  men 
hun  var  nær  bleven  redet  over  Ende  af  en  Bytter- 
skare, som  kom  lige  imod  hende.  Hun  hørte  en  kjendt 
Bøst,   som  raabte : 

»Anna,   Guds  Død,   er  det  Eder!» 

Hun  saae.  at  det  var  hendes  Frænde,  Hr.  Axel. 
Han  steg  af  Hesten ,  talte  hende  beroligende  til. 
Hun  havde  endnu  saa  megen  Samling,  at  hun  kunde 
give  ham  en  kort  Forklaring  og  bede  ham  føre 
hende  til  Sanct  Peders  Nonnekloster  og  bringe  hende 
i  Sikkerhed  der.  Han  vendte  sig  til  en  Herre,  der 
holdt  tæt  ved  dem  og  sagde : 

cOin  I  saa  synes,  Hr.  Johan,  da  vil  jeg  selv 
gaae  med  min  ulykkelige  Frænke  og  antage  mig 
hende. 

Johan  Rantzov  vinkede  med  Haanden  og  red 
videre;  men  Axel  Brahe  kaldte  nogle  af  sine  Ryttere 
hid,  og  de  fulgte  ham,  førende  hans  Hest,  mens  han 
gav  Fru  Anna  sin  Arm  og  førte  hende  ad  Sanct 
Peders  Kirkegade  til  Klostret.  Det  lykkedes  hende 
at  holde  sig  opret,  indtil  hun  var  naaet  ind  til  de 
gode  Beiiedictinersøstre,  som  venligt  toge  imod  hende.  — 

Johan  Rantzov  red  videre  og  naaede  Pladsen 
ved  Kirken,  just  som  Myrderiet  var  forbi,  og  Mor- 
derne vilde  sprede  sig  for  at  tage  Deel  i  den  Plyn- 
dring, som  deres  Fæller  allerede  havde  begyndt;  men 
da  bleve  de  pludseligt  omringede  af  Rytterne,  og  de 
saae  Feltherrens  truende  Skikkelse  for  sig. 

«Hvo  er  Mester  for  dette?*  raabte  han  og 
pegede  paa  den  Dynge  Liig,   som  laae  foran  ham. 

Da   traadte  Landsknegten  Kurt  frem  og  sagde: 

«Vi  have  kun  gjort,  hvad  stedse  skeer,  naar  en 
Stad  bliver  tagen  med  Storm;  da  hører  Alt,  hvad 
er  i  den ,  os  til ,  og  vi  kunne  handle  dermed, 
som  vi  ville;   det  er  Landskn egtens  Ret.» 

Kurt  havde  seet,  at  hans  gamle  Øverste.  Ender- 
lin van  Vene,  var  blandt  Rytterne,  og  dette  gav 
ham  Mod  til  at  tale  saa  dristigt;  men  han  vidste 
ikke,  med  hvem  han  havde  at  gjøre.  og  at  selv  hans 
Øverste  bøiede  sig  for  den  Jerumand,  som  nu  talte 
ham  til   og  fældede  hans  Dom. 

« Galgen  er  Din  Ret,  lød  Svaret,  inden  Sol 
gaaer  ned,  skal  Du  dingle ! » 

Han  gav  nogle  af  de  menige  Ryttere  Befaling 
til  at  stige  af  Hesten,  omringe  Synderen,  afvæbne 
ham  og  binde  ham.  Han  satte  sig  ikke  til  Modværge, 
og  de  andre  Laudsknegte  stode  som  lynslagne  og  lode 
det  skee.  Kurt  maatte  bøde  for  dem  Alle;  thi 
Johan  Rantzov  lod  det  klogeligt  blive  ved  at  statuere 
et  Exempel,  men  det  gjorde  sin  Virkning. 

Han  red  videre  gjennem  Byen,  og  alle  Vegne 
kom  hans  Jernhaand  over  de  plyndrende  og  myrdende 
Laudsknegte.  Splittede  i  smaa  Hobe,  som  de  vare, 
bleve  de  overmandede  og  drevne  af  Byen  og  tilbage 
til  Leiren. 

Enderlin  van  Vene,  som  havde  støttet  Johan 
Rantzov  under  denne  hans  farlige  Gjerning,  sagde 
om  Aftenen,  da  de  holdt  Maaltid  i  det  samme  Telt, 
hvor  Otte  Stisen  den  foregaaende  Aften  havde  poku- 
leivde  med  Niels  Brahe,   og  Junker  Mourits: 

Det  lykkedes  den  Gang,  Hr.  Johan,  men  gjør 
det  ikke  oftere !» 

«Guds  Kors! a  udbrød  Johan  Rantzov,  «nu  skulde 
vel  Seirens  Frugt  forspildes  for  os  ved  de  Svinehundes 
Myrden,   Drikken    og  Dobblen    den    ganske  Xat,    saa 

de  i  Morgen  duede  til  Intet !  Dette  var  nødagtigt,  En- 
derlin-, thi  viid,  at  i  Morgen  ved  Hanegal,  da  bryde 
vi  op  med  alle  vaabenføre  Mænd,  og  skulle  vi,  vil 
G-ud,  være  i  Landskrone  inden  Sol  gaaer  ned. » 

*«Vi  blive  ei  saa  mange  i  Flok,  som  da  vi  droge 
af  Malmø,*  svarede  Enderlin,  og  deri  havde  han 
Eet;  thi  omtrent  eir  Fjerdedeel  af  Hæren  var  bleven 
paa  Pladsen,  saa  tappert  havde  Otte  Stisen  og  hans 
Mænd  fegtet. 


Tiende  Kapitel. 

Paa  Talpladsen. 


Det  var  blevet  Nat,  og  Vinden  hvilede.  Ele- 
menterne fik  udraset  omtrent  paa  samme  Tid,  som 
Jordens  Børn  slap  de  blodige  Værger  og  hensank  i 
en  Slummer,  der  forstyrredes  af  vilde  Drømme  og 
djævelske  Syner. 

Da  Dæmonerne  vare  tæmmede,  da  Vindenes  Brøl 
var  sunken  ned  til  en  Hvisken,  og  Menneskenes 
Mordskrig  var  forstummet,  viste  Maanen  sit  blege 
Aasyn  mellem  sølvhvide  Skyer  og  lod  sit  Lys  skinne 
over  den  hærjede  By,  over  Leiren  med  de  slumrende 
Krigere  og  de  vandrende  Skildvagter  og  over  Val- 
pladsen med  de  Døde,  som  man  ikke  gjorde  sig  den 
Uleilighed  at  bevogte. 

Nattehimlens  Dronning  saae  ned  paa  den  hele 
Scene  med  et  koldt  Smiil;  de  henslængte,  blinkende 
Vaaben,  de  brudte  Harnisker  paa  Valpladsen  og  de 
blanke  Ildsvælg  oppe  fra  Leiren  besvarede  det;  det 
var  som  en  stum  Samtale. 

Niels  Brahe.    II.  10 

Det  bliver  aldrig-  anderledes,  Yold,  Drab,  blod- 
stænkte  Marker,  sagde  Maanens  kolde  Sniiil;  det 
dræbende  Metal  sendte  Smilet  tilbage  med  en  hove- 
rende Blinken,  og  den  milde  Nattevind  svarede  suk- 
kende« Nei! 

Det  pusler  mellem  de  Døde;  nogle  mørke  Skik- 
kelser snige  sig  om.  .Det  er  Menneskeliedens  Udskud, 
Landeveisrøvere ,  Ildgjerningsmænd ,  Mordere,  Tyve 
med  brændemærkede  Pander  eller  afskaarne  Øren, 
det  værste  Bundfald  af  Broder  Daniels  Bande,  ført  af 
ham  selv. 

Han  var  bleven  viist  bort  fra  Leiren,  da  han, 
efterat  have  tilendebragt  sit  Mordbrændertog,  indfandt 
sig  der  for  at  faae  sin  Løn  for  sin  Bedrift.  Han 
havde  ventet  at  blive  modtaget  med  Ære,  men  han 
blev  jaget  bort  som  en  Hund. 

Da  havde  han  igjen  samlet  sine  Fæller  og  var 
med  dem  søgt  til  Skovs;  mellem  dem  og  Samfundet 
var  der  nu  Krig.  Kong  Christierns,  eller  Kong  Fre- 
deriks Mænd,  Fri  eller'  "Ufri,  Mand  eller  Kvinde,  det 
var  dem  nu  lige  eens.  Enhver,  som  eiede  Noget  og 
nød  Lovens  Beskyttelse,  var  nu  deres  Fjende,  hans 
Liv  ikke  mere  værd  i  deres  Øine ,  end  en  Hunds, 
hans  Eiendele  indtil  de  Klæder,  han  bar  paa  sin 
Krop,  velkomment  Bytte. 

Nu  havde  imidlertid  Samfundets  Herrer  selv  lagt 
Byttet  til  Bette  for  dem;  at  plyndre  de  Døde,  det 
var  nem  Gjerning  og  gav  dog  en  rig  Høst;  men  de 
maae  færdes  stille,  for  ikke  at  blive  hørte  af  Vagt- 
posterne i  den  nærliggende  Leier,  og  søge  Skjul  bag 
Buske  og  i  Jordsmonnets  Lavninger  for  ikke  at  blive 

sete  i  det  klare  Maanelys.  Dog  skye  de  ikke  nu  og 
da  at  vove  sig  op  paa  de  hoie  Steder,  og  de  havde 
nu  drevet  deres  Uvæsen  i  flere  Timer,  uden  at  træffe 
paa  andre  Rivaler,  end  nogle  gridske  Ulve,  Efter- 
nølere fra  Vintertiden,  som  hylende**  flygtede,  naar  de 
nærmede  sig. 

De  have  deelt  Valpladsen  mellem  sig  og  gaae  i 
smaa  Hobe.  De  vende  Ligene,  tømme  Lommerne, 
drage  Klæderne  af  og  afhugge  Fingre  for  at  faae 
Ringene.  De  fnise,  naar  de  blandt  de  Faldne  støde 
paa  en  kjendt  Mand;  det  i  Dødens  Smerte  fortrukne 
Aasyn  er  ikke  en  Rædsel,  men  en  Morskab  for  dem. 
Dog  bande  de  over,  at  alle  de  Saarede  ere  førte 
bort  og  tillige  næsten  alle  gode  Mænds  Liig,  hvis 
Klæder  og  Smykker  vilde  givet  det  rigeste  Udbytte. 

Maanen  drager  atter  Skysløret  for  sit  Aasyn, 
som  om  den  havde  seet  nok;  men  det  sidste  Streif- 
lys  af  deus  Straaler  havde  viist  Liigplyndrene  nogle 
Blink  i  en  Fordybning  ved  en  Tjørnebusk. 

«Ei,->  sagde  en  af  dem,  «der  ligger  en  god 
Mands  Liig,   som  er  bleven  glemt !» 

Lokkede  ved  Synet  af  de  gyldne  Fingerringe, 
de  skjønne  Klæder  og  Vaaben,  fore  de  løs  paa  deres 
Bytte;  men  i  det  Samme  lød  Fodtrin  og  Vaaben- 
klirren  bag  dem.  Den  Stimand,  der  var  kommen 
først  til  Stedet  og  allerede  havde  taget  den  Dødes 
Haand  med  et  fast  Greb  og  løftet  Kniven,  slap  sit 
Bytte,  og  han  og  hans  Fæller  flyede  og  forsvandt  som 
Skygger. 

•  «Hvo    i   Djævelens  Navn*' var    det?»    udbrød    en 

Herre ,  som  svøbt  i  en  Rytterkappe  nærmede  sig 
Tjørnebusken. 

Det  var  Jakob  Thordsen;  barn  fulgte  Mogens 
og  fire  væbnede  Svende,   som  bare  en  Baare. 

<;Liigplyndrere,»  svarede  Mogens;  «om  det  da 
ei  var  Varulve,  der  ere  lier  for  at  sønderrive  de 
Døde  og  suge  Blodet  af  dem.» 

«Baade  Dele,»  sagde  en  af  Svendene,  < om  Dagen 
ere  de  Mennesker,   om  Natten  Varulve. » 

c  Hvilken  Snaklx  sagde  Jakob  Thordsen;  <  men 
jeg  begriber  ikke,  hvor  han  er  bleven  af,  Mogens! 
Er  Du  sikker  i  Din  Sag,  at  han  ei  var  blandt  de 
Saarede?» 

»Tvivl  ikke  derom,  Herre,*  svarede  Mogens; 
*jeg  kiggede  i  hver  eneste  af  de  fiirsindstyve  Vogne 
og  Karrer,  som  førte  Saarede  eller  Liig  bort,  og 
Jørgen  Nielsen  var  der  ei.» 

«Da  maa  han  være  død,»  sagde  Jakob,  «og  ligge 
her  et  Sted  i  Skjul.« 

«See  her!  raabte  Mogens  sprang  hen  til  Tjørne- 
busken, tog  Skodden  fra  den  Blindrygte,  som  hang 
ved  hans  Bælte,  og  lod  Lysets  Skin  falde  paa  det 
Liig,  der  laae,  og  som  Liigplyndrene  vare  blevne 
kyste  fra.  De  saae  et  blegt,  blodfarvet  Aasyn  og 
gjenkjendte  Jørgen. 

«Mon  han  er  død,»  sagde  Jakob,  bøiede  sig 
ned,  blottede  hans  Bryst  og  lagde  sin  Haand  paa  det. 

« Visselig  maa  han  være  død,»  svarede  Mogens; 
«er  det  dog  nu  over  tolv  Timer  siden  Slagets  Ende.« 

«Dog   er   der  Livsvarme  i  ham,»    udbrød  Jakob 

og  reiste  sig  brat;  <  det  har  blot  været  som  en  lang 
Daanelse  etter  Blodtabet;   hid  med  Lygten !> 

Han  lod  dens  Skin  falde  endnu  en  Gang  paa 
det  blege  blodstænkede  Aasyn  og  vilde  derefter  byde 
Svendene  at  komme  med  Baaren,  men  da  lød  der  et 
Skrig  bag  ved  ham.  Han  vendte  sig  brat,  saaé  en 
Skare  Nonner  for  sig  og  nogle  Lægbrødre  med  en 
Baare;  en  Kvinde  i  Hættekaabe  skred  hastigt  forbi 
ham  og  sank  ned  ved  Siden  af  Jørgens  bevidstløse 
Skikkelse,   idet  hun  raabte: 

?Det  er  ham.   det  er  min  Søn!-> 

Jakob  gjenkj  endte  Bøsten:    det   var  Fru  Annas. 

»Han  lever !»   sagde  Jakob. 

»Hvad  siger  I?»  udbrød  hun  uden  at  gjenkj  ende 
ham  og  sprang  op. 

Den  lægekyndige  Søster  Ursala  ilede  til  med 
sit  Skrin,  tog  Medikamenter  frem,  og  ved  de  opli- 
vende Midler  kom  Pulsslaget  atter  i  G-ang,  han 
vaagnede  omsider  til  Bevidsthed  og  slog  Øinene  op, 
idet  en  Gysen  rystede  ham.  Han  syntes  ikke  at 
gjenkj  ende  Nogen  og  sank  snart  atter  hen  i  en  Døs. 
Varsomt  blev  han  løftet  op,  svøbt  i  uldne  Tæppel- 
og lagt  paa  den  Baare,  Lægbrødrene  fra  Klostret 
førte  med  sig. 

Fru  Annas  Øine  veg  ikke  fra  ham,  og  hendes 
Hænder  støttede  hans  Hoved,  mens  de  flyttede  ham. 
Jakob  holdt  sig  afsides  og  stod  og  saae  til;  men  da 
Bærerne  løftede  Baaren  og  begyndte  deres  langsomme 
Vandring,  bod  han  Mogens  gaae  forud  og  vise  Vei 
og  sine  Svende  at  blive  ved  Baaren.    hjelpe  Kloster- 

svendene  og  løse  dem  af,  saa  at  der  ingen  Stands- 
ning skete.  Fru  Anna  og  Nonnerne  gik  efter  Baaren, 
Jakob  sluttede  Toget,  men  kom  dog  noget  efter  paa 
Siden  af  Fru  Anna  og  talte  li  ende  til. 

.    «Jeg  kom  her  i  det  samme  Ærinde,   som  I,  Fru 
Anna, »   sagde  lian. 

Hun  standsede,  saae  op,  som  om  hun  vaagnede 
af  en  Drøm  og  stirrede  paa  ham. 

«Grjenkjender  I  mig  ikke,  eller  fornegter  I 
mig?)  spurgte  han.  c  Jeg  er  Jakob  Thordsen,  Eders 
Dattermand.« 

«Ak  ja!»   sagde  hun,    «de  sige  saa!» 

Derpaa  bøiede  hun  Hovedet  og  gik  videre. 

«-Kjære  Fru  Moder,«  sagde  Jakob  idet  han  gik 
med,  «jeg  begriber,  at  Eders  Harme  maa  være  stor, 
saa  og  Eders  Sorg.  Dog,  efter  som  Gud  Herren  nu 
underligt  haver  ført  os  sammen  paa  denne  Dødens 
Mark,   da  forglem  Eders  Nag  og  siig  et  venligt  Ord ! » 

«Guds  Moder  staae  mig  bi,»  udbrød  hun,  som 
om  hun  slet  ikke  havde  hørt,  hvad  han  sagde,  <jeg 
forglemte  nu  det,  som  drog  mig  herud.  Jakob,  siig, 
hvad  veed  I  om  min  Huusbond?» 

« Fangerne  sige,;;  svarede  han,  «at  han  blev 
saaret,  men  evnede  dog  at  flye  og  Oluf  var  med  ham. » 

«Nu,  jeg  fik  da  den  Ene!»    sagde  hun. 

«Lad  Eder  trøste  i  Eders  Sorg,  kjære  Fru  Mo- 
der!*  sagde  Jakob. 

« Tal  ikke  til  mig  om  Trøst, »  svarede  hun ;  « bed 
Gud  bevare  min  Forstand  —  nei,  gjør  Intet  og  siig 
Intet  mere !   Gaa  herfra  02:  lad  mig  i  Fred ! » 

Hun  svøbte  sin  Kaabe  om  sig  og  ilede  efter 
Baaren,  som  var  kommen  et  Stykke  forud,  men  Ja- 
kob blev  tilbage,  dybt  bedrøvet.  Synet  af  Kirstens 
Moder,  hendes  blege  og  af  den  i  det  sidste  Døgn 
udstandne  Sjæleangst  skjæmmede  Aasyn,  hendes  Ord 
og  Klangen  af  hendes  Røst,  hvori  der  var  skjærende 
Smerte  og  dyb  Fortvivlelse,  rystede  ham  mere,  end 
alle  Slagets  Rædsler. 

Først  nu  fattede  han  ret  hele  Elendigheden,  det 
dybe  Brud  i  hans  Husfrues  Slægt  og  skjønnede,  at 
Korset  fornemmelig  var  lagt  paa  en  skrøbelig  Kvindes, 
Moderens  Hjerte;  hun,  den  Uskyldige  maatte  lide; 
men  idet  hans  Medfølelse  i  denne  Stund  grundfæstede 
hans  Hengivenhed  for  hende  for  hele  Livet,  opfyldtes 
hans  Sjæl  af  dyb  Forbittrelse  mod  Ophavsmanden  til 
al  denne  Elendighed,  Niels  Brahe  selv. 

Nu  fornam  han  i  sit  Blod  noget  af  den  Hadets 
G-ift,  som  Søster  Birthe  forgjeves  havde  stræbt  at 
bibringe  ham :  men  den  samme  Mand ,  hvem  han 
havde  dømt  saa  mildt,  da  alle  Andre  meente,  at  han 
havde  Grund  til  at  hade  ham,  og  som  han  nu  i  sit 
Hjerte  brød  Staven  over,  var  jo  nu  hans  Frænde, 
hans  Husfrues  Fader ,  hans  Blod  flød  i  hendes 
Aarer,  han  kunde  ikke  mere    ønske  Hevn   over  ham. 

Mens  han  stod  og  grublede  over  sit  Livs  under- 
lige Tilskikkelser,  et  Bytte  for  modstridende  Følel- 
ser og  forvirrede  Tanker ,  dagedes  det  i  Øst. 
Trommehvirvel  lød  ned  til  ham  fra  Leiren,  og  denne 
muntre  Lyd  forjog  alle  mørke  Tanker.  Han  blev  i 
et  Nu    igjen    den    freidige,    daadkraftige    Mand    med 

det  lette  Sind  og  ilede,  higende  efter  ny  Bedrift, 
op  til  Leiren  for  under  Johan  Rantzovs  seierrige  Fane 
at  rykke  mod  Landskrone  og  give  Oprørets  Drage 
dens  Rest ,  naar  dette  dens  sidste  Tilflugtssted  var 
falden  i  dens  Fjenders  Hænder. 

Men ,  hvor  raadsnar  og  hurtig  Johan  Rantzov 
end  var,  han  blev  do*g  overgaaet  af  sit  Aarhundredes 
Esbern  Snare  og  kom  den  Gang  til  Kort. 

Søren  Norby  fik  først  Etterretningen  om  Neder- 
laget ved  Lund  ud  paa  Natten;  den  vækkede  ham 
af  hans  dybe  Søvn  efter  en  anstrengende  Dag,  da 
han  havde  havt  en  Dyst  med  Helsingborgs  Besæt- 
ning; men  i  et  Nu  var  han  paa  Benene  og  havde 
taget  sin  Beslutning.  Han  lod  øieblikkeligt  slaae 
Allarm ,  og  inden  en  Time  var  han  allerede  paa 
Veien  til  Landskrone  med  sine  Landsknegte ,  sine 
Ryttere  og  alt  sit  Skyts. 

Da  den  næste  Dags  Middag  Fortravet  af  Jo- 
han Rantzovs  Hær  kom  til  Syne  nede  ved  Stranden 
paa  Yeien  fra  Lund ,  kjørte  Søren  Norbys  sidste 
Trosvogn  ind  ad  Landskrones  Nørreport. 

Johan  Rantzov  lod  sin  Hær  lykke  imod  Byens 
Volde;  men  da  fik  han  at  fornemme,  at  den  forfulgte 
Løve  havde  naaet  sit  Skjul;  thi  han  blev  hilset  af 
en  Kugleregn,  som  nødsagede  ham  til  at  trække  sig 
tilbage. 

«Gruds  Kors,;>  udbrød  han  harmfuld,  «han  slap 
fra  os!  Han  vil  bide  sig  fast  der  og  værge  for 
sig  som  en  Djævel;  min  Moie  er  til  Hælvten  spildt, 
og  vi  ville  faae  ligge  her  for  Landskrone  og  bage 
Fisk  i  Maaneder!:; 

Han  skjønnede  rigtigt;  i  Stedet  for  den  lyn- 
snare Afgjørelse,  han  havde  havt  for  Øie  og  haabet 
paa,  blev  dette  blot  Slutningen  paa  Krigens  første 
Handling;  nu  begyndte  den  anden,  en  langvarig  Be- 
leirings  Kampe  og  Lidelser. 


Ende  paa  første  Bog. 


ANDEN    BOG 


Første   Kapitel. 

Søren  Norby  gjor  sin  Helgen  til  Part  i  Sagen. 


I  Landskrone  herskede  der  nu  Liv  og  Røre.  Den 
Lille  Søstad  med  sine  forfaldne  Mure  og  Volde  var 
pludseligt  bleven  Krigens  Brændpunkt  og  Stridens 
Æble.  Falken  fra  Gulland  var  slaaet  ned  der  og 
jyggede  sig  nu  bag  dens  Volde  en  luun  Rede  og  et 
fast  Værn. 

Landskrones  Borgere  havde  modtaget  Søren  Norby 
med  aabne  Arme;  de  vare  Kong  Christiern  af  Hjertet 
liengivne,  og  saa  stærk  var  denne  Følelse,  at  uagtet 
Stadens  Borgmester,  Rasmus  Henningsen,  og  flere  af 
Raadmændene  havde  et  andet  Sindelag  og  helst  havde 
slaaet  Porten  i  lige  for  Næsen  af  Hr.  Severin  og 
lians  Hær,  saa  havde  de  dog  ikke  vovet  at  modsætte 
sig  Folkestemningen. 

Borgerne  i  Byen  vare  ægte  Demokrater  i  Da- 
tidens Aand ;  de  hadede  Adelsvælden  og  higede  efter 
at    skaffe    deres    egen    Stand    Overvægten;    de    vare 

gridske  efter  Privilegier  og  kamplystne.  Maaskee 
vilde  de  været  det  Sidste  lidt  mindre,  hvis  de  havde 
prøvet  Krig;  men  Byens  Indvaanere  havde  nn  i  flere 
Menneskealdere  levet  i  Fred  og  ikke  seet  nogen 
Fjende  inden  for  Toldene.  Kun  de  Gamle  erindrede 
dunkelt,  eller  havde  hørt  deres  Forældre  fortælle  om, 
de  Rædsler,  der  vare  overgaaede  Staden,  dengang  de 
Svenske  under  Kong  Carl  Knudsen  i  Aaret  1452 
hærjede  den. 

De  haabede,  at  Sligt  ikke  nu  vilde  gjentage  sig. 
Hr.  Severin,  han  var  sikkerlig  Karl  for  sin  Hat, 
uden  at  tale  om  Kong  Christiern  selv,  som  nu  i  Hol- 
land udrustede  en  Flaade  og  snart  vilde  komme,  eller 
var  maaskee  allerede  paa  Veien.  Han  ventedes  saa 
at  sige  hver  Dag,  eller  hver  Time,  og  hver  Gang 
der  viste  sig  nogle  Seil  i  Sundet,  da  kom  der  stort 
Røre  i  Staden,  og  Alle  løb  til  Havnebiyggen,  uden 
at  de  Skuffelser,  de  gjentagne  Gange  havde  lidt,  i 
mindste  Maade  svækkede  deres  Tro  paa  den  elskede 
Konges,   deres  Befriers,   Gjenkomst. 

Hr.  Severin  tik  imidlertid  al  den  Hyldest,  Kong 
Christiern  skulde  havt,  og  aldrig  har  nogen  Fyrste 
havt  en  bedre  Stedfortræder.  Han  forstod  at  holde 
Folket  i  Aande,  styrke  deres  Tro  paa  en  endelig 
Seier  og  fik  Borgerne  til  at  bruge  sig  saa  flinkt,  at 
baade  Borgmesteren  og  Byens  vise  Fædre  tabte  baade 
Næse  og  Mund  af  Forundring  derover.  De  havde 
Ondt  ved  i  disse  nu  saa  villige,  lydige  og  selvop- 
offrende  Mennesker,  som  lystrede  Søren  Norbys  mindste 
Vink,  at  gjenkjende  deres  egne  forhen  saa  stridige  og 
modvillige  Underdaner. 

Paa  faa  Dage  havde  Søren  Norby  forvandlet  en 
halv  aaben  By  til  en  fast  Plads.  To  tusinde  Mænd 
arbeidede  skifteviis  Dag  og  Nat  paa  at  udbedre  Vol- 
dene, stoppe  Hullerne,  forhøie  Brystværnet  og  an- 
bringe Skytset  paa  de  rette  Steder.  Byens  gamle 
Steenkartover,  over  hvilke  der  var  groet  høit  Græs, 
og  som  havde  tiet  i  henved  fiirsindstyve  Aar,  de 
kom  nu  til  Ære  igjen  og  fik  Mæle,  omgivne  af  det 
muntre  og  snakkesalige  Selskab  af  Falconetter,  Halv- 
slanger og  Hagebøsser,  som  Søren  Norby  havde  bjer- 
get og  bragt  med  sig  fra  Leiren  ved  Helsingborg. 

Selv  var  han  i  det  bedste  Lune.  Sandt  nok, 
lian  havde  raset  en  Stund  over  Nederlaget  ved  Lund; 
Otte  Stisen  og  Junker  Mourits  bavde  maattet  høre 
drøie  Ord,  ja  han  havde  endogsaa  beskyldt  sine  egne 
Bøssemestre  for  Forræderi,  idet  han  sagde,  at  de  i 
Slaget  havde  sigtet  mod  Stjernerne,  i  Stedet  for  paa 
Fjenden,  men  den  Tordenbyge  var  nu  dreven  over, 
og-  Himmelen  var  atter  klar.   — 

En  af  de  første  Dage  i  Mai  Maaned  stod  han  i 
Nærheden  af  Østerport,  hvor  en  Flok  Borgere  og 
Bønder,  af  hvilke  en  stor  Hob  var  tyet  ind  til  Sta- 
den, arbeidede  paa  Volden,  og  hvor  nogle  Murere 
vare  beskjæftigede  med  i  Muurstrækningen  paa  den 
søndre  Side  af  Porten  at  indrette  en  Fordybning, 
lige  som  et  lidet  Kammer,  der  syntes  at  have  en 
særegen  Bestemmelse,  thi'  Arbeidet  blev  gjort  med 
stor  Omhu. 

Søren  Norby  var  ledsaget  af  et  stort  Følge ; 
Junker  Mourits  og  en  Mængde  Befalingsmænd  vare 
med  ham;   dernæst  hans  Kapellan    og  Sekretair,  Hr. 

Hans  Varder,  Borg-mesteren  og  nogle  af  Raadmæn- 
dene.  Derimod  savnedes  Otte  Stisen,  som  var  bleven 
sendt  op  i  Landet  for  atter  at  bringe  Bønderne  paa 
Benene  og  foretage  et  Angreb  paa  den  kongelige  Leir, 
som  skulde  understøttes  ved  et  Udfald  fra  Byen. 
Johan  Bantzovs  Styrke  var  altfor  ringe  til  at  inde- 
slutte og  beleire  Byen,  og  det  ved  Lund  erobrede 
Skyts  var  endnu  ikke  hidført,  saa  at  Forbindelsen 
mellem  By  og  Land  til  Deels  var  fri. 

Søren  Norbys  Stilling  var  derfor  ingenlunde  for- 
tvivlet, de  tilstrømmende  Bønder  havde  forøget  hans 
Hær,  han  var  igjen  sin  Modstander  voxen  og  derfor 
i  godt  Lune. 

«Ret  saa,  Folkens, »  sagde  han  til  de  Bønder, 
som  arbeidede  paa  Volden,  «et  Par  Dages  Arbeide 
til,  og  vi  have  hegnet  saa  for  Staden,  at  Hr.  Johan 
og  hans  Knegte,  de  lade  vel  være  at  hoppe  over!» 

Xu  kom  en  af  Murerne,  blottede  sit  Hoved 
og  sagde : 

«Hr.   Severin,  Kammeret  er  færdigt !» 

«Nu,  I  gode  Herrer, »  sagde  da  Søren  Norby, 
idet  han  vendte  sig  til  sit  Følge,  « lader  os  da  skride 
til  den  hellige  Handling,  for  hvis  Skyld  vi  fornemmelig 
ere  her  til  Stede ! » 

De  gik  hen  til  Portmuren,  hvor  en  Herre,  svøbt 
i  en  Kappe  og  med  en  Fjederbaret  paa  sit  Hoved, 
sad  paa  en  Feltstol.  Da  Toget  nærmede  sig,  vendte 
han  sig  om,  og  man  saae  Niels  Brahes  kjække 
Aasyn. 

«Nu,  Niels  Nielsen,  hvor  gaaer  det?»  spurgte 
Søren  Norby. 

«Jeg  takker,  Hr.  Severin, »  svarede  Niels  Brahe, 
«som  I  seer,  naaede  jeg-  hid,  takket  være  disse  mine 
to  Hjelpere.:.' 

Han  pegede  paa  Oluf  og  Landsknegten  Øland, 
som  stode  hos;  den  Sidste  havde  Søren  Norby  givet 
ham  til  hans  Opvartning. 

»Det  har  ingen  Nød,  I  vorder  nok  gangende 
igjen, »   sagde  Søren  Norby. 

«Gud  og  alle  Hellige  give  det!»  svarede  Niels 
Brahe.  »Fordømt  være  den  Landsknegt,  som  med 
sin  Spydsodde  søgte  op  saa  ømt  et  Ledemod,  som 
Knæet!  En  stivbenet  Karl,  det  vorder  jeg  nu  alle 
mine  Dage;  men  hvad,  da  løber  jeg  ei  mere  fra  min 
kjære  Søn  her;  vi  ville  nu  kunne  holde  Skridt  med 
hinanden.  See,  vedblev  han,  i  det  han  pegede  paa 
Fordybningen  i  Muren,  <det  er  vakkert  gjort,  og 
haver  jeg  nu  næsten  lært  Haandværket  ved  at  sidde 
og  see  disse  flinke  Karle  bruge  Muurskee  og  Ham- 
mer saa  snildt.  Eders  Helgen  kan  her  boe  vakkert 
og  luunt ! » 

Søren  Norby  nikkede  med  et  bifaldende  Smiil; 
det  var  hans  kjære  Helgen,  Sanct  Jørgen,  han  der 
vog  Dragen,  hvem  den  hellige  Handling,  han  havde 
bebudet,  gjaldt.  Nogle  Knokler  af  Helgenens  Been, 
hvilke  han  i  dyre  Domme  havde  erhvervet  sig,  en 
saare  kostelig  Belikvie,  som  han  altid  førte  med  sig, 
vilde  han  nu  skjenke  Staden,  og  den  skulde  til  dens 
Beskyttelse  høitideligt  indsættes  i  Muren  og  der 
gj  emmes. 

Søren  Norbys  Livdrabanter  og  nogle  Pibere  og 
Trommeslagere  stode  opstillede  ved  Muren,   og  da  nu 

Niels  Brahe.    II.  11 

Kapellanen.  Hr.  Hans,  paa  et  Vink  af  sin  Herre, 
traaclte  frem.  holdende  et  lidet,  solvindlagt  *  Skriin 
mellem  sine  Hænder,  skuldrede  Drabanterne  deres 
Partisaner.  Trommerne  rørtes,  Piberne  lød,  og  alle 
de  Tilstedeværende  blottede  deres  Hoveder. 

8a åledes  hilset  med  Ærefrygt,  blev  den  hellige 
Jørgens  Knokler  indsatte  i  Stadsmuren,  og  da  dette 
var  skeet.  vendte  Hr.  Hans  sig  mod  Forsamlingen, 
som  imidlertid  var  bleven  betydeligt  forøget  ved  til- 
strømmende Borgere.  Bønder  og  ledige  Landsknegte, 
og  holdt  en  saare  opbyggelig,  men  tillige  fornøielig 
og  underholdende  Tale,  hvori  han  skildrede  den  hel- 
lige G-eorgii  Eventyr  og  Martyrium. 

Hr.  Hans  var  en  kraftigt  bygget,  rødkindet 
Mand  med  kloge,  spillende  Ørne,  halv  Kriger,  halv 
Præst,  en  god  Kammerat,  en  lemfældig  Skriftefader, 
men  vel  begavet,  thi  ellers  vilde  han  ikke  bleven 
gammel  i  den  Herres  Brød,  hvem  han  nu  havde  tjent 
i  adskillige  Aar  og  med  ham  prøvet  mange  Omskif- 
telser. Han  var  i  Besiddelse  af  en  naturlig,  djærv 
Veltalenhed,  som  hans  Herre  fandt  stor  Behag  i,  og 
han  vidste,  at  naar  han  prædikede  over  dette  yndede 
Emne,  den  hellige  Jørgens  Legende,  da  kunde  han 
ikke  gjøre  Talen  for  lang. 

Tilhørerne  tik  da  den'hele  Krønnike  om  Tribu- 
nen Georgius  fra  Ende  til  anden,  om  hans  mærkelige 
Bedrift,  at  han  stærk  ved  sin  Tro,  i  Christi  Navn 
optog  Kampen  med  den  pestbringende  Drage,  som 
havde  sit  Tilhold  i  en  Sump  ved  den  Stad  Silena  i 
Provindsen  Libyen,  og  som  Byens  Indvaanere  kun 
kunde  holde  sig  fra  Livet  ved  hver  Dag    at    tilkaste 

den  et  Foder,  først  af  Faar.  men  da  Faarene  slap 
op.  maatte  de  offre  Mennesker  for  at  dæmpe  Uhyrets 
Grumhed.  Da  næsten  alle  Borgernes  Sønner  ogDøt- 
tre  havde  maattet  lade  deres  Liv  og  vare  blevne  op- 
slugte af  Dragen,  traf  Loddet  Kongens  eneste  Dat- 
ter :  men  da  hun  gik  ud  af  Staden  for  at  kaste  sig 
i  Dragens  Svælg,  mødte  hun  den  hellige  Georg,  som 
trøstede  hende,  gik  i  hendes  Sted  mod  Dragen,  saa- 
rede  den  med  sit  Sværd  og  bød  derpaa  den  kongelige 
Jomfru  at  lægge  sit  Belte  om  Uhyrets  Hals.  hvorpaa 
dette  blev  tamt  som  en  Hund,  lod  sig  trække  op  paa 
Torvet  og  blev  der  dræbt.  Men  da  det  blev  kund- 
bart.  at  Georgius  var  en  Christen,  og  at  dette  Under 
var  udført  i  Christi  Navn,  lod  Kongen  og  alle  hans 
Undersaatter  sig  døbe,  og  der  var  stor  Fryd  i  hans 
Eige.  Imidlertid  udbrød  der  paa  den  Tid,  i  Aaret 
288,  under  Keiserne  Diocletian  og  Maximinian  en 
stor  Christenforfølgelse:  i  en  eneste  Maaned  led  17000 
Mennesker  Martyrdøden,  og  den  hellige  Georg  undgik 
da  ikke  sin  Skjebne.  Han  blev  greben,  maatte  ud- 
staae  utrolige  Pinsler  og  satte  endelig  Kronen  paa 
sit  Martyrium  ved  at  lade  sit  Liv;  men  da  han  var 
død.  faldt  der  en  Ild  ned  fra  Himmelen  og  fortærede 
hans  Bødler.  Siden  havde  i  Tidernes  Løb  hans  Skik- 
kelse viist  sig  for  de  Chiistne,  naar  de  vare  i  Kamp 
for  deres  Tro,  og  ført  dem  til  Seier,  stedse  synlig  i 
en  sølvhvid  Rustning,  mærket  med  det  røde  Kors, 
og  ingen  Helgen  havde  her  paa  Jorden  været  saa 
drabelig,  eller  var  nu.  da  han  var  ophøiet  i  Himme- 
len, saa  mægtig  til  at  hjelpe  dem,  der  satte  deres 
Lid  til  ham.   som  den  hellige  Georgius. 

11* 

Søren  Norby,  som  kunde  denne  Legende  uden  ad, 
thi  han  læste  den  stedse,  naar  han  trængte  til  Trøst, 
stod  dog  og  hørte  paa  den  med  et  Aasjm  saa  glad, 
som  et  Barns  og  saa  fængslet,  som  om  han  hørte 
den  for  første  Gang;  men  da  Hans  Yarder  derefter 
henvendte  Ordet  personligt  til  sin  Herre,  begyndte  at 
prise  hans  Drabelighed  "og  store  Dyder  og  vilde  sam- 
menligne denne  Fejde  med  den  hellige  Jørgens  Kamp 
med  Dragen,  da  slog  Søren  Norby  op  med  Haanden 
og  sagde: 

Lad  af  dermed!  Jeg  er  blot  en  arm  Synder 
og  taaler  ikke  at  nævnes  i  eet  Aandedræt  med  denne 
store  Hellige !  • 

Hr.  Hans  maatte  da  afbryde  sin  skjønne  Tale, 
lyste  Velsignelsen  over  det  Sted,  hvor  de  hellige  Been 
vare  indsatte,  og  derpaa  blev  Kammeret  i  Alles  Paa- 
syn  tilmuret  og  betegnet  med  et  Mærke. 

Da  dette  var  gjort,  udbrød  Søren  Norby: 

«Nu  er  min  gode  Helgen,  Sancte  Jørgen,  selv 
Part  i  Sagen,  og  maa  han  værge  for  denne  Stad, 
vil  han  ikke  lade  sine  egne  Been  falde  i  den  Kjæt- 
ters,  Hr.   Johans,   Hænder ! » 

Dog  var  Johan  Bantzov,  som  vi  siden  skulle 
see,  ikke  saa  stor  en  Fjende  af  Helgendyrkelse,  og 
der  var  dernæst  i  den  kongelige  Leir  Papister  nok, 
som  vilde  behandle  den  hellige  Jørgens  Been  med 
stor  Ærefrygt,  om  de  faldt  i  deres  Hænder ;  men  alle 
Tanker  af  den  Art  vare  langt  fra  Søren  Norby ;  hans 
Helgens  og  haus  Sag  var  for  ham  stedse  ubetinget  Et. 

Da  Hr.  Hans  havde  udtalt  sit  Amen,  gik 
Søren  Norby   og  hans  Følge  saare  oplæggede  derfra; 

men  han  var  ikke  kommen  ret  langt,  før  lian  stødte 
paa  en  kronraget  Mand,  der  stod  og  saae  paa  ham 
med  et   overlegent  Smiil. 

Han  var  iført  Karmeliterordenens  hvide  Kutte 
og  maatte  altsaa  høre  til  dette  Broderskab,  som  havde 
et  Kloster  nede  ved  Stranden,  ikke  langt  fra  Kongs- 
gaarden,  hvor  Søren  Norby  havde  sit  Kvarteer.  Han 
kom  nu  ved  at  see  denne  Munk  i  Tanker  om,  at  han 
egentlig  var  gaaet  noget  ukirkeligt  og  egenmægtigt 
til  Værks,  idet  han  ikke  havde  begjæret  disse  hellige 
Mænds  Bistand  til  den  gudelige  Handling,  han  n3'lig 
havde  ladet  foretage.  Uden  at  vide,  med  hvem  han 
havde  at  gjøre,  tiltalte  han  Munken  venligt  og 
sagde : 

« Ærværdige  Fader!  Var  I  Vidne  til  den  hel- 
lige Handling,  vor  Kapellan,  den  Guds  Mand,  Hans 
Varder,  nys  fuldbyrdede,  idet  Sancte  Jørgens  Been 
bleve  indsatte  i  Stadsmuren?; 

«Jeg  var  saa!  >   svarede  Munken  med  dyb  Bøst. 

Søren  Norby  saae  nøiere  paa  ham;  det  var  en 
skulderbred  Mand  med  djærve  Ansigtstræk  og  store 
graae  Øine,  af  hvilke  lyste  et  skarpt  Blik.  Det 
forekom  Søren  Norby,  at  det  tydede  paa  Fortørnelse, 
hvorfor  han  sagde : 

Ikke  haaber  jeg,  at  I  forarger  Eder  over,  at 
jeg  i  den  Sag  forbigik  Eders  Klosters  Prior?  I  maa 
vide,  at  naar  det  gjelder  min  kjære  Helgen  og  Skyts- 
patron, Saucte  Jørgen,  da  ønsker  jeg  stedse  selv  at 
have  Haand  med  i  Hanke. » 

Munken  saae  paa  Søren  Norby  med  det  samme 
spodske  Smiil  og  svarede: 

«Hr.  Severin,  I  er  ganske  paa  Vildspor!  Den 
Forargelse,  I  formoder  at  være  til  Stede  hos  mig,  og 
som  jeg  ganske  rigtigt  fornam  ved  at  see  paa  det 
Skuespil,  I  nys  lod  foregaae,  den  haver  sandeligen 
ikke  sin  Aarsag  i  Nidkjærhed  paa  mit  Klosters  Tegne. 
Nei,  tvert  derimod  forundrede  jeg  mig  over,  at  slig 
forstandig  Mand,  som  jeg  mente  Eder  at  være,  kan 
drive  aa  benbart  Afguderi  med  det,  der  er  kommen  af 
Muld  og  atter  skal  blive  til  Muld.  Indbilder  I  Eder - 
virkeligen,  at  Himmelen  vil  beskytte  denne  Stad  for 
nogle  gamle  Knoklers  Skyld,  om  hvilke  det  end  ikke 
vides,  i  hvis  Legeme  de  sad?  Visselig  ikke  i  Tri- 
bunen Georgii  Legeme,  om  han  ellers  nogen  Tid  har 
været  til ! » 

Søren  Nørby  stod  med  krydslagte  Arme  og  stir- 
rede forbauset  paa  den  Kjætter  i  Munkedragt,  der 
vovede  at  fore  et  sligt   Sprog  til  ham. 

Med   hvem   taler  jeg?*    spurgte   han   barskt. 
Med  Frants  Vormordsen,     svarede  Munken,    «af 
(iuds   Vrede    og    formedelst    mine  Synder  Medlem    af 
Karmeliternes   Broderskab  i  denne  Stad.« 

«Ei!»  udbrød  Søren  Norby,  *jeg  haver  hørt  om 
Eder  og  Eders  Kjætteri;  følg  mig!» 

Han  kaldte  sine  Livdrabanter  til  sig,  vinkede 
afværgende  med  Haanden  til  Junker  Mourits  og  de 
andre  Befalingsmænd,  som  havde  opholdt  sig  hos 
Niels  Brahe,  men  nu  vilde  ledeage  ham,  og  gik  ned 
ad  Voldgaden. 

Frants  Vormordsen  syntes  ikke  at  have  stor 
L}rst  til  at  følge  efter;  men  da  Søren  Norby,  idet 
han  pegede  paa  ham,  raabte  til  Livdrabanterne,   at  de 

skulde  føre  ham  hid,  foretrak  han  at  gaae  godvilligt 
og  sagde  til  Søren  Norby : 

«Ei,  jeg  forstaaer!  Jeg  er  nu  Eders  Fange  og 
skal  lide  for  det  Sandhedens  Ord.  jeg  nys  vovede  at 
udtale?* 

« Vi  faae  see ! »  svarede  Søren  Norby  med  et 
barskt  Smiil.  'Først  saa  haver  jeg  Eder  nu  i  En- 
rum, og  de  Andre  faae  ikke  høre  Eders  formaste- 
lige, gudsbespottende  Ord,  som  ere  en  Haan  mod  den 
hellige  Dragt,  I  bærer.  Siig  mig,  er  I  vorden  for- 
ført af  Eders  Medbroder,  Povel  Eliesen,  den  Skalk, 
som  rasede  fordum  mod  Kirken  og  Kong  Christiern, 
indtil  Hans  Naades  Vrede  ramte  ham  og  han 
maatte  flye?» 

«Gud  forbyde  det, »   svarede  Frants  Vormordsen, 

at  jeg  skulde  med  Rette  nævnes   som    en  Broder   af 

Povel  Yendekaabe.   ban,   hvis  Øine  først  vare  opladte, 

saa   at  han    saae   Sandhedens  Lys,    men    derpaa    slog 

om  og  nu  atter  raver  i  Mørke  og  er  en  arg  Papist, » 

«Hvi  bærer  I  da  det  samme  Skrud,    som    han? 
spurgte  Søren  Norby   og  nappede  Frants  Vormordsen 
i  Kutten. 

« Jeg  maa  oppebie  den  beleilige  Tid,  da  jeg  kan 
kaste  det, »  svarede  Frants,  «og  arbeider  jeg  imens 
i  Broderskabet  for  Luthers  Lære;  den  Dag  skal  vel 
komme,    da    jeg    kan    kaste    denne  Mummedragt. » 

«Og  Prioren  taaler  Eder?»  spurgte  Søren  Norby. 

«Det  maa  lian  vel,»  svarede  Frants,  tal  den 
Stund  Kong  Frederik  selv  er  Lutherus  hengiven  og 
Prioren  maa  være  glad,  faner  han  blot  Lov  til  at  sidde 

uanfegtet  i  sit  Kloster.     Dog  er  au  den  Dag"  ei  fjern, 
at  jeg  frivilligt  gaaer  herfra.) 

Eders  Afskedsdag  er  inaaskee  nærmere,  end  I 
troer, »   sagde  Søren  Norby. 

»Vil  I  udjage  mig  af  Staden?*  spurgte  Frants 
Vorm ordsen.  *Nu,  i  Guds  Navn!  Lad  mig  da  fare; 
jeg  gaaer  paa  Stand  og  frivilligen. » 

Saa  lege  vi  ikke, *  svarede  Søren  Norby ;  -bedst 
tjener  det  Eder  først  at  see.lidt  ind  til  mig,  sidde  i 
det  mørke  Hul,  jeg  haver  til  slige  vilde  Fugle,  af 
hvilke  I  er  en,  og  der  spæge  Eders  Kjød,  om  det 
maaskee  kunde  bringe  Eder  til  Besindelse !» 

?I  er  en  Belials  Mandis  udbrød  Frants  Vor- 
mordsen  forbittret.  «I  slægter  paa  den  Herre,  I  tje- 
ner: baade  ere  I  denne  Verdens  Børn,  kjæmpe  blot 
for  kjødeligt  Regimente  og  lade  haant  om  Guds  Sag. 
Eders  Helgendyrkelse,  den  er  blot  et  Mummespil, 
hvormed  I  forblinder  den  vanvittige  Almue,  og  liger- 
viis  er  Kong  Christierns  Omvendelse  nys  til  Luthers 
Lære  en  Løgn;  den  Dag,  det  fremmer  haus  Planer, 
da  sværger  han  atter  til  Paven  og  vorder  Papist. 
I  kan  tage  mit  Liv,  Hr.  Severin,  I  haver  Magten, 
men  saa  længe  der  er  Liv  og  Aande  i  mig,  da  vil 
jeg  sige  det,  som  sandt  er.  > 

Han  havde  standset  sin  Gang,  mens  han  talte 
og  ventede  aabenbart  nu  at  blive  greben  og  slæbt  i 
Fængsel:  men  Søren  Norby  smaaloe  blot  og  svarede: 

Nu,  der  tik  vi  læst  og  paaskrevet,  Kong  Chri- 
stiern  og  jeg!  Hvad  min  kjære,  naadige  Herre  an- 
belanger,  da  siger  jeg  blot,  at  om  det  er  sandt,  at 
han    har   svegen   sine  Fædres  Tro,    da    maa   han   for- 

svare  det  for  Gud,  om  han  kan;  men  hvad  angaaer 
mig-,  da  lid  derpaa,  at  jeg  er  en  ærlig  Christen,  som 
beder  mit  Pater  noster  og  mit  Ave  af  et  oprigtigt 
Hjerte  og  ikke  hykler  og  lyver,  naar  jeg  priser  min 
Gud  og  min  Helgen.  Fanden  skulde  ellers  staae  for 
Skranken,  naar  I  er  Dominer,  vedblev  han,  «mens 
Frants  Vormordsen  stod  for  ham  og  stirrede  paa  ham 
med  et  funklende  Blik:  thi  det  Kong  Christiern  gjorde, 
da  han  blev  luthersk  og  som  I  maatte  billige,  det 
betragter  I  med  Mistro  og  dømmer  ham  forud  for  den 
Synd,  atter  at  skifte  Tro ,  som  han  end  ikke  haver 
begaaet;  men  siig  mig  nu,  hvad  Dom  skal  Her- 
tug Frederik  da  have,  ham  I  kalde  Konge,  han  som, 
da  han  satte  Kronen  paa  sit  Hoved,  svor  en  dyr  Ed 
derpaa,  at  han  vilde  værne  om  Kirken  og  holde 
Lutheri  Lære  ude,  men  dog  nu  er  den  god  og  holder 
sin  Haand  over  slige  Kjættere  og  Skalke,  som  Eder 
og  Eders  Lige?» 

Frants  Vormordsen  blev  bleg  af  Harme,  slog  op 
med  Haanden  og  sagde : 

«Ikke  gavner  det,  at  jeg  længere  mundhugges 
med  Eder,  som  er  døv  og  blind  og  hovmoder  Eder, 
fordi  I  haver  Magten. » 

Ei!»  udbrød  Søren  Norby,  « ved  Sancte  Jørgen, 
det  fornøier  mig,  at  jeg  der  fik  lukket  Munden  paa 
en  Kamphane,  som  Eder,  og  dog  brugte  jeg  ei  Vold. » 

Frants  Vormordsen  pegede  paa  Livdrabanterne, 
som  stode  i  nogen  Afstand,   og  sagde : 

«Haver  jeg  slige  væbnede  Karle  til  min  Be- 
skyttelse og  kan  byde  dem  gribe  mine  Modstandere? 
Staaer  jeg  ikke  her  ganske  værgeløs,   saa  at  sige  med 

Sværdet  paa  Struben?  For  Gud,  jeg-  kunde  sagt 
Meget  og  Mangt,  som  skulde  lukket  Munden  paa 
Eder,   havde  vore  Kaar  været  lige.» 

« Ved  min  gode  Helgen,«  udbrød  Søren  Norby, 
«da  tykkes  det  mig  dog,  at  I  haver  brugt  Eders 
Mundlæder  bravt  og  ei  sparet  paa  Eders  Krudt. 
Jeg  talede  Eder  venligen  til,  og  dog  krænkede  I 
mig  og  det,  som  er  mig  dyrebarest.  Vend  Eder  og 
see  bag  Eder!» 

Frants  Vormordsen  vendte  sig  om  og  saae  en 
Hob  Borgere  og  Bønder,  som  kom  løbende  og  hørte 
dem  raabe: 

Vee  ham!   Den  Bandskrop,   han   skal  undgjelde 
paa  sin  Krop  for  sin  onde  Tunge !» 

Folkens,*   raabte  Søren  Norby  til  Drabanterne, 
« rykker  frem  og  slaaer  Kreds  om  ham!» 

De  gjorde  det,  og  Søren  Norby  gik  nu  mod  den 
vrede  Folkehob ,  talede  Almuen  til  og  lod  den  vide, 
at  den  kjætterske  Munk,  som  havde  krænket  lians  og 
deres  Helgen,  nu  vilde  blive  -ført  i  Fængsel.  Bero- 
ligede derved  fjernede  Folkeskaren  sig. 

Derpaa  bød  Søren  Norby  Livdrabanterne  at  føre 
Fangen  til  Kongsgaarden,  og  selv  fulgte  han  efter. 
Ved  Ankomsten  der  til  lod  han  Frants  Vormordsen 
bringe,  ikke  ned  i  Fangehullet,  men  op  i  et  Taarn- 
kannner,  hvor  der  blev  sendt  ham  rigelig  Mad  og 
Drikke.  Der  maatte  han  blive  Natten  over  og  tik 
Tid  og  Ro  til  at  skjønne,  hvor  stor  hans  Ubesindighed 
havde  været,  og  at  hans  kjække  Tunge  kunde  kostet 
ham  hans  Liv,  havde  Søren  Norby  ikke  været  saa 
mild  og  god  en  Herre,  som  han  var. 

Den  næste  Morgen  blev  han  ført  ud  og  stedet 
for  Søren  Norby,  der  lod  heel  munter  og  talte  barn. 
smilende  til .  hvilket  ydmygede  ham  mere ,  end  om 
han  havde  faaet  en  barsk  Modtagelse. 

Jeg  haver  været  i  Klostret  v;  sagde  Hr.  Seve- 
rin. 'Og  der  talet  med  Eders  rette  Foresatte  og 
Eders  Medbrødre.  Alle  ønske  de  hjerteligen  at  vorde 
Eder  kvit.  og  vil  jeg  da  lade  Eder  løbe.  Graae  til 
Leiren  og  formeld  Hr.  Johan,  der  er  en  Kjætter, 
som  I,  vor  Hilsen!  Forhold  ham  ei  Kundskab  om, 
hvad  vi  have  udrettet,  og  hvor  stærke  vore  Volde 
nu  ere.  Siig  ham,  at  om  han  vil  gjeste  os,  da  ere 
vi  rede  til  at  tage  imod  ham,  og  naar  I  nu,  Hr. 
Frants,  gaaer  herfra  med  et  heelt  Skind,  da  kan  I 
dertil  vidne .  at  Sanete  Jørgen  er  en  god  og  mild 
Helgen  og  hans  Mand,  Severin  Norby,  en  ærlig  og 
ehristelig  Ridder.  - 

Ved  Sanete  Hjelper*,  den  eneste  Helgen,  jeg 
v'edkjender  mig,»  svarede  Frants  Vormordsen  mildt. 
men  med  Værdighed,  I  haver  handlet  christeligen 
med  mig.   og  jeg  siger  Eder  Tak  derfor! 

Derpaa  blev  han  ført  bort  af  en  Deling  Lands- 
knægte, som  havde  den  Befaling  at  føre  ham  ud  ad 
Østerport,  over  Vindebroen  og  der  slippe  ham  og  lade 
ham   løbe. 

Søren  Xorb}r  fulgte  dog  selv  efter  med  Junker 
Mourits  og  flere  Befalingsmænd  for  at  see,  hvorledes 
det  vilde  spænde  af.  og  denne  Forsigtighed  viste  sig 
meget    betimelig;    thi    da    Landsknegtene    kom    op    i 

Staden  med  deres  Fange,  fik  de  en  stor  Folkehob  i 
Hælene  paa  sig,  og  det  vilde  gaaet  Frants  Vormord- 
sen  ilde,  havde  Søren  Norby  ikke  været  der  selv  og 
holdt  sin  Haand  over  ham. 

Da    han   var  ført    ud    af  Porten    og  over  Broen, 
gav  en  af  Landsknegtene  ham  et  Puf  og  sagde: 
Løb  nu,  Din  Skalk!  > 

Da  vendte  han  sig  forbittret  mod  Staden,  paa 
hvis  Volde  Søren  Norby  selv  og  en  stor  Skare  Men- 
nesker stode  og  saae  efter  ham,  og  løftede  Hænderne, 
som  om  han  vilde  udtale  en  Forbandelse;  men  da 
lød  der  et  rasende  Skrig  fra  Volden,  og  en  Steen 
fløi  efter  ham. 

Han  rendte  sig  da  brat  og  løb  derfra ,  mens 
Latter  og  Hujen  lød  efter  ham.  Det  anede  kun  lidet 
Søren  Norby  og  de  Andre,  som  loe  af  denne  kutte- 
klædte  Mand,  der  løb,  saa  Sløikjolen  fløi  om  ham, 
at  han  om  faa  Aar  skulde  tænde  en  Brand  i  Sjælene, 
séire  ved  Aandens  Vaaben  og  opheies  til  at  blive  den 
første  evangeliske  Biskop  over  alt  Skaane. 


Andet   Kapitel. 

Tiser  og  Ters. 


En  Time  senere  stod  Frants  Vormordsen  støvet 
og  svedig  for  Johan  Rantzov  i  dennes  Telt. 

Hr.  Johan  sad  paa  en  Feltstol  med  Armen 
lænet  til  Teltbordet  og  lyttede  opmærksomt  til  Mun- 
kens Beretning.  De  vare  ikke  ganske  ukjendte  med 
hinanden,  da  Frants  Vormordsen  nogle  G-ange  havde 
været  hos  Carmeliterne  i  Helsingør,  hvor  Johan 
Eantzov  var  Befalingsmand,  og  der  havde  han  paa 
Hr.   Johans  Begjæring  prædiket  for  ham. 

Han  spurgte  nu  Frants  nøie  ud  om  Tilstandene 
i  Landskrone,  men  skjønnede  snart,  at  den  Guds 
Mand  ikke  havde  givet  synderligt  Agt  paa  Søren 
Norbys  krigeriske  Foretagender.  Derimod  iik  han 
en  omstændelig  Beretning  om  Helgenknoklernes  Bi- 
sættelse og  om  den  Ordstrid,  Frants  derefter  havde 
havt  med  Hr.  Severin ,  om  den  Beskyttelse ,  denne 
dog  havde  ydet  ham,  og  til  Slutningen  overbragte 
han  Hr.   Severins  Hilsen  og  spodske  Indbydelse. 


174  . 

«En  allerhelvedes  Karl,  den  Hr.  Severin  med 
hans  Sancte  Jørgen,«  sagde  Johan  Eantzov  smilende. 
«Nu,  vi  maa  lade  ham  og  hans  Mænd,  at  man  fegter 
godt  under  den  Helgen ! » 

«Hr.  Johan, »  udbrød  Frants  behreidende,  «I 
taler  jo  der,   som  om  I  selv  dyrkede  slige  Afguder !» 

«Paa  det  Lav*  nei,  Hr.  Frants !»  svarede  Johan 
Eantzov;  «det  er  nu  ovre.  Dog  veed  jeg  af  egen 
Erfaring,  at  den  Helgentro  er  et  godt  Rygstød  og 
en  mægtig  Drivfjeder.  Førte  den  dog  mig  mange 
hundrede  Mile  gjennem  ganske  Europien  til  den  hel- 
lige Grav,  og  tik  jeg  der  mit  Ridderslag.  See  her!» 
føiede  han  til ,  fremdrog  en  lille  Guldkapsel  og 
aabnede  den;   den  indeholdt  en  liden  Træsplint. 

«Jeg  gjetter,»  udbrød  Frants  Vormordsen  hoved- 
rystende; I  mener  dette  at  være  en  Splint  af  Frel- 
serens Kors  ?  Nu,  om  saa  var,  da  vilde  og  jeg  holde 
den  Splint  i  Ære,  men  dog  ikke  af  den  vente  Frelse, 
hverken  for  Legeme  eller  Sjæl.  Sin  rene  Lære  og 
den  Helligaands  Naade  til  Kraft  og  Trøst  i  Liv  og 
Død,  det  efterlod  Herren  os,  ei  raadne  Splinter  og 
Been,  Haar  og  Klude. » 

«Dog  agter  jeg  fremdeles  at  bære  denne  liden 
Amulet, »  svarede  Johan  Rantzov  og  stak  den  atter 
til  sig;  «jeg  tiltroer  den  dog  nogen  Kraft  og  mener, 
at  den  førte  mig  uskadt  gjennem  den  sidste  Dræb- 
ning;  fik  jeg  dog  der,  endskjøndt  jeg  var  blandt  de 
Fremmeste,  blot  en  liden  Rift,  som  alt  næsten  er 
lægt.» 

I  det  han  sagde  dette  pegede  han  paa  sin  Kind, 
hvor  der  saaes  et  lidet  frisk  Ar. 

«Ak  vee!»  sagde  Frants  Vorm ordsen ,  løftede 
sine  foldede  Hænder  og  lod  dem  atter  synke,  «Alle 
ere  I  end  i  Hjertet  halve  Papister,  bekjende  I  end 
den  nye  Lære  med  Læberne ! » 

«I  er  for  nidkjær.  Hr.  Frants,  >  svarede  Johan 
Rantzov;  «faer  med  Lempe,  det  vil  tjene  den  gode 
Sag  bedst;  end  er  ikke  Eders  Tid.  Vilde  I  prædike 
her,  som  I  haver  talet  til  mig  og,  som  I  selv  siger 
at  I  haver  talet  til  Hr.  Severin ,  da  vilde  I  blive 
stenet  ud  af  Leiren;  og  vilde  jeg  paa  ingen  Viis 
kunne  tilstede  Eder  det.  I  vilde  blot  gjøre  splid- 
agtig den  Hær,  som  dog  nu  er  det  eneste  Middel  til 
at  gjenoprette  det  lovlige  Regimente,  hvad  først  og 
fremmest  er  fornødent.* 

« Verdslig  Viisdom  taler  ud  af  Eders  Mund, » 
sagde  Frants  Vormordsen,  «med  den  haver  jeg  Intet 
at  skafte.  Dog,  nu  sætter  jeg,  at  I  haver  Ret,  deri, 
at  det  lovlige  Regimentes  Gjenoprettelse  maa  siges 
at  være  det  først  Fornødne,  og  da  ønsker  jeg  at 
vide ,  hvor  stort  Eders  Haab  er  om  at  vinde  Hr. 
Severin  over  og  gjøre  Ende  paa  denne  Fejde?» 

«Man  skal  stedse  haabe  det  Bedste  og  vente 
det  Værste, »  svarede  Johan  Rantzov  med  Lune. 
«Her  seer  I  for  Eder  en  Feltherre  med  kun  otte 
hundrede  Mand,  som  haver  Mangel  paa  Vaaben,  Skyts, 
Krudt  og  Lod  og  ingen  Undsætning  i  Vente,  og  som 
dog  haaber  paa  Seier!» 

« Bygger  I  det  Haab  paa  den  sande  Gud,»  sva- 
rede Frants  Vormordsen,  <da  vil  det  ei  vorde  be- 
skæmmet,  og  I  vil  seire.» 

«Gid   det   var   saa  vel,»    sagde  Johan   Rantzov; 

men  see,  her  fegter  jeg-  Side  om  Side  med  de  ar- 
geste Papister;  hvo  bander  Luther  værre,  end  Higens 
Marsk?  Skal  jeg  ønske  mig  selv  Nederlag  for  at 
han  kan  faae  sin  Straf? 

Ak,  udbrød  Frants  Yormordsen,  « disse  Tiders 
Forvirring  er  utænkelig  stor!  Gud  Herren  bringe 
Klarhed  deri  og  føre  sin  Sag  ad  de  underlige  Yeie 
til  Seier. » 

Det  vil  han  sikkerlig,:  svarede  Johan  Rantzov, 
«og  bruger  dertil  slige  Syndere  og  halve  Papister, 
som  mig!  Dog,  lader  os  nu  tale  om  Eder!  Hvor  agter 
I  Eder  hen?) 

s  Til  Malmø,«  svarede  Frants  Vormordsen,  «der 
haver  jeg  gode  Venner;  om  I  da  vil  give  mig  Led- 
sagelse derhen  ?» 

«Ei, »  sagde  Johan  Rantzov,  «det  træffer  sig 
saare  heldigt;  thi  viid,  at  jeg  just  i  Dag  har  Bud 
og  Brev  af  Vigtighed  at  skikke  til  Malmø  og  har 
jeg  dertil  udseet  en  ung  Mand,  Jakob  Thordsen  af 
Berritsholm.  Han  drager  af  om  to  Stunder  med  en 
Deling  Rj'ttere  og,>  føiede  han  til  med  et  Smiil; 
«jeg  staaer  Eder  inde  for,  at  I  skal  komme  der  saa 
snart,  som  sikkert;  thi  der  sidder  Nogen  i  Malmø 
og  venter  ham  med  Længsel,  saa  han  vil  ile  som 
den  rappeste  Budrender. 

Nu.  >  svarede  Frants  Vormordsen,  «det  passer 
mig  saare  vel.s 

«Hør  dog  endnu  Et, »  sagde  Johan  Rantzov,  da 
Frants  Vormordsen  vilde  fjerne  sig;  «enddog  den 
unge  Mand,  under  hvis  Beskyttelse  I  skal  reise,  er 
tapper  og  tro,  saa  haver  han  dog  et  let  Sind.     Tjen 

mig  deri,  naar  I  rider  i  Staden  med  ham,  da  at  er- 
indre ham  om  hans  Ærinde  og  derom,  at  han  ei 
maa  befatte  sig-  med  Noget,  eller  Nogen  førend  han 
haver  afgivet  det  Brev,  han  fører  med  sig,  til  Hr. 
Albert  Ravensberg.  Siig  til  ham:  husk  Hr.  Johan 
og  Nattergalene,   og  han  vil  forstaae!»   — 

Et  Par  Timer  efter  red  Jakob  Thordsen  og 
Frants  Vormordseu,  ledsagede  af  en  halv  Snees  Ryt- 
tere,  Sender  paa. 

De  vare  fremmede  for  hinanden  og  vexlede  først 
ikke  mange  Ord.  Jakob  saae  ud  over  Bølgen  blaa 
og  lod  nu  og  da  hore  et  Brudstykke  af  en  Vise. 
Frants  Yormordsen  havde  Fro  i  Sjælen;  han  var  i 
Aanden  atter  i  Landskrone  og  mundhuggedes  med 
Hr.  Severin,  skottede  saa  til  Ynglingen  ved  sin 
Side  og  lytttede  til  haus  Sang. 

Sainsing  tjente  i  Kongens  Gaard. 

Han  lokked  Kongens  Søster,  den  væne  Maar. 

Hør  I  det  nu  liden  Kirsten, 
Vil  I  være  Allerkjæreste  min? 

Saa  gjerne  jeg  det  gjorde, 
Om  jeg  for  min  Fader  turde. 

Han  svøbte  hende  i  sin  Kaabe  blaa 
Og  løfted  hende  paa  sin  Ganger  graa. 

Han  satte  hende  paa  sin  gode  Hest 

Og  førte  hende  hjem,  som  han  kunde  bedst. 

Saa  stoppede  det  med  den  Yise.  og  Sangeren 
tang:     men    snart   tog    han    fat    paa    en    anden,     der 

Niels  Brahe.     TI.  ]  9 


178 

dog  ogsaa  handlede  om  en  Kirsten,  hende  som  blev 
lokket  af  den  unge  Konge  og  efter  megen  Uro  og 
Kvide  fik  Guldkrone  og  Dronningenavn. 

Nu  bar  liden  Kirsten  forvundet  sin  Kvide, 
Hvo  bryder  Løven  af  de  Træer. 
Hun  sover  bver  Nat  ved  Kongens  Side, 
Saa  træder  bun  Duggen  af  Jorden. 

Med  Kjærligheds  Lykke  endte  alle  de  Viser, 
Jakob  Thordsen  sang;  men  skjøndt  han  ikke  blev 
træt  af  at  synge,  saa  blev  dog  Frants  Vormordsen 
træt  af  at  høre  derpaa  og  aabnede  en  Samtale,  i  det 
han  sagde: 

«I  er  en  Ven  af  Viser  og  Vers?  Nu,  saadant 
hører  Ungdommen  til ! » 

»Og  dog,»  svarede  Jakob,  «lære  vi  Unge  de 
Viser  og  Vers  af  de  Gamle ! » 

«Ja,  af  Patteammer  og  gamle  Kjerlinger, »  sagde 
Frants  Vormordsen  foragteligt;  «thi  disse  ere  ikke 
Viser,  som  de  bør  være,  handle  ikke  om  mærkelige 
og  drabelige  Personer,  lære  ikke  Dyds  og  Fromheds 
Bedrift,  eller  advare  mod  Udyds  og  Ondskabs  Idræt, 
Andre  til  Advarsel  og  Eftertanke,  men  handle  blot 
om  Elskovs  Forlokkelse  og  ere  saa  meget  mere  at 
laste,  som  slig  Ukydskhed  der  stedse  ender  med  Fryd 
og  Gammen  og  ikke  faaer  sin  tilbørlige  Straf.  Ingen 
af  de  to  Kirsten"  er,  om  hvilke  I  der  sang,  havde  for- 
tjent at  hvile  ved  deres  Huusbonders  Side;  disse 
kunde  faaet  bedre  Hustruer. » 

«Jeg  kjender  en  Kirsten,«  svarede  Jakob  med 
et  saare  lyst  Smiil,    om  hvem   det  med  Sandhed  kan 

siges,  at  hun  bar  sin  Brudekrone  med  Ære,  og  dog 
løb  hun  af  By  med  sin  Fæstemand.« 

«Ikke  tale  vi  om  en  Kirsten,  som  er  til, »  sagde 
Frants  Vorm ordsen  ivrigt,  «men  om  de  fabelagtige 
Jomfruer  udi  Folkeviserne,   dem  jeg  lastede. » 

«Nu,»  svarede  Jakob  muntert,  «man  maa  kvæde 
de  Viser,  man  kan.» 

«Ak,  hvor  ulidelig  stor  er  denne  Slægts  Van- 
kundighed !»  iidbrød  Frants  Vormordsen,  idet  han 
løftede  Hænderne  og  Hestetømmen  med.  »Det  volder 
den  gamle  Hore,  Bom,  som  tog  Sangen  af  Menig- 
hedens Læber  og  blot  siger  den  Guds  Trøst  for  i 
Latinen,  den  de  stakkels  vankundige  Mennesker  plappre 
efter  som  Gjæs.  Det  skal,  vil  Gud,  snart  vorde 
anderledes !  Den  Tid  skal  komme,  unge  Mand ,  da 
Unge  som  Gamle  ikke  nynne  utugtige  Elskovsviser, 
men  i  Hjemmet  og  hvor  de  færdes,  prise  Gud  i  ynde- 
lige Bsaltre,  dem  de  skulle  lære  i  Herrens  Huus, 
hvorfra  Latinen  skal  banlyses  og  blot  Modersmaalets 
søde  Toner  lyde. 

«Ei!»  udbrød  Jakob  og  tog  sin  Beisefælle  nær- 
mere i  Øiesyn,  end  han  hidtil  havde  gjort,  «saa  I 
helder  til  Luthers  Lære  og  er  en  af  de  nye  Prædi- 
kere? Nu,  Hr.  Frants,  thi  det  er  jo  Eders  Navn?  — 
enddog  jeg  ikke  gransker  i  Skrifterne  og  da  maa 
regnes  til  de  Vankundige ,  saa  haver  jeg  dog  en 
Søster,  som  bryder  sit  Hoved  dermed  og  kj ender  jeg 
da  noget  til  den  Sag.  Jeg  maa  sige  Eder,  at  jeg 
holder  paa  den  gamle  kirkelige  Skik,  at  Guds  Ord 
udsiges  i  et  høit  Sprog,  der  lige  som  fører  os  Him- 
melen   nærmere;    Folkevisen    og    Modermaalets    søde 

Toner,   som  I  nys   saa   skjønt  sagde,    de   passe  bedst 
til  hinanden. » 

«  Hvilken  Snak  er  det!»  udbrød  Frants  Vor- 
mordsen.  «Jeg  skjønner,  at  I  ei  kjender  mere  til 
den  Sag,  hvorom  vi  tale,   end  det  Øg,  jeg  rider  paa!» 

Da  loe  Jakob ,  hvilket  i  høi  Grad  forøgede 
Frants  Yormordsens  Vrede,  og  en  Prædiken,  djærv, 
lang  og  bred  skulde  just  til  at  bryde  løs  fra  hans 
Læber,   da  Jakob  atter  tog  Ordet  og  sagde : 

«Jeg  skal  sige  Eder,  Hr.  Frants,  af  hvad  Aar- 
sag  jeg  staaer  den  nye  Lære  imod  og  agter  at  blive 
ved  den  gamle.  Min  Søster,  som  gransker  i  Skriften 
og  bander  Paven,  hun  vorder,  jo  mere  hun  læser, 
desto  mere  fuld  af  G-alde  og  Had.  Hvad  gavner  al 
Viisdom,  naar  Hjertet  bliver  koldt?  Og  I  tykkes  mig 
at  være  et  sligt  Vredens  Menneske ,  der  skjelder  og 
smelder:  derfor  siger  jeg  til  Eder:  bliv  fra  mig  med 
Eders  Lutherus  og  hans  Lære!» 

Frants  Vormordsen  taug  forbløffet,  men  fattede 
sig  dog  snart  og  sagde: 

«I  have  Tak,  at  I  revser  mig!  Man  skal  høre 
Sandhed  og  af  Børn.  Nu  tale  vi  ikke  niere  om  den 
Sag;  men  fortæl  mig  dog  om  den  Søster,  hvem  I 
lastede,  men  om  hvem  jeg  tænker,  at  hun  maa  være 
en  dydig  og  forstandig  Jomfru. » 

Jakob  gav  Hr.  Frants  den  ønskede  Besked,  og 
først  nu  gik  det  op  for  den  ivrige  Guds  Mand,  med 
hvem  han  var  kommen  i  Kast. 

Gud  naade, »  udbrød  han,  idet  han  uvilkaar- 
ligt  fjernede  sin  Hest  fra  Jakobs,  «saa  I  er  af 
Sparrernes  Æt    og  Hr.  Aage,    som    klæder   Stolen  i 

Lund,  Eders  Farbroder !  Da  kunde  jeg  sparet  mig  at 
prædike  for  Eder;  men  høilig  er  Eders  Søster  Birthe 
at  prise;  hende  gad  jeg  kjende!» 

«I  skal  faae  det  Ønske  opfyldt,*  svarede  Jakob; 
«dog  er  hun  for  Tiden  saare  optagen  af  denne  Ver- 
dens Ting;  thi  og  hendes  Hjerte  er  fangen  af  El- 
skov; men  nu  vil  jeg  ei  længer  drive  Grjek  med 
Eder,  ærværdige  Fader,  men  give  Eder  fuld  Besked, 
thi  jeg  mærker  til  min  Forundring,  at  I  Intet  veed 
om  mig  og  mine  Kaar. » 

«Et  veed  jeg  dog, »  sagde  Frants  Vormordsen  med 
et  Smiil;    « den  Jomfru,   I  elsker,   maa  hedde  Kirsten. » 

«Der  traf  I  det, »  svarede  Jakob  med  et  straa- 
lende  Smiil,    «men  viid,   at  hun  er  min  Hustru! 

Nu  fortalte  Jakob  ham  hele  sin  Kj  ærligheds  - 
historie,  men  da  han  kom  til  Beretningen  om  Flug- 
ten fra  Lund  og  Brylluppet  i  Malmø,    sagde  Frants: 

«Nu  mindes  jeg  dog  at  have  hørt  derom,  men 
sandt  at  sige,  da  offrede  jeg  ikke  den  Sag  mange 
Tanker.  I  disse  TJroes  Tider,  da  saa  mange  rædde- 
lige Ting  skee,  tyktes  det  mig  at  være  en  Smaating, 
at  en  Jomfru  løb  af  Gaarde.  Dog,  nu  skjønner  jeg, 
at  det  haver  Andet  og  Mere  paa  sig,  og  maa  da 
Eders  og  Eders  unge  Hustrues  Kaar  kaldes  saa 
mærkelige,   som  vanskelige.« 

«I  skal  selv  faae  hende  at  see, »  sagde  Jakob 
venligt;  <I  skal  sidde  som  Gjest  ved  vort  Bord,  og 
da  vil  I  skjønne,  at  min  kjære  Hustru  er  saa  kjæk, 
som  fager,   og  bærer  sin  Lod  med  freidigt  Mod.» 

Men  Frants  Vormordsen  løftede  afværgende  sin 
Haand  og  sagde : 

<  Jeg  siger  Tak  for  den  venlige  Indbydelse,  men 
jeg  bør  ikke  modtage  den,  al  den  Stund  de  Braher 
ere  stærke  Papister,  paa  hvilken  Side  de  ellers  staae, 
Hr.  Axel,  Hr.  Aage,  saa  og  Niels  Nielsen  af  Wand- 
aas,  de  ere  alle  lige  og  eens  i  det  St3rkke.  Jeg 
maa  da  i  Eders  Hustrues  Øine  være  en  arg  Kjætter, 
og  er  det  saa  bedst,  *at  jeg  holder  mig  fra  Eders 
Huus.» 

Som  I  vil. »   svarede  Jakob    oprigtigt,    cenddog 
I  der  staaer  Eder  selv  i  Lyset ! » 

De  rede  dog  nu  videre  i  god  Forstaaelse,  und- 
gik i  deres  Samtale  alle  Stridsspørgsmaal,  men  talte 
om  Fejden,  og  Frants  Vormordsen  blev  nu  ved  sin 
unge  Reisefælles  Forklaring  mere  klog  paa  Krigens 
Gang,  end  han  før  havde  været  og  havde  ventet  no- 
gensinde at  blive.      Til  sidst  sagde  han: 

«Nu,  jeg  ønsker  Kong  Frederik  Seier,  thi  han 
er  den  rene  Lære  i  Hjertet  hengiven:  men  siig  mig 
dog,  truer  der  ikke  Hr.  Johan  og  hans  Hær  en  stor 
Fare  fra  de  gjenstridige  Bønder,  dem  Otte  Stisen  nu 
paa  Ny  væbner  og  samler  til  en  stor  Hær?» 

«Derpaa  kan  jeg  give  Eder  Svar, »  sagde  Jakob, 
«om  I  ønsker  at  vide,  hvad  Hr.  Johan  selv  tænker 
derom.  Den  skaanske  Bonde,  sagde  han  forgangen 
Dag,  er  stridig  og  seig,  ei  saa  let  at  ave,  som  Sjæl- 
landsfaren. Dog  haaber  jeg  til  Gud,  at  jeg  skal 
faae  Bugt  med  ham.  Det  Første  vi  spørge  Nyt  fra 
Otte  Stisen,  da  drager  jeg  imod  ham  og  splitter  hans 
Hær,  forinden  den  voxer  for  meget;  thi  det  tilstaaer 
jeg,  at  reise  Bønderne  sig  fra  det  ganske  Skaane,  da 
niaae  vi  krybe  i  et  Hul   for  dem;    thi    man    har    før 

seet,  at  Folk  sloge  sig  trætte  paa  Gjæs,  eud  sige 
paa  Bønder. » 

«Hr.  Johan  er  en  forstandig  og  raadsnar  Herre, » 
svarede  Frants  Yormordsen. 

«Ja,  I  maa  troe, »  udbrød  Jakob,  «at  det  er  en 
Lyst  at  tjene  under  ham!  Da  han  tog  Tøilen  i 
Haand,  fik  Sagen  en  anden  Gænge ;  og  nu  faae  vi 
snart  Skyts  i  Mængde  til  Leiren:  det  er  jnst  mit 
Ærinde,  at  furmane  Hr.  Albert  til  snarest  at  skikke 
os  nogle  Kartover  fra  Malniøhnus.« 

«Ei, »  udbrød  Frants  Yormordsen  smilende  og 
slog  sig  for  Panden,    «Hr.  Johan    og  Nattergalene ! » 

Jakob  fik  forst  senere  Forklaring  over,  hvad  Hr. 
Frants  mente  dermed.  De  paaskyndede  deres  Ridt, 
men  naaede  dog  først  Malmø  seent  om  Aftenen,  da 
Mørket  var  faldet  paa.  — 

Kirsten  sad  imidlertid  i  sin  Bolig  uden  Anelse 
om,  at  hendes  Huusbond  var  hende  saa  nær.  Havde 
ikke  Frants  Yormordsen  været  der  med  sin  Paamin- 
delse  om  Hr.  Johan  og  Nattergalene,  da  vilde  han 
været  hos  hende  en  Time  før.  Han  maatte  nu  ud 
paa  Slottet  først,  og  det  blev  over  Sengetid,  inden 
han  kom  derfra. 

Kirsten  var  imidlertid  meget  aarvaagen  i  sin 
ufrivillige  Enkestand  og  sad  ofte  oppe  til  ud  paa 
Natten  for  det  Tilfældes  Sk}Tld,  at  den  Gjest,  som  hun 
hver  Dag  ventede,   dog  muligviis  endnu  kunde  komme. 

Saaledes  ogsaa  denne  Aften.  Hun  og  Else  sade 
paa  en  Løibænk  ved  Kaminen  i  det  lille  Kammer, 
som  var  Husets  Dagligværelse.  Der  brændte  et  Baal 
paa  Kaminen,  uagtet  det  var  i  Mai  Maaned,    og    de 

to  skjønne,  viede  Voxlys,  som  stode  i  Sølvstager  paa 
Bordet,  rede  til  at  tændes,  vare  et  Vidnesbyrd  om 
den  unge  Huusfrues  kjærlighedsfulde  Forventning-. 

Hun  sad  med  Hænderne  i  Skjødet  og  stirrede 
ind  i  Ilden,  og  Else  gjorde  ligesaa;  de  vare  Begge 
keelt  forfaldne  til  Dovenskab.  Den  lille  Huusstand 
i  Kjøbstaden  gav  dem  kun  lidet  at  bestille,  Besøg  af 
Frænker  og  Yeninder  og  Gjenbesøg,  smaa  Gilder 
paa  Mjød,  Lutendrank  og  søde  Kager,  optog  en  stor 
Part  af  Dagen,  og  Resten  af  Tiden  tilbragte  Kirsten 
paa  Volden,  stirrende  ud  mod  Nord,  og  idet  hun 
haabede,  at  hver  Rytter,  hun  saae  komme,  kunde 
være  ham,  hun  ventede  paa,  eller  ogsaa  ved  Havne- 
bryggen for  det  lidet  rimelige  Tilfældes  Skyld,  at 
han  skulde  komme  til  Søes. 

De  havde  nu  længe  siddet  tause  i  Kaminildens 
flagrende  Belysning,  da  Kirsten  pludseligt  vendte  sig 
mod  Else  og  sagde : 

«Else,  hvi  sidder  Du  der  og  maaber?  Siig  dog 
et  Ord!* 

Else  rettede  sig  og  saae  op,  som  om  hun  vaag- 
nede  af  en  Drøm. 

Hvad  skal    jeg   sige, »    svarede  hun,     «som    jeg 
ikke  alt  hundrede  Gange  har  sagt?>-> 

«Hvad  har  Du  sagt  hundrede  Gange  ?»  spurgte 
Kirsten. 

Else  saae  et  Øieblik  paa  sin  unge  Madmoders 
yndefulde  Skikkelse  og  blomstrende  Aasyn  og  drog  et 
Suk.  Hendes  før  saa  muntre  Aasyn  var  alvors- 
fuldt; hun  skjæmmede  sig  og  havde  selv  en  Følelse 
af,    at    hendes    egen    korte  Blomstringstid    var    forbi. 

Hun  var  som  en  liden  Markblomst,  indplantet  i  en 
Hauge  og  der  udsat  for  den  brændende  Sol,  saa  den 
nu  stod  med  bøiet  Stængel  og  hængende  Blade.  Kir- 
sten Nielsdatter  derimod  var  at  ligne  ved  en  kraftig" 
Ziirplante,  pleiet  med  Omhu  af  Gartnerens  Haand ; 
og  dog  krævede  Ziirplanten  Skygge  og  Læ  af  den 
lille  hensygnende  Markblomst. 

«At  Du  bør  takke  Guds  Moder,«  sagde  Else, 
»fordi  hun  forte  Din  Hnnsbond  uskadt  af  den  Dræb- 
ning  ved  Lund,  og  at  Du  bør  bie  taalmodigt,  indtil 
Fejden  er  endt.   og  han  kan  komme  til  Dig.» 

»Ikke  er  jeg  utaalmodig,  >  udbrød  Kirsten  rød- 
mende, siig  mig  ikke  Sligt  paa !  Kun  det  ængster 
mig,  at  Jakob  er  i  Fare,  og  at  der  hver  Dag  kan 
komme  en  ny  Dræbning,  som  vil  gjøre  mig  til  Enke. 
Du  har  let  ved  at  prædike  Taalmodighed,  Else,  Du 
som  aldrig  havde  nogen  Mand  kjær  og  ikke  veed, 
hvad  Elskov  er. 

Da  rødmede  Else  dybt,  sprang  op,  men  satte 
sig  atter  og  knugede  de  krydslagte  Arme  mod  sit 
Bryst,   som  for  at  gjøre  Vold  paa  sig  selv. 

;Hvad  nu?,  spurgte  Kirsten  forundret.  «Ei, 
jeg  gjetter!  Du  elsker  —  hvem?  Siig  det,  Else* 
Hvo  er  den  L3'kkelige?> 

Da  Else  sad  bleg  og  taus  og  stirrede  ind  i  Il- 
den, vedblev  Kirsten : 

'<Dette  er  noget  Nyt  og  giver  mig  Morskab. 
Jeg  faaer  gjette  —  er  det  Fru  Sophies  Kammersvend, 
den  fagre  Eiler  med  det  lange,   gule  Haar  ? 

«Nei, »  svarede  Else  og  saae  op  med  et  Smiil, 
hvori    der    laae    noget     af    hendes    gamle    Skjelmeri, 

« lians  Lok  er  skaaren  kort,  og  den  er  mørk  som  Rav- 
nens Fjeder. » 

«Ei,  da  maa  det  være  Hr.  Alberts  Dreng, 
Laurits  ?» 

«Ikke  heller, »  svarede  Else,  «tki  Laurits  gaaer 
lige  paa  sine  Been,  men  den  Svend,  jeg  elsker,  har 
et  kort  Been  og  hinker. » 

«Har  Du  forseet  Dig  paa  en  slig  Stakkarl  ?» 
spurgte  Kirsten. 

«Da  er  Din  egen  Broder  og  en  Stakkarl, »  sva- 
rede Else,  idet  hun  saae  op,  og  hendes  store  Ørne 
tindrede. 

«  Sandt,  sandt !»  udbrød  Kirsten;  &  hvor  havde  jeg 
mine  Tanker  henne !  men  siig  mig  nu,  hvo  det  er ; 
jeg  vil  vide  det ! » 

«~Fov  hans  Skyld  løb  jeg  af  Lund,>  svarede 
Else;  «han  havde  mig  kjær,  men  elskede  do'g  sit 
Sværd  og  den  vilde  Kampleg  høiere,  end  mig;  saa 
lod  han  mig  da  i  Stikken,   og  jeg  flyede  med  Eder.» 

«Det  er  mørk  Tale,»  sagde  Kirsten,  «jeg  be- 
griber den  ei.» 

«Bedst,  at  Du  aldrig  faaer  begribe  den, »  sva- 
rede Else,  «thi  fra  den  Stund  af  er  det  vel  ude  mel- 
lem os,  og  Du  jager  mig  herfra,  som  Din  Moder 
vilde  jage  mig  fra  Lund,  da  hun  erfoer,  hvem  det 
var,  jeg  elskede. » 

Kirsten  stirrede  et  Øieblik  paa  Else,  slog  Hæn- 
derne sammen  og  udbrød : 

»Er  det  Oluf?» 

«Du  har  sagt  det,  ikke  jeg!»   svarede  Else. 

Saa  taug  de  Begge,  og  der  blev  tyst  i  Stuen. 
Omsider  reiste  Else  sig  og  sagde: 

»Hvad  nu?     Skal  jeg  gaae  strax?» 

Da  tog  Kirsten  hendes  Haand,  drog  hende  igjen 
ned  paa  Løibænken  og  sagde : 

«Jeg  vredes  ikke  paa  Dig,  men  vel  paa  Oluf; 
jeg  havde  ikke  troet  saa  slet  om  ham;  thi  det  maatte 
han  da  vide,  at  han  aldrig  kunde  gjøre  Dig  til  sin 
Hustru. » 

«Da  maatte  jeg  vel  og  vide  det, »  svarede  Else; 
<:men  jeg  troede  det,  og  han  sagde  det,  at  om  han 
nogen  Tid  tog  en  Hustru,  da  skulde  det  vorde  mig. » 

«Else, »  sagde  Kirsten  i  en  medlidende  Tone, 
»hvor  kunde  Du  troe  slige  falske  Løfter?  men  om 
han,  en  fri  Mand,  vilde  gjort  det  og  havde  taget 
Dig,  en  ufri  Kvinde  til  sin  Hustru,  da  vilde  Din 
Lod,   som  hans,  bleven  usalig  og  foragtet.* 

«Da  siig  mig,»  udbrød  Else  med  et  funklende 
Blik,  «hvi  de  kriges  og  myrde  hverandre?  Yil  Din 
Fader,  at  Alt  skal  blive  ved  det  Gamle,  og  ikke  at 
vi  Alle  skulde  vorde  lige,  som  Almuen  dog  troer  og 
haaber,  hvi  reiste  han  da  Folket  og  stillede  sig  paa 
dets  Side?» 

Kirsten  studsede  og  saae  et  Øieblik  forbauset 
paa  Else,  men  smilte  saa  og  sagde: 

«Hvilket  Ejernespind!  Kom  til  Besindelse,  Else, 
Du  er  jo  reent  galen!  Skik  Dig!  Naar  Fejden  er 
til  Ende,  da  bønhør  Din  gamle,  trofaste  Beiler, 
Øland,  og  bliv  hans  Hustru;  saa  ville  de  Nykker 
snart  forgaae  Dig. » 


188 

«Ak,  gid  han  var  død  og  jeg  med  og  vi  Alle!  > 
sagde  Else  og  brast  saa  i  G-raad. 

«Ønsk  Ingen  Døden,  ;>  sagde  Kirsten,  «da  Else 
atter  havde  fattet  sig;      den  lurer    nu  paa  os  Alle.) 

«Det  er  mig  kjært!«  udbrød  Else  vildt,  «det 
ender  dog  dermed,   at  vi   alle  plat  gaae   til  Grunde.? 

«Siig  ikke  Sligt! »    sagde  Kirsten  blegnende. 

«Ak, »  svarede  Else,  «hvad  er  dette  korte  Liv 
med  al  sin  Elende  ?» 

«Ikke  ønsker  jeg  at  døe,  før  jeg  har  levet, » 
sagde  Kirsten. 

«At  leve  og  lide,  det  er  Et,»  sagde  Else. 
-Ønsk  Dig  død  og  Alle,  hvem  Du  elsker.  Tænk,  at 
Du  alt  er  Enke,   da  handler  Du  klogt! » 

Elses  Aasyn  var  blegt,  og  hun  stirrede  hen  for 
sig;  belyst  af  det  flagrende  Skjær  fra  Kaminen,  frem- 
bød hun  et  vildt  Syn  og  indgød  Kirsten  Skræk. 

Men  jeg, »  vedblev  Else  med  dæmpet  Røst,  «jeg 
vorder  aldrig  Enke,  uden  paa  samme  Yiis,  som  Jom- 
fru Elselille  i  Gjengangervisen;  Brudekronen  vil 
ingensinde  komme  til  at  smykke  min  Isse,  men  en 
Fæstemand,  det  haver  jeg;  med  Haand  og  Mund  tro- 
lovede Oluf  sig  med  mig,  og  jeg  har  hvilet  ved  hans 
Bryst.  Hvad  om  han  nu  er  død  og  kommer  til  mig 
som  Ridder  Hr.  Aage,  med  Kisten  paa  sin  Bag?» 

Og  nu  gav  hun  sig  til  at  synge  Visen  om  Rid- 
der Hr.  Aage  og  Jomfru  Elselille,  og  mens  hun 
sang,  blev  Kirsten  betaget  af  en  Rædsel,  som  drog 
hende  med  underlig  lokkende  Magt,  saa  at  hun  hen- 
gav sig  til  den  med  dæmonisk  L}^,  i  det  hun  fore- 

stillede    sig,    at    hendes  Huusbond    vav    død    og-    laae 
inder  sorten  Muld. 

Det  var  Ridder  Hr.  Aage 

Han  red  sig  under  ø. 
Fæsted  han  Jomfru  Elselille, 

Hun  var  saa  væn  en  Mø. 

Fæsted  han  Jomfru  Elselille 

Alt  med  saa  meget  Guld, 
Maanedsdagen  derefter 

Laae  han  i  sorten  Muld. 

Det  var  Jomfru  Elselille 

Hun  var  saa  sorrigfuld, 
Det  hørte  Ridder  Hr.  Aage, 

Hen  under  sorten  Muld. 

Op  staaer  Ridder  Hr.  Aage, 
Med  Kisten  paa  sin  Bag, 
Saa  lakker  han  til  hendes  Buur 
Sig  selv  til  megen  Umag. 

Han  klapped  paa  Døren  med  Kiste, 
Fordi  han  havde  ei  Skind  — 

Der  fik  Sangen  en  brat  Ende,  thi  der  lød  tre 
stærke  Slag  paa  Gradedøren,  og  baade  Kirsten  og 
Else  sprang  op  med  et  Skrig. 

«G-ud  naade,  hvad  er  det?»  raabte  Kirsten  og 
holdt  sig  fast  ved  Else. 

Da  hørte  de  Sang;  en  Mandsstemme  kvædede 
de  Ord: 

Hør  I  det  nu  liden  Kirsten, 
Vil  I  være  Allerkjæreste  min? 

»Jesus,  det  er  ham!»  raabte  Kirsten,  fløi  ud  i 
Forstuen,  slog  Slaaen  fra  Døren  og  i  samme  Nu  laae 
hun  i  Jakobs  Arme,  blussende  og  skjelvende  og  brast 
saa  i  Graad. 

Han  førte  hende  ind  i  Stuen ,  Lysene  bleve 
tændte,  han  saae  sin  Husfrues  forvirrede  Mine,  og  at 
Else  stod  der  bleg  og  stum  ved  Kaminen. 

«Hvad  er  dette?«  spurgte  han  forundret.  «Jeg 
havde  ventet  mig  en  glad  Modtagelse,  Kirsten!  Er 
Noget  hændet  ?» 

«0,  det  er  Intet,  Intet!  >  svarede  Kirsten  fat- 
tede sig  og  smilte.  Der  kom  blot  en  Rædsel  over 
os,  som  vi  sade  her  i  Halvmørke,  og  de  dundrende 
Slag  løde  paa  Døren.  Gud  have  Lov,»  sagde  hun, 
idet  hun  klyngede  sig  til  ham,  «at  det  er  Eder 
selv,  lys  levende  og  karsk ! » 

Da  loe  Jakob  og  sagde: 

« Om  jeg  havde  været  syg,  eller  død,  kunde  jeg 
da  være  kommen?  men  skal  jeg  vorde  syg  og  døe  i 
Aften,  da  maa  det  være  af  Sult  og  Tørst.  Nu  lidt 
Mad  paa  Disken,  allerkjæreste  Hustru  min,  og  lidt 
01  i  Kanden!  Rap  Dig,  Else,  hvi  staaer  Du  der  og 
stirrer?  Ei,  hvor  Du  er  bleven  smal  om  Kind,  har 
Du  Kolden?» 

Else  blev  rød,  sprang  ud  af  Stuen,  men  kom 
snart  igjen  med  Mad  og  Drikke  og  var  kvik,  som 
ellers,  men  forsvandt  igjen,  da  hun  havde  dækket 
Bordet. 

Saa  tog  Jakob  Plads,  men  Kirsten  stod  hos 
og    kredentsede    det    første    Bæger    til    ham.       Han 

drak  det   ud.   drog  hende  ned  hos  sig  paa  Løibænken 
og  sagde: 

Saa .  nu  sidde  vi  da  omsider  sammen  ved  vor 
egen  Bordende,  staaer  den  end  i  en  uselig  By  og 
ikke  endnu  paa  vor  gode  Borg.  Dog  er  jeg  nu  glad, 
min  Dukke,  saa  glad.  som  det  ingensinde  skulde  faae 
Ende.  enddog  jeg  veed.  at  det  varer  kun  til  i  Mor- 
gen. Nu  bort  med  al  Græmmelse  og  alle  Uroes 
Tanker!  Vær  nu  glad.  mit  Hjerte,  den  korte  Stund, 
Gud  under  os  at  være  tilsammen !» 

Den  næste  Morgen,  da  de  sade  sammen  ved 
Davren,  da  talte  de  om  Else,  thi  Jakob  havde  nu 
faaet  fuld  Besked  om,  hvorledes  det  stod  til  med 
hende. 

«Nu  plager  Fanden  dem  Alle,*  sagde  Jakob 
barskt;  "nu  skal  vel  en  Fadebuursdeie  være  god  Hu- 
stru nok  til  en  ædelig  Mands  Søn,  og  en  høibaaren 
Jomfru  kan  ægte  en  Kjeldersvend  eller  Stalddreng.« 
Bliv  ikke  ivrig, »  bad  Kirsten,  « dette  har  Intet 
paa  sig. »' 

«For  Gud  mere,  end  I  troer,  Kirsten !»  svarede 
Jakob.  cSeirer  Kong  Christierns  Mænd,  da  vil  Alt 
vorde  kastet  over  Ende ;  men  Gud  Herren  vil  ikke 
give  slig  Idræt  Fremgang;  Herrer  og  Tjenere,  det 
maa  der  være,  skal  ei  Alt  gaae  til  Grunde.  Hvad 
Else  angaaer,  da  maa  hun  fort;  jeg  vil  ikke  taale 
hende  i  mit  Huns  og  ikke  vide  hende  længer  hos 
Eder.  > 

•Det  maa  vel  skee,;.  svarede  Kirsten,  «men  ei 
brat,  det  vilde  være  for  haardt,  overlad  den  Sag 
til  mig! 

Inden  Afskeden  bad  Kirsten  ham  ved  Leilighed 
;at  see  ind  til  Jørgen  i  Lund  og  lade  hende  vide, 
livorledes  det  nu  gik  ham.  Han  lovede  det,  men 
sagde  saa  : 

«Da  jeg  drog  herned,  Kirsten,  da  var  jeg  glad 
som  et  Barn,  tænkte  ei  paa  Frænder  eller  Venner, 
men  kun  paa  En,  hejide  jeg  nu  holder  i  min  Favn; 
glemte  saa  og  en  stakket  Stund,  at  der  er  stor  For- 
træd her  i  Verden,  Oprør,  Galenskab,  Syge,  Sorg  og 
Død.  Jeg  hader  det  Altsammen  uden  Døden,  den 
jeg  skyer  mindst. » 

«Tal  ikke  saa,»  svarede  hun  og  skjulte  sit 
blussende  Aasjrn  ved  hans  Biyst;  «nu  beder  jeg  dob- 
belt til  at  I  maa  leve ! » 

«Med  Guds  og  alle  Helliges  Bistand,  det  vil 
jeg, »    svarede  han. 

«Vi  ville  tage  alt  det  Onde,  I  nævnede, » 
sagde  hun,  cnaar  vi  blot  omsider  komme  i  Havn,  og 
det  bliver  os  forundt  at  boe  og  bygge  sammen  og 
leve  med  hinanden. » 

«Vær  tryg,»  sagde  han  muntert;  «jeg  føler, 
at  den  Stund  vil  komme  og  komme  snart,  da  jeg 
kan  synge: 

Nu  har  liden  Kirsten  forvundet  sin  Kvide, 
Hun  sover  hver  Nat  ved  sin  Huusbondes  Side!" 

Dermed  skiltes  de,  og  da  han  var  redet,  gik 
Kirsten  ind  i  sit  Kammer  og  sad  der  længe  alene, 
fuld  af  Fryd,  Haab,  Sorg  og  Længsel.  Tiden  fløi 
for  hende,  og  hun  vidste  ikke  selv,  hvor  længe  hun 
havde    siddet    saaledes ,     da    hendes    Fadebuurskvinde 

brat  traadte  ind  og  sagde,  i  det  hun  slog  Hænderne 
sammen : 

«Gud  naade,  Fru  Kirsten,  Else  er  fortis 

*Fort?»  sagde  Kirsten;  -hvad  mener  Du  dermed? 
Hun  maa  blot  være  gaaet  i  By. » 

«Guds  Moder  staae  os  bi, »  svarede  Pigen,  «saa 
forholder  det  sig  ikke;  hendes  Seng  staaer  urørt, 
Dragkisten  er  oplukket,  hun  har  rodet  i  den  og  taget 
noget  af  sit  Tøi  med  sig.» 

Kirsten  gik  ind  paa  hendes  Kammer  og  saae, 
at  det  forholdt  sig  saaledes.  Strax  lod  hun  an- 
stille Efterforskninger ,  men  Alt  forgjeves.  Else 
var  forsvunden  useet  og  uden  at  efterlade  noget  Spor, 
som  kunde  føre  til  Opdagelse.  — 


Niels  Brahe.    II.  13 


Tredie  Kapitel. 

Fru  Amias  Part. 


I  Sanct  Peders  Kloster  i  Lund  laae  Jørgen  paa 
sit  Smertens  Leie,   og  lians  Moder  sad  hos. 

Han  havde  i  de  første  Dage  havt  Saarfeber  og 
ligget  i  Vildelse,  saa  at  han  endnu  ikke  gjenkj endte 
sin  Moder.  Hun  kunde  da  ikke  tale  med  ham,  men 
desto  mere  havde  hun  talet  med  sig  selv.  Hun 
havde  været  sørgeligt  beskjæftiget  med  i  sit  stille 
Sind  at  dømme  Fader  og  Søn  imellem  og  lade  dem 
Begge  vederfares  Retfærdighed.  Hun,  som  elskede 
dem  Begge,  var  en  naadig  Dommer  og  Maalet,  hun 
eftertragtede,  en  Forsoning. 

Ikke  den  hele  Uret  er  paa  Drengens  Side, 
tænkte  hun,  men  dog  den  største ;  dog,  nu  har  Her- 
ren ogsaa  rammet  ham  haardest.  Sagen  hænger  nu 
deraf,  om  Ulykken  har  blødgjort  hans  Hjerte;  det 
skal  vise  sig,  naar  han  gjenvinder  sin  Bevidsthed; 
et  eneste  angrende  Ord,   og  jeg  vil  tilsige   ham  hans 

Faders  Tilgivelse;  godkjender  Niels  det  ikke,  da  bli- 
ver Uretten  paa  hans  Side. 

Som  kun  saaledes  var  kommen  paa  det  Eene 
med  Sagen,  kastede  hun  et  Blik  paa  den  Syge  og 
toer  sammen.  Hans  Hoved  og  det  ene  Øie  var  dæk- 
ket af  Forbindningen,  men  det  andet  Øie  var  frit; 
han  havde  aabnet  det  og  laae  nu  og  stirrede  paa 
hende;  det  var  et  halstarrigt,  hadefuldt  Blik,  der 
ly>te  hende  i  Møde,  saa  meget  piinligere  at  see,  som 
det  kom  fra  kun  et  Øie,  der  syntes  at  have  faaet 
Glands  til  for  dem  begge  at  udtrykke,  hvad  han  følte 
ved  Synet  af  sin  Moder. 

«Hvor  gaaer  det?»  spurgte  hun  og  traadte  hen 
til  hans  Leie. 

Hvor  er  jeg?»   spurgte  han  kort. 

«I  Sanct  Peders  Kloster  i  Lund,»  svarede  hun 
og  lagde  sin  Haand  paa  hans,  men  han  drog  sin 
Haand  bort.  «  Du  blev  saaret  i  Slaget, »  vedblev  hun 
med  usikker  Kost,  «de  troede  Dig  død;  jeg  fandt 
Dig  og  lod  Dig  føre  hid.» 

Jeg  mindes    det  nu,  >    udbrød    han  vildt,    «det 
var  Oluf  Turesen,   den  Nidding,   der  vog  mig!» 

Gjenkjender  Du    ikke  mig.    Din  egen  Moder?» 
spurgte  hun. 

<-Jeg  gjør  saa,»  svarede  han,  idet  han  saae  paa 
hende  med  samme,  onde,  stirrende  Blik.  «Hvor 
kommer  I  her?  Seirede  Oprørerne,  og  ere  de  Herrer 
her  i  Lund?» 

«Nei,  Gud  bedre  det,«  sagde  hun;  «de,  Du  kal- 
der   Oprørere,    lede    et    stort    Nederlag,    Din    Fader 

flygtede  med  de  Andre  saaret  til  Landskrone:  der  er 
nu  Hr.   Severin  og  hans  Hær  indesluttet. 

«Da  have  G-ud  Lov!»  udbrød  han  med  vild 
G-læde. 

«Vær  stille,  fang  Fred  og  tænk  christeligt, » 
sagde  hans  Moder  alvorsfuldt  og  med  fast  Rost. 
« Glæd  Dig  ikke  over  Din  egen  Faders  Ulykke ;  viid, 
at  Dit  Liv  end  hænger  i  et  Ha  ar;  Gud  Herren  kan 
kalde  Dig  i  den  næste  Time,  og  Du  kan  brat  blive 
indstevnet  for  hans  Domstol. » 

«I  ønsker  mig  død,  Moder, »  svarede  han  med 
et  isnende  Smiil ;  <nu,  det  forundrer  mig  ikke.  Ingen 
af  Eder  var  mig  af  Hjertet  god,  uden  Kirsten;  hvor 
er  hun?) 

<Du  taler  i  Vildelse,*  sagde  hans  Moder,  s}rg 
om  Hjertet,  «tie,  lig  stille  og  see  at  komme  til  Søvn, 
da  vil  Du  faae  Ho  i  Dit  Blod.« 

«  Skik  Bud  efter  Kirsten, »  lød  hans  Svar;  «jeg 
vil  see  hende !» 

«Hun  er  i  Malmø, »  sagde  Fru  Anna  med  et  bit- 
tert Smiil;  »mens  jeg  her  i  Dage  og  Nætter  har 
vaaget  ved  Dit  Leie  og  kjæmpet  for  Dit  Liv,  har 
hun  holdt  sig  herfra  og  end  ikke  skikket  Bud;  jeg 
tænker,  hun  lever  nu  i  Gammen  og  Glæde  med  de 
andre  Fruer  og  hoverer  over  den  vundne  Seier.» 

«Deri  gjør  hun  Bet, »  svarede  Jørgen;  « hun  tør 
vel  ei  heller  vove  sig  hid,  om  hun  veed,  at  I  er  her, 
som  nu  er  hende  gram.  Hun  vil  komme,  naar  jeg 
kalder;  skik  paa  Stand  Bud  efter  hende!  Jeg  vil 
see  hende!« 

Han    gjentog    dette   Forlangende    og    vilde    ikke 

slaae  sig  til  Taals,  førend  Priorissen  selv  gik  til 
ham  og  forsikkrede  kam  om,  at  et  ridende  Bud  var 
sendt  til  Malmø  for  at  bede  Fru  Kirsten  komme 
hid.   — 

Budet  holdt  for  Kirstens  Dør  i  Malmø  samme 
Dag  om  Aftenen,  som  Jakob  havde  forladt  hende 
om  Morgenen.  Xæste  Dags  Morgen  begav  hun  sig 
paa  Vei,  ledsaget  af  sin  Frænke,  Fru  Sophie  Rosen- 
krantz.  og  agende  med  hende  i  hendes  Karm.  Kir- 
sten havde  selv  bedet  hende  følge  med,  da  hun  efter 
det.  der  var  skeet,  nærede  Frygt  for  alene  at  staae 
Ansigt  til  Ansigt  med  sin  Moder. 

Da  de  kom  til  Lund,  kjørte  de  lige  ud  til 
Klostret  og  stege  af  der.  Priorissen  tog  imod  dem 
og  førte  dem  ind  i  det  Bum.  som  laae  foran  den 
Syges  Kammer ,  og  hvor  Fru  Anna  befandt  sig, 
hvorpaa  hun  forlod   dem. 

Fru  Anna  stod  med  Haanden  lænet  til  et  lidet 
Bord.  paa  hvilket  der  laae  en  Bønnebog,  som  hun 
nylig  havde  læst  i.  Hun  var  iført  en  sort  Klædning 
og  hendes  Hoved  dækkedes  af  et  hvidt  Liin.  Hen- 
des Aasyn  var  blegt,  det  bar  Spor  af  de  udstandne 
Sorger :  hendes  Blik  var  mere  sorrigfuldt,  end  strengt, 
hendes  Holdning  fuld  af  Værdighed  og  Bo. 

Da  Kirsten  saae  denne  skjønne  og  ædle  Skik- 
kelse, hendes  fordum  saa  elskede  Moders  Skikkelse, 
staae  for  sig  med  en  Holdning,  som  om  hun  skulde 
modtage  Gjester.  der  vare  hende  fremmede  og  ukjendte 
og  fornam  Blikket  fra  disse  sjælfulde  Øine.  der  for- 
hen saa  ofte  havde  tilsmilet  hende  den  ømmeste  Kjær- 
lighed,   hvile    alvorsfuldt    og    forskende    paa    sig,  da 

følte  hun  sig  beskjæmmet,  hendes  Mod  sank,   og-  hun 
holdt  sig  tilbage. 

Selv  Fru  Sophie  Eosenkrantz,  en  djærv  og  stolt 
Kvinde,  som  dertil  var  fuld  af  Forbittrelse  mod  Niels 
Brahe  og  ofte  siden  hans  Frafald  havde  fældet  de 
strengeste  Domme  over  ham  og  hans  Hustru,  følte 
sig  slaaet  af  den  Helhed  og  Eo,  der  lyste  af  hendes 
ulykkelige  Frænkes  Aasyn;  men  denne  Følelse  af 
Ærefrygt ,  som  et  Øieblik  berøvede  hende  hendes 
Fatning,  forvandledes  hurtigt  til  Vrede.  Hun  havde 
tænkt  sig  Kirstens  Moder  nedbøiet  og  ydmyget  af 
Ulykken;  men  da  hun  saae,  at  hun  bar  Hovedet  lige 
saa  høit  nu,  som  i  Lykkens  Dage,  forsvandt  al  Med- 
lidenhed af  hendes  Hjerte. 

«Her  er  Eders  Datter, »  sagde  hun  barskt,  «1 
har  selv  kaldet  hende  hid,  og  det  er  da  vel  Eders 
Agt  at  forlige  Eder  med  hende?  Hvi  har  I  da  ikke 
et  Velkomstord  til  hende?« 

« Hendes  syge  og  saarede  Broder  har  kaldet 
hende  hid,  ikke  jeg, »  svarede  Fru  Anna  uden  Vrede. 
«Dog,  haver  hun  Noget  at  sige  mig,  da  vil  jeg 
høre  hende,  naar  vi  ere  uden  Vidner.  Gak  ind  til 
ham,»  sagde  hun  til  Kirsten,  idet  hun  pegede  paa 
Døren,  der  førte  ind  til  Sj'geværelset,  «hans  Længsel 
efter  at  see  Dig  er  stor.« 

Den  sorrigfulde  Klang  af  Moderens  Eøst  skar 
Kirsten  gjennem  Hjertet  og  fuldendte  den  Virkning, 
som  allerede  Synet  af  hende  havde  fremkaldt.  Alt 
Nag  var  forsvunden  af  hendes  Hjerte,  og  havde  de 
været  alene,  da  vilde  hun  kastet  sig  for  sin  Moders 
Fødder     og  bedet     hende    om    Tilgivelse;     men     nu 

sendte    hun    hende    blot    et    bedende    Blik,    idet    hun 
gik  forbi  hende,   og  forsvandt  gjennem  Døren. 

«Tag  Sæde,  s  sagde  Fru  Anna  til  sin  Frænke; 
« trænger  I  til  en  Forfriskning  efter  Reisen  ?» 

«Ved  Guds  Moder  nei, »  svarede  Fru  Sophie, 
'ikke  kom  jeg  hid  for  at  æde  og  drikke.  Jeg  kom 
paa  Eders  Datters  Begjæring  for  at  tage  Stødet  af 
for  hende  og  formilde  Eders  Vrede,  enddog  jeg  mener, 
at  veie  vi  hendes  Skyld  mod  Eders,  da  kan  det  gaae 
lige  op,   og  I  har  Intet  at  bebreide  hende. » 

Som  Fru  Sophie  stod  der  med  korslagte  Arme 
og  løftet  Hoved ;  med  Vredens  Rødme  over  sine 
mandhaftige,  haarde  Træk,  der  indfattedes  af  Reise- 
kaabens  Hætte,  lignede  hun  en  Hevnens  Furie,  og 
Fru  Anna  var  til  Mode,  som  om  hele  Standens  For- 
bittrelse  mod  hende  og  hendes  Huusbond  var  sammen- 
trængt i  denne  Kvindes  Hjerte  og  lyste  hende  i 
Møde  fra  hendes  funklende  Øine.  Dog  gjorde  hun 
Vold  paa  sig  selv  og  svarede  sagtmodigt: 

«Kan  jeg  endda  slippe  med  saa  naadig  Dom? 
Jeg  har  tænkt,  at  min  Brøde,  idet  jeg  blev  min 
Gemal  tro  og  gik  med  ham  i  Fejden,  var  saa  svar, 
at  min  Datters  Forseelse  veiede  derimod  som  en 
Fjeder. » 

«Og  I  har  tænkt  ret, »  svarede  Fru  Sophie  med 
haard  Røst;  « kunde  I  vente  Andet,  end  Fordømmelse 
af  os,  der  maatte  flye  af  vore  Gaarde  for  de  Mord- 
brændere, Eders  Huusbond  har  hidset  paa  os?» 

«Deri  gjør  I  ham  Uret,»  svarede  Fru  Anna, 
« Bønderne  gjorde  dette  af  egen  Drift;  jeg  vilde  give 
min  ganske  Formue   til,    at   det   ikke   var   skeet,    og 


200 

vor    ærlige    Sag    ikke    var    bleven    plettet    ved    disse 
Misgjeminger. » 

«Det  siger  I, s  sagde  Fru  Sophie,  « mener  det 
maaskee  ogsaa  nu ,  da  Bladet  har  vendt  sig ,  og 
Gjengjeldelsens  Dag  nærmer  sig.  For  Gud,  Anna, » 
udbrod  hun  heftigt,  men  dog  nu  med  mere  For- 
undring end  Vrede,  «det  er  mig  og  os  Alle  som  en 
mørk  Gaade,  at  Niels  og  I  kunde  gaae  med  Oprørere 
og  Skalke  mod  Eders  egne  Frænder  og  mod  Standen. 
Jeg  maa  troe,  at  I  ikke  have  betænkt,  hvad  Enden 
vilde  blive,  om  I  bleve  vundne  over,  men  at  I  have 
handlet  som  i  Galenskab. » 

•»Jeg  betænkte  det, »  svarede  Fru  Anna  og  blev 
end  blegere  om  Kind;  «-jeg  skjønnede  det  og  vidste 
det  forud,  sagde  det  og  til  min  kjære  Huusbonde, 
men  han  vilde  ikke  høre  mig.  Gribe  I  ham,  og  han 
falder  i  Eders  Hænder,  da  er  der  ikke  Naade  at 
vente  for  ham;  men  end  er  han  frank  og  fri,  end 
staaer  Hf.  Severin  rustet  og  byder  over  en  Hær, 
som  kan  trodse  Kong  Frederiks;  Enden  er  ikke 
endnu ! » 

« Tvivl  ikke  om,  hvavd  Enden  vil  blive, »  sagde 
Fru  Sophie,    «I  ville  plat  gaae  til  Grunde. » 

«Da  troer  jeg,»  svarede  Fru  Anna,  «at  det 
ikke  vil  gaae  Eder  og  Eders  Fæller  saa  ilde,  som 
I  truer  os,  om  Kong  Christiern  seirer  og  vender 
tilbage  til  Riget;  da  vil  der  komme,  ikke  Hevn,  men 
et  skikkeligt  og  retfærdigt  Regimente,  ei  Andet  eller 
Værre. » 

«0,  I  dømmer  som  et  Barn!»  udbrød  Fru 
Sophie;    «Kong   Christierns  Skikkelighed   og  Ketfær- 

dighed,  jo,  den  kjende  vi!  Dog,  jeg  skjønner,  at  I 
er  mere  uskyldig,  end  jeg  troede,  blot  daaret  af 
Eders  Huusbonds  usindige  Snak,  som  ingen  Rod  eller 
Grund  haver.  Jeg  ønsker  ikke  Ulykke  over  Eder, 
Anna !  Følg  mit  Raad,  •  som  er ,  at  I  salverer  Eder, 
mens  det  er  Tid.  Naar  Jørgens  Skjebne  er  afgjort, 
enten  han  nu  lever,  eller  døer,  da  kom  til  os  i  Mal- 
mø !  Forkynd ,  at  I  ingensinde  har  billiget  Eders 
Huusbonds  Færd,  og  at  I  skiller  Eders  Sag  fra  hans; 
da  kan  I,  hvor  det  end  gaaer  ham,  dog  maaskee 
redde  Eders  eget  Gods,  den  store  Medgift,  I  bragte 
ham,   og  dette  skylder  I  Eders  Børn. » 

Da  skod  Blodet  op  i  Fru  Annas  Kinder,  og 
hendes  Øine  funklede  af  Harme. 

«Og  sligt  Raad  vover  I  at  give  mig?»  udbrød 
hun.  «I  mener  mig  at  være  slig  troløs  Kvinde,  som 
vilde  fornegte  sin  Huusbonde  i  Ulykken?  Gaae  der- 
hen, hvor  fra  I  kom,  og  siig  dem  Alle,  at  jeg  af 
Hjertet  har  sluttet  mig  til  den  Sag,  min  kjære  Huus- 
bonde kjæmper  for,  at  jeg  beder  til  og  endnu  haaber, 
at  Hr.  Severin  vil  fange  Seier,  men  at  jeg,  hvor 
det  end  gaaer,  vil  være  min  Huusbonde  lydig  og  tro 
indtil  Døden ! » 

«Nu, »  svarede  Fru  Sophie  med  et  Skuldertræk, 
«I  faaer  da  ligge,  som  I  har  redet !  Mindes  I,  at  da 
Niels  beilede  til  Eder,  var  der  En,  som  raadede  fra  I 
som  varede  Eder  ad  og  sagde,  at  den  Herre  havde 
et  vildt,  ustyrligt  Sind  og  at  I  skulde  betænke  Eder 
to  Gange,  inden  I  gav  Eder  ham  i  Vold?» 

Ja,  det  mindedes  Fru  Anna,  men  ogsaa  sin 
Harme  bagefter,    da  hun   havde  lært   sin  Huusbondes 

gode  Hjerte  og  Ædelsind  at  kjende,  og  hun  havde 
da  bebreidet  Sophie  Rosenkrantz  hendes  uretfærdige 
Dom  over  ham.  Dog,  nu  paa  det  Sidste,  havde  hun 
jo  alligevel  gjort  den  Erfaring,  at  hun  ingen  Magt 
havde  over  ham,  og  derfor,  ramte  hendes  Frænkes 
Ord  hendes  Hjerte  som  en  skarp  Braad.  Hun  skif- 
tede Farve,  løftede  Haauden,  som  om  hun  vilde  give 
Svar,  men  lod  den  atter  synke  og  tang. 

4 1  mente  engang, »  vedblev  Fru  Sophie,  «-at  jeg 
havde  gjort  ham  Uret,  men  see  nu!» 

Da  gik  Fru  Anna  hen  til  hende,  saae  hende 
ind  i  Ansigtet  med  et  freidigt  Smiil  og  sagde: 

«Det  skal  ikke  lykkes  Eder  at  tage  fra  mig  mit 
Livs  Klenodie,  min  Kjærlighed  til  min  gode  Huusbond, 
som  fra  den  første  Dag  af,  da  vi  kom  sammen,  har 
været  mig  tro,  og  hvem  jeg  ærer  og  agter  høit,  ja 
end  høiere  for  det  Heltesinds  Skyld,  som  i  Eders 
Øine  blot  er  ustyrlig  Vildskab.  Eders  Huusbond 
kan  Sligt  ikke  siges  paa,  det  er  vist  og  sandt! 
Han  skal  nok  vide  at  bjerge  Sig  og  Sit,  fuld  af 
Rænker  og  Argelist,  som  han  er,  det  vi  have  for- 
nummet for  ikke  længe  siden,  da  han  paa  Skrømt 
tog  det  Lejdebrev  af  Niels.  See  nu  først,  om  ei 
Sværdet  hugger  det  Væv  sønder,  og  bed  ham  da 
vare  sig!» 

«Ei!»  udbrød  Fru  Sophie  med  et  vredeblussende 
Aasyn,  «nu  vide  vi,  hvad  vi  have  at  vente  os,  om 
Hr.  Severin  vinder  os  over!  Da  skulle  vi  smage  den 
Retfærdighed,  hvorom  I  før"  talede  —  Gud  forbarme 
sig  over  Eder  i  Eders   ynkværdige  Hoffærdighed!   — 

og-  nu  haver  jeg-  ikke  flere  Ord  til  Eder,    og   I    skal 
blive  mit  Selskab  kvitb 

Hun  vendte  sig  brat,  gik  ud  i  Klostergaarden, 
steg  i  sin  Karm  og  agede  til  et  Herberge  i  Byen, 
men  skikkede  dog  siden  derfra  Bud  til  Klostret  og 
lod  Kirsten  vide,  at  hun  vilde  bie  paa  hende  og  tage 
hende  med  tilbage  til  Malmø. 

Men  da  hun  var  gaaet,  sank  Fru  Anna  hjerte- 
syg om  paa  Løibænken  og  opsendte  brændende  Bon- 
ner til  Himmelen  om  Kraft  til  at  bære  sit  Kors  og 
staae  fast  i  Ulykken. 

Da  gik  Døren  fra  Sygestuen  op,  og  Kirsten 
traadte  brat  ind.  Hendes  Aasyn  var  blegt,  hendes 
Blik  skrækslagent;  hun  var  saa  betagen,  at  hun  uden 
Sky  nærmede  sig  sin  Moder. 

« Dette  indgyder  mig  Rædsel, »  sagde  hun;  «han 
er  ond  og  vild,  og  var  jeg  ham  ikke  til  anden  Trøst, 
end  at  han  for  mig  kunde  udøse  al  sin  Harme  og 
grueligt  bande  Fader  og  alle  sine  Fjender.* 

Var  dette  Dig  da  ei  tilpas  ?»   spurgte  Fru  Anna 
og  saae  op. 

« Moder, »  udbrød  Kirsten,  heftigt  bevæget,  h vul- 
kan I  troe  saa  slet  om  mig?» 

«Han  var  Dig  dog  kjær  midt  i  sin  Ulydighed 
og  Trods, »  svarede  Kirstens  Moder,  «I  sluttede  Eder 
sammen,  fornegtede  Eders  Fader  og  mig  og  krænkede 
os  dødeligt.  Hvorlunde  kan  da  nu  hans  vilde  Ord 
og  Eder  gjøre  Dig  ræd?  Gak  herfra;  drag  tilbage 
til  Malmø  med  Fru  Sophie,  nyd  der  med  hende  og 
de  Andre  Livets  Sødme  og  Seirens  Fryd!      Lad   mig 

blive  her  tilbage  alene  med  min  Græmmelse  og  Ulyk- 
kens svære  Byrde,  -det  er  min  Part.» 

Kirsten  modstod  Fristelsen  til  at  give  Svar  og 
retfærdiggjøre  sig;  hun  sagde  blot: 

«Jeg  ønsker  at  forblive  hos  Eder,  indtil  Jørgen 
er  karsk,  eller  Gud  Herren  har  løst  op  for  ham,  om 
I  da  vil  taale  mig  her  saa  længe ?» 

Bliv  kun, »  svarede  Fru  Anna  og  saae  paa  Kir- 
sten med  et  stirrende  Blik  fra  de  taareløse  Gine; 
dad  os  dele  os  saa  imellem,  at  lever  han,  da  er  han 
Din;  jeg  drager  da  herfra,  men  døer  han,  da  er  han 
min,   og  jeg  bliver  her  for  at  flye  ham  til  Jorde.* 

« Moder !»  raabte  Kirsten,  «see  ikke  saa  fremmed 
paa  mig,  jeg  kan  ei  taale  det!»  og  i  det  Samme 
ilede  hun  hen  til  hende  og  faldt  hende  grædende  om 
Halsen. 

Hun  blev  ikke  stødt  bort;  men  hendes  Moder 
unddrog  sig  dog  blidt  hendes  Omfavnelse  og  sagde 
med  den  samme  underlige  Ro,  der  vidnede  om  Sjæls- 
træthed  : 

«Vi  have  nu  gjenseet  hinanden  uden  Vrede,  Kir- 
sten, og  det  er  for  saa  vidt  vel;  men  tænk  ikke,  at 
Din  Fader  saa  let  med  Tilgivelse  aabner  sin  Favn 
for  Dig,  naar  I  engang  mødes.  Kun  Herren  veed, 
hvad  Fremtiden  vil  bringe  os,  jeg  frygter  intet  Godt; 
men  hvor  det  saa  gaaer,  ville  vore  Veie  dele  sig,  og 
vi  ni aae  gaae  hver  til  sin  Side;  Du  har  selv  villet 
det  saa;  men  lader  os  nu,  mens  vi  ere  sammen, 
hjelpe  ham  derinde  og  see,  om  vi  kunne  bjerge  hans 
Liv.      Jeg   frygter    dog    saare,    det    er    alt    saa    vidt 

med  ham,  at  det  nu  blot  gjelder  at  bjerge  Sjælen  og 
holde  den  Ondes  Fingre  fra  den.* 

De  gik  sammen  ind  til  Jørgen,  og  fandt  ham 
indslumret,  men  saa  forandret,  at  de  skjønnede,  at 
hans  Endeligt  ikke  var  fjernt.  De  skikkede  da  Bud 
til  Klostrets  Forstander  og  lod  ham  bede  sende 
Prædikebroderen  hid,  for  at  han  kunde  give  den 
Døende  det  hellige  Brød  og  salve  ham  med  den  ind- 
viede Olie. 

Mens  de  ventede  paa  ham,  vaagnede  Jørgen 
flere  Gange  og  udstødte  Forbandelser  mod  Oluf  Ture- 
sen og  mod  sin  egen  Fader,  som  havde  haanet  ham 
og  truet  ham  med  korporlig  Revselse;  det  blev  sagt 
som  i  Vildelse;  men  de  vidste  jo  kun  altfor  godt,  at 
de  onde  Ord  kom  fra  hans  Hjertes  Dyb.  Derpaa 
hensank  han  i  et  kort  Blund,  og  da  han  vaagnede 
deraf,  var  han  roligere,  ved  sin  Bevidsthed,  men  mat 
og  havde  allerede  Dødens  Bleghed  paa  sit  Aasyn. 

Nu  kom  Prædikebroderen,  en  tyk  Munk  i  en 
fidtet  Kutte,  med  et  rødt  blussende  Aasyn  og  smaa 
sløve  Øine,  seende  ud,  som  om  han  lige  havde  slup- 
pet Ølkanden,   da  han  blev  kaldet. 

Med  tunge  Trin  traadte  han  ind,  gjorde  strax 
Korsets  Tegn  og  lod  sin  dybe,  grove  Bøst  høre,  idet 
han  udtalte  den  brugelige  Hilsen: 

<;Pax  vobiscum,  pax  huic  domui!*» 

Fru  Anna  og  Kirsten  bøiede  sig  for  ham,  som 
om  han  havde  været  en  Helgen  og  kyssede  ærbødigt 
den  tykke,  snavsede  Haand,   han  rakte  dem.     Derpaa 


Fred  være  med  Eder,  Fred  være  over  dette  Sted! 

knælede  de  ved  Jørgens  Seng  og  forbleve  lig- 
gende paa  Knæ,  mens  Præsten  forrettede  den  hellige 
Handling. 

En  Ungbroder,  som  bar  Hostien  og  et  Vievands- 
kar, traadte  nu  paa  Præstens  Vink  nærmere.  Præ- 
sten greb  Vievandskosten  og  bestænkede  den  Syges 
Seng  og  hele  Værelset*  med  Vievand.  Derpaa  greb 
han  Monstrantsen  med  Hostien,  løftede  den  og  vel- 
signede dem  Alle;  traadte  saa  hen  til  Sengen  med 
det  hellige  Brød  og  sagde  med   høi  Røst  til  Jørgen: 

«Seer  Du  mig,  begriber  Du  Hensigten  med  mit 
Komme,   fornemmer  Du  det  Helliges  Nærværelse  ?» 

«Ja,»  svarede  den  Døende  med  hørlig  Eøst, 
idet  hans  Øine  med  et  brændende  Blik  var  fæstet  til 
Æsken  med  det  hellige  Brød,  som  Præsten  holdt  i 
sin  Haand. 

Jørgens  Moder  drog  et  lettende  Suk,  da  hendes 
Øren  fornam  dette  ja;  hun  havde  frygtet  Modstand, 
da  hun  vidste,  at  hendes  Søns  Sjæl  havde  været  be- 
smittet af  kjætterisk  Vantro  ;  hun  takkede  Guds  Moder 
i  en  inderlig  Bøn,  fordi  der,  som  det  lod,  i  det 
yderste  JØieblik  var  kommen  Fred  i  hendes  Søns 
Hjerte  og  omtalte  det  ofte  siden  som  en  særlig  Naade 
fra  Himmelen. 

Præsten  fremsagde  nu  Syndsbekj endelsen,  det  saa 
kaldte  Confiteor,  paa  Dansk,  men  spækket  med  la- 
tinske Ord,  der  i  Fru  Annas  og  Kirstens  Øren  havde 
en  hellig  Klang.  Talende  i  den  Døendes  Navn  sagde 
han  med  høi  Røst: 

« Jeg  bekjender  for  G-ud  den  Almægtige,  for  den 
aller  saligste,    stedse   ubesmittede  Jomfru  Maria,    for 

den  hellige  Erkeengel  Michael,  for  den  hellige  Johan- 
nes den  Døber,  for  de  hellige  Apostle  Petrus  og  Jo- 
hannes, for  alle  Helgene  og  for  Dig,  o  Fader,  at  jeg 
har  syndet  saare  meget  i  Tanker,  Ord  og  Gjerninger 
—  mea  culpa,  mea  culpa,  niagna  mea  culpa!»* 

Der  gik  en  Skjelven  gjennem  den  Døendes  Le- 
geme, og  i  hans  Øine  tændtes  et  Glimt  af  opblus- 
sende Vildskab  og  Trods,  men  det  sluktes  brat,  og 
der  kom  intet  Ord  over  hans  Læber. 

Da  Præsten  havde  læst  Sy  ndsbekj  endelsen  til 
Ende  og  bedet  Absolutionen,  eller  den  præstelige  For- 
bøn, rakte  han  den  Døende  det  hellige  Brød,  idet 
han  sagde: 

«Tag  da  nu,  Broder,  Vandringsbrødet  i  vor 
Herre  Jesu  Christi  Legeme,  som  beskjærnie  Dig  mod 
den  onde  Fjende  og  fore  Dig  til  det  evige  Liv, 
Amen ! » 

Han  stak  Hostien  mellem  den  Døendes  tørre  Læ- 
ber, som  lukkede  sig  om  den.  Derpaa  bad  han  en 
kort  Ben,  udtalte  endnu  en  Gang  Velsignelsen  og 
sagde  saa  til  Fru  Anna: 

«Nu  have  vi  for  saa  vidt  bjerget  hans  Sjæl, 
ædle  Frue!  Begjærer  I,  at  vi  skulle  gjøre  mere  for 
at  hjælpe  den  gjennem  Skærsildens  Pine?» 

«Lad  læse  en  Messe,*  svarede  Fru  Anna,  som 
reiste  sig,  idet  hendes  Taarer  fløde,  «jeg  skal  runde- 
ligen  forskylde  Eder  den !  » 

Da  bøiede  Præsten  sit  Hoved  og  lod  see  et  vel- 
behageligt Smiil.   vinkede  ad  Ungbroderen,    og    begge 


min  Skyld,  min  Skyld,  min  store  Skyld! 

foiiode  de  hastigt  Kammeret,  som  Dagleiere,  der  ere 
glade  ved  at  have  forrettet  deres  Gjerning  og  ved 
atter  at  skulle  nyde  Friheden;  men  lige  som  Ung- 
broderen tradskede  ud  af  Døren  efter  Præsten,  ram- 
lende med  Vievandsspanden,  hørte  Fru  Anna  et  Raab, 
vendte  sig  om  og  saae  Kirsten,  knælende  ved  Sengen. 
Alt  var  forbi;   .Torgeir  havde  udaandet  i  hendes  Arme. 

Kirsten  græd  heftigt,  hendes  Moders  Taarer  flød 
mere  stille;  mens  hun  stod  med  Blikket  heftet  paa 
den  Dødes  skjønne,  marmorblege  Træk.  Hun  lukkede 
de  brustne  Øine,  og  da  hun  havde  gjort  det  og  vendte 
sig  om,  sank  Kirsten  i  hendes  Arme  og  græd  ved 
hendes  Biyst. 

«Han  smilte  til  mig,  kort  forinden  Dødsgysnin- 
gen  kom  over  ham, »  sagde  Kirsten,  da  de  havde  for- 
ladt den  Dødes  Kammer  og  stod  i  Sideværelset;  «han 
var  dog  god  alligevel,  Moder,  og  vilde  bleven  Eder 
og  Fader  til  Glæde,  hvis  ikke  —  o,  hvis  ikke  denne 
usalige  Fejde  var  kommen  over  os  og  havde  forstyr- 
ret Freden  ved  vor  Arne.» 

«Han  havde  Dig  kjær, »  svarede  Fru  Anna ;  «saa 
var  han  dog  en  god  Broder,  og  Du  kan  mindes  ham 
med  Kjærlighed;  men  han  havde  et  haardt  Sind  og 
var  ingen  god  Søn.  Mit  Hjerte  sammensnøres  ved 
at  tænke  derpaa,  Kirsten,  hvor  høit  jeg  har  elsket 
ham,  og  hvor  slet  han  lønnede  min  Kjærlighed  paa 
det  Sidste.  Jeg  tvivler  derom,  at  hans  Fader  tilgi- 
ver ham,  endogsaa  nu  i  hans  Grav.  Dog,  som  vi  nu 
haabe  og  troe,  at  Gud  Herren  og  alle  Hellige  have 
tilgivet  ham,  saa  bør  vi  nu  stræbe  efter  at  faae  lægt 
de  dj'be  Vunder,   han  slog  vore  Hjerter. » 

Fru  Anna  taug  et  Øieblik  og  drog  et  Suk ;  der- 
paa  sagde  hun: 

«Men  den  usalige  Fejde,  Kirsten,  som  bragte  det 
Onde  til  Frembrud  i  hans  Hjerte,  der  nu  ligger  bleg 
og  kold  derinde,  den  er  ikke  endt.  Den  samme  Sag, 
som  skilte  os  fra  ham,  mens  han  var  i  Live,  den 
skiller  os  end  fra  Dig.  Gaae  nu  til  Fru  Sophie  og 
drag  tilbage  til  Malmø  med  hende ! » 

Kirsten  vilde  gjøre  Indvendinger,  men  hun  læste 
i  sin  Moders  Aasyn,  at  Skilsmissen  var  uundgaaelig 
og  føiede  sig.  Heftigt  bevæget  tog  hun  Afsked  fra  sin 
Moder,  men  fornam  til  sin  Sorg,  at  den  Kjærlighed,  hen- 
des Ord  aandecle,  ikke  til  Fulde  blev  besvaret. 

Hun  drog  til  Malmø,  men  hendes  Moder  forblev 
i  Lund,  indtil  Jørgens  Liig  var  bleven  jordfæstet 
paa  Klostrets  Kirkegaard.  Derpaa  forlod,  hun  Skue- 
pladsen for  sit  Livs  største  Triumf,  haardeste  Yd- 
mygelse og  for  Rædsler,  som  hun  aldrig  kunde  glemme, 
og  drog  ene  og  sorgfuld  tilbage  til  sit  Hjem. 

Ingen  fortrædigede  hende,  eller  hindrede  hendes 
Heise.  Hun  naaecle  lykkeligt  "Wandaas,  fandt  Gaar- 
den  urørt  af  Fjendehaand  og  Besætningen  tro.  Hun 
besluttede  at  holde  den  som  et  sidste  Tilflugtssted  for 
sin  Huusbonde,  om  han  nødsagedes  til  at  flye;  men 
hendes  Tanker  fik  snart  en  anden  Retning,  og  hun 
selv  Nok  at  tage  vare,  da  gamle  Axel  Olufsen  kort 
efter  hendes  Ankomst  lagde  sig  paa  Sygeleiet,  og  hun 
paa  Ny  maatte  kjænipe  med  Døden,  med  lige  saa 
ringe  Udsigt  til  at  overvinde  Livets  Fjende,  som  for- 
rige Gang. 

Den    sørgelige    Efterretning    om  Nederlaget    ved 

Niels  Erahe.    II.  14 

Lund  havde  kuuust  den  Gamles  Hjerte;  han  havde 
ikke  mere  Livskraft  til  at  staae  imod. 

«Dette  bliver  min  Helsot,  >  sagde  han  til  Fru 
Anna,  «men  dog  vil  jeg  volde  Dig  nogen  Umage, 
forinden  Baandet  brister,  som  holder  min  Sjæl  til 
dette  usle  Legeme;  thi  jeg  fornemmer,  at  jeg  ikke 
vil  døe,  forinden  jeg  end  een  Gang  har  følt  Niels's 
Haand  i  min  og  hørt  hans  B,øst.» 

Derpaa  ventede  de  da  nu  Begge,  han  med  op- 
rigtig Længsel  efter  Forlosning,  hun  tænkende  med 
glædeblandet  Frygt  paa  det  Øieblik,  da  hun  atter 
skulde  slutte  sin  Huusbond  i  Favn  paa  det  samme 
Sted,  hvorfra  han  var  draget  ud  med  Haab  om  Seier, 
UK- n  hvor  han  nu  kun  ventedes  som  en  forfulgt 
Flygtning. 


Fjerde   Kapitel. 

Povel  Kjørning  og  Jomfruen. 


Samme  Dags  Aften,  som  Jakob  Thordsen  var 
vendt  tilbage  fra  Malmø  til  den  kongelige  Leir  ved 
Landskrone,  herskede  der  en  usædvanlig  Stilhed  baade 
i  den  beleirede  Stad  og  ved  Leiren. 

Det  var  en  deilig,  klar  Vaaraften,  Solen  var 
gaaet  straalende  ned  bag  Sjællands  fjerne  Skovban- 
ker, og  Kirkeklokkerne  i  Landskrone  havde  sunget 
deres  Aftensang  og  lyst  Fred  over  By  og  Land.  De 
sædvanlige  Raab  af  de  afløsende  Vagter  havde  lydt 
paa  begge  Sider,  og  nu  gik  Tappenslaget  i  Leiren. 
Trommehvirvelen  forkyndte  Landsknegtene,  at  nu  var 
Tappen  sat  i  Tønden,  og  der  maatte  ikke  skjenkes 
mere  01  den  Dag.  Saa  søgte  da  Alle  Hvile,  som 
kunde,  og  der  blev  saa  tyst,  som  i  den  dybeste 
Fred. 

Vagtposterne  i  Leiren  lode  sig  dog  ikke  af  Stil- 
heden forlede  til  at  vise  mindre  Agtpaa givenlied;  de 
holdtes  vaagne  og  paa  deres  Post,  ikke  saa  meget  af 

14* 

Frygt  for  Fjenden,  som  for  deres  egen  allestedsnær- 
værende Feltøverste.  Under  et  Felttog  nød  Ingen  i 
Hæren  mindre  Søvn.  end  Johan  Bautzoy.  Midt  om 
Natten,  naar  Landsknegtene  mindst  ventede  det,  kande 
hans  i  en  Kappe  indlryllede  Skikkelse  pludseligt  vise 
sig,  og  vee  dem,  om  han  fandt  dem  af  deres  Post, 
eller  sovende. 

Denne  Aften  følte  han  sig  greben  af  stor  Uro. 
Han  flygtede  for  at  blive  overrumplet  af  Bønderne, 
og  just  den  Omstændighed,  at  der  hele  Dagen  ikke 
var  bleven  løsnet  noget  Skud  fra  Fæstningen  og  ikke 
gjort  noget  af  de  sædvanlige  Udfald,  forekom  ham 
hos  en  ellers  saa  virksom  Modstander,  som  Søren 
Norby,  mistænkelig.  Endelig  vare  de  Speidere,  som 
han  havde  udsendt  for  at  indhente  Kundskab  om 
Bondehærens  Bevægelser,  mod  Forventning  udeblevne. 

Da  Natten  faldt  paa,  blev  hans  Telt  ham  for 
trangt,  og  han  besluttede  sig  til  selv  at  foretage  et 
Speiderridt.  Han  lod  Claus  Bilde,  som  allerede  for 
nogle  Dage  siden  var  indtruffen  til  Leiren  fra  Hel- 
singborg, kalde  til  sig,  og  denne  modige  og  aar- 
vaagne  Herre  kom  villigt  og  hurtigt. 

■Jeg  formaaer  ikke  at  sove,*  sagde  Johan 
Bantzov,  da  Hr.  Claus  traadte  ind  i  Teltet;  c  da  jeg 
forsøgte  derpaa,  red  Maren  mig,  og  jeg  havde  sære 
Drømme.  Det  tyktes  mig,  at  jeg  hørte  Bøndernes 
Hyl,  som  da  de  faldt  an  i  Dræbningen  ved  Lund  for- 
gangen Dag,  saa  jeg  vaagnede  i  stor  Forfærdelse  og 
troede,  at  de  vare  faldne  over  os,  og  alt  midt  i  Lei- 
ren. Hvad  om  vi  lode  vore  Heste  sadle  og  gjorde 
et  Bidt  ad  Staden  til?» 

«Det  finder  jeg  vel  betænkt  af  Eder,  Hr.  Jo- 
han,« svarede  Claus  Bilde.  Faren  er  overhængende, 
al  den  Stund  Otte  Stisen  snarest  maa  gribe  an.  Det 
er  ikke  at  tænkt-  paa  for  ham  ret  længe  at  holde 
Bønderne  saralede;  kommer  det  ei  til  Slag,  og  de 
øine  Bunden  paa  deres  Madposer,  da  skilles  de  og 
gaae  hver  til  Sit. 

sikke  ønsker  jeg  just  det, »  sagde  Johan  Bantzov, 
mig  lyster  end  een  Gang  at  muse  med  Otte  Stisen 
og  de  stridige  Hunde  af  Bønder  og  tugte  dem  saa, 
at  de  ingensinde  tiere  reise  sig  igjen;  men  jeg  frygter 
for  Udfald  fra  Staden  og  da  at  komme  mellem  en 
dobbelt  Ild.  Jeg  vilde  foretrække  at  rykke  ud  og 
gribe  an,  vidste  jeg  blot,  hvor  jeg  skal  søge  min 
Modstander;  fordømt,  at  vore  Speidere  udeblive;  jeg 
slutter  deraf,  at  Bønderne  ikke  ere  langt  borte  og 
have  opfanget  dem. 

«Vel,»  svarede  Claus  Bilde;  «men  lader  os  da 
begive  os  nogenlunde  mandstærke  ud  paa  dette  Katte- 
ridt. » 

«Lad  tyve  Byttere  sidde  op,  ■>  bød  Johan  Bantzov; 
<vælg  af  de  rappeste  \» 

*Inden  en  halv  Stund  skal  jeg  være  her  paa 
Pletten  med  dem, »  svarede  Claus  Bilde  og  vendte  sig 
for  at  gaae. 

«Hør, :>  sagde  Johan  Bantzov,  'lad  det  blive 
Jakob  Thordsen,  der  fører  dem;  han  seer  i  Mørke 
som  en  Kat  og  hører  som  en  Ygl^.-> 

"Han  sover  sødelig,,  svarede  Claus  Bilde  smi- 
lende ;  det  er  blot  et  Par  Stunder  siden,  han  kom 
fra   Malmø.      Han    havde    en    liden   Skærmydsel     paa 

Veien  hertil  med  nogle  Stimænd  af  Broder  Daniels 
Bande,  men  hug-  sig-  igjennem.  Dog  vil  han  flux 
være  paa  Benene,  thi.  for  at  fuldkomne  Lignelsen, 
da  er  han  aarvaagen  som  en  Støver;  men  sagde  jeg 
ham  disse  skjønne  Lignelser,  da  vilde  han  blive  høist 
fortørnet. » 

«Og  med  Retteø  svarede  Johan  Rantzov,  « thi 
han  er  en  ridderlig  Ungersvend ,  mig  fornemmelig 
kjær  formedelst  hans  freidige,  glade  Sind  og  store 
TJforfærdethed.  Jeg  bliver  i  godt  Lune  blot  ved  at 
høre  hans  Røst.>, 

«Da  bør  han  dog  i  Nat  væretaus,»  sagde  Claus 
Bilde  og  fjernede  sig.   — 

En  halv  Time  efter  rede  de  ud  af  Leiren,  idet 
de  gave  Vagtposten  ved  Udgangen  Feltraabet,  som 
var  « Jerusalem » . 

De  rede  fra  Ørje,  hvor  Leiren  laae,  og  over 
Bakkerne.  Der  gjorde  Johan  Bantzov  et  Øieblik 
Holdt  og  saae  over  ad  Landskrone  til.  Himlen  var 
klar,  Havets  Flade  lysnede,  og  de  kunde  see  Byens 
Omrids  og  Sanct  Johannes  Kirkens  Spiir,  som  teg- 
nede sig  skarpt  mod  den  lyse  Baggrund.  Hist  og 
her  bag  Byens  Volde  viste  sig  røde  Blus  af  de 
Baal,  Nattevagterne  havde  tændt.  Nu  og  da  hørte 
de  en  svag  Larm,  men  i  disse  Tegn  paa  Besætnin- 
gens Aarvaagenhed  var  der  intet  Foruroligende. 

« Med  Forlov,  Hr.  Johan, »  spurgte  Jakob,  «hvad 
gjelder  det  i  Nat?» 

«Blot  lidt  Legemsrørelse  og  frisk  Luft, »  svarede 
Johan  Rantzov  muntert,  idet  han  atter  satte  sin  Hest 
i  Grang,   og  de  Andre  fulgte  efter. 

«Af  baade  Dele  fik  jeg  i  Dag  Nok,»  sagde  Ja- 
kob i  samme  Tone,  «og  skulde  det  forundre  mig  høi- 
ligt,  om  Seierherren  fra  Lund  var  reden  ud  med  en 
Bidder,  en  Væbner  og  tyve  Ryttere  blot  for  at  ind- 
aande  Natteluften  og  kigge  Stjerner.* 

Da  loe  Johan  Rantzov  og  Claus  Bilde,  og  den 
Første  svarede : 

«Det  er  i  Aften  Korsmisse*.  Paa  denne  Dag 
var  det,  at  den  fromme  Fru  Helena  i  Jerusalem  fandt 
Frelserens  Kors,  af  hvilket  jeg  bærer  en  Splint  ved 
mit  Bryst.  Jeg  tænkte  da,  inden  Dagen  gik  til 
Ende,  at  fejre  den  paa  min  Viis,  og  red  jeg  nu  ud 
i  den  Forventning,  at  noget  Lykkeligt  vilde  hændes 
mig  —  det  skulde  Hr.  Frants  høre!  Hvorlunde 
havde  I  det  med  hinanden  paa  det  Bidt  til  Malmø, 
Jakob ?» 

« Vakkert  nok,;/  svarede  Jakob;  «jeg  sang,  og 
han  prædikede  over  den  Text,  jeg  havde  foresunget 
ham.» 

Da  loe  begge  Herrerne  igjen,  og  Claus  Bilde 
sagde : 

«Det  maa  have  været  en  munter  Gudstjeneste 
den,   hvor  I  var  Degn,  Jakob !» 

«Da  var  det  ramme  Alvor  med  hans  Prædiken, » 
svarede  Jakob.  <  Nu,  enddog  Manden  er  en  Kjætter, 
saa  leed  jeg  ham  godt,   og  vi  skiltes  som  Venner.« 

«Det  er  vel, »  sagde  Johan  Rantzov,  « thi  da  kan 
og  jeg,  som  siges  at  være  en  Kjætter,  vente  at  finde 
Naade  for  Eders  Øine.» 


*  den  3die  Mai. 

Jakob  tang  betuttet :  men  Johan  Eantzov,  som 
var  en  stor  Yen  af  Fritalenhed  og  Spøg,  lod  ham 
strax  mærke,  at  han  ikke  var  fortørnet,  men  tillige, 
at  nu  maatte  det  have  en  Ende  med  den  Snak. 

«G-uds  Kors,>  sagde  han,  « lader  jeg  mig  ikke 
der  af  eu  ung  Broder  Lystig,  som  I  er.  forlede  til 
at  gantes  og  ride  her  i  Taaget!  Lader  os  nu  tie  og 
see  os  vel  fore!  Vi  ere  redne  ud  for  at  speide,  Ja- 
kob Thordsen;  og  om  Nogen  af  de  Fjendtlige  skulde 
snuse  her  omkring,  og  vi  kunde  nappe  dem,  da  vilde 
det  være  mig  saare  kjært,  al  den  Stund  jeg  da 
maaskee  kunde  vorde  lidt  mere  vidende  om.  hvad  Hr. 
Severin  og  Otte  Stisen  have  fore,   end  jeg  nu  er. » 

«Nu,»  svarede  Jakob,  «om  jeg  tør  sige  min 
Mening,  da  slaaer  jeg  fur.  at  vi  ride  Xorden  om  Sta- 
den;  ad  den  Kant  gaae  de  meest  ud  og  ind.> 

Vel, »  sagde  Johan  Eantzov,  rid  forud  med  ti 
Eyttere  ad  den  Kant ;  vi  Andre  ville  følge  langsomt 
efter. » 

Jakob  bød  Halvparten  af  Bytterskaren  at  følge 
sig,  de  satte  sig  i  Trav  og  forsvandt  i  Mørket  ad 
en  Markvei,  som  Johan  Eantzov  saare  vel  kjendte; 
thi  han  havde  i  sit  Hoved  et  Kort  af  hele  Omegnen 
saa  tydeligt,  som  om  det  havde  ligget  prentet  for 
ham.  Selv  red  han  med  Claus  Bilde  og  Besten  af 
Bytterne  i  Skridtgang  hen  ad  den  samme  Yei,  idet 
han  af  og  til  gjorde  Holdt  og  lyttede. 

Bludseligt  lød  der  Baab  og  Yaabengny  ikke  langt 
borte,  de  satte  afsted  og  havde  ikke  redet  langt,  før 
de  kunde  høre  Jakob  Thordsens  Best. 

"Ho,   ho,    er   det  Eder, »    raabte  han:     «nu,    saa 

fik  vi  Eder  dog  omsider  og   nu   skal  I   faae  Tak  for 
sidst  i  Gudelev  Krat !  - 

« Forbandet  være  I,»  svarede  en  skarp,  pibende 
Røst,  « havde  min  Hest  ikke  snublet,  jeg  skulde  narret 
Eder  nu,   som  dengang.« 

«Gud  eller  Djævelen  vilde  det  anderledes,«  sva- 
rede Jakob;  «og  nu  ville  vi  snøre  Eder  en  Ejende: 
to  Gange  troer  jeg  ikke  slig  Ræv,  som  Eder.  Her 
hid  Mogens  og  Lasse,  snør  ham  Hænderne  sikkert  og 
fast  paa  hans  Ryg. » 

Hvem  tog  I?»  spurgte  Claus  Bilde,  som  kom 
først  til  Stedet. 

«Min  gode  Ven  Povel  Kjøming,»  svarede  Ja- 
kob, «om  I  mindes  ham  og  hvorlunde  han  pudsede 
mig  ved  Lyngby. » 

«Hvad  for  Karl  er  det?»  spurgte  Johan  Rantzov, 
som  nu  var  kommen  til. 

En  god  Mand,  men  dog  en  Prakker,  svarede 
Claus  Bilde;  « ellers  næst  Niels  Nielsen  af  Vandaas 
en  af  de  Værste,   en  stor  Forfører  af  Almuen.« 

«Kom  han  fra  Staden,  eller  vilde  han  derind, 
Jakob?*    spurgte  Johan  Rantzov. 

4 Han  kom  fra  Nør,»  svarede  Jakob,  «og  vilde 
da  vel  ind;   ikke  saa,  Povel  ?» 

Da  Povel  Kjørning  ikke  svarede ,  gav  Claus 
Bilde  ham  et  Stød  mellem  Ribbenene  med  sit  Sværd- 
fæste og  sagde: 

«Luk  Munden  op  og  giv  Svar,  Din  Hund' 

<Skjelder  I  en  god  Mand,  som  mig,  for  en 
Hund?«  raabte  Povel  forbittret.  "Er  jeg  Hund,  da 
er  I  det  selv,   Claus  Steensen. » 

«Far  med  Lempe, »  sagde  Johan  Bantzov ;  «ikke 
maa  vi  strax  ødelægge  Instrumentet,  naar  vi  ville 
have  Lyd  af  det.  Der  skal  ikke  times  Eder  noget 
Ondt,/  vedblev  han,  idet  han  vendte  sig  til  Povel 
Kjørning,  som  nu  stod  der  med  bagbundne  Hænder, 
«naar  I  blot  vil  svare  sanddru  paa  mine  Spørgs- 
maal.  Siig  mig,  hvdr  staaer  Bondehæren  og  hvor 
stærk  er  den?« 

<Tkke  veed  jeg  af  nogen  Bondehær,«  svarede 
Povel  kjækt;  «jeg  kommer  ikke  fra  Nør,  som  Jakob 
Thordsen  sagde,  men  fra  Sønder  og  agtede  mig  til 
Hjemmet,   da  Eders  Byttere  faldt  over  mig.» 

«Tro  ham  ikke,  Hr.  Johan!  Han  er  eu  stor 
Skalk  og  fræk  Oprører,«  sagde  Jakob,  «han  var 
med  i  Dræbningen  ved  Sølvitsborg,  saa  og  nu  ved 
Lund.» 

«Vi  ville  fritte  ham  en  Kjende,»  sagde  Johan 
Rantzov,  «men  Leiligbeden  er  ikke  god  her;  nu  flux 
tilbage  til  Leirenb 

«Sid  op,  Mogens,«  bød  Jakob;  «tag  ham  foran 
Dig  paa  Hesten ! » 

Mogens  steg  til  Hest,  to  af  Bj'tterne  greb  Povel 
ved  Benene,  Mogens  tog  ham  i  Kraven,  og  i  et  Nu 
sad  han  foran  Mogens  paa  Hesten. 

«Hold  ham  nu  godt  fast,  Mogens,«  bød  Claus 
Bilde,    «og  I  Andre  slutter  Kreds  om  dem!« 

«Jeg  skal  favne  ham,  som  var  han  min  Hjer- 
tenskjær, «  svarede  Mogens,  Bytterne  loe,  og  saa  rede 
de  tilbage  til  Leiren.   — 

Kort  efter  befandt  Povel  Kjørning  sig  i  et  Telt, 
som  benyttedes  til  Baadslagning   og  i  anden  særdeles 

Foranledning-,    og-    som    var    opslaaet    tæt     ved    Felt- 
øverstens eget. 

Han  var  ikke  i  noget  behageligt  Selskab.  For- 
uden Hr.  Johan  selv.  Claus  Bilde  og  Jakob  Thordseii, 
vare  til  Stede  Hærens  Profos,  Jørgen  Schiinmel,  med 
sin  Stav  i  Haanden.  Tegnet  paa  hans  Værdighed 
som  Retsbetjent.  Mogens  og  to  haandfaste  Stokke- 
knegte,  Folk,  der  vare  i  samme  Grad  frygtede  og 
hadede  af  Landsknegtene. 

En  Tranlampe  stod  paa  et  Bord  og  kastede 
osende  sit  Skjær  paa  Povel  Kjørnings  blege  Ansigt, 
der  sjmtes  end  blegere  i  Modsætning  til  hans  rode 
Næse.  Hans  sky  Blik  gik  fra  den  Ene  til  den 
Anden,  men  han  skjønnede  at  der  ikke  var  Trøst 
for  ham  at  hente  hos  Nogen  af  dem,  ikke  engang 
hos  Jakob  Thordsen,  intet  Glimt  af  Medlidenhed  i 
de  kolde  Blikke,   og  Alle  vare  de  tause. 

«Gamper  tøver  længe,--  sagde  omsider  Johan 
Rantzov:    «lad  see  efter  ham!- 

Gainper,  det  var  Skarpretteren:  en  af  Stukke- 
knegtene  forlod  Teltet,  og  Johan  Rantzov  tog  saa 
til  Orde  og  sagde  med  et  barskt  Smiil  til  den 
ulykkelige  Fange,   som   stod  bagbunden  for  ham  : 

I  seer,  at  vi  gjøre  Ære  af  Eder,  som  siger 
at  I  er  en  god  Mand,  i  det  vi  nu  ville  lade  Eder 
forhøre  paa  ret  Yiis,  at  det  kan  vorde  vidnefast, 
hvad  vi  have  gjort.  Dog.  lader  os  nytte  Tiden! 
Løser  hans  Baand,  klæder  ham  af  og  ransager  ham 
til  Skindet \» 

Stokkeknegten  og  Mogens  greb  ham,  løste  Rebet, 
drog  Klæderne  af  ham    og  ransagede    dem,    i   det   de 

baade  vendte  Lommerne  og  befølte  hver  Søm;  men 
de  fandt  intet  Brevskab  bos  barn,  blot  en  Pung  med 
nogle  Klippinge  i.  Derpaa  iførte  de  barn  igjen 
Klæderne,  og  i  det  Samme  droges  Forhænget  til 
Side,  og  en  skummel  Karl  i  en  rød  Kittel  traadte 
ind.  ledsaget  af  en  Svend,  der  bar  nogle  høist  mis- 
tænkeligt udseende  .Ternredskaber. 

«Tag  det  ikke  til  Mistykke,  at  det  varede  lidet, 
forinden  jeg  kom,»  sagde  Skarpretteren,  i  det  ban 
bukkede  dybt  for  Hr.  Johan;  «jeg  lagde  Veien  om 
ad  Runddelen  for  at  see  efter,  om  Alt  i  fornødent 
Fald  der  var  i  Orden. » 

Alle  vidste ,  hvortil  ban  sigtede.  Han  havde 
efterseet  den  transportable  Galge,  som  en  Hær  altid 
førte  med  sig ,  og  som  var  opstillet  paa  Leirens 
All  armplads. 

»Lad  see  først, »  sagde  Hr.  Johan;  «maaskee 
faae  vi  ei  Brug  for  Strikken.  Jørgen  Schimmel  skrid 
nu  til  Værket ! 

Jørgen  Schimmel  traadte  nu  hen  til  Fangen,  be- 
rørte ham  med  sin  Stav  og  besvor  ham  sanddru  og 
oprigtigt  at  besvare  alle  de  Spørgsmaal,  der  vilde 
blive  ham  gjorte. 

I  Begyndelsen  gik  Forhøret  glat  nok ;  thi  Povel 
kunde  paa  Grund  af  Jakob  Tkordsens  Kjendskab  til 
ham  ikke  fornegte  sit  Navn,  og  heller  ikke  voldte 
det  ham  Forlegenhed  at  opgive,  i  hvilket  Ærinde  han 
skulde  være  reden  ud.  Han  havde  været  Sønder  paa, 
sagde  han,  for  at  kjøbe  nogle  Øxne  til  sin  Gaard, 
da    Otte  Stisen    havde    plyndret    hans   Besætning,   og 

herom  fortalte  han  omstændeligt  og-  med  stor  Tunge- 
færdighed. 

Det  er  haardt,»  sagde  han  til  sidst,  <at  jeg, 
sum  har  maattet  lide  ilde  af  den  ene  krigsførende 
Part,   nu  skal  torteres  af  den  anden. » 

»Hvad  siger  I  til  den  Forklaring,  Jakob  Thord- 
sen?«   spurgte  Johan  Eantzov. 

At  den  er  puur ,  skjær  Løgn  fra  Ende  til 
anden, »  svarede  Jakob;  »jeg  nærer  ingen  Tvivl  om, 
at  han  var  paa  Veien  til  Landskrone ,  kommende 
Nord  fra,   sikkerlig  med  en  Melding  fra  Otte  Stisen.« 

Johan  Eantzov  gav  Jørgen  Schimmel  et  Muk, 
og  denne  sagde  til  Fangen: 

»Eftersom  Du  saalunde  holder  os  hen  med  falske 
Foregivender,  og  vi  skjønne,  at  Du  er  en  stor  og 
fræk  Løgner,  ville  vi  gjøre  kort  Proces  med  Dig. 
Gramper  hid  med  Jomfruen  og  lad  hende  give  ham 
et  lidet  Haandkys!« 

Gramper  kom  med  den  fatale  Skruering,  der  kaldtes 
saa,  clreiede  paa  Skruen  som  for  at  prøve  dens  Gang 
og   sagde  med  et  Grin: 

'  Mig  tykkes,  det  burde  være  hed  Malling*,  det 
virker  ulige  bedre;  han  vil  da  bekjende  strax.-. 

Vi  have  nu  ei  Stunder  til  at  gløde  Jomfruen,« 
svarede  Johan  Eantzov,   »prøv  først  den  kolde !» 

<Saa  gjør  Din  Pligt,  Gramper!«  sagde  Pro- 
fossen. 

Angstens  Sved  stod  Povel  Kjørning  paa  Panden. 
Havde    han    havt  Haab    om    at    vinde  Noget    ved    et 


Af  Malle,  en  Ring. 

Forræderi,  da  vilde  lian  ikke  skyet  at  begaae  det  og 
røbe  sit  sande  Ærinde,  men  han  indsaae,  at  lians 
Bødler  vilde  have  Sandheden  ud  af  ham  for  Intet, 
og  i  det  han  betænkte,  hvor  Meget  der  stod  paa 
Spil,  viste  han  til  Jakob  Thordsens  Forundring  det 
Mod  at  holde  Stand.  Uagtet  Profossen  endnu  en 
Gang  opfordrede  ham  til  at  sige  Sandheden,  fastholdt 
han  dog  sin  første  Forklaring. 

Stokkemændene  "greb  da  fat  paa  ham ,  og  Garn- 
per  satte  Jomfruen  paa  hans  høire  Haands  Tommel- 
finger. Han  udholdt  Pinen  en  kort  Stund,  men  snart 
blev  det  ham  dog,  uagtet  Jomfruen  var  kold,  for 
hedt,  han  udstødte  et  Brøl  af  Smerte,  og  raabte,  at 
han  vilde  bekjende.  Skruen  blev  da  løsnet,  Jom- 
fruen taget  af  og  den  halvt  knuste  Finger  forbunden. 

«Hr.  Johan,'  sagde  han,  endnu  stønnende  af 
Smerte,  «om  jeg  nu  siger  Eder  Alt,  hvad  Løn  faaer 
jeg  da?» 

<-Du  har  forskjertset  al  Løn  ved  Din  Løgn, » 
svarede  Johan  Bantzov.  i  det  han  nu  barskt  duttede 
ham-,  « siger  Du  Sanden,  da  skjenker  jeg  Dig  Livet, 
men  befindes  det,  at  Du  atter  lyver,  da  vorder  Du 
paa  Stand  klynget  op.-> 

«Gud  naade,  hvor  uchristelig  haardt  I  farer 
frem !  >   udbrød  Povel,  nær  ved  at  briste  i  Graad. 

«Nu  ingen  Tvinen ,  men  gjør  Sagen  hurtigt 
klar,«  sagde  Jørgen  Scliimmel.  <Hvor  agtede  Du 
Dig  hen?« 

■  Til  Landskrone,«  svarede  Povel  i  en  ynkelig 
Tone. 

«I  hvad  Ærinde?« 

«At  anmelde  for  Hr.  Severin  Otte  Stisens  Komme 
med  Hæren  i  Morgen.) 

Grals  Kors.  alt  i  Morgen!*  udbrød  Johan 
Rantzov  og  sprang  op  fra  den  Feltstol,  lian  havde 
siddet  paa.      *  Hvor  ere  de.? 

Da  jeg  red  fra  dem  en  Stund  før  Solnedgang, » 
svarede  Povel,  da  stode  de  ved  Hesslunde  og  vilde 
holde  Rast  der  i  Xat.» 

«Hvor  mandstærke  ere  de?»  spurgte  Johan 
Rantzov  videre. 

Der  viste  sig  et  ondskabsfuldt  Glimt  i  Povel 
Kjornings  smaa,  sorte  Øine ;  formodentlig  haabede 
han  at  kyse  Johan  Rantzov  ved  at  nævne  et  stort 
Tal,   thi  han  svarede: 

-Ikke  veed  jeg  det  saa  nøie,  dog  siges  der, 
at  de  ere  tolv  tusinde  Mand,  og  der  strømmer  stadigt 
flere  til. » 

«Blot  Bønder?« 

-Jeg  veed  ikke  rettere, »   svarede  Povel  tøvende. 

«Er  Xiels  Xielsen  deriblandt?* 
Xei ,     han    er    i    Landskrone ,     lidende     af    sit 
Saar. » 

Johan  Rantzov  tang  grundende,  men  Claus  Bilde 
sagde : 

«See,  see,  lille  Povel,  det  var  en  anden  Snak,  end 
den  om  Øxenkjøb!» 

Hr.  Claus,:,  sagde  Johan  Rantzov  og  vendte 
sig  brat  til  ham,  «jeg  haver  nu  taget  min  Beslutning. 
Det  er  min  Agt  at  bryde  op  paa  Stand  med  vor 
ganske  Hær,  saa  vi  kunne  være  ved  Hesslunde  i 
Morgen  i  Dagbrækningen  og  gribe  an.     Vi  ville  lade 

Folkene  vække  i  Stilhed  og  lægge  frisk  Ved  til 
Vagtblussene,  inden  vi  drage  af.  Gaae  til  Enderlin 
og  væk  kam,  jeg  gaaer  selv  til  Eeinvald,  og  I, 
Jakob  Thordsen,  gaae  til  Hr.  Axel  og  giv  kam  Be- 
sked ! » 

Da  de  Begge  havde  fjernet  sig,  sagde  han  til 
Skarpretteren,    idet    han  pegede  paa  Povel  Ivjørning: 

<Slut  den  Karl  i  Bøile  og  Jern!  Sæt  ham  paa 
Din  Kærre  og  gjør  Dig  rede  til  at  drage  med;  Du 
maa  indestaae  mig  for  Fangen   med  Dit  Hoved  l»   — 

En  Time  efter  var  hele  Hæren  paa  Benene  og 
rykkede  i  Stilhed  ud  af  Leiren  og  Nord  paa. 


Femte   Kapitel. 

Naade  paa  Tilkaar. 


De  stødte  sammen  ved  Bnmketofte  Lund.  Det 
var  høilys  Dag,  da  Johan  Eantzov  og-  hans  faatallige 
Krigerskare  fra  Bakkerne  Syd  for  Hesslunde  By  saae 
for  sig  den  store  Bondehær,  som  var  i  Færd  med  at 
hiyde  op  for  at  drage  Sønder  paa  og  overrumple 
ham,  der  nu  atter  var  kommen  sin  Modstander  i  For- 
kjøbet. 

Morgensolens  Lys  faldt  lige  paa  de  uordnede 
Hobe  og  viste  Johan  Rantzovs  øvede  Øie  Bondehæren 
i  hele  dens  taktiske  Svaghed :  men  den  var  hans  Hær 
næsten  ti  Gange  overlegen  i  Antal,  og  den  havde  en 
god  Stilling  med  Skoven  i  Ryggen.  Ikke  desto 
mindre  betænkte  han  sig  ikke  et  Øieblik,  han  lod 
strax  give  Signalet  til  Angreb-,  Trommerne  rørtes, 
Trompeterne  skingrede,   og  Kampen  begyndte. 

Først  faldt  Axel  Brahe  an  med  Bytteriet,  hvis 
Indhug  strax  bragte  Forvirring  blandt  Bønderne,  men 
de  samlede  sig  dog  igjen  og  gjorde  tapper  Modstand. 

Niels  Brahe.    II.  15 

Da  brød  de  kongelige  Laudsknegte  frem  i  sluttede 
Rækker,  med  vaiende  Faner  og  fældede  Laudser,  og 
Virkningen  af  dette  Angreb  blev  knusende.  Bønderne 
vege,  de  forreste  Skarer  trængte  paa  de  bagerste, 
og  efter  en  kort  Skærmydsel  endte  det  med  en  vild 
Flugt  ind  i  Skoven. 

Det  var  atter  de  velbevæbnede  og  øvede  Lauds- 
knegte, sammenholdte  af  Disciplinens  faste  Baand, 
som  gjorde  Udslaget.  Om  alle  Datidens  Kampe,  lige 
fra  de  store  Slag  ved  Ravenna  og  Pavia  og  ned 
til  Skærmydsler,  som  denne,  kan  det  siges,  at  i  dem 
fødtes  Dæmonen,  Nutidens  rationelle  Krigskonst. 

Men  nu  kunde  Landsknegtene  let,  grebne  af  vild 
Blodtørst,  som  de  alle  vare,  baade  Befalingsmænd 
og  Menige,  have  forskjertset  deres  Seier.  De  lode 
et  vildt  Raab  hore  og  begjærede  Tilladelse  til  at 
kaste  Landserne  for  at  bryde  ind  i  Skoven  og  der 
gjøre  det  af  med  Bønderne  med  de  korte  Vaaben. 

«Til  Skoven,  til  Skoven b  raabte  de  og  med 
deres  Øverste,  Beinvald  von  Heidersdorff  i  Spidsen, 
styrtede  de  derind. 

Nu  opstod  der  mellem  Træerne  et  vildt  Haand- 
niænge;  thi  da  Bønderne  saae  deres  Modstandere 
komme  uden  de  lange  Spyd,  vendte  flere  af  dem  om 
og  satte  sig  tappert  til  Modværge;  men  de  bukkede 
dog  under,  uden  Fører  og  Sammenhold,  som  de  vare, 
og  til  sidst  blev  det  et  saa  gruopvækkende  Myrderi, 
at  Axel  Brahe  og  flere  af  de  adelige  Herrer  lagde 
sig  imellem. 

-Dette  er  unyttig  Blodsudgydelse, »  sagde  Hr. 
Axel;    «ere    saa    Bønderne   dog    og   vore   Landsmænd 

og  Underdaner:   der  bliver  for  mange  Enker,  og  vore 
G-odser  lægges  øde.  > 

Nu.  .  svarede  Johan  Rantzov,  « Tugtelsen  har 
nu  vel  og  været  god  og  nok.  5 

Han  lod  Trommerne  røres  for  at  kalde  Lands  - 
knegtene  tilbage  til  Fanerne,  og  da  de  nu  selv  vare 
trætte  af  at  myrde,  kom  de,  drivende  en  stor  Hob 
Fanger  foran  sig. 

Johan  Eantzov  lod  sit  Blik  glide  søgende  over 
dem  og  udbrød: 

-Men  hvor  er  Otte   Stisen ? 

"Jeg  saae  ham  ved  Udkanten  af  Skoven, »  sva- 
rede Jakob  Thordsen,  «men  det  var  strax,  da  vi  faldt 
an:   siden  har  jeg  intet  fornummet  til  ham.  > 

De  andre  Befalingsmænd  havde  end  ikke  seet 
ham.  hvorfor  Fangerne  bleve  adspurgte.  En  af  dem 
raabte  i  stor  Forbittrelse : 

"Otte,  han  flyede  som  en  Nidding  strax  efter  det 
første  Anfald. 

Det  var  da  ikke  usandt,  hvad  Alhed  sagde  om 
ham  i  Lund,   at  han  forstod  at  hytte  sig! 

Johan  Eantzov  loe ,  og  de  andre  Herrer  med : 
men  Eeinvald  von  Heidersdorf  sagde: 

En  fiffig  Hund.  den  Otte  Stisen!  Han  kjendte 
sine  Folk  og  vidste,  hvad  Ende  det  vilde  tage,  naar 
hans  Bønder  skulde  fegte  mod  os  ene,  uden  Hr. 
Severin  og  hans  Knegte;  klogt  gjorde  han  i  at  sal- 
vere sig ! 

}Ien  Bøndernes  Forbittrelse  over  hans  feige 
Flugt  var  saa  stor,  at  den  ikke  blot  gav  sig  Luft 
senere  i  Smædevers  over  ham,  men  væsentligt   bidrog 

15* 


228 

til,  at  de  smede  deres  Yaaben  og  kom  i  store  Skarer 
for  ved  frivillig  Underkastelse  at  faae  lempeligere 
Kaar,  ja  endogsaa,  som  vi  snart  skulle  see,  forledte 
dem  til  en  skammelig  Udaad  blot  for  at  være  deres 
Tyran  til  Behag. 

Han  var  Kampens  Skueplads  nær,  uden  at  Nogen 
endnu  havde  nogen  Anelse  derom:  men  pludseligt 
hortes  der  en  skingrende  Fanfare  fra  Landskrone- 
Yeien,  og  en  Skare  Ryttere  saaes  nærme  sig  i  fuld 
Fart  paa  deres  svedige  Heste. 

«Guds  Kors!  udbrød  Johan  Rantzov,  « der  have 
vi  jo  Hr.   T}Tge,   Hr.  Henrik  og  alle  de  Andre !» 

T}rge  Krabbe  var,  som  Johan  Rantzov  siden  fik 
at  vide,  i  Dagbrækningen  indtruffen  fra  Lund  med  en 
Del  af  det  erobrede  Skyts  og  havde  ventet  at  blive 
modtaget  af  den  betrængte  Hr.  Johan  som  en  frel- 
sende Engel,  da  han  til  sin  store  Forundring  saae, 
at  baade  Hr.  Johan  og  Hæren  vare  bortfloine,  saa 
der  i  Leiren  kun  fandtes  nogle  udstillede  Vagtposter, 
nogle  Trosknegte  og  Landsknegtenes  Kvinder. 

Hans  Forundring  steg  dog  snart  til  Harme. 
Han  lastede  Johan  Rantzov  for  hans  lilsindethed,  at 
han  med  saa  ringe  en  Styrke  havde  vovet  sig  ud  mod 
Bønderne,  og  efter  et  kort  Ophold  red  han  videre 
Nord  paa  for  at  see  hvad  der  var  bleven  af  ham  og 
muligt  komme  ham  til  Hjelp  med  sine  Ryttere. 

Nu  var  han  paa  Pletten  og  erfoer,  at  Seiren 
allerede  uden  hans  Bistand  var  vunden.  Han  saae 
ophidset  ud  og  hilste  Johan  Rantzov  med  Kulde. 

«Ved  min  Helgen,  Hr.  Johan, »  sagde  han,  «I 
sparer  ei  paa  Skosaalerne;   Om  I  først  havde  skikket 

Bud  til  mig  i  Lund,  da  kunde  Leiren  forud  været 
sikkret  ved  Arkeliet,  hvad  nu  uden  Eders  Medvirk- 
ning er  skeet. » 

"Der  var  ved  min  Ridderære  ei  Tid  til  Bud- 
renden, »  svarede  Johan  Rantzov  smilende ;  « men  vel 
at  I  kom  og-  oprettede  min  Forseelse,  at  jeg  løb  fra 
Leiren  og  lod  den  skøtte  sig  selv,  mens  jeg  slog 
Bønderne ! » 

-Ja,  Gud  og  alle  Hellige  være  priset,»  udbrød 
Tyge  Krabbe  og  vendte  JØinene  mod  Himmelen,  «at 
Lykken  var  Eder  god,  saa  I  slap  vel  fra  det  Vove- 
stykke! > 

« Sikkerlig  er  det  Gud  Herren,  der  giver  Seier, » 
svarede  Johan  Rantzov ,  «men  denne  var  dog  let 
vunden,  og  ikke  var  her  stor  Hæder  at  hente  for  os. 
Dog  vil  Seierens  Frugt  ikke  være  saa  ringe,  thi 
hermed  er,  skulde  jeg  troe,  det  ganske  Skaane  be- 
tvungen og  atter  Kong  Frederik  underlagt,  alene  paa^ 
de  to  faste  Padse,  Landskrone  og  Sølvitsborg  nær. 
Nyt  I  nu  Seiren  og  ting  selv  med  Bønderne !  » 

Men  Bønderne  bleve  blege  om  Kind,  da  de  er- 
foer,  at  Tyge  Krabbe  var  kommen.  <Mon  han  vil 
holde  det  Lejde,  Hr.  Johan  har  givet  os?«  spurgte 
de  hverandre;      skulle   vi  nu  hugges   ned  for  Fode?> 

De  høie  Herrer  holdt  nu  der  og  raadsloge  med 
hverandre  om ,  li  vad  der  skulde  gjøres  med  dem. 
Bønderne  kunde  ikke  høre,  hvad  de  sagde,  men  de 
skjønnede,  at  baade  Hr.  Johan  og  Hr.  Axel  talte 
ivrigt,  og  det  lod  til,  at  de  vare  uenige  med  Hr. 
Tyge.  Bønderne  fattede  da  Haab  om,  at  de  andre 
Herrer  vilde    tøile  Tyge  Krabbes  Grumhed,    og    deri 

toge  de  ikke  fe  il.  Der  viste  sig  intet  Tegn  til,  at 
der  skulde  hænges,  halshugges  og  steiles;  men  den 
hele  Skare  Bønder,  vel  et  Par  tusinde  Mand,  blev 
omringet  af  Landsknegtene  og  drevet  længere  ud  paa 
Sletten. 

Der  kom  Tyge  Krabbe  og  de  andre  Herrer  til 
dem,  og  da  Hr.  Tyge  red  frem  og  hans  onde  Øine 
hvilede  paa  dem,  blottede  de  ydmygt  deres  Hoveder. 
Han  slog  op  med  Haanden  og  talte  dem  til. 

«I  havde  ikke  fortjent  bedre,«  sagde  han  med 
et  gnistrende  Blik,  <end  at  klynges  op  Alle  til  Hobe 
og  klæde  Steile  og  Hjul.  I  have  reist  Eder  imod 
Eders  lovlige  Øvrighed,  Eders  Herre  og  Konge,  og 
lyttet  til  formastelige  Voldsmænds  onde  Baad.  I  have 
grebet  til  Vaaben,  fejdet  os  paa,  hærjet  Landet  og 
lagt  vore  Gaarde  øde.  Blodstyrtning ,  Mord  og 
Brand,  det  haver  været  Eders  Idræt  nu  i  tvende 
Maaneder.  Dog  vil  jeg,  den  ædle  Herre  og  strenge 
Bidder  Hr.  Johan  Bantzov  af  Bredenborg  til  Ære, 
holde  det  Lejde,  han  gav  Eder  og  ikke  jeg.  I 
skulle  slippe  herfra  med  Livet,  saa  mange  som  her 
ere  til  Stede  og  have  overgivet  Eder,  men  paa  Vil- 
kaar ! » 

Han  tang ,  og  der  herskede  Dødsstilhed  om- 
kring ham. 

« Først, »  sagde  han  langsomt  og  med  tydelig 
Bøst,  »sværge  I  nu  paa  Stand  atter  Kong  Frederik 
Troskab  og  Huldskab ! » 

«Vi  sværge !»  raabte  Bønderne  og  rakte  den 
høire  Haand  med  tre  fremrakte  Fingre  i  Veiret. 

Tyge    Krabbe    lod   Blikket    løbe    over    den    hele 

Skare    og    blev    vaer  en  lille  Hob,    som    ikke    havde 
rakt  Hænderne  i  Veiret. 

«Hvo  er  det  hist  henne,  som  negle  at  hylde 
Kong-  Frederik  og  sværge?     spurgte  han  barskt. 

Der  blev  ham  svaret,  at  det  ikke  var  Bønder, 
men  nogle  Borgere  fra  Aahuus. 

~  Lige  meget, »  raabte  han,  *  Borgere  eller  Bønder, 
I  maa  Alle  sværge ! » 

De  Aahuus  Bymænd  gave  sig  da  og  rakte  Hæn- 
derne i  Veiret,   i  det  de  sagde:    « vi  sværge!« 

Da  tog  Tyge  Krabbe  atter  til  Orde  og  sagde: 
Dernæst  maa  I  love  og  tilsige  mig,  ikke  blot 
at  afholde  Eder  fra  ny  Reisning,  men  ogsaa  at  være 
os  behjelpelige  med  at  paagribe  Alle,  som  have  været 
Hovedmænd  for  dette  Oprør,  ja  dræbe  dem  om  de 
gjøre  Modstand:  og  hvo  der  ikke  vil  indvilge  heri 
og  negter  det,  hans  Huus  skulle  I  tilnagle  og  op- 
brænde det  med  hans  Hustru  og  Børn!» 

Bønderne  tang  forfærdede ;  ikke  een  Haand  op- 
raktes,  ikke  eet  Ja  lød. 

«No,»  raabte  Tyge  Krabbe,  c  have  I  ikke  hørt 
mine  Ord?« 

Da  lod  nogle  Stemmer  sig  høre. 

»Vi  love  det,«  sagde  de,  og  Flere  gjentoge 
Ordene;  de  gik  gjennem  Skaren  som  en  hendøende 
Mumlen. 

Men  da  traadte  en  af  de  Aahuus  Bymænd  frem, 
og  det  var  den  kjække  Niels  Esbenisen. 

«I  kan  tage  mit  Liv,  om  I  vil,  Hr.  Tj-ge,« 
sagde  han,  «men  ingensinde  giver  jeg  sligt  forsmæde- 
ligt Løfte   fra    mig,    eller  vil   besmitte   mine  Hænder 

med  slig  uchristelig,  uhørt  Grumhed;    og    mine  Med- 
brødre tænke  heri,  som  jeg.  > 

«Paa  dem,  hug  dem  ned,  de  arge  Forrædere !» 
raabte  Tyge  Krabbe  rasende. 

Da  var  det,  som  om  nogle  af  Bønderne  bleve 
grebne  af  Vanvid.  De  toge  nogle  af  de  Værger, 
der  laae  henkastede  i.  Dynger,  kastede  sig  over  Niels 
Esbernsen  og  de  andre  Borgere  og  huggede  dem  ned 
for  Tyge  Krabbes  Øine. 

Bet  saa!»  raabte  han  med  vild  Glæde,  «nu 
have  I  givet  mig  Beviis  paa  Eders  Troskab,  og  jeg 
tager  Eder  til  Naade.  Hvad  I  ellers  skulle  bøde 
med  Pungen,  derom  ville  I  til  sin  Tid  faae  Besked; 
men  jo  villigere  I  ere  til  at  udlevere  Eders  Førere, 
at  de  kunne  vorde  afstraffede,  desto  lempeligere  skulle 
I  slippe.  Fornemmelig  forlange  vi,  at  I  udlevere 
Otte  Stisen,  om  I  kunne  faae  Fingre  i  ham.» 

Dertil  raabte  Bønderne  saare  villigt  ja,  og  nu 
tik  de  Frihed  til  at  drage  »bort  og  søge  til  Hjemmet. 
Dog  fik  nogle  af  dem  det  Hverv  først  at  hidskaffe 
Vogne  fra  Hesslunde  til  de  saarede  Landsknegtes  og 
Bytteres  Befordring;  de  Faldne  bleve  jordede  paa 
Stedet. 

Derefter  nød  de  kongelige  Byttere  og  Lands- 
knegte  en  kort  Hvile  og  forfriskede  sig,  inden  de  til- 
traadte  Tilbagemarschen,  der  ikke  turde  udsættes; 
men  da  Veistrækningen  mellem  Hesslunde  og  Ørje  ved 
Landskrone  kun  udgjør  to  Mile,  vilde  det  være  mu- 
ligt for  Hæren  at  naae  Leiren  inden  Natten ;  thi  den 
besværedes  ikke  af  synderligt  Tros. 

Tyge    Krabbe,    Johan    Bantzov,     Claus    Bilde, 

hans  Svoger  Knud  Pedersen  Gyldenstjerne  og  de  øv- 
rige adelige  Herrer  og  Befalingsmænd  havde  leiret 
sig  paa  en  Grønning  neden  for  Skoven  og  nøde  just 
der  deres  Maaltid.  da  Bønderne  vendte  tilbage  med- 
bringende de  begjærede  Vogne. 

Paa  en  af  dem  sad  to  Fanger  med  bagbundne 
Hænder,  og  da  Claus  Bilde  og  Knud  Pedersen  Gyl- 
denstjerne fik  Øie  paa  dem,  sprang  de  begge  op  med 
et  Glædesraab,  thi  Fangerne  vare  Otte  Stisen  og 
Broder  Daniel.  Med  disse  To  havde  de  Herrer  en 
stor  Regning  at  afgjøre,  da  de  beskyldte  Otte  Stisen 
for  at  have  ladet  Lyngbygaard  afbrænde,  som  de 
eiede  i  Forening,  Knud  Pedersen  dog  den  største 
Part  af  den,  og  Broder  Daniel  havde  beviisligt  af- 
brændt og  plyndret  Claus  Bildes  Fædrenegaard,  Lyngs- 
gaard,  uden  at  tale  om  deres  øvrige  Mellemværende. 
Begge  Synderne  havde  jo  tillige  hver  paa  sin  Tiis 
spillet  saa  fremragende  en  Bolle  i  Fejden,  at  deres 
Indbringelse  som  Fanger  vakte  det  største  Bore  i  den 
hele  Forsamling,  og  alle  Herrerne  stimlede  sammen 
om  dem,  da  Bønderne  kom  slæbende  med  dem. 

«Nu  have  vi  indfriet  et  af  vore  Løfter. »  sagde 
Bøndernes  Fører,  «og  vi  gjorde  det  villigt  og  gjerne, 
thi  denne  forløbne  Munk  er  en  Fgjerningsmand,  og 
hvad  Otte  Stisen  angaaer,  da  skal  det  ikke  fortryde 
os,  om  han  mister  sin  Knap;  thi  først  har  han  op- 
hidset os  til  at  gribe  til  Vaaben  og  siden  som  en 
Skalk  og  Forræder  ladet  os  i  Stikken.  Saa  haabe 
vi.  Hr.  Tyge,  at  I  nu  regner  os  denne  vor  Troskab 
til  Gode!. 

Visselig  .skal   jeg   det,  >    svarede   Tyge  Krabbe 

og  klappede  Bonden  paa  Skulderen,  « fornemmelig,  at 
I  indbragte  Otte  Stisen,  som  næst  Hr.  Severin  selv 
er  Hovedmanden.  Dog  vil  jeg  vide  Eder  end 
større  Tak,  kunde  det  engang  lykkes  Eder  at  faae 
Fingre  i  Niels  Brahe;  forglem  ikke  det!» 

Banderne  saae  til  hverandre  og  gave  intet  Svar; 
men  de  tænkte  Alle  som  En,  at  Intet  skulde  formaae 
dem  til  at  lægge  Haand  paa  den  Mand,  Tyge  Krabbe 
der  havde  nævnet. 

Knud  Pedersen  Gyldenstierne  var  imidlertid  røget 
i  Otte  Stisen  og  havde  grebet  ham  i  Kraven. 

Du  tilhører  mig,  Din  fordømte  Nidding  og 
Morbrænder,  raabte  han,  < nu  skal  Du  ret  snart 
lide  Døden ! » 

Men  Otte  Stisen  rystede  ham  af  sig  og  sagde, 
idet  han  duttede  ham  igjen: 

«Du  har  let  ved  at  anfalde  og  skjelde  en  bun- 
den Mand  og  indlægger  Dig  derved  kun  ringe  Ære. 
Yiid  saa  og,  at  Du  taler  til  en  god  Mand  og  ærlig 
Kriger  og  ikke  til  en  Landevejsrøver,  eller  Tyv. » 

Johan  Rantzov  lagde  sig  nu  imellem    og    sagde: 

« Hvad  Straf  vi  end  ville  lade  Otte  Stisen  lide, 
saa  bør  vi  dog  mindes,  at  han  har  en  Øverstes  Rang, 
og  behandle  ham  derefter  i  hans  Fangenskab. » 

«Jeg  takker  Eder,  Hr.  Johan, »  sagde  Otte  Sti- 
sen indsmigrende,  «for  Eders  Ædelsind  mod  mig, 
hvem  I  nu  tvende  G-ange  vandt  over,  og  som  i  Eder 
seer  sin  Mester.  Jeg  veed,  at  I  seer  paa  Eders 
Herres  Bedste,  og  jeg  vil  da  sige  Eder,  om  I  vil 
lægge  et  godt  Ord  ind   for    mig    hos   Kong  Frederik, 

at  jeg  er  villig  til  at  gaae  i   hans  Brød    og    haaber 
end  at  kunne  vorde  Hans  Naade  en  nyttig  Mand.x 

Johan  Rantzov  svarede,  at  han  skulde  tænke 
over  Sagen,  men  Knud  Pedersen  raabte  harmfnysende : 

'■■■  Deraf  vorder  aldeles  Intet!  Du  er  min,  og 
Kong  Frederik  vil  ikke  befatte  sig  med  slig  Forræder 
og  Overløber,   som  Dig.» 

Otte  Stisen  syntes  imidlertid  ganske  ligegyldig 
ved  sin  Fjendes  Trudsler,  og  den  urokkelige  Fatning 
og  Snildhed,  han  udviste,  bidrog  ikke  Lidet  til,  at 
han  blev  anstændigt  behandlet. 

Claus  Bilde  havde  imidlertid  vendt  sig  til  Bro- 
der Daniel,  der  stod  og  saae  om  sig  med  et  vildt 
Blik,  som  en  fangen  Tiger,  der  lurer  paa  Leilighed 
til  Flugt.  Hr.  Claus  nedlod  sig  imidlertid  ikke  til 
at  røre  ved  ham.  Han  traadte  blot  tæt  hen  til  ham 
og  sagde  koldt  og  fast : 

«Tænk  ikke,  Din  Nidding,  at  Du  slipper  med 
Galgen!  Du  skal  paa  Baalet,  Din  Hund,  og  steges 
ved  Resterne  af  Tømmeret  af  min  skjønne  G-aard, 
som  Du  lagde  øde.  Snør  hans  Baand  fastere, »  sagde 
han,  idet  han  vendte  sig  til  en  af  de  Landsknegte, 
som  vare  satte  til  at  bevogte  Fangerne;  «men  have 
vi  ikke  Haandjern  her?» 

« Visselig  have  vi  det,»  svarede  Jakob  Thordsen 
og  gik  for  at  hidkalde  Gamper. 

Han  kom  nu,  agende  i  sin  Kærre,  i  hvilken  Po- 
vel  Kjørning  sad,  lænket  paa  Haand  og  Fod. 

«Ei,  ■»  udbrød  Tyge  Krabbe,  da  han  saae  Povel, 
<  have  I  og  nappet  ham!  Jeg  kj  ender  ham;  han  er 
en  af  de  Værste ;  lader  os  strax  klynge  ham  op ! » 

<'Det  kau  ikke  skee, »  sagde  Johan  Rantzov, 
«jeg  kar  lovet  kam  Livet. » 

Povel,  som  var  bleven  hvid  om  Kind,  fattede 
atter  Mod,  mens  Johan  Rantzov  nn  fortalte  Tyge 
Krabbe,  hvorledes  det  var  gaaet  til  med  hans  Paa- 
gribelse  og  pinlige  Forhor.« 

« Skade  det!»  svarede  Tyge  Krabbe,  thi  han  er 
en  stor  Oprører,  men  ellers  en  Prakker  og  eier  kim 
en  føie  Ting;  lad  ham  da  løbe!» 

Lænkerne  bleve  nu  tagne  af  Povel,  han  steg  af 
Kærren,  saae  spørgende  paa  Johan  Rantzov,  og  da 
denne  slog  op  med  Haanden  og  sagde:  «nu  fort  og 
tag  Benene  med  Dig!«  gav  han  sig  til  at  løbe  og 
forsvandt  i  Skoven,  idet  en  skingrende  Haanlatter  lød 
efter  ham. 

Nn  tiltraadte  Hæren  Tilbagemarschen.  Den  gik 
for  sig  uden  Standsning,  thi  Johan  Rantzov  tillod 
Ingen  at  vige  fra  den  slagne  Vei  og  gaae  paa  Plyndring. 
Inden  Midnat  naaede  Hæren  Leiren,  som  de  fandt 
urørt;  thi  Søren  Norby  havde  holdt  sig  stille,  idet 
han  forgjeves  ventede  paa  Otte  Stisen  og  hans 
Bønder. 


Sjette   Kapitel. 

Guds  Moder  gjør  et  Mirakel. 


Det  var  en  stjerneklar  Nat ;  der  blæste  en  kold, 
skarp  Østenvind,  som  havde  mere  i  sig  af  Vinterens 
Kulde,  end  af  Vaarens  Blidhed.  Vinteren  havde  væ- 
ret mild,  nu  kom  Vaaren  med  langvarig  Kulde,  Tør- 
hed og  Blæst;  men  det  var  Krigerne  vel  til  Pas; 
thi  Intet  gjør  en  Nattevagt  saa  ulidelig,  som  Mørke 
og  Væde. 

Oluf  gik  paa  Landskrones  Vold,  indhyllet  i  en 
Rytterkappe;  han  havde  denne  Nat  Befalingen  over 
Vagtposterne  paa  en  Strækning  af  Volden  og  røgtede 
sin  Gjerning  med  en  uerfaren,  ærekjær  Ynglings  hele 
Nidkjærhed.  Karlene  bandede  ham  for  hans  store 
Paapassenheds  Skyld;  han  holdt  dem  fra  hinanden  og 
tillod  dem  ikke  at  vexle  et  Ord. 

Søren  Norby  havde  skjønnet,  at  der  i  den  unge 
Mand  stak  en  født  Kriger;  han  brugte  ham  og  viste 
ham  en  Tillid,  som  aldrig  blev  svigtet.  Olufs  hele 
Sjæl  var  ved  Krigen  og  dens  Idræt;  den  rummede  nu 

ikke  mange  Tanker,  som  ikke  vedkom  den ;  lian  hær- 
dedes paa  Sjælen,  som  paa  Legemet,  blev  barsk, 
stundom  blodtørstig-  og-  vild,  saa  at  de  milde  Dyder, 
han  havde  havt,  døede  bort  som  Vaarens  unge  Spirer 
for  Nattefrosten. 

Han  offrede  da  heller  ikke  Else  mange  Tanker, 
og  naar  det  skete,  da  harmedes  han  blot  over  sin 
Svaghed,  at  han  havde  givet  hende  lige  som  et  Ægte- 
skabsløfte. Han  havde  nu  seet  Nok  af  Krigerlivet 
til  at  vide,  at  Elskovseventyr  hørte  med  dertil,  men 
han  havde  ogsaa  faaet  Forstand  paa,  at  Kjærlighed 
ikke  altid  ender  med  Ægteskab,  og  især  begreb  han 
nu,  at  det  ingenlunde  sømmede  sig  for  den  Mands 
Søn,  han  var,  at  ægte  en  Tjenestekvinde.  Han  havde 
paa  en  forblommet  Maade  forespurgt  sig  hos  sin 
Fader  og  faaet  ;it  vide,  at  ædelig,  fri  Byrd  var  en 
kostelig  Ting  i  Niels  Brahes  Ørne,  og  at  det  ingen- 
sinde havde  været  hans  Mening  at  opgive  sin  Stands 
velgrundede  Forrettigheder. 

Oluf  følte  sig  da  nu  fast  og  tryg.  Han  var  paa 
det  Rene  med  sig  selv  og  glad  ved  det  eventyrlige 
Krigerliv;  han  ønskede  blot,  at  Feiden  maatte  vare 
længe,  og  gik  just  nu  i  Nattens  Stilhed  og  tænkte 
paa,  at  dette  var  noget  Andet,  end  at  gaae  hjemme 
paa  sin  Fædrenegaard  og  døse,  da  han  fornam,  at  En 
trak  ham  i  Kappen,  og  da  han  vendte  sig  om,  saae 
han  en  liden  Dreng  staae  for  sig. 

«Hvad  nu?»  udbrød  han  barskt, »  hvo  er  Du, 
og  hvad  lusker  Du  om  her  paa  Volden  efter  ved 
Nattetide? » 

<•< Herre, »  svarede  en  spæd  og  usikker  Stemme, 
«har  I  ei  Brug  for   en  Dreng   til  Eders  Opvartning?) 

Oluf  studsede  ved  at  høre  den  Røst;  han  stir- 
rede paa  Drengens  Aasyn,  men  kunde  ikke  i  Mørket 
ret  skjelne  Ansigtstrækkene.  Med  mindre  myndig 
Røst  svarede  han: 

Du  vælger  Tid  og  Sted  til  at  lade  Dig  fæste 
besynderligt.  Vil  Du  ei  være  Dit  Aasyn  bekjendt? 
Kom,  gaae  hen  med  til  det  nærmeste  Vagtblus,  at 
jeg  kan  see  Dig  an ;  jeg  ynder  ikke  at  kjøbe  Katten 
i  Sækken. » 

Men  Drengen  veg  tilbage. 

«Det  gjør  jeg  ingenlunde, »  sagde  han;  «Karlene 
vilde  spotte  mig  for  min  Lidenheds  Skyld;  lad  det 
da  beroe  til  i  Morgen !» 

I  det  Samme  fjernede  han  sig  hastigt,  men  nu 
løb  Oluf  efter  ham  og  greb  fat  paa  ham;  det  tyktes 
ham,  at  det  var  en  sær  blød,  rund  Arm,  han  tik 
Tag  i.  Drengen  stod  skjelvende  for  ham  og  gjorde 
intet  Forsøg  paa  at  rive  sig  løs.  De  vare  nu  ikke 
langt  fra  et  Yagtbaal:  det  flagrende  Skjær  af  Ilden 
faldt  paa  Drengens  Aasyn,  Oluf  gjenkjendte  det,  ud- 
stødte et  Raab,  tog  Drengen  ved  Haanden,  førte  ham 
hen  til  et  afsides  og  mørkt  Sted. 

«Else, »  sagde  han,  divor  kommer  Du  her;  er 
Du  galen  1» 

«Jeg  troer,  jeg  er  det,»  svarede  hun,  nær  ved 
at  briste  i  Graad,  «men  det  er  Dig,  der  har  Skyl- 
den derfor. »  ! 

«Ei  hør!»  udbrød  Oluf  barskt;  «nei ,  Skylden 
den  haver  Dine    fagre  Øine,    som    stedse    brændte  af 

Elskovs  Ild.  Bog,  nu  vil  jeg  have  Rede  paa  Tingen: 
giv  mig  Forklaring,  hvorlunde  Du    er  kommen  her!» 

Han  fik  den;  derpaa  sagde  hun: 

«Du  seer,  at  jeg  er  fredløs;  jeg  havde  kun  to 
Kaar  at  vælge  imellem,  at  skikkes  hjem  med  Foragt 
og  tvinges  til  at  vorde  en  Landsknegts  Kvinde,  eller 
at  tye  til  Dig;  knude  jeg  da  være  i  Tvivl  om 
Valget  ?» 

«Og  hvad  vil  Du  nu?»   spurgte  han. 

« Forblive  hos  Dig,  >  svarede  hun  og  klyngede 
sig  til  ham,  -følge  Dig,  tjene  Dig.  Jeg  vil  gaae 
med  Dig,  drager  Du  end  til  Verdens  Ende,  ja  følge 
Dig  i   Døden  \» 

<  Og  det  vil  Du  gjøre  i  Mandsdragt?«  spurgte 
Oluf. 

sikke  turde  jeg  gaae  herop  i  Kvindeklæder,« 
svarede  Else,  «og  i  Mandsdragt  endda  blot,  som  Du 
seer,  ved  Nattetide.  Jeg  vil  klæde  mig,  som  Din 
Villie  er ;   byd  i  Et  og  Alt  over  mig ! » 

Oluf  stod  der  heelt  betuttet ;  en  Rest  af  Godhed 
for  hans  Barndoms  Veninde  rørte  sig  i  hans  Hjerte; 
men  han  fik  Bugt  dermed:  hun  var  ham  nu  kun  et 
besværligt  Paahæng. 

«Du  har  ikke  sagt  mig,«  udbrød  han  hastigt, 
»hvor  her  i  Staden  Du  har  Dit  Tilhold.  Har  Du 
selv  hittet  paa  at  iføre  Dig  denne  Mummedragt  og 
løbe  herop ?» 

Hun  tøvede  et  Øieblik  med  Svaret,  men 
sagde  saa: 

<  Jeg  bør  Intet  dølge  for  Dig;  det  er  Alhed; 
jeg    fandt    Tilflugt    hos    hende;    en    af    Otte    Stisens 

til  hende.  Hun  har  ledsaget  mig  herop;  hun  staaer 
hist  henne  ved  Yoldopgangen  og  venter  paa  mig. » 

Da  drog  Oluf  et  lettende  Suk. 
Saa  flux   tilbage    til    hende!«     sagde  han,    tog 
El*es  Haand  og  førte  hende  derhen. 

«Ei,  ere  I  der?»  lød  Alheds  muntre  Eøst,  da 
de  havde  fundet  hende.  «Nu,  Oluf  Xielsen,  siger  I 
mig  ikke  Tak,  fordi  jeg  førte  Eders  Hjertenskjær 
til  Eder?» 

Ikke  veed  jeg  af  nogen  Hjertenskjær, s  svarede 
Oluf  barsk;  «hun  kan  aldrig  vorde  min  Hustru,  og 
hun  er  for  god  til  at  være  min  Slegfredviv.« 

«Tak  for  den!.v  svarede  Alhed  spydigt.  «Dog, 
det  er  mig  lige  fedt,  hvad  en  Grønskolling,  som  I, 
der  neppe  har  Duun  paa  Hagen,  siger;  men  I  skal 
høre,  hvad  jeg  haver  at  sige  Eder!  Staaer  det  til 
mellem  Eder  og  denne  unge  Jomfru,  som  hun  siger, 
da  er  I  en  troløs  Karl,  om  I  forstøder  hende.  See 
her  et  Hjerte,  tro  som  Guld,  som  ikke  kerer  sig  om 
Andet  paa  Guds  hele  Jord,  uden  Eders  uværdige 
Person  og  vil  offre  Eder  Alt,  selv  det,  hun  kalder 
sin  Ære,  blot  for  at  blive  Eders  og  dog  støder  I 
hende  fra  Eder!  Ved  Gnds  Moder,  jeg  agter  Eder 
ringere,   end  nogen  Mand,  jeg  hidindtil  kjendte.» 

Jeg  skal  antage  mig  hende, »  svarede  Oluf 
koldt  og  med  fast  Røst;  *i  Morgen  skulle  I  høre 
fra  mig!  v 

Derpaa  forlod  han  dem,  og  de  gik  tilbage  til 
det  Herberge,  hvor  Alhed  boede,  Else  grædende;  men 
Alhed  trøstede  hende  paa  sin  Yiis. 

Niels  Brahe.    H.  16 

«Du  maå  fatte  Mod,  miu  Dukke, »  sagde  huu  til 
Else.  «Du  har  nu  engang  skaaret  over  det  Baand, 
der  bandt  Dig  til  Dit  Herskab,  og  har  begivet  Dig 
ud  at  prøve  Eventyr  paa  fri  Haand.  Da  gavner  det 
Intet  at  tvine.  Læg  Dig  en  haard  Hud  til  og  tag, 
hvad  Skjebnen  byder  Dig,  det  blive  nu  saa,  eller 
saa;  det  skeer  stedse,  som  skee  skal  og  maa.» 

«Du  har  let  ved  at  snakke, »  svarede  Else,  «jeg 
haver  ham  saa  saare  kjær;  hans  Haardhjertethed  læg- 
ger mig  i  Graven. » 

«Jo,  den  Vise  kjender  vi!  s  svarede  Else.  «Den 
Kvinde,  som  doer  af  Sligt,  er  ei  bedre,  end  en  Sko- 
visk. Du  har  nu  lært  det,  at  der  skal  Lykke  til  at 
fange  Harer  med  Tromme!  Han  er  heel  ræd  for  Dig, 
den  ædelige  Ungersvend,  fordi  han  kom  for  dybt  i 
med  Dig,  som  er  en  ufrie  Kvinde;  thi  Hoffærdig- 
heden stikker  dem  i  Blodet,  paa  hvad  Side  de  end 
kjæmpe;  men  dog  tilstaaer  jeg,  at  han  tillige  er  en 
saare  koldsindig  Person.  Tingen  er  vel,  at  han  er 
led  ved  Dig;  lad  ham  da  hellere  fare  og  see  at  bjerge 
Dig  hos  den  ærlige  Karl,  Øland,  som  end  er  heel 
forgabet  i  Dig.» 

«Ligensinde  gjør  jeg  detb   udbrød  Else. 

«Raab  ikke  saa  høit,  min  Dukke, »  sagde  Alhed, 
«sov  derpaa  og  see  saa  i  Morgen  Verden  an,  om  den 
tykkes  Dig  saa  ringe,  fordi  den  ikke  gaaer  efter  Dit 
krusede  Hoved,  at  Du  vil  tage  Afsked  med  den  og 
lægge  Dig  i  Graven. » 

Det  var  just  det,  Else  tænkte  paa.  Havde  Lei- 
ligheden  været  der,  da  vilde  hun  i  sin  ophidsede  og 
fortvivlede  Sindstilstand   gjort   en  Ende   paa   sit  Liv; 

men  Alhed  vaagede  over  hende,  havde  hende  hos  sig 
i  sit  Kammer  om  Natten  og-  laasede  Døren,  saa  at 
det  i  det  Mindste  denne  Nat  var  ugjørligt  for  hende 
at  slippe  bort;  og  allerede  den  næste  Morgen  kom 
Afgj øreisen.  Forsynet  benyttede  sig  af  en  Mellem- 
mand, hvem  Sagen  laae  nær,  men  hvem  Else  aller- 
sidst havde  ventet  at  faae  at  gjøre  med. 

To  Mænd  indfandt  sig  i  Herberget;  den  ene 
blev  ført  ind  til  Alhed,  og  det  viste  sig  til  Elses 
Forskrækkelse  at  være  Niels  Brahe  selv;  den  anden 
forblev  nden  for,  men  Else  havde  dog  faaet  et  Glimt 
af  ham  at  see,   og  vidste,   at  det  var  Øland. 

Niels  Brahe  traadte  ind,  støttende  sig  paa  sin 
Stok.  Hans  Hilsen  faldt  venligt  nok  ud;  men  Else, 
som  kjendte  sin  gamle  Herre  ud  og  ind,  læste  det 
strax  i  hans  Aasyn,  at  han  alligevel  kom  med  en 
fast  Beslutning,  hun  gjettede  hvilken  det  var  og  blev 
saa  betagen  ved  Tanken  derom,  at  hun  stod  for  ham 
som  en  Støtte  og  stirrede  skrækslagen  paa  ham. 

Niels  Brahe  kom  til  Sæde,  fæstede  sit  Blik  paa 
Else  og  sagde: 

Else,  jeg  veed  Besked!  Oluf  har  skriftet  for 
mig  og  aabenbaret  mig,  at  I  To  have  leget  en  liden 
Kjærlighedsleg  med  hinanden,  dog  som  Børn,  i  al 
Uskyldighed.  Din  Ære  er  ikke  bleven  krænket,  men 
det  kunde  let  ende  dermed,  og  jeg,  som  nu  engang 
har  antaget  mig  Dig  og  maa  siges  at  være  Dig  i 
Faders  Sted,  jeg  vil  nn  føre  Dig  i  Havn  og  gjøre 
Dig  til  en  brav  Karls  ærlige  Hustru.:; 

Else  saae  op  med  Angst  i  sit  Blik  og  vilde 
sige  et  Ord,  men  hun  formaaede  det  ikke. 

16* 

c  Det  er  da  min  Villie,»  vedblev  Niels  Brahe, 
<at  Du  endnu  i  Dag,  inden  Solen  gaaer  ned,  vorder 
viet  til  Din  gamle  Fæstemand,  Øland,  som  end  haver 
Dig  kjær,  enddog  han  veed  Besked,  at  Du  ikke  er 
saa  dydig  og  ærekjær  en  Jomfru,  som  han  havde 
troet,  men  en  Rendemaske  med  et  ustadigt,  flyvende 
Sind.  Dog  mener  han,  at  naar  han  først  haver  Dig, 
og  Du  er  bleven  hans  Hustru,  da  skal  han  nok  faae 
Skik  paa  Dig.  Nu,  hvad  siger  Du  dertil?  Vil  Du 
bøie  Dig  og  gjøre,  som  jeg  forlanger  af  Dig,  eller 
vil  Du  ikke?» 

Huusbond,«  udbrød  Else,  »forlang  af  mig 
hvad  I  vil,  kun  ikke  dette,«  og  saa  brast  hun  i 
Graad. 

<Nu,»  sagde  Niels  Brahe,  «da  skal  Du  erfare, 
hvad  jeg  vil  gjøre.  Jeg  lader  Dig  paa  Stand  føre 
ud  af  Staden,  og  da  kan  Du  løbe,  hvorhen  Du  vil. 
Du  slap  heelskindet  herind,  men  høilig  skulde  det 
forundre  mig,  om  det  lykkes  Dig  at  gjøre  en  slig 
Fart  end  een  Gang  og  komme  vel  derfra?  Du  vil 
falde  i  de  kongelige  Landsknegtes  Hænder,  og  hvad 
tænker  Du,  de  gudsforgaaene  Karle  da  ville  gjøre  med 
Dig?  Besind  Dig  da,  forinden  Du  siger  Nei  og  støder 
fra  Dig  den  bedste  Ven,  Du  haver  under  Solen,  og  som 
ved  min  Helgen  fortjente  at  faae  bedre  Jomfru  til 
Hustru,   end  Du  har  viist  Dig  at  være. 

<Griv  hende  en  føie  Stund  til  Betænkning, »  bad 
Alhed.  «Lad  mig  snakke  med  hende;  jeg  skal  vide 
at  bringe  hende  til  Fornuft. » 

«Nu,  saa  megen  Langmodighed  vil  jeg  vise,» 
svarede    Niels    Brahe.      »Jeg    giver    Dig  Henstand  i 

Dag   til  Sol    gaaer    ned ;    i   Morgen  vil    der   da  blive 
handlet  med  Dig  efter  den  Beslutning,  Dn  tager. 

Derpaa  gik  han,  efterladende  Else  i  stort  Sinds- 
oprør og  ganske  døv  for  Alheds  Formaninger.  Endnu 
da  det  led  ad  Aften,  vare  de  lige  vidt,  og  Alhed 
havde  næsten  opgivet  Evret,  da  Øland  traadte  ind 
til  dem. 

Da  Alhed  saae  ham,  tænkte  hun,  at  en  smuk- 
kere Karl,  end  denne  unge  Gjøngebo,  kunde  man  ikke 
see  for  sine  Øine,  og  Elses  Vægring  ved  at  ægte 
ham  tyktes  hende  blot  at  være  Galenskab,  en  Frugt 
af  Hoffærdighed,  som  var  avlet  i  hendes  Hjerte  ved 
hendes  Herskabs  store  Godhed  imod  hende. 

Tør   jeg-   sige  Else    et   Ord    under  fire   Øme?» 
spurgte   Øland. 

<Ja,  prøv  det»  svarede  Alhed,  i  det  hun  fjer- 
nede sig;    «dog  flygter  jeg,  det  er  Alt  forgjeves.» 

Øland  gik  hen  til  Else ,  som  stod  sky  i  en 
Krog,  greb  hendes  Haand  og  drog  hende  frem  for 
Lyset. 

«  Guds  Død, »  sagde  han,  «  hvor  Du  haver  skjæm- 
met  Dig!  En  ond  Aand  maa  være  faret  i  Dig  og 
slider  i  Dine  Lemmer.  Ikke  kan  Du  negte,  at  vi 
paa  AYandaas  vare  eens,  og  at  Du  nu  vilde  været 
min  Hustru,  om  jeg  ikke  havde  maattet  rømme. 
Saa  skete  det,  at  Du  forsaae  Dig  paa  Oluf,  den 
Grønskolling,  og  nu  sidder  Du  smukt  i  det;  men  jeg- 
skal bjerge  Dig!   See  her!* 

Han  tog  af  sin  Inderlomme  en  liden  Guldkapsel 
med  en  skjøn  Kjede  ved  og  holdt  den  op  for  hen- 
des Øine. 

«I  denne,«  sagde  han,  «er  en  Lok  af  Guds 
Moders  Haar;  jeg  gav  hele  min  Sold,  indtil  den  sidste 
Klipping,  hen  for  at  erholde  Klenodiet  hos  Hvid- 
kutterne i  Klostret,  og  dog  vilde  jeg  ikke  faaet  det, 
havde  ikke  min  Huushond  lagt  et  godt  Ord  ind  for 
mig.  Det  skal  hvile  ved  Din  Barm,  og  Du  vil 
vorde  karsk!« 

Han  hængte  Kjeden  om  hendes  Hals  og  stak 
Klenodiet  ned  paa  hendes  Barm. 

<Kom  nu,»  sagde  han  og  greb  hendes  Haand, 
«nu  gaae  vi  med  hinanden  til  Klostret,  hvor  Huus- 
bond  er,   og  lade  os  der  salve  og  vie.« 

Else  fulgte  ham  uden  at  gjøre  Modstand,  eller 
sige  et  Ord.  Hun  begreb  bagefter  ikke  selv,  hvor- 
ledes det  var  gaaet  til,  og  at  hun  saa  villigt  havde 
givet  sig  hen.  At  det  var  hendes  Fæstemands  faste 
Yillie,  der  havde  bøiet  hende,  faldt  hende  ikke  ind; 
i  hendes  Tanker  var  det  som  et  Mirakel,  gjort  af 
Guds  Moder  selv;  der  var  kommen  en  forunderlig 
Fred  i  hendes  Hjerte,  sagde  hun,  i  samme  Øieblik, 
da  den  gjldne  Kapsel ,  som  gjemte  Guds  Moders 
Haar,  berørte  hendes  Biyst. 

Saalunde  bjergede  Landsknegten  Øland  sin  Fæste- 
mø, og  saa  ganske  havde  han  bøiet  hende,  at  hun 
blev  ham  en  lydig-  og  trofast  Hustru;  men  det  skj'ldtes 
dog  for  en  stor  Deel  den  godhjertede  Alheds  Bistand, 
at  hun  saa  vel  fandt  sig  i  den  bratte  Forandring, 
der  med  eet  Slag  knuste  hendes  stolte  Forhaabninger 
og  bortveirede  hendes  Ungdomsdrømme. 

Da    Vielsen    var    fuldbyrdet ,    gav    Niels    Brahe 

Øland  et  Stykke  Papiir,    omviklet   med   en    Silkesnor 
og  lians  Sigil  i  Vux  hængende  ved. 

Ikke  veed  jeg,  hvor  det  gaaer  mig , »  sagde 
Niels  Brahe  med  et  sørgmodigt  Smiil.  « eller  hvad 
jeg  vil  evne  at  gjøre  for  Eder,  Børn:  men  Eders 
Velfærd  ligger  mig  paa  Hjerte.  Skulde  der  times 
mig  nogen  Ulykke,  da  giv  denne  Skrivelse  til  niin 
Hustru  og  siig  hende,  at  hun  maa  gjøre,  som  deri 
strøer  skrevet." 

Efter  Vielsen  stod  der  et  lidet  Gilde  i  Kongs- 
gaarden:  Hr.  Severin  var  selv  nogle  Øjeblikke  til 
Stede  derved,  drak  paa  de  Nygiftes  A"el  og  hædrede 
Bruden  ved  et  Kys. 

Alt  dette  tykkedes  Else  at  være  som  en  Drøm; 
men  hun  vaktes  til  fuld  Bevidsthed,  da  Oluf  selv  ind- 
fandt sig  og  ønskede  hende  til  Lykke.  Da  sortnede 
det  for  hendes  Øjne:  men  tiux  greb  hun  til  den 
hellige  G-uldkapsel,  og  strax,  da  hun  fornam  den  i 
sin  Haand,   tik  hun  atter  Herredømmet  over  sig  selv. 

Saalunde  hjalp  G-uds  Moder  hende  gjennem 
alle  Anfegt  eiser,  -og  den  lille  Guldkapsel  med  Haar- 
lokken  blev  hendes  Livs  Talisman  og  førte  hendes 
vankundige  Sjæl  i  Lykkens  Havn. 


Syvende   Kapitel. 

Hr.  Severin  skiller  Bukkeue  fra  Faarene. 


Mai  Maaned  var  næsten  gaaet  til  Ende,  og  dog 
stode  Sagerne  ved  Landskrone  paa  samme  Fod,  som 
den  første  Dag,  da  Johan  Eantzov  havde  lagt  sig 
for  Staden.  , 

Beleiringen  havde  hidtil  været  en  endeløs  Holmgang 
mellem  H.  Severin  og  Hr.  Johan.  Den  Sidste  var 
vel  rykket  Staden  noget  nærmere  og  brugte  sit  Skyts, 
naar  han  havde  Krudt;  men  naar  det  slap  op,  da 
maatte  han  lade  sine  Sangfugle  tie,  og  da  brød  Hr. 
Severin  frem  som  en  Løve  af  sit  Buur  og  gjorde 
Forsøg  paa  at  overrumple  Leiren:  men  Ridderen  af 
Jerusalem  var  stedse  paa  sin  Post,  Vagtposterne  sov 
aldrig,  og  enten  Hr.  Severins  Landsknegte  og  Bøn- 
der grebe  an  ved  Nat,  eller  ved  Dag,  bleve  de  mod- 
tagne med  dragne  Sværd  og  fældede  Landser  og  viste 
tilbage  med  braadne  Pander.  Nogle  Læs  Korn,  eller 
en  Drift  Øxne,  som  de  opsnappede,  var  Alt,  hvad  de 
vandt  ved  deres  dristige  Udfald. 

Kun  Et  var  gaaet  ustandseligt  fremad,  og  det 
var  den  skaanske  Bondes  Undertrykkelse.  Hr.  Tyge', 
han  udrettede  Noget!  Hans  Skattefogeder  hjemsøgte 
Bønderne,  hvor  de  lode  sig  linde,  og  udpinte  dem  til 
den  sidste  Klipping  og  den  sidste  Sølvskee.  Dog 
stode  flere  Byer  næsten  tomme;  Beboerne  vare  enten 
bag  Landskronas  Volde,  eller  de  vare  tyede  til  Skovene, 
hvor  de  boede  som  Rævene,  i  Jordbuler:  men  naar 
de  af  dem,  der  havde  et  svært  belastet  Regnebrædt, 
vovede  sig  frem,  da  bleve  de  grebne  og  klyngede  op. 
Hr.  Tyge  prydede  Yeiene  med  Galger,  og  Ravne  og 
Krager  flokkedes  om  dem  og  lærte  deres  flyvefærdige 
Tinger  at  hakke  i  Aadsler.  Dog  sang  Lærken 
jublende  i  Sky  over  det  af  Mord  og  Brand  skjændede 
Land:  men  hvis  ellers  noget  Menneske  lyttede  tilden 
lille  Sangers  livsalige  Morgensang,  da  maa  den  have 
lydt  i  hans  Øren  som  Spot. 

Hr.  Johan  og  Hr.  Severin,  de  vidste  begge,  at 
Landet  blev  lagt  øde,  men  det  bekymrede  dem  kun 
lidet.  De  tænkte  kun  paa  deres  morderiske  Gjerning, 
og  naar  do  ikke  sloges,  saa  speidede  de  efter  den 
Undsætning,  de  hver  for  sig  ventede  paa,  men  som 
haardnakket  udeblev.  Hr.  Johan  stirrede  fra  sin 
Leier  mod  Sjrd,  om  ikke  en  hvirvlende  Støvsky  vilde 
vise  sig  paa  Yeien  fra  Malmø  og  bebude  Ankomsten 
af  en  Fænnnike  Landsknegte,  eller  to.  som  han  havde 
begjæret  af  sin  kjære  naadige  Herre,  eller  af  en 
Vognrække,  som  tilførte  ham  Krudt  og  Kugler;  men 
Alt  forgjeves.  Der  kom  hverken  Knegte  eller  Mani- 
Mon  og  heller  ikke  det  SU3Tts,  ban  havde  begjæret 
fra    Malmø.      Hr.    Albert    boldt    paa    sine    Kartover, 

hvilke  lian,  som  han  skrev,  havde  nødige  til  Stadens 
Forsvar,   om  den  blev  angreben. 

Hr.  Severin  derimod,  han  stirrede  ud  over  Ha- 
vet, hvorfra  han  ventede  Frelse  i  Skikkelse  af  Gallio- 
nen,  den  flyvende  Geist  og  muligt  flere  Skibe,  som 
Kong  Christiern  havde  udsendt  under  Claus  Knyphoff 
til  hans  Undsætning,  m.en  som  sjaites  at  have  Ærinde 
alle  andre  Steder,  end  der,  hvor  de  kunde  gjøre 
Gavn. 

Saaledes  var  han  just  beskæftiget  en  smuk  Mor- 
gen sidst  i  Mai.  Han  stod  paa  Landskrones  Strand- 
vold  med  Junker  Mourits  og  Niels  Brahe  og  stirrede 
ud  mod  Nord,  hvor  et  Seil  havde  vist  sig.  I  nogen 
Afstand  stode  et  Par  af  Hr.  Severins  Livdrabanter 
og  Landsknegten  Øland,  som  ikke  over  sin  unge  Hu- 
stru forsømte  sin  Herre,  men,  fuld  af  Taknemmelig- 
hed imod  ham,  fulgte  ham,  hvor  han  gik,  vogtede 
paa  ham  og  rakte  ham  sin  støttende  Arm,  naar  han 
blev  træt. 

<;  Lader  os  tage  Plads  her  i  Græsset, »  sagde  Hr. 
Severin ,  idet  han  lagde  sig :  « da  kunne  vi  mere 
mageligt  observere  hende. » 

De  Andre  fulgte  hans  Exempel;  men  Junker 
Mourits  rystede  paa  Hovedet,  som  om  han  tænkte, 
at  Udbyttet  af  deres  Speiden  kun  vilde  blive  en  ny 
Skuffelse.  Hvor  ofte  havde  han  ikke  været  med  til 
at  <; observere  hende, »  Lykkens  lunefulde  Gudinde, 
som  hidtil  stedse  havde  holdt  dem  for  Nar. 

Hr.  Severin  derimod  var  stedse  fuld  af  Haab 
og  tænkte ,  at  hans  Helgen ,  Sancte  Jørgen ,  nok 
havde  noget  Godt  i  Baghaanden   til   ham.     Han  sad 

og  stirrede  ivrigt  ud  mod  det  livide  Seil  gjeimeni  sin 
lukkede  Haaud,   som  han  holdt  for  Øiet. 

Er  det  en  af  dem .  sagde  han,  « da  maa  det 
være  G  aliionen;  Skroget  er  svært  og  Reisningen  ikke 
den  ulig.  Hvad  om  det  nu  er  Claus,  der  kommer 
med  en  Fænnik  Skotter,  udbrod  han  og  greb  Niels 
Brahe  i  Armen:  da  skulle  vi-  den  Dag  i  Morgen 
snakke  med  Hr.   Johan! 

Men  Niels  Brahe  havde  efter  Nederlaget  ved 
Lund  og  under  sin  Vanmagt  med  det  saarede  Knæ 
mistet  noget  af  sin  Tro  paa  deres  Sags  endelige 
Seier. 

Gid  det  var  saa  vel.  svarede  han.  <  Vistnok 
siger  et  gammelt  Ord,  at  Lykkens  Hjul  er  mislig 
rund,  hun  vender  sig  ofte  brat  i  en  Stund  og  kan 
da  gaae  op,  som  ned;  men  naar  det  er  gaaet  nedad. 
da  er  det  dog  ofte  utænkelig  svært  at  faae  det  opad 
igjen. . 

»Hvis  jeg, »  svarede  Hr.  Severin,  havde  havt 
det  Tankesæt,  da  vilde  det  for  længst  været  ude 
med  mig.  Jeg  giver  ingensinde  Evret  op  fer  i  det 
3'derste  Moment,  og  selv  da  skal  jeg  vide  at  sal- 
vere mig. 

« Men  mig?»  spurgte  Niels  Brahe  med  et  tung- 
sindigt Smiil:  «for  mig  gives  blot  to  Ting.  Seier 
eller  Lndergang.v 

Siig  ikke  det,  svarede  Hr.  Severin:  men  idet 
Samme  hendroges  hans  Opmærksomhed  til  Stranden 
neden  for.  hvor  en  Skildvagt  praiede  en  liden  Skude, 
som  ubemærket  havde  nærmet   sig  Kysten. 

Mens  Hr.   Severin  stirrede  ud  over  Havet  i  den 

feilagtige  Tro,  at  det  Skib,  der  stevnede  iud  fra 
Nordsøen,  var  Gallionen,  havde  den  lille  Skude  listet 
sig-  ind,  forende  med  sig-  den  Smule  Trøst,  som  den 
karrige  Lykke  denne  Morgenstund  virkelig  undte  ham. 

Skuden  sendte  en  Baad  i  Land,  og  i  denne  stod 
en  Mand  i  en  graa  Vadmels  Kittel  og  en  Kabuds 
paa  Hovedet.  Han  satte  Hænderne  for  Munden  og 
brugende  den  som  en  Baauer  meldte  han: 

'<Hans  Andersen  med  Budskab  fra  Kong  Chri- 
stiern !  > 

Da  kom  Hr.  Severin  paa  Benene  i  en  Fart  og 
løb  ad  Volden  ned  til  Stranden,  mens  Junker  Mou- 
rits  og  Niels  Brahe  fulgte  langsomt  efter. 

Tak,  at  I  forbliver  hos  mig  stivbenede  Karl, » 
sagde  Niels  Brahe,  som  gik  forsigtigt  ned  at  Volden, 
støttet  af  Øland;  men  er  I  ikke  begjærlig  efter  at 
erfare  det  Budskabs  Indhold  ?» 

«Nei,s  svarede  Junker  Mourits;  «jeg  gjetter, 
det  er  blot  Brevskaber  med  gode  Løfter  og  store 
Ord.  Ved  min  Helgen,  af  Skrift  fik  vi  hidindtil 
nok;  Lad  ham  sende  os  Mænd  med  Sværd  og 
Landser!  ■■> 

Om  han  det  formaaer, »  svarede  Niels  Brahe. 
<- Jeg  tilstaaer,  at  havde  mit  Been  været  karskt,  da 
vilde  jeg  sprunget,  som  Hr.  Severin,  al  den  Stund 
det  dog  nu  er  vor  eneste  Glæde  at  faae  Hilsen  og 
Budskab  fra  vor  rette  Herre  og  Konge. » 

De  naaede  Stedet ,  da  Hans  Andersens  Baad 
lagde  til  Landgangsbroen.  Han  steg  i  Land,  blottede 
sit  Hoved  og  sagde : 

-  Kjærlig  Hilsen   forsendt   til  Eder  Hr.    Severin, 

ved  min  ringe  Person    fra    vor  kjære   naadige  Herre; 
og  bør  jeg  strax  overrække  Eder  dette  !» 

Han  tog  af  sin  Lædertaske  et  stort,  med  en 
Silkesnor  omvundet  Brev,  ved  hvilket  det  kongelige 
Sigil  hang,  og  strax  da  Hr.  Severin  saae  det  konge- 
lige Mærke,  blottede  han  sit  Hoved  med  Ærefrygt,  og 
de  Andre  fulgte  hans  Exempel. 

« Nær  var  jeg  bleven  nappet  ud  for  Kjøbenhavn, » 
sagde  Hans  Andersen,  <rTile  Gisler*  sendte  en  Baad 
ud  efter  mig  fra  Peter  van  Hull,*""  men  jeg  lod  sætte 
alle  Klude  til,   og  vi  slap  fra  dem. » 

*Nu,  Gud  have  Lov,»  svarede  Hr.  Severin. 
«Siig  mig  nu,  hvor  lider  Hans  Naade  og  Fru  Eli- 
sabeth? 

De  ere  ved  Helsen,  men  hans  Naade  er  fuld 
af  Uro  og  Bekymring,  fordi  han  ikke  formaaer  at 
skikke  Eder  de  tusinde  Landsknegte,  om  hvilke  I 
bad  ham  i  Eders  sidste  Skrivelse.  Han  giver  Eder 
i  sin  Skrivelse  al  den  Trøst,  han  kan,  og  vil  I  finde 
vedlagt  hans  Proklamation  til  alle  Danmarks  Riges 
Indbyggere,  hvori  han  med  bevægelige  Ord  udoser 
sit  Hjerte  og  takker  Alle,  som  ere  forblevne  ham 
troe.» 

«Gud  signe  og  opretholde  vor  kjære,  naadige 
Herre,  hvem  vi  fremdeles  ville  offre  alle  vore  Kræf- 
ter, ja  Livet  selv,  om  fornødent, »  udbrød  Søren 
Norby  bevæget;    «men    nu    ind    med,    Hans,    og    lad 


*  Admiral  i  Kong  Frederiks  Tieneste. 
**  Et  stort  Krigsskib,  som  Kong  Hans  i  sin  Tid  havde 
kjøbt  i  Skotland. 

Eder  forfriske!  Det  er  lidt  knapt  med  den  lækkre 
Mad,  men  det  Bedste,   vi  have,   er  Eder  vel  midt. » 

De  gik  nu  Alle  ind  i  Kongsgaarden,  og-  Hans 
Andersen  blev  bænket  i  dens  lave,  hvælvede  Hal, 
hvor  han  nød  sit  Maaltid;  mens  Junker  Mourits  og 
Niels  Brahe  gjorde  ham  mange  Spørgsmaal  angaaende 
Kong  Christierns  Le-veviis  og  Hof'holdning  i  Lier. 
Han  tilfredsstillede  deres  Nysgjerrighed,  svarede  kort 
og  klart,  og  var  i  sit  Væsen  frimodig  og  uden  kry- 
bende Underdanighed,  uagtet  han  var  langt  lavere 
stillet  i  Samfundet,  end  de  Herrer,  han  talte  med. 

Hans  Andersen  var  en  Mand  af  ringe,  borgerlig 
Herkomst  og  forhen  Bysvend  i  Kjøbenhavn,  hvorfor 
han  ogsaa  oftest  kaldtes  Hans  Bysvend.  Han  var 
imidlertid  vel  oplært  og  i  Besiddelse  af  større  Dan- 
nelse, end  mangen  Adelsmand,  og  da  Kong  Christiern 
flyede  af  Riget,  havde  han,  som  forblev  i  Kjøben- 
benhavn,,  strax  gjort  sig  bemærkelig  ved  sin  Tro- 
skab mod  den  fordrevne  Konge  og  ved  sin  Iver  for 
hans  Sag.  Han  blev  meget  brugt  i  Kongens  Tjeneste, 
og  ban  havde  saaledes  i  Ulykken  vundet  en  Betyd- 
ning og  ved  sin  sjeldne  Troskab  og  Dygtighed  til- 
kjæmpet  sig  en  Stilling,  som  i  Fredens  og  Lykkens 
Dage  aldrig  vilde  bleven  ham  til  Deel. 

Mens  han  spiste  og  talte  med  de  Andre,  læste 
Søren  Norby  sine  Brevskaber  og  lod  nu  og  da  et  Ud- 
raab  høre,  hvorved  han  gav  sin  bevægede  Sindsstem- 
ning Luft,  da  han  pludselig  blev  afbrudt  i  sin  Læs- 
ning af  Landsknegthøvdingen  Michael  Zuhn,  som 
traadte  ind. 

<Hvad  nu,  Michael?)  spurgte  Hi*.  Severin  og 
saae  op  fra  sine  Brevskaber. 

Hr.  Severin,>  sagde  Michal  Zulin,  <jeg  har 
tvende  Tidender  at  bringe  Eder,  og  de  ere  onde.» 

Hr.  Severin  kneb  JØinene  til  og  saae  fra  Siden 
paa  Michael;  han  havde  ikke  den  bedste  Tro  til 
denne  sin  Befalingsmand  og  vidste,  at  han  for  længst 
var  kjed  af  Krigen. 

«Nu,»  svarede  han,  «faae  vi  ingen  gode  Tiden- 
der, da  maa  vi  nøies  med  de  onde;  siig  frem,  hvad 
det  er ! » 

Christen  Kræmmer  kom  nys  herind,«  sagde 
Michael  Zulm;  «han  melder,  at  i  denne  Morgenstund 
indbragtes  de  to  første  svære  Kartover  til  Leiren 
fra  Malmø.  -> 

«Ei,»  svarede  Hr.  Severin  muntert,  «da  vil  Hr. 
Johan  tale  os  til  med  grovere  Bøst,  om  han  da  har 
Krudt;  vi  evne  dog  at  svare  ham  i  samme  Tone. 
Nu  den  anden  Tidende;  I  sagde,  at  I  havde  tvende ?» 

»Den  er  værre, »  vedblev  Michael  Zuhn.  « Jeg- 
er kommen  efter,  at  Borgmesteren,  Basmus  Henning- 
sen, han  er  en  Skalk  og  Forræder.  Han  lægger 
onde  Baad  op  med  Bønderne ;  jeg  hørte  ham  tale 
med  nogle  af  dem  før  ved  Raadhuset,  mens  de  troede 
sig  ubelurede  og  bleve  ikke  mig  vaer.  Han  sagde: 
«hvi  ville  I  længere  fegte  for  Hr.  Severin,  som  har 
bedraget  Eder  ved  falske  Løfter?  Kong  Christiern 
sidder  i  Lier  og  veed  Intet  af  det,  som  her  fore- 
gaaer,  gav  ei  heller  sit  Minde  dertil.  Vent  ei  Suc- 
curs  fra  Hans  Naade>   —  og  mere  af  den  Sort.» 

Da  slog  Søren  Norby  i  Bordet  og  sprang  op. 


256 

'Den  argelistige  Forræder, »  raabte  lian,  «til 
mig  haver  han  stedse  blot  søde  Ord;  men  nn  skal 
jeg  ved.Sancte  Jørgen  snakke  et  Ord  med  ham!» 

«Kartover  foruden,  Forrædere  forinden, »  sagde 
Junker  Mourits,  <;saa  og  fra  Kong  Christiern  Intet, 
uden  Brevskaber  —  er  det  ikke  paa  Tiden,  Hr.  Se- 
verin, at  vi  forsøge  ajt  dagtinge*?» 

Søren  Norlry  havde  allerede  i  nogen  Tid  mærket, 
at  Junker  Mourits  begyndte  at  blive  kjed  af  Krigen, 
hvis  Fortsættelse  han  betragtede  som  haabløs  Gjer- 
ning  og  tillige,  at  han  paa  Grund  af  sit  Slægtskab 
med  Kong  Christiern,  og  fordi  han  ikke  var  hans 
fødte  TJndersaat,  tiltroede  sig  Ret  til  at  bedømme 
hans  Handlinger;  men  i  det  Punkt  var  Søren  Norby 
saare  ømfindtlig  og  taalte  bedre,  at  man  lastede  ham 
selv,   end  hans  Konge. 

Han  vendte  sig  brat  til  Junker  Mourits  og  sagde  : 
Vil  I  fort,  da  siig  til !  Jeg  skal  paa  Stand 
oplade  Porten  for  Eder,  men  ikke  en  Mand  faaer  I 
med  Eder.v 

<Hr.  Severin, »  svarede  Junker  Mourits  med  sin 
sædvanlige  Selvbeherskelse,  «I  er  saare  hastig  i  Sin- 
det. Naar  svigtede  jeg  mine  Venner  i  Nøden?  Sandt 
nok,  jeg  spandt  ikke  Silke  ved  den  Herre,  jeg  tjener, 
og  om  jeg  gik  herfra,  da  kunde  Ingen  fortænke  mig 
deri;  dog  agter  jeg  ikke  at  gjøre  det,  men  forblive 
her  og  fegte  for  min  kongelige  Frænde  en  Stund 
endnu,  haabende,  at  I  ikke  vil  sætte  Alt  paa  Spil, 
men  lade  Eder  sige,  mens  det  er  Tid.» 


*  underhandle. 

Aarerne  svulmede  i  Søren  Norbys  Pande,  og 
hans  Øine  skøde  Lyn. 

«Af  ingen  Anden,  end  af  Eder,  Kong  Christierns 
Frænde, »  sagde  han,  «vilde  jeg  taalt  den  Tale.  Vil 
I  Hans  Naades  Vel,  da  siig  ikke  oftere,  mens  I  er 
her,  noget  Ord  om  at  give  Evret  op.  Vær  vis  der- 
paa,  at  jeg,  som  ene  har  Myndighed  til  her  at  be- 
slutte og  handle,  bruger  min  Forstand  og  skal  vide 
at  træffe  det  rette  Øieblik.» 

Han  taug  en  Stund  og  sagde  saa: 

«Men  nu  skal  Besætningen  og  Stadens  ganske 
Befolkning  erfare,  hvor  stor  en  Løgn,  den  Forræder, 
Rasmus  Henningsen,  sagde,  da  han  paastod,  at  Kong 
Christiern  ikke  skulde  vide  af,  hvad  her  foregaaer, 
og  at  Hans  Naade  ei  gav  sit  Minde  dertil.  Jeg  vil 
strax  lade  Alle  kalde  sammen  paa  Torvet  og  der 
forelæse  dem  Hans  Naades  Proklamation.  Basmus 
Henningsen  skal  selv  høre  derpaa,  og  fornemmer  jeg 
noget  til  Modvillie,  eller  Forræderi,  da  skal  han  som 
den  Første  vorde  lagt  i  Bolt  og  Jern!»   — 

En  Time  efter  stod  Søren  Norby  paa  Raadhusets 
Trappe,  omgiven  af  sine  Befalingsmænd,  og  Torvet 
neden  for  var  fuldt  af  Borgere  og  Bønder,  der  stode 
Hoved  ved  Hoved.  Der  var  vel  et  Par  tusinde  Mand 
til  Stede,  men  kun  faa  Landsknegte  imellem,  thi  af 
dem  var  der  ikke  bleven  mange  til  Best  efter  Neder- 
laget ved  Lund. 

Ved  Søren  Norbys  ene  Side  stod  hans  Kapellan, 
Hans  Varder,  med  Kong  Christierns  Proklamation  i 
sin  Haand,  ved  hans  anden  Side  Borgmesteren,  Ras- 
mus Henningsen,    hvid  om  Kind.      Han    skottede    til 

Niels  Brahe.    II.  17 

Siden,  som  om  lian  tænkte  paa  at  benytte  den  første 
Leilighed  til  at  flye,  og  det  lykkedes  ham  cgsaa  siden 
at  trække  sig  tilbage  fra  sin  bemærkede  Stilling. 

Søren  Norby  glemte  ham  nemlig  snart.  Han 
havde  vexlet  nogle  Ord  med  Junker  Mourits  og  Niels 
Brahe,  som  stode  bag  ved  ham,  og  kastede  nu  et 
Blik  over  den  paa  Torvet  forsamlede  Mængde,  inden 
han  talte  den  til ;  men  da  blev  han  Noget  vaer,  som 
gjorde  ham  saare  tankefuld,  Mange  af  Bønderne, 
saa  vidt  han  kunde  skjønne  omtrent  Halvparten,  vare 
mødte  faldt  rustede  og  havde  deres  Poser  paa  Ryg- 
gen, som  om  de  havde  gjort  sig  rede  til  at  bryde  op 
og  forlade  Staden. 

Hans  Taushed,  mens  han  grublede  over  dette  ilde- 
varslende Tegn,  varede  saa  længe,  at  den  forundrede 
hans  Omgivelser.  Omsider  slog  han  op  med  Haanden 
og  lod  sin  Stemme  høre,  men  hans  Tale  blev  kun 
kort.  Med  faa  Ord  forkyndte  han,  at  et  Budskab 
var  indtruffen  fra  Kong  Christiern,  og  at  han  nu 
vilde  lade  Hr.  Hans  oplæse  det,  for  at  de  Alle  kunde 
erfare  og  fornemme,  at  Hans  Naade  elskede  dem  og 
kun  tænkte  paa  at  komme  til  dem,  saa  snart  det 
kunde  skee. 

Hans  Varder  oplæste  nu  med  høi  Bøst  Prokla- 
mationen, og  de  tyttende  Almuesmænd  fik  at  høre  de 
djerve  og  bevægelige  Ord,  deres  landflygtige  Herre  i 
sin  Vanmagt  havde  nedskrevet,  og  som  vare  bestemte 
til  at  hæve  og  opildne  deres  synkende  Mod. 

De  fik  at  høre  om  hans  Kjærlighed  til  den  fat- 
tige, menige  Almue,  baade  Borgere    og  Bønder,    som 

han  stedse  havde  liavt  og  endnu  havde  til  dem,  saa 
at  han  aldrig  vilde  tilstede,  at  der  blev  gjort  dem 
nogen  Forfang,  Uret  eller  Overvold;  om  Bisper,  Præ- 
later og  Riddere,  disse  Djævelens  Børn  og  Embeds- 
mænd, der  havde  øvet  deres  tyrranniske  Villie  mod 
dem  og  opsat  sig  mod  ham;  at  disse  Ugjerningsmænd 
ikke  agtede  en  Bonde  høiere,  end  en  Hund,  ja  end 
ogsaa  havde  solgt  en  Bonde  og  hans  Barn  for  en 
Hund  og  mere  om  deres  Misgjerninger  mod  dem  og 
deres;  Utaknemmelighed  mod  ham ;  om  Tyge  Baspyds 
uchristelige  Mord  paa  deres  Forældre,  Slægt  og  Ven- 
ner, om  deres,  de  trofaste  skaanske  Mænds  Mande- 
mod, at  de  havde  vovet  at  sætte  sig  op  mod  denne 
Tyran;  endelig  om  den  Mand,  hvem  han  havde  skik- 
ket dem  til  at  være  deres  Fører  og  udrustet  med 
fuld  kongelig  Myndighed,  og  som  han  elskede,  agtede 
og  ærede  over  Alle,  Hr.  Søren  Norby,  til  hvem  han 
bad  dem  ganske  at  give  sig  ind  og  være  ham  lydig 
og  hørig. 

Mængden  hørte  Budskabet  i  Taushed;  hverken 
Kong  Christierns  Kjærlighedsord  og  Tak  til  dem, 
eller  hans  Forbandelser  mod  deres  Fjender,  ikke  heller 
hans  Lovpriisning  af  deres  Helt,  som  stod  der  for 
deres  Øine,  formaaede  mere,  end  at  fremlokke  et 
svagt  Tilraab  fra  nogle  faa  af  Tilhørerne,  som  hur- 
tigt døede  hen. 

Da  Oplæsningen  var  til  Ende,  herskede  der  et 
øieblik  dyb  Taushed.  '  Da  traadte  en  Bonde  hen  til 
Raadhuustrappen,  saa  at  han  var  Hr.  Severin  nær 
og  kunde  blive  hørt,   og  sagde : 

«Vi  have  nu  hørt,    hvad  Kong  Christiern  haver 

17  * 

skrevet,  og-  vi  tvivle  ikke  derom,  at  det  forholder  sig 
rigtigt  og  ret,  at  saa  skrev  lian.  Det  vide  vi,  at 
lian  stedse  var  os  en  god  og  naadig  Herre,  mens  lian 
klædte  Thronen,  men  nn  maaer  lian  Intet,  og  ved 
Skrift  frelses  vi  ei.  Have  vi  dog  nn  lidt  stor  Be- 
svær, Tab  og  Elende  ved  denne  Fejde  og  til  hvad 
Gavn?  Tidt  og  ofte  sagde  I,  Hr.  Severin:  nu  kom- 
mer Kong  Christiern  snart !  men  nu  vide  vi  af  denne 
Skrivelse,  som  kommer  frisk  fra  Lyra,  at  end  sidder 
han  der,  evner  kun  at  skikke  os  gode  Ord  til  Trøst 
og  melder  Intet  om  Undsætning.  Saa  er  det  da  for- 
gjeves  længer  at  fegte.  Vi  raade  til,  Hr.  Severin, 
at  I  giver  Staden  op,  men  vil  I  ikke  det,  da  tillad 
os  dog  nu  at  drage  herfra  og  hjem  til  vore  Gaarde, 
at  see  til  vore  Hustruer,  vore  Børn  og  vort  Gods, 
vi  efterlode,  om  vi  da  kunne  finde  Naade  hos  Kong 
Frederik,  det  vi  haabe,  naar  vi  falde  til  Føie,  mens 
Tid  er  og  godvilligt  underkaste  os.» 

Strax,  da  Bøndernes  Fører  havde  endt  sin  Tale, 
lød  et  høit  Baab  fra  tusinde  Struber : 

« Vi  ville  fort,  vi  ville  fort !  * 

Søren  Norby  hørte  paa  dette  uden  at  forandre 
en  Mine;  hans  Koldblodighed  og  Selvbeherskelse,  som 
stedse  viste  sig  enhver  Fare  voxen,  svigtede  ham 
heller  ikke  nu. 

<Kjære  Venner, »  svarede  han  sindigt  men  med 
fast  Bøst,  <ikke  forundrer  det  mig,  at  I  ere  trætte 
af  denne  Fejde  og  længes  hjem,  enddog  jeg  havde 
haabet,  at  de  huldsalige  Ord,  vor  kjære,  naadige 
Herre  haver  sendt  os  ved  sin  tro  Tjener,  Hans  An- 
dersen,   os    til    Trøst    og   Husvalelse,    vilde    styrket 

Eders  Hu,  saa  at  I  havde  staaet  denne  Strid  til 
Ende  med  mig:  men  ikke  vil  jeg  have  uvillige  Mænd 
i  mit  Bred.  Skammer  I  Eder  ikke  ved  at  lade  mig 
i  Stikken  og  de  Mænd,  der  med  mig  have  reist  denne 
Krig  og  vovet  Liv  og  Gods  til  Eders  Befrielse,  da 
siger  jeg :  i  Herrens  Navn,  drager  hjem !  Dog  spaaer 
jeg  Eder,  at  det  vil  være  som  at  komme  af  Asken  i 
Ilden  ;  Hr.  Tyge  vil  vide  at  finde  Eder,  og  Somme 
af  Eder  ville  inden  mange  Solemærker  klæde'  Steile 
og  Hjul., 

Tal  ikke  til  os  om  Skam,,  raabte  en  Bonde 
midt  inde  fra  Skaren,  dette  er  ulideligt  at  høre  for 
os  stakkels  Bønder,  som  nu  have  fulgt  Eder  saa 
længe  og  neppe  evne  at  bjerge  Klæderne  og  Eøden.> 
Da  vil  jeg  tale  derom,  ->  sagde  Niels  Brahe, 
som  var  traadt  frem  ved  Søren  Norbys  Side,  «jeg, 
som  ikke  haver  bjerget  mere,  end  I,  men,  om  det 
gaaer  galt,  maa  miste  Alt  og  flye  af  Landet,  vil  jeg 
bjerge  mit  Liv;  men  saa  er  det  fat  med  Eder,  at 
Eders  Sjæl,  den  boer  i  Eders  Bug.  Yed  Gud  og 
alle  Hellige,  jeg  skammer  mig  over  Eder,  der  hidindtil 
ingen  Nød  led  inden  disse  Volde  og  dog  nu  ville  flye 
herfra  som  Forrædere;  I  ere  ikke  bedre,  end  de  Us- 
linge, som  ved  Brunketofte  Lund  gav  Otte  Stisen  i 
hans  Fjenders  Hænder  og  myrdede  deres  Venner,  de 
gjeve  Bymænd  af  Aahuus.;> 

Da  knurrede  Bønderne,   og  en  af  dem  raabte: 
«I  haver  stor  Skyld  i  vor  Elende,  Niels  Nielsen! 
Uden  Eders  Baad  og  store  Lofter    vilde    vi    nu  ikke 
været  i  Betryg.  ,> 

«Jeg    haver    saa,«     svarede    Niels    Brahe,     «og 

regner  mig  det  til  Ære.  Dog.  nu  have  vi  hørt  nok 
af  Eder,  I  Posemænd,  som  hige  efter  at  smøre  Haser. 
I  Mænd  af  Gjønge  og  THllands  Herred,  som  her  ere 
til  Stede,  lader  høre  et  Ord!  Staaer  og  Eders  Hn 
til  at  rømme?> 

Xei,  nei!s  raahte  fiere  Stemmer  og  en  af  Gjøn- 
gerne  føiede  til:  «Vi  ville  forblive  hos  Eder  og  hos 
Hi*.  Severin  og  fegte  med  Eder  til  det  Sidste ! » 

<.Ret  saa!  udbrød  Søren  Norby  og  traadte  hen 
til  Trappens  Rækværk,  og  nn  ville  vi  skille  Buk- 
kene fra  Faarene.  Alle  I,  som  have  Tyge  Baspyd 
saa  kjær  og  længes  efter  Strikken,  træder  af  i  Øster, 
og  I  Andre,  som  end  have  Ære  og  Tro  og  ville 
fegte  som  Mænd,   gaaer  til  Tester !  » 

En  stor  Skare  af  de  Frafaldne  fulgte  strax  Op- 
fordringen, dog  ikke  for  at  træde  af,  men  idet  de 
med  det  Samme  satte  sig  i  Bevægelse  for  at  drage 
bort. 

Henved  tusinde  i  Tallet  droge  de  ud  af  den 
østre  Port,  de  Fleste  uden  at  see  tilbage.  Dog  skif- 
tede Nogle  af  dem  i  det  yderste  Øieblik  Sind,  vendte 
om  og  forbleve  i  Staden,  mens  Andre,  som  først 
havde  betænkt  at  blive,  lode  sig  lokke  med. 

Den  hele  Skare  gik  lige  los  paa  Leiren,  hvor 
der  blev  blæst  Allarm,  da  de  Kongelige  troede,  at 
Banderne  kom  for  at  gribe  an:  men  snart  saae  de, 
at  det  forholdt  sig  anderledes;  thi  Bønderne  svingede 
med  Hatte  og  Huer,  gjorde  saa  Holdt  og  sendte 
nogle  af  de  Ældste  ind  til  Leiren  for  at  melde  Hi- 
Tyge,  at  de  kom  for  at  nedlægge  deres  Vaaben  og 
overgive  sig  paa  Naade  og  Unaade. 


Der  blev  da  megen  Glæde  i  Leiren  over  dette 
store  Frafald ;  Hr.  Tyge  var  i  sit  bedste  Lune  og 
lod  de  angrende  Syndere  slippe  med  en  Straffeprædi- 
ken. Han  tænkte  dog  paa  at  tage  en  Deel  af  Bøn- 
derne til  Krigstjenesten,  men  Johan  Rantzov  negtede 
paa  det  Bestemteste  at  tage  disse  uøvede  og  upaa- 
lidelige  Karle  i  sin  Tjeneste,  og  Hr.  Tyge  nøiedes 
da  med  at  udsøge  nogle  Gidsler,  som  maatte  forblive 
i  Leiren  til  Pant  paa  de  Andres  Troskab. 

Resten  af  dem  drog  bort,  og  de  lode  ikke  Græs- 
set groe  under  deres  Fødder.  Glade  ilede  de  til  deres 
Hjemstavn,  favnedes  af  deres  Kvinder  og  Børn  og 
satte  atter  Foden  under  deres  eget  Bord,  for  en  Stund 
heelt  tilfredse  med  det  Trælleliv,  de  forhen  havde 
fundet  ulideligt;  og  Mange  af  dem  svore  en  dyr  Ed 
paa,  at  ingen  Mand,  talede  han  end  med  en  Engels 
Tunge,  nogensinde  tiere  skulde  faae  Held  til  at  for- 
lede dem  til  en  Reisning.   — 

Syren  Norby  havde  imidlertid  samlet  de  Trofaste, 
som  vare  blevne  tilbage,   og  talede  dem  til. 

«I  have  Tak!»  sagde  han.  :Kong  Christiern 
vil  lønne  Eder,  naar  han  atter  kommer  i  sit  Rige. 
Tærer  uforsagte  og  stoler  paa  Gud  og  Sancte  Jør- 
gen, som  vil  værge  for  Eder!  Ti  ville  nu  forsøge 
at  holde  denne  Stad,  saa  længe  vi  det  evne;  men 
skulde  Lykken  gaae  os  imod,  og  vi  blive  trængte  for 
haardt,  da  lid  derpaa,  at  jeg  i  rette  Tid  skal  sige 
Stop  og  dagtinge;  jeg  skal  da  ei  forglemme  Eder, 
men  skaffe  Eder  lige  saa  gode  Kaar,  om  ikke  bedre, 
end  de  faae,  der  nys  gik  af  By  som  Overløbere  og 
Forrædere.)/ 

Bønderne  svarede  med  et  kraftigt  Tilraab,  og 
Søren  Norbj7  fornam,  at  Tilliden  til  ham  var  gj  en- 
oprettet. 

Da  han  forlod  Torvet,   sagde  han : 

«Ved  min  gode  Helgen,  dette  vilde  jeg  forsvoret! 
Jeg  tænkte,  at  der  blot  var  nogle  faa  Misfomøiede 
og  drømte  ikke  om  et  sligt  Frafald;  men  Tak  have 
I,  Niels  Nielsen,  fordi  I  talede  dem  saa  djervt  til! 
Det  var  et  Ord  i  rette  Tid ;  uden  det  vilde  Frafaldet 
maaskee  blevet  end  større. » 

Niels  Brahe  gik  i  dybe  Tanker  og  vaagnede 
som  af  en  Drøm.  Han  var  i  Aanden  paa  Smidstrup 
og  mindedes  den  Aften  før  Tyge  Brahes  Jordefærd, 
da  han  gjestede  sin  gode  Ven  Kjeld  Bing.  og  denne, 
da  han  havde  priset  Hunde  og  Almuesfolk  som  de 
trofasteste  af  alle  Skabninger,  havde  svaret:  bi  lidt, 
gode  Yen,  til  Din  Hund  haver  bidt  Dig  og  de  Træ- 
sk« ikarle  sveget  Dig! 

-Jeg  havde  ikke  ventet  slig  Bedrift  af  Eder, » 
foiede  Søren  Norby  til;  «I  var  i  Morges  saa  klein- 
modig. » 

«Niv>  svarede  Niels  Brahe,  «det  gjorde  mig 
godt  at  fegte  lidet  med  Munden  nu,  da  det  saa  længe 
har  været  mig  negtet  at  fegte  med  Sværdet. » 

«Vi  burde  have  prøvet  det  Haarde  mod  de  Skul- 
kere^) sagde  Junker  Mourits;  I  gav  der  Evret  for 
tidligt  op,  Hr.  Severin ;  det  er  ellers  ikke  Eders 
Vane.  > 

«Jeg  haver  en  anden  Vane,»  svarede  Søren 
Norby,  «den,  at  tænke,  førend  jeg  handler.  Jeg 
skjønnede  strax,    hvad  vi  havde  i  Vente,    og  kom  til 

den  Slutning-,  at  det  var  klogest  at  lade  de  Uvillige 
gaae.  thi  saa  tik  vi  kun  det  halve  Antal  Munde  at 
føde;  vi  have  endda  nok  til  at  værge  for  Byen  og 
kunne  lide  paa  dem.  vi  have.  Men  Guds  bittre  Død,  » 
udbrød  han  pludseligt.  »hvor  blev  Easnius  Henning- 
sen, den  Skalk?  Ham  haver  jeg  ganske  forglemt. 
Lader  os  flux  gaae  til  hans  Bolig  og  see,  om  han 
er  der.  Et  Dummerhoved  var  jeg,  som  hviskede  ham 
en  Djævel  i  Øret  og  gav  ham  Varsel ;  nu  er  han  vel 
rømmet. 

De  gik  til  hans  Huns  og  fandt  hans  Hustru 
grædende  og  i  stor  Skræk.  Hun  blev  udspurgt,  og 
tilstod  strax,  at  hendes  Huusbond  for  noget  siden 
var  kommen  ilende  til  Hjemmet,  havde  formummet 
sig  i  sin  Karls  Kofte  og  var  gaaet,  hun  vidste  ikke 
hvor  hen. 

I  veed  det  heel  godt,»  svarede  Søren  Norby 
barskt.  og  bedst  er  det  da,  at  I  følger  ham  og 
tager  Ungerne  med  Eder.  Ikke  ville  vi  mere  have 
Speidere  og  Forrædere  inden  disse  Volde. » 

« Ak, »  udbrød  Basmus  Henningsens  Hustru  græ- 
dende, det  voldte  Hr.  Tyge  og  Hr.  Johan!  De 
sendte  Speidere  herind,  som  med  store  Løfter  forledte 
min  Huusbond  til  Frafald. » 

Den  er  let  at  lokke,  som  gjerne  efter  vil  hoppe,« 
svarede  Søren  Norby;  «men  nu  paa  Stand  fort  med 
Eder! 

Søren  Norby,  som.  de  fleste  af  Datidens  Hær- 
førere ulig,  stedse  viste  stor  Mildhed  mod  Kvinder 
og  Værgeløse,  handlede  dog  ikke  saa  strengt  imod 
hende,    som    man    skulde  troet    af    hans    barske  Ord. 

Han  tillod  hende  at  tage  sine  Penge,  Smykker  og 
Klæder  med  sig  og  lod  hende  og  hendes  Børn  under 
Bevogtning  føre  sikkert  ud  af  Staden. 

Denne  Forsigtighed  var  ikke  overflødig;  thi 
Rygtet  om  Borgmesterens  Forræderi  var  kommen  ud 
blandt  Borgerne,  og  neppe  havde  hans  Hustru  for- 
ladt sin  Bolig,  før  en  stor  Skare,  anførte  af  et  Par 
Landsknegte,  stormede  Huset,  udplyndrede  og  mole- 
sterede det,  og  derpaa  drak  sig  en  god  Buus,  idet 
de  tømte  Borgmesterens  vel  forsynede  Viinkjelder. 

«Dette  faae  vi  lade  passere, »  sagde  Søren  Norby, 
da  han  erfarede,  hvad  der  var  skeet;  «men  ved  Sancte 
Jørgen,  det  skal  være  den  sidste  Buus,  der  er  druk- 
ken,  mens  jeg  raader  her!» 

Han  lod  bekjendtgjøre  ved  Trommen,  at  hver 
Mand,  der  blev  truffen  beskjenket,  eller  af  sin  Post, 
vilde  blive  klynget  op,  og  denne  Trudsel  gjorde  sin 
Virkning. 

Alle  skjønnede  nu  ogsaa,  at  Paapassenhed  var 
mere  fornøden,  end  nogensinde,  thi  de  Kongelige  fik 
nu  daglig  mere  svært  Skyts,  lykkede  fremad  og  be- 
skøde Byen  paa  nærmere  Hold. 

Virkningen  viste  sig  snart;  Voldene  fik  Huller 
og  Husene  sank  i  Gruus,  men  den  Skade,  Voldene 
havde  lidt  om  Dagen,  blev  udbedret  om  Natten,  og 
Husene  Lod  man  ligge.  Hver  Gang  Fjenden  nærmede 
sig  som  for  at  storme,  blev  han  modtaget  med  en  le- 
vende Krydsild  og  maatte  opgive  Forsøget. 

Saaledes  gik  det  en  Stund;  men  saa  slap  Johan 
Rantzovs  Krudt  op,  Beleiringen  gik  i  Staa,  Hr.  Jo- 
han rasede  over  sin  Vanmagt,   og  Hr.  Severin  gjorde 

Udfald,    brugte  Krigspuds    og  opsnappede  den  konge- 
lige Hærs  Tilførsel. 

«Naar  faae  vi  Bugt  med  den  Karl?'  sagde  Jo- 
han Rantzov  en  Dag  til  Tyge  Krabbe. 

Gud  og  alle  Hellige  maa  vide  det,«  svarede 
Hr.  Tyge;  »tænkeligt  er  det,  at  Landskrona  dog  ikke 
bliver  Søren  Norbys  Grav.« 

Hr.  Johan  vendte  sig  fra  ham  i  stor  Harme; 
thi  Tyge  Krabbe  sigtede  til  de  Underhandlinger,  som 
med  Kong  Frederiks  Samtykke  allerede  vare  i  Gang, 
og  Johan  Rantzov,  som  vilde  tage  Byen  med  stor- 
mende Haand  og  mente  at  kunne  gjøre  det,  var  saare 
fortrydelig  over,  at  Leiligheden  til  en  saa  skjøn 
Krigsbedrift  skulde  glide  ham  af  Hænderne. 


Ottende  Kapitel. 

Kong-   Christierns  Skat. 


En  Morgenstund  først  i  Juni  Maaned,  da  Alt 
var  stille  ved  Leiren,  fik  man  der  et  uventet  Besøg. 
De  to  Landsknegte,  som  stode  paa  Post  ved  den  øst- 
lige Indgang,  saae  til  deres  Forundring  en  Kvinde 
til  Hest  nærme  sig,  ledsaget  af  en  bereden  Svend. 

«Ei  Erik, »  sagde  den  ene,  «hvad  for  fiin  Frue 
kommer  vel  der?» 

Erik  saae  derhen  og  svarede: 

«G-ud  og  alle  Hellige  maa  vide  det,  Kunz!  Hun 
glimrer  som  en  Paafugl,  og  støt  sidder  hun  i  Sadde- 
len; see  hvor  sikkert  og  skjønt  hun  fører  sin  Hest 
—  nu  sætter  hun  Øget  i  Spring  —  ei ,  ved  min 
Oldefaders  Skjæg,  nu  gjenkjender  jeg  hende  —  hvo 
tænker  Du,  det  er?« 

«Jeg  saae  hende  ingensinde  før, »   svarede  Kunz. 

« Men  jeg  forhen  paa  G-ulland, »  sagde  Erik-,  «jeg 
skulle  feile  storlig,  om  det  ikke  er  Alhed,  Otte  Sti- 
sens  Frillekone. » 

<-EL »  sagde  Kunz,  <da  kommer  hun  for  at  see 
til  sin  Herre.« 

« Muligt,  at  hun  vil  tinge  ham  fri,»  sagde  Erik, 
anen  om  saa  er,  da  kunde  hun  lige  saa  gjerne  strax 
vende  Rumpen  til  og  ride  her  fra  igjen  —  ei,  mon 
den  Djævels  Kvinde  vil  ride  os  neder!» 

Begge  fældede  de  Landserne,  og  Erik  tilraabte 
Alhed  et  tordnende:   Holdt! 

Hun  standsede  brat  sin  Hest,  slog  op  med  Haan- 
den,  lod  see  et  Smiil  og  sagde : 

Ved  Guds  Moder,   troer  jeg  ikke,  jeg  seer  der 
for  mig  Erik  Staalpande,   som  rømmede  fra  Visborg?« 

Erik  blev  rød  i  Kammen  og  raabte: 

•Var  Din  Mund,  eller  jeg  spidder  Dig  og  Dit 
Øg\> 

Alhed  lod  Hesten  dandse  til  Siden  og  sagde: 

«Min  gode  Ganger,  som  Du  kalder  et  Øg,  han 
springer  som  en  Kat,  og  før  Du  faaer  løftet  Dit 
lange  Spær ,  flyver  den  herfra  med  mig  som  en 
Fugl.  Lader  os  da  tale  med  hinanden  i  Mindelighed! 
Hilsen  til  Dig  fra  Karen,  som  Du  lod  sidde  i  Visby! 
Vi  have  bjerget  Din  Hustru  og  sørget  for  hende  og 
Ungerne.  Dette  slap  Du  bedre  fra,  Din  Skalk,  end 
da  Du  første  (rang  rømmede  fra  Stokholm  i  Kong 
Christierns  Tid  og  atter  blev  indfanget,  hvorom  Otte 
haver  fortalt  mig. 

«Ti  nu  dermed, »  svarede  Erik  Staalpande  mere 
spagfærdig;  &dog,»  føiede  han  til,  "T)\\  maaer  her 
Intet;  jeg  forundrer  mig  over  Din  store  Dristighed, 
at  Du  vover  Dig  hid:    ikke    evner    Du    at    faae  mig 

hængt,  mindst  for  det,  jeg  bedrev,  da  jeg  var  i  Hr. 
Severins  Brød.» 

«Ei,  hvad  fabler  Du  der!>  udbrød  Alhed,  «jeg 
kommer  ikke  for  at  faae  Nogen  hængt,  tvert  derimod 
for  at  frelse  en  god  Ven  fra  Strikken;  men  Du  gav 
mig  en  ugjestmild  Modtagelse  med  Dit  Holdt  og  Din 
fremrakte  Spydsodde,  og  Sligt  klæder  dobbelt  ilde  en 
Mand,  der,  som  Du  Ikke  har  reent  Brod  i  Posen. 
Dog,  jeg  begjærer  ikke  Indpas  for  Intet,«  foiede 
hun  til. 

Hun  tog  sin  Pung  frem  og  viste  Landsknegtene 
en  Joachimsdaler,   eller  Sølvgylden,  i  det  hun  sagde: 

«Tag  denne  til  Deling!  men  vrage  I  den,  da 
rider  jeg  til  den  næste  Leierport  og  linder  maaskee 
der  mere  høviske  og  villige  Folk.» 

Erik  saae  begjærligt  til  Sølvdaleren  og  sagde: 

«Hvad  mener  Du,   Kunz?» 

<Nu, »  svarede  Kunz,  «et  Skjørt,  det  tør  vi  vel 
lade  passere,  er  der  end  et  Par  Hoser  i  Følge;  hid 
med  Mønten,   min  Dukke !  > 

Hun  rakte  ham  den,  og  de  lode  hende  ride  ind, 
i  det  Kunz  sagde: 

«Hav  Tak,  Mo'er  Alhed,   og  god  Ljrkke!» 

Da  vendte  hun  sig  paa  Hesten  og  svarede : 

-<Skjelder  Du  mig  for  Mo"er,  som  var  jeg  en 
gammel  Hex?  Træffes  vi  igjen,  da  skal  jeg  vadske 
Dine  Øren!« 

Kunz  og  Erik  loe  skraldende ,  og  Alhed  red 
videre.  Da  hun  var  indenfor  Leiervolden,  følte  hun 
sig  strax  hjemme,  til  Trods  for  at  hun  befandt  sig  i 
en  fjendtlig  Leier,  kaldte  en  Trosknegt,    som   stod  og 

Feltøversten ,  men  han  gjorde  ikke  Mine  til  at  røre 
sig  af  Pletten,  der  kom  nogle  Landsknegte  til  og 
omringede  hende,  saa  hun  begyndte  at  blive  hed  om 
Ørerne  og  skjønnede,  at  hendes  store  Forvovenhed  dog 
tilsidst  kunde  komme  hende  dyrt  at  staae. 

En  af  Landsknegtene,  som  stod  og  gjekkede  hende 
med  lidet  høviske  Elskovsord,  lagde  Haanden  paa 
hendes  Knæ  og  vilde  rive.  hende  af  Hesten,  da  hun 
samlede  Alt  sit  Mod,  gav  ham  et  Eap  over  Haanden 
med  sin  Eidepidsk  og  lod  sin  Hest  gjøre  et  Spring. 
Landsknegtene  vege  til  Side.  hun  foer  afsted,  efter- 
fulgt af  sin  Svend,  og  havde  det  Held  strax  efter  at 
støde  paa  Hærens  øverste  Befalingsmænd,  som  just 
gik  ned  ad  Leiergaden. 

Hun  standsede  sin  Hest ;  bøiede  sig  høvisk  saa 
Ejederbusken  i  hendes  Hat  nikkede,   og  sagde: 

«Ædle  Herrer  og  strenge  Riddere|,  jeg  er  kom- 
men hid  for  at  faae  Hærens  Feltøverste  i  Tale,  om 
han  er  iblandt  Eder?  men  giv  mig  Lejde  og  Be- 
skyttelse mod  Eders  Knegte  de  ere  ved  Guds  Moder 
lidet  høviske  og  havde  nær  revet  mig  af  Hesten.« 

Herrerne  saae  forbausede  paa  hende:  ingen  af 
dem  mindedes  at  have  seet  hende  før.  Johan  Rantzov 
tog  først  til  Orde  og  sagde : 

«Guds  Kors,  hvo  er  I,  og  hvor  gaaer  det  til, 
at  I  kommer  farende  her  midt  ind  paa  vor  Leier- 
plads? 

Alhed  nøiedes  med  at  besvare  det  første  Spørgs- 
maal. 

« Taler  jeg   med  Hr.   Johan  Rantzov  af  Breden- 

borg?»  spurgte  hun  først,  og  da  han  bekræftede  det 
med  et  Nik,  sagde  hun:  «jeg  er  Allied;  hørte  I  ikke 
om  mig?  Jeg  er  kommen  for  at  see  til  min  stakkels 
Huusbonde,  Otte  Stisen,  som  nu  sidder  i  Bolt  og 
Jern,  og  begjærer  at  føres  til  ham,  om  det  da  kan 
tilstedes  mig. » 

«Ei!»  svarede  Johan  Rantzov  smilende,  «da 
vend  Eder  til  disse*  Herrer,  som  have  Haand  og 
Hals  over  ham, »  og  derpaa  dreiede  han  sig  om  paa 
Hælen  og  gik  ind  i  sit  Telt. 

Herrerne  stode  og  snakkede  leende  med  hver- 
andre. Da  vendte  Tyge  Krabbe  sig  til  Knud  Pe- 
dersen Gyldenstjerne,  Claus  Bilde  og  Børge  Ulfstand, 
som  stode  hos,   og  sagde: 

Gjører,  hvad  I  ville  med  hende !»   hvorpaa  han 
gik  efter  Johan  Rantzov  ind  i  dennes  Telt. 

De  tre  Svogere  raadsloge  nu  med  hverandre,  om 
de  skulde  tilstede  Alhed  Adgang  til  Fangen,  eller 
ikke.  Knud  Pedersen,  en  høi  mager  Mand  med  en 
Høgenæse,  smaa  rindende  Øine  og  en  sammenkneben 
Mund,  saae  paa  Alhed  med  et  bistert  Blik;  Claus 
Bilde  mønstrede  hende  mere  cavalleermæssigt,  idet 
han  smilende  strøg  sit  Skjæg,  og  Børge  TJlfstand 
saae  paa  hende  med  ufordulgt  Forundring.  De  havde 
endnu  ikke  faaet  Dødsdom  over  Otte  Stisen,  men 
det  var  navnlig  Knud  Pedersens  faste  Beslutning,  at 
Fangen  skulde  lade  sit  Liv,  og  lian  tvivlede  ikke  om, 
at  det  jo  vilde  ende  dermed,  at  han  blev  udleveret 
til  ham,  som  havde  lidt  det  største  Tab  ved  hans 
Misgjerninger. 

Borge    Ulfstand,    som  Intet  havde    at  hevne,  da 


hans  G-aard  stod  uskadt,  og  som  var  mild  af  Tænke- 
maade,   sagde: 

«Lad  hende  gaae  til  ham,  hvad  skader  det? s 

«Nu,»  sagde  Claus  Bilde,  vil  Du  som  jeg, 
Børge,   da  lade  vi  Knud  raade.» 

Børge  gjorde  ingen  Indvending  derimod:  men  da 
han  vilde  fjerne  sig,  vinkede  Claus  Bilde  ham  og 
Knud  Pedersen  til  en  Side  og  sagde: 

« Lader  os  nytte  denne  Leilighed!  De  sige,  at 
Otte  Stisen  haver  Noget,  enddog  han  negter  det  og 
sværger  paa,  at  han  er  arm.  Kunde  han  give  gode 
Løsepenge,  da  vilde  det  være  mere  prolitligt,  end  at 
vi  tage  hans  Liv.  Du  maa  nu  derom,  Knud;  men 
jeg  raader  Dig  at  tage  denne  hans  Kvinde  med  Dig 
i  Dit  Telt  og  forhøre  Tiende  skarpt.« 

«  Monne  der  dog  skulde  være  Noget  at  presse 
ud  af  det  tykke  Sviin?»  sagde  Knud  Pedersen  med 
et  gridsk  Blik;  »nu,  det  er  altid  et  Forsøg  værd,  og 
min  Pung  kan,  ved  min  Helgen,  have  nogen  Succurs 
nødig ! » 

Børge  tilkastede  Alhed  et  Blik  og  sagde : 

<-At  den  Landstryger  til  Landsknegthøvding  eier 
Noget,  det  er  tænkeligt,  men  at  han  var  eiende  saa 
fager  en  Kvinde,  som  dertil  er  ham  tro,  det  vilde  jeg 
ved  Sancte  Oluf  forsvoret  \» 

Alhed  holdt  roligt  paa  sin  Hest  og  tænkte  over, 
hvem  af  de  tre  Herrer  hun  vilde  faae  at  gjøre  med; 
hun  havde  haabet,  at  det  vilde  blive  den  smukke  og 
høviske  Claus  Bilde,  da  hun  havde  sat  sig  i  Hove- 
det, at  hun  lettest  vilde  kunne  gjøre  Indtryk  paa 
ham,  hvorfor  hun  følte  sig  skuffet,    da    det  blev  den 

grimme,  suurøiede  og  bidsk  udseende  Knud  Pedersen 
Gyldenstjerne,  som  nu  bød  hende  stige  af  Hesten  og 
følge  sig.  Dog  kom  hun  snart  til  Eftertanke  og 
skjønnede,  at  Skjebnen  havde  været  hende  gunstig; 
thi  den  dristige  Plan  til  sin  Huusbondes  Befrielse, 
som  hun  havde  undfanget  i  sit  opfindsomme  Hoved, 
vilde  lettest  lykkes  lige  overfor  en  Herre  som  Knud 
Pedersen,   hvis  store  GLjerrighed  var  vide  bekjendt. 

Han  førte  hende  ind  i  sit  Telt,  tog  Sæde  i  sin 
Teltstol,  tog  hende  skarpt  i  Øiesyn  med  sit  stikkende 
Blik  og  sagde: 

«Er  Du  kommen  hid  blot  for  at  see  til  Otte 
Stisen  og  bringe  ham  Trøst  i  hans  Fangenskab?  Det 
vil  ei  gavne  ham  stort. » 

«Ædle  Herre,«  svarede  Alhed,  idet  hun  pressede 
en  Taare  frem,  «han  trænger  dog  haardt  til  et  Trø- 
stens Ord  nu,  og  Ingen  er  nærmere  til  at  bringe  ham 
det,  end  jeg;  men  visselig  kom  jeg  hid  ogsaa  og  for- 
nemmelig i  den  Hensigt  at  bede  for  hans  Liv,  og  jeg 
priser  min  Lykke,  at  jeg  blev  stedet  for  en  Herre  af 
Eders  store  Dyder  og  paa  hvem  man  blot  behøver 
at  see  for  at  skjønne,  at  i  Eder  boer  en  stor  og 
ædel  Sjæl.» 

Aldrig  havde  Alhed  sagt  en  større  Løgn,  men 
endnu  havde  hun  ikke  truffet  paa  Nogen  af  Adams 
Kjøn,  som  var  ganske  utilgjængelig  for  Smiger,  og 
hun  mente  at  kunne  læse  i  Knud  Pedersens  grimme 
Aasyn,  at  hendes  fagre  Ord  heller  ikke  ved  denne 
Leilighed  havde  forfeilet  deres  Virkning. 

«Du  taler  vel  for  Dig, »  svarede  Knud  Pedersen, 
idet  han  saae  lidt  mildere   til  hende,    og  Bynkerne  i 


hans  Øienkroge  formeredes,  '<men  om  jeg  fortjener 
saa  stor  Roes,  som  Du  giver  mig,  da  maa  vel  og 
hos  mig  findes  den  Djrd ,  som  kaldes  Retfærdighed, 
og  det  vilde  slet  forliges  med  den,  om  jeg  lod  saa 
stor  en  Ugjerningsmand,  som  han  er,  hvem  Du  kalder 
Din  Huusbond,  gaae  fri  for  Straf.« 

'<Dog  haaber  jeg  paa,»  svarede  Alhed  i  samme 
ærbødige  Tone,  « at  der  og  i  Eders  Hjerte  er  Rum  for 
Naade.  Jeg  haver  Otte  kjær;  han  var  mig  en  god 
Huusbond,  jeg  havde  ingen  anden,  end  ham  og  vil 
ingen  anden  have,  mens  han  er  oven  Jorden,  derfor 
beder  jeg  for  hans  Liv.» 

'<Da  kunde  Du  dog  faaet  en  kjønnere,  >  svarede 
Knud  Pedersen  og  smaaloe;  "men  hvorom  Alting  er, 
da  er  det  nu  paa  Tide  for  Dig,  at  see  Dig  om 
efter  en  anden  Kjæreste;  thi  denne  vil  snart  være 
linder  Jorden. » 

Da  holdt  Alhed  sit  Lommeklæde  for  Øinene,  som 
om  hun  græd,   og  sagde: 

«Siig  mig  dog,  hvad  Gavn  vil  I  faae  af  hans 
Død?  Eders  skjønne  G-aard,  den  han  lod  lægge  øde, 
reiser  den  sig  af  sin  Aske,   fordi  I  lader  ham  i*ette?» 

"<Da  siig  mig, »  udbrød  Knud  Pedersen,  divad 
(ravn  jeg  haver  af  hans  Liv?  Evner  han  at  gjenop- 
bygge  min  Gaard?  Om  han  eiede  Noget  og  kunde 
give  mig  Løsepenge,  da  kunde  vi  altid  tales  ved, 
men  han  sværger,  at  han  er  arm  som  en  Kirkerotte, 
er  det  Sanden ?> 

Alhed  saae  op,  som  om  hun  vilde  tale,  men 
slog  atter  Øinene  ned  og  taug. 

« Lyver  han,   og   Du   veed   Besked  derom,;    ved- 

blev  Knud  Pedersen,  «da  luk  uu  Munden  op,  om 
Du  vil  redde  Din  Hjertenskjærs  Liv!» 

€  Det  forholder  sig'  paa  en  egen  Viis  med  den 
Sag, »  svarede  Allied  forbeholdent;  «jeg  veed  Besked 
og  dog  ikke,.  Jeg  haver  den  Tro,  at  Otte  veed  om 
store  Rigdomme  og  kunde  bygge  ti  Gaarde  op,  som 
Eders,   om  han  vilde.« 

«Guds  Kors,  hvad  er  det  for  Snak?«  udbrød 
Knud  Pedersen.  «Gjek  mig  ikke  med  slig  forblom- 
met Tale,   men  siig  reent  ud,   hvad  det  er ! » 

Alhed  gik  hen  til  ham  og  sagde  med  dæmpet 
Røst : 

«Otte  veed  om  Kong  Christierns  Skat,  det  ara- 
biske Guld,  han  lod  nedgrave,  forinden  han  flyede  af 
Riget. » 

Da  sprang  Knud  Pedersen  op,  greb  hende  i  Ar- 
men og  raabte : 

«Hvor,   i  Djævlens  Navn,   hvor?« 

Alhed  fornam,  at  den  gamle  Gnier  strax  bed 
paa  Krogen,  og  at  hendes  Beregning  slog  til.  Det 
var  forklarligt,  thi  Sagnet  om  en  stor  Skat,  som 
Kong  Christiern  skulde  være  i  Besiddelse  af,  var  ud- 
bredt baade  i  Danmark  og  i  Tydskland  og  blev  al- 
mindelig troet. 

«Ja  hvor?»  gjentog  Alhed,  «det  er  just  Knu- 
den !  Jeg  troer,  at  Otte  veed  Stedet,  men  dølger  det. 
En  Dag,  da  han  havde  drukket  en  Taar  over  Tør- 
sten, lod  han  nogle  forblommede  Ord  falde  om  Skat- 
ten og  sagde,  at  han  vidste  Stedet,  men  da  jeg  frit- 
tede ham,  taug  han  brat  og  taalte  ikke  siden,  at  jeg- 
rørte  ved  den  Sag. » 


Knud  Pedersen  stod  og  stirrede  paa  Alhed  med 
et  graadigt  Blik  og  udspilede  Xæseboer: 

-Du  lyver,  Kvinde,*  sagde  lian  og  greb  hende 
i  Armen,    «Du  veed  Stedet !  * 

.'<Yed  Guds  Moder  neiv>  svarede  hun  og  saae 
ham  freidigt  ind  i  Øinene ;  « Ingen  veed  det,  end 
ikke  Hr.  Severin,  som  lod  søge  efter  Skatten  ved 
Lund,  men  han  fandt  Intet  der.  han  lod  grave,  uden 
Grans  og  Steen.« 

•  «Guds  Død,  gjorde  han! s  udbrød  Knud  Peder- 
sen, som  om  han  saae  det  foregaae  for  siue  Ørne 
og  frygtede,  at  Skatten  kunde  blive  funden  af  en 
Anden. 

« Ingen  veed  derom,  uden"  Otte, »  vedblev  Alhed, 
«og  det  skal  gaae  haardt  til,  naar  han  aabenbarer 
det.  Han  tænker  vel,  det  har  end  ingen  Fare  og 
gjemmer  den  Udvei  til  det  yderste  Moment.- 

cNu,*  udbrød  Knud  Pedersen  med  vild  Glæde, 
«da  skal  han  ved  min  Helgen  erfare  at  det  yderste 
Moment  er  nær.  Jeg  lader  ham  paa  Stand  strække 
af  Gramper,  saa  det  skal  knage  i  hans  tykke  Lede- 
mod, og  da  vil  han,  tænker  jeg,  faae  Munden  paa 
Gled.» 

«Gjør  allersidst  det,  ædle  Herre \»  svarede  Al- 
hed og  saae  paa  ham  med  et  listigt  Blik.  "Ved 
Guds  Moder,  jeg  havde  tiltroet  Eder  større  Betænk- 
somhed! I  forglemmer,  at  da  vil  der  være  Vidner 
til  Stede,  Sagen  vil  vorde  kundbar  og  hvo  vil  da 
hæve  Skatten?  Kong  Frederik  tænker  jeg!* 

«Ved  min  Helgen,  Du  har  Bet,»   svarede  Knud 

Pedersen  og  dæmpede  sin  Eøst,  «vi  maae  gaae  var- 
somt til  Værks  og  holde  reen  Mund.« 

«Ja,  deraf  hænger  hele  Sagen, »  svarede  Alhed. 
«Lad  mig  nu  gaae  til  Otte  og  prøve  min  Lykke; 
muligt  giver  han  Kjøb ,  naar  han  erfarer,  at  Faren 
er  overhængende;  men  vær  vis  derpaa,  at  jeg  med 
List  og  Lempe  vil  komme  videre  med  ham,  end  I 
med  Eders  Trudsler  og  Materredskaber. » 

«Vi  ville  forsøge  det,»  sagde  Knud  Pedersen, 
men  saae  dog  paa  Alhed  med  et  mistroisk  Blik. 
«Dog  vee  Dig,  Kvinde,  om  Du  bedrager  mig!»  føiede 
han  barskt  til. 

«Hvi  skulde  jeg  dog  det?»  spurgte  Alhed  og 
saae  troskyldigt  paa  ham.  «Jeg  vil  jo  bjerge  min 
Huusbonds  Liv,  og  hvad  Skatten  angaaer,  da  tænker 
jeg  som  saa,  at  naar  den  er  funden,  da  giver  I  os 
en  liden  Part  af  den  store  Pigdom  og  lader  os  ikke 
gaae  heelt  arme  derfra?« 

«Vi  faae  see, »  svarede  Knud  Pedersen,  men  saa 
kneb  han  de  smalle  Læber  sammen  til  et  Smiil,  som 
røbede,  at  han  ingenlunde  havde  i  Sinde  at  vise  en 
slig  Ædelmodighed.  — 

Otte  Stisens  Fængsel  var  en  Jordhule,  som  var 
indgravet  i  en  liden  Høi  og  lukket  med  en  Dør,  i 
hvilken  der  var  et  Lufthul.  Den  var  allerede  tid- 
ligere bleven  benyttet  som  et  midlertidigt  Fangehul  i 
Leiren,  og  Knud  Pedersen  havde  faaet  ham  anbragt 
der  under  det  Foregivende,  at  Fængslerne  i  Kjøb- 
stæderne  vare  opfyldte,  men  i  Virkeligheden  fordi 
han  ikke  vilde  lade  ham  slippe  sig  af  Hænderne. 

Midt  i  Hulen  stod  en  Pæl,   og  til    den   var  den 


ulykkelige  Fange  lænket.  Et  Leie  af  muggent  Halm 
var  al  den  Bekvemmelighed,   der  var  ham  forundt. 

Alhed  fandt  ham  liggende  der,  da  hun,  ført  af 
Knud  Pedersen  selv ,  traadte  ind  til  ham.  Han 
reiste  sig  halvt,  saa  Lænkerne  raslede  og  stirrede 
forundret  paa  dem.  Hans  Øine  vare  sløve,  hans 
Kinder  indfaldne,  og  Klæderne  hang  løst  om  hans 
slunkne  Krop. 

«Her  er  Eders  Frillekone , »  sagde  Knud  Peder- 
sen barskt;  «hun  har  Noget  at  sige  Eder;  lyt  til 
hendes  Eaad  og  gjør  som  hun  byder,  om  I  da  ønsker 
at  bjerge  Livet !» 

Derpaa  fjernede  han  sig,  lukkede  Døren  og  bød 
den  Landsknegt ,  som  stod  paa  Post  ved  Høien ,  at 
tage  Stilling  i  nogen  Afstand.  Efter  at  han  saa- 
ledes  havde  sørget  for,  at  Alhed  og  Fangen  kunde 
tale  sammen  uden  at  blive  belurede,  gik  han  tilbage 
til  sit  Telt,  som  laae  i  Nærheden,  og  hvorfra  han 
havde  Udgik  til  Høien. 

Alhed  følte  Medlidenhed  med  sin  ulykkelige 
Elsker,  da  hun-  traadte  ind  og  saae  ham  i  en  saa 
ynkværdig  Tilstand;  men  Benævnelsen  « Frillekone, » 
hvormed  Knud  Pedersen  betitlede  hende,  skurrede  i 
hendes  Øren  og  forhærdede  hendes  Hjerte.  En  Tanke 
foer  gjennem  hendes  Hoved,  mens  hun  stod  og  stirrede 
paa  ham  og  lukkede  hendes  Mund,  saa  det  blev  ham, 
der  talte  først. 

Han  havde  ikke  strax,  blændet  af  det  indstrøm- 
mende Lys,  gjenkjendt  hende,  men  nu  blev  han  seende 
og  raabte: 

« Alhed,  Gud  .og  alle  Hellige  signe  Dig,  er  det 
virkelig  Dig?» 

«Nu,  Fa'erOtte,«  sagde  hun,  «I  har  redet  kjønt 
for  Eder  og  ligger  nu  derefter!  Gud  naade,  hvor  I 
er  hleven  mager  og  slunken!  Hvor  kunde  I  dog  tee 
Eder  saa  dumt,  at  I  lod  Eder  fange  af  de  sølle 
Bønder  ?» 

«Lykken  gik  mig.  imod,  Alhed,  og  jeg  troede 
de  Skalke, »  svarede  han  forsagt;  «last  mig  ikke  der- 
for; jeg  haver  ved  Gud  og  min  Helgen  maattet  bøde 
haardt  nok  for  min  Dumhed!  Kom  nærmere,  min 
Dukke,  og  giv  mig  et  Kys  til  Trøst  i  denne  min 
Elende ! » 

Men  Alhed  blev,  hvor  hun  var;  hun  stod  med 
krydslagte  Arme  og  stirrede  paa  ham ;   saa  sagde  hun: 

^Ikke  slikker  jeg  slig  skiden  Mund,  som  Eders !» 

Da  sprang  han  op  og  sagde  i  stor  Harme: 

«Er  Du  kommen  kun  for  at  haane  mig?» 

«Jeg  staaer  just  her  og  spørger  mig  selv,  hvi 
jeg  er  kommen, »  svarede  hun.  «Nu  skal  jeg  sige 
Eder  det:  for  vort  Barns  Skyld!  Havde  det  ikke 
været  paa  Gulland  hos  Oldemoder,  da  vilde  jeg  bragt 
det  med.» 

Han  stirrede  forundret  paa  hende ,  og  hun 
vedblev : 

«Ikke  valgte  jeg  Eder  frit,  Otte,  jeg  adlød  kun 
min  Moders  Bud,  da  hun  i  Nød  gav  mig  hen  til 
Eder;  dog  har  jeg  været  Eder  tro.  Nu  kunde  jeg 
let  sige  mig  løs  fra  Eder  og  faae  mig  en  anden 
Mand;  men  der  er  Noget  i  mig,  som  forbyder  mig 
at  gjøre    det.     Viid    da,    at  jeg    er    kommen    for  at 


frelse  Eders  Liv,  om  det  er  muligt,  men  paa  Vil- 
kaar ! » 

Hun  fortalte  ham  nu,  at  hun  havde  havt  en 
Samtale  med  Knud  Pedersen,  og  at  der  havde  viist 
sig  en  Udvei  til  Frelse;  men  hun  vilde  ikke  aaben- 
bare  ham  Noget  derom,   førend  de  vare  blevne  enige. 

•:<Viid  Otte,  :>  sagde  hun  med  stor  Alvor,  «at 
jeg  ikke  længer  vil  finde  mig  i  mine  foragtede 
Kaar;  jeg  vil  ikke  længer  skjeldes  for  en  Frille  og 
duttes  af  gemene  Knegte.  Yil  I  ikke  nu  give  mig 
Ha  anden  paa,  at  I,  saa  snart  skee  kan,  gaaer  til 
Alteret  med  mig  og  gjør  mig  til  Eders  rette,  præste- 
givne  Hustru,  da  vil  jeg  ikke  mere  befatte  mig  med 
Eder.» 

Otte  Stisen  skottede  til  hende ;  hendes  Blik  hvi- 
lede fast  og  koldt  paa  ham;  hendes  Træks  Ubevæge- 
lighed og  de  sammenknebne  Læber  vare  tydelige  Vid- 
nesbyrd for  ham  om,  at  hun  havde  taget  sin  Beslut- 
ning og  mente  at  staae  fast.  Dog  forsøgte  han  at 
rokke  hende. 

«Ei,  min  Dukke,  >  sagde  han,  «hvad  Vægt  lig- 
ger der  paa?  Levede  vi  dog  hidindtil  i  god  For- 
staaelse  uden  den  Præstevielse  og  Smørelse;  hvi  skulle 
vi  da  nu  befatte  os  dermed  ?» 

«Nu,  ■>  svarede  Alhed,  «da  har  jeg  Intet  mere 
at  gjøre  her;  jeg  gaaer  og  overlader  Eder  til  Eders 
Bødler. » 

«Mon  Du  virkelig  evner  at  frelse  mig?»  spurgte 
han  og  saae  tvivlende  paa  hende.  «Lad  høre  først, 
hvad  det  er,  Du  haver  udtænkt. » 

«Saa  have  I  da  Farvel, »  lød  liendes  Svar,  idet 
liun  til  Afsked  rakte  ham  Haanden. 

Han  greb  den  og  holdt  den  fast. 

« Graae  ikke, »  bad  Otte  med  usikker  Bøst,  « turde 
jeg  blot  troe,   at  Du  ikke  bedrager  mig  ! » 

«Da  maatte  jeg  være  galen, »  svarede  hun;  «jeg 
vil  jo  gjore  det  fornemmelig  for  min  egen  Skyld,  for 
at  redde  min  Ære,  og  jeg  forlanger  Intet  af  Eder, 
forend  jeg  har  indfriet  mit  Løfte  og  frelst  Eders 
Liv.» 

« Dette  volder  den  dydige  Eru  Annal »  udbrød 
Otte  Stisen  med  et  Suk. 

«  Saamænd, »  svarede  Alhed,  «og  jeg  er  hende 
Tak  skyldig  derfor. » 

Otte  Stisen  kjæmpede  endnu  nogle  Øieblikke  med 
sig  selv;  han  var  en  god  Mand,  af  adeligt  Blod,  og 
det  faldt  ham  haardt  at  bekvemme  sig  til  at  gjøre 
denne  ufrie  Kvinde,  dertil  et  Slegfredbarn,  til  sin 
Hustru;  men  han  skimtede  ingen  anden  Udvei  til 
Frelse,  end  at  give  sig  hende  i  Vold.  Vel  havde 
han  to  Brødre,  Hans  og  Povel,  men  de  vare  langt 
derfra,  og  han  havde  intet  Middel  til  at  sætte  sig  i 
Forbindelse  med  dem,  heller  ikke  Stort  at  haabe  af 
deres  Mellemkomst. 

Han  gav  sig  da,  tog  liendes  Haand,  som  han 
havde  sluppet,   og  sagde : 

« Jeg  lover  og  tilsværger  Dig  det  ved  min  Ære, 
at  den  Dag  Kong  Frederik  benaader  mig  og  skjen- 
ker  mig  Livet,  da  vil  jeg  række  Dig  min  Haand  for 
Alteret  og  gjøre  Dig  til  min  Adelkone  og  rette 
Hustru. » 


«Nu  er  Alt  vel, »  svarede  hun,  idet  en  livlig 
Eødme  foer  over  hendes  smukke,  kjække  Aasyn,  og 
da  han  drog  hende  til  sig,  gav  hun  ham  et  Kys,  saa 
skiden  som  han  var.  Nu  vil  min  gamle  Moder 
vorde  glad,^  sagde  hun  saa;  «vor  liden  Søn  skal 
lyses  i  Kuld  og  Kjøn  og  har  saa  ei  nødigt  heller  at 
skamme  sig  ved  sin  Moder. » 

Derpaa  tog  hun  Sæde  hos  ham  paa  den  mugne 
Halm  og  indviede  ham  i  Planen.  Da  han  hørte  om 
hendes  Paafund,  at  han  skulde  vide  om  Kong  Chri- 
stierns  Skat  og  hvor  den  laa  nedgravet,  da  loe  han 
og  priste  hendes  Snildhed.  Hun  gjorde  ham  det  ind- 
lysende, at  det  gjaldt  at  vinde  Tid  og  holde  Knud 
Pedersen  hen  med  Haab  om  at  faae  Skatten,  aftalte 
med  ham,  hvorledes  han  i  saa  Henseende  skulde  for- 
holde sig,  og  da  de  vare  blevne  enige  om  Alt,  forlod 
hun  ham. 

Hun  fandt  Knud  Pedersen  uden  for,  vandrende 
op  og  ned. 

«Det  tog  Tid, »  sagde  han;  «gaae  nu  med  mig 
i  mit  Telt  og  beret  mig,  hvad  Du  haver  udrettet !» 

Da  de  atter  stode  i  Teltet,  og  dets  Forhæng 
havde  lukket  sig  efter  dem,   sagde  Alhed: 

«Han  er  en  haard  Hals  og  snu  som  en  Kæv. 
Dog  fik  jeg  saa  meget  ud  af  ham,  at  Skatten  ligger 
nedgravet,  ikke  ved  Lund,  som  Hr.  Severin  tænkte, 
men  langt  her  fra,  ved  gamle  Sanct  Olufs  Kirke. 
Han  foregiver,  at  han  ikke  saa  nøie  mindes  selve 
Stedet,  men  det  er  sikkerlig  blot  et  Paaskud.  Naar 
han  først  er  der,  og  I  lader  ham  sætte  Sværdet  paa 
Struben,  da  vil  hans  Hukommelse  nok  vorde  frisk. » 

« Vi  maae  derhen, »  udbrød  Knud  Pedersen  ivrigt ; 
«men  hvorlunde  stille  vi  det  an?» 

«Der  falder  mig-  Noget  ind, »  sagde  Alhed  og 
gav  nu  et  Eaad,  som  Otte  Stisen  selv  havde  hittet 
paa,  da  de  overveiede  Sagen  i  Jordhulen.  « Eders 
Svogers,  Børge  Ulfstands  gode,  faste  Graard  Grlim- 
minge,  er  jo  ikke  langt  fra  Sancte  Oluf.  Siig,  at 
Fangen  er  Eder  her  til  Ulempe  og  den  Jordhule  intet 
sikkert  Gjemmested.  Grjør  Børge  og  Hr.  Claus  det 
Forslag,  at  Otte  skal  føres  til  Glimminge;  skik  ham 
derhen  under  Bevogtning,  lad  en  Mand  følge  med, 
paa  hvem  I  kan  lide,    og    tillad  mig  at  drage  med. » 

«Saamænd,  saamænd,  det  lader  sig  høre ! »  sagde 
Knud  Pedersen,  men  syntes  dog  endnu  ubestemt. 

«Naar  jeg  haver  ham  der  i  Ensomhed, »  vedblev 
Alhed,  «da  skal  jeg  nok  faae  ham  til  at  bekj ende  Alt 
om  Skatten.  Lad  os  forblive  paa  Grlimminge,  indtil 
I  kan  faae  Orlov  og  komme  ned  til  os;  men  naar 
jeg  er  saa  vidt,  at  jeg  har  faaet  Alt  ud  af  Otte,  da 
skal  jeg  strax  skikke  Eder  Bud.» 

Knud  Pedersen  kunde  ikke  hitte  paa  noget 
Bedre,  og  da  det  fornemmelig  var  ham  om  at  gjøre 
at  holde  Andre  fra  Otte  Stisen,  for  at  Ingen  skulde 
faae  Nys  om  Skatten,  gik  han  ind  paa  Alheds  For- 
slag. — 

Den  næste  Morgen  rumlede  en  Kærre  ud  af  Lei- 
ren;  paa  den  sad  Otte  Stisen,  lænket  om  Haand  og 
Fod,  og  ved  hans  Side  sad  Alhed.  Sex  væbnede 
Byttere  omgave  Kærren,  og  deres  Fører  var  Knud 
Pedersens  egen  Kammersvend,  hans  paalideligste 
Tjener. 

Saaledes  bleve  de  førte  til  Glimminge,  hvor  Otte 
Stisen  blev  indespærret  i  et  hvælvet  Kammer,  mens 
Alhed  beboede  et  andet  Bum  og-  blot  fik  Tilladelse 
til  at  besøge  ham  en  Time  hver  Dag. 

Hun  havde  imidlertid  kun  været  der  et  Par  Dage, 
da  hun  erklærede,  at  nu  havde  hun  vigtige  Ting  at 
aabenbare  Knud  Pedersen,  og  at  hun  mente,  det  var 
rettest,  at  hun  selv  drog  til  Leiren  for  at  tale  med 
ham,  og  Kammersvenden,  som  til  en  vis  Grad  var 
bleven  indviet  i  Sagen,  mente,  at  han  burde  lade 
hende  reise. 

Hun  drog  da  af,  blot  ledsaget  af  sin  egen  Svend; 
men  i  Stedet  for  at  ride  til  Laudskrone,  styrede  hun 
Kaasen  til  Malmø,  og  slap  derfra  med  Skibsleilighed 
over  til  Kjøbenhavn. 

Her  begyndte  først  hendes  egentlige  Befrielses- 
gjerning.  Hun  gik  til  Hr.  Mourits  Sparre,  Befalings- 
manden paa  Kjøbenhavns  Slot,  og  bad  ham  lade  Kong 
Frederik  vide,  at  hvis  han  lod  Otte  Stisen  miste 
Livet,  da  skadede  han  sig  selv;  thi  Otte  havde  mange 
Ting  af  stor  Vigtighed  at  aabenbare  Hans  Naade, 
baade  om  denne  Oprørsfejde  og  om  Kong  Christierns 
og  Hr.  Severins  Planer,  og  han  var  villig  til  at  be- 
kjende  Alt,  om  Kong  Frederik  vilde  skjenke  ham 
Livet  og  tage  ham  i  sit  Brød.  Hun  gik  ogsaa  til 
andre  formaaende  Mænd  og  talede  sin  Huusbondes 
Sag  saa  snildt,  at  hun  trængte  igjennem  med  den  og 
naaede  sit  Maal. 

Kong  Frederik  lod  udgaae  Befaling  til  uopholdelig 
at  lade  Otte  Stisen  føre  fra  Glimminge  til  Kjøben- 
havn,   og    saaledes    slap    denne    af   sin    Dødsfjendes, 

Knud  Pedersen  Gyldenstjernes  Hænder.  Hans  For- 
bittrelse  derover  var  stor,  og'  den  blev  ikke  mindre 
da  det  blev  kundbart,  hvorledes  Allied  havde  taget 
ham  ved  Næsen  ved  den  Fabel  om  Kong  Christierns 
Skat,  og  han  maatte  døie  megen  Spot  for  sin  Penge- 
gridskhed  og  Lettroenhed. 

Otte  Stisen  udsagde  nu  Alt,  hvad  han  vidste, 
baade  om  Søren  Norby,  Niels  Brahe  og  andre  Deel- 
tagere  i  Oprøret,  kjøbte  sig  ved  sit  store  Forræderi 
fuld  Benaadelse,  Kong  Frederik  tog  ham  i  sin  Tjene- 
ste,  og  han  blev  siden  Hans  Naade  en  nyttig  Mand. 

Han  holdt  sit  Løfte  til  Alhed  og  lod  sig  vie  til 
hende.  Hun  havde  i  hele  denne  Sag  teet  sig  saa 
tækkeligt,  snildt  og  modigt, '  at  der  gik  stort  Ry  af 
hende.  Kong  Frederik  og  Hertug  Christiern,  den 
senere  Kong  Christiern  den  Tredie,  fattede  saa  store 
Tanker  om  hendes  Begavelse,  at  de  endogsaa  til  sin 
Tid  benyttede  hende  i  Statens  Tjeneste  som  Speiderske 
og  Mellemhandlerske. 

Hun  var  da  god  Hustru  nok  til  Otte  Stisen,  men 
han  mærkede  snart,  at  det  var  ingen  ringe  Priis, 
han  havde  givet  for  sit  Liv;  thi  nu,  da  Alhed  sad 
fast  i  Saddelen,  tiltog  hun  sig  stor  Myndighed  over 
ham.  Ofte  forskrækkede  hun  ham  ved  sine  dristige 
Paafund  og,  hvad  han  kaldte  Kvindeluner ;  et  af  disse 
var,  som  vi  siden  skulle  see,  at  der  dog  slog  et 
Hjerte  i  hendes  Bryst,  at  hun  vidste,  hvad  Tak- 
nemmelighed var,  og  at  li  mi  ikke  havde  glemt  sine 
gamle  Venner. 


Niende   Kapitel. 

Axel  Olufsens  sidste  Villie. 


Da  Søren  Norby  nogle  Dage  efter  Bøndernes 
store  Frafald  om  Morgenen  traadte  ud  af  Kongs- 
ga arden  med  sit  Følge  for  at  gjøre  den  sædvanlige 
Runde  paa  Voldene,  da  overraskedes  han  ved  Synet 
af  Skibsskroge  og  heie  Master  paa  Rheden. 

Et  Øieblik  blussede  Haabet  i  hans  og  hans  Led- 
sagers Hjerter  op  paa  Ny,  men  det  fik  ikke  engang 
Tid  til  at  komme  til  Orde.  En  hvid  Røg  skjød  ud 
fra  det  nærmeste  Skibs  Dæk,  et  Knald  lød,  og  der 
paafulgte  et  Brag  af  knuste  og  nedstyrtende  Tagsteen 
fra  Kongsgaardens   Tag. 

Det  var  Umagen  værdt  i  dette  Øieblik  at  be- 
tragte Søren  Norbys  Aasyn;  mens  Overraskelse  og 
Bestyrtelse  stod  at  læse  i  hans  Ledsageres  Øine, 
forandrede  han  ikke  en  Mine;   smilte  saa  og  sagde: 

«Det  er  onde  Gjester,  ikke  dem,  vi  ventede; 
bedst  at  vi  strax  træffe  Anstalter  til  at  vise  dem  til 
Dørs.  » 

«Der  er  hele  fem, »  sagde  Michael  Zuhn,  «de 
tre  ere  Danskere ,  de  to  Lybekkere ;  de  føre  grovt 
Skyts. » 

«Oni  de  saa  vare  ti,»  svarede  Søreu  Norby,  «og 
havde  Kartover  smedede  i  Helvede,  vilde  jeg  dog 
binde  an  med  dem.» 

c  Betænk  dog  Hr.  Severin, »  sagde  Michael,  «at 
nu  er  Ringen  sluttet  om  os  baade  fra  Sø  og  Land ; 
det  er  ondt  at  sidde  mellem  to  Ilde.» 

«Dog  ville  vi  ikke  give  os  for  de  Karle, 
Michael,«  svarede  Søren  Norby;  «de  skulle  ikke 
vinde  os  over  med  Kartoveklod;  vilde  de  tage  Staden, 
da  faae  de  gribe  til  Grlavindsod.» 

Derpaa  ilede  han  til  Volden  og  bød  Michael 
Zuhn  følge  med,  idet  han  sagde,  at  et  Par  svære 
Kartover  strax  maatte  slæbes  ned  til  Strandvolden 
og  give  de  fjendtlige  Skibe  kraftigt  Svar  paa  Tiltale. 

Junker  Mourits  og  Niels  Brahe  bleve  tilbage. 

«Hvad  siger  I  til  dette ?»  spurgte  Junker 
Mourits. 

«Det  huer  mig  godt,»  svarede  Niels  Brahe; 
«mit  Been  er  nu  saa  karsk,  at  det  kan  bære  mig  til 
en  Dyst.  Intet  er  mig  nu  kjærere,  end  dette  — 
Kugler  og  Skrald  om  Dageu,  Begblus  og  Brand  om 
Natten,  indtil  de  komme  med  Grlavindsod,  som  Hr. 
Severin  sagde;  thi,  Hr.  Mourits,  jeg  haver  nu  kun 
eet  Ønske:  at  fegte  med  de  Djævle,  som  trænge  os 
saa  haardt,   og  lade  mit  Liv  i  den  første  Dræbning.  >. 

»Dette  Eders  Ønske  vil  neppe  vorde  opfyldt,« 
svarede  Junker  Mourits. 

«Da  tegner  dog  Alt  dertil, »   sagde  Niels  Brahe. 

«Kan  I  nære  Tvivl  om,    at  Hr.   Severin    jo    vil  for- 
svare Staden  til  det  Yderste?« 

«Det  synes  saa, »  svarede  Junker  Mourits,  men 
i  det  Samme  lød  et  nyt  Knald  fra  Skibene,  og  en 
Kugle  susede  lien  over  deres  Hoveder  og  ramte  et 
Huus  noget  derfra.  «Bedst  at  vi  salvere  os, »  sagde 
lian;  lader  os  træde  bag  den  østre  Mimr,  den  er 
kuglefast  og  sikker. » 

De  gjorde  saa,   og  Junker  Mourits  vedblev : 
«I    tænker    paa    Hr.     Severins    store    Anstalter, 
hans  Faldgruber    bag  Voldhullerne,    han    i  Gaar  lod 
fylde    med    Krudt    og    Halm,    og    de    drabelige   Ord, 
hvormed  han  søger  at  opildne  Besætningen  ?» 

«Jeg  tænker  paa,  hvad  Mand  han  er;  han  vil 
ikke  give  sig  godvilligt;  det  gjorde  han  ingensinde 
hidtil. » 

«Da  kjender  I  ham  kun  halvt, »  svarede  Junker 
Mourits.  «Og  jeg  troede  en  Stund,  at  han  havde 
faaet  Bersærkegang,  men  nu  veed  jeg  Besked  og 
skjønner,  at  han  holder  Hovedet  klart;  derfor  gjør 
jeg  ingen  Indsigelse  mere.  Mener  I,  at  de  Bud- 
ridere,  som  nu  hver  Dag  fare  mellem  Staden  og 
Leiren  med  Brevskaber,  ikkun  have  Smaaærinder,  som 
at  vexle  Fanger  og  Sligt?  Nei ,  Hr.  Severin  dag- 
tinger  med  Fjenden  og  vil  give  Staden  op,  naar  han 
kan  erholde  gode  Vilkaar;  men  han  er  paa  sin  Pose 
og  stedse  rede  til  at  tage  mod  et  Angreb,  thi  for- 
mærker Fjenden  nogen  Svaghed  hos  ham,  da  byde  de 
ham  ringere  Kaar. » 

«Ved  min  Helgen, »    udbrød  Niels  Brahe,    dkke 

Niels  Brahe.     TI.  19 

begriber  jeg,  af  hvad  Aarsag  Fjenden  nu  skulde  byde 
Hr.   Severin  gode  Yilkaar. » 

4  Og  dog  er  Hr.  Tyge  ikke  uvillig  dertil  og 
dagtinger  for  raninie  Alvor.  Jeg  veed  Noget  om 
Sagen  af  Hans  Yarder,  som  skiiver  de  Breve,  hvis 
Indhold  Hr.  Severin  egenmægtigt  fordølger  for  os. 
Pog  maa  nu  den  Stund  være  nær,  da  han  ikke  længer 
kan  forholde  os  Kundskab  om  Sagen ;  men  hvad 
angaaer  Aarsagen  til  Fjendens  Fredsommelighed,  da 
formoder  jeg,  den  er  denne,  at  Kong  Frederik  har 
Brug  for  sin  Hær  andet  Sted.  Mindes  I  ikke,  hvad 
forleden  Dag  blev  fortalt,  at  Lybsken  ligger  med  sin 
Flaade  ved  Gulland?  Nu,  de  Danske  ere  rædde  for, 
at  Kræmmerne  skulde  tage  Øen  og  beholde  den  for 
deres  egen  Mund.  Derfor  haste  de  med  at  faae  Ende 
paa  dette. 

Niels  Brahe  blev  saare  tankefuld,  da  han  herte 
denne  Forklaring;  han  sagde  ikke  et  Ord;  men  da 
han  saae  Soivn  Norby  komme  tilbage  fra  Volden, 
gik  han  imod  ham  og  sagde  til  ham  paa  sin  djærve 
Maade : 

«Hr.  Severin!  Er  det  saa,  at  I  tænker  paa  at 
overgive  Staden?« 

«Tys,  sagde  Søren  Norby  og  slog  advarende 
med  Haanden,  « raab  ikke  saa  høit !  Gak  med  mig 
i  Brevkammeret,  der  kunne  vi  tale  med  hinanden 
om  Sagen. »  * 

Da  de  vare  komne  derind  og  havde  taget  Sæde, 
sagde   han: 

«Det  forholder  sig,  som  I  nys  sagde;  jeg  dag- 
tinger  med  Fjenden. » 

«0g  det  haver  I  fordulgt  for  mig!»  udbrød  Niels 
Brahe  med  stigende  Harme. 

«For  Alle,»  svarede  Søren  Norby,  undtagen 
for  min  Sekretair,  Hr.  Hans;  det  var  nødagtigt;  thi 
erholdt  Folkene  mindste  N\rs  derom,  da  vilde  de  give 
Evret  for  tidligt  op.  To  kunne  ilde  tie  en  Ting, 
siger  et  gammelt  Ord,  men  kommer  en  Tredie  til,  da 
veed  den  ganske  By  det.» 

«Da  mener  jeg  dog,»  sagde  Niels  Brahe  ufor- 
mildet, «at  I  burde  hørt  Junker  Mourits  Raad,  saa 
og  mit.> 

« Eet  Hoved  fremmede  bedre  denne  Sag,  end  tre, » 
svarede  Søren  Norby;  skylder  jeg  saa  og  blot  Kong 
Christiern  Begnskab  for  mine  Handlinger. » 

«Han  skal  for  Gud  nu  have  svært  ved  at  af- 
kræve Eder  det,?  udbrød  Niels  Brahe;  «saa  er  jeg 
da  blot  som  et  Bedskab  i  Eders  Haand ! » 

<Hvad  nu?»  sagde  Søren  Norby  med  rynket 
Bande.  « Haver  I  mistet  Eders  gamle  Tillid  til 
mig?» 

«Jeg  vil  give  Eder  Svar,>  sagde  Niels  Brahe, 
« spørgende:  er  det  Eder  lige  eens  og  godt,  enten  jeg 
lever,  eller  vorder  hængt?  Overgiver  I  Staden,  hvad 
skal  der  da  blive  af  mig?  See,  derpaa  haver  I  ikke 
tænkt,   før  nu!  » 

«End  er  det  Tid  at  tænke  derpaa, 5  svarede 
Søren  Norby;  «først  maatte  jeg  tænke  paa  det,  som 
fremmer  Kong  Christierns  Sag  bedst.  Alt  Andet 
maa  vige  for  den,  Niels  Nielsen!  Ved  Gud  og  Sancte 
Jørgen,  ellers  maatte  jeg  kaldes  en  utro  Tjener.  I 
sagde,    at   I   var   blot    et  Bedskab    i  min  Haand;   nu 

saalunde  er  og  jeg,  naar  Alt  kommer  til  Alt,  ikkun 
et  Redskab  i  Kong  Christierns  Haand.  Der  er  Høg- 
over  Høg,  anderledes  kan  det  ikke  være;  men  over  os 
Alle  er  den  gamle  Ørn,  under  hvis  Vinger  vi  og 
Alle  engang  liaabe  at  finde  Ly;  og  hvad  angaaer  det, 
I  sagde  om  at  vorde  hængt,  og  at  dette  skulde  være 
mig  lige  eens  og  godt,  da  burde  I  skamme  Eder 
ved  at  sige  Sligt.  I  veed,  at  Eders  Liv  er  mig  saa 
dyrebart,   som  mit  eget.» 

Niels  Brake  havde  staaet  i  dybe  Tanker,  som 
om  han  ikke  hørte,  hvad  der  blev  sagt  til  ham. 
Nu  saae  han  op  og  sagde  med  et  mørkt  Blik: 

<Hr.  Severin!  Gjerne  vilde  jeg  fegtet  med  Eder 
paa  disse  Volde  til  det  Sidste;  men  nu,  da  det  blot 
gjelder  Bænker  og  Kneb,  da  er  jeg  tilovers  og  gaaer 
herfra;  ikke  tyster  det  mig  at  blive  udleveret  med 
Bøile  om  Haand  og  Fod.» 

« Intet  skal  formaae  mig  til  at  udlevere  Eder, » 
svarede  Søren  Norby  med  Fynd. 

«Hvo  veed,»  sagde  Niels  Brahe  med  et  bittert 
Smiil,  <: Eders  Pligt  mod  Kong  Christiern  kunde  kræve 
det.  Dog  formener  jeg ,  at  vor  kjære  naadige 
Herre  Intet  vilde  vinde  derved,    at  jeg   offredes  op.» 

«Det  mener  jeg  ved  Gud  og  min  Helgen  og!» 
svarede  Søren  Norby;  «han  har  ingen  mere  tro 
Mand,  en  Eder;  men  er  I  sikker  paa,  at  der  ingen 
Naade  er  for  Eder  at  vente  ?» 

«Saa  sikker,*  svarede  Niels  Brahe,  «at  om  I 
begjærede  Lejde  af  Hr.  Tyge  for  mig,  da  vilde  den 
hele  Dagtin gning  strande  derpaa.  Jeg  haver  sagt 
Eder  det  før,  at  for  mig  er  ikke  Tilgivelse  at  haabe, 

og  haver  jeg  da  vovet  mere  paa  denne  Sag,  end  I, 
eller  nogen  Anden. » 

« Desto  større  Roes  fortjener  I,*  sagde  Søren 
Norby  med  Varme,  «og  Lønnen  skal  med  Guds  og 
Sancte  Jørgens  Bistand  ikke  udeblive ! » 

«Ikke  fegtede  jeg  for  Løn, »  svarede  Niels  Brahe 
heftigt  og  reiste  sig;  -da  vilde  jeg  handlet  som  en 
Taabe;  men  da  jeg  greb  Sværdet,  haabede  jeg  paa 
Seier;  dog  skjønner  jeg  nu,  at  alt  Haab  er  ude. 
Her  bliver  blot  Tab,  ingen  Vinding;  Kong  Christierns 
Sag  er  forloren,  og  mine  Landsmænd  ville  nu  blive 
kuede  for  stedse.  Forbandet  være  den  Stund,  da  vi 
begyndte  paa  dette !» 

'<Det  volder  mig  Smerte  at  høre  Eder  tale  saa- 
ledes,»  sagde  Søren  Norby;  «fat  Mod!  Alt  er  ikke 
ude  med  dette;  I  kan  faae  Held  til  end  en  Gang  at 
fegte  for  Kong  Christiern  og  staae  en  Dyst  ved  min 
Side.» 

« Ingensinde  vil  det  skee, »  svarede  Niels  Brahe. 
<  Landflygtighed  og  Armod  vil  blive  min  Lod  og  fange 
de  mig,   da  Døden  ! » 

«Maaskee  og  min,»  sagde  Søren  Norby,  «jeg 
har  stedse  beredet  mig  derpaa;  men  det  veed  jeg 
dog,  at  hvad  vi  end  forlise,  saa  bliver  Et  til  Rest, 
Hæderen  og  et  skjønt  Eftermæle. » 

Men  Niels  Brahes  Sjæl  kunde  ikke  hæve  sig 
saa  høit  og  her  følge  Søren  Norbys;  han  havde  ikke 
eftertragtet  og  kunde  heller  ikke  vente  at  vinde 
Navnkundighed;    snarere   var  det  Modsatte  at  frygte. 

« Mine  Fjender  ville  skjænde  mig  i  min  Grav,» 
svarede  han  mørkt;    <dog,  hvad  Magt  ligger  derpaa? 

Jeg  haaber,  at  Gud  Herren  engang  vil  være  min 
Sjæl  en  naadig  Dommer. » 

«I  skal  leve, »  sagde  Søren  Norby,  «og  end  smage 
Livets  Sødme,  ja  maaskee  til  sidst  fange  Seier  og 
faae  Opreisning;  men  lader  os  nu  overveie,  hvorlunde 
I  bedst  stiller  Eders  Flugt  an.» 

«Lad  mig  derom, »  svarede  Niels  Brahe  og  greb 
sin  Hat. 

»Drag  ikke  til  Hjemmet,«  sagde  Søren  Norby, 
eder  er  ingen  Sikkerhed  for  Eder;  gaae  lige  til  Søl- 
vitsborg;  der  er  jeg  Herre  og  vil  vedblive  at  være 
det,  haaber  jeg  til  Gud;  saa  længe  jeg  beholder  en 
Borg  at  hytte  mig  i,  da  skal  der  stedse  være  en 
Plads  for  Eder  som  en  æret  Gjest. » 

«Æren  vil  blive  Eder  dyr,*  svarede  Niels  Brahe 
uden  Tak;  ede  ville  tvinge  Eder  til  at  udlevere 
mig.  Jeg  vil  gjøre  Eder  den  Tjeneste  at  drage  Eders 
Dør  forbi. » 

Søren  Norby  reiste  sig,  stillede  sig  i  Veien  for 
Niels  Brahe  og  sagde: 

«I  maa  ikke  drage  herfra  som  min  Uven!  Jeg 
mener  at  have  gjort  min  Pligt,  idet  jeg  fordulgte 
min  Plan,  saa  længe  gjørligt  var;  men  haver  jeg 
derved  krænket  Eder,   da  tilgiv  mig!* 

<Hr.  Severin,«  svarede  Niels  Brahe  i  stor  Sinds- 
bevægelse, »ingen  Mand  paa  Jorden,  Kong  Christiern 
selv  undtagen,  haver  jeg  æret  og  elsket  som  Eder. 
Jeg  havde  fortjent,  at  I  viste  mig  større  Tillid;  men 
jeg  skjønner,  at  .naar  man,  som  I,  bliver  en  stor  og 
mægtig  Herre  og  driver  Statskonst,  da  bliver  Hjertet 
koldt    i  Ens    Bryst.     Hvad  Værd    kan    nu    for  Eder 

Tilgivelse  have  fra  mig,  der  alt  er  som  udslettet  af 
de  gode  Mænds  Tal  og  vil  vorde  dømt  fredløs?  Lad 
mig  gaae  og  kast  mig  hen  som  et  søndret  Sværd,  af 
hvilket  I  ikke  mere  kan  gjøre  Brug ! » 

«Niels  Nielsen, »  sagde  Søren  Norby  harmfuld, 
«I  er  ikke  ved  Eders  Samling  og  veed  ikke  selv, 
hvad  I  siger. 

;Jeg  er  kold  nok,  svarede  Niels  Brahe,  «og 
haver  min  fulde  Bevidsthed.  Jeg  vil  da  endnu  sige 
Eder  Et :  forbliv  I  nu  kun  her,  brug  Eders  List  og 
forsøg  at  pudse  Ejenden  med  Eders  Rænker;  det  vil 
kun  gavne  Eder  lidet.  Selv  om  I  slipper  vel  fra 
dette,  saa  vil  Eders  Fjender  ikke  troe  Eder,  og  ikke 
ville  de  hvile,  før  de  have  overvældet  Eder  og  ud- 
ryddet Eder  af  Jorden.  Den  Dag  vil  maaskee  komme, 
da  det  vil  angre  Eder,  at  I  ikke  stod  denne  Dyst 
til  Ende  og  lod  her  Eders  Liv  som  en  Mand.» 

«Deri  kan  I  have  Ret,»  svarede  Søren  Norbjr 
mere  sagtmodigt,  og  vilde  jeg  vel  gjøre  saa,  om 
jeg  fegtede  for  min  egen  Sag  og  ikke  skulde  svare 
for,  hvad  jeg  gjør,  for  min  Herre  og  Konge. 
Jeg  haaber  at  leve  den  Dag,  da  vi  atter  sees  og 
kunne  tales  ved  om  dette  og  meget  Andet.« 

Han  rakte  med  et  tyst  Smiil  Niels  Brahe  sin 
Haand,   og  den  blev  modtaget. 

«Nu,;.  sagde  Niels  Brahe  med  et  Suk,  «jeg  vil 
troe,  at  I  ikke  med  Forsæt  har  krænket  mig.» 

De  skiltes  da  som  Venner.  Da  Mørket  faldt 
paa,  red  Niels  Brahe  af  Kongsgaarden  med  Oluf  ved 
sin  Side  og  ledsaget   af  Øland,    som    havde    besluttet 

at  følge  sin  Herre  i  Nøden.     Da  Else  med  grædende 
Taarer  bad  liani  blive  bos  bende,   sagde  han : 

«Han  er  vor  Velgjører,  og  jeg  vil  følge  barn, 
indtil  ban  bar  bjerget  sig,  eller  til  Enden  er  der. 
Du  er  under  Guds  Moders  Varetægt ;  hun  vil  be- 
skytte Dig!» 

Da  de  rede  gjenneni  Byen,  kastede  Niels  Brahe 
et  sidste  Blik  paa  den  Ødelæggelsens  Skueplads,  hvor 
han  nu  havde  dvælet  i  sex  Uger  i  Vanmagt,  grub- 
lende over  sin  sørgelige  Skjebne.  Store  Baal  vare 
tændte  paa  Torvet  og  ved  Voldene  for  at  lysne,  saa 
at  Besætningen  kunde  see  og"  klare  for  sig,  om  Fjenden 
skulde  gribe  an  ved  Nattetide.  Skjæret  fra  dem  faldt 
flagrende  over  de  af  Fjendens  Kugler  sammenskudte 
Huse  og  deres  faldefærdige  Mure. 

Alt  dette  er  skeet  til  liden  G-avn, »  sagde  han 
til  Oluf,  som  red  mismodig  ved  hans  Side;  « Spillet 
er  strax  ude ;  Hr.  Severin  stikker  nu  ret  strax  Sværdet 
i  Skeden  og  vil  salvere  sig  ved  en  ærefuld  Fred; 
meu  i  den  vorder  ikke  jeg,  saa  heller  ikke  Du,  ind- 
befattet; vi  maa  flye  som  fredløse  Fugle,  v   — 

De  slap  ubemærkede  bort  og  rede  gjennem  Lan- 
det til  Wandaas,   som  de  naaede    anden  Dagen    efter. 

Da  Niels  Brahe  henad  Aften  nærmede  sig  sin 
Fædreneborg  og  saae  den  ligge  der  saa  trygt  i  Sko- 
vens Favn,  rødmende  af  Aftensolens  Skjær,  blev  ban 
sært  til  Mode.  Det  tyktes  ham,  at  Alt  hvad  han 
havde  oplevet  i  de  sidste  to  Maaneder,  var  en  Drøm ; 
men  Bevidstheden  derom  meldte  sig  snart  bittert  nok, 
han  vendte  sig  til  Oluf  og  sagde: 

«Vi  ere  som  Gjengangere,  der  efter  Døden  gjeste 

deres  Hjem;  vi  kunne  kun  dvæle  her  kort,  om  vi 
ikke  ville  klæde  Steile  og-  Hjul.  Denne  skjønne  Borg- 
og1  alt  mit  Gods,  Oluf,  kunde  engang  vorden  Dit,  om 
vi  havde  fanget  Seier.  Jeg  havde  ikke  nu  nødig  at 
gjøre  Jørgen  arveløs;  Herren  sparede  mig  den  Græm- 
melse, da  han  tog  hans  Sjæl,  men  sendte  mig  en 
større.  Du  vil  vorde  plat  forarmet,  ja  er  alt  en 
Stodder;  vil  Du  engang  bande  mig  i  min  Grav?» 

«Fader,  sig  ikke  Sligt ! »  svarede  Oluf  i  stor 
Sindsbevægelse.  «Lad  fare  Gaard  og  Gods,  jeg  kerer 
mig  ikke  derom,   maa  jeg  blot  blive  hos  Eder.» 

«Du  er  en  god  Søn, »  svarede  Olufs  Fader  med 
et  Suk,  «men  Du  er  ung;  engang  vil  Du  tænke 
anderledes. » 

«Ved  Gud  og  min  Helgen  nei!»  udbrød  Oluf; 
«jeg  gaaer  gjerne  med  Eder  ud  i  Verden  at  prøve 
nye  Eventyr.  Enden  er  ikke  endnu,  Fader;  fat 
Mod!» 

«Gud  signe  Dig,»  svarede  Niels  Brahe,  «Din 
Ungdoms  Freidighed  gjør  mig  til  Skamme. » 

Saa  rede  de  ind  paa  Borgen.  Fru  Anna  mod- 
tog dem  i  Taarndøren.  I  hendes  ædle,  blege  Aasyn, 
furet  af  Sorgen,  læste  Niels  Brahe  sine  feilslagne 
Forhaabninger  og  de  lidte  Nederlags  Krønnike  pren- 
tet som  med  tydelig  Skrift.  Dog  tændtes  et  svagt 
Glædens  Blus  paa  hendes  Kinder,  og  i  hendes  Øine 
lyste  den  gamle  Kjærlighedens  Ild,  idet  hun  tog  ham 
og  saa  Oluf  i  Favn.  Strax  maatte  hun  dog  melde 
dem  det  Sorgens  Budskab,  at  gamle  Morbroder  laae 
paa  Sottesengen. 

«Jeg  tænkte,    han    havde  ikke  levet    denne  Dag 

til  Ende, »  sagde  hun:;  «jeg  sendte  før  Bud  efter  Præ- 
sten i  Qviinge  for  at  han  skulde  salve  ham  til  Døden 
og  venter  ham  hvert  .Øieblik.  Den  Gamle  har  dog 
stedse  sagt,  han  vilde  ikke  døe,  førend  I  kom,  og 
han  har  faaet  Eet.  Han  lever  end  og  er  ved  fuld 
Bevidsthed.  >- 

Niels  Brahe  gik  strax  ind  til  ham,  og  de  Andre 
fulgte  efter. 

Den  S}rge  havde  med  sit  skarpe  Øre  hørt  Lar- 
men af  de  Kommende  og  gjettede  strax,  hvo  det  var. 
Han  vendte  sit  Hoved  paa  Sengepuden,  saae  mod  dem 
med  sine  blinde  Ørne  og  sagde: 

c  Det  var  Niels,   som  kom,   ei  saa?» 

<Det  er  mig,  Morbroder, »  svarede  Niels  Brahe, 
traadte  hen  til  Sengen,  greb  den  Gramles  magre  Haand; 
<  jeg  kommer  til  Eder  som  en  slagen  Mand  og  fred- 
løs Flygtning.* 

«Grud  have  Lov  dog,  at  Du  kom, »  sagde  den 
Gamle,    «til  min  Sjæls  Befrielse. » 

Hau  tang  et  Øieblik  som  for  at  samle  Kræfter 
og  sagde  saa: 

«Griv  ikkeEvret  op,  fordi  dette  endte  med  Neder- 
lag; mit  sidste  Aandedræt  skal  indpuste  Dig  nyt 
Mod.  Kom  i  Hu  Din  Mødrenearv,  den  Regning  vi 
have  at  opgjøre  med  de  Lybske!  Nu  er  Du  en  fri 
Mand ;  gak  til  Søes,  fejd  de  Hunde  paa  og  tugt  dem, 
hvor  Du  kan!  Lad  det  nu  være  Din  Idræt,  skal 
det  end  vorde  Din  sidste ! » 

Niels  Brahes  Blik  hang  ved  den  Døendes  Læber, 
hans  Øine  lysnede:  Blodet  rullede  raskere  i  hans 
Aarer,   den  gamle  Vikingeaand  foer  atter  i  ham. 

»Mit  Gods,*  vedblev  gamle  Axel  med  svagere 
Bøst,  »gaaer  til  min  Slægt  i  Norge.  Dog  tag  min 
fulde  Børs,  som  ligger  i  mit  Skrin;  de  Pendinge 
vilde  bjerge  Dig  en  Stund.  Nu  haver  jeg  sagt  Dig 
min  sidste  Yillie:   fuldbyrd  den!» 

Fru  Anna  hørte  med  Forfærdelse  paa  disse  Hæv- 
nens Ord,  hvormed  den  Gamle  udaandede  sit  Liv; 
faa  Øieblikke  efter  drog  han  sit  sidste  Suk,  og  Niels 
Brahe  lukkede  hans  Oine. 

Fred  være  med  ham  og  Tak  have  han,  »  sagde 
han  saa,  idet  han  stod  og  stirrede  paa  den  Døde: 
'  han  gav  mig  det  i  Arv.  som  er  mere  værd.  end  det 
Guld,  som  ligger  i  hans  Skrin;  thi  nu  er  mit  Mod 
staalsat,   og  jeg  er  atter  en  Mand!«   — 

Præsten  kom  for  seent  med  den  hellige  Olie  og 
sin  Velsignelse. 

Jeg  haaber. »  sagde  han,  <at  Hr.  Axel  døede 
med  Fred? s 

Han  døede  som  en  Mand,*   svarede  Xiels  Brahe. 

Præsten  vendte  sig  til  Fru  Anna,  som  brast  i 
Graad  og  sagde  : 

«Gud  være  hans  Sjæl  naadig!  Den  gik  herfra, 
fuld  af  Vrede  og  Hevntanker.» 

Da  Præsten  havde  faaet  nærmere  Forklaring, 
sagde  han: 

-Lyt  ikke  til  de  Vanvids  Ord  Xiels  Nielsen, 
som  den  Gamle  haver  talet  paa  det  Sidste;  det  er 
skeet  i  SA'gdoms  Vildelse. »  . 

«Ved  min  Helgen  nei,»  svarede  Niels  Brahe, 
<  hans  Sjæl  var  saa  karsk,   som  min.  > 

.  «Da  faaer  den  brænde  længe  i  Skjærsilden  og 
maa  doie  svarlig  Pine,)   sagde  Præsten. 

« Saa  faae  vi  lade  læse  en  daglig  Messe  for  den,  > 
svarede  Niels  Brahe;    4 jeg   betaler   den   strax  forud.« 

Dermed  var  den  Sag  klaret.   — 

Forvirrede  Dage  fulgte  oven  paa  dette.  Den 
ene  dristige  Plan  efter  den  anden  foer  gjennem  Niels 
Brahes  Hoved,  og  han  gjorde  ingen  Anstalter  til  at 
forlade  Hjemmet.  Først  vilde  han  ikke  drage  bort, 
førend  Axel  Olufsen  var  stedet  til  Jorden;  men  da 
dette  var  skeet,  fandt  han  paa  andre  Paaskud  og 
talede  endogsaa  om  at  forblive  paa  sin  Borg  og  der 
trodse  sin  Skjebne.  Han  var  munter,  sorgløs,  stundom 
vild,  streifede  med  Oluf  ud  paa  Jagt,  og  om  Aftenen 
talede  de  Bægrene  dygtigt  til.  Dog  var  han  stedse 
god  mod  sin  Hustru;  hun  maatte  ofte  smile  med 
Dødsangst  i  Hjertet. 

Da  dette  havde  varet  en  Uge,  tog  hun  dog  Mod 
til  sig  og  sagde: 

"Niels,  forbliver  I  her  længer,  da  gjør  I  mig 
til  Enke ;  Eders  Fjender  ville  brat  komme  over  Eder, 
og  Bønderne  ville  ikke  værge  for  Eder. » 

«Saamænd,  ;>  svarede  han,  «saa  er  vel  Sagernes 
Stilling;  det  er  mig,  der  er  dum  og  ei  begriber  det. 
Jeg  er  Eder  en  drillevoren  Huusboud,  Anna !  Da  I 
vilde  bolde  mig  ved  Hjemmet,  foer  jeg  af  og  nu,  da 
da  I  vil  have  mig  fort,  vil  jeg  ei  af  Pletten. » 

<£  Niels, »  sagde  hun  med  usikker  Røst,  «hvor  kan 
I  drive  Spøg  dermed;   det  gjælder  Livet !» 

«Det  kunde  være  skjønt  at  døe  her, »  svarede 
han  med  et  lyst  Smiil,     i  min  Hjemstavn  og  i  Eders 

Favn!  Da  var  I  mig  kvit,  Anna,>  føiede  lian  sørg- 
modigt til;  «I  haver,  saa  sandt  hjelpe  mig  Gud  og 
alle  Hellige,  ikkun  havt  ringe  Glæde  af  den  Huns- 
bonde,  der  blev  Eder  beskjæret!» 

«Som  I  er, »  svarede  hun,  »haver  I  fyldt  mit 
Hjerte  med  Kjærlighed  og  min  Sjæl  med  Glæde; 
hvad  Sorg  vi  fik,  den  skyldes  Tidernes  Ugunst.  Døer 
I,  da  døer  med  Eder  alt  mit  Haab,  og  mit  Liv  vil 
vorde  idel  Mørke. » 

«Tak  for  de  Ord,  Anna, »  sagde  han;  'Jeg  skal 
mindes  dem ;  men  nu  ikke  flere  Taarer ;  lad  see  Smiil 
den  korte  Stund,  vi  end  forblive  hos  hinanden ! » 

Dog  forlængede  han  den  og  blev  endnu  et  Par 
Dage;  men  da  kom  en  Aften  nogle  Bønder,  som  vare 
ham  hengivne,  og  lode  ham  vide,  at  han  ikke  længer 
var  sikker  i  sin  Hjemstavn;  thi  endskjøndt  de  fleste 
Gjønger  vare  forblevne  ham  troe,  saa  fandtes  der 
dog  nu  Forrædere  iblandt  dem.  De  omgikkes  med 
den  Plan  at  gribe  og  udlevere  ham;  de  sagde,  at  de 
havde  tilsvoret  Hr.  Tyge  det  og  maatte  holde  deres 
Ed,   ellers  vilde  det  gaae  dem  selv  ilde. 

Da  hans  Husfrues  Bønner  forenede  sig  med  disse 
troe  Venners,  lod  han  sig  omsider  bevæge  til  at 
bryde  op  og  flye ;  men  da  sagde  han  med  et  Suk : 

«Havde  jeg  nu  havt  min  Kraveel!» 

Den  havde  de  Lybske  sænket  paa  Havsens  Band, 
dengang  de  paa  Opfarten  til  Gulland  ud  for  Sølvits- 
borg  ødelagde  Søren  Norbys  Flaade.  Ofte  forhen 
havde  Fru  Anna  ønsket  denne  Medbeilerinde  til  hendes 
Huusbonds  Gunst   der,    hvor    den    nu    var;    nu    vilde 

hun  givet  Meget  til,  at  den  havde  flydt  stolt  paa 
Bølgerne  og  kunde  ført  ham  sikkert  bort. 

Da  han  skulde  afsted,  var  han  blød  om  Hjertet, 
men  han  gjorde  sig  stærk  og  talte  sin  Hnstru  frei- 
digt  til. 

«Vær  ubekymret  for  mig,?  sagde  han;  «hvo 
veed,  Bladet  kan  maaskee  atter  vende  sig,  og  vi 
sees  igjen!  Jeg  haaber  til  Gud,  at  der  ikke  vil  til- 
føies  Eders  Person  nogen  Overlast.  Kommer  I  dog 
i  nogen  Trængsel,  da  ty.  til  Kjeld  paa  Smidstrup; 
han  og  Børge  paa  Glimminge,  de  ville  ikke  svigte 
Eder.» 

Saa  spændte  hun  for  sidste  Gang  hans  Sværd 
om  hans  Lænd,  han  tog  hende  i  sin  Favn,  og  de 
skiltes.  Da  hun  havde  givet  Oluf  Afskedskysset, 
sagde  hun  til  ham: 

«Tag  Vare  paa  Din  Fader !» 

Derved  røbede  hun,  hvem  af  dem  hun  elskede 
høiest,  men  tillige,  at  hun  kjendte  dem  og  vidste,  at 
naar  det  gjaldt  at  udsætte  sig  og  vove  Livet,  da 
var  Sønnen  trods  sine  unge  Aar  og  sit  Mod  en  Viis- 
mand  mod  Faderen. 

For  sidste  Gang  dønnede  Hovslagene  af  Niels 
Brahes  Hest  over  hans  egen  Vindebro,  og  han  drog 
bort  for  at  prøve  Landflygtighedens  Bitterhed,  Nød 
og  sørgelige  Omvexlinger. 

Hans  Hustru  blev  tilbage  for  at  modtage  den 
Hilsen,  hans  Fjender,  Rigets  Herrer,  sendte  efter 
ham,  den  Dom,  i  Følge  hvilken  han,  fordi  han  havde 
været    stor  Aarsag    i    denne   Fejde    og:  Blodstyrtning 

og  ført  Avindskjold  mod  sit  Fædrenerige,  fradømtes 
Ære,  Liv  og  Gods.  Saa  vidste  hun,  at  hvis  han 
nogensinde  tiere  vovede  at  sætte  sin  Fod  paa  sit 
Fædrenelands  Grund,  da  vilde  et  draget  Sværd 
hænge  over  hans  Hoved ;  Landflygtighed,  det  var  nu 
for  ham  Liv,  Hjemkomst  Død. 


Tiende  Kapitel. 

Rænker  og  Kneb. 


Dagen  efter  at  Niels  Brahe  havde  forladt  Lands- 
krone,  Sanct  Feliciani  Dag,  eller  den  9de  Juni,  ryk- 
kede den  kongelige  Hær  tæt  ind  til  Landskrones 
Volde,  og  den  snevre  Ring  om  den  beleirede  Stad 
blev  sluttet. 

Nu  vare  de  to  kjæmpende  Hære  hinanden  saa 
nær,  at  Vagtposterne  ved  den  kongelige  Leier  kunde 
raabe  over  Voldgravene  til  Søren  Norbys  Folk,  og 
man  skulde  da  synes ,  at  de  med  deres  drabelige 
Arkeli  maatte  kunde  skyde  hverandre  sønder  og 
sammen;  men  dog  blev  der  ikke  løsnet  et  Skud. 
Det  havde  sine  gode  Grunde ;  thi  Søren  Norbys  Skyts 
var  for  største  Delen  bleven  ødelagt  af  Fjendens 
svære  Kugler,  og  Johan  Eantzovs  Krudt  var  sluppen 
op.  Den  Ene  uden  tilstrækkeligt  Skyts  til  sin  Muni- 
tion,  den  Anden  uden  Munition  til  sit  overmægtige 
Arkeli  —  saa  var  Partiet  dog  lige  og  en  Afgjørelse 

med  Vaaben  kun  mulig  ved  et  Stormløb  og  en  blodig 
Kamp  Mand  mod  Mand. 

Johan  Rantzov  stod  i  Udkanten  af  Leiren  og 
saae  over  til  Bj-ens  Volde,  som  vare  tæt  besatte  af 
væbnede  Mænd.  Hos  ham  stod  hans  Frænde,  Mar- 
skalken Hr.  Melchior  Rantzov  og  Kongens  Kantsier, 
Hr.  Johan  Friis.  Disse  to  Herrer  vare  nylig  an- 
komne til  Leiren,  medbringende  Skrivelser  fra  Kong 
Frederik  og  en  ringe  Forstærkning  af  Landsknegte. 

«For  Gud,»  udbrød  Johan  Friis,  « Eders  Kar- 
tover have  ryddet  forsvarligen  op  i  Staden;  den  seer 
meest  en  Brandtomt  lig.- 

«Forunderligt  at  tænke  sig,»  sagde  Melchior 
Rantzov,  «at  Severin  Norby  dukkede  op  af  Havet  i 
Øst  lig  et  Fabelens  Uhyre ,  foer  gnistrende  over 
Landet  og  feiede  Alt  til  Side,  og  sidder  dog  nu  her 
i  Klemme  paa  den  anden  Kant  i  Vest.  Nu  tykkes 
han  mig  at  være  som  en  halv  død  Drage,  der  blot 
basker  lidet  med  Halen. » 

«Deri  feiler  I  storligen,  min  kjære  Frænde, » 
svarede  Johan  Rantzov.  'End  har  den  Drage  Næb 
og  Kløer.  Dog  bandt  jeg  gjerne  an  med  den,  om 
det  maatte  blive  mig  tilstedet.  Havde  jeg  blot  saa 
meget  Krudt,  at  jeg  kunde  beskyde  Staden  en  Dag, 
ja  blot  en  halv.  da  vilde  jeg  kalde  det  Tossegodhed 
at  dagtinge  med  Fjenden-,  men  selv  det  foruden  vilde 
jeg  vove  den  Dyst,  om  det  stod  til  mig.  Giv  mig 
fri  Raadighed  over  Hæren  "og  Forlov  til  at  tage 
Staden  med  stormende  Haand,  og  jeg  skal  gjøre  det.» 

« Forunderligt ■ , »  sagde  Johan  Friis,  «at  Hans 
Naade  ikke   har  evnet   at   sende  Eder    det   Krudt   og 

Salpeter,  I  haver  begjæret ;  det  gjelder  dog  at  lægge  hans 
Fjender  øde  og  befæste  hans  Throne.» 

Johan  Bantzov  gav  intet  Svar;  han  drog  blot 
et  Suk;  det  var  Geniets  Suk  under  Tidens  materielle 
Vanmagt. 

«Maaskee  dog  bedst,  at  det  ender  med  Akkord, » 
sagde  Melchior  Bantzov.  «Saa  er  det  Hans  Naades 
Villie.  Han  vil  ikke,  at  hans  bedste  Mænd  skulle 
her  offres  op  og  unyttig  Blodsudgydelse  anrettes.  Et 
forundrer  mig  dog,  at  det  ikke  er  lykkedes  Eder  at 
faae  Hr.  Severin  i  Eders  Vold.  Hans  Naade  skrev 
dog  og  bad  Eder  forsøge  at  bevæge  Stadens  Borgere 
til  Erafald  og  at  udlevere  ham,  som  Bønderne  ud- 
leverede Otte  Stisen. » 

«Det  er  forsøgt, »  svarede  Johan  Bantzov,  «men 
det  slog  feil;  de  hænge  ved  ham,  som  var  han  Gud 
Fader  selv.« 

«Nu,»  svarede  Melchior  Bantzov,  «da  maae  vi 
forsøge  at  gjøre  det  i  Contracten,  sætte  i  den  slige 
Betingelser,  at  vi  blive  Herrer  over  hans  Liv.» 

«Da  maa  I  see  Eder  vel  fore,»  svarede  Johan 
Bantzov  med  et  barskt  Smiil;  *  Severin  Norby  er  en 
snu  Karl,  og  jeg  formener,  at  det  er  ikke  godt  at  kjøbe 
Koste  af  en  Skorsteensfejer! » 

Melchior  Bantzov  saae  paa  sin  Frænde  med  et 
overlegent  Smiil.  Denne  snue  Statsmand,  som  var 
den  ledende  Aand  i  Kong  Frederiks  Styrelse,  havde 
vel  en  stor  Part  i  det,  Hans  Naade  i  denne  Sag 
havde  besluttet  og  tilraadet.  Han  tænkte,  at  hans 
tappre  Frænde  bedre  forstod  sig  paa  Krig,  end  paa 
Statssager;  men  Krigen  var  nu  til  Ende. 

Søren  Norby  havde  nemlig:  i  denne  Morgenstund 
ved  sin  Herold  ladet  Tyge  Krabbe  og  de  Herrer  af 
Rigens  Eaad,  som  vare  til  Stede  i  Leiren,  vide,  at 
han  var  villig  til  en  Forhandling  og  foreslog  en 
Sammenkomst.  Saaledes  skulde  nu  den  sidste  Akt 
af  Krigens  Drama  begynde;  den  blev  ikke  en  Kamp 
med  Glavindsod,  men  med  .Rænker  og  Kneb. 

«Det  var  paa  høie  Tid, »  sagde  Melchior  Rantzov; 
«jeg  haver  alle  mine  Dage  hørt,  at  naar  Hd  og 
Straa  komme  sammen,  da  bliver  der  Brand,  og  ere 
vi  nu  Fjenden  saa  nær  paa  Livet,  at  anderledes  vilde 
det  ikke  gaaet  her,  havde  dette  blot  været  til  i  Mor- 
gen. >   — 

Det  var  over  Middag,  da  Søren  Norby  i  et 
stateligt  Optog  med  fire  Trompetere  foran  sig  og  med 
sin  Æresvagt,  hans  Livdrabanter  efter  sig,  drog  ud 
af  Landskrones  østre  Port.  Junker  Mourits,  Hans 
Varder  og  flere  af  de  øverste  Befalingsmænd  led- 
sagede ham. 

Hr.  Severin  var  i  sin  bedste  Puds.  Den  gyldne 
Ridderkjede  med  Elefanten  hang  paa  hans  Bryst  over  den 
fine,  blaae  Klædes  Yams,  hans  Hænder  vare  dækkede  af 
guldstukne  Handsker,  og  Fjedren  i  hans  Hat  fast- 
holdtes af  en  gylden  Agraffe,  fra  hvilken  der  funk- 
lede ædle  Stene ;  lige  saa  fra  hans  Sværdfæste.  Junker 
Mourits  saae  i  sin  Fløiels  Vams  med  de  opsplidsede 
Ærmer  og  dens  Ædelsteens  Knapper  saa  fim  og 
statelig  ud,  som  om  det  Ridt  gjaldt  en  Brudefærd, 
og  de  andre  Herrer  havde  ogsaa  smykket  sig  efter 
Evne;  thi  det  gjaldt  at  vise  Fjenden,  at  de  trods  den 

langvarige  Beleiring  ikke  i  nogen  Henseende  vare  i 
Nød,  eller  Betryg. 

Dog  smilede  de  kongelige  Befalingsmænd  og  de 
Herrer  af  Rigens  Raad ,  da  de  saae  dette  Optog 
komme,  og  det  var  da  Søren  Norbys  Rytteri,  som 
kildrede  deres  Lattermuskler;  thi  den  djerve  Søhelt 
red  en  lavbenet  gullandsk  Hest,  for  liden  til  hans 
svære  Skikkelse,  og^  han  sad  og  gyngede  paa  den; 
men  da  han  kom  nærmere,  og  de  fik  see  et  Glimt  af 
hans  Ørneblik,  da  forsvandt  Smilene,  og  de  modtoge 
ham  med  al  Ærbødighed. 

De  mindedes,  at  de  ikke  havde  en  heelt  over- 
vunden Modstander  for  sig;  og  naar  de  saae  til 
hans  Ledsagere,  den  statelige  og  ridderlige  Junker 
Mourits,  Landsknegthøvdingene  Michael  Zuhn,  Peter 
van  Sterneburg ,  Michael  Siesinger  og  flere ,  alle 
djærve  og  kraftige  Mænd  med  ægte  krigerisk  Hold- 
ning, da  fik  de  et  levende  Indtryk  af  den  Aand,  der 
besjælede  deres  Modstandere,  og  som  udgik  fra  ham, 
der  nu  stod  for  dem  og  hilste  paa  dem  med  al  den 
Værdighed,  som  Følelsen  af  hans  eget  Værd  og 
Bevidstheden  om  hans  lauge,  glimrende  Krigerbane 
indgav  ham. 

Tyge  Krabbe,  der  som  Rigens  Marsk  var  den 
fornemste  Mand  i  Leiren,  modtog  Søren  Norby  med 
høviske  Ord  og  et  sledsk  Smiil;  Gjenhilsenen  faldt 
koldt  ud,  og  Svaret  blev  knapt  tilmaalt;  men  da  Jo- 
han Rantzov  bød  ham  velkommen,  da  lysnede  hans 
Blik,  han  bøiede  sig  dybt,  rakte  ham  sin  Haand  og 
sagde : 

«Det    er    en    Æresdag    for   mig,    da   jeg  i  Fred 

og  god  Forstaaelse  kan  trykke  Eders ,  min  ædle 
Modstanders,  Haand,  den  jeg  ærer,  enddog  den  slog 
os  mangt  et  dybt  og  føleligt  Saar.  > 

«Nu,  Hr.  Severin, »  svarede  Johan  Eantzov, 
«næst  efter  det  at  møde  Eder  og  Eders  Mænd  med 
dragne  Sværd  i  aaben  Mark,  da  maa  dette,  at  staae 
Aasyn  til  Aasyn  med  Eder,  i  hvem  jeg  ærer  Nordens 
største  Krigshelt,  og  fredeligt  holde  Eders  Haand  i 
min,  kaldes  en  Lykke  og  det,  hvor  til  min  Hn  for- 
nemmelig stod.» 

Søren  Norby  talede  med  flere  af  Herrerne,  som 
Claus  Bilde  og  Henrik  Krummedige,  som  vare  gamle 
Venner  af  ham  fra  den  Tid,  da  de  alle  stode  paa 
samme  Side;  men  de  fleste  af  den  kongelige  Hærs 
Befaliugsmænd,  især  de  yngre,  saae  ham  nu  for  første 
Gang.  De  stimlede  om  ham  og  slugte  ham  med 
Øinene. 

Da  Jakob  Thordsen  viste  sig  i  forreste  Række, 
pegede  Johan  Eantzov  paa  ham  og  sagde: 

«Der  seer  I  den  Speider  af  Lund,  som  hentede 
sig  sin  Brud  under  Jorden!« 

Søren  Norby  forlangte  nærmere  Forklaring  og 
fik  den.  Han  saae  da  Jakob  ind  i  Øinene  og  sagde: 
Enge  Mand,  I  er  af  samme  Sort,  som  mine 
Folk;  I  tog  feil  og  gik  til  den  forkerte  Side;  I  og 
Eders  Hustru  voldte  hendes  gode  Fader  stor  Græm- 
melse.» 

«Hvor  lider  han,  han  blev  jo  saaret  ved  Lund?* 
spurgte  Jakob  forbeholdent  idet  han  bøiede  sig  for 
Helten. 

Da  kom  Tyge  Krabbe  strax  farende  og  spurgte 
Søren  Norby: 

«Er  Niels  Brahe   end  hos  Eder  i  Landskrone?» 

«Vil  I  forunde  ham  Lejde  ?»  spurgte  Søren 
Norby. 

Tyge  Krabbes  Hjerte  var  som  et  Kar,  fuldt  af 
Hadets  Edder  og  Forgift ;  det  havde  nu  nær  flydt 
over;  Baudsord  laae*  ham  allerede  i  Munden;  men 
han  var  mere  trædsk,  end  han  var  bidsk,  hvorfor 
han  hurtigt  tog  sig  i  det,  saae  paa  Søren  Norby  med 
et  lurende  Blik  og  sagde : 

«Nu,  nu,  ikke  utænkelig  det!» 

Da  blev  der  i  Hast  hvisket  Søren  Norby  de  tre 
Ord  i  Øret: 

« Tro  ham  ei ! » 

Det  var  Jakob  Thdrdsen,  som,  idet  han  gik 
forbi  ham,  snildt  og  ubemærket  gav  ham  denne  Ad- 
varsel. Den  var  dog  i  enhver  Henseende  overflødig; 
thi  selv  om  Niels  Brahe  endnu  havde  været  i  Lands- 
krone,  vilde  Søren  Norby,  efter  at  lian  havde  seet 
ind  i  Tyge  Krabbes  Ræveøine  og  hørt  hans  «nu, 
nu!»  fraraadet  ham  at  tage  mod  et  Lejde,  som  sik- 
kerlig  ikke  vilde  blevet  holdt. 

« Havde  Niels  Nielsen  dog  blot  vidst,  at  han 
turde  forvente  sikkert  Leide,v  sagde  han  i  en  be- 
klagende Tone;  «nu  er  han  fort  og  vel  alt  over 
Grændsen.» 

Da  blev  Tyge  Krabbe  lang  i  Ansigtet;  men 
han  skjønnede  tillige,  at  Søren  Norby  havde  havt 
ham  til  Bedste,  og  det  formindskede  ikke  hans  indre 
Harme,  som  snart  skulde  bryde  ud  i  lys  Lue. 

Søren  Norby  begav  sig  nemlig  nu  paa  Opfordring 
ind  i  det  Telt,  som  var  indrettet  i  Anledning  af 
denne  Sammenkomst,  og  hvor  Forhandlingen  skulde 
finde  Sted.  Han  tog  af  sit  Følge  blot  sin  Sekretair, 
Hans  Varder  og  Junker  Mourits  med  sig  derind, 
men  Modparten  var  talrigt  til  Stede,  da  alle  de  Herrer 
af  Eigens  Eaad  vare  berettigede  til  at  overvære 
Forhandlingen. 

Søren  Norby  saae  sig  dog  om  i  Forsamlingen 
med  stor  Ro  og  Koldblodighed  og  lod  sig  ikke  i 
mindste  Maade  anfegte  af  de  mange  Blikke,  der  vog- 
tede paa  ham,  eller  ved  Tanken  om  de  mange  kloge 
Hoveder,  som  nu  skulde  til  at  binde  an  med  ham. 
Han  hørte  taalmodigt  paa  den  lange  Tale,  Hr.  Tyge 
Krabbe  holdt  til  ham,  og  hvori  han  formanede  ham 
til  at  betænke  sin  mislige  Stilling  og  ikke  spænde 
Buen  for  høit.  Ligeledes  fandt  han  sig  i  at  høre 
paa  Oplæsningen  af  det  Udkast  til  Contracten,  som 
Hr.  Tyge  havde  ladet  forfatte,  og  som  indeholdt  de 
Yilkaar,  Kong  Frederik  og  Rigens  Raad  tilbøde  ham, 
om  han  vilde  capitulere,  og  som  var  udarbeidet  med 
stor  Snildhed,  idet  Ordene  i  den  Grad  vare  satte 
paa  Skruer,  at  de  tillode  en  meget  viid  Fortolkning. 

Rigens  Marsk  var  aabenbart  i  høi  Grad  til- 
freds med  sig  selv  og  sit  Arbeide.  Da  Oplæsningen 
var  til  Ende,  overrakte  han  Søren  Norby  selve  Do- 
kumentet med  en  Mine,  som  om  han  vilde  sige  — 
kan  Du  stikke  den?  og  de  statskløgtige  Herrer,  der 
sade  omkring  Bordet,  stak  deres  Hoveder  sammen, 
strøg  deres  Skjæg  og  vexlede  betydningsfulde  Blikke. 

Søren  Norby    sad    et  Øieblik  med  Dokumentet  i 


sin  Haand,  saae  derpaa  op  med  det  Lynglimt  i  sit 
Blik,  som  Junker  Mourits  kjendte  såa.  godt,  rev  Pa- 
piret midt  over,  slængte  det  hen  paa  Bordet  og 
sagde : 

« Deraf  vorder  aldeles  Intet!  Ikke  lader  jeg  mig 
spise  af  med  skruede  Ord  og  fagre  Løfter !» 

Han  nævnede  nu  sine  Betingelser,  de  samme, 
han  havde  nævnet  i.  sine  Skrivelser,  og  som  han 
fremdeles  fastholdt.  De  lignede  mere  Betingelser,  en 
Seierherre  stiller  til  den  Overvundne,  end  Tilbud, 
man  maatte  vente  sig  af  en  slagen  Feltherre  og  en 
Mand,  der  sad  haardt  trængt  «mellem  to  Ilde.» 
Han  forlangte  at  forblive  i  den  fulde  Besiddelse  af 
alle  sine  store  Læn  og  de  Erobringer,  han  havde 
gjort,  saa  at  han  altsaa  ikke  blot  skulde  beholde 
Gulland ,  men  tillige  Sølvitsborg  og  hele  Bleking. 
Endelig  fordrede  han  fri  Afmarseh  med  Vaaben  for 
de  Befalingsmænd  og  Landsknegte,  der  vare  i  hans 
Sold  og  sikkert  Leide  og  fuld  Tilgivelse  for  de  Bor- 
gere og  Bønder,   som  havde  fegtet  under  ham. 

Da  han  sønderrev  Contracten,  som  Tyge  Krabbe 
havde  overrakt  ham.  gik  der  som  et  Sæt  gjennem 
den  hele  Forsamling,  og  Hr.  Tyge  hævede  Hænderne 
med  et  Udraab,  som  om  han  havde  faaet  et  Stød  i 
Hjertekulen.  Derpaa  havde  man  i  stum  Forbauselse 
hørt  paa  hans  korte,  fyndige  Tale,  hvori  der  ikke 
var  et  eneste  Ord,  som  kunde  mistydes ;  men  ikke  saa 
snart  var  han  kommen  til  Ende  med  den,  førend 
Tyge  Krabbe  som  en  Basende  sprang   op  og  raabte : 

« Ingensinde  er  Magen  hørt,  at  I,  en  Forræder, 
som  svor  Kong  Frederik  Eders  Ed  og  dog  brød  den, 

tør  fordriste  sig  til,  efter  de  Svar,  jeg-  haver  givet 
Eder  med  Skrift,  at  fastholde  disse  Eders  ublue  For- 
langender ! » 

Da  reiste  Søren  Norby  sig,  slog  i  Bordet  og 
gav  til  Svar: 

« Forræder,  det  kan  I  skjelde  Eder  selv,  I 
som  svoer  Kong  Chiistiern  Eders  Ed  og  dog  skamme- 
ligen  brød  den;  I  som  aldrig  holdt  nogen  Ed,  naar 
I  fandt  Fordeel  ved  at  bryde  den,  og  som  er  saa  fuld 
af  Rænker  og  Kneb,  som  et  Sold  af  Huller !» 

Nu  sprang  Alle  op,  og  der  opstod  en  frygtelig 
Larm  og  Forvirring.  Eder  bleve  udstødte  og  Sværd 
halvt  uddragne,  saa  det  et  Øieblik  saae  ud  til,  at 
Helten  fra  Gulland  vilde  komme  til  at  lide  samme 
Medfart,  som  han  havde  ladet  overgaae  Kong  Frede- 
riks Contract.  Der  var  kun  to  rolige  Mænd  i  For- 
samlingen, og  det  var  Søren  Norby  selv  og  Johan 
Rantzov.  Den  Første  stod  med  Haanden  paa  sit 
Sværdfæste  og  saae  om  sig  med  et  foragteligt  Smiil, 
den  Anden  forsøgte  at  tale  sine  Medbrødre  til  Rette, 
og  omsider  lykkedes  det  ham  at  tilveiebringe  Taushed 
og  komme  til  Orde. 

«Hr.  Severin,«  sagde  han,  «I  haver  ved  Eders 
Adfærd  i  Dag  viist,  hvor  stor  Tro  I  nærer  til  vor 
Ærlighed,  som  forbyder  os  at  bryde  det  givne  Leide, 
under  hvis  Beskyttelse  I  er  dragen  hid  for  at  dag- 
tinge  med  os.  Dog  beder  jeg  Eder  ikke  at  vove 
Eder  yderligere,  thi  gjør  I  det,  da  maa  jeg  vel 
spørge  :  hvi  skulle  vi  staae  her  og  mundhugges ,  da 
vi  dog,  om  I  vil  Strid,  kunne  udfegte  den  med  blanke 
Vaaben?» 


« Siig  det  til  Eders  Fæller , »  svarede  Søren 
Norby,  « fornemmelig-  til  Hr.  Tyge,  som  først  brugte 
Skjeldsord;  men  I  taler  ellers  som  en  Mand,  og  til 
det,  I  der  sagde,  svarer  jeg  ja  og  Amen!  Kom  an 
den  Dag  i  Morgen;  vi  skulle  staae  paa  vore  Yolde, 
rede  til  at  modtage  Eder!« 

Men  det  var  netop  det,  de  Herrer  af  Raadet 
vilde  forebygge.  Udfordringen  blev  da  kun  mod- 
taget, af  Johan  Rantzov,  som  igjen  tog  til  Orde  og 
sagde : 

«Ved  Guds  Kors  dertil  fattes  der  mig  hverken 
paa  Mod  eller  Lyst,  og  havde  jeg  maattet  raade,  da 
vilde  det,  I  der  sagde,  skeet  før  I  vel  ønskede  det; 
vi  vilde  i  Dag  ikke  have  vexlet  Ord,  men  Hug.» 

Da  tog  Melchior  Rantzov  Ordet,  idet  han  fæstede 
sit  kolde  og  snue  Blik  paa  Søren  Norbys  harmblus- 
sende Aasyn  og  sagde  med  et  flint  Smiil: 

«Hr.  Severin,  hør  nu  uden  Fortrydelse  et  Ord! 
Jeg  tilstaaer,  at  min  kjære  Broder,  Hr.  Tyge  Mo- 
gensen, gjorde  Uret  i  at  skjelde  Eder  for  en  For- 
ræder, al  den  Stund  jeg  vil  troe  om  Eder,  at  naar 
I  brød  Eders  Ed,  deii  I  svor  Kong  Frederik,  da 
gjorde  I  det,  fordi  I  mente,  at  det  saa  tjente  den 
Sag,  I  kalder  god,  bedst.  Af  samme  Aarsag  brød 
Hr.  Tyge  sin  Ed  til  Kong  Christiern  og  feiler  jeg 
da  vel  ikke  i  at  antage,  at  den  Sag,  I  Begge  vilde 
tjene,  skjøndt  hver  paa  sin  Viis  og  som  Modstandere, 
det  er  Fædrelandets  Sag.  Forholder  det  sig  saa,  da 
bør  I  ikke  laste  Hr.  Tyge  for  hans  Færd,  og  I  bør 
vogte  Eder  for   at  fældes   af  en    haardere   Dom;   thi 

det  skal  I  vide,  at  om  I  lader  det  Forlig  som  nu 
skulde  fuldbyrdes,  briste,  og  I  fortsætter  Krigen,  da 
vil  Følgen  blive,  at  Gulland  gaaer  til  de  Lybske,  og 
da  har  I,  som  dog  vil  kaldes  en  patriotisk  Mand, 
tilføiet  Danmarks  Rige  et  større  Tab ,  end  nogen 
anden  Mand  i  disse  Tider. » 

Den  Tale  gjorde  sin  Virkning  paa  Søren  Norby, 
klogt  beregnet,  som  den  var.  Han  slog  op  med 
Haanden  og  udbrød : 

«Gkid  forbyde,  at  Danmark  skulde  lide  saadan 
Skade  ved  min  Skyld !  Da  var  det  bedre ,  at  jeg 
aldrig  var  født.  Jeg  vil  afværge  det,  om  jeg  det 
formaaer,  og  lover  og  tilsiger  jeg  da  herved,  at  hvis 
min  Herre,  Kong  Christiern,  ikke  forinden  fire  Uger 
fra  Pintse*  at  regne  sender  mig  den  Undsætning,  jeg 
har  begjæret,  da  vil  jeg  løse  mig  fra  min  Ed  til 
ham  og  sværge  Kong  Frederik  Troskab,  dog  paa 
Vilkaar,  at  han  under  mig  Sølvitsborg  og  Bleking; 
da  lader  jeg  Griilland  fare.  Dette  er  mit  sidste  Ord 
i  den  Sag,  og  derved  er  Intet  at  rokke !» 

Dermed  vare  Forhandlingerne  til  Ende,  og  Søren 
Norby  drog  med  sit  Følge  tilbage  til  Staden;  men 
da  han  var  fort,  drøftede  de  Herrer  af  Kaadet  Sa- 
gen, og  Johan  Rantzov  talte  med  stor  Iver  mod  at 
indrømme  Søren  Norby  den  begjærede  Henstand. 

«Tro  ham  paa  ingen  Viis,»  lød  hans  advarende 
Røst;  «han  er  saa  snu,  som  han  er  modig,  men  for- 
nemmelig Kong   Christiern    saa    hengiven   og   hænger 

*  4de  Juni. 

saa  fast  ved  hani,  at  end  ikke  den  dyreste  Ed  vil 
afholde  ham  fra  at  tjene  ham,  naar  Leiligheden  er 
der.  Til  det  Øienied  vil  han  bevare  sin  Magt; 
vor  kjære  naadige  Herre  og  vi  Alle  vorde  bedragne 
og  pudsede.  Nei,  nu  ingen  Skriven  eller  Budriden 
mere !  Lader  os  den  Dag  i  Morgen  gribe  an,  og  hugge 
Knuden  over  med  Sværdet !» 

Men  han  talede  for  døve  Øren.  De  andre 
Herrer  turde  ikke  vove  Alt  paa  eet  Kast,  de  kj endte 
Søren  Norbys  Hærførerdygtighed  og  frygtede,  at  det 
fortvivlede  Mod,  hvormed  han  og  hans  Mænd  sikkert 
vilde  fegte,  naar  de  bleve  angrebne  i  deres  sidste 
Tilflugtssted,  skulde  berede  Johan  Bantzov  et  Ne- 
derlag. Det  gjaldt  nu  blot  at  slippe  vel  fra  dette 
og  faae  Ende  paa  Krigen.  Naar  Søren  Norby 
først  var  ude  af  sin  faste  Stilling  og  skilt  af  med 
sin  Hær,  da  kunde  man  lettere  faae  Barn  til  ham. 
Han  vilde  nok,  en  Skjelm  som  han  var,  selv  snart 
give  Kong  Frederik  god  Leilighed  til  at  bryde  Con- 
trakten. 

Tyge  Krabbe  lod  sig  imidlertid  ikke  nøie  med 
slige  underfundige  Antydninger. 

«Ved  min  Helgen,;)  udbrød  han,  «vi  burde  ikke 
holdet  den  Karl  det  givne  Leide  og  ladet  ham  gaae 
fri  og  frank  tilbage  til  Leiren;  vi  burde  grebet  ham 
og  sluttet  ham  i  Bøile  og  Jern ! » 

Johan  Bantzov  foer  op  og  vilde  give  Tyge  Krabbe 
et  hvast  Svar.  Han  vilde  sagt:  da  vilde  vi  jo  hand- 
let som  Niddinger  og  ikke  været  bedre  end  Kong 
Christiern,  som  mod  sit  givne  Ord  ved  Stokholm  tog 
Gustav  Vasa  og  de  andre  Gidsler  og  derved  satte  en 

Plet  paa  sin  Ære,  som  aldrig  kan  vorde  afvasket  — 
da  det  pludseligt  randt  ham  i  Hu,  at  den  Mand,  der 
sagdes  at  have  gaaet  Koug  Christiern  til  Haande  i 
den  Sag  og  som  udførte  dette  uhæderlige  Hverv,  det 
var  just  Tyge  Krabbe. 

Hr.  Johan  slog  sig  da  for  Panden,  vendte  sig 
brat  og  forlod  Raadslagnings-Teltet  uden  at  sige  et 
Ord:  men  som  han  gik  ned  ad  Leiergaden,  kom  Ja- 
kob Thordsen  imod  ham.  Han  standsede  ham,  tog 
ham  ved  Halskraven  og  sagde: 

Jakob,   siig  mig   og  svar  mig  med  Oprigtighed 

—  brugte  I  ingensinde  i  Eders  Dage  Rænker  og 
Kneb  og  bedrog  Eders  Næste?* 

Jakob  som  var  vant  til.  at  Hr.  Johan  gjorde 
ham  spøgefulde  Spørgsmaal,   svarede  uden  Tøven: 

*  Saa  vidt  jeg  mindes,  ikke  siden  jeg  blev  værg- 
agtig  og  kunde  kaldes  en  Mand ;  men  som  Dreng  var 
jeg  en  stor  Skjelni.* 

«For  Gud, »  sagde  Johan  Rantzov,  «•  paa  Drenge- 
streger tænkte  jeg  ikke.  Brød  I  da  som  Mand  al- 
drig en  Ed,  I  havde  svoret.  » 

Paa  Ære  nei,  >   svarede  Jakob   og   saae  Helten 
freidigt  ind  i  Ørnene. 

Nn  Grud   have  Lov!*    udbrød    Johan   Eantzov, 
«da  er  her  dog  tvende  ærlige  Mænd   udi  Compagniet 

—  I  og  jeg!., 

Saa  slap  han  ham  og  gik  smaaleende  ind  i  sit 
Telt.  — 


Ellevte    Kapitel. 

Sanct  Hans  Blus. 


Nu  hvilede  Vaabnene.  Hr.  Tyge  fik  travlt  med 
Pennen,  og  adskillige  Hesteskoe  bleve  opslidte  paa 
den  lange  Vei  mellem  Landskrone  og  Gottorp,  hvor 
Kong  Frederik,  fuld  af  Lede  til  sit  Riges  urolige 
Indbyggere  og  sukkende  under  Vægten  af  den  Krone, 
han  dog  saa  ivrigt  havde  attraaet,  haardnakket  for- 
blev, i  Stedet  for  at  umage  sig  hid  og  ved  sin  høie 
Nærværelse  hidføre  en  Af gj øreise. 

Dagene  skrede  langsomt  hen,  og  Kjedsomheden 
blev  en  hyppig  Gjest  baade  i  Leiren  og  i  Landskrone. 
Man  tog  Tappen  af  Tønden  og  greb  til  Kort  og 
Tærninger.  Hr.  Severin  fik  muntre  Indfald  og 
sendte  Hr.  Johan  nogle  lækkre  Skinker,  eller  en 
Tønde  tydsk  01,  for  at  vise  ham,  at  der  endnu  var 
langt  til  Bunden  baade  i  hans  Fadebuur  og  i  hans 
Kjelder,  og  Hr.  Johan  gjorde  artigt  Gjengjeld  ved 
at  skikke  Hr.  Severin  Vildt  og  god  gammel  rhinsk 
Viin. 

Men  trods  disse  Kjendetegn  paa  en  fredelig  og 
venskabelig  Stemning,  var  dog  Hr.  Severin  saare  aar- 
vaagen  og  hans  Krigskarle  stedse  paa  deres  Post, 
som  om  en  Overrumpling  hvert  Øieblik  kunde  ventes; 
og  Hr.  Johan  holdt  saa  skarpt  Udkig  fra  Leiren, 
som  om  han  flygtede,  at  den  indespærrede  Løve  skulde 
bryde  ud  og  gjøre  et  Forsøg  paa  at  sønderrive  sine 
Bevogtere. 

Imidlertid  kom  der  Tidender  fra  Gulland,  som  i 
høi  Grad  maatte  berolige  den  patriotiske  Hr.  Melchior. 
Der  meldtes  nemlig,  at  Søren  Norbys  tro  Mand, 
Fodermarsken  Otte  Andersen  Ulfeld,  værgede  saa 
tappert  for  Visborg,  at  de  Lybske  heller  ikke  denne 
Gang  syntes  at  have  megen  Udsigt  til  at  faae  Fingre 
i  dette  Palladium  og  blive  Herrer  over  Østersøens 
Perle. 

Dog  foruroligedes  de  kloge  Herrer  i  Raadet 
noget  af  den  Tanke,  at  Søren  Norby  fremdeles  sad 
med  tre  gode  Kort  paa  Haanden  —  Landskrone, 
Sølvitsborg  og  Visborg.  De  maatte  tilstaae  for  sig 
selv,  at  hvis  det  Uventede  skulde  skee,  at  Kong 
Christierns  Skibe  pludseligt  viste  sig  for  Landskrone 
med  Undsætning,  da  maatte  det  kaldes  et  sandt  Ord, 
som  Hr.  Johan  havde  sagt  om  at  kjøbe  Koste  af  en 
Skorsteensfejer.  I  saa  Fald  havde  de  ved  at  give 
deres  Modstander  Pusterum  kun  bundet  et  Riis  til 
deres  egen  Bag,  og  de  havde  derfor  en  ubehagelig 
Fornemmelse  af,  at  Hr.  Severin  sad  i  Landskrone  og 
loe  i  Skjægget  af  dem. 

Saaledes  naaede  man  den  23de  Juni,   og  det  var- 
Sanct  Hans  Aften. 

Straalende  var  Solen  gaaet  ned.  Aftenrøden 
hvilede  endnu  over  den  beleirede  By  med  dens  Brand- 
tomter, over  den  kongelige  Leier  med  dens  livide 
Telte  og  brune  Jordlrytter  og  over  de  grønne  Enge, 
som  laae  imellem  Byen  og  Leiren,  og  som  inden 
Yaabenhvilen  havde  været  Skueplads  for  mangen  blo- 
dig Skjærmydsel. 

Paa  denne  Tid  af  Døgnet  pleiede  der  ellers  at 
herske  Stilhed,  og  ingen  andre  levende  Væsener  at 
være  synlige,  end  de  paa  Stadens  Volde  og  foran  Lei- 
ren udstillede  Vagtposter;  thi  ved  Solens  Nedgang 
gik  Tappenslaget,  og  da  maatte  Alle  søge  Hvile; 
men  denne  Aften  herskede  der  paa  begge  Sider  et 
livligt  Børe.  Paa  Stadens  Volde  ved  den  østre  Port 
stode  Søren  Norbys  Mænd  i  tætte  Bækker,  og  paa 
Engen  neden  for  den  kongelige  Leir  myldrede  det  af 
Landsknegte  og  Bønder. 

Fra  begge  Sider  vare  Alles  Blikke  fæstede  paa 
eet  Punkt  og,  ved  at  betragte  Gjenstanden  for  denne 
vedholdende  Opmærksomhed,  skulde  man  næsten  an- 
tage, at  Johan  Rantzovs  Landsknegte  agtede  at  feire 
Sanct  Hans  Aften  paa  gammel  nordisk  Viis  ved  at 
tænde  et  Natteblus,  og  at  Søren  Norbys  Krigskarle 
glemte  at  søge  Sengen  blot  for  at  see  paa  disse 
uskyldige  Løier;  thi  det,  Alle  stirrede  paa,  var  en 
mægtig,  fiirkantet  Brændestabel,  som  stod  opstillet 
midt  paa  Engen. 

Den    stod    imidlertid    i    mistænkelig    Nærhed    af 

Byens  Galge,    som    de  Kongelige    havde    erobret,    da 

.de  den  9de  Juni  indesluttede  Staden.     Skarpretteren, 

Gamper,  havde  strax  taget  den  i  Besiddelse  og  saaes 

ofte  der  i  sine  ledige  Timer  uhyggeligt  at  sysle  med 
Strikker  og  audre  Mordredskaber,  som  om  han  under- 
viste sin  Lærling  og  holdt  Prøver  i  sin  ædle  Konst; 
thi  Landsknegtene  nærede  saa  stor  Frygt  for 
Johan  Eantzovs  ubøielige  Strenghed,  og  de  havde 
allerede  i  dette  Felttog  faaet  saa  mange  Beviser  paa 
hans  faste  Yillie  til  at  holde  Mandstugt,  at  Gamper 
nu  i  længere  Tid  næsten  Intet  havde  havt  at  be- 
stille. Dog  hang  der  et  Liig  og  dinglede  i  Galgen, 
de  hentørrede  Rester  af  en  stakkels  Tyv,  som  Lands- 
krones  velvise  og  retfærdige  Øvrighed  havde  ladet 
klynge  op,  kort  før  Søren  Norby   drog  ind  i  Staden. 

Galgen  med  det  dinglende,  sorte  Liig  var  en 
saare  passende  Prydelse  for  Festpladsen;  thi  det 
Sanct  Hans  Blus,  som  nu  snart  skulde  tændes,  det 
var  ingen  Glædesild,  hvormed  den  favre  Skjærsommer 
skulde  feires,  men  en  blodig  Autodafé,  fra  hvilken 
der  skulde  opstige  en  Hevnens  Offerrøg.  Ærlig  og 
velbyrdig  Mand  og  strenge  Bidder  Hi*.  Claus  Steen- 
sen Bilde  var  Manden,  som  foranstaltede  dette  Skue- 
spil, og  Mordbrænderen,  Broder  Daniel,  var  Synderen, 
der  med  sin  Krop  skulde  betale  Gildet.  Han,  som 
i  denne  Vaar  havde  tændt  saa  mange  Baal,  skulde 
nu  i  Skjærsommer  selv  smage  de  hede  Ildsluers  Kys 
og  omkomme  i  deres  Favntag. 

Han  stod  der  alt  i  sin  lasede  Kutte  og  belæsset 
med  Lænker.  En  Dominicanermunk,  som  just  var 
kommen  til  Leiren  for  at  tigge,  og  som  var  givet 
Synderen  til  Skriftefader,  stod  hos  for  at  berede  ham 
til  Døden.  Gamper  og  hans  Hjelpere  syslede  under 
munter  Snak    med   Baalet,    og    en  Kreds    af  Knegte 

Niels  Brahe.    II.  21 

med  de  lange  Sp}rd  paa  deres  Skuldre  stode  omkring 
Retterstedet  for  at  kolde  de  Nysgjerriges  store  Skare 
i  behørig  Afstand. 

Det  var  et  svært  Stykke  Arbeide,  Prædikebrode- 
ren havde  maattet  paatage  sig.  Sveden  stod  ham 
paa  Panden,  mens  han  prædikede  og  bad.  paakaldte 
alle  Helliges,  fornemmelig  hans  egen  og  Synderens 
Sk3Ttspatrons,  den  hellige  Doniinici  Bistand  til  at  be- 
sværge Djævelen,  som  holdt  hans  frafaldne  Broders 
Sjæl  i  sine  Kløer,  truede  med  Himmelens  Straf  og 
usigelig  Pine  i  den  evige  Ild,  om  Synderen  gik  an- 
gerløs og  forstokket  i  Døden,  men  lovede  ham  en 
Forkortelse  af  Skjærsildens  Pine  og  omsider  Salighed, 
hvis  han  vilde  angre  sine  Synder  og  afsværge  sine 
Vildfarelser  —  dog  Alt  forgjeves ;  thi  han  havde  for 
sig  i  Broder  Daniel,  ikke  blot  en  sort  Forbryder, 
men  en  fuldstændig  G-udsfornegter. 

Da  den  omkring  staaende  Mængde  erfarede,  at 
Broder  Daniel  aabenbart  forhaanede  sin  Skriftefader 
og  selv  nu,  med  Døden  for  Øiuene,  drev  Spot  med 
Gud  og  Alt,  hvad  helligt  var,  da  svandt  den  sidste 
Best  af  den  Medlidenhed,  mange  af  dem  dog  havde 
næret  for  ham,  Bønderne  fordi  han  havde  kjæmpet 
paa  deres  Side,  Krigerne  paa  Grund  af  den  pinefulde 
Død  i  Flammerne,  som  ventede  ham.  En  Gudsfor- 
negter  var  i  Folkets  Øine  et  Uhyre;  Tanken  om  et 
sligt  Oprør  af  en  Skabning  mod  Skaberen  forargede 
dem  Alle,  ikke  blot  fordi  de  vare  troende  Christne 
og  følte  sig  krænkede  som  saadanne,  men  tillige 
fordi  deres  naturlige  Følelse  af  en  høiere  Magts  Til- 
værelse oprørtes  i  sin  dybeste  Grund. 

Et  almindeligt  Porbittrelsens  Raab  lod  sig  høre 
og  rystede  Luften;  paa  Baalet  med  ham!  raabte 
de,  baade  hans  Venner  og  hans  Fjender;  og  idet  Fol- 
ket saaledes  gav  sin  Harme  Luft,  aflagde  det  et  Vid- 
nesbyrd om  det  Bedste,  der  rørte  sig  i  Hjerterne,  og 
som  trods  al  den  dalevende  Slægts  Vankundighed, 
Raahed  og  Grusomhed,  dog  var  det,  der  holdt  den 
oppe. 

Broder  Daniel  lod  sig  imidlertid  ikke  anfegte  af 
den  almindelige  Fordømmelse,  som  i  dette  Skrig  lig 
en  Torden  loer  hen  over  hans  Hoved.  Afmagret, 
huuløiet  og  i  Lænker,  som  han  stod  der,  bar  han 
dog  endnu  sit  Hoved  høit,  og  af  hans  feberglødende 
Øine  lyste  en  rasende  Trods.  Der  var  over  hans 
mægtige  Skikkelse  en  rædselsfuld  Skjønhed,  som  af- 
lokkede nogle  af  Tilskuerne  Beundring,  var  den  end 
blandet  med  Afsky.  De  følte,  at  denne  Almnesmand, 
som  havde  besmittet  sig  med  saa  grove  Synder,  men 
tillige  smagt  saa  meget  af  Kundskabens  Frugt,  at 
han  kunde  ende  i  bevidst  Forhærdelse,  af  Skaberen 
maatte  være  udrustet  med  ualmindelige  Evner. 

Disse  Tanker  kom  til  Orde  blandt  Hærens  Be- 
falingsmænd, som  nu  havde  indfundet  sig,  og  hver 
for  sig  gave  de  da  Vidnesbyrd  om  deres  større,  eller 
ringere  Menneskekundskab  og  Skarpsindighed. 

Gamle  Predbjøm  Podebusk  saae  i  den  Døds- 
dømte blot  den  incarnerede  Oprørsdjævel,  Toppunktet 
af  den  forhærdede  Almues  Frækhed  og  udbrød: 

«Han  seer  en  Djævel  lig;  det  skal  fryde  min 
Sjæl  at  see  ham  i  Luerne! -> 

21* 

Landsknegtenes  Øverste,  Reinvald  von  Heiders- 
dorf  saae  blot  paa  Kroppen  og  sagde: 

«Guds  Død,  hvilken  stolt  Fænnikedrager  kunde 
der  ikke  vorde  af  den  Karlis 

Johan  Eantzov  derimod,  som  længe  i  Taushed 
havde  betragtet  Synderen,  vendte  sig  nu  til  Rein- 
vald og  sagde: 

Der  er  gaaet  Mere  forloren  i  ham,  end  enFænnike- 
drager.  Guds  Kors,  naar  jeg  betænker,  at  denne 
forløbne  Munk  i  en  Maaned  førte  en  stor  Trop  Bøn- 
der gjenuem  Landet,  forstod  at  forskaffe  sig  Lydig- 
hed og  hærjede  efter  alle  Konstens  Regler,  da  fristes 
jeg  til  at  troe,  at  der  i  ham  er  gaaet  en  stor  Hær- 
fører tabt.« 

I  Claus  Bildes  Sjæl  var  der  ikke  Rum  for  slige 
uhildede  Tanker:  den  glødede  blot  af  Hevn.  Han 
vendte  sig  til  Johan  Rantzov  og  sagde  med  et  koldt 
Smiil : 

«Mon  I,  Hr.  Johan,  vilde  givet  denne  Ildgjer- 
ningsmand  nogen  Slags  Roes,  om  han  havde  opbrændt 
Eders  kjære  Bredenborg  og  jevnet  det  med  Jorden?* 

Johan  Rantzov  kom  ikke  til  at  give  Svar,  thi 
i  det  Samme  lød  et  nyt  Forbittrelsens  Raab  fra 
Mængden.  Munken  havde  nemlig  holdt  Crucifixet  hen 
for  Broder  Daniels  Aasyn  og  for  sidste  Gang  be- 
sværget ham  at  angre  sine  Synder  og  afsværge  sin 
Tantroe,  men  han  stødte  Korset   til  Side    og  raabte: 

<  Væk  med  det  Afgudsbillede ;  jeg  er  en  frit 
tænkende  Mand  og  døer  helst  uden  Poenitentse ! » 

Da  tøvede  man  ikke  længere  med  at  lade  Dom- 
men blive  fuldbyrdet.     Tyge  Krabbe   gav  Gamper   et 

Tegn  til  at  skride  til  Værket,  og  lian  adlød  øieblikke- 
ligt.  Denne  Execntion  var  en  dobbelt  Smans  for 
ham,  thi  uagtet  Offeret  skulde  døe  paa  Baalet,  fik 
G-ampei*  dog  Brug  for  sin  kjære  Strikke ;  den  maatte 
til  for  at  berøve  Broder  Daniels  Martyrium  ethvert 
Skin  af  Ære.  Han  blev  ført  hen  til  G-algen,  Strik- 
ken lagt  om  hans  Hals,  og  efter  at  han  havde  staaet 
saaledes  nogle  Øieblikke,  udsat  for  Mængdens  Haan, 
blev  Strikken  atter  taget  af  ham,  og  han  blev  ført 
hen  til  Baalet. 

Han  gjorde  ingen  Modstand,  steg  raskt  op  ad 
Stigen;  men  da  han  havde  naaet  det  øverste  Trin  og 
satte  Foden  paa  Brændestabelen,  da  vendte  han  sig 
om,  saae  ud  over  Mængden  med  et  vildt  Blik,  fæstede 
det  slutteligt  paa  Claus  Bilde  og  raabte: 

«Nu  have  Dn  Tak,  Claus  Blodøxe,  saa  og  alle 
I  andre  gode  Mænd  og  fine  Riddere!  I  skjændte  og 
brændte,  hængte  og  myrdede  tidt  af  Hjertens  Lyst, 
og  da  kaldtes  det  Krig  og  Rettens  Hævdelse;  men 
da  en  fattig  Djævel,  som  jeg,  gjorde  saa,  da  blev  det 
kaldet  Mordbrand.  I  blev  lønnet  med  fede  Læn  og 
gyldne  Kjeder ;  min  Løn  blev  Strikken  og  nu  en 
pinefuld  Død;  men  bi  lidt,  Døden  henter  Eder  Alle 
ind,  før  eller  siden !  I  skulle  engang  Alle  træde  den 
Dødedands,  men  ikke  døe  ærefuldt,  som  jeg,  i  Folkets 
Paasyn.  Jeg  haver  nu  levet  min  Tid  og  gjort  min 
Crjerning,  som  var  at  hevne  den  stakkels  menige 
Almue.  I  bleve  dog  rædde,  I  haarde  Halse,  da  jeg 
lod  den  røde  Hane  gale  over  Skaanes  Land !  Nu 
faae  I  Bugt  med  mig.  men  jeg  er  kun  En  — * 

'<Ned  med  ham!>  raabte  Claus  Bilde,  rat  Ilds- 
luerne kunde  lukke  lians  Helvedes  Mund ! » 

Baalet  var  alt  tændt,  og  Flammerne  begyndte 
fra  de  tre  Sider  at  slikke  op  ad  det.  G-amper  lagde 
nu  sin  Haand  paa  Broder  Daniel,  men  han  rev  sig 
løs  fra  Taget  og  raabte: 

«Det  vilde  jeg  sagt,  at  der  vil  komme  Andre 
efter  mig  og  hevne  mig;  og  tænk  ikke  Folkens,; 
vedblev  han,  idet  han  vendte  sig  til  Bønderne,  <  at 
det  er  saa  farlig  en  Sag  at  døe;  en  kort  Pine  og 
Alt  er  forbi! » 

Saa  sprang  han  ned  i  Baalet,  og  Køgen  og  Flam- 
merne skjulte  ham,  mens  Trommerne  rørtes,  for  at 
deres  Bulder  skulde  overdøve  Offerets  Smertensskrig. 
De,  som  stode  nærmest,  sagde  siden,  at  intet  saadant 
var  bleven  hørt,  derimod  dybe,  afbrudte  Toner,  som 
af  Sang:  Nogle  paastode,  at  det  var  en  Bodspsalme, 
Andre  at  det  var  Vers  af  en  letfærdig  Vise. 

damper  stødte  nu  de  glødende  Favnestjicker 
ned  over  den  Døende,  en  Sky  af  Bøg  og  Gnister 
hævede  sig,  og  fra  Mængden  lød  et  sidste,  vildt, 
længe  tonende  Baab:  men  paa  Landskrones  Volde 
h tiskede  der  Taushed:  thi  uagtet  Søren  Norby  og 
lians  Mænd  havde  fornegtet  Broder  Daniel  som  en 
Misdæder,  fornam  de  dog  hans  Afstraffelse  som  en 
Bekræftelse  af  deres  eget  Nederlag. 

Den  kongelige  Hærs  Befalingsmænd  gik  tilbage 
til  Leiren  for  at  ende  Dagen  med  et  Gilde  og  lade 
de  menige  Krigere  faae  deres  Part  af  Seiren. 

Da  spurgte  Johan  Rantzov  Claus  Bilde: 

«Er  I  nu  tilfreds  ?» 

«Saamænd, »  svarede  Hr.  Claus;  «men  hvo  giver 
mig,  saa  og  mine  Medbrødre,  Erstatning  for  det  store 
Tab,  vi  have  lidt  ved  den  Nidding,  vi  nys  lod  af- 
straffe? ■ 

Derpaa  gav  Tyge  Krabbe  Svar,  og  det  kom  for 
Dagen,  hvilke  Tanker,  der  havde  rørt  sig  hos  ham, 
mens  Flammerne  fortærede  Broder  Daniel. 

Vi  hitte  vel  paa  Raad, »  sagde  han.  c  Jeg 
siger  blot  —  give  Gud  og  alle  Hellige,  at  det  havde 
været  Niels  Brahe,   vi  i  Dag  havde  brændt !» 

«Nu,  lad  see  først,  lad  see  først !»  udbrød  Pred- 
bjørn  Podebusk,    «vi  lange  ham  vel  endda! 

Alle  forstode  de  den  Anviisning  paa  Erstatning 
i  Niels  Brahes  Gods,  som  Tyge  Krabbes  Hjertesuk 
havde  givet  dem,  og  Fremtiden  viste,  at  den  var  al- 
vorligt meent.   — 

Faa  Dage  efter  kom  det  saa  til  «et  venligt  og 
kjærligt  Fordrag«  mellem  Søren  Norby  og  Danmarks 
Riges  Raad.  Han  gik  til  de  Flestes  Forundring  og 
til  hans  Fjenders,  fornemmelig  Lybekkernes  og  Kong 
Gustavs,  store  Harme  derfra  med  alle  de  Fordele, 
han  havde  betinget  sig,  erholdt  Tilgivelse  for  sig  og 
alle  sine  Mænd,  som  vare  hos  ham,  og  kaldtes  nu 
Kong  Frederiks  tro  Mand  og  Tjener.  Han  drog  saa 
til  Sølvitsborg  for  der  at  udspille  det  Heltedrama, 
som  havde  sat  Verden  i  Forbauselse  og  længe  skulde 
mindes. 

Tyge  Krabbe,  Johan  Rantzov  og  de  øvrige 
Herrer  af  Raadet    nøde    saa    deres  Triumf,    idet  de, 

holdende  til  Hest  og  i  hele  Hærens  Paasyn  modtoge 
en  lry  Hyldingsed  af  Landskrones  Indvaanere,  som  i 
eu  stor  Skare,  baade  Mænd  og  Kvinder,  vare  dragne 
nd  for  at  ydmyge  sig  for  Seierherrerne,  knælende 
gjorde  Afbigt  og  lovede  Bod  og  Bedring.  Den  for- 
armede Stad  inaatte  ndrede  en  betydelig  Bøde,  og 
den  fordrevne  Borgmester,  Kasmus  Henningsen,  fik 
ved  kongelig  Naade  *sin  Part  af  den  til  Erstatning 
for  det  Tab,  han  havde  lidt. 

Borgerne  skjenkede  man  Naade,  Leiesvendene 
lod  man  gaae,  men  det  syntes,  at  for  Bonden  gaves 
der  hverken  Bet  eller  Naade;  thi  uagtet  der  var  til- 
sagt de  Bønder,  som  vare  forblevne  hos  Søren  Norby, 
sikkert  Lejde,  lod  Tyge  Krabbe  dog  den  uddragende 
Skare  overfalde,  toge  deres  Vaaben  fra  dem,  udsøgte 
nogle  af  Førerne  og  lod  dem  klynge  op. 

Derefter  drog  han  til  Helsingborg  og  sad  der 
og  skuede  ud  over  Landet  med  den  stolte  Følelse, 
at  han  havde  været  sin  Konge  en  tro  Tjener  og 
gavnet  sit  Fædreneland.  Nu  var,  tænkte  han,  Oprø- 
rets lede  Trold  for  stedse  kuet,  saa  at  alle  gode 
Mænd  og  Kvinder  kunde  sidde  trygge  og  uanfegtede 
paa  deres  Borge,  dem  de  nu  vilde  lade  gjenopbygge 
langt  stærkere  og  mere  prunkende,   end  før. 

Men  gjeunem  den  skaanske  Bondes  Hjerte  gik 
der  et  Fortvivlelsens  Suk.  At  han  endda  gik  til  sin 
Gjerning,  gav  sig  i  Lag  med  at  dyrke  sine  øde  Jor- 
der og  hyggede  om  sin  Bo,  vilde  været  et  Særsyn, 
hvis  der  ikke  blandt  hans  Herrer  havde  været 
menneskeligt    tænkende    Mænd,    som    behandlede    ham 

med  Skaausel,  og  egen  Fordeel  ikke  havde  paabudt 
selv  de  haarde  Herrer  Maadehold.  Husene  reiste 
sig  igjen,  Kornet  bølgede,  og  Kvæget  trivedes; 
Slægten  forplantede  sig  og  samlede  Kraft  til  at  mod- 
staae  de  nye  Storme,  som  Fremtiden  bar  i  sit  Skjød. 


Ende  paa  anden  Bog. 


TREDIE   BOG. 


Første   Kapitel. 

Torbern  Ibsen. 


1  re  Aar  ere  henrundne ;  det  er  en  smuk ,  klar 
Skjærsommeraften  i  Aaret  1528.  Den  dalende  Sol 
kaster  sit  rige,  varme  Lys  over  Østersøens  blinkende 
Bølger  og  over  det  sydostlige  Skaanes  flade,  skov- 
klædte Kyster. 

I  Jerrestad  Herred,  en  halv  Miil  fra  Havkysten, 
hæver  sig  over  Skovens  grønne  Toppe  en  mægtig, 
graa  Steenmasse,  et  Huus,  bygget  af  Menneskehæn- 
der, men  fast  som  en  Klippe.  Solstraalerne  spille 
om  Steenløven ,  der  throner  paa  den  østre  Gavl- 
top og  skuer  vide  ud  over  Havet,  som  om  den  vilde 
holde  Øie  med  Fjender  fra  den  Kant,  Kapere  og 
Strandrøvere,  der  komme  hærjende  ad  den  vaade  Vei; 
mens  Vildmanden  paa  den  vestre  Gavltop,  støttende 
sig  til  sin  Kølle,  skuer  ind  over  Landet  som  et  Sym- 
bol paa  Adelsvælden,  der  stedse  er  rede  til  at  kue 
Oprør  i  det  Indre.  Aftensolens  Guld  forvandler  hans 
graa   Steengevandt  til    en   Gyldenstykkes    Kjortel    og 


6d± 

lægger  et  glødende  Skjær  ned  ad  Trappegavlenes 
lodrette  Sider;  men  dybere  nede  snige  Skyggerne  sig 
op  ad  Borgens  graae  Mure,  hæve  sig  stedse  høiere, 
række  til  sidst  Armene  op  over  Taget  og  tage  det 
hele  Huus  i  Favn,  saa  blot  Aftenrødens  hendøende 
Skjær  spiller  paa  Gavlspidserne. 

Det  er  G-limminges  stærke  Huus,  bygget  for  tre- 
dive Aar  siden  af  Søhelten  Jens  Holgersen  Ulfstand, 
Kong  Hans's  troe  Tjener  og  Søren  Norbys  Lære- 
mester i  Søfærd  og  Krigskonst. 

Jeg  er  en  Kjæinpe  stærk  og  stor, 
Fra  Gulland  jeg  til  Skaane  foer    — 

De  Ord  lod  han  skrive  med  Steenbogstaver  et 
Sted  i  Huset;  og  vi  ville  troe  ham  paa  hans  Ord; 
thi  lige  som  den  blodige  Skrift,  han  skrev  paa  de 
vendiske  Kyster,  i  Finland,  og  hvor  han  foer  frem 
blandt  Danmarks  Fjender,  vidner  om  Kæmpemod  og 
har  indridset  sit  Navn  dybt  i  Historiens  Tavler,  saa- 
ledes  er  ogsaa  denne  hans  fredelige  Daad,  det  stærke 
Huus,  lian  lod  bygge,  kort  før  han  døede,  et  Kjæmpe- 
værk,  der  har  modstaaet  Aarhundreders  fortærende 
Magt  og  endnu  den  Dag  i  Dag  er  at  skue  i  sin 
Vælde,  en  kraftig  Olding  lig,  som  maner  de  svundne 
Tider  lyslevende  frem  for  vort  undrende  Blik. 

Men  i  Aaret  1528  var  Glimmige  Huns  en  ung 
Kjæmpe,  i  sin  fulde  Kraft,  og  stod  der  omgivet  af 
alle  en  Ridderborgs  Attributer,  dybe  Grave  med  op- 
trukne Vindebroer  og  bag  Gravene  Volde,  besatte  med 
Kartover,  den  stærkeste  og  mindst  tilgængelige  Borg 
i  Skaane.     Bønderne  havde  ikke  engang  gjort  et  For- 

søg  paa  at  tage  den;  uanfegtet  og  urørt  stod  den 
der  og  bød  sine  Fjender  Trods. 

Otte  Stisen  havde  siddet  gjemt  der  under  sit 
korte  Fangenskab  for  tre  Aar  siden  og  vilde  ikke 
sluppen  ud  derfra,  uden  for  at  gaae  i  Døden,  hvis 
ikke  Kongebud  havde  aabnet  Fængselsdøren  for  ham. 
Nu  gjemte  Borgen  en  frivillig  Fange  af  en  ædlere 
Sort;  den  var  bleven  en  forfulgt  Kvindes  sidste  Til- 
flugtssted. 

Børge  TJlfstand  havde  som  en  ædelsindet  og  tro- 
fast Ven  og,  trodsende  sine  Standsfællers  Mistro  og 
Vrede,  skjenket  Fru  Anna  et  Asyl  paa  Glimminge, 
da  der  intet  andet  Sted  syntes  at  være  Sikkerhed 
for  hende.  Hun  havde  maattet  forlade  AYandaas, 
som  Kong  Frederik  havde  inddraget  og  afhændet 
til  Claus  Bilde,  mens  alt  Niels  Brahes  øvrige  Gods 
var  bleven  fordeelt  mellem  hans  gridske  Fjender. 
Derfra  var  hun  draget  til  sin  Gaard  Walløse,  hvor 
det  var  bleven  hende  forundt  at  dvæle  i  nogen  Tid, 
men  snart  havde  hun  ogsaa  maattet  forlade  dette 
Tilflugtssted,  og  først  da  var  hun  tyet  ned  til  Smid- 
strup. 

Dog,  her  som  de  andre  Steder ,  havde  Tyge 
Krabbes  Speidere  forfulgt  hende:  thi  man  formodede, 
at  Niels  Brahe  besøgte  hende  i  Smug  og  haabede  at 
fange  ham  hos  hende.  Dog  tik  hun  atter  roligere 
Tider,  indtil  i  denne  Vaar  Forfølgelsen  var  begyndt 
paa  Ny;  man  havde  endogsaa  ophidset  Almuen  imod 
hende,  og  det  var  kommen  hende  for  Øre,  at  der  var 
bleven  udstødt  haarde  Trudsler  imod  hende  og  at 
man  omgikes  med  den  Plan  at  gribe  hende  og  drukne 

hende.  Da  var  Børge  Ulfstand  traadt  til  og  havde 
bragt  hende  i  Sikkerhed. 

Hun  havde  nu  boet  paa  G-limminge  i  flere  Maa- 
neder,  oftest  alene,  da  Børge  Ulfstand,  som  sædvan- 
ligt, færdedes  meget  omkring  i  Landet;  men  hun 
havde  en  Selskaberinde,  thi  Edele  Sparre  var  fulgt 
med  hende  og  trøstede  hende  i  hendes  sorgfulde  En- 
somhed. 

De  sidde  denne  Aften  sammen  i  et  lidet  Steen- 
kammer i  Bygningens  tredie  Stokværk.  Det  er  Hu- 
sets lryggeligste  Bum  og  ligner  dog  meest  en  Fæng- 
selscelle. Alt  er  her  Steen,  det  lave,  hvælvede  Loft, 
Vægge,  Gulv,  ja  selv  Bænkene  i  Vinduesfordybnin- 
gerne,  som  ligne  rummelige  Skydeskaar;  thi  ved  hele 
Indretningen  af  dette  Huns  er  der  blot  tænkt  paa 
Beboernes  Sikkerhed. 

Et  plumpt  Bord,  en  Løibænk  ved  Kaminen  og 
et  Par  Stole  udgjøre  hele  Bohavet.  Et  Fodteppe 
ved  Kaminen,  nogle  Maatter  paa  Steenbænkene  og 
nogle  Stumper  Lædertapeter  paa  Væggen  bag  dem  ere 
som  ufuldkomne  Forsøg  paa  at  tilveiebringe  Hygge, 
et  Kruus  med  vilde  Blomster  under  Jomfru  Marias 
Steenbillede  i  Væggen,  den  eneste  Prydelse. 

Aarsagen  til  Gaardens  tarvelige  Udstyrelse  med 
Bohave  er  den,  at  aldrig  nogen  Huusmoder  har  havt 
Bopæl  paa  Glimminge,  da  Bygherren,  gamle  Jens 
Holgersen,  boede  paa  sin  anden  Gaard  Ørup,  og  Fru 
Anna  har  bestemt  modsat  sig,  at  hendes  Velgjører  og 
Beskytter,  Børge  Jensen,  gjorde  nogen  Forandring 
for  hendes  Skyld. 

Det  er  mig  kjærest.  havde  hun  sagt  til  ham, 
«at  min  Bolig  er  et  Fængsel  lig;  jeg  føler  mig  da 
tryggest  i  den. - 

»Tusmørket  hersker  allerede  i  det  skumle  Kam- 
mer, hvis  smaa,  dybt  liggende  Vinduer  selv  om  Dagen 
kun  indsende  sparsomt  Lys;  men  der  er  tændt  et 
lidet  Baal  i  Kaminen:  thi  saa  raa  er  Luften  i  dette 
Steenhuus,  at  en  varmende  Ild  selv  paa  en  Sommer- 
aften er  velgjørende.  Den  spreder  sit  flagrende  Skjær 
over  de  graae  Steenvægge  og  Loftvælvingerne,  og 
det  leger  Tagfat  med  Skyggerne,  som  frye  ad  den 
buede  Døraabning  ind  i  Soverummet  ved  Siden  af, 
men  vende  forstærkede  tilbage,  da  Ildens  knittrende 
Flamme  efterhaanden  døer  hen. 

Jomfru  Edele  sidder  alene  ved  Kaminen  og  hendes 
flittige  Hænder  sysle  travlt  med  at  binde  en  Strømpe, 
men  Fru  Anua  sidder  ørkesløs  paa  en  Steenbænk  ved 
Yinduet  og  stirrer  over  Trætoppene  ind  i  Aftenrøden. 

Ved  Yinduet,  der  er  gjerne  hendes  Plads.  Der- 
fra kan  hun  om  Dagen  oversee  Vindebroen  og  A'eien, 
som  fra  Skoven  fører  ind  til  Gaarden.  Et  usikkert 
Haab  fængsler  hende  til  denne  Plads,  Haabet  om,  at 
hendes  landflygtige  Huusbonde  omsider  skal  gjøre 
sine  Fjenders  hidtil  ugrundede  Mistanke  og  falske 
Beskyldninger  til  Sandhed,  virkelig  indfinde  sig  og 
gjeste  hende.  Hver  Morgen  sætter  hun  sig  til 
Vinduet  og  stirrer  ud  saa  vide  i  det  Haab  at  see 
ham  komme  vandrende,  hver  Aften  er  hun  gaaet  til 
Sengs  uden  at  see  sit  Haab  opfyldt. 

Hun  indseer,  at  hun  ikke  bør  nære  det,  fordi 
hendes  dødsdømte,    fredløse  Huusbondes   Tilsynekomst 

kan  bringe  Ulykke  over  hendes  Beskytter  og  hans 
Huns,  men  alligevel  formaaer  hun  ikke  at  slippe  dette 
Haab.  Dog  er  det  gaaet  hende  saa  denne  skjønne 
Aften,  da  den  dalende  Sol  skinnede  saa  klart  og 
Droslen  sang  saa  lifligt  i  Lunden,  at  hun  omsider 
glemte  at  speide  og  henfaldt  i  Drømme,  og  de  have 
fængslet  hende  til  Vinduet  lige  til  Tusmørket 
faldt  paa. 

Hun  har  atter  i  Aanden  gjennemlevet  de  tre 
svundne  Aar  med  deres  haarde  Prøvelser,  hendes 
Ængstelse  før  Fejden,  denne  med  sin  Triumf,  sine 
Nederlag,  den  bittre  Sorg,  Skuffelserne,  Krænkelserne, 
indtil  det  Hele  endte  med  heudes  Huusbondes  Flugt 
og  hendes  Forladthed.  Hun  har  fremdraget  i  Erin- 
dringen alle  de  Ydmygelser  hun  har  maattet  døie 
i  sin  ufrivillige  Enkestand,  alle  de  mange  angstfulde 
og  pinlige  Øieblikke  og  som  et  af  de  værste  det,  da 
hun  maatte  forlade  Walløse;  thi  der  boede  hun  nær 
ved  Berritsholm,  hvor  Jakob  og  Kirsten  havde  naaet 
deres  Ønskers  Maal  og  nu  levede  tykkeligt  paa  den 
nyopførte  Borg.  Der  var  Forsoningen  mellem  hende 
og  dem  bleven  fuldbyrdet,  og  hun  havde  havt  den 
Grlæde  at  holde  sit  første  Barnebarn  i  sin  Favn, 
indtil  det  blev  klart,  at  hendes  Nærværelse  var  en 
Fare  for  hendes  Børn,   hvorfor  hun  maatte  flye. 

Ja,  hvad  mon  der  var  bleven  af  hende,  hvis 
hun  ikke  havde  havt  mægtige  Venner  ved  Hove  og 
i  Raadet,  fornemmelig  hendes  Huusbondes  Frænde, 
Hr.  Mogens  Gjøe,  som  endnu  kjæmpede  for  at  bjerge 
hendes  Fædrenearv,  den  Medgift,  hun  havde  bragt  sin 
Ægtefælle,    men  som    dog  ikke  formaaede    ganske  at 

sikkre  hende  mod  hendes  Fjenders  underfundige  Efter- 
stræbelser ? 

Hun  mindedes  ogsaa  de  faa  lyse  Øieblikke,  da 
hun  fik  Bud  og  Brev  fra  sin  Huusbonde.  Ja,  de 
Øieblikke  maatte  kaldes  lyse,  uagtet  hendes  Taarer 
havde  flydt  ved  at  læse  om  hans  store  Lidelser  og 
bittre  Skuffelser;  om  hans  Flugt  fra  Sølvitsborg,  da 
Søren  Norby  ikke  længer  kunde  bjerge  ham,  fordi 
Kong  Frederik  ikke  længere  vilde  taale  ham  der; 
om  hans  Ophold  i  Bonneby,  hvor  han  led  Nød,  og 
hans  forgjeves  Fart  op  til  Sverrig,  hvor  han  havde 
haabet  at  finde  et  Tilflugtssted ,  men  hvor  Tyge 
Krabbes  Arm  ogsaa  naaede  ham,  idet  han  ved  sine 
giftige  Breve  bevægede  Kong  Gustav  til  at  negte 
ham  Lejde  og  udvise  ham;  endelig  hans  Flugt  til 
Meklenborg,  hvor  han  nu  var. 

Stor  havde  hendes  Sorg  været ,  da  hun  fik 
Efterretning  om  Søren  Norbys  sidste  Kamp;  da  han 
efter  at  han  i  et  Aar  havde  bjerget  sig  i  sit  Læn, 
ragede  uklar  med  Kong  Grustav,  som  havde  opbragt 
et  af  haus  Skibe,  og  begyndte  en  Eejde  med  ham, 
indtil  Kong  Frederik  forbandt  sig  med  sin  mægtige 
Nabo  for,  som  Niels  Brahe  havde  forudsagt,  at  ud- 
rydde ham  af  Jorden.  Hvorledes  han,  forraadt  af 
sine  egne  Tjenere,  navnlig  af  Michael  Zulm,  der  gik 
over  til  Fjenden  med  Admiralskibet,  maatte  opgive 
Kampen  med  Kong  Frederiks  Flaade,  som  angreb 
ham  ud  for  Sølvitsborg,  saa  det  kun  med  Nød  og 
Neppe  lykkedes  ham  at  hugge  sig  igjennem  og  med 
nogle  faa  Skibe  at  flygte  til  Busland,  hvor  han 
ikke  fandt  Beskyttelse,  men  blev   ført  som  Fange  til 

Moskva;  der  havde  han  nu  i  to  Aar  hensukket  sine 
Dage  i  et  haardt  Fangenskab,  af  hvilket  han  endnu 
ikke  var  udfriet. 

Nu  kom  der  ikke  mere  Tidender  fra  Hr.  Severin 
og  meldte  om  mandhaftige  Bedrifter  af  ham,  men  vel 
fra  hendes  egen  Huusbond,  der  som  Kaper  i  sin  land- 
flygtige Herres  Navn  plyndrede  Skippere;  og  denne 
hans  Vikingefærd  havde  netop  været  Aarsagen  til, 
at  hans  Fjender  i  dette  Foraar  atter  havde  rørt  sig 
og  paadraget  hende  de  Forfølgelser,  som  havde  drevet 
hende  til  Grlimminge. 

Det  frydede  hende  ikke  at  faae  de  Tidender  fra 
ham;  hun  bad  til  Gud  og  alle  Hellige,  at  de  vilde 
dæmpe  hans  vilde  Mod  og  føre  ham  et  eller  andet 
Sted  fredeligt  i  Havn;  ja,  hun  bad  vel  ogsaa  til,  at 
han  vilde  vende  Stevnen  mod  Skaane,  see  til  hende 
og  bringe  hende  Trøst  ved  sin  Nærværelse ;  men  hun 
indsaae,  at  det  var  et  egenkjærligt  Ønske;  thi  hvor 
hun  var,  lurede  Fangenskab  og  Død  paa  ham. 

Dog  nærede  hun  det:  i  hendes  Hjerte  herskede 
nu  kun  een  Lidenskab,  blot  een  Gang  endnu  at  skue 
hans  elskede  Aasjrn  og  høre  hans  Røst.   — 

Hendes  Veninde ,  Edele  Sparre ,  havde  blandt 
flere  Dyder  den,  at  hun  var  taus.  Hun  plagede 
hende  ikke  ved  nysgjerrig  Fritten,  stræbte  ved  kjær- 
lig Omgang  at  mildne  hendes  bittre  Hjertesorg  og 
pleiede  helst  at  lede  hendes  Tanker  bort  fra  det  ud- 
traadte  Spor  paa  Stierne  i  de  bittre  Minders  Tjørne- 
krat, hvor  hun  rev  sig  tilblods. 

Hun  havde  denne  Aftenstund  længe  ladet  Fru 
Anna    sidde    i   Fred    og    gruble,    men    da    det    ingen 

Ende  vilde  tage  med  hendes  tause  Stirren,  og  hun 
fremdeles  blev  siddende  med  Kinden  hvilende  paa 
Haanden,  en  Billedstøtte  lig,  da  tog  Edele  omsider 
til  Orde  og  brød  Tausheden. 

«Anna,  >  sagde  hun,  «kom  hid  og  sæt  Eder  hos 
mig !  I  haver  nu  siddet  der  og  stirret  og  grublet  i 
en  utænkelig  Tid.  Tvende  Gange  har  jeg  vendt 
Timeglasset  imens,  og  min  Strømpes  Væxt  vidner 
dertil  om  Eders  Aandsfraværelses  store  Langvarighed. » 

Da  vendte  Fru  Anna  sig  om  imod  hende,  og  Skjæ- 
ret  fra  Kaminilden  faldt  paa  hendes  Aasyn.  Edele 
Sparre  saae  op  og  forundrede  sig  over  Skjønheden  af 
det  Syn,  der  mødte  hendes  Blik.  Hvoraf  kom  det, 
at  Fru  Annas  Skikkelse  og  Aas}rn  havde  gjenvundet 
det  Sundhedens  Præg,  som  var  gaaet  tabt  i  Ulykkens 
første  Tid?  Hendes  Kind,  som  hendes  Barm,  havde 
atter  deres  fine  Runding,  hendes  Ørne  deres  gamle, 
straalende  Glands.  Der  var  noget  saa  Reent  og  Jom- 
frueligt og  dog  Beaandet  og  Forventningsfuldt  over 
hendes  fine  Træk,  at  Edele  Sparre  spurgte  sig  selv, 
om  en  evig  Ungdom  var  bleven  hendes  Yeninde  til 
Deel?  De  eneste  Mærker,  Sorgen  havde  efterladt, 
de  sølvgraae  Stænk  i  det  brune  Haar,  skjultes  af 
hendes  Hovedtøi,  den  perlestukne  Fløiels  Hue. 

Hendes  bløde,  fuldtonende  Røst  lod  sig  høre. 
Edele ,  >    sagde    hun    med    et   veemodigt    Smiil, 
«hav  Tak  for  Eders  store  Langmodighed   med  mig!> 

«Let  nok  at  vise  Eder  Langmodighed,)   svarede 

Edele  mildt,   T  som  aldrig  lader  nogen  Klage  høre.» 

Da  fornemmer  jeg  Lyst   til    at   gjøre   det  nu,» 

sagde    Fru    Anna.      «0,    Edele,    har    min  Læbe   end 

været  stum ,  det  har  dog  ofte  gjæret  vildt  i  mit 
Hjerte,   og  høie  Klager  have  lydt  i  mit  Indre. » 

«I  maatte  ikke  være  et  Menneskebarn,  havde  det 
forholdt  sig  anderledes,  »   svarede  Edele . 

<; Klager  mod  G-ud  og  alle  Hellige,  som  have 
ladet  mig  prøve  alt  Dette, »  vedblev  Fru  Anna,  idet 
hun  saae  hen  for  sig,  (formasteligt  Oprør  mod  det 
algode,  retfærdige  Forsyn. » 

Edele  Sparre  havde  lagt  sit  Bindetøi  fra  sig  og 
grebet  sin  Eosenkrands. 

cSiig  ikke  Sligt,«  svarede  hun:  «I  gjør  Eder 
selv  Uret.     I  haver  Intet  at  bebreide  Eder." 

-Just  derfra  min  Opsætsighed ,»  sagde  Fru 
Anna.  <  Jeg  har  meent  mig  at  være  uden  Skyld  i 
denne  Elende,  men  saalunde  kan  det  ikke  forholde  sig. » 

«Jeg  troer  dog  jo, »  svarede  Edele  Sparre. 

»Men  da  bliver  Skylden  jo  hans,  hvem  jeg  elsker 
over  Alt  paa  Jorden, »  sagde  Fru  Anna,  <  og  det  kan 
jeg  ikke  taale  at  tænke.« 

«Paa  ingen  Viis,»  svarede  Edele  Sparre;  c  søg 
Skylden  liøiere  op  og  stands  ved  ham,  der  sidder  i 
Lyra  og  spinder  sine  Eænker,  den  onde  Konge  med 
det  haarde  Hjerte. » 

<  Og  dog, »  udbrød  Fru  Anna,  <  sagde  Niels  tidt 
og  ofte,  at  Ingen  har  saa  varmt  et  Hjerte,  som 
Kong  Christiern. » 

«Nu,»  svarede  Edele  Sparre  føieligt,  «da  sige 
vi,  at  de  Mænd,  der  fordreve  ham  og  torterede  Al- 
muen,  have  Skylden,   fornemmelig  Tyge  Mogensen. » 

Da  funklede  Fru  Annas  Ørne.   og  hun  sagde: 

«Ja,    jeg    mener,    at    han    er    den   lede    Djævel 

selv!  Hos  ham  er  der  ikke  Eetfærd  eller  Naade  al 
finde,  haus  Arm  rækker  langt;  det  bæres  mig  for, 
at  den  dog  vil  naae  Niels  tilsidst. » 

«Nu,»  svarede  Edele  Sparre,  «da  ønsk  ham  ei 
hid,   som  jeg  veed,  at  I  gjør. » 

« Jeg  kan  ei  Andet, »  svarede  Fru  Anna  og  drog 
et  Suk.  <  I  tvende  samfulde  Aar  har  jeg  nu  maattet 
leve  ham  foruden,  en  raadløs,  forfulgt  Enke  lig. 
Edele,  I  begriber  ikke  min  Kjærligheds  Dybde,  I 
veed  ikke,   hvad  for  Mand  min  kjære  Huusbonde  er!» 

Idet  hun  sagde  dette,  straalede  hendes  JØine  af 
den  reneste,  ømmeste  Kjærlighed.  En  dyb  Rødme 
farvede  et  Øieblik  Edele  Sparres  blege  Kinder;  hun  be- 
greb det,  hun,  som  selv  havde  elsket  Niels  Brahe  i  sin 
Ungdom,  skjøndt  liaabløst;  hun  vidste,  hvad  for  Mand 
han  var;  men  det  skulde  Anna  Pedersdatter  aldrig  erfare. 
Dog  var  Edele  Sparre  saaledes  stillet,  at  hun  kunde 
give  Svar. 

»Jeg  haver  dog  viist, >-  sagde  hun,  »at  jeg  agter 
ham  høit. » 

Det  havde  hun,  nemlig  da  hun  stod  med  ham 
mod  hele  sin  Slægt,  dengang  han  havde  dræbt  hendes 
Broder.     Fru  Anna  mindedes  det  og  udbrød: 

«Forlad  mig  min  Selvforglemmelse,  Edele!  Visse- 
lig, Niels  og  jeg,  vi  have  paa  den  ganske  Jord  ikke 
saa  trofast  en  Veninde,  som  Eder!» 

«Der  sagde  I  sandt!*  svarede  Edele  Sparre  med 
et  lyst  Smiil. 

Hun  havde  i  sit  Hjerte  gjennemgaaet  en  Kamp, 
der  maaske  var  endnu  haardere,  end  Alt,  hvad  hendes 
Veninde  havde  prøvet ;  men  hun  hovmodede   sig  ikke 

deraf;  hun  tænkte,  at  Anna  Pedersdatter,  lige  som 
hun  selv,  vilde  seiret,  om  hun  havde  maattet  prøve 
det  Samme,  men  tog  dog  maaskee  feil  deri.  Fru 
Annas  mere  rigt  begavede,  stærkere  Sjæl  vilde  vel 
bukket  under,  om  haabløs  Forsagelse  var  bleven 
hendes  Lod,  hvorimod  Edele  Sparres  blidere  Natur 
ikke  vilde  have  kunnet  bære  de  stærke  Rystelser, 
som  nu  faldt  i  hendes  Venindes  Lod. 

«Edele,»  sagde  Fru  Anna,  -Niels  er  vidende 
om,  at  jeg  er  her.  .Jeg  skikkede  Bud  og  Brev  til 
ham,  forinden  vi  droge  af  Smidstrup;  og  det  er  min 
Tro,  at  han  vil  komme  hertil;  thi  her  er  ikke  langt 
til  fra  Kysten.» 

«Anna,  Anna!»  udbrød  Edele,  «vil  I  da  hans 
Død?» 

«Hans  Forlængsel  efter  at  gjensee  mig  er  stor,» 
svarede  Fru  Anna  med  et  straalende  Blik.  «Jeg 
troer,  at  han  hellere  vover  sit  Liv,  end  taaler  Skils- 
missen —  o,  kunde  jeg  gjensee  ham  blot  een  Gang 
og  da  døe!» 

«Anna, »  sagde  Edele  med  Alvor;  «jeg  havde  til- 
troet Eder  større  Besindighed;  jeg  mente  Eder  at 
være  stærk,    som  ingen  anden  Kvinde,   jeg  kjender. » 

< Min  Kjærlighed,*  svarede  Fru  Anna,  «den  er 
min  Styrke  og  min  Svaghed.  Hvo  der  elsker,  haver 
ikke  mere  sit  Hjerte  som  sin  egen  Eiendom.  Mit 
Hjerte  har  en  Herre  og  maa  søge  til  ham.  Saa  er 
jeg  da  vel  i  Eders  Ørne  blot  som  et  Barn?» 

Det  mente  Edele  Sparre  ingenlunde;  hun  følte 
sig  snarere  ydmyget  som  den,  hvis  ugjengjeldte  Kjær- 

lighed  kun  var  en  Skygge  af  den.  der  gjennembævede 
hendes  lykkeligere  Medbeilerinde;  og  hun  sagde  det. 
Jeg  tænker,^  svarede  hun,  «at  I  med  Eders 
Kjærlighed,  som  gjør  Eder  til  Barn,  midt  i  Eders 
Elende  er  mere  lykkelig,  end  jeg. » 

«0,  da  vil  I  med  Taalmod  høre  min  Bekjendelse, » 
udbrød  Fru  Anna.  <  Yiid,  at  naar  jeg  nu  i  Dage 
har  siddet  og  stirret  ud  ad  G-larvinduet,  da  var  det 
ikke  for  at  tænke  og  drømme,  men  fordi  jeg  ventede 
at  see  min  kjære  Huusbonde  komme,  og  ingensinde 
sad  jeg  længere,  end  i  Dag,  af  den  Aarsag.  at  jeg 
i  Nat  drømte,  at  inden  denne  Dag  gik  til  Ende,  vilde 
jeg  skue  hans  Aasyn. » 

« Guds  Moder  vilde  Eders  Huusbonde  det  bedre, » 
svarede  Edele;  «Sol  gik  ned.  og  han  kom  ei;  han 
har  vel  end  ikke  tænkt  derpaa  og  færdes  nu  fjernt 
herfra,  betænkende  som  en  forstandig  Mand  og  god 
Ægtefælle,  at  slig  Dumdristighed,  som  at  komme  her, 
vilde  bringe  Eder,  som  ham  selv,   i  stor  Fare.» 

O  nei, »  sagde  Fru  Anna,  «naar  det  gjaldt  Hjer- 
tets Børeiser,  da  var  Niels  stedse  den  uforstandigste 
af  alle  Mænd.  Tænker  I.  at  jeg  ellers  vilde  havt 
ham  saa  kjær?  Ak,  Edele,  som  jeg  sad  ved  Yinduet, 
og  mens  jeg  endnu  haabede  at  see  ham,  da  forvirredes 
min  Tanke.  Jeg  blev  til  Mode,  som  om  jeg  end  var 
en  ung  Jomfru,  som  om  Alt,  hvad  der  er  foregaaet 
siden,  var  udslettet,  og  Niels  og  jeg  end  blot  vare 
trolovede.  Jeg  drømte  mig  paa  "Walløse,  og  at  jeg 
sad  der  ved  Grlarruden  og  stirrede  ud  efter  ham,  som 
jeg  virkeligen  gjorde  det  forhen. 

Hun  taug  nogle  Øieblikke  og  sagde  saa : 

« Forunderligt,  mine  Drømme  vare  hidindtil  sikkre 
Sandsigersker;  at  denne  skulde  skuffe  mig!  Tys  — 
kørte  I  ikke  nogen  Larm?« 

Edele  Sparre  lyttede,  men  rystede  saa  paa  Ho- 
vedet  og  sagde: 

«Yist  ikke!  I  er  saa  ophidset  i  Aften,  Anna! 
Lader  os  søge  Sengen,  at  I  kan  faae  Hvile  og  Søvn. » 

Men  Fru  Anna  stod  og  lyttede  med  hver  Nerve 
spændt. 

«Tys!»   sagde  hun  igjen;   <geg  hører  Stemmer !» 

Edele  Sparre  blev  urolig,  reiste  sig,  gik  til 
Vinduet  og  aabnede  det. 

i  Alt  er  stille,«  sagde  hun,  da  hun  havde  lyttet 
et  Øieblik,  «og  hvor  kan  I  troe, »  føiede  hun  til,  sat 
selv  om  Eders  Huusbond  virkelig  var  her,  han  da 
kunde  blive  indladt?  Fornemmelig  ikke  nu,  da  det 
er  Nat  og  Alle  til  Sengs. 

Just  nu, »  svarede  Fru  Anna  med  dæmpet  Røst. 
<Jeg  tilstod  Eder  før  ikke  Alt,  Edele!  Jeg  har 
truffet  Aftale  med  Borgfogeden;  jeg  har  sagt  ham, 
at  jeg  venter  min  Huusbonde,  og  at  jeg  maa  troe, 
at  han  for  sin  Sikkerheds  Skyld  kommer  ved  Natte- 
tid.    Borgvægteren  er  underrettet  og  — ■» 

I  det  Samme  hørtes  Fodtrin  hiinsides  Graven  og 
et  Stød  i  en  Pibe.  Fru  Annas  skjelvende  Haand  greb 
fat  i  Edele  Sparres  Arm,  mens  de  Begge  stode  aande- 
løse  og  lyttede.  De  hørte,  at  Vindebroen  blev  ned- 
ladt; den  knirkende  Lyd  lød  i  Fru  Annas  Øren  som 
den  skjønneste  Musik;  men  da  drog  Edele  Vinduet 
til  og  sagde: 

-Det  er  blot  Børge;  vi  vente  ham  jo  hver  Dag; 

mindes  I,  at  han  og  sidst  kom  ved  Nattetid?  Nu 
vil  jeg  tænde  Lys,  at  vi  kunne  see  at  finde  Sengene. » 

Hun  gjorde  saa,  men  Fru  Anna  ilede  til  Døren 
og  lyttede;  hun  hørte  Fodtrin  op  ad  Trappen,  rev 
Døren  op  og  saae  sin  Kammerpige  staae  for  sig. 

« Er  Jomfru  Edele  end  oven  Senge?     spurgte  hun. 

'Jeg  er  saa, »  svarede  Edele  Sparre  og  gik  til 
Døren,  mens  Fru  Anna  med  en  skuffet  Mine  saae 
først  paa  Pigen,   saa  paa  Edele. 

«Nu,  det  er  vel,»  svarede  Pigen;  «her  er  en 
Frænde  af  Eder,  Torbern  Ibsen,  kommen  til  Huse  og 
begjærer  at  stedes  for  Eder,  om  det  da  ikke  er  for 
seent? 

« Torbern ! »  udbrød  Edele  forundret .  Det  var 
hendes  Xæstsødskendebarn:  han  havde  i  nogle  Aar 
været  i  Udlandet,  og  hun  vidste  Intet  om  hans. Hjem- 
ko  nist.  <Hvor  forunderligt!  Nu,  lad  ham  komme, 
han  skal  være  hjertens  velkommen. » 

Fru  Anna  fjernede  sig  fra  Døren  med  et  Suk, 
bød  Edele  Godnat  og  forsvandt  gjennem  den  anden 
Dør,  som  førte  ind  til  Sovekammeret :  men  strax  efter 
hørte  hun  Fodtrin  i  Dagligværelset  og  en  dyb  Kost, 
som  sagde: 

<  Hvor  er  hun?* 

Da  udstødte  hun  et  Ea  ab.  ilede  atter  ind  til 
Edele  Sparre,  og  saae  sin  Huusbondes  Skikkelse  staae 
for  sig:  det  sortnede  for  hendes  Øine,  og  hun  sank 
halv  afmægtig  i  hans  Arme. 


Andet  Kapitel. 

Fire  Hjul  nær. 


De  sad  i  en  Uden  Løvhytte  i  Urtegaarden  bag 
Huset. 

Det  var  et  godt  Skjul,  og  der  var  svalt.  Den 
frodige  Linds  brede  Blade  hvælvede  et  Loft  over 
deres  Hoveder,  saa  uigjennemtrængeligt,  og  dannede 
Vægge  om  dem,  saa  tætte,  at  Middagssolens  glødende 
Straaler,  som  brændte  paa  Huusmuren  oven  over,  ikke 
formaaede  at  sende  deres  Lj^spile  ind  til  dem;  blad- 
rige, vilde  Skud  hang  ned  og  lukkede  for  Indgangen. 

Gartnerens  Sax  havde  i  flere  Somre  ikke  været 
der,  og  rundt  om  stod  et  Vildnis  af  Buske.  Ingen 
pleiede  at  betræde  dette  Sted,  uden  Fru  Anna,  naar 
hun  søgte  Ensomhed.  Hvor  ofte  havde  hun  ikke 
siddet  paa  den  lille  Bænk  under  Bladehænget,  suk- 
kende af  Længsel  efter  ham,  som  nu  sad  ved  hendes 
Side! 

Hendes  hvide,  bløde  Haand  hvilede  i  hans  haarde 
og   barkede,    og    hans    stærke   Arm    laae   om   hendes 

slanke  Midie.  Hun  hvilede  sit  Hoved  paa  lians  Skul- 
der, men  løftede  det  nu  og  da  og  saae  paa  ham, 
som  for  at  forvisse  sig  om,  at  det  virkelig  var  ham. 
Hendes  Øine  lyste  af  den  ømmeste  Kjærlighed  og 
syntes  i  Løvhyttens  Dænmng  dobbelt  mørke  og  straa- 
lende.  Hun  saae  og  fornam  Intet,  uden  hans  Blik, 
den  mandige,  trofaste  Sjæl,  som  lyste  ud  af  hans 
stolte  Øie;  ingen  af  de  Mærker,  som  Sorgen  og  det 
vilde,  omflakkende  Liv  havde  sat  paa  ham,  Græm- 
melsens Furer  i  hans  brunede  Træk,  de  graae  Stænk 
i  hans  Haar,  ikke  heller  hans  grove,  luvslidte  Dragt, 
syntes  at  blive  sete,   eller  bemærkede  af  hende. 

Han  saae  paa  hende  med  Ømhed,  men  lige  som 
fuld  af  Forundring.  Han  havde  ventet  at  finde  sin 
Hustru  nedbøiet  og  skjæmmet  af  de  udstandne  Sorger, 
og  nu  sad  hun  hos  ham  frisk,  fager  og  blussende  af 
Kjærlighed. 

«Anna, »  sagde  han,  « dette  er  som  at  være  i 
Paradiis ! 

Hans  dybe  Stemme  skjelvede,  og  han  tang;  han 
formaaede  ikke  at  sige  Mere,  eller  udtale  Alt,  hvad 
han  følte  ved  atter  at  have  sit  Fødelands  Jord  under 
sine  Fødder  og  nu,  ved  Synet  af  sin  Hustru,  for  en 
kort  Stund  fra  sin  dybe  Elendighed  at  blive  løftet  op 
til  det  Lykkens  høie  Stade,  han  engang  havde  ind- 
taget i  Livet.  Han  havde  heller  ikke  den  trygge 
Følelse  af  Lyksalighed,  som  hun,  der  ganske  gav  sig 
hen  til  Øjeblikkets  berusende  Glæde.  Tre  Aars  Farer 
og  idelige  Flugt  fra  Sted  til  Sted  havde  gjort  ham 
saa  mistænksom  og  aarvaagen,   som  Skovens  forfulgte 

Vildt.  Hver  Gang  en  Lyd  inde  fra  Huset  naaede 
hans  Øre,   studsede  lian  og  lyttede. 

Hun  bemærkede  hans  Uro  og  sagde: 

-Vær  tryg,  mit  Hjerte!  Viser  der  sig  nogen 
Fare,   da  ville  vi  blive  advarede. » 

Han  følte  sig  da  efterhaanden  roligere,  og  de 
fordybede  sig  i  Samtale;  men  den  blev  ikke  en  Ud- 
vexling  af  deres  Følelser;  de  havde  Meget  at  med- 
dele hinanden,  og  den  knapt  tilmaalte  Tid  maatte 
benyttes. 

Hendes  Øine  hang  ved  hans  Læber,  mens  han 
fortalte  hende  om  de  mange  udstandne  Lidelser,  angst- 
fulde Øieblikke,  baarde  Kampe.  Hans  Blik  blev 
mørkt,  mens  han  talte  derom;  kun  een  Gang  lyste 
det  af  Triumf,  og  der  saaes  et  barsk  Smiil  paa  hans 
Læber;  det  var,  da  han  fortalte  om  en  haard  og 
blodig  Kamp,  Hans  Andersen  og  han  havde  bestaaet 
med  et  lybsk  Skib,   som  de  havde  taget. 

«Da  de  Hunde  maatte  give  sig  og  strøg  deres 
Flag,>  sagde  han,  <da  maa  Morbroders  Sjæl  have 
glædet  sig  i  sin  Himmel!  > 

Hun  trykkede  taus  hans  Ha  and ;  intet  Ord,  som 
lignede  Misbilligelse,  eller  Tilrettevisning  kom  over 
hendes  Læber. 

Han  blev  atter  roligere  og  meldte  hende  gode 
Tidender  fra  Oluf,  som  han  havde  sendt  til  Lier  og 
som  nu  opholdt  sig  ved  Kong  Christierns  Hof;  der- 
næst tik  hun  at  vide,  at  Søren  Norby  omsider  var 
bleven  udfriet  af  sit  Fangenskab  og  var  paa  Veien 
gjennem  Tydskland  til  Lier. 

<Did  hen,»     sagde    han,     -stunder    og    min  Hu. 

Jeg  føler  Længsel  derefter  dog  end  een  Gang,  mens 
jeg  er  oven  Jorden,  at  kysse  min  kjære,  naadige 
Herres  Haand.» 

Xiels, »  udbrød  hun.  «han  burde  snarest  kysse 
Eders!  Hvo  bar  offret  saa  Meget  for  hans  Skyld, 
som  I?» 

«Siig  ikke  Sligt  om  Herrens  Salvede  !»  svarede 
han  fortørnet,  og  dette  var  den  eneste  Mislyd,  som 
et  Øieblik  forstyrrede  deres  kjærlighedsfulde  Sam- 
væren. 

Hun  tog  atter  Ordet  og  forsøgte  at  styrke  hans 
Haab  om,  at  han  dog  til  sidst  kunde  blive  benaadet 
og  erholde  Tilladelse  til  at  vende  tilbage  til  sit 
Fædreneland. 

«Drag  Eder  til  Minde,  ■>  sagde  hun,  «at  blot  de 
læge  Herrer  af  Raadet  dømte  Eder  fra  Livet.  Guds 
og  Kirkens  hellige  Mænd  skilte  sig  fra  dem,  som 
Dommen  udviser,  og  frakj endte  Eder  blot  Ære  og 
Gods.» 

«Byg  intet  Haab  derpaa,  mit  Hjerte, »  svarede 
han  mismodigt;  «de  gridske  Røvere,  som  med  Tyge 
Krabbe,  Henrik  Krummedige  og  Claus  Bilde  i  Spid- 
sen have  anammet  mit  Gods,  de  ville  og  tage  mit 
Liv,  om  de  kunne,  af  Frygt  for  at  maatte  slippe 
deres  Rov.  Nei,»  vedblev  han,  «det  Haab  vi  ene 
nu  have  tilbage,  det  er,  at  I,  om  det  tykkes  at 
bjerge  noget  af  Eders  Gods,  da  kan  afhænde  det  og 
drage  til  mig  med  de  bjergede  Rester  af  vor  Formue 
og  dele  min  Udlændighed  med  mig,   om  I  det  vil?» 

«Om  jeg  det  vil!  udbrød  hun  og  slog  sine  Arme 
om  hans  Hals.      «For    længe    siden    vilde   jeg    været 

hos  Eder,  havde  I  ikke  i  Eders  Skrivelser  forbudet 
mig  at  komme. » 

«Jeg  maatte  været  en  Mand  uden  Samvittighed, 
havde  jeg  tilladt  det, »  svarede  han,  og  idet  han  klap- 
pede hende  paa  Kind,  føiede  han  smilende  til:  «Eders 
runde  Kind  og  Roserne  derpaa  takke  mig,  fordi  jeg 
lod  Eder  forblive  her  i  Ly. » 

Da  mindedes  hun  Alt,  hvad  hun  havde  udstaaet 
af  Angst,  og  at  det  egentlig  først  var  her  paa  Glim- 
minge,   at  hun  havde  følt  sig  tryg  og  var  trivedes. 

«Paa  denne  faste  Gaard  og  under  Børge  Jon- 
sens  Beskyttelse,  her  drog  jeg  atter  Veiret  frit,» 
sagde  hun;  «men,  Niels,  er  der  Boser  paa  mine  Kin- 
der, da  skyldes  de  Havets  Nærhed.  Fra  den  Stund 
af,  da  jeg  kunde  skue  ud  til  den  vaade  Yei,  hvor  I, 
som  jeg  vidste,  færdedes,  da  kom  der  nyt  Liv  i  mit 
Blod,  og  mit  Haab  om  et  Gjensyn  steg  op  af  sin 
Grav. » 

Han  tiykkede  hendes  Haand  og  sagde: 

« Børge  har  handlet  imod  os  som  en  ædelsindet 
og  trofast  Ven;  var  det  saa  og,  som  det  er  bleven 
sagt  mig,  ham,  der  som  eneste  Mand  stod  imod  de 
Andre,  da  de  ved  Kirstens  Brudefærd  i  Malmø  myr- 
dede min  Ære.» 

Fru  Anna  saae  paa  sin  Huusbond  med  et  for- 
skende Blik;  hun  havde  hidtil  hverken  nævnet  Kir- 
stens, eller  Jakobs  Navn;  nu  vovede  hun  at  sige: 

« Kirstens  Hjerte  er  fuldt  af  Anger;  hun  græd 
sine  modige  Taarer,  naar  vi  paa  "Walløse  talede  om 
Eder. » 

;  Silde  Bod  er  sjelden  god, »  svarede  han  barskt; 

«nu  tale  vi  helst  ikke  om   hende,    som    havde  Hjerte 
til  at  fornegte  sin  egen  Fader. » 

Hun  drog-  et  Suk  og  saae  sorgfuldt  hen  for  sig. 
Hun  tænkte :  vil  det  Brud  nogensinde  heles  og  det 
dybe  Hjertesaar  lukke  sig?  men  turde  ikke  sige  mere 
om  den  Sag. 

Xu  tale  vi  helst  om  Børge, »  vedblev  han. 
«Give  C-fud  og  alle  Hellige,  at  jeg  kunde  faae  skue 
ham  og  trykke  hans  Haand  til  Tak!  Om  han  kom 
her  og  forraskede  mig,   hvad  mon  han  da  vilde  gjøre?» 

«Sikkerlig  lade  Eder  gaae  frank  og  fri  herfra,« 
svarede  hun,  «enddog  det  vilde  paadrage  ham  et  stort 
Ansvar,  saa  det  ikke  kunde  være  ham  kjært  at  see 
Eder  her.« 

«Har  han  talet  derom  og  forbudet  Eder  at  mod- 
tage mig  paa  Grliinminge  ?  »   spurgte  han. 

Ikke  just  det,>  svarede  hun;  <;men  han  sagde 
til  mig  den  Dag,  da  han  førte  mig  herind,  at  han 
havde  den  Tro  til  min  Besindighed,  at  jeg  ikke  vilde 
lokke  Eder  hid,  bringe  ham  i  Klemme  og  Eder  om 
Eders  Hals;  men  da  havde  jeg  allerede  skrevet  og 
ladet  Eder  vide,  hvor  jeg  vilde  være  at  finde.« 

«Ja,  Gud  have  Lov,  at  I  gjorde  det  strax, » 
udbrød  han  med  et  lyst  Smiil.  < Børge  havde  ikke 
havt  nødigt  at  give  Eder  den  Advarsel.  -> 

Niels, >  svarede  hun  bevæget;  « Tanken  om 
ham,  vor  Velgjører  og  Yen,  volder  mig  nogen  Uro; 
thi  viid,  at  hans  Ædelsind  har  været  større,  end  I 
veed  og  kunde  vide;  men  nu  vil  jeg  sige  Eder  det. 
Kjeld  har  ladet  mig  forstaae,  at  Børge  beiler  til 
Tyge  Krabbes  Datter  Magdalene.); 

Niels  Brahe.    II.  23 

Niels  Brahe  studsede  ved  at  høre  det. 

«Gruds  hellige  Død, »  udbrød  han,  «da  maa  jeg 
snart  op  og  herfra ! » 

«Vær  tryg,»  sagde  Fru  Anna,  «han  vil  endda 
ikke  udlevere  Eder,    derom  føler  jeg  mig  forvisset. » 

"Men  da  kommer  jeg  ham  dobbelt  paa  Tvers,» 
sagde  Niels  Brahe.  «At  ban  har  antaget  sig  Eder, 
en  raadløs  og  forladt  Kvinde,  derfor  maae  vel  selv 
bans  Uvenner  yde  ham  Agtelse :  men  falder  der  Mis- 
tanke paa  ham  om,  at  han  er  i  Ledtog  med  mig,  da 
kan  det  komme  ham  dyrt  at  staae,  og  bans  Beilen 
kan  faae  en  brat  Ende.  Enddog  jeg  hader  Tyge 
Baspyd  og  Alt,  hvad  hans  er,  bør  jeg  dog  unde 
Børge  den  Jomfru,  han  har  kjær.» 

«Lad  det  ikke  bekymre  Eder  for  meget, »  sva- 
rede hun;  « betænk  Børges  store  Rigdomme  og  Hr. 
Tyges  Pengegridskbed ;  ikke  vil  han  let  finde  bedre 
Dattermand,  end  Børge. » 

«Dog  bør  vi  ikke  friste  Skjebnen,»  sagde  Niels 
Brahe  og  reiste  sig  med  Uro.  «I  Nat  gaaer  jeg 
herfra;  er  det  saa  og  Uret  mod  Hans  Andersen  og 
de  Andre,  som  ligge  med  vor  Skude  ved  Langøre  og 
bie  paa  mig,  at  tøve  og  forblive  her  længere.« 

Fru  Anna  kjæmpede  en  haard  Kamp  med  sig 
selv;  hendes  Fornuft  sagde  hende,  at  hun  ikke  burde 
holde  paa  ham,  hendes  Hjerte  tilraabte  hende,  at 
hun  skulde  bede  ham  om  at  blive,  og  det  lod  til,  at 
den  stærkeste  Røst  var  gaaet  af  med  Seiren,  thi  hun 
sagde : 

« Skik  Øland  til  Langøre  og  lad  ham  speide,  om 
Alt  er  stille  ved  Kysten;   og  hvis  der  ingen  Fare  er — » 

« Kom  Anna, »  sagde  han  og  greb  hendes  Haand  5 
«lad  os  nn  gaae  op  og  der  overveie  Sagen;  jeg  bør 
saa  og  vexle  nogle  Ord  med  vor  gode  Veninde, 
Jomfru  Edele,  hvem  vi  ere  saa  stor  Tak  skyldige  for 
hendes  trofaste  Yenskab.  s 

Han  havde  allerede  bøiet  Grenene  til  Side  for 
at  træde  ud  af  Løvhytten,  da  der  lød  Fodtrin  ude 
fra  Urtegaardens  Midtergang  og  høirøstede  Stemmer. 
Han  trak  sig  hurtigt  tilbage,  og  begge  lyttede  de 
aandeløse.  Fru  Annas  Hjerte  bankede,  en  Gysen 
gjennemfoer  hende,  men  Niels  Brahes  Øine  funklede, 
og  han  lagde  Haanden  paa  Heftet  af  sin  Dolk.  Det 
tyktes  ham,  at  han  skulde  kjende  den  skarpe  Røst, 
som  nu  lod  sig  høre  og  sagde: 

«Nu,  Børge,  I  har  jo  sikkert  handlet  i  god 
Tro ;  men  sæt  ikke  for  stor  Lid  til  hende !  Lad  hende 
bedre  bevogte ;  det  er  min  faste  Tro,  at  før  eller 
siden  vil  og  han,  den  arge  Forræder,  lade  sig  lokke 
hid,  hvor  hun  er,  thi  de  hang  stedse  haardt  ved 
hinanden. > 

Niels  Brahe  bøiede  et  Par  Blade  til  Side  og 
kiggede  ud.  Han  havde  ikke  taget  feil;  det  var 
Tyge  Krabbe,  der  havde  talet!  Han  gik,  kun  nogle 
Favne  derfra,  med  Børge  Ulfstand  ved  sin  Side  og 
Kjeld  Bing  bagefter  sig. 

Fru  Anna  trak  sin  Huusbonde  tilbage  i  Løv- 
hytten og  hviskede: 

«For  Guds  og  alle  Helliges  Skyld,  hold  Eder 
stille ! » 

Saa  stode  de  atter  og  lyttede,  mens  den  ene 
Tanke   jog  den   anden,    men    ikke    turde    faae  Lyd    i 

23* 


356 

Ord.  Hvorledes  det  var  gaaet  til.  at  Ingen  havde 
advaret  dem,  uagtet  dog  Øland  var  stillet  paa  Post 
ved  Havens  Indgang,  det  begrebe  de  ikke,  og  dog 
var  det  kommet  ganske  naturligt;  thi  Herrerne  vare 
stegne  af  i  Ladegaarden  uden  for  Graven,  havde  ladet 
deres  Heste  blive  i  Stalden  der  og  vare  gaaede  over 
Vindebroen,  som  just  var  nedheiset,  uden  at  de  bleve 
bemærkede.  De  havde  overrasket  Edele  Sparre  ved 
deres  uventede  Indtrædelse  i  Spisehallen,  hvor  hun 
var  sysselsat. 

Hun  havde  modtaget  dem  med  Aandsnærværelse 
og  et  smilende  Aasyn,  mens  hun  dog  blot  tænkte 
paa  at  komme  bort  og  opsøge  Niels  Brahe  for  at 
advare  ham;  men  da  havde  Børge  Ulfstand  faaet 
det  ulykkelige  Indfald  at  føre  sine  Gj  ester  til 
den  østre  Vold  og  vise  dem  en  njr  Kartove,  som  han 
havde  faaet. 

« Lader  os  forslaae  Tiden  dermed,  mens  Bordet 
bliver  dækket,^  sagde  han;  «vi  ville  gaae  gjennem 
Urtegaarden,   det  er  den  korteste  Vei.» 

Da  gik  en  Dødsgysen  gjennem  Edele  Sparres 
trofaste  Hjerte,  men  hun  kunde  nu  ikke  gjøre  Audet, 
end  gribe  til  sin  Rosenkrands  og  bede  Gud  og  alle 
Hellige  om  at  beskytte  hendes  forfulgte  Ven ;  og 
Øland  var  bleven  saa  overrasket  ved  Herrernes  ufor- 
modede Tilsynekomst,  at  der  kun  akkurat  blev  levnet 
ham  Tid  til  med  et  Spring  at  salvere  sig  ned  i 
Brændekjelderen. 

Et  var  Fru  Anna  strax  paa  det  Rene  med,  og 
det  var,  at  Tyge  Krabbes  uventede  Besøg  hverken 
skyldtes  Venskab  for  Glimminges  Eier,    eller   en  Til- 

fældighed.  Han  forfulgte  hende  her,  som  de  andre 
Steder,  hvor  hun  havde  søgt  Tilflugt;  han  var  kom- 
men for  at  speide  og  maaskee  tage  hende  i  Forhør; 
med  dødelig  Skræk  tænkte  hun  paa  den  Mulighed,  at 
de  kunde  falde  paa  at  søge  hende  i  Løvhytten,  og 
det  var  just  det,  der  skete;  thi  som  de  vare  gaaede 
forbi,  og  Tyge  Krabbe  med  et  mistroisk  Blik  til 
Børge  Ulfstand  havde  udtalt  sin  Forundring  over,  at 
Fru  Anna  ikke  havde  ladet  sig  see,  da  sagde  Børge: 

»Jomfru  Edele  talede  jo  sikkerlig  Sandhed,  da 
hun  sagde,  at  hun  ikke  vidste,  hvor  Fru  Anna  var; 
men  det  falder  mig  nu  ind,  at  hun  muligt  stikker  et 
Sted,  hvor  hun  ynder  at  dvæle;  det  er  ikke  langt 
herfra;  jeg  vil  gaae  og  see,  om  hun  ikke  skulde 
være  der. 

Han  forlod  Tyge  Krabbe  og  Kjeld  Bing.  som 
nu  stode  ved  Kartoven  og  betragtede  den,  gik  med 
lange  Skridt  gjennem  Buskadset  til  Løvhytten,  brød 
med  sit  mægtige  Legeme  gjennem  de  nedhængende 
Grene  —  og  stod  Ansigt  til  Ansigt  med  Niels 
Brahe ! 

Han  veg  tilbage  og  vilde  ladet  et  Udraab  høre, 
men  Fru  Anna  sprang  til,  holdt  sin  Haand  for  hans 
Mund  og  sagde: 

Tys,  Børge!      Det  gjelder  min  Huusbonds  Liv!» 

Han  rev  hendes  Haand  bort  og  udbrød: 

-  Niels.  Niels,  hvi  kunde  Du  spille  mig  det  Puds 
at  vove  Dig  hid? 

"Værst  for  mig  selv,  Børge, »  svarede  Niels 
Brahe:      men  viid.   at  jeg  vil  sælge  mit  Liv  dyrt!- 

Hans  lynende  Blik  viste,  at  dette  ikke  var  nogen 
tom  Trudsel. 

Da  sagde  Fru  Anna  i  Hast: 

«Kom  Børge!  Før  mig  herfra;  jeg  vil  gaae 
min  Fjende  i  Møde  og  see  ham  i  Øinene,  som  om 
Intet  var  paa  Færde.  Forbliv  ker,  Niels,  rør  Eder 
ikke  at'  Pletten  !-> 

Hnn  traadte  nd  "af  Løvhytten,  og  Børge  fulgte 
forvirret  efter.  Da  de  stode  udenfor,  saae  han  paa 
hende  med  et  raadvildt  Blik. 

«Anna,»  sagde  han,  tør  I  vove  det?  Gak 
hellere  paa  Eders  Kammer !  ;> 

«Jeg  tør!»  svarede  hun  og  drog  Veiret  dj'bt. 
«Saa,»  sagde  hun,  «før  mig  nu  til  ham  og  lader  os 
gaae  smukt  sindigt ! 

Hun  standsede  et  Par  Gange  paa  Yeien  og  brød 
et  Par  Blomster  af;  Børge  syntes  heelt  betaget  og 
skottede  forundret  til  hende,  som  gik  der  saa  roligt 
og  med  en  sorgløs  Mine.  Den  svage  Kvinde  viste  i 
dette  spæudende  Øieblik  en  Sjælsstyrke,  som  ganske 
fattedes  den  store,  stærke  Mand. 

«Fat  Eder,  Børge,  sagde  hun  hurtigt  og  med 
dæmpet  Røst  til  ham;  « betænk,  at  det  gjelder  ikke 
blot  min  Huusbonds  Liv,  men  og  Magdalenes  Faders ; 
thi  komme  de  To  tilsammen,  da  vil  Niels  støde  ham 
ned;  I  kjender  hans  hastige  Sind  og  sikkre  Haand.« 

«Gud  Fader !»  mumlede  Børge,  men  tang  saa 
brat,  thi  nu  vare  de  ved  Volden  og  gik  derop. 

Tyge  Krabbe  havde  seet  dem  komme  og  i  Aan- 
den  beredet  sig  paa  at  tale  Fru  Anna  skrapt  til; 
men  det  kom  ganske  anderledes ;    thi  da  hun  nu  stod 

for  ham  i  al  sin  Skj enhed  og  kvindelige  Værdig- 
hed, og  hendes  stolte  og  funklende  Blik  uden  Frygt 
mødte  hans  lumske  og  speidende,  da  tabte  han  noget 
af  sin  Fatning,  bøiede  sig  hoviskt  for  hende  og  sagde, 
idet  han  pegede  paa  Blomsterne: 

«Ei,  Fru  Anna,  jeg  seer,  I  lider  vel  og  priser 
Sommer ! » 

Hun  gjengjeldte  hans  Hilsen  og  svarede: 

«. Jeg  lider,  som  jeg  kan  og  maa.  men  nyder 
nu  her  ved  Børge  Jensens  Høimodighed  Beskyttelse 
og  Fred. » 

Nu,  nu.  sagde  Tyge  Krabbe  og  sendte  hende 
et  giftigt  Blik.  «1  havde  ei  havt  nødigt  at  tye 
til  Glimminge:  hvo  tænkte  paa  at  tilføie  Eder  Over- 
last ?» 

Mine  Fjender  maae  vide  det ,  »  svarede  hun 
med  fast  Røst;  «dog,  enten  de  nu  tænkte  derpaa, 
eller  ikke,  saa  have  de  nu  ei  mere  Magt  dertil ;  thi 
denne  Borg  er  stærk,  og  dens  Herre  er  de  Forfulgtes 
tro  Bidder  og  Beskytter,  s 

Da  lod  Tj'ge  Krabbe  eu  tvungen  Latter  høre 
og  sagde,  idet  han  vendte  sig  til  Børge  Ulfstand: 

«Nu,  Børge,  I  er  at  misunde,  som  nu  daglig 
kan  høre  Eders  egen  Boes  af  saa  skjonne  Læber! 
men  see  dog  til,  at  den  Smiger  ikke  bliver  Eder  for 
dyr  en  Spas!« 

Fru  Anna  saae  til  Børge,  som  overgik  hendes 
Forventning ;  thi  han  svarede  barskt  og  vrantent : 

«Hvilken  Snak  er  det?  Naar  kerede  jeg  mig 
om  Smiger?  Mig  tykkes,  at  I  maa  kjende  mig 
bedre,   Hr.   Tyge ! » 

«Der  sagde  Børge  sandt,  ;>  udbrød  Kjeld  Bing; 
« Grovhed  var  ham  stedse  snarest  kjærere.» 

Tyge  Krabbe  sagde  Intet;  men  hans  Blik  vog- 
tede stedse  paa  Fru  Anna,  og  hun  følte  det,  selv 
naar  hun  ikke  saae  til  den  Side,  hvor  han  stod. 

De  gik  kort  efter  tilbage  til  Huset;  men  Børge 
førte  dem  nu  den  anden  Vei,  Volden  rundt  til  Vinde- 
broen og  undgik  Urtehaven.  Han  og  Kjeld  gik 
foran,  og  da  de,  fordi  Børge  Ulfstand  altid  tog  lange 
Skridt,  havde  fjernet  sig  noget,  vendte  Tyge  Krabbe 
sig  til  Fru  Anna  og  sagde: 

«I  pukkede  før  paa  denne  Borgs  Styrke  og' 
Børges  Beskyttelse,  hvilket  forundrede  mig;  jeg  havde 
tiltroet  Eder  større  Forstand;  thi  det  maa  I  dog  vide, 
Anna  Pedersdatter ,  at  ingen  Borg  her  i  Piget  er 
saa  stærk ,  at  den  kunde  trodse  Kong  Frederiks 
Magt.  I  skjønner  da  vel,  at  naar  vi  lade  Eder  sidde 
her  uanfegtet,  da  er  det  blot  idel  Naade?;> 

Du,  Fru  Anna  ikke  gav  noget  Svar,  fæstede  han 
sit  Blik  skarpt  paa  hendes  Aasyn  og  sagde: 

»Naar  fik  I  sidst  Bud  og  Brev  fra  Eders  Huus- 
bond?» 

«Det  er  nu  en  Stund  siden, »  svarede  hun  uan- 
fegtet. 

«I  vedgaaer  saa  dog,  at  I  pleier  Forbindelse 
med  ham!«   sagde  han. 

«Hvi  skulde  jeg  negte  det?«  udbrød  hun  og  saae 
op.  «Jeg  har  skrevet  ham  trøstende  til  og  skikket 
ham,  hvad  jeg  havde  af  Smykker  og  Penge,  for 
at  han  kunde  bjerge  Livet;  en  slet  Hustru  maatte  jeg 
være,  havde  jeg  ikke  gjort  det!> 

De  vare  nu  ved  Indgangsdøren,  hvor  de  Andre 
stode  og  ventede  paa  dem.  Fru  Anna  gik  raskt 
forbi  dem  og  forud  op  ad  Trappen.  Hun  følte,  at 
hendes  Kræfter  beg}*ndte  at  svigte  hende,  men  naaede 
dog  sit  Kammer,  sank  om  paa  Løibænken  og  rystede 
som  af  en  Kuldegysning,  saa  stærkt  havde  Spændin- 
gen angrebet  hende. 

Edele  kom  ilende  fra  Soverummet  i  stor 
Spænding. 

Er  han  i  Sikkerhed?  spurgte  hun  med  Angst 
i  sit  Blik. 

«I  Løvhytten!  svarede  Fru  Anna.  som  havde 
faaet  Bugt  med  sin  Svaghed.  <-Hvad  gjøre  vi  nu? 
Skulle  vi  gaae  til  ham  og  føre  ham  til  et  mere 
sikkert  Sted ,  eller  lade  ham  forblive  der .  hvor 
han  er? 

De  raadsloge  hastigt  og  forvirret  derom  og  kunde 
ikke  komme  til  nogen  Beslutning.  Da  gik  Døren  op, 
og  Børge  stak  Hovedet  ind. 

: Graae  ikke  til  ham,  har  I  hans  Liv  kjært.'> 
sagde  han  hurtigt  og  med  dæmpet  Røst.  Han  er 
intet  Sted  niere  sikker,   end  under  Linden. » 

"Men  hvis  han  nu  taber  Taalmodigheden  og 
selv  vover  sig  ud?»   spurgte  Fru  Anna. 

^Derfor  veed  jeg  Raad.  sagde  Edele.  Yinduet 
i  Sovekammeret  er  jo  lige  over  Linden.  \\  ville 
stille  os  der  paa  Vagt  og  kunne  i  fornødent  Fald  tale 
ham  til. 

"Bet  saa!;  svarede  Børge  og  fjernede  sig;  men 
Fru  Anna  sprang  op  og  ilede,  efterfulgt  af  Edele, 
ind  i  Sengekammeret.   — 

Tyge  Krabbe  forblev  paa  G-aarden  i  to  Timer 
og  spiste  og-  drak  i  god  Ro  og  Mag.  Ingensinde, 
saa  længe  Børge  Ulfstand  havde  været  til,  vare  to 
Timer  forekomne  ham  saa  lange,  og  aldrig  var  det 
faldet  ham  saa  svært  at  udføre  en  Værts  Pligter; 
men  den  Kvindes  Heltemod ,  for  hvis  Skyld  han 
maatte  døie  dette,  havde  gjort  et  saa  dybt  Indtryk 
paa  ham,  at  han  spillede  sin  Rolle  til  Ende  uden  at 
lade  see  den  mindste  Utaalmodighed ,  ja  han  bad 
endogsaa  sin  tilkommende  Svigerfader  om  at  blive 
paa  G-limminge  og  tilbringe  Natten  der. 

Til  hans  usigelige  Lettelse  blev  Tilbudet  ikke 
modtaget  og  det  af  den  Aarsag,  at  Bekvemmelig- 
hederne paa  Grlimminge  vare  saa  ringe. 

«Jeg  har  Ærinde  paa  Tostrup,»  sagde  Hr.  Tyge 
og  føiede  skjemtende  til;  «og  troer  jeg  det  vil  be- 
komme min  gamle  Krop  bedst  at  hvile  i  en  af  Fru 
Sophies  bløde  Senge. » 

«Ja,  ja!»  svarede  Børge  og  tvang  sig  til  at 
lee,  saa  det  rungede  i  Hallen,  «jeg  maa  nu  snart 
see  at  fa  ae  bedre  Skik  paa  mit  Huus!» 

«Jeg  veed  en  Jomfru,  hvem  det  vilde  fornøie, » 
sagde  Tyge  Krabbe  smidskende,  og  de  reiste  sig  fra 
Bordet. 

Mens  der  gik  Bud  til  Hr.  Tyges  Svende  om  at 
gjøre  sig  rede,  og  Hestene  bleve  førte  frem,  tog  han 
Børge  til  en  Side  og  sagde  til  ham: 

« Børge,  jeg  haver  tænkt  over  Sagen  og  tager 
Eder  ikke  mere  til  Mistykke,  at  I  laante  den  For- 
ræders,   Niels  Brahes    Hustru,    Huus;    thi  jeg  stoler 

paa  Eders  Troskab,  naar  blot  Eders  Aarvaagenhed 
vil  være  saa  stor,  som  den.  Vide  maa  I,  at  Eders 
Ansvar  nu  er  stort;  hvad  I  gjør  eller  lader  i  den 
Sag,  det  skal  I  staae  til  Eegnskab  for ! » 

«Vel,  vel,*  svarede  Børge  og  blev  lidt  rød  om 
Kind. 

<Hun  brevvexler  med  ham,«  vedblev  Tyge  Krabbe, 
«det  haver  hun  selv  tilstaaet.  Kommer  der  Skrivel- 
ser fra  Niels  Nielsen,  da  snap  dem  op  og  skik  mig 
dem!  Dog  haaber  jeg,  at  vi  skulle  gjøre  bedre  Fangst, 
end  Pergament.  Eders  Gaard  ligger  Havet  nær,  hun 
har  sikkerlig  underrettet  sin  Huusbond  om,  at  hun 
er  her,  og  det  er  at  vente,  at  han  vil  liste  sig  hid ; 
gjør  da  Eders  Pligt  og  lad  ham  gribe!  Dog  skal 
jeg  snarest  sende  min  Kraveel  herned  at  holde  Vagt 
ved  Kysten. » 

«Ja,  gjør  det,  gjør  det!»  svarede  Børge  og  saae 
paa  Tyge  Krabbe  med  sine  store  Øine,  som  om  han 
vilde  sluge  ham;  «jeg  skal  nu  forblive  ved  Hjemmet 
og  holde  god  Vagt. » 

Tyge  Krabbe  mente  at  kunne  skjønne,  at  Børge 
Ulfstand  var  nidkjær  og  tro,   og  følte  sig  beroliget. 

Saa  drog  han  af;  men  neppe  var  han  forsvunden 
i  Skoven  hiinsides  Graven,  før  der  hørtes  som  et 
jublende  Raab  oppe  fra  Taarntrappen,  og  Fru  Anna 
kom  ilende  ned,   efterfulgt  af  Edele. 

De  traf  Børge  i  Færd  med  at  underrette  Kjeld 
Bing  om,  hvem  G-limminge  havde  huset  siden  i  Gaar, 
og  den  Bestyrtelse,  der  stod  malet  i  hans  forstenede 
Træk,  var  en  god  Maalestok  for  Størrelsen  af  den 
Fare,   hvori  Niels  Brahe  havde  været  stedet. 

De  ilede  nu  Alle  om  i  Urtegaarden,  Fru  Anna 
forundret  over,  at  der  i  den  lange  Tid,  da  hun  og 
Edele  Sparre  havde  staaet  paa  Post  ved  Vinduet, 
havde  været  saa  stille  i  Løvhytten,  hvorfor  hun  har 
Tvivl  om,   at  hendes  Huusbond  endnu  var  der. 

Hun  gik  derind,  og  de  Andre  hørte  hende  raahe : 
« Jesus !»  De  ilede  efter  hende  og  saae  det  Syn,  der 
havde  indjaget  hende  Skræk  —  Niels  Brahe  laae  paa 
Jorden  indhyllet  i  sin  Kappe  og  Øland  sad  hos  paa 
Bænken  og  holdt  Vagt.  Hun  troede,  han  var  død, 
men  Øland  løftede  afværgende  Haanden  og  sagde 
hviskende : 

«Tys,  han  slumrer!« 

De  bleve  staaende  og  saae  i  stor  Sindsbevægelse 
paa  ham,  der  laae  der  og  sov  saa  trygt  som  et 
Barn  og  havde  nydt  Hvile,  mens  de  havde  tænkt  sig 
ham  i  stor  Uro  og  Angst. 

<Hau  var  mødig,«  vedblev  Øland  med  dæmpet 
Bøst;  d  tvende  Dage  tik  han  ikke  Søvn  i  Ørnene. 
Der  seer  I,  kjære  Frue,  hvorlunde  det  stundom  gik 
til,  naar  vi  vare  paa  Flugt;  min  kjære  Herre  havde 
da  ei  anden  Sengedyne,  end  denne,  den  haarde  Jord, 
og  jeg  sad  hos  og  holdt  Vagt.» 

Grud  lønne  Dig  for  Din  store  Troskab,  Øland, » 
svarede  Fru  Anna  bevæget  og  saae  ham  ind  i  hans 
ærlige  Øine;  «men  gaae  nu  herfra,  og  I,  kjære 
Venner !  Lad  mig  forblive  her  ene ,  indtil  han 
vaagner. » 

De  gjorde,  som  hun  bad;  men  Kjeld  Bing  sagde 
til  Børge  da  de  vare  komne  uden  for: 

Den   Slummer    blev   nok    hans   Liv!    Han   vilde 


365 

uden  den  ikke  kunnet  tæmme  sig  og  forblive  ker 
stille  saa  længe. »   — 

En  Time  efter  traadte  Fru  Anna  ind  med  ham 
i  Spisehallen,  hvor  de  Andre  vare,  og  hvor  et  friskt 
Maaltid  stod  rede.  Han  gik  lige  hen  til  Børge, 
rakte  ham  Haanden  og  sagde  bevæget: 

<;Hav  Tak,  Børge!  Give  Gud  og  alle  Hellige 
at  jeg  engang  maa  kunne  lønne  Dig  for  dette ! » 

Børge  trykkede  hans  Haand  i  Taushed;  men  da 
Niels  Brahe  derpaa  vendte  sig  til  Kjeld  Bing,  tog 
denne  ham  i  Kraven  og  sagde  i  stor  Sindsbevægelse: 

« Niels,  Niels,  den  Gang  kom  Du  fire  Hjul  lov- 
lig nær!» 

« Sandt, »  svarede  Niels  Brahe  med  stor  Sindsro, 
« havde  han  fanget  mig  levende,  da  var  jeg  visselig 
bleven  rettet,   parteret  og  steilet.» 

«Nu  tag  Sæde  og  vederkvæg  Dig, »  sagde  Børge; 
og  da  Fru  Anna  gik  til  Vinduet  og  kastede  et 
ængsteligt  Blik  ned  i  Gaarden,  føiede  han  til:  «vær 
tryg,  Anna!.  Jeg  haver  taget  mine  Forholdsregler. 
Vindebroen  er  opheiset,  og  Jørgen  Borgfoged  holder 
selv  Vagt;  men  skulde  nogen  Fare  alligevel  paa- 
komme, da  er  der  et  Bum  i  Kjelderen,  hvor  Niels 
kan  fjæle  sig  og  sidde  trygt. » 

« Nødigt  mere  af  den  Sort, »  sagde  Niels  Brahe, 
idet  han  tog  Sæde  ved  Bordet  ved  sin  Husfrues 
Side:  nu  blot  en  Bid  Brød  og  en  Slurk  og  saa 
fort!  Ikke  skal  Du  atter  komme  i  Fortræd  for  min 
Skyld. » 

«Ak,    Niels,«    svarede    Børge,    «give    dog    Gud 

Herren,  at  Alt  kunde  vende  sig  saa,  at  vi  engang 
kunne  sidde  trygt  med  hinanden  lier  i  vort  kjære 
Fædreneland  og  drikke  Glædskabs  Skaaler ,  som 
forhen ! » 

»Haver  jeg  nogen  Tid  haabet  Sligt,  >>  svarede 
Niels  Brahe,  «da  maa  jeg  tilstaae,  at  Lyst,  som 
Haab,  er  forgaaet  mig  her  i  Dag,  da  jeg  saae  Tyge 
Krabbes  Rævefjæs  og  hørte  hans  falske  Røst.  Saa 
længe  han  og  hans  Lige  raade  for  Riget,  vil  ikke 
jeg  kunne  trives  her.  Jeg  kommer  med  Kong  Chri- 
stiern,  eller  jeg  lægger  mine  Been  i  fremmede  Lande, 
og  er  da  nu  mit  største  og  bedste  Haab  det,  at  min 
kjære  Hustru  engang  maa  kunde  drage  til  mig 
og  med  mig  og  vor  Søn  dele  Livets  Sødme  og 
Bitterhed. » 

Al  hans  Tale  var  under  deres  korte  Samværen 
præget  af  den  samme  Mandighed,  men  den  alvors- 
fulde Stemning  veg  efterhaanden,  som  Druesaften  op- 
livede ham  og  de  Andre,  for  en  gladere.  Længe 
mindedes  hans  Venner  dette  Møde  med  deres  fredløse 
Ven  og  skjønnede,  at  ingensinde  havde  han  viist  sig 
i  en  ædlere  Skikkelse,  end  nu,  midt  i  Ulykken,  da 
Rigdommens  Glands  og  Alt,  hvad  der  giver  et  Men- 
neske ydre  Anseelse,   fattedes  ham. 

Da  Natten  faldt  paa,  brød  han  op.  Som  en 
forvirret  Drøm  gik  Afskedsstunden  for  hans  Hustru, 
men  hun  viste  ingen  Svaghed,   før  han  var  borte. 

Da  brast  hun  i  Graad.  Edele  Sparre  trøstede 
hende  og  sagde: 

■Tak    nu   Gud    og  alle  Hellige,    som  hjalp  ham 

lykkeligt  af  denne  store,  overhængende  Fare !  Gud  have 
Lov,  at  han  er  fort  og  vel  herfra !» 

Da  foldede  Fru  Anna  sine  Hænder,  saae  op  med 
et  taareblændet  Blik  og  sagde: 

»Last  mig,  om  I  vil,  men  jeg  siger  med  inder- 
lig Taksigelse :   G  ud  have  Lov,  at  han  har  været  her ! » 


Tredie  Kapitel. 

Guldknappen. 


Den  næste  Morgen  i  Dagbrækningen,  da  stod 
Fru  Anna  ved  det  øverste  Glughul  i  den  østre  Gavl 
og  stirrede  ud  mod  Kysten.  Borgfogeden,  Jørgen, 
var  med  hende  og  havde  ført  hende  den  besværlige 
Vei  op  til  det  øverste  Loft. 

Derfra  kunde  man  skue  ud  saa  vide  over  Land 
og  Hav.  Det  blæste  raskt,  saa  Trætoppene  forneden 
neiede  og  reiste  sig,  og  Skoven  lignede  en  bølgende 
Kornmark.  Morgenrødens  første,  friske  Skjær  faldt 
lien  over  de  gyngende  Løvhvælvinger,  hvilket  var  et 
skjønt  Syn,  men  Fru  Anna  havde  ikke  Øje,  eller 
Sands,  derfor.  Hun  stirrede  ud  over  Havet  og  havde 
fæstet  sit  Blik  paa  et  høit,  hvidt  Seil;  det  var  et 
Skib,  der  fjernede  sig  fra  Kysten. 

«Der  gaaer  hun,*  sagde  Jørgen,  «og  Eders  Ge-s 
mal  er  i  Sikkerhed  ! » 

»Nu,  Gud  være  priset  og  takket !»  udbrød  Fru 
Anna  og  trykkede  de  foldede  Hænder  mod'  sit  Bryst ; 

"men   er  Du   og  sikker  paa,    at   det   var  min   Huus- 
bonds  Skib? 

«Til  Fulde, »  svarede  Jørgen;  «vi  saae  jo  Sku- 
den lette,  Frue;  Stedet  er  ved  Langøre,  og  der  har 
ingen  anden  været  at  see  der.  Øland  og  jeg  vi  vare 
her  oppe  i  Gaar  Morges  og  observerede  hende. » 

<  Nu,  svarede  Fru  Anna,  «da  vil  jeg  troe  Dig 
og  slaae  mig  til  Taals.» 

Hun  blev  dog  staaende  nogen  Tid  endnu  og  saae 
efter  Seilet,   som  hurtigt  fjernede  sig. 

«De  have  god  Vind,  sagde  Jørgen;  « Øland 
sagde,  at  Kravelen  flyver  som  en  Fugl,  og  skal  det 
være  et  skjønt,  i  alle  Maader  vel  rustet  Skib;  den 
Hertug  i  Dobberan  maa  være  en  god  og  naadig 
Herre,  der  saa  huldt  beskytter  og  antager  sig  Eders 
Gemal  og  andre  danske  Mænd.» 

Har  Øland  pralet  deraf? »  sagde  Fru  Anna  med 
et  sørgmodigt  Smiil,  idet  hun  begav  sig  ned;  c  nu, 
Jørgen,  det  er  ikke  saa  stort  med  den  Naade;  hvad 
Hertugen  har  givet  dem,  det  kræver  han  tilbage  med 
Kenter. » 

Borgfogeden  havde  sigtet  til  Hertug  Albrecht  af 
Meklenborg ,  som  var  gift  med  Kong  Christierns 
Søsterdatter,  Anna  af  Brandenborg,  og  til  hvem  Kon- 
gen havde  anbefalet  Niels  Brahe,  der  ogsaa  af  Her- 
tugen fik  Hjelp  til  at  kjøbe  og  udruste  et  Skib;  men 
Hertugen  krævede  sit  Tilgodehavende  tilbage  med  Streng- 
hed, hvorfor  Niels  Brahe  havde  maattet  pantsætte 
alle  de  Smykker,  Fru  Anna  havde  sendt  ham,  for  at 
reise  Penge,  og  han  havde  nu  kun  tilbage  i  sit  Eie 
en  eneste  Guldknap,  som  han  just,  mens  han  var 
Niela  Brahe.    II.  24 

paa  G-limininge,  havde  viist  hende,  idet  han  med  et 
sørgmodigt  Smiil  sagde: 

«See  her  Alt,  hvad  der  er  til  Rest  af  hele  vor 
store  Formue !»   — 

Da  Fru  Anna  kom  ned  i  Spisehallen,  traf  hun 
Kjeld  Bing,  som  var  forbleven  paa  Glimminge  om 
Natten.  Hun  meldte  ham  strax  om  Niels  Brahes 
lykkelige  Afreise. 

« Haver  I  nu  Bo  i  Sindet?«  spurgte  han  venligt 
og  deeltagende. 

«Stor  Uro,  Kjeld, »  svarede  hun,  «men  jeg  er 
lyksalig  ved  den;  mit  Hjerte  er  nu  saa  fuldt;  det  er 
for  mig,  som  om  Niels  end  var  her,  som  kunde  jeg 
hvert  Øieblik  see  ham  træde  herind,  og  hans  Bøst 
lyde  i  mine  Øren;  nødigt  forlader  jeg  nu  Glimminge, 
hvor  jeg  har  oplevet  den  lyksaligste  Dag  i  mit  Liv. » 

«0g  den  farefuldeste ! »   sagde  Kjeld. 

«Just  derfor  den  lyksaligste, »  svarede  hun,  «om 
jeg  da  tør  troe,  at  jeg  gjorde  Noget  for  at  frelse 
min  kjære  Huusbondes  Liv.» 

Det  var  Fru  Anna  en  stor  Trøst  at  samtale 
med  denne  sin  trofaste  Ven,  der  følte  saa  varmt  for 
Niels  Brahe,  som  nogensinde;  men  han  var  lige  saa 
ærlig  og  aaben,  som  han  var  varmtfølende,  og  han  und- 
lod da  ikke  at  sige  hende,  at  efter  hans  Mening 
burde  hun  ikke  længere  forblive  paa  Glimminge.  Han 
fortalte  hende  om  det  Paalæg,  Tyge  Krabbe  inden 
sin  Afreise  havde  givet  Børge  og  om  de  Krydsere, 
han  vilde  sende  til  Kysten.  Hendes  Ophold  her 
kunde    nu    berede    hendes  Vært   stor  Forlegenhed    og 

bringe  Niels  Brahe  i  Fare,  om  han  hk  til  Sinds  at 
komme  igjen. 

«Jeg  troer,  han  gjør  det  ikke,«  svarede  hun,. 
«for  Børges  Skyld. » 

«En  Aarsag  mere  for  Eder  til  at  drage  herfra, » 
sagde  Kjeld.  « Faren  er  ovre  og  Almuen  rolig;  kom 
atter  til  Vort!» 

De  samtalede  længe  derom,  og  siden,  da  Borge 
og  Edele  kom  til,  blev  Niels  Brahe  Gjenstanden  for 
Samtalen,   og  de  drøftede  Gaarsdagens  Hændelser. 

Saaledes  fløi  Tiden  for  dem,  Kjeld  glemte,  at 
han  skulde  tilbage  til  Hjemmet,  og  Middagstimen 
var  der  allerde,  da  de  bleve  skræmmede  op  ved  Ly- 
den af  Brovægterens  Horn  og  Hundeglam  i  Gaarden. 

De  sprang  op  og  gik  til  Vinduet;  de  saae,  at 
en  Karm  med  fire  Heste  for  holdt  paa  den  anden 
Side  af  Graven,  og  at  Løberne  stode  ude  paa  Vinde- 
broen og  talede  med  Bro  vægteren. 

»Ih,  Gud  naade,»  udbrød  Kjeld  Bing,  <det  er 
jo  min  egen  Karm,  og  da  maa  vel  min  Hustru  være 
i  den!» 

Børge  aabnede  Vinduet  og  raabte  til  Brovæg- 
teren, at  Vindebroen  skulde  nedlades,  hvorpaa  de 
Alle  gik  ned  for  at  tage  mod  unge  Fru  Kirsten 
Spliid. 

Vindebroeus  Kjæder  raslede,  Klappen  faldt  ned,  Lø- 
berne gik  over,  og  de  vælige  Heste  trak  Karmen  buldrende 
efter;  men  idet  Vognstyreren  svingede  hen  til  Ind- 
gangen, saae  Kjeld  og  de  Andre,  at  hans  Hustru 
ikke    var    alene;    der    sad    en    fremmed    Kvinde    hos 

hende;   kun  havde  skarpe  Træk,   sorte  Øiiie,  holdt  sig 
stateligt  og  var  iført  en  kostbar  Foerværks  Kaabe. 

Edele  Sparre  gjenkj endte  hende  strax;  Fru  Anna 
studsede  og  var  uvis  i  sin  Sag;  men  Edeles  Vel- 
komsthilsen hævede  al  Tvivl:  det  var  Birthe  Thors- 
datter  ,  nu  Fru  Birthe ,  Hr.  Albert  Ravensbergs 
Hustru. 

Fru  Kirsten  Spliid  lod  Munden  løbe,  idet  hun 
steg  af  Vognen,  hjulpen  af  Børge,  skjendte  spøgefuldt 
paa  sin  Huusbond,  fordi  han  var  udebleven  om  Natten 
og  sagde  saa: 

«Dog  kom  det  os  vel  til  Pas  at  age  herover 
strax:  thi  Fru  Birthe,  som  kom  uventet  i  Graar,  har 
Ærinde  til  Edele  og  kan  ikke  dvæle  længe  hos  os; 
er  hun  saa  og  meget  nysgjerrig,  Børge  Jensen,  efter 
at  beskue  Grlimminge  Huns,  af  hvilket  der  jo  gaaer 
saa  stort  By,  og  hvor  hun  aldrig  forhen  fik  Held  til  • 
at  komme. 

Fru  Birthe  steg  smilende  af  Karmen,  hilste  med 
Anstand  paa  dem  Alle,  men  hvem  hun  end  talte  til, 
og  hvor  hun  end  saae  hen,  saa  vendte  hendes  Blik 
stedse  igjen  hurtigt  tilbage  til  Fru  Anna  og  hvilede 
forskende  paa  hendes  Aasyn. 

Fru  Anna  blev  ilde  til  Mode  ved  at  gjensee 
Jakobs  Søster ,  om  hvis  dødelige  Had  til  hendes 
Huusbond  og  hans  Slægt  hun  kun  vidste  altfor  god 
Besked.  Det  sidste  Ordskifte,  de  navde  havt  for 
nogle  Aar  siden,  havde  været  meget  bittert,  og  de 
faa  Gange,  da  Birthes  Vei  siden  havde  krydset  hen- 
des, da  havde  de  kun  samtalet  med  Øinene,  ikke  med 
Munden.  • 

Xu  stod  den  samme  Kvinde  smilende  for  hende, 
trykkede  med  stor  Hjertelig-hed  hendes  Haand  og 
udtalede  sin  Grlæde  ved  at  gjensee  hende. 

I  kan  trænge  til  Trøst  i  Eders  ufrivillige  Enke- 
stand,* sagde  hun;  <geg  beder  Eder  og  tillade 
mig  at  yde  Eder  dén,  saa  vidt  jeg  evner  det,  mig, 
som  nu  maa  kaldes  Eders  Frænke.» 

Fru  Anna  drog  hurtigt  sin  Haand  til  sig  og 
svarede  oprigtigt: 

-Saa  stor  Venlighed  fra  Eders  Side,  Fru  Birthe, 
kommer  mig  sandeligen  uventet,  og  veed  jeg  ikke, 
hvad  det  er,  der  saa  ganske  har  forandret  Eders 
Sindelag  mod  mig  og  mine.  s 

Fru  Birthe  trak  blot  paa  Skuldrene  til  Svar  og 

lod  sig    nu  af  Børge  Fifstand  føre    op  i  Spisehallen, 

hvor  hun  og  Fru  Kirsten  aflagde   deres  Reiseklæder, 

*hvorpaa  de    strax  gik    til   Bords,    da    Maden  allerede 

var  opbaaren. 

"I  kom  lige  i  det  rette  Øieblik;«  sagde  Børge 
høviskt,  «om  I  da  ville  tage  til  Takke  med  det,  Huset 
formaaer ! 

Det  er  rosomt  en  Gang  at  sidde  til  Bords  hos 
en  Ungkarl,  som  Eder,  Børge,  -  sagde  Fru  Kirsten 
Spliid  muntert.  «Dog  tinder  jeg  Intet  her  at  laste; 
Dækningen  er,  som  den  bør  være,  og  Maden  heel  god. » 
Nu*,  svajede  Børge,  det  er  mig  saare  kjært  at 
fornemme,  kjære  Frue;  Jhi  ved  min  Helgen,  I  haver 
Noget  til  Gode  hos  mig,  som  aad  mangen  lækker 
Vildbrad  ved  Eders  gjestfrie  Bord  og  stak  ud  mangt 
Bæger  god  Most  paa  Smidstrup.  Dog,  naar  Alt  nu 
er  her,    som  I  siger,    og    der  Intet    er   at  laste,    da 

skyldes  det  Fru  Annas  og  Jomfru  Edeles  Omhu. 
Fra  den  Stund  af,-  da  disse  to  gode  Kvinder  kom 
hertil,  da  lever  jeg  for  Sanden  som  Blommen  i 
et  Æg.» 

Fru  Birthe  gjorde  ikke  meget  ved  Maden,  men 
hendes  Øine  løb  rundt  alle  Vegne,  og  naar  hun  gav 
et  Ord  med  i  Laget,  da  gjaldt  det  Grlimminge  Huus, 
dets  Styrke,  Faldgittre  til  Forsvar  og  andre  mærke- 
lige Indretninger.  Hun  fik  Børge  Ulfstand  paa  Gled 
med  at  fortælle  om  gamle  Dage,  da  hans  salig  Fader 
hyggede  Huset,  og  udtalte  slutteligt  det  Ønske,  at 
han  efter  Maaltidet  vilde  vise  hende  om,  baade  oppe 
og  nede,   hvad  han  villigt  lovede  at  gjøre. 

Under  alt  dette  iagttog  Fru  Anna  hende  nøie 
og  hørte  paa  hendes  livlige  Tale  med  dyb  Mistro. 
Hun  tænkte,  at  den  ivrige  Opmærksomhed,  hvormed 
hun  lyttede  til  Børge  Ulfstands  vidtløftige  Fortællinger, 
var  lige  saa  løiet  og  hyklet,  som  den  Venlighed  hun 
havde  viist  hende  selv.     Hvad  havde  ført  hende  hid? 

Det  kom  rigtignok  for  Dagen,  at  Fru  Birthe 
havde  et  Pengemellemværende  med  Edele  Sparre, 
men  det  var  ikke  paatrængende.  Hun  sagde  ogsaa 
selv,  at  hun  ikke  var  reist  til  Smidstrup  blot  for  den 
Sags  Skyld,  men  fornemmelig  for  at  hilse  paa  sin  Frænke, 
hvem  hun  nu  i  nogle  Aar  ikke  havde  seet,  og  hvis 
Fraværelse  ved  hendes  Bryllup  for  to  Aar  siden  huu 
meget  havde  beklaget. 

Da  de  havde  reist  sig  fra  Bordet  og  endnu 
dvælede  nogle  Øieblikke  i  Spisehallen,  tog  Fru  Anna 
Edele  til  en  Side  og  spurgte  hviskende: 

«Hvad  tænker  I  om  dette?  Er  hun  kommen  af 
Kjærligked  til  Eder? 

Edele  rystede  paa  Hovedet  og  svarede: 

«Jeg  troer  hende  ikke:  hun  var  alle  sine  Dage 
falsk:   hendes  søde  Ord  har  G-ift  i  sin  Grund.« 

Der  kom  omsider  Lys  i  Sagen,  og  det  blev 
som  et  Lynglimt,  der  fik  Fru  Annas  Hjerte  til  at 
hæve. 

De  tiltraadte  nemlig  nu  deres  Vandring  gjennem 
Huset,  og  Fru  Anna  gik  med.  Hun  følte  sig  dænio- 
niskt  tiltrukken  af  Birthe  Thorsdatter,  og  hun  fik 
paa  denne  Gang  gjennem  Kamre  og  Haller,  op  ad 
Vindeltrapper  til  Lofterne  og  ned  til  de  dybeste 
Kjeldere  Xok  at  forundre  sig  over;  thi  Intet  undgik 
Birthes  Opmærksomhed ,  hver  lukket  Dør  maatte 
aabne  sig;  nu  og  da  syntes  hun  lige  som  forundret 
over,  at  hendes  Vært  ingen  Indvendinger  gjorde,  og 
der  viste  sig  Skuffelse  i  hendes  Aasyn,  idet  hun  sendte 
Fru  Anna  et  speidende  og  lurende  Blik. 

Da  fik  Fru  Anna  nogle  Ord  at  høre,  som  Fru 
Kirsten  Spliid  tilhviskede  Edele  Sparre,  og  som  ikke 
vare  bestemte  for  hendes  Øren;  men  hun  kom  bag 
paa  dem  i  det  Samme. 

<Det  er  da  ikke  saa,»  spurgte  Fru  Kirsten,  <-at 
Niels  Brahe  har  været  her?« 

»Vist  ikke,«  svarede  Edele;  "det  vilde  Børge 
ingensinde  tilstede. 

"Da  sagdes  det  dog  i  Gaar  paa  Smidstrup,' 
sagde  Fru  Kirsten;  «en  Bonde  skal  have  seet  ham 
i  Hovby  i  Mørkningen  forgangen  Aften... 

« Sligt  er  bleven   sagt  saa  tidt , »   svarede  Edele; 

*hvor    Fru    Anna    har    dvælet,     der    har    det    stedse 
heddet  sig,  at  Niels  har  været  der ;  tro  det  ikke ! » 

Fru  Anna  blegnede,  sendte  det  hvide  Seil,  hun 
havde  seet  fjerne  sig  paa  Havet,  en  jublende  Tanke 
og  drog  et  lettende  Suk. 

De  endte  i  Fru  Annas  Kanimer,  og  der  forbleve 
Kvinderne  alene  for  at  udhvile  sig. 

« See  dog  ind  i  vort  Soverum,  >  sagde  Fru  Anna 
til  Birthe  med  et  betegnende  Smiil;  «da  troer  jeg 
ikke,  der  vil  være  et  Hul  i  det  ganske  Huus, 
hvor  I  ikke  har  kigget  ind,  og  I  maa  nu  kjende 
Grlimminge  Huus  saa  godt  og  noie,  som  Eders  egen 
Dragkiste.« 

Birthe  gav  intet  Svar;  hun  havde  taget  Sæde 
paa  Løibænken;  hendes  Losøine  foer  rundt  i  Stuen 
og  sænkede  sig  saa. 

*Da  reiste  hun  sig  brat,  bukkede  sig,  tog  en 
liden  glimrende  Gjenstand  op,  som  hun  havde  opdaget 
i  en  af  Steengulvets  Revner,  betragtede  den  et  Øie- 
blik .  saae  op  og  sendte  Fru  Anna  et  Blik,  som 
funklede  af  Had  og  Triumf. 

Fru  Anna  traadte  hastigt  til:  hun  saae  strax, 
at  det  var  hendes  Huusbonds  G-uldknap.  Han  bar- 
den i  sin  Halslinning,  havde  løst  den  af,  da  han 
viste  hende  den,  og  sat  den  i  igjen;  men  han  maatte 
ikke  have  befæstet  den  rigtigt  og  havde  saa  tabt 
den.  Den  var  emailleret  og  bar  haus  Vaabenmærke. 
en  hvid  Stribe  i  Sort. 

« Dette  er  en  Mands  Smykke  v;  sagde  Birthe, 
saae  paa  Fru  Anna  med  et  isnende  Smiil,  og  saa 
igjen  paa  Knappen.         Den    bærer    saa    heller    ikke 

Eders  Slægtmærke,  de  tre  Pilespidser  og  den  røde 
Bjelke,  men  Eders  Huusbondes  hvide  Bjelke:  hvor 
kommer  den  her?» 

Fru  Kirsten  slog  Hænderne  sammen  og  saae  til 
Edele,  men  Fru  Anna  blussede  af  Harme,  rakte  Haan- 
den  ud  og  sagde: 

«Griv  hid;  Knappen  er  min,  en  dyrebar  Anmin- 
delse  om  min  Hunsbond.v 

«Den  han  nok  har  efterladt  Eder  mod  sin  Villie,  * 
svarede  Birthe  langsomt  og  rakte  hende  Knappen. 

Fru  Anna  greb  Knappen  og  sagde  med  et  funk- 
lende Blik : 

«Jeg  veed  det,  I  under  ham  blot  Steile  og 
Hjul!, 

Saa  har  han  da  været  her,»  spurgte  Birthe, 
«  eller  er  her  maaskee  end?» 

Da  maatte  han  ikke  være  større,  end  en  Flue, 
eller  Myg,  Birthe.:,  sagde  Edele,  «og  sidde  gjemt  i 
en  Sprække. » 

Birthe  blev  siddende  stum  og  saae  ned  for  sig; 
reiste  sig  saa  langsomt  og  gik  af  Stuen  uden  at  sige 
et  Ord. 

«Er  Niels  her?»  udbrød  Fru  Kirsten;  «da  bring 
ham  paa  Stand  i  Sikkerhed ! » 

<  Nei,  han  er  her  ikke!>  svarede  Edele,  mens 
Fru  Anna  stod  ganske  betagen  med  Guldknappen  i 
Haanden. 

Dog  har  han  været  her?  »  spurgte  Fru  Kirsten. 
«Siig  mig  Sanden! 

•Det    maa    være  Eder   nok,     Kirsten,«     svarede 

Edele  heftigt,  sat  han  ikke  er  her;  derpaa  vil  jeg 
give  Eder  min  Saligheds  Ed.>    — 

Men  Birthe  gik  til  Børge,  som  sad  og  drak  i 
Hallen  med  Kjeld. 

«  Børge  Jensen, »  sagde  hun,  idet  hun  gik  hen 
til  Bordet  og  blev  staaende  der  med  krydslagte  Arme, 
«jeg  er  Eder  saare  takskjrldig  for  den  gjestmilde 
Modtagelse  i  Dag  og  al  Umage,  I  haver  gjort  Eder 
for  min  Skyld,  idet  I  viste  mig  om  i  Eders  skjønne 
Huns.  Til  Gjengjeld  vil  jeg  give  Eder  et  godt  Raad 
og  vare  Eder  ad  —  tro  ikke  Fru  Anna !  Hendes 
Huusbond,  den  Forræder,  har  været  her,  jeg  vil  troe 
uden  Eders  Vidende  og  mod  Eders  Villie.»         • 

Hun  fortalte  nu  om  Guldknappen,  som  hun 
havde  fundet. 

Børge  Ulfstand  kunde  i  det  første  JØieblik  ikke 
ganske  skjule  sin  Forlegenhed,  men  fattede  sig  dog 
hurtigt  og  udbrød: 

«Ih  Gud  naade,  hvad  maa  jeg  høre!  Ja  lid 
derpaa,  kjære  Frue,  at  har  han  været  her,  da  er  det 
skeet  haardt  mod  min  Villie.» 

«Det  er  at  haabe, »  svarede  Birthe  og  saae  paa 
ham  med  et  langt,  forskende  Blik;  «at  huse  en  Ri- 
gets Fjende  og  en  dødsdømt  Forræder  uden  at  gribe 
ham,  vilde  kunne  blive  selv  den  mægtigste  Mand  i 
Riget  en  dyr  Spas,  og  høilig  vilde  det  bedrøve  mig, 
om  Sligt  med  Grund  skulde  kunne  siges  om  Eder. » 

Da  blev  Børge  vred,  reiste  sig  brat  og  sagde: 

« Frist  mig  ikke,  Frue,  til  at  krænke  Eder,  der 
staaer  her  som  Gjest  i  min  egen  Hal.  Dog  tør  jeg 
vel  sige  Eder,  med  hvem  jeg  hidindtil  Intet  havde  at 

skaffe,  og  som  dog  er  kommen  her  at  ransage  mit 
Huns  som  en  Speiderske ,  at  Eders  Bedrøvelse  eller 
Glæde  er  mig  lige  god  og  kan  hverken  sætte  mig 
Krøller  i  Panden,   eller  glatte  den.» 

«Nu, »  svarede  Birthe  med  et  ondskabsfuldt  Smiil, 
«da  tag  ikke  saa  paa  Vei;  ellers  gjør  Eders  Færd 
Eders  Ord  til  Løgn.  Jeg  vilde  kun  Eders  Bedste 
med  det,  jeg  sagde  til  Eder. » 

«Dog  sikkerlig  ikke  Fru  Annas,«  sagde  Kjeld 
med  et  hvast  Blik. 

Birthe  saae  blot  paa  ham  og  gik  af  Hallen  uden 
at  svare.   — 

Kort  efter  drog  hun.  Fru  Kirsten  og  Kjeld 
bort. 

Da  Fru  Anna  atter  var  alene  med  Edele,  ud- 
brød hun : 

« Dette  var  værre,  end  Hr.  Tyges  Besøg  i  G-aar, 
trods  den  overhængende  Fare.  Død  lurede  i  den 
lede  Kvindes  Blik.» 

«Keer  Eder  ikke  derom,  Anna,»  svarede  Edele 
beroligende,  ;hun  har  jo  ingen  Magt  nu  til  at  skade 
Eders  Huusbond.s 

«Hun  drog  til  Smidstrup  blot  for  at  komme  her 
og  speide, »  sagde  Fru  Anna  gysende;  «jeg  vil  skrive 
til  Niels  og  bede  ham  ingensinde  tiere  at  sætte  sin 
Fod  paa  Skaanes  Grund. »   — 

Rygtet  om,  at  Niels  Brahe  havde  været  paa 
Glimminge,  blev  nu  vide  bekjendt,  og  Børge  Ulfstand 
kom  i  Klemme.  Han  forstod  dog  at  klare  for  sig, 
og  det  hjalp  ham  desuden,  at  Tyge  Krabbe,  som 
ønskede  ham  til  Dattermand,   var  ham  god. 

Fru  Anna  derimod  vilde  det  gaaet  ilde,  hvis 
ikke  kendes  mægtige  Frænde,  Mogens  Gjoe,  kavde 
antaget  sig  kende  og  talet  kendes  Sag.  Enden  blev, 
at  kun  maatte  forlade  G-limminge,  men  kun  tik  Til- 
ladelse til  at  drage  til  Berrit  skolm  og  tage  Opkold 
kos  Jakob  Tkordsen,  dog  med  det  Tilkold,  at  kun 
skulde  forblive  der  og  ikke  maatte  forlade  dette  sit 
Opkoldssted. 


Fjerde  Kapitel, 

I  Lier. 


Langt  fra  Danmark,  i  Flamlændernes  Land,  red 
nogle  Maaneder  senere  to  Herrer  og  en  Svend  ad 
Landeveien  fra  Mecheln  til  Lier. 

Det  var  en  smuk  Septemberdag  kenad  Aften; 
den  dalende  Sol  kastede  sit  Skjær  over  de  gulnede 
Skove,  de  grøune  Enge  og  de  blinkende  Aaløb;  det 
hele  Landskab  var  frodigt  og  venligt,  for  danske 
Øine  næsten  hjemligt;  og  danske  Øine  betragtede  jo 
nu  daglig  disse  Skove,  og  danske  Mænd  færdedes  her 
og  havde  gjort  saa  nu  i  flere  Aar;  thi  i  den  lille 
Stad  Lier,  eller  Lyra,  som  de  tre  Eeisende  nærmede 
sig,  der  holdt  Danmarks  laudflygtige  Konge  Hof  med 
sine  troe  Tilhængere;  med  ham  var  lige  som  et  lille 
Stykke  Danmark  bleven  kastet  hen  midt  i  et  frem- 
med Land  og  havde  faaet  Borgerret  der. 

Til  Lier  søgte  alle  de,  hvem  Trængslerne  i 
Hjemmet  havde  drevet  i  Landflygtighed;  her  fandt 
de,  om  just  ikke  alle  Tilhold,    saa    dog   forbigaaende 

Trøst  og  Opmuntring  til  at  holde  ud  i  den  haard- 
nakkede  Kamp  mellem  den  fordrevne  Konge  og  hans 
Modstandere,  som  trods  disses  store  Overmagt  dog 
skulde  vare  næsten  et  Decennium  og  ryste  Kong 
Frederiks  vaklende  Throne  lige  til  det  Sidste. 

Den  venlige  Stad  ved  Nethe  Flodens  smilende 
Bredder  var  altsaa  ingenlunde  et  Fredens  Paulun, 
men  et  Arnested  for*  eventyrlige  Planer,  som  allerede 
havde  sat  Norden  i  Brand  og  fremdeles  skulde  gjore 
det.  Her  fra  udgik  Tanker,  som  avlede  Opror  og 
Krig,  reiste  Landsmænd  mod  Landsmænd,  dreve  danske 
Mænd  af  deres  Fædreneland,  og  Tilbagevirkningen 
blev  da  en  Forøgelse  af  de  Landflygtiges  Skare,  som 
søgte  til  Kong  Christierns  Hof  i  Lier.  — 

To  flamske  Bønder  stode  i  Skoven  noget  fra 
Veien,  sysselsatte  med  at  fælde  et  Træ.  Da  de  saae 
de  tre  Byttere  komme,  standsede  de  Saugens  Gang 
og  toge  sig  en  velkommen  Hvile. 

«Der  kommer  nok  atter  Trende,  sagde  den  ene, 
«som  ville  gjeste  den  røde  Konge.« 

Saaledes  kaldte  Almuen  i  Flandern  Kong  Chri- 
stiern ;  men  dette  Tilnavn  havde  Intet  med  Blod  eller 
blodige  Gjerninger,  at  skaife;  det  skrev  sig  blot  fra 
den  røde  Foerværks  Kappe ,  i  hvilken  han  stedse  og- 
til  enhver  Aarstid  pleiede  at  vise  sig. 

«J.omfru  Maria  staae  os  naadigt  bi!»  svarede 
den  anden,  ccsaa  mange  Mænd  han  lokker  hid  at 
lyde  sin  Villie  og  gaae  sit  Ærinde;  han  er  en 
Troldkarl !» 

«Dog  god  og  mild  nok,  ?  sagde  den  første,  «taler 
nedladende  med  en  af  os,  som  vare  vi  Hofmænd. » 

«Sært  nok  det, »  svarede  den  anden.  «Fru  Mar- 
grethes* Folk  sige,  naar  de  komme  her,  at  i  sit 
eget  Land,  der  var  han  ond,  en  grum  Bøddel  og  lod 
Hoveder  hugge  af,  som  vi  meie  Korn,  dertil  en  fuul 
Kjætter,  den  nye  Lære  hengiven. » 

«Gud  Fader  maa  vide,  hvor  det  havde  sig  med 
ham,  dengang  han  herskede  i  sit  Rige,;>  sagde  den 
Bonde,  der  havde  talet  først,  «men  nu  er  han  en 
fredsæl  Herre  og  gjør  ikke  en  Kat  Fortræd. » 

«Nei, »  svarede  den  anden,  «her  maaer  han  Intet, 
og  det  er  til  Nød,  at  vor  Keiser  taaler  ham.  Gjør 
han  saa  og  klogt  i  at  være  rundhaandet  med  gode 
Ord,  al  den  Stund  han  nu  ikke  har  stort  Andet  at 
skjenke  bort;  er  en  Stodder  og  vorder  Dag  for  Dag 
mere  arm.« 

«Nu, »  udbrød  den  første  og  slog  Hænderne  sam- 
men, «hvad  han  end  er,  ved  Guds  Moder,  der  have 
vi  ham!» 

Han  kom  inde  fra  Skoven,  ridende  i  Fodgang 
og  var  blot  ledsaget  af  sin  Kammerknegt,  Matthias, 
som  red  i  nogen  Afstand  bag  efter  ham.  Hans  Hest 
ludede  med  Hovedet,  benyttende  den  Frihed,  som 
dens  Herres  Aandsfraværelse  gav  den.  Tøilerne  hang 
slapt;  Kongens  venstre  Haand,  som  førte  dem,  hvi- 
lede paa  Saddelbommen,  den  høire  paa  hans  Knæ. 
Den  røde,  med  Foerværk  kantede,  Kappe  hang  løst 
om  hans  brede  Skuldre ;  hans  Hoved  var  dækket  af 
den  store,  sorte  Fløiels  Baret  med  Guldsmykkerne, 
men    det    krøllede,    rødbrune    Haar    tittede    frem    og 

dækkede  til  Deels  Panden.  Aftensolens  Lys  faldt 
lige  paa  hans  Aasyn  og  gav  hans  i  Forveien  sunde 
Ansigtsfarve  en  endnu  stærkere  Grlands.  Han  havde 
lrylig  fyldt  sit  syv  og  fyrgetyvende  Aar,  men  saae  i 
dette  Øieblik  ti  Aar  yngre  ud.  Der  var  ingen 
Græmmelsens  Furer  at  opdage  i  hans  Aasyn,  intet 
graat  Stænk  i  hans  rødbrune ,  kraftige  Haar  og 
Skjæg. 

Over  hans  storslaaede  Ansigtstræk  var  der  dyb 
Ro,  og  de  smaa  brune  Ørne  med  det  stikkende  Blik 
saae  tankefuldt  hen  for  sig;  men  de  smalle  Læber 
vare  fast  sammenknebne,  saa  at  de  Tanker,  som 
ganske  bortdroge  hans  Opmærksomhed  fra  Yderver- 
denen, maaskee  dog  ikke  vare  af  nogen  fredelig  Be- 
skaffenhed. Over  hans  hele  Person  og  Holdning  var 
der  det  Præg  af  kongelig  Værdighed,  som  aldrig 
forlod  ham,  men  tillige  det  dæmonisk  Dragende,  som 
fængslede  uimodstaaeligt,  og  vidnede  om  den  store 
Magt,  der  var  nedlagt  i  hans  Personlighed,  og  som 
han  ikke  skyldte  den  Krone,  hvortil  han  var  født. 

Saaledes  red  han  forbi  Brændehuggerne  i  nogen 
Afstand;  de  hilste  ham  saa  ærbødigt,  som  om  han 
havde  været  Keiseren  selv,  men  han  blev  dem  ikke 
vaer  og  gjengjeldte  ikke  deres  Hilsen.  Hesten  fulgte 
Kratstien,  indtil  den  naaede  Veikanten;  da  standsede 
den,  spidsede  Øren  og  vrinskede;  Kongen  vaagnede 
af  sin  dybe  Tankefuldhed,  trak  Tøilerne  til  sig,  saae 
op  med  et  sky,  mistænksomt  Blik  og  blev  vaer,  at 
der  paa  Veien  holdt  tre  Ryttere.  De  to  sprang  af 
Hesten,    gav  Tøilerne   til    ham,    der    syntes    at    være 

Tjeneren ;  og-  nærmede  sig  ham  til  Fods  og  med  blot- 
tede Hoveder. 

Solen  stak  Kongen  i  Øinene  og  blændede  ham, 
saa  han  i  det  første  Øieblik  blot  skjønnede,  at  den 
ene  var  en  Herre  af  høi  Yæxt,  den  anden  mindre  og 
skulderbred;  men  da  de  kom  nærmere,  løftede  han 
langsomt  sin  høire  Haand,  saae  paa  dem  med  et 
usikkert  Blik  og  udbrød  saa : 

«Guds  Dros,   Søren,   er  det  Dig  og  Niels  Brahe !» 

»Kongelig  Majestæt! »  svarede  Søren  Norby,  men 
saa  tang  hans  skjelvende  Bøst,  og  hans  Øine  fyldtes 
med  Taarer.  «Uu,»  føiede  han  strax  efter  til  med 
fastere  Bøst,  «her  ere  vi,  slagne,  fattige  og  bringe 
ikke  Andet  med  os,  end  de  Klæder,  vi  have  paa 
Kroppen,   og  de  magre  Øg,  som  bare  os  hid !  » 

Da  gled  en  Mismods  Sky  over  Kongens  Aasyn, 
han  slog  op  med  Haanden  og  sagde: 

«Saa  komme  de  Alle  til  migU 

De  studsende  Blikke,  hvormed  begge  hans  troe 
Tjenere  saae  op  til  ham,  bragte  ham  til  Besindelse 
og  lod  ham  føle,  hvilken  skrigende  Utaknemmelighed 
der  laae  i  en  saadan  Velkomsthilsen  til  disse  to 
Mænd,  som  havde  offret  Alt  for  hans  Skyld.  Han 
lod  strax  sit  elskværdigste  Smiil  see  og  rakte  sin 
Haand  frem.  Niels  Brahe,  som  stod  nærmest,  greb 
den  og  kyssede  den. 

«Det  skal  Eders  Naade  vide, »  sagde  han  saa, 
«at  dertil  stod  vor  Hu  i  Aar  og  Dag  at  skue  Eders 
Aasyn  og  kysse  Eders  Haand.  Vi  haabede  engang, 
at  det  skulde  skee  paa  Danmarks  Grund  og  med 
Seiershilsen ;   men  Gud  Herren   vilde  det  anderledes. » 

Niels  Brahe.    II.  25 

«Ja,  ja!»  udbrød  Kongen,  « Gud  Herren  straffer 
os  haardelig,  en  arm  Synder,  som  vi  er!  Forlad  os 
de  Ord,  vi  sagde  først,  Søren,  og  see  ikke  saa  vredt  I 
Veed  Du  dog,  at  ingen  Mand  er  mit  Hjerte  saa  nær,, 
som  Du ;  thi  Ingen  har  tjent  mig  saa  tro.  Hav  Tak 
for  Din  store  Troskab  og  Manddom,  saa  og  Du> 
Niels ! » 

«Nu,  Eders  Naade, »  svarede  Søren  Norby  djærvt, 
«det  vil  jeg  blot  sige,  at  havde  min  Hu  fornemmelig 
staaet  til  Rigdom.,  og  havde  jeg  kun  betænkt  min 
egen  Fordeel ,  visselig  vilde  I  da  bleven  forskaanet 
for  at  see  mig  komme  her  til  Eder  som  en  Prakker. » 

«Klap  ham  lidet  paa  Kind,  Niels, »  sagde  Kon- 
gen med  Lune;  «da  vorderhan  vel  god  igjen,  enddog- 
jeg  veed,  han  er  en  stridig  Hund  og  kort  for  sit 
krusede  Hoved !  For  Gud,  Søren,  da  jeg  saae  Dig- 
saa  staae  for  mig  i  den  lurvede  Kittel,  Du  bærer, 
og  hørte  Dine  mistrøstige  Ord,  da  fornam  jeg  først 
ret  vort  Nederlags  Storhed,  og  Hjertet  sank  i  mit. 
Bryst. » 

Søren  Norby  lod  sig  strax  forsone  ved  disse  Ord, 
greb  Kongens  Haand  og  kyssede  den  ærbødigt. 

«Sid  nu  op  og  følg  mig,«  sagde  Kongen  derpaa 
venligt  og  ligefremt,  idet  han  undlod  at  benytte  sig 
af  det  kongelige,  storladne  «vi».  «I  skulle  være 
mine  ærede  Gjester.  En  Seng,  en  Bid  Brød  og  en 
Drik  dertil,  det  evner  jeg  dog  end  at  byde  mine 
Venner. » 

De  stege  til  Hest  og  rede  ad  Staden  til,  men 
det  gik  Fod  for  Fod  og  under  ivrig  Samtale.  Trods 
alle  de  Skrivelser,  Kong  Christiern  havde  faaet,    var 

der  dog  meget  at  spørge  om  og  svare  paa,  at  for- 
klare og  aflægge  Eegnskab  for:  men  dette  gik  for 
sig  uden  Vrede,  eller  Misforstaaelse.  Kongen  havde 
faaet  Bugt  med*  sit  onde  Lune  og  viste  nu  den  Huld- 
salighed,  som  hans  Tilhængere  og  Venner  priste  ham 
for,  men  som  hans  Fjender  ikke  vilde  troe  paa.  Dog 
fristede  hans  Ligefremhed  hverken  Søren  Norby,  eller 
Niels  Brahe,  til  noget  Øieblik  at  glemme,  at  han 
var  Herrens  Salvede,  de  kun  Lndersaatter.  De 
kjendte  ham  og  havde  det  paa  Fornemmelsen,  at  han 
nu  i  sin  fortrykte  Stilling,  trods  de  ydmyge  Ord, 
lian  nu  og  da  lod  falde,  endnu  mindre  end  i  hans  Vel- 
magts Dage,  taalte.  at  man  satte  den  Ærbødighed 
til  Side,   der  skyldtes  ham. 

Men  siig  mig  dog,»  spurgte  Kongen  omsider, 
«er  det  at  forstaae  efter  Ordet,  at  I  baade  komme 
hid  ganske  bare  og  fattige  og  begjære  Hjelp  af 
mig  ?  » 

<-Jeg  haver  dog  Lidet  med  mig, »  sagde  Niels 
Brahe,  da  Søren  Norby  tøvede  med  Svaret.  «Hvad 
jeg  havde,  det  tog  jeg  med,  efterladende  al  min 
Gjeld  i  Sterneburg  og  haabende,  at  jeg  kunde  faae 
Forstærkning  hos  Eders  Naade:  men  dog  evner  jeg 
at  vinde  tilbage  igjen,  og  det  er  ikke  min  Agt  at 
forblive  her.  Naar  jeg  har  dvælet  nogle  Dage  hos 
Eders  Naade  og  favnet  min  kjære  Søn,  da  vil  jeg 
atter  fort.« 

«Og  nu  Du,   Søren  ?•»   spurgte  Kongen. 

Med  mig  staaer  det  ikke  saa  vel  til,  Eders 
Naade. »  svarede  den  Mand,  der  engang  havde  eiet 
en  fyrstelig  Formue  og  været  i  Besiddelse  af  næsten 

fyrstelig  Magt.  «Bar  som  af  Moders  Liv  kom  jeg- 
at'  mit  Fangenskab  hos  de  vilde  Hunde  udi  Moskva, 
det  Eders  Naade  alt  veed  af  den  Skrivelse,  jeg  skik- 
kede Eder  med  Otte  Ulfeld  fra  Lrthauen,  og  har 
ikke  min  Tilstand  forbedret  sig  siden.  Havde  ikke 
Hans  christelige  Majestæt,  Kong  Ferdinand,  løst  mig 
af  Prag  med  300  Gylden,  da  vilde  jeg  siddet  der 
endnu;  og  var  det  en  Guds  Lykke  for  mig,  at  jeg- 
traf  min  gode  Ven,  Niels  Nielsen,  her  ved  Grændsen, 
og  det  saa  meget  mere,  som  min  Svend  blev  syg, 
og  jeg  maatte  lade  ham  blive  i  Mecheln  og  der  be- 
tale for  ham.  Dog,  man  maa  nok  sidde  sin  Ven 
nær,  men  man  maa  ikke  sidde  Laaret  af  ham,  og 
endte  det  da  dermed,  at  jeg  for  at  stille  min  Vært 
i  Mecheln  tilfreds  og  den  Skrædder,  som  bødede  mine 
Hoser,   maatte  sætte  min  sidste  Guldring  i  Pant.» 

Han  lod  en  kort  Latter  høre,  som  for  at  slaae 
det  hen  i  Spøg,  men  det  saaes  dog  paa  hans  djærve 
Aasyn,   at  hans  Armod  var  ham  til  stor  Pine. 

Kong  Christieru  lod  see  et  tungsindigt  Smiil  og 
udbrød : 

«Gud  see  til  os  i  Naade,  at  det  nu  er  kommen 
saa  vidt  med  Dig,  Du  tappre  Helt,  som  ene  i  trende 
Aar  holdt  vort  Banner  oppe  og  herskede  over  Gul- 
land, Bleking  og  alt  Skaane !  og  stort  bedre  staaer 
det  ikke  til  med  Dig,  Niels,  »  vedblev  han  og  vendte 
sig  til  Niels  Brahe,  «Du  som  er  skilt  ved  Hustru, 
Arv  og  al  Din  Velfærd  for  vor  Skyld;  men  saa 
sandt  hjelpe  os  Gud,  I  skulle  baade  faae  Opreisning 
og  den  Løn,  I  have  fortjent,  om  vi  nogen  Tid  atter 
kommer  tilbage  til  vort  Pige  og  fanger  Magt.« 

« Derom  tvivle  vi  ikke,  Eders  Naade,»  svarede 
Søren  Norby;  «åog  vil  jeg  ikke  tænke  derpaa,  men 
blot  glæde  mig  den  Stund,  jeg  er  hos  Eder,  min 
kjære  naadige  Herre !» 

"Nu, »  svarede  Kongen  smilende,  «jeg  formærker, 
Søren,  at  Du  er  et  Stykke  af  en  Filosofus  og  tager 
Tingene  viseligen,  som  de  ere.  Jeg  vil  da  følge  Dit 
Exempel  og  glæde  mig  ved  Din  og  Niels  Brahes 
Nærværelse,  enddog  det  Første,  som  nu  forestaaer,» 
føiede  han  til  med  nogen  Bitterhed,  dkke  er  lyste- 
ligt, idet  I  nu  skulle  skue  mit  Hof  i  al  dets  Armod 
cg  Ringhed,  som  vi  have  det  af  Fra  Margrethes 
Naade,  endnu  mindre  lysteligt  nu  i  min  Enkemands- 
stand  ,  siden  Herren  tog  min  kjære  Hustru ,  Fru 
Elisabeth,  hvis  Sjæl  Gud  have,  og  hiin  Kvinde,  som 
ingensinde  var  mig  god,  berøvede  mig  mit  Livs  Glæde, 
mine  Børn.» 

Kongen  sigtede  hermed  til  den  Overenskomst, 
han  efter  Dronningens  Død  for  to  Aar  siden  havde 
maattet  indgaae  med  Regentinden,  og  i  Følge  hvilken 
hun  fik  Eneraadighed  over  Børnenes  Opdragelse. 
Søren  Norby  og  Niels  Brahe,  som  vidste  Besked  om 
Kongens  stadige  Stridigheder  med  Regentinden,  und- 
gik at  indlade  sig  paa  den  Sag,  men  lykønskede 
Kongen  til  de  store  Forhaabninger,  hans  Søns,  Jun- 
ker Hans's  gode  Begavelse  vakte  og  fik  ham  derved 
atter  i  godt  Lune.   — 

Mens  de  saaledes  samtalede,  havde  de  to  Svende, 
som  rede  efter  i  passende  Afstand,  benyttet  Tiden 
paa  lignende  Maade  og  hurtigt  stiftet  Bekjendtskab. 
Kammerknegten  Matthias  fandt  i  Niels  Brahes  Svend, 

som  ingen  Anden  var,  end  Landsknegten  Øland,  en 
opmærksom  Tilhører,  idet  han  fortalte  om  Livet  i 
Lier.  Samtalens  Gjenstand  var  den  samme,  de  svundne 
Dages  Herlighed  og  Øiehlikkets  Nød,  men  den  be- 
vægede sig  paa  et  lavere  Omraade. 

«Haardt  nok  er  det,»  sagde  Matthias,  «saalunde 
at  være  blot  taalte  Qj ester  i  et  fremmed  Land  og 
tigge  og  borge  sig  frem.« 

«Nu,»  svarede  Øland,  «I  have  det  dog  luunt 
og  godt  i  denne  Stad,  kan  jeg  troe,  og  døie 
ikke  Ondt,  som  min  Herre  og  jeg,  der  idelig  have 
flakket  om,  nu  til  Lands  nu  til  Søes,  slagedes 
med  Skippere  paa  Søen  og  Gjeldnere  paa  Land- 
jorden. » 

«Hvi  blev  Du  da  ikke  til  Huse?«  spurgte 
Matthias. 

<;Af  den  samme  Aarsag,  tænker  jeg,»  svarede 
Øland,  «som  drev  Dig  i  Udlændighed,  Troskab  mod 
min  Herre.  Efterlod  jeg  dog  min  unge  Hustru  i 
Skaane,  og  enddog  jeg  veed  hende  sikkert  bjerget 
hos  min  Herres  Datter,  Fru  Kirsten  paa  Berritsholm, 
føler  jeg  dog  svar  Forlængsel  efter  hende;  men  der 
var  Noget  i  mig,  som  forbød  mig  at  gaae  fra  min 
Herre,  da  han  var  i  Nød,  han,  som  er  min  Velgjører 
og  stedse  var  mig  og  enhver  Almuesmand  huld 
og  god. » 

«Nu,»  sagde  Matthias,  «da  er  vort  Tankesæt, 
som  vore  Kaar,  lige  og  eens,  dog  paa  det  nær,  at 
min  Herre  bærer  Guldkronen,  enddog  han  her  i  Ud- 
lændigheden har  faaet  at  fornemme,  at  og  han  er  blot 
et  Menneske.     Vent  ikke,   at  Du  faaer  stor  Stads  at 

see  i  Hans  Naades  Residents  i  Lier!  Førstens  gik 
det  stort  nok  til,  vi  vare  da  saa  henved  tredsindstyve 
Mænd  og  Kvinder,  dem  Hans  Naade  maatte  give 
daglig  Underhold  og  aarlig  lønne  med  Penge  og 
Klæder.  Hans  Naade  vilde  ikke  slaae  Haanden  af 
Nogen,  som  søgte  til  ham,  og  kom  da  dybt  i  Borg 
og  Gjeld.» 

«Jeg  forundrer  mig  over,>  svarede  Øland,  «at 
han  endda    kunde    overkomme   at  udrede   saa  Meget.« 

«Du  kan  lide  derpaa, »  sagde  Matthias,  «at  det 
kniber,  og  see  vi  nu  stedse  Rynker  i  Hans  Mikkel- 
sens Pande,   naar  en  ny  Gjest  indfinder  sig.» 

«Hans  Mikkelsen,  han  der  forhen  var  Borg- 
mester udi  Malmø  ?>->    spurgte  Øland. 

«Just  ham,»  svarede  Matthias,  »Hans  Naades 
meest  betroede  Tjener  og  Raadgiver.  Han  seer  os 
efter  i  Sømmene,  maa  Du  troe!  Alt  bliver  os  nu 
nøie  tilmaalt  og  hver  Pind  Brænde  talt ,  al  den 
Stund  Brændet  er  her  saa  dyrt,  som  Brødet  i  Dan- 
mark. Dog,  Du  kan  ikke  tænke  Dig,  hvor  armt  vi 
stundom  havde  det  her.  Ingensinde  glemmer  jeg  den 
Dag,  da  Junker  Hans's  Legetøi,  som  hun  havde 
medbragt  fra  Danmark,  og  som  var  smykket  med 
Guld  og  dyre  Stene,  maatte  gaae  til  Pantelaaneren : 
Hendes  Naade ,  Fru  Elisabeth ,  hvis  fromme  Sjæl 
Gud  glæde  i  Himmelen,  hun  græd  da  sine  modige 
Taarer  og  blev  mere  blød  om  Hjertet  derved,  end 
Junker  Hans  og  hans  Søstre. » 

«Nu  troer  jeg  ikke,»  sagde  Øland,  «at  Maden 
vil  smage  mig  i  Lier. » 

«Den    glider    vel    endda,     er    Du    sulten,    min 

Bro"ei'!>  svarede  Matthias,  «og  have  vi  nu  ædet  og 
drukket  paa  Borg-  i  Aareviis ,  saa  gaaer  det  vel 
endda  den  korte  Stund,  Du  og  Din  Herre,  I  dvæle 
hos  os.  I  skulle  have  Herberge  i  Falken,  tænker 
jeg,  og  der  lever  man  ikke  ilde.  Æd  og  drik  Du 
og  lad  Hans  Naade  om  at  betale  Regningen ! » 

Saamænd,»  svarede  Øland;  «min  Herre  er  vel 
et  Maaltid  Mad  og  et*  Krims  01  værd,  han  som  gav 
hele  sin  store  Formue ,  tvende  Herregaarde  og 
utænkelig  meget  (lods  hen  for  at  tjene  Kong  Chri- 
stiern;  og  kan  jeg,  hans  Svend,  da  vel  tage  min 
Bid  med  et  roligt   Sind.» 

«Din  Herre  i  Ære,»  sagde  Matthias,  «da  vil 
Du  her  linde  hans  Lige,  Herrer,  som  lige  saa  have 
givet  Alt,  hvad  de  eiede,  hen  for  at  tjene  Kong 
Christiern.  Du  vil  faae  see  store  Herrer,  som  for- 
dum prangede  i  Fløiel  og  Maar,  nu  i  luslidte  Kjort- 
ler, og  som  vilde  tage  nogle  Alen  Klæde  med  Kys- 
haand,  om  En  vilde  skjenke  dem  det;  som  Jørgen 
von  Mingkwitz,  Marskalken,  der  bad  Hans  Naade 
om  at  give  sig  den  gamle  røde  Fløiels  Frakke, 
fodret  med  Maar,  som  var  heel  luslidt,  men  fik  det 
Svar,  at  det  kunde  ikke  skee,  da  den  var  skaaret 
itu  og  Hendes  Naade,  Dronningen,  havde  deraf  syet 
Klæder  til  Junker  Hans  !  » 

«Nu,*  svarede  Øland,  «det  er  i  saa  Maade  en 
Trøst  for  os,  at  vi  da  ei  have  nødigt  i  det  Compagni 
at  skamme  os  ved  vore  slidte  og  bødede  Klæder;  men 
hvad  det  angaaer,  Du  sagde  om  de  andre  Herrer, 
der  have  offret  lige  saa  Meget  for  Kong  Christierns 
Skyld,  som  min  Herre,   da  formener  jeg  dog,    at  der 

ikke  lier  i  Lier  tindes  ret  mange  af  hans  Sort;  thi 
hvad  han  gjorde,  det  gjorde  han  frivilligt,  var  ingen- 
sinde i  Kong  Christierns  Brød,  sad  trygt  paa  sin 
gode  Gaard  Wandaas  og  nød  al  Anseelse  og  Velvære. 
Saa  haver  han  da  og  dertil  faaet  den  haardeste  Straf, 
idet  han  er  en  fredløs  og  dødsdømt  Mand,  og  hænger 
der  stedse  som  et  Sværd  over  hans  Hoved;  han 
siger,  at  før  vil  Sol  og  Maane  falde  ræd  fra  Himlen, 
end  Kong  Frederik  og  Rigens  Raad  tager  ham  til 
Naade  igjen.» 

»Vel,  vel,»  svarede  Matthias,  «staaer  Sagen 
saa,  da  lid  derpaa,  at  Hans  Naade  vil  vise  Din  Herre 
al  Ære,   mens  han  er  her. » 

«Jeg  vilde  ønske, »  sagde  Øland,  at  han  kunde 
forblive  her  hos  Kong  Christiern,  indtil  Hans  Naade 
vender  tilbage  til  sit  Rige,  al  den  Stund  han  da 
var  i  Sikkerhed.  Hans  Hu  staaer  til  Hjemmet  og 
til  hans  Hustru,  Fru  Anna,  hvem  han  haver  over 
al  Maade  kjær;  han  er  en  forvoven  Herre  og  viste 
det  i  Sommer,  da  vi  skibede  til  Skaane,  og  han  kom 
i  stor  og  overhængende  Fare.  Jeg  er  ræd  for.  at 
han  vil  gjøre  det  om  igjen,  og  Enden  kan  da  let 
blive,   at  han  mister  sin  Hals.)   — 

De  havde  nu  naaet  Staden  og  rede  ind  i  den. 
For  første  Gang  saae  Søren  Norby  og  Niels  Brahe 
dette  deres  Konges  Asyl,  hvorom  de  i  de  forløbne 
Aar  havde  hørt  saa  meget.  Byen  havde  et  venligt 
Udseende  og  behagede  dem,  men  størst  Grlæde  havde 
de  dog  af  den  Ærbødighed,  hvormed  de  Borgere,  de 
mødte  paa  deres  Vei,  hilste  Kongen,  et  Beviis  paa, 
at  han  var  agtet  og  yndet  i  Lier. 

De  fik  imidlertid  snart  Andet  at  tænke  paa, 
end  at  see  sig-  om,  thi  da  de  naaede  store  Torv,  kom 
to  Mænd  imod  dem,  den  ene  en  djærv  skulderbred 
Herre  i  sort,  borgerlig-  Dragt,  den  anden  høi  og 
tynd  og  svøbt  i  en  siid  Kappe;  det  var  Hans  Mik- 
kelsen og  Gotskalk  Eriksen  Rosenkrantz. 

«Ei,»  udbrød  Kong  Ckristiern ,  eder  have  vi 
den  Malmø  Borgmester  og  vor  Kantsier;  de  ere  vel 
gangne  nd  at  see  efter  mig,  fordi  jeg  tøvede  saa 
længe.  Hvem  tænke  I,  jeg  bringer  her?»  raabte 
lian  de  Kommende  i  Møde. 

Begge  standsede  de.  og  saae  studsende  op.  Hans 
Mikkelsen  lod  et  Udraab  høre,  og  G-otskalk  Eriksen 
slog  begge  sine  Hænder  sammen;  men  der  saaes  ingen 
Bynker  i  Hans  Mikkelsens  Pande  ved  Synet  af  disse 
Gjester.  Hans  ærlige  Øine  lyste  af  Glæde,  og  han 
var  saa  bevæget,  at  han  reent  glemte  at  blotte  sit 
Hoved  for  Kongen. 

«Hr.  Severin!«  udbrød  han,  traadte  hen  til 
Søren  Norbys  Hest  og  .rakte  sin  Haand  frem,  som 
blev  greben  med  et  trofast  Tag.  «Er  det  end  ikke 
for  det  Gode,  at  vi  see  Eder  her,  dog  er  dette  den 
største  Glæde,  der  kunde  times  mig  her  i  Udlændig- 
heden —  og  I,  Niels  Nielsen,  vel  mødt!  For  Gud! 
tænker  jeg  tilbage  i  Tiden,  da  inaa  jeg  tilstaae,  at 
jeg  allersidst  havde  ventet  at  see  Eder  her  i  Lyrab 

«Hvi  saa?»  spurgte  Niels  Brahe,  som  imidlertid 
havde  modtaget  Gotskalk  Eriksens  hjertelige  Vel- 
komsthilsen  og  nu  rakte  Hans  Mikkelsen  sin  Haand. 

«Nu,»  svarede  Hans  Mikkelsen,  «hvo  skulde 
ventet  af  Eder,  der  forhen  stedse  holdt  Eder  tilbage, 

ingensinde  befattede  Eder  med  Statssager  og  sad 
stille  paa  Eders  Gaard ,  naar  I  ikke  pladskede  paa 
Søen,  at  I  skulde  f'aae  til  Sinds  at  gaae  i  Spidsen, 
reise  Bondehære  og  fejde  Kong  Frederik  paa?  I 
haver,  for  Gud,  ved  ene  at  reise  Eder  mod  Standen 
og  trodse  Riddere  og  Prælater  udviist  et  Mandemod, 
som  ingen  Anden  og  indlagt  Eder  stor  Ære ! » 

«Siig  ikke  mere,  sagde  Kong  Christiern  smi- 
lende, *Du  gjor  hans  Kind  rød;  ingensinde  fandtes 
der  i  vore  Kiger  mindre  æresyg  Mand,  end  Niels 
Brahe. » 

« Eders  Naade,»  sagde  Niels  Brahe,  «jeg  mener 
ved  min  Helgen,  at  jeg  ikke  har  Stort  at  prale  af, 
og  Et  er  fornemmelig  sikkert  og  vist  —  hvor  Severin 
Norby  er  til  Stede,  der  bør  man  helst  tie  om  mig ! » 

«Nu, »  sagde  Kong  Christiern,  '.Ingen  er  saa 
3rdmyg,  ham  tykkes  jo  Æren  sød,  og  der  er  Nok  til 
Eder  begge;  men  nu  befale  vi  Eder  Gud!  Gaae  ned 
til  Falken,  Hans,  og  sørg  vel  for  vore  Gjester;  det 
Bedste  er  ikke  for  godt  til  dem;  og  kommer  saa  til 
os  i  Morgen  aarle!» 

Kongen  red  nu  over  Høiebro  til  sin  Residents, 
og  de  Andre  saae  efter  ham,  indtil  den  sorte  Baret 
og  den  røde  Kappe  i  Aftenskumringen  forsvandt  for 
deres  Øine. 

Da  drog  Søren  Norby  et  Suk  og  sagde: 

« Forunderligt  at  see  hans  kjendte ,  kongelige 
Skikkelse  færdes  paa  dette  fremmede  Sted ! » 

«Nu  følg  mig,»  sagde  Hans  Mikkelsen,  «og  I 
vil  faae  Adskilligt  at  see  og  høre,  Hr.   Severin,  som 

vil  forundre  Eder  i  lige  Maade,  men  tænkelig  behage 
Eder  end  mindre.)    — 

I  det  anseelige  Værtshuus,  Ealken,  en  rummelig 
Bygning  med  lave,  mørke  Værelser,  var  der  meget 
Liv  og  et  stort  Mylder  af  Mennesker.  Der  om- 
ringedes Søren  Norby  og  Niels  Brahe  snart  af  en 
Skare  faldne  Storheder,  som  levede  her  paa  Kongens 
Regning,  saa  han  forarmedes,  men  Værten  trivedes 
derved. 

Der  gjensaae  de  i  mere  eller  mindre  lurvet 
Skikkelse  Mænd,  hvis  blotte  Tilsynekomst  levende- 
gjorde Fortiden  for  dem  og  vakte  Mindet  om  mange 
mærkelige  Begivenheder  fra  Kong  Christierns  Vel- 
magtsdage. Store,  hæderlige,  eller  blodige  og  skræk- 
indjagende Minder  klæbede  ved  disse  Skikkelser,  som 
traadte  frem  for  dem  i  Skumringen  og  hilste  dem 
hver  paa  sin  Viis  ;  men  kun  paa  faa  af  disse  deres 
Ulykkestæller  sporedes  nogen  anden  Forandring,  end 
det  Mærke,  Armoden  havde  paatrykt  dem.  De  bare 
næsten  alle  Hovederne  høit,  og  Ulykken  havde  hver- 
ken tæmmet  deres  Stolthed,   eller   deres  Lidenskaber. 

Der  kom  Hans  Naade ,  Erkebispen  af  Upsala, 
Gustav  Trolle,  hvis  høie  Skikkelse  var  indhyllet  i 
en  falmet  Fløiels  Kjortel,  men  som  hilste  dem  med 
samme  Værdighed,  som  om  han  endnu  førte  Krum- 
staven. Han  gav  baade  Søren  Norby  og  Niels 
Brahe  sin  Velsignelse,  idet  han  rettede  sit  funklende 
Blik  paa  dem,  og  det  tyktes  dem,  at  det  snarere 
lyste  af  Mishag,  end  af  Velvillie.  De  gjorde  sig 
deres  Tanker  ved  at  gjensee  denne  engang  saa 
mægtige   Mand,  Nordens    uroligste   Hoved,    han    som 

havde  kjæmpet  saa  haardnakket  mod  Sturerne,  var 
bleven  Kong  Christierns  Mand,  havde  besmittet  sig 
ved  Blodbadet  i  Stokholm,  for  hvilket  han  var  en  af 
Hovedmændene,  men  som  dog  ikke  havde  undseet  sig 
for  at  smigre  Kong  Frederik,  hvem  han  selv  havde 
paasat  Kronen  i  Vor  Frue  Kirke  i  Kjøbenhavn,  og 
havde  dog  maattet  flye  og  havde  søgt  Havn  hos  Kong 
Christiern  i  Lier,  hvor  hans  eventyrlige  Lobebane 
dog  ingenlunde  skulde  ende. 

Der  kom  en  anden  Prælat,  den  fordrevne  Erke- 
biskop  af  Lund,  Tydskeren  Johan  "Weze,  den  lærde 
Mand  Melchior  de  Germania,  forhen  Dronning  Elisabeths 
Sekretair,  den  brave  Hr.  Henrik  Gjøe,  Kjøbenhavns 
tappre  Forsvarer,  hans  Befalingsmand  Niels  Halvegge, 
en  Vovehals,  som  havde  straffet  den  Roeskilde  Bisp. 
Lage  Urne  for  hans  Frafald  og  afbrændt  Bispe- 
gaarden,  siden  deeltaget  i  Kjøbenhavns  Forsvar  og 
var  saa  flygtet  med  Henrik  Gjøe  til  Bremen  og  derfra 
til  Lier. 

Meest  glædede  det  Søren  Norby  at  gjensee  den 
hæderlige  Christiern  Pedersen,  der,  lige  som  nogle  af 
de  andre  Herrer,  ikke  boede  i  Falken,  men  som  ved 
Rygtet  om  Hr.  Severins  og  Niels  Brahes  Ankomst 
strax  havde  indfundet  sig. 

Der  maatte  ogsaa  stiftes  Bekjendtskab  og  vexles 
Haandtryk  med  Herrer,  der  vare  dem  ganske  lye  og 
ukjendte,  som  den  holstenske  Adelsmand  Benedict  von 
der  Wisch  og  Skipperen,  eller  Caperkapitainen,  Jens 
Ryan  og  flere  Gj ester  af  samme  Sort,  der  kom  til 
Lier  i  det  Haab  her  at  finde  Lykken,  som  havde 
svigtet  dem  andre  Steder,  som  gave  Kong  Christierns 

urolige  Aand  Sysselsættelse  ved  eventyrlige  Projecter, 
tærede  for  en  Tid  paa  hans  Pung  og  forsvandt, 
naar  Hans  Mikkelsen  lukkede  for  den. 

De  dvælede  en  Stund  i  Skjenkestuen,  hvor  de 
indtoge  deres  Maaltid,  hvis  Overdaadighed  strax  vakte 
Opmærksomhed  hos  de  Tilstedeværende;  thi  Hans 
Mikkelsen  kjendte  sin  Herre  og  Konge  og  turde  ikke 
fravige  den  bestemte  Befaling,  som  laae  i  de  Ord : 
«det  Bedste  er  ikke  for  godt  til  dem!» 

De  Nysgjerrige  trængte  sig  frem,  omringede 
Bordet  og  kastede  sig  over  de  Nyankomne  som  hung- 
rige Ulve,  begjærlige  efter  Nyt  fra  Norden.  Idet 
Søren  Norby  og  Niels  Brahe  betragtede  denne  Kreds 
af  Hoveder,  som  viste  sig  for  dem  i  Tællepraasenes 
flagrende  Belysning,  og  fornam  alle  disse  funklende 
Blikke  hvile  paa  sig,  forgik  Madlysten  dem  næsten-, 
thi  de  fornam  af  de  Spørgsmaal,  der  blev  rettet  til 
dem,  og  af  den  Maade,  hvorpaa  Svarene  bleve  op- 
tagne, en  slet  dulgt  Skuffelse  over,  at  de  kom  fattige 
til  Lier,  og  Mishag  over,  at  de  saaledes,  ved  at 
gjere  Fordring  paa  Kongens  Kasse  og  dele  Smulerne, 
kun  vilde  forøge  Nøden.  Af  disse  Mænds  Tale  og 
Færd  fik  de  strax  en  Forestilling  om  det  smaalige 
Kjevl,  som  forstyrrede  Huusfreden  ved  deres  landflyg- 
tige Herres  Hof,  og  som  bekræftede  det  gamle  Ord, 
at  naar  Krybben  er  tom,   bides  Hestene. 

Dog  fandtes  der  andre  Mænd,  der  indtoge  en 
værdigere  Holdning  og  gave  Beviser  paa,  at  de  følte 
dybere.  For  deres  bekymrede  Sjæle  var  Ankomsten 
af  to  saadanne  Flygtninge,  som  Søren  Norby  og  Niels 
Brahe,    en    ny  Protest   fra  Lykkens   Gudinde,    et  ry- 

stende  Vidnesbyrd  om  hendes  Ugunst.  Yed  Synet  af 
disse  to  Mænd,  der  havde  kjæmpet  saa  tappert  og 
snildt  for  Kong  Christierns  Sag  og  ved  deres  forbi- 
gaaende  Held  oplivet  deres  Haab  om  Seier,  oprulle- 
des paa  Ny  det  Teppe,  der  for  en  Stund  havde  skjult 
for  deres  Blik  det  tragiske  Skuespil,  hvori  de  alle 
havde  spillet  hver  sin  Rolle,  og  hvori  hver  ny  Hand- 
ling stedse  var  endt  med  Xederlag.  Hjertet  sank  i 
deres  Biyst,  og  de  spurgte  sig  selv  —  hvad  skal 
Enden  blive?  — 

Da  Søren  Norby  og  Xiels  Brahe  vare  alene  med 
Hans  Mikkelsen  paa  deres  Kammer,  sagde  denne  til 
dem: 

«Nu  have  I  været  i  Hvespereden,  og  ganske 
ustukne  kom  I  ikke  derfra,  s 

« Siger  Intet, »  svarede  Xiels  Brahe,  «jeg  agter 
kun  at  dvæle  her  kort.;> 

«Og  jeg  skjønner.  sagde  Søren  Norby,  «at  jeg 
bør  dvæle  her  det  kortest  mulige.  Ved  Sancte  Jør- 
gen, hellere  vil  jeg  tjene  mit  Brød  og  fegte  som  menig 
Landsknegt,  end  ligge  her  og  slaaes  om  det  med 
sultne  Krager.  i 

«Xu,  nu,»  svarede  Hans  Mikkelsen,  « forhast 
Eder  ikke.  men  slaa  Eder  til  Taals  hos  os  en  liden 
Stund!  Luften  er  dog  nu  nogenledes  reen  her:  vi 
have  havt  værre  Skjelmer  her  forhen,  som  Hans 
"Willumsen,  der  snød  Hans  Xaade,  saa  Gud  maatte 
sig  forbarme.  Omsider  fik  Hans  Xaade  dog  JØinene 
op,  jog  ham  bort  og  slog  ham  med  Bagdøren.* 
•        « Siden   I   nævner   Sigbrits  Broder, »    sagde  Xiels 

Brahe,  «da  siig  os,  hvor  stikker  hun  selv?  Er  det 
saa,  at  Haus  Naade   end   har  med  hende   at   skafte?« 

Hans  Mikkelsen  dæmpede  sin  Røst,  idet  han 
svarede : 

« Derom  er  Hans  Naade  taus  som  en  Muur  og 
aabenhart  fornegter  han  hende;  dog'  troer  jeg,  at  hans 
Hjerte  end  hænger  ved  Dyvekes  Moder,  og  vi,  som 
have  seet  Dyvekes  fagre  Skikkelse,  mens  den  vandrede 
her  paa  Jorden,  som  kjende  Kongens  usigelige  Kjær- 
lighed til  hende  og  siden  lærte  at  bøie  os  for  Moderens 
Kløgt,  vi  begribe,  at  det  Baand  først  vil  briste  med 
Døden.  Hun  dølger  sig  i  Utrecht  hos  sin  Søster,  som 
er  Nonne  og  de  sige,  at  hun  selv  der  har  givet  sig 
i  Kloster.  Til  hende  har  Hans  Naade  sine  egne 
Bud;  men  det  er  dog  kommen  mig  for  Øre,  at  han 
forgangen  Aar  søgte  Lægeraad  hos  hende  for  sin 
Søster,   Cburfyrstinde  Elisabeth. » 

«Det  er  dog  at  haabe, »  sagde  Søren  Norby,  sat 
vender  Hans  Naade  atter  tilbage  til  sit  Rige,  da  vil 
han  ikke  slæbe  hende  med  sig. » 

«Ak,  Hr.  Severin,«  svarede  Hans  Mikkelsen 
sørgmodigt,  «det  har  ofte  været  Gjenstand  for  min 
Tanke,  hvorlunde  Hans  Naade  vel  vil  tee  sig,  om 
Gud  Herren  skulde  forunde  ham  den  Lykke  atter  at 
komme  til  Magt.  Dog  er  jeg  i  Aarenes  Løb  vorden 
træt  deraf,  jeg  som  forestaaer  Hofordningen  og  skal 
gjøre  Rede  og  Regnskab  for  Alting,  saa  jeg  blot 
kan  tænke  paa  at  holde  Skuden  oven  Vande;  jeg  seer 
nu  snart  ikke  længer,  end  for  Enden  af  min  Næse, 
og  lader  hver  Dag  have  sin  egen  Plage. »  • 

«~Dog  holder  Hans  Naade  end  Haabet  oppe?» 
spurgte  Niels  Brahe. 

« For  Gud  ja, »  svarede  Hans  Mikkelsen,  «og  det 
saa  det  er  til  at  forundre  sig  over.  Hans  Sjæl  er 
saa  virksom  og  fuld  af  Haab,  som  hans  Legeme  er 
karskt,  og  skulde  Noget  kunne  opretholde  mit  Haab, 
da  er  det  denne  uforgængelige  Livskraft,  dette  aldrig 
bøiede  Mod,  Gud  Herren  har  forlænet  vor  kjære, 
naadige  Herre  og  Konge  med,  og  som  haver  viist  sig 
aller  størst  i  Ulykken.  Tænk  Eder,  han  sidder  her 
og  giver  Læn  bort,  som  var  han  end  i  sit  Rige  og 
førte  Sceptret!  Saa  haver  han  forlænet  den  brave 
Jørgen  Hansen,  han  der  forhen  var  Høvedsmand  paa 
Bergenhuus,  og  som  nu  har  Ophold  i  Campen,  med 
Færøerne,  den  tydske  Høvedsmand,  Hans  von  Halber- 
stadt,  gav  han  Varberg,  Claus  von  Hermelinck  fik 
Lænsbrev  paa  Island  og  mig  har  han,  Gud  see  til 
os  i  Naade,  skjenket  Børringe  Kloster  som  Pant  paa 
de  Penge,  hvormed  jeg  til  forskjellige  Tider  haver 
forstrakt  ham!  Nu,  Gud  signe  ham,  hans  Villie  til 
at  lønne  os  er  god;  men  bliver  jeg  dog  til  Mode, 
naar  Sligt  gaaer  for  sig,  som  vare  vi  Børn  og  legede 
bytte  Gaarde.  Le  spydige  Smiil,  hvormed  disse  Vel- 
gjerninger  stundom  blive  modtagne,  hue  mig  for  Sanden 
ei;  og  haver  jeg  nu  bedet  Hans  Naade  at  holde 
igjen,  saa  ikke  heller  nu  mere  at  skikke  Skrivelser 
til  hans  troe  Anhængere  og  Venner  i  Danmark,  da 
han  blot  derved  bringer  dem  om  deres  Hals.» 

Kort  efter  lød  der  stort  Bulder  paa  Trappen, 
Døren  blev  reven  op,  unge  Oluf  styrtede  ind  og  laae 
i  samme  Nu  ved  sin  Faders  Bryst.     Han  havde  været 

Niels  Brahe.    II.  26 

ude  at  skyde  til  Maals  med  nogle  unge  Flamlæ ndere 
og  saaledes  først  nu,  ved  sin  Hjemkomst,  erfaret,  at 
hans  Fader  uventet  var  ankommen. 

«Det  vilde  jeg  forsværget, »  udbrød  Oluf,  dybt 
bevæget ;  «jeg  tænkte  stundom,  at  vi  ingensinde  tiere 
vilde  gjensee  hinanden.* 

«Hvo  veed,»  svarede  Olufs  Fader  med  Alvor, 
«kan  hænde  sig,  vi  sees  nu  for  sidste  Gang  i  dette 
Liv ! » 

Oluf  hk  nu  Besked  om  sin  Faders  Fart  til 
Skaane  i  den  forløbne  Sommer  og  Hilsen  fra  sin 
Moder.     Derpaa  sagde  Niels  Brahe: 

«Det  var  som  en  Fest  atter  at  sætte  Foden  paa 
Skaanes  Grund!      Længes  Du  ei  hjem?» 

«Nei,»  svarede  Oluf  efter  kort  Betænkning; 
«hvad  venter  os  der,  uden  Ringeagt  og  Had,  om  ei 
noget  Værre?  Saa  ere  jo  og  Arv  og  Gods  forlorne. 
Nu,  lad  det  fare!  Jeg  er  da  nu  en  fri  Mand,  og 
haver  I  Intet  derimod,  Fader,  da  forbliver  jeg  helst 
her.  Dog  staaer  min  Hu  til  Krig;  gjerne  drog  jeg 
Sønder  paa  og  gik  i  Keiser  Carls  Brød,  vidste  jeg 
blot  Middel  til  at  sætte  det  i  Værkb 

Søren  Norby,  som  imidlertid  havde  samtalet  med 
Hans  Mikkelsen,  havde  dog  havt  Øie  med  Fader  og 
Søn  og  ladet  sit  Blik  hvile  tankefuldt  paa  Oluf.  Han 
havde  selv  engang  havt  en  Søn  af  samme  Navn,  som 
var  bleven  opdragen  ved  Kong  Christierns  Hof  og 
havde  været  Junker  Hans's  Legebroder.  Nu  tænkte 
han  paa  ham  og  ønskede,  at  han  end  havde  været  i 
Live;  men  han  mindedes  ved  at  gjensee  hans  Navne- 
broder,   den    Iver    og    Kamplyst,    denne    Ungersvend 

havde  udviist  i  Landskrone,    og    da   lian   hørte  Olufs 
Ord    om    at    gaae    i    Keiser  Carls  Brød,    da    lysnede 
hans  Blik,  thi  det  var  just  det,  han  selv  tænkte  paa. 
Han  reiste  sig  brat,   gik  hen  til  Oluf,    gav  ham 
et  Slag  paa  Skulderen  og  sagde: 
«Vil  Du  være  min  Væbner? 
Da    blev    Oluf   blussende   rød,    og    haus    kjække 
Øine  lyste  af  Glæde;  men   dog    glemte  han  ikke    den 
Ærbødighed,    han  skyldte  sin  Fader:    thi  han  vendte 
sig  til  ham   og  spurgte : 

Tillader  I  det,   Fader  ?;> 
«Tag    ham, »    sagde    Niels  Brahe    bevæget,    idet 
han  vendte  sig   til  Søren  Norby,    «og   gjør   en  Mand 
af  ham!» 

Da  rakte  Søren  Norby  sin  Haand  frem,  Oluf 
lagde  sin  i  den,  gav  ham  Haandslag  og  var  saaledes 
fæstet. 

«Nu  priser  jeg  min  gode  Lykke  !;>  sagde  han  og 
saae  Helten,  nu  hans  Herre,  ind  i  Øinene  med  et 
straalende  Blik. 

«Ja,  bring  mig  hende,  Du  bolde  Ungersvend !  > 
svarede  Søren  Norb)  med  et  sørgmodigt  Smiil;  «hun 
er  vegen  fra  mig;  men  vi  ville  nu  forsøge  at  fange 
hende,  og  ved  Sancte  Jørgen,  som  jeg  engang  be- 
gyndte fra  Intet  og  selv  haver  gjort  mig  til  den 
Mand,  jeg  var,  saalunde  er  jeg  ei  heller  nu  ræd  for 
at  begynde  for  fra  igjen  paa  en  ny  Bane,  dog  stedse 
med  det  Maal  for  Øie,  oaar  Tiden  er  der,  atter  at 
tjene  min  rette  Herre  og  Konge ! » 

« Eders  store  Troskab  gjør  mig  varm  om  Hjertet, » 
udbrød    Hans    Mikkelsen    med    Fynd.       -Eders    Nær- 

værelse  er  for  mig  som  en  frisk  Hilsen  fra  de  gamle, 
lykkelige  Dage,  da  vor  !\jære,  naadige  Herre  end 
sad  i  Sædet  og  strakte  sit  Scepter  over  Nordens 
Riger!  Jeg  fanger  atter  Haab  og  vil  da  en  kort 
Stund  være  en  Daare  og  give  Glæden  Rum  i  mit 
Hjerte.  Oluf,  spring  ned  og  bed  Fader  Michael  at 
skikke  os  et  Stob  af  den  gode,  gamle  Rhinske !  I 
den  Most  ville  vi  saa-  døbe  Dig,  Du  nybagte  Væbner ! » 


Femte  Kapitel. 

Niels   Brahes   Æresdag. 


Aarle  den  næste  Morgen  indfandt  sig  Hans 
Mikkelsen  igjen  i  Falken  for  at  føre  Søren  Norby 
og  Niels  Brahe  til  Kongen.  Han  ledsagedes  af  en 
Svend ,  der  bar  en  stor  Kurv ,  pegede  paa  den  og 
sagde : 

«Her  bringer  jeg  nogle  Kisteklæder,  hvilke  jeg 
har  bjerget  fra  det  store  Skibbrud,  og  som  min  gode 
Hustru  har  passet  og  gjemt  med  saa  stor  Omhu,  som 
hang  al  Lykke  af  disse  Skrud.  Jeg  gik  engang  og 
stadsede  med  dem  paa  Malmø  Gade.  Prøv  noget 
deraf,  Hr.  Severin,  om  I  vil  bevise  mig  den  Ære  at 
benytte  det!  For  Gud,  jeg  lider  ikke  at  see  en  Herre 
som  Eder  med  lappede  Hoser ! » 

«Tak  have  I,  Hans,  for  Eders  store  Betænk- 
somhed !»  svarede  Søren  Norby.  «I  er  ved  min 
Helgen  for  Eders  Venner,  hvad  en  Moder  er  for 
sine  Børn!  Ikke  vil  jeg  fordølge,  at  et  Par  hele, 
ubødede  Hoser   og  en  Trøie  med    en  rigere  Lu  mæg- 

tigt  vilde  bidrage  til  at  gjen oprette  mit  gode  Lune 
og  volde  mig  større  Glæde,  end  nogen  Erobring,  jeg 
gjorde  i  mine  Velmagtsdage.« 

Han  fandt,  bvad  han  begj ærede,  i  Kurven,  der- 
til endogsaa  en  skjøn,  spansk  Kappe  og  iførte  sig 
Klæderne,  hjulpen  af  Oluf,  som  derpaa  holdt  et  lidet 
Metalspeil  hen  for  sin  Herre. 

«Ved  Sancte  Jørgen, »  udbrød  Søren  Norby 
muntert,  idet  han  saae  sig  i  Speilet,  «nu  seer  jeg 
næsten  en  Spradebasse  lig;  jeg  tænker,  at  de  unge 
Jomfruer  her  i  Lyra,  de  ville  see  efter  mig,  naar 
jeg  gaaer  hen  ad  Gaden.  Hvilken  Lykke,  Hans,  at 
I  er  en  liden  Tykkert,  som  jeg,  og  at  vi  have 
samme  Maal!» 

For  en  Mand  af  Niels  Brahes  Høide  var  der 
intet  Brugeligt  i  Kurven,  men  han  trængte  ogsaa 
mindre  dertil.  Han  pudsede  sig,  det  bedste  han 
kunde,  og  da  han  var  færdig,  mønstrede  Hans  Mik- 
kelsen dem  Begge  og  sagde : 

«Nu  have  I  et  skikkeligt  Udseende,  og  Hans 
Naade,  som  er  en  Herre  med  stor  Kjærlighed  til 
Orden  og  Reenlighed,  viL  nu  ikke  slaae  Bynker  paa 
Næsen  ved  at  see  Eder.« 

De  gik  nu  alle  Tre,  medtagende  Oluf,  af  Her- 
berget og  vandrede  over  Storetorv  og  Høiebro  forbi 
Kirkegaarden  til  den  Samling  af  Bygninger,  som  ud- 
gjorde Kongens  Besidents  og  af  Liers  Indbyggere 
kaldtes  «het  hof  van  Denemarken*,  et  Tilnavn,  som 
Resterne  af  dette  lille  Slot  har  bevaret  indtil  vore 
Dage. 

Det  laae  med  sine  Udhuse  og  omgivet  af  Haver 

paa  en  0,  der  dannedes  af  de  Kanaler,  Nethefloden 
fyldte  med  sit  klare  Vand.  Det  Hele  var  ingenlunde 
anseeligt ,  eller  fyrsteligt ,  men  dog  tiltalende  og 
hyggeligt. 

Strax  da  de  vare  komne  over  Kanalbroen  og 
havde  betraadt  Slottets  Grund,  mødte  dem  et  Syn, 
som  levende  mindede  dem  om  Hjemmet  og  gamle 
Dage.  « 

Paa  en  liden  Bænk  under  en  Lind  sad  en  Olding, 
indhyllet  i  en  siid  Kappe;  foran  ham  stod  en  liden 
fiirskaaren  Kvinde  med  et  stort  Hoved  og  grove 
Træk,  og  hvis  Udseende  blev  endnu  mere  paafaldende 
ved  den  høie  Hue  af  rødt  Fløiel,  hun  bar,  og  fra 
hvis  Spidser  der  hang  Kvaster  og  smaa  Bjelder. 
Ved  hendes  Side  stod  en  velvoxen  Mand  med  ædle, 
mandige  Ansigtstræk  og  et  alvorsfuldt  Blik;  han  var 
reiseklædt  og  havde  Sværd  ved  Siden. 

«Ei!»  udbrød  Søren  Norby  bevæget,  «der  have 
vi  gamle  David  og  Karine  og  Thomas!  Det  er 
ganske,  som  traadte  vi  ind  i  Gaarden  paa  Kjøben- 
havns Slot!» 

Oldingen  reiste  sig,  blottede  sit  Hoved  og  ud- 
brød med  sin  skurrende  Bøst  og  en  haard,  fremmed 
Udtale : 

«Vel  mødt  her  i  Udlændighed,  Hr.   Severin !» 

»Hvor  lider  I,  David  ?»  spurgte  Søren  Norby  og 
trykkede  den  Gamles  Haand. 

«Som  jeg  kan  og  maa,»  svarede  David.  «For 
at  see  Eder  og  Niels  Nielsen  komme,  gik  jeg  herud 
og    siger    nu:    Gud    have    Lov,    som    forundte    mine 

gamle  Orne,    forinden   deres  Lys  udslukkes,    at   gjen- 
see  Eder!» 

Store  Fortidssyner  oprandt  for  Søren  Norbys 
Tanke  ved  at  gjensee  denne  Mand,  Mester  David 
Kock,  Herolden  Danmark  kaldet.  Han  var  en  Skotte 
af  Fødsel  og  havde  i  over  tredive  Aar,  lige  fra 
Kong  Hans's  Dage,  som  Brevbærer  og  Sendebud  uaf- 
brudt været  paa  Keiser  i  Kronens  Ærinde  til  Europas 
Hoffer,  ogsaa  under  Kong  Christierns  Landflygtighed, 
indtil  han  for  et  Aar  siden,  da  han  for  Alderdoms 
Svaghed  ikke  orkede  mere,  maatte  tage  sin  Afsked, 
men  nød  nu  Naadsensbrødet  hos  sin  Herre.  Ofte 
fordum  havde  han  gjestet  Søren  Norby  paa  sine  Keiser 
til  Sverrig,  eller  Rusland,  og  naar  han  i  Kong  Chri- 
stierns Velmagtsdage  med  sine  ofte  skjebnesvangre 
Brevskaber  gik  i  Land  paa  de  svenske,  russiske, 
tydske  og  skotske  Kyster,  da  betragtedes  han  stedse 
som  en  Uveirsfugl,  hvis  Tilsynekomst  bebudede  Uro 
paa  den  politiske  Himmel. 

Niels  Brahe  klappede  Dværginden  Karine  paa 
hendes  store  Hoved  og  sagde  nogle  venlige  og  spøge- 
fulde Ord  til  den  stakkels  Vanskabning,  hvis  pudsige 
Indfald  i  gamle  Dage  saa  ofte  havde  vakt  Munterhed 
ved  Hove;  men  nu  var  hun  ikke  i  Stand  til  at  betale 
ham  med  samme  Mønt,  saa  bevæget  blev  hun  ved  at 
gjensee  ogsaa  ham  som  Flygtning. 

Søren  Norby  havde  imidlertid  vexlet  Hilsen  med 
den  reiseklædtc  Mand,  Thomas  Petersen  med  Til- 
navnet Holste.  Han  var  Kongens  Kammersvend  og 
brugtes  som  Kammerskriver,  eller  Secretair.  Han 
førte  en  stor  Part   af  Brevvexlingen ,  blev   ofte  sendt 

ud  i  vigtige  og  hemmelige  Ærinder  og  ledsagede 
stedse  Kongen  paa  hans  Reiser.  Denne  fordringsløse, 
lidet  bemærkede  Tjener  havde  i  høi  Grad  sin  Herres 
Fortrolighed,  og  hans  rørende  Hengivenhed  for  den 
hensovede  Dronning  Elisabeth  og  for  Kong  Christiern 
selv,  som  skulde  vise  sig  tro  indtil  Døden,  afgav  et 
kraftigere  Vidnesbyrd  til  Gunst  for  hans  ulykkelige 
Herskab,  end  noget  af  de  Forsvarsskrifter,  Kongen 
lod  sine  lærde  Haandlangere  forfatte  og  udsende  i 
Verden. 

Hans  Mikkelsen  forstod  dog  at  vurdere  ham  og 
viste  ham  stedse  al  Agtelse;  undlod  vel  heller  ikke 
i  vanskelige  Tilfælde  at  benytte  sig  af  hans  Bistand. 
Han  saae  nu  til  den  Lædertaske ,  der  hang  ved 
Thomas  Holstes  Belte  og  sagde : 

«Hvad  gjelder  det  i  Dag,  Thomas?  Hvor  hen 
gaaer  Reisen  ?» 

« Til  Mecheln,»  svarede  Thomas  og  lod  see  et 
Smiil;  «blot  en  liden  fortrædelig  Skrivelse  til  Fru 
Margrethe.  Vi  kiggede  i  Regnskabsbøgerne  denne 
Morgenstund  og  kom  derved  i  det  sorte  Lune.» 

Hans  Mikkelsen  nikkede  betegnende  med  Hovedet 
som  om  han  vilde  sige:  jo,   vi  kjende  den  Historie! 

«Og  nu  maa  jeg  fort,»  vedblev  Thomas,  «end- 
dog  Duften  fra  Kjøgerset  siger  mig,  at  Hans  Naade 
i  Dag  vil  gjøre  et  Gilde,  og  jeg  da  gaaer  Glip  af 
Stegen. » 

« Bring  os  blot  Mønt,  Thomas, »  sagde  Hans 
Mikkelsen,  «og  vi  skulle  brase  op  for  Eder,  naar  I 
vender  tilbage !   Læg  ei  Fingrene  imellem ;   giv  Hendes 

Naade  det  glatte  Lag,  den  onde,  gjerrige  Kvinde, 
hun  er ! » 

Hans  Mikkelsen  delte  af  Hjertet  sin  Herre  og 
Konges  Had  til  Fru  Margrethe,  og  det  ikke  blot, 
fordi  hun  gjorde  Sit  til,  at  Kongens  lovlige  Til- 
godehavende, hans  Hustrues,  Dronningens,  Brudeskat, 
hlev  ham  negtet;  thi  han  havde  i  den  forløbne 
Sommer  selv  faaet  Kjærligheden  at  fole,  idet  Re- 
gentinden under  Kong  Christierns  Fraværelse  i  Tydsk- 
land  havde  ladet  ham,  hans  Hustru  og  hele  Kongens 
Huusstand  fængsle  og  navnlig  ladet  ham  skarpt  for- 
hore paa  Grund  af  hans  kjætterske  Sindelag.  Først 
ved  Kongens  kraftige  Mellemkomst,  da  han  var  vendt 
tilbage  til  Lier,   erholdt  de  atter  deres  Frihed. 

Hans  Mikkelsen  havde  just  givet  sig  i  Færd  med 
at  fortælle  Søren  Norby  og  Niels  Brahe  derom,  da 
en  dyb  vel  kjendt  Kost  lød  bag  dem  og  sagde : 

»Thomas,  er  Du  endnu  ikke  fort?» 

Alle  vendte  de  sig  brat,  saae  Kongen  og  Hr. 
Jørgen  Minckwitz  for  sig  og  blottede  ærbødigt  deres 
Hoveder. 

<Jeg  rider  nu  paa  Stand,  Eders  Naade,»  svarede 
Thomas;    <geg  stod  og  ventede  paa  min  Hest.» 

Han  fjernede  sig  og  gik  til  Stalden,  hvor  den 
Svend,  der  skulde  ledsage  ham,  nu  trak  Hestene  ud, 
sad  op  og  red,  medførende  et  af  disse  fyndige  Breve, 
der  vare  Fru  Margrethe  saa  uvelkomne. 

Medens  Hendes  Naade  saaledes  paa  denne  Dag 
havde  al  Udsigt  til  at  faae  sin  Middagsro  forstyrret, 
syntes  Kongen,  der  havde  lettet  sit  Sind  ved  at  af- 
skyde denne  Brandpiil,  nu  at  være  i  det  bedste  Lune. 

Han  bød  sine  Gjester  naadigt  velkommen,  og  da  Niels 
Brahe  gjorde  Undskyldning,  fordi  han  havde  taget 
sin  Søn  med ,  klappede  Kongen  Oluf  venligt  paa 
Kinden.  Han  sagde  gamle  David  et  naadigt  Ord, 
kneb  Dværginden  Karine  saa  djærvt  i  Øret,  at  hun 
nær  havde  skreget  af  Smerte,  og  gik  derpaa  op  til 
Vaaningshuset,  idet   han   bod  de  Andre   at   følge  sig. 

Hr.  Jørgen  Minckwitz  aabnede  Døren  for  Kongen 
og  bukkede  dybt  for  ham,  idet  han  gik  forbi.  Det 
viste  sig  i  det  Hele,  at  Hofskikken  blev  lige  saa 
strengt  overholdt  lier  i  Lier,  som  fordum  i  Kjøben- 
havn,  og  at  Kongen  trods  sine  Utykker  og  Armod 
ikke  taalte  noget  Brud  paa  den. 

I  Forhallen  hviskede  Kongen  Hans  Mikkelsen  et 
Par  Ord  i  Øret.  Hans  holdt  sig  derefter  tilbage  og 
bød  Oluf  blive  hos  sig,  mens  Kongen,  ledsaget  af 
Søren  Norby  og  Niels  Brahe  og  ført  af  Jørgen 
Minckwitz,   gik  ind  i  Brevkammeret. 

Da  Jørgen  Minckwitz  kom  tilbage,  sagde  Hans 
Mikkelsen : 

<;Nu,  vi  skulle  nok  i  Dag  svire  en  Kjende  paa 
Borg ! » 

«Ja,  ja!,  svarede  Jørgen  Minckwitz,  en  Herre 
af  uforstyrrelig  godt  Lune,  »Hans  Naade  er  i  Dag  i 
sit  fyrstelige  Hjørne  og  byder  sin  Skjebne  Trods. 
Det  skal  og,  for  Gud,  gjøre  godt  efter  saa  mange 
kummerfulde  Dage  en  Gang  at  fornemme  lige  som  et 
Glimt  af  Glædens  Solskin.  Vi  faae  i  Dag  stort 
Taffel,  Hans  Mikkelsen:  de  ere  Alle  budne,  eller 
blive  det.  Nu  ville  vi  forjage  alle  Uroes  Tanker, 
nyde  Mosten  og  lade  fem  være  lige,  til  Sol  gaaer  ned !  » 

«Nu,  lad  gaae!»  svarede  Hans  Mikkelsen;  «jeg 
veed,  hvad  Hans  Naade  har  fore  og  billiger  det  af 
ganske  Hjerte. »    — 

Oluf  spidsede  Øren,  men  Hans  Mikkelsen  gav 
ingen  nærmere  Forklaring ,  og  Jørgen  Minckwitz 
svarede  blot  med  et  Nik.  Begge  Herrerne  gave  sig 
nu  til  at  sysle  med  Huuslighed,  satte  ogsaa  Oluf  i 
Trit  og  lod  ham  gjøre  Gavn.  Betjentenes  Antal 
var  nemlig  nu  saare  formindsket,  saa  nogen  Hjelp  til 
Festens  Anordning  ikke  var  ufornøden. 

Oluf  færdedes  da  muntert  og*  saa  hurtigt,  som 
hans  korte  Been  tillod  det,  oppe  og  nede.  Han  var 
snart  i  Kjelderen  hos  Kokkene ,  Hans  og  Bernt, 
snart  oppe  i  Spisehallen  hos  Dugsvendene ,  Aage 
Truidsen  og  Hans  Bisterfeldt,  og  oplivede  disse  gamle 
Karle,  hvem  Ulykken  og  den  slemme  Gjest,  Smal- 
hans, havde  gjort  mismodige. 

Et  Ord  fra  Hans  Mikkelsen  om,  at  der  i  Dag 
ikke  skulde  spares,  men  beværtes  med  rund  Haand, 
gjorde  dog  større  Virkning,  end  al  Olufs  Munterhed. 
Selv  færdedes  Hans  Mikkelsen  alle  Vegne,  og  da 
han  omsider,  træt  af  den  megen  Trippen,  lod  sig 
falde  ned  paa  en  Stol  i  Spisehallen  og  tørrede  Sveden 
af  sin  Pande,   sagde  han  til  Br.  Jørgen: 

<Gud  see  til  os  i  Naade,  saa  store  Børn  vi  ere 
blevne!  Det  er  dog,  tænker  jeg,  som  en  Erstatning 
for  megen  Kvide,  at  vi  her  i  vor  Udlændighed  og 
Armod  have  Glæde  af  Smaating,  dem  vi  i  vore  Vel- 
magtsdage agtede  ringe.  Hei,  Aage,»  sagde  han  til 
den    ene  Dugsvend,    "flyt   nu   ikke   tiere   de  Stobe  og 

Bægere !  Om  Du  saa  kjører  med  dem  til  Bordets 
Ende,   de  blive  dog  ikke  flere !  -> 

«Jeg  maa  dog  tilstaae,  svarede  Hr.  Jørgen, 
«at  det  en  Glædesdag,  som  denne,  da  Hans  Naade 
ønsker  at  vise  sig  i  sin  kongelige  Værdighed,  vækker 
stor  Bedrøvelse  hos  mig  at  see,  hvor  armt  og  bart 
det  er  blevet  i  vort  Sølvkammer.  Just  nu  stod  jeg 
og  tænkte  paa  det  store  sølverne  Drikkekar  og  vore 
kostelige  Saltkar  med  de  dyre  Stene,  som  forgangen 
Dag  gik  til  Pantelaaneren. 

<;Jeg  veed  Trøst  for  den  Bedrøvelse,«  svarede 
Hans  Mikkelsen,  idet  hans  Øine  fik  Glands.  c  Først 
dette,  at  I  ikke  bør  sørge,  men  fryde  Eder  ved  at 
tjene  en  Herre,  med  saa  stort  et  Hjerte,  at  han 
hellere  berøver  sig  sine  Klenodier,  end  han  lader  sine 
troe  Tjenere  lide  Nød.  For  Gud,  Hans  Naade  havde 
havt  gyldig  Aarsag  nok  til  at  skikke  mange  af  dem, 
der  nu  leve  paa  hans  Bekostning  og  tære  paa  hans 
Pung,  fra  sig;  men  see,  om  han  gjorde  det!  Der- 
næst, hvad  den  kongelige  Værdighed  anbelanger.  da 
haver  han  den  i  sin  Person;  og  det  skal  I  vide,  at 
sade  vi  end  bænkede  i  en  Hytte  ved  en  bar  Disk 
og  maatte  æde  og  drikke  af  Træ  og  Leer,  det  vilde 
dog,  naar  Kong  Christiern  sad  for  Bordenden,  tykkes 
mig  at  være  mere  kongeligt,  end  om  jeg  sad  til 
Høibords  hos  den  rigeste  Fyrste  udi  den  ganske 
Christenhed. » 

s  Det  var  skjønt  sagt,»  svarede  Hr.  Jørgen,  men 
foiede  dog  hovedrystende  til:  <naar  blot  Hans  Naade 
selv  vilde  mindes  Sagernes  Stilling;  men  det  ved  I 
dog,    Hans    Mikkelsen,    at    han    stundom    forglemmer 

sin  nuværende  Ringhed  og  giver  Befalinger,  som  om 
han  raadede  for  trende  Rigers  Dressel*,  og  som  det 
er  ugjørligt  at  efterkomme;  skjelder  saa  dog,  naar 
han  ikke  bliver  adlydt. » 

«Da  siig  ham  Sandheden  uden  Omsvøb, »  sagde 
Hans  Mikkelsen.  «Saa  længe  jeg  haver  kj endt  Kong 
Christiern,  da  taalte  han  stedse  et  djærvt  Sandhedens 
Ord  af  sine  troe  Tjenere. » 

De  begave  sig  nu  ind  i  et  andet  Rum,  hvor 
det  lod  til,  at  de  ogsaa  havde  Noget  at  gjøre. 

Hele  den  kongelige  Bolig  bestod  kun  af  sex 
Værelser,  hvorfor  ogsaa  Følget  boede  i  Udhusene. 
Bohavet  var  anstændigt,  men  prunkløst;  kun  i  eet 
Gemak  saaes  der  nogle  Rester  af  kongelig  Pragt. 
Der  vare  Væggene  behængte  med  Gyldenlæders  Ta- 
peter, det  danske  Rigsvaaben  var  anbragt  over  Ka- 
minen, og  paa  en  liden  Forhøining,  hvortil  et  Par 
Trin  førte  op,  stod  en  skjønt  udskaaren  Egetræes 
Stol  med  en  rød  Fløiels  Hynde,  og  paa  hvis  med 
Fløiel  betrukne  Ryg  det  kongelige  Navneciffer  med 
Kronen  over  var  baldyret  med  Guldtraad.  Det 
var  den  landflygtige  Konges  Throne,  hvor  han  pleiede 
at  tage  Sæde,  naar  han  gav  Foretræde. 

Oluf,  som  løb  om  alle  Vegne  og  saae,  at  Døren 
til  dette  Gemak  stod  paa  Klem,  kiggede  derind.  Han 
saae,  at  to  af  Svendene  foran  Thronens  Trin  ud- 
bredte et  lidet  baldyret  Fodtæppe,  kostbart,  men  dog 
nu  falmet  af  Ælde,  og  paa  det  hensatte  en  rød 
Fløiels  Skammel,    mens    Hr.    Jørgen    og   Hans    Mik- 

kelsen  stod  og  saae  til.  Oluf,  som  var  ukjendt  med 
Hofskik,  begreb  ikke,  hvad  disse  Forberedelser  be- 
tydede, men  fjernede  sig  hurtigt,  da  Hans  Mikkelsen 
i  det  Samme  vendte  sig  mod  Døren.   — 

Mens  Kongens  Tjenere  saaledes  vare  beskjæftigede 
med  Forberedelserne  til  Festen ,  sad  Kongen  med 
Søren  Norby  og  Niels  Brahe  i  Brevkammeret,  op- 
tagen af  vigtigere  Sager  og  uden  at  offre  disse  Smaa- 
ting  en  Tanke. 

Deres  Samtale  begyndte  som  en  Fortsættelse  af 
den,  de  havde  ført  paa  Ridtet  til  Lier  den  fore- 
gaaende  Aften.  Atter  og  atter  maatte  Søren  Norby 
fortælle  om  den  skaanske  Fejde  for  tre  Aar  siden 
og  blev  udspurgt  om  de  mindste  Enkeltheder.  Niels 
Brahe  maatte  berette  om  Bøndernes  Stemning  og 
Færd  i  hine  bevægede  Dage,  og  Kongen  hørte  op- 
mærksomt til;  Intet  syntes  ham  for  ringe,  eller  ikke 
værdt  at  paaagte;  men  derefter  fik  de  Begge  at  høre 
naadige  Ord,  i  hvilke  han  udtalte  sin  Paaskjønnelse 
af  deres  Nidkjærhed  og  gav  dem  Roes  for,  at  de 
havde  udrettet  saa  Meget  med  saa  smaa  Midler. 
Han  tilstod,  at  han  til  Fulde  indsaae  Grunden  til, 
at  Foretagendet  var  strandet;  den  laae  i  hans  Van- 
magt, at  han  ikke  havde  formaaet  at  sende  dem  en 
Mand  til  Hjelp. 

Men  i  Stedet  for  at  fordybe  sig  i  Græmmelse 
over,  at  dette  glimrende,  med  saa  stor  Kjækhed  og 
Klogskab  ledede  Forsøg  paa  at  gjenopreise  hans 
Throne,  var  strandet,  gav  han  sig  nu  til  at  tale  om 
sine  Fremtidsplaner,  og  det  saa  forhaabningsfuldt  og 
med  saa  megen  Klarhed  og  Fynd,  at  hans  Tilhøreres 

sunkne  Mod  oplivedes.  Lyse  Tanker  undfangedes  i 
lians  Hjerne  og  kom  tor  Dagen  i  vægtige,  velvalgte 
Ord.  Med  et  funklende  Blik  og  Haanden  paa  sit 
Sværdfæste  erklærede  han,  at  hvis  Keiseren  ikke  ud- 
betalte ham  hans  Tilgodehavende  og  gav  ham  Midler 
til  at  reise  en  Hær,  da  vilde  han  selv  tage  sig  til 
Rette,  og  Fremtiden  viste,  at  dette  ikke  var  nogen 
tom  Trudsel.  Selv  Søren  Norby  høiede  sig  under 
denne  Raadslagning  for  sin  Herre  og  Konges  aande- 
lige  Overlegenhed  og  uudtømmelige  Opfindsomhed,  men 
især  for  hans  store  Sjælsstyrke,  som  efter  saa  megen 
Modgang  var  usvækket. 

Det  blev  uforglemmelige  Timer  for  Søren  Norby 
og  Niels  Brahe,  løftende  for  deres  Sjæle  og  styrkende 
for  deres  Hjerter;  men  de  vare  her,  under  Kongens 
Indflydelse,  mindre  i  Stand  til  at  dømme  med  koldt 
Overlæg.  Hans  Lidenskab  rev  dem  med;  de  vilde  i 
dette  Øieblik  været  villige  til  at  gaae  ind  paa  ethvert 
Foretagende,  det  være  nok  saa  dumdristigt,  om  der 
overhovedet  havde  været  Midler  til  Stede  til  at  fore- 
tage sig  Noget,  og  med  Glæde  hengivet  deres  Liv. 
Det  stærke  Indtryk,  Kong  'Christiern  selv  efter  saa 
store  Skuffelser  formaaede  at  gjøre  paa  disse  to 
Mænd,  der  dog  allerede  havde  opoffret  Alt  for  hans 
Skyld,  var  et  slaaende  Vidnesbyrd  om  den  Tryllegave 
til  at  vinde  Sjæle,  der  var  nedlagt  i  hans  Person- 
lighed ,  og  som  var  den  egentlige  Nøgle  til  hans 
Magt. 

Tiden  var  fløiet  for  dem,  og  de  bleve  ganske 
forandrede ,  da  Jørgen  Minckwitz  indfandt  sig  og 
underrettede    Kongen  om,    at   Middagstimen   nærmede 

sig,   og  at  nogle  af  G  jesterne  allerede  havde  begyndt 
at  indfinde  sig. 

Kongen  fjernede  sig  nu  for  at  klæde  sig  om; 
men  inden  han  gik,  nappede  han  Niels  Brahe  i  Øret 
og  sagde : 

Nu  skulle  vi  ret  strax  gjøre  os  til  Gode  og 
drikke  nogle  Glædskabsskaaler  med  hinanden;  Du 
skal  blive  tilfreds  med  mig,  inden  vi  skilles,  Niels ! » 
Hvad  mon  Hans  Naade  mente  med  de  Ord?» 
spurgte  Niels  Brahe,  idet  de  ad  en  anden  Dør  forlod 
Brevkammeret. 

« Nu  skal  jeg  strax  sige  Eder  det,*  svarede 
Jørgen  Minckwitz  med  et  Siniil;    «følg  mig!» 

Han  bad  Søren  Norby  om  at  begive  sig  ind  i 
Throngemakket  og  førte  Niels  Brahe  ind  i  et  Side- 
gemak. Der  tog  han  af  et  Skab  en  skjøn  med  Foer- 
værk  bræmmet  Kappe  og  rakte  Niels  Brahe  den. 

«Den  er  en  Gave  til  Eder  fra  Hans  Naade,  * 
sagde  han,  «og  ingen  ringe,  al  den  Stund  han  nu 
ikke  har  Meget  af  den  Sort  at  give  bort.« 

*Da  vil  jeg  helst  være  den  foruden, »  svarede 
Niels  Brahe  og  slog  afvisende  med  Haanden;  <hæug 
den  i  Skabet  igjen  ! » 

«Det  er  Hans  Naades  JØnske,»  sagde  Jørgen 
Minckwitz  smilende,  «at  I  skal  iføre  Eder  denne 
Høitidsdragt  til  Festen.* 

«Et  sært  Indfald  af  min  Herre  og  Konge,  det,  s 
svarede  Niels  Brahe.  « Jeg  tænkte,  ved  min  Helgen, 
at  som  Sagerne  staae  her  i  Lier,  da  var  jeg  pyntet 
nok,   som  jeg  er. » 

«Deri    tager    I    feil,»    sagde   Jørgen  Minckwitz. 

Niels  Brahe.    II.  27 


418 

«I  vil  finde  alle  Gjesterne  vel  prydede;  thi  hvor 
fattigt  vi  end  gaae  klædte  lier  til  daglig  Brug,  saa 
have  vi  dog  Alle  en  Høitidsdragt,  hvorudi  vi  uden 
Anstød  kunne  lade  os  see  ved  Hove.  Hans  Naade 
vil  ikke,   at  I  skal  staae  tilbage  for  de  Andre. » 

«Nu, »  svarede  Niels  Brahe  lidt  mut,  « eftersom 
Hans  Naade  endelig  vil,  at  jeg  skal  berøve  ham  dette 
skjønne  Skrud  og  mener,  at  det  vil  gjøre  mig  til  en 
bedre  Mand,  da  vil  jeg  hænge  det  om  mig.» 

Jørgen  Minckwitz  gjorde  det,  hang.  Kappen  om 
hans  Skuldre  og  sagde: 

«Nu  er  I  til  en  Begyndelse  ganske  kjøn;»  men 
Niels  Brahe  slog  til  Svar  blot  med  Hovedet,  og  derpaa 
gik  de  ind  i  Throngemakket. 

Der  var  nu  alle  de  Indbudne  forsamlede  og  stode 
paa  begge  Sider  af  Thronstolen,  som  endnu  var  tom ; 
de  Fornemste  og  Bidderne  stode  Thronen  nærmest, 
blandt  dem  Søren  Norby,  de  Andre  længere  nede. 
Niels  Brahe  gjensaae  her  de  fleste  af  de  Herrer,  han 
havde  hilst  paa  i  Falken  og  skjønnede  strax,  at  Jørgen 
Minckwitz  ikke  havde  løiet;  de  vare  Alle  vel  prydede, 
og  han  følte  sig  da  mere  tilfreds  i  sin  skjønne 
Kappe. 

Dog  var  der  foruden  Prælater  og  Adelsmænd 
ogsaa  borgerlige  Folk.  Ikke  langt  fra  Døren  stod 
foruden  Hans  Mikkelsen  to  andre  fordrevne  Borg- 
mestre, Peder  Stub  fra  Viborg  og  Jep  Jensen  fra 
Ringsted.  Til  disse  brave  Mænd  sluttede  sig  Niels  Brahe, 
om  hvem  Kong  Christiern  med  Rette  havde  sagt,  at 
at  der  ikke  i  hans  Riger    havde   været  nogen  mindre 

æresyg  Mand,  end  han ;  han  holdt  sig  helst  tilbage 
og  befandt  sig  da  saare  vel  i  dette  borgerlige  Selskab. 

«Ak,  denne  Verdens  Forfængelighed,  >  sagde  han 
til  Peder  Stub;  «det  gaaer  jo  til  her  ganske  som 
fordum  paa  Kjøbenhavns  Slot;  mig  tykkes  dog,  at 
lidt  mindre  Stads  og  Prang  vilde  klæde  bedre  her  i 
Udlændighed  og  Armod.;. 

«Nu,»  svarede  Peder  Stub  med  et  Smiil,  «hver 
Dag  gaaer  det  ikke  saa  stort  til  her  i  Lyra;  men 
seer  I  ikke  Skammelen  hist  oppe  ved  Thronens  Fod? 
Her  skal  gjøres  en  Ridder  i  Dag.» 

«Ei  saaU  udbrød  Niels  Brahe,  «hvo  kan  det 
være?* 

«Det  maa  ikke  vides, »  svarede  Peder  Stub. 
«Hans  Mikkelsen  siger,  at  det  saa  er  et  Indfald  af 
Hans  Naade;   han  vil,   at  vi  skulle  forraskes. » 

«Nu,»  sagde  Niels  Brahe,  «lad  os  da  see  paa 
den  Spas!» 

«Der  bliver  kun  Lidet  at  see, »  svarede  Peder 
Stub.  «I  skjønner  selv,  hvor  Meget  her  fattes  til 
at  give  Handlingen  Værdighed;  her  er  hverken  Liv- 
drabanter, Herolder  eller  Trompetere  til  med  Paukers 
Lyd  at  forkynde  for  Hoffet,  hvad  der  skal  gaae  for 
sig,  og  heller  ikke  nogen  Skare  af  troe  Undersaatter 
uden  for,  til  hvem  det  kan  meldes,  at  der  er  slaget 
en  god  Mand  til  Bidder  -  jo,  for  Gud,  troer  jeg 
ikke,  at  de  gode  Borgere  i  Lyra  have  faaet  Nys  om 
Sagen  —  see,  der  har  forsamlet  sig  en  stor  Hob  ude 
i  Graarden!  Nu,  Niels  Nielsen,  derpaa  kommer  det 
ikke  an;  den  Ære  at  blive  slagen  til  Bidder  af  en 
Fyrste,  som  vor  Herre  og  Konge,  den  regner  jeg  for 

den  største,  der  kan  times  en  Mand,  naar  det  da 
skeer  med  Skjel  og  efter  Fortjeneste,  saa  kan  er 
værdig  dertil. » 

«Til  dette  siger  jeg  ja  og  Arnen,«  svarede 
Niels  Brake. 

«-Der  kave  vi  Kongen!  kviskede  Peder  Stub, 
Niels  Brake  vendte  sig  mod  Døren,  der  alt  var  aaben 
paa  viid  Grab,    og  saae  den  lille  Procession  indskride. 

Forrest  gik  Jørgen  Minckvvitz  og  bar  Kongens 
Sværd-,  derefter  kom  Kongen  selv,  efterfulgt  af  Got- 
skalk  Eriksen  og  Henrik  Gjøe.  Han  var  festligt 
smykket,  lians  Aasyn  mildt,  kans  Gang  let,  som  om 
ingen  Bekymringer  trykkede  kam.  Han  var  iført  en 
Underklædning  af  fiolblaa  Silke,  udskaaren  efter  fransk 
Mode  paa  Brystet,  saa  den  kvide  Brystdug  kom  til 
Syne,  og  bar  derover  en  sort  Fløiels  Kappe,  bræmmet 
med  Hermelin.  Over  Kappen  kang  ikke  blot  den 
gyldne  Ylies's  store  Ordenskiede,  som  kans  Svoger, 
Keiser  Carl,  kavde  skjenket  kam,  men  tillige  Elefant- 
ordenens Bidderkjede. 

Alle,  som  vare  til  Stede,  bøiede  sig  dybt,  idet 
Kongen  skred  forbi.  Gjenskinnet  af  det  Livsmod  og 
den  glade  Stemning,  som  lyste  af  Kongens  Øine,  viste 
sig  paa  Alles  Aasyn,  og  de  tænkte,  at  de  ingensinde 
kavde  seet  deres  Herre  og  Konge  i  en  skjønnere  og 
ædlere  Skikkelse,  end  paa  denne  Dag. 

Han  gik  op  til  Thronstolen  og  tog  Sæde  der, 
kvorefter  Jørgen  Minckwitz  stillede  sig  paa  Throneus 
køire  Side  med  det  dragne  Sværd.  Da  oplod  Kongen 
sin  Røst  og  sagde  til  gamle  Hans,  Herolden  Jylland, 
som  stod  ved  Tkronens  venstre  •  Side  : 

«Nævn  Mandens  Navn  og  kald  ham  frem!* 

Da  traadte  Hans  Herold  frem  midt  paa  Gulvet 
og  raabte : 

« Niels  Nielsen  Bragde*  af  Wandaas,  træd  frem 
og  bøi  Knæ  for  Thronen ! » 

»Guds  bittre  Død,  hvad  er  dette  ?>  udbrod  Niels 
Brahe  og  trak  sig  tilbage. 

Da  smilte  Kongen,   og  alle  Herrerne  loe. 

«Gak,»  sagde  Hans  Mikkelsen  og  gav  Niels 
Brahe  et  lidet  Puf;  I  er  Manden,  hvoraf  Bidderen 
skal  gjøresb 

Da  fattede  Niels  Brahe  sig,  gik  med  faste  Trin, 
og  idet  hans  Blik  var  heftet  paa  Kongens  Aasyn, 
op  til  Thronens  Fod,  bøiede  sig  dybt  for  Majestæten 
og  knælede  ned  paa  Skammelen.  Jørgen  Minckwitz 
rakte  Kongen  Sværdet,  Hans  Naade  tog  det,  løftede 
det  og  lod  det  sagteligt  falde  paa  Niels  Brahes  venstre 
Skuhkr,   idet  han  med  høi  Røst  sagde: 

«Jeg  slager  Dig  til  Ridder  i  Guds,  den  hellige 
Michaels  og  den  hellige  Georgs  Navn!  Stat  op, 
Ridder!  > 

Da  reiste  Ridderen  sig  og  saae  paa  Kongen  med 
et  Blik,  der  lyste  af  Glæde  og  Taknemmelighed :  men 
Kongen  rakte  atter  Jørgen  Minckwitz  Sværdet  og 
aftog  Elefantordenens  Kjede,  som  han  selv  bar,  ikke 
for,  som  det  ellers  var  Skik,  at  række  den  til  Ridderen, 
at  denne  skulde  tage  den  og  selv  hænge  den  om  sig; 
han  bød  Niels  Brahe  bøie  sit  Hoved  og  hang  egen- 
hændigt Kjeden  om  hans  Hals.      Saa  sagde  han: 


Den  ældste  Form  ibr  Navnet  Brahe. 

«Dette  for  Din  store  Manddoms  Skyld  og  fol- 
den Troskab  til  Døden,  Du  haver  udviist  mod  vor 
kongelige  Person!  Vore  Fjender  liave  frataget  Dig 
Alt,  uden  Livet;  nu  liave  vi,  ved  at  hædre  Dig,  viist, 
at  deres  Grumhed  i  vore  Øine  er  det  sikkreste  Vidnes- 
byrd om  Din  Fortjenestes  Storhed.* 

Kongen  rakte  sin  Haand  frem,  Niels  Brahe  greb 
den  og  kyssede  den;  sagde  saa: 

« Kongelig  Majestæt,  nu  have  I  Hjertens  Tak! 
Gud  signe  Eder!  Dette  er  min  Æresdag  og  den 
gladeste  Dag  i  mit  Liv!» 

Kongen  hørte  Larm  uden  for,  saae  til  Vinduet, 
blev  den  der  forsamlede  Folkeskare  vaer  og  sagde  til 
Hans  Herold: 

«Enddog  dette  skulde  være  foregaaet  i  Stilhed, 
saa  gak  dog  til  ATinduet  og  forkynd  efter  gammel 
Skik  for  Mængden,   hvad  der  er  skeet!» 

Hans  Herold  rystede  paa  sit  graa  Hoved,  som 
om  han  tænkte,  at  uden  Paukers  og  Trompeters  Lyd, 
vilde  denne  Ceremoni  ingen  ret  Art  have:  men  adlød 
Befalingen,  gik  til  Vinduet,  aabnede  det  og  forkyndte 
med  høi  Røst,  at  den  stormægtigste  Fyrste  og  Herre, 
Kong  Christiern  den  Anden  af  Danmark,  Norge  og 
Sverrig,  de  Venders  og  G-others,  nu  havde  slaget  den 
høiædle,  strenge  og  mandhaftige  Hr.  Niels  Nielsen 
Bragde  til  Ridder  og  hannem  udi  Ridderordenen 
indsat. 

Et  livligt  Tilraab  fra  de  venligt  sindede  Flam- 
lændere  blev  Svaret.  Kongen  gav  strax  Befaling  til, 
at  der  skulde  skjenkes  01  til  dem;    derpaa    steg  han 

ned  af  Thronen,  bød  Niels  Brahe,  nu  Hr.  Niels,  at 
gaae  ved  hans  venstre  Side,  og  saalunde  begave  de 
sig  ind  i  Spisehallen,  idet  de  andre  Herrer  fulgte 
efter,   ordnende  sig  efter  Rang  og  Værdighed. 

Ved  Taffelet  sad  Niels  Brahe  ved  Kongens  høire 
Side,  Søren  Norby  ved  den  venstre.  De  mærkede, 
at  dette  var  Hans  Naade,  Erkebiskop  Gustav  Trolle, 
lidet  til  Pas,  og  Niels  Brahe  fik  paa  denne  sin  Æres- 
dag  nogle  Gange  at  mærke,  at  han  befandt  sig  ved 
Hove,  paa  Ærgjerrighedens  Tumleplads  og  ved  Mis- 
undelsens Arnested  •  men  han  tog  sig  det  kun 
lidet  nær. 

Stemningen  var  dog  hos  de  Fleste  venlig  og 
god,  og  Kong  Christiern  viste,  at  han  var  en  Mester 
ogsaa  i  den  Konst,   at  fremtrylle  Glæden. 

Til  Søren  Norby  sagde  han: 

«Dig  havde  vi  ikke  mere  Ære  at  give,  ellers 
havde  vi  gjort  det. » 

«Nu,  Eders  Naade,*  svarede  Hr.  Severin,  « dette 
glædede  mig  høiligt,  næsten  mere,  end  da  den  samme 
Ære  vederfaredes  mig  selv  i  Stokholm.« 

Kongen  rynkede  sine  Bryn,  og  hans  Blik  for- 
mørkedes ;  han  mindedes  vel,  hvad  der  fulgte  paa  det 
Ridderslag,  Blodbadets  Rædsler.  Dog  fik  han  snart 
Bugt  dermed,   og  hans  Pande  glattedes  atter. 

Oluf,  som  stod  bag  sin  Herres  Stol  og  vartede 
ham  op,  gik  til  sin  Fader  og  lykønskede  ham  med 
et  straalende  Blik.  Da  sagde  Søren  Norby  med  et 
Smiil : 

<  Dette  kom  over  Eder,  Hr.  Niels,  moxen  som 
en  overfaldende  Ulykke ! » 

«Yeå  min  Helgen, »  svarede  Niels  Brahe,  « Intet 
var  fjernere  fra  min  Tanke.« 

«Jnst  for  Din  store  Beskedenheds  Skyld, »  sagde 
Kongen,  «var  det  os  en  dobbelt  Glæde  at  bevise  Dig 
denne  Ære,  og  vi  fordulgte  Sagen,  fordi  vi  vilde 
see,  hvorlunde  Du  uforberedet  vilde  tage  Dig  deri. 
Nu,  Du  kom  derfra  som  en  Mand,  der  af  Naturen 
har  al  Ridderlighed '  og  Værdighed  i  sit  Blod,  det  vi 
nu  ved  et  ydre  Ærestegn  have  bekræftet  og  forkyndt 
for  Alverden. » 

Mauge  skjemtende  Ord  bleve  vexlede  ved  dette 
kongelige  Gilde  og  mangen  Kande  Viin  tømt.  Længe 
mindedes  Kong  Christiern  og  hans  Ulykkestæller 
denne  Dag.   — 

Men  nu  ville  vi  lade  Tæppet  falde  for  dette 
flygtige  Billede  af  Kong  Christierns  Liv  i  Udlændighed ; 
vi  ville  lade  denne  rastløse,  rigt  begavede,  brødefulde 
og  dog  høisindede  Konge,  hos  hvem  Glæden  var  saa 
sjelden  en  Gjest,  fremdeles  ruge  over  sine  Planer, 
der,  som  bekjendt,  da  de  virkelig  bleve  satte  i  Værk, 
endte  med  Nederlag  og  ved  hans  Fjenders  Forræderi 
blev  Veien  til  hans  Fængsel  og  til  et  syttenaarigt 
Martyrium,  under  hvilket  han  gjorde  Bod  og  gjorde 
sig  værdig  til  en  mildere  Dom  •  vi  ville  lade  Søren 
Norby  drage  til  Syden,  hvor  han  gik  i  Keiser  Carls 
Brød,  og  hvor  denne  Nordens  gjeve  Helt  og  sidste 
ridderlige  Viking  og  hans  troe  Væbner,  ung  Oluf, 
paa    samme    Dag    fandt    Heltedøden    for  Florents    — 

og  følge  Niels  Brahe,  der  drog  mod  Nord,  og  hvis 
Længsel  efter  Hustru  og  Fædreneland  drev  ham  til 
atter  at  gaae  til  Skibs  og  stevne  mod  Skaanes  Kyst 
for  endnu  en  Gang  at  sætte  sin  Fod  i  det  forjættede 
Land,  idet  han  trodsede  Faren  og  udfordrede  sin 
Skjebne. 


Sjette  Kapitel. 

Guds  Vrede. 


Det  var  en  mørk  Decemberdag-  samme  Aar.  En 
forrygende  Sydost- Storm  stod  med  Taage  og  Sind  ind 
over  Skaanes  Sydkyst  og  sendte  Søens  Fraade  hen 
over  det  flade  Land. 

Det  var  et  Veir,  i  hvilket  alt  Levende  helst 
kryber  i  Ly;  men  dog  havde  en  Flok  Fiskere  fra 
Trelleborg,  som  af  Stormen  vare  blevne  forslaaede 
til  Ystad  og  nu  gik  ledige  der,  samlet  sig  nede  ved 
Stranden.  De  vare  en  Snees  Mand  i  Tallet  og  stode 
nu  og  stirrede  ud  over  det  skummende,  brølende  Hav, 
uden  at  bryde  sig  om  Saltvandet,  som  pidskede  dem 
i  Øinene,  naar  de  vældige  Bølger  med  et  drønende 
Bulder  rullede  mod  Kysten  og  næsten  hen  til  deres 
Fødder. 

Maalet  for  deres  stirrende  Blikke  og  Gjenstanden 
for  deres  Samtale,  om  de  faa  Ord,  de  lod  falde  som 
fyndige  Udraab,  kan  kaldes  saaledes,  det  var  en  lille 
Skude,  som  med  lasede  Seil  hjelpeløs  drev  mod  Land. 

Hvis  Skudens  Besætning  kunde .  see  de  speidende 
Fiskere,  da  glædede  de  sig  neppe  ved  dette  Sjrn  ;  thi 
Mord  paa  Skibbrudne  og  Plyndring  af  Vrag  var 
dengang  saare  almindelig,  og  Kong  Christierns  menneske- 
kjærlige  Forbud  derimod  var  gaaet  i  Glemme.  Rov- 
begjærlige  stirrede  da  de  Trelleborg  Mænd  ud  mod 
det  hjælpeløse  Fartøi  og  ønskede,  at  det  maatte  være 
en  fremmed  Skipper,  der  førte  det,  og  hvem  de,  naar 
Stormen  bedagede  sig,  kunde  plyndre,  uden  at  det 
vilde  spørges  og  drage  Følger  efter  sig. 

Et  høit  Eaab  af  Fiskerne,  som  Stormen  hen- 
veirede,  forkyndte,  at  nu  var  Skibet  stødt  paa  en 
Revle,  ikke  langt  fra  Land;  det  laae  paa  Siden,  og 
de  mægtige  Bølger  væltede  sig  ind  over  det,  saa  at 
det  var  at  frygte,  at  det  snart  vilde  skilles  ad;  og 
det  forundrede  da  Fiskerne,  at  Besætningen  ikke 
gjorde  noget  Forsøg  paa  at  bjerge  sig  i  Land. 

De  begyndte  allerede  at  troe,  at  det  maatte  være 
et  forladt  Skib,  da  omsider  en  Mand  viste  sig  paa 
det  heldende  Dæk  og  sprang  i  Søen;  en  anden  fulgte 
hans  Exempel,  saa  en  tredie  og  saa  fremdeles,  indtil 
sex  Mand,  som  lod  til  at  være  hele  Besætningen, 
vare  sprungne  ud  og  havde  givet  sig  Bølgerne 
i  Vold. 

De  kom  Alle  vel  beholdne  i  Land.  men  ikke 
paa  det  samme  Sted.  Dog  fandt  de  snart  hverandre, 
samlede  sig  i  Flok,  stode  nogle  Øieblikke  raadvilde, 
men  syntes  derpaa  at  have  faaet  Øie  paa  Fiskerne, 
thi  de  gik  nu  lige  hen  imod  dem. 

Barhovedede  vare  de  Alle  og  dreve  af  Vand ;  et 
Par  af  dem  gik  tungt,    som    om   de   vare  udmattede, 

men  den  af  dem,  der  gik  fremmest,  en  høi  Mand  med 
graasprængt  Haar  og  Skjæg,  som  flagrede  for  Vinden, 
bar  Hovedet  høit  og  syntes  at  være  ved  sin  fulde 
Kraft,  uagtet  han  førte  sit  ene  Ben  stift.  Han 
naaede  først  lien  til  Fiskerne  og  raabte  til  dem  gjen- 
nem  Stormens  Brølen: 

«Hei,  I  G-odtfolk,  siger  os,  hvor  vi  ere!» 

Da  de  ikke  strax  gave  noget  Svar,  lod  han 
atter  sin  Røst  høre  og  raabte: 

«Værer  barmhjertige  og  laaner  os  Huus,  om  I 
ere  bosatte  her  i  Nærheden  !:> 

Da  raabte  eu  af  Fiskerne: 

«Paa  ham,  grib  ham,  det  er  den  Forræder 
Niels  Brahe ! » 

I  et  Nu  var  Niels  Brahe  og  hans  Fæller,  Hans 
Andersen,  Ølaud  og  tre  hyrede  Søfolk,  omringede. 
Udmattede,  som  de  næsten  alle  vare  og  overraskede 
ved  Fiskernes  pludselige  Anfald,  lode  de  sig,  uden 
at  gjøre  noget  Forsøg  paa  Modstand,  føre  op  i  Land. 
Da  Fiskerne  havde  bragt  sig  selv  og  dem  nogenlunde 
i  Læ  bag  et  Tjørnekrat,  standsede  de  for  at  holde 
Raadslagniug.  Da  udbrød  Hans  Andersen,  idet  han 
vendte  sig  til  Niels  Brahe: 

«Hr.  Niels,  Hr.  Niels,  sagde  jeg  Eder  det  ikke 
forud,   at  denne  Fart  vilde  ende  ulykkeligt!« 

«Ja,  nu  see  vi  det, »  svarede  Niels  Brahe,  «men 
Enden  er  ikke  endda !» 

*  Jeg  frygter  det  saare, »  sagde  Hans  Andersen 
modløst;  «vi  have  fristet  Gud;  han  er  nu  led  ved 
os    og    vil    ikke   taale  os  længer;    i  sin  Vrede  haver 

han  ladet  Havet  udspye  os  og  giver  os  nu  i  vore 
Fjenders  Hænder. » 

«Hvad  gavner  det  at  klynke,  Hans?«  spurgte 
Øland;  «bedre,  om  vi  gjorde  Forsag  paa  at  tale  disse 
Karle  til  Rette.« 

«Ret  saa,  Øland !»  sagde  Niels  Brahe;  «vi  ville 
ikke  tabe  Hovedet. » 

«Hør  Folkens »,  sagde  han  derpaa,  idet  han 
vendte  sig  til  Fiskerne,  « lader  Eder  sige  og  farer 
med  Lempe !  Mener  ikke,  at  I  ville  fange  nogen  stor 
Løn  ved  at  udlevere  mig!  Eders  Øvrighed  vil  blot 
sige,  at  I  have  gjort  Eders  Skyldighed,  og  dermed 
lade  Eder  gaae.  Nei,  om  I  ville  see  paa  Eders  egen 
Fordel,  da  bjerg  mig  og  skaf  mig  Middel  til  at  vinde 
op  i  Landet.  Jeg  kommer  i  fredelig  Hensigt  og  agter 
mig  blot  til  Berritsholm,  hvor  min  Hustru  er;  ville 
I  bringe  mig  sikkert  did,  da  skulle  I  ikke  have  gjort 
det  omsonst!* 

Men  Trelleborgerne  havde  ingensinde  havt  Kong 
Christiern  kjær,  saa  heller  ikke  hans  Mænd ;  de  havde 
i  sin  Tid  baaret  Nag  til  Kongen  paa  Grund  af  hans 
Forbud  mod  at  plyndre  Vrag,  som  var  deres  meest 
indbringende  Forretning.  De  raabte  da,  at  de  Intet 
vilde  høre  om  Sligt,  og  den  ældste  af  Fiskerne 
sagde : 

« Niels  Nielsen,  I  er  en  Forræder  og  dertil  en 
stor  Sørøver,  som  nu  i  tvende  Aar  har  gjort  vore 
Farvande  usikkre.  Tænk  ikke,  at  I  kan  daare  os 
med  fagre  Ord!  Visselig  ville  vi  faae  Løn,  naar  vi 
udlevere  Eder,  hvad  vi  agte  at  gjøre,  lid  derpaa! 
Dog,    enten  nu  Lønnen  bliver  stor,     eller  ringe,    saa 

er  Et  sikkert  og"  vist,  og  det  er,  at  lade  vi  Eder 
løbe,  eller  endogsaa,  som  I  begjærer,  i'orhjelpe  Eder 
til  Flugt,  og  det  vorder  kimdbart,  da  miste  vi  vor 
Hals.» 

« Lader  os  paa  Stand  føre  ham  op  til  Byfogeden!) 
raabte  en  anden  af  Fiskerne. 

Men  i  det  Samme  trak  Niels  Brahe  sin  Dolk 
og  foer  i  et  Nu  ind-  paa  den  Fisker,  der  stod  ham 
nærmest.  Hans  Andersen  og  Øland  fulgte  strax  hans 
Exempel,  og  der  opstod  nu  en  fortvivlet  Brydekamp, 
men  den  varede  kun  kort,  thi  Overmagten  var  for 
stor,  og  de  tre  hyrede,  meklenborgske  Søfolk,  Niels 
Brahe  havde  med,  rørte  sig  ikke  og  lode  ham  i 
Stikken.  Niels  Brahe  blev  da  overvældet  og  afvæbnet, 
og  det  gik  hverken  Hans  Andersen,  eller  Øland, 
bedre.  Fiskerne  toge  derpaa  nogle  Ender  Beb  frem, 
bandt  deres  Hænder  og  surrede  dem  fast  paa 
Byggen. 

«Ved  Sancte  Nicolaus,«  sagde  den  høieste  og 
stærkeste  af  Fiskerne  til  Niels  Brahe,  idet  han 
slyngede  Bebet  om  Livet  paa  ham,  «Du  fører  Din 
Buk  som  en  Landsknegt  og  slaaer  dertil  en  god 
Næve;  vi  tænkte,  at  det  kolde  Bad,  Du  fik  paa 
Farten  herind,  havde  taget  Modet  fra  Dig,  og  nær 
havde  Du  narret  os,  men  det  glippede!* 

Niels  Brahe  vendte  Hovedet  om  mod  Fiskeren 
og  sagde  roligt: 

« Havde  jeg  ikke  været  saa  kold  og  tung  af 
Vandet,  da  skulde  Du  ikke  faaet  Held  til  at  vinde 
mig  over  og  tage  mit  Værge  fra  mig;  det  vilde  nu 
siddet    mellem    Dine   Bibbeen,    og  Din    rappe    Tunge 

været  stum!  Dog,  nu  siger  jeg:  gid  I  hellere  havde 
taget  mit  Liv;  da  vilde  Alt  været  forbi  med  det 
Samme ! » 

«Ho,  ho!>  udbrød  Fiskeren;  «nei,  det  vilde 
været  at  narre  Bøddelen  for  sin  Løn.  Vi  kunde 
ustraffet  gjort  det  af  med  en  fredløs  Karl,  som  Dig, 
men  vi  skaanede  Dig  med  vel  beraad  Hu,  vidende, 
at  en  levende  Fange  er  i  høiere  Priis,  end  en  død. 
Nu  fort  med  Dig ! » 

Bagbunden,  blodig  og  forreven,  som  Niels  Brahe 
var,  blev  han  nu  med  sine  Ulykkestæller  ført  op 
gjennem  Ystads  Gader,  hvor  snart  en  Flok  nysgjer- 
rige  Borgere,  lokkede  ud  af  deres  Huse  ved  dette 
usædvanlige  Optog,  stimlede  sammen  om  dem  og 
fulgte  med;  men  det  var  langt  fra,  at  de  gjorde 
fælleds  Sag  med  de  fremmede  Fiskere,  til  hvem  de 
ikke  havde  noget  godt  Øie,  og  da  de  fik  at  vide, 
hvem  det  var,  der  blev  indbragt  som  Fange,  yttrede 
de  lydeligt  deres  Deeltagelse  for  Niels  Brahe  og  vilde 
maaskee  gjort  et  Forsøg  paa  at  befrie  ham,  hvis 
ikke  Fiskerne  havde  været  saa  mandsstærke. 

De  naaede  saa  dog  uanfegtede  med  deres  Fanger 
op  til  Byfogedens,  Niels  Winthers,  Huus  og  gjorde 
der  Holdt.  Den  værdige  Mand  sad  just  og  tog  sig 
et  lidet  Blund  efter  Middag  ved  Kaminen,  da  han 
blev  vækket  af  Larmen  uden  for,  sprang  op  og  løb 
til  Vinduet,  men  da  han  saae,  at  det  var  Søfolk,  gik 
han  fortrædelig  ud  til  dem,  bandende  i  sit  Hjerte 
disse  urolige  Karle,  som  stedse  ved  deres  Slagsmaal 
voldte  ham  saa  mange  Bryderier. 

Dog,    da    han    var    kommen   ud   til  dem,    havde 

faaet  Forklaring  og-  taget  Fangerne  i  Øiesyn,  da  op- 
klaredes lians  Aasyn,  og  Fiskerne  iik  Roes,  i  Stedet 
for  Eder  og  Bandsord. 

«For  Gud,  Folkens, »  udbrød  han  glad,  «I  have 
gjort  Eders  Pligt  som  troe  Undersaatter  og  skulle 
ikke  miste  Eders  Løn!  Jeg  skal  selv  fortælle  Kong 
Frederik,  naar  jeg  stedes  for  Hans  Naade,  om  den 
Troskab  og  Nidkjærhed,  I  have  udviist  ved  at  gribe 
denne  store  Forræder  og  hans  Fæller.  Løb  nu  En 
af  Eder  paa  Stand  til  Mester  Peter  og  Stokke- 
mændene,  at  vi  kunne  faa  de  Skalke  sluttede  i  Bolt 
og  Jern!» 

Niels  Brahe  stod  der  stum  og  saae  blot  til 
Byfogeden  med  Foragt.  Han  vilde  ikke  spilde  noget 
Ord,  eller  bede  for  sig  hos  denne  lille  Bytyran,  om 
hvem  han  vidste,  at  han  alle  sine  Dage  havde  været 
Kong  Christierns  arrige  Fjende  og  hans  Modstanderes 
Øientjener;  men  da  lød  der  høie  Raab  fra  Borgerne. 
«Griv  ham  fri  og  lad  ham  gaae!»  raabte  nogle  af 
dem,  men  bevirkede  derved  kun,  at  Fiskerne  paa 
Byfogedens  Bud  sluttede  tættere  Kreds  om  Fan- 
gerne. 

Da  traadte  en  af  Borgerne,  en  anseet  Kjøbmand, 
frem   og  sagde  til  Byfogeden: 

.<Vi  indsee  heelt  vel,  Niels  "Winther,  at  Eders 
Pligt  ikke  tillader  Eder  at  give  denne  Mand  løs, 
men  vi  bede  Eder  dog  at  fare  mindre  haardt  frem 
imod  ham.  Der  flyder  dog  gammelt,  ædeligt  Blod  i 
Niels  Nielsens  Aarer,  og  haver  han  end  forseet  sig 
og  maa  lide  sin  Straf,    saa   bør    vi    dog    mindes,    at 

hans  Slægt  stedse  var  æret  i  vor  Stad    og   ofte   saae 
paa  dens  Gavn.» 

«Ikke  Staden, »  svarede  Niels  Winther,  « høstede 
Gavn  af  de  Brahers  Velgjerninger,  blot  Klostrene 
og  de  dovne,  liderlige  Munke,  dem  vi  nu  snart  haabe 
ganske  at  afskaffe  og  fordrive.  Saa  har  og  Niels 
Brahes  egen  Slægt  fornegtet  ham  og  hans  nære 
Frænder  vidnet  imod  ham,  hvorfor  jeg  priser  dem, 
der  som  gode  Dannemænd  og  troe  Underdaner  satte 
vor  kjære,  naadige  Herres,  Kong  Frederiks  og  Rigets 
Vel  over  Slægtskab  og  Blodets  Baand.» 

«Nu,  see  Eder  dog  vel  fore,  hvad  I  gjør,  s  gjen- 
svarede  Kjøbmanden;  «det  turde  dog  hænde  sig,  at 
Niels  Brahes  Frænder,  og  blandt  dem  er  Hr.  Mogens 
Gjøe,  om  de  end  hverken  ville  eller  kunne  frelse 
hans  Liv,  dog  nødigt  ville  see,  at  han,  en  god  Mand 
og  dog  deres  Frænde,  bliver  handlet  saa  ilde  i  sit 
Fangenskab  og  sluttet  i  Bolt  og  Jern  som  en  Tyv. 
I  kan  blive  revset  derfor ! » 

Vel  gav  Byfogeden  et  muggent  Svar,  men  disse 
snilde  Ord  gjorde  dog  deres  Virkning  paa  ham.  For- 
uroliget af  Borgernes  fjendtlige  Stemning,  lod  han 
nu  Fangerne  skyndsomt  føre  op  paa  Raadhuset  og 
der  sætte  i  Forvaring;  men  lagde  dem  ikke  i  Bolt 
og  Jern,  lod  tvertimod  deres  Baand  løse,  tillod  dem 
at  toe  sig  og  skaffede  Niels  Brahe  tørre  og  anstændige 
Klæder. 

Han  indsaae,  at  det  Retteste  vilde  være  ufor- 
tøvet at  føre  Niels  Brahe  til  Malmøhuus  og  give 
ham  i  Befalingsmandens,  Hr.  Albert  Ravensbergs, 
Hænder;    men  han  havde   ingen  væbnet  Magt   til  sin 

Raadighed,  og  det  gamle  Spøgelse,  Almuens  Hen- 
givenhed for  Kong  Christiern  og  hans  Mænd,  indgød 
ham  Frygt  for,  at  der  under  Transporten  kunde  blive 
spillet  ham  et  Puds  og  Fangen  undslippe.  Han 
vidste  da  intet  andet  Raad,  end  at  skikke  Bud  til 
Hr.  Albert  med  Melding  om  Niels  Brahes  Indbringelse 
og  med  Begjæring  om,  at  man  snarest  vilde  lade  ham  af- 
hente under  sikker  Bevogtning,  og  han  havde  allerede 
givet  sig  i  Færd  med  at  affatte  den  Skrivelse,  han 
vilde  medgive  Budet,  da  Tilfældet  kom  ham  til  Hjelp 
og  uventet   udfriede  ham  af  hans  Forlegenhed. 

Hr.  Albert ,  hvem  Niels  Brahes  Besøg  paa 
Glimminge  i  den  forløbne  Sommer  havde  gjort  meget 
aarvaagen,  havde  for  et  Par  Dage  siden  faaet  Melding 
af  en  Skipper  om ,  at  Niels  Brahes  Kraveel  var 
bleven  seet  i  Østersøen,  hvorfor  han  ikke  blot  havde 
sin  Jagt  ude  for  at  krydse  efter  ham,  men  havde  tillige 
ladet  en  Deling  Ryttere  gjøre  et  Streiftog  langs 
Kysten  og  holde  Strandvagt.  Disse  Byttere  indtraf, 
førte  af  deres  Høvedsmaud ,  Hans  Krumbach ,  og 
kommende  fra  Trelleborg,  til  Ystad  et  Par  Timer 
efter  Niels  Brahes  Paagribelse. 

Hans  Krumbach  erklærede  sig  strax  villig  til  at 
overtage  Fangernes  Bevogtning  og  den  næste  Morgen 
at  føre  dem  til  Malmø.  Han  beklagede  kun,  at  han 
var  kommen  et  Par  Timer  for  silde,  og  at  de  Trelle- 
borg Fiskere  havde  snappet  denne  fede  Fangst  bort 
næsten  lige  for  hans  Næse.  Han  loe  af  Byfogedens 
Frygt  for  Borgerne  og  Almuen  og  lod  sig  strax  føre 
ned  i  Fængslet  for  at  tage  Fangerne  i  Øiesyn,  og  da 
han  saae  Niels   Brahe,  sagde  han : 

»Yed  Sancte  Christof,  det  er  ham!  Gjenkjender 
I  mig  ikke?-  spurgte  han  Niels  Brahe,  og  da  denne 
til  Svar  blot  rystede  paa  Hovedet,  sagde  han:  «vi 
vexlede  et  Par  Sværdhug  med  hinanden  i  Dræbnin- 
gen  ved  Lund :   I  fegtede  godt  og  haver  min  Agtelse !  > 

Men  da  Niels  Brahe  vendte  Byggen  til,  som 
for  at  vise,  at  denne  tydske  Leiesvends  Agtelse 
var  ham  lidet  værd,  da  blev  Hans  Krumbach  for- 
tørnet og  sagde,  idet  han  vendte  sig  til  Byfogeden: 
Men  hvad  er  dette.  Niels  Winther!  I,  der  er 
saa  ræd  for.  at  Fangerne  skulle  undvige,  som  om  I 
var  en  Høne,  der  var  sat  til  at  vogte  Ællinger,  I 
lader  dem  dog  gaae  ubundne?  Lad  dem  flux  paa- 
lægge Lænker  og  de  sværeste  paa  Niels  Brahe  selv.» 

Niels  Winther  indviede  da  Hans  Krumbach  i  de 
Betænkeligheder,  der  havde  afholdt  ham  fra  at  gjøre 
det :  men  da  strøg  den  drabelige  Krigsmand  sit  Skjæg, 
loe  haanligt  og  sagde : 

«Det  tager  jeg  paa  mig!  Jeg,  som  er  skikket 
ud  at  ride  gjennem  Tykt  og  Tyndt  og  døie  Ondt  for 
den  Karls  Skj'ld.  og  som  har  faaet  Befaling  til  at 
gribe  ham  levende  eller  død,  hvor  jeg  traf  ham,  jeg 
maa  vel  vide  Besked  i  den  Sag.  Jeg  tænker,  Niels 
"Winther,  at  hans  Standsfæller.  Frænderne  med  ind- 
befattede, de  have  ham  saa  kjær,  at  de  med  Glæde 
saae,  at  jeg  kom  med  ham  i  et  Jernbuur,  og  ved 
min  Helgen,  havde  jeg  et,  jeg  lagde  ham  krum  og 
puttede  ham  deri ! » 

Da  vendte  Niels  Brahe  sig  imod  ham  og  sagde : 

.Hav  Tak  for  Eders  gode  Yillie!  I  vilde  dog 
fundet,   om  I  havde  havt  sligt  Buur,    at  jeg  ikke  er 

saa  nem  at  handle,  som  en  Bogfinke!  I  skal  staae 
til  Ansvar  for,  hvad  I  gjør,  og  visseligt  vil  Hr. 
Albert  være  den  Første  til  at  afkræve  Eder  Regn- 
skab og  lade  Eder  straffe,  om  I  handler  uskikkeligt 
med  mig.» 

Da  saae  Niels  "Winther  til  Hans  Krumbach,  og 
Fangerne  skjønnede,  at  deres  strenge  Bevogtere  ikke 
vare  blevne  ganske  upaavirkede  af  den  Værdighed  og 
Fasthed,  hvormed  Niels  Brahe  havde  talet  Høveds- 
manden til:  men  denne  lod  sig  dog  ikke  rokke  i  sit 
Forsæt,   og  de  bleve  Alle  belagte  med  Lænker.   — 

Den  næste  Morgen  aarle  bleve  de  førte  ud  af 
Fængslet ,  satte  paa  en  Vogn ,  der  omringedes  af 
Bytterne,  og  saaledes  droge  de  ud  af  Byen,  hvis 
Indvaanere  blot  fra  deres  Vinduer  kiggede  efter  dem; 
thi  Hans  Krumbach  havde  skjønnet  rigtigt;  de  gode 
Bymænds  Mod  gik  dog  ikke  saa  vidt,  at  de  turde 
foretage  noget  Alvorligt  til  Niels  Brahes  Befrielse. 

Han  var  freidig  og  munter  paa  Reisen  og  søgte 
at  holde  sine  Ulykkestællers  Mod  oppe;  det  var,  lige 
som  om  Lænkerne ,  der  tyngede  hans  Lemmer ,  men 
befriede  ham  for  enhver  Forpligtelse  af  Taknemmelighed 
mod  hane  Bevogter,  havde  lettet  hans  Hjerte  og  sat 
ham  i  godt  Lune.   — 

Reisen  gik  raskt,  med  korte  Ophold  paa  Bede- 
stederne, saa  at  de,  uagtet  de  havde  henved  otte 
Mile  at  kjøre,  dog  naaede  Malmø  inden  Natten. 

Det  var  Niels  Brahe  en  stor  Lise,  at  det  var 
mørkt,  da  de  droge  ind  i  Malmø ;  men  medens  Vognen 
rumlede  hen  ad  de  ujevne  Grader,  og  han  nærmede 
sig  Malmøhuus,    da  tænkte    han    med    nogen   Bekym- 

ring  paa,  hvorledes  vel  Hr.  Albert  vilde  tage  imod 
t  ham.  og*  hvilken  Medfart  han  vilde  faae;  thi  uagtet 
han  havde  udtalt  sig  saa  sikkert  derom  til  Hans 
Krumbach,  følte  han  sig  dog  mindre  tryg,  jo  nærmere 
han  kom  Maalet.  Han  kjendte  dog  Albert  Eavens- 
berg  fra  forhen  som  en  retsindig  og  ædelttænkende 
Mand  og  fastholdt  derfor  dog  slutteligt  sit  Haab  om 
en  menneskelig  Behandling. 

Deres  Ankomst  vakte  stort  Røre  paa  Slottet,  og 
uagtet  det  var  silde  og  nær  Sengetid,  stimlede  Be- 
sætningen og  Tyendet  til  med  Lygter  og  Blus  og 
omringede  Vognen,  mens  Hans  Krumbach  gik  op  paa 
Slottet  for  at  bringe  Hr.  Albert  Melding  om,  hvilken 
vigtig  Fange  han  bragte   hjem  med  sig. 

Hr.  Albert  kom  hurtigt  ned,  traadte  hen  til  Vognen, 
og  idet  Kjertesvendene  løftede  deres  Fakler,  saa 
Lyset  faldt  paa  Fangerne,  stirrede  lmn  et  Øieblik 
paa  Niels  Brahe  og  sagde  derpaa  barskt: 

«Nu,  Niels  Nielsen,  omsider  fik  vi  da  Bam  til 
Eder!  Nu  skal  Hegningen  opgjøres,  og  I  maa  bøde 
for  Eders  Misgjerninger!;: 

<Det  voldte  min  store  Kjærlighed  til  min  Hu- 
stru . »  svarede  Niels  Brahe  og  løftede  Haanden,  saa 
hans  Lænke  raslede:  efor  at  gjensee  hende  kom  jeg 
og  ikke  i  nogen  ond  Hensigt ;  men  tænk  ikke,  at  jeg 
venter  Naade!  Dog  forventer  jeg  af  Eder,  at  I  be- 
handler mig  sømmeligt  og  fornemmelig,  at  I  haver 
Medlidenhed  med  mine  stakkels  Fæller,  som  fulgte 
mig  paa  denne  usalige  Fart,  og  ved  mig  ere  førte  i 
Ulykke. » 

Den   rolige,    sørgmodige  Maade,    hvorpaa    Niels 

Brahe  sagde  dette,  gjorde  et  formildende  ludtryk  paa 
Albert  Ravensberg. 

<  Jeg  skal  ikke  tortere  Eder, »  sagde  lian,  «og  I 
og  Eders  Fæller  skulle  faae  god  Forpleining,  mens 
I  ere  her;  det  vilde  være  ITret  at  sulte  dem,  der 
kun  have  kort  Tid  tilbage  at  æde  i ! » 

Da  Niels  Brahe  var  kommen  af  Vognen,  og  lige 
som  han  skulde  træde  ind  i  Taarnet  for  ad  Vindel- 
trappen at  blive  ført  til  det  øverste  Taarnkammer, 
som  Hr.  Albert  havde  bestemt  til  Fængsel  for  ham, 
saae  han  i  Fakkelskjæret  en  Kvinde ,  som  stod  i 
Døren  og  stirrede  paa  ham  med  et  blegt  Aasyn  og 
et  funklende  Blik. 

Han  foer  sammen,  veg  tilbage  og  sagde  til  Hr. 
Albert : 

« Birthe!   Guds  Død,   hvor  kommer  hun  her?» 

«Ei!»  udbrød  Hr.  Albert,  «veed  I  ikke,  at 
hun  er  min  gode  Hustru  og  alt  har  været  det  i 
tvende  Aar?» 

Det  saaes  paa  Niels  Brahes  stirrende  Blik,  at 
han  ikke  vidste  det.  Der  gik  som  en  Gysen  igjennem 
ham,  og  han  drog  et  dybt  Suk.  Hun  saae  paa 
ham  med  et  isnende  Smiil;  der  var  Død  i  hendes 
Blik,  som  Fru  Anna  havde  sagt  om  hende,  da  hun  fandt 
Niels  Brahes  Guldknap  paa  Glimminge;  men  der 
kom  ikke  et  Ord  over  hendes  Læber.  Langsomt 
forlod  hun  Indgangen  og  traadte  til  Side,  for  at  han 
kunde  gaae  forbi;  men  først  da  Hr.  Albert  bød  ham 
gaae,  rørte  han  sig. 

Langsomt  og  tungt,  uden  at  sandse  Noget  om- 
kring sig,    gik    han  op    ad  Trappen;    han    saae    kun 

Et  —  Tliord   Ibsens   blodige  Skygge,    der   gik  foran 
ham  og  vinkede  ham  ind  i  lians  Fængsel. 

Den  Xat  hørte  Fangevogteren  underlige  Toner 
fra  Niels  Brahes  Fængsel:  snart  lod  det,  som  om 
han  talte  med  sig  selv,  snart  som  om  han  sang  en 
Bodspsalme,  og  Kammerets  Hvælving  gav  Gjenlyd  af 
hans  dybe,  klagende  Røst.   — 


Syvende  Kapitel. 

Søsterlig,  kjærlig  Hilsen. 


Morgensolen  skinnede  over  det  stolte,  gjenop- 
byggede  Berritsholm.  Den  skjønne  Borg  speilede 
sig  med  sine  kneisende  Gavle  og  runde  Taarne  i  den 
blanke  Sø,  mens  Bimen  laae  over  Skoven  og  dækkede 
den  nøgne,  brune  Bøg  og  den  mørke  Fyr  som  et  flint 
Slør,  der  tilhyller  en  aldrende  Kvindes  Aasyn  og 
skjuler  dets  Bynker. 

Kirsten  sad  i  Hallen  nær  ved  Kaminen,  hvor  et 
mægtigt  Baal  af  Bøgeklodse  blussede  og  knittrede. 
Ved  hendes  Fødder  laae  hendes  Søn,  en  Gut  paa  to 
Aar  og  legede  med  en  liden  Bige,  der  saae  ud  til 
at  være  hans  Jevnaldrende.  En  ung  Kvinde  stod 
hos  og  saae  paa  Børnene  med  ikke  mindre  moderlig 
JØmhed  end  Fru  Kirsten  selv.  Det  var  Bigens  Moder, 
Else;  hun  var  bleven  Arvingens  Amme  og  Foster- 
moder. Lige  som  Kirsten  Nielsdatter  og  Else  havde 
hvilet  ved  det  samme  Bryst,  Elses  Moders,  saaledes 
havde  deres  egne  Børn  hvilet  i  Elses  Favn ,    og  hun 

var  nu    knyttet  til    sin  Barndomsveninde    og   til  Ber- 
ritsholm  for  hele  Livet. 

Kirstens  Skikkelse  havde  faaet  større  Fylde, 
hendes  Aasyn  havde  hele  Ungdommens  Friskhed  og 
Ynde,  men  ikke  dens  higende  Uro.  Hendes  Blik 
var  ikke  mere  drømmende  Længslers  Bud ,  men  al- 
vorsfuldt og  fast.  Hun  hensank  ofte  i  dybe  Tanker, 
men  blev  idelig  vækket  af  de  jublende  Børn.  Da 
Drengen  blev  hende  for  vild,  tog  hun  ham  op  paa 
sit  Skjød,  gav  ham  et  Kys  og  sagde: 

« Niels,  vær  nu  stille,  og  jeg  skal  kvæde  en 
Vise  for  Dig  ! » 

Barnet  taug,  saae  forventningsfuldt  paa  hende, 
og  hun  kvad  en  Vise  for  ham,  Visen  om  Guld- 
harpen. 

Det  Navn,  hun  havde  givet  sin  Søn,  var  et 
Vidnesbyrd  om  den  Anger,  der  langsomt  havde  ar- 
beidet  sig  frem  fra  hendes  Sjæls  Dyb,  mens  hun  bar 
ham  under  sit  Hjerte,  og  den  Vise,  hun  kvad,  aaben- 
barede  de  Veie,  hendes  Tanker  nu  søgte.  I  Sanct 
Peders  Kloster  i  Lund,  ved  Jørgens  Dødsleie,  der 
havde  hendes  Ungdoms  lette  Sind  og  flygtige  Glæde 
faaet  sit  Banesaar,  og  hun  var  bleven  en  moden 
Kvinde,  der  følte  sig  under  et  Ansvar;  men  dog 
havde  denne  Daab  i  Prøvelsens  bittre  Vand  atter 
gjo«t  hende  til  Barn,  til  hendes  Faders  og  Moders 
kjærlige  Datter.  At  gjensee  sin  Fader,  atter  hvile 
ved  hans  Bryst  og  erholde  hans  Velsignelse,  dertil 
stod  hendes  Hu;  thi  da  hun  selv  var  bleven  Moder, 
da  fornam  hun,    hvad  det  vilde  sige,     at   hun  havde 

skilt  sin  Sag  fra  deres  Sag,  som  havde  skjenket 
hende  Livet. 

Jakob  stod  ved  Vinduet  og  saae  ud.  Han  var 
klædt  i  Jagtdragt,  Jagtkniven  stak  i  hans  Belte,  og 
Jægerhornet  hang  i  en  skjøn  guldvirket  Snor  med 
Kvaster,  hans  Hustrues  eget  Arbeide  og  en  Grave 
fra  hende,  om  hans  Skulder.  Han  vendte  sig  imod 
hende  og  sagde  muntert: 

«I  Dag  vil  jeg  gjeste  Eævebakkerne  og  opsøge 
Mikkel  i  selve  hans  Befæstning;  rider  I  med  til 
Skovs,  Kirsten ?» 

Kirsten  satte  sin  Søn  paa  Gulvet,  vendte  sig 
mod  sin  Huusbond,  og  et  Glædesblink  tændtes  i  hendes 
Øine.  ikke  ved  Tanken  om  Jagten,  men  ved  Synet 
af  ham,  der  stod  for  hende  saa  skjøn  og  kraftig,  i 
sin  første  Manddoms  Blomstren,  og  ved  Lyden  af 
hans  klare,  freidige  Bøst,  der  kaldte  hendes  Sjæl 
tilbage  til  Nutiden.  Hendes  Tanker  havde  just  dvæ- 
let ved  de  svundne  Dage,  da  det  kun  var  et  usikkert 
Haab,  som  nu  var  bleven  til  fald,  levende  Virke- 
lighed. 

^Hjertens  gjerne!»  svarede  hun,  reiste  sig  og 
gav  Barnet  til  Else. 

Men  i  det  Samme  aabnedes  Døren,  og  Mogens 
traadte  ind  med  et  Brev  i  sin  Haand. 

«Hvad  nu,  Mogens ?»  spurgte  hans  Herre  lidt 
fortrædeligt. 

«Et  ridende  Bud  fra  Malmøhuus  bragte  det, » 
svarede  Mogens,  rakte  sin  Herre  det  med  en  zirlig 
Silkesnor  omvundne  Brev  og  fjernede  sig. 

« Ærlig    og    velbyrdig    Mand,    Jakob    Thordsen 

paa  Berritsholm,  sendes  dette  Brev  kjærligen  — 
det  stod  der  uden  paa:  men  Jakob  vidste,  fra  hvem 
Brevet  var,  allerede  inden  Mogens  havde  nævnet 
Malmøhuus:  han  havde  alt  paa  Afstand  seet  og  gjen- 
kjendt  den  hvide  og  blaae  Silkesnor,  hvormed  hans 
Søster  stedse  lukkede  sine  Breve. 

Han  vendte  og  dreiede  Brevet  og  sagde  med  et 
egent  Smiil  til  Kirsten: 

« Skulle  vi  gjemme  det  i  Brevkisten  og  lade  det 
ligge  der  uaabnet  til  i  Aften  ? 

Udtrykket  i  Kirstens  Aasyn  viste,  at  hun  fandt 
dette  Forslag  saare  fristende.  De  havde  faaet  ad- 
skillige Skrivelser  fra  Søster  Birthe,  men  hvad  havde 
de  indeholdt,  uden  Retskrav,  ublue  Fordringer  om 
hendes  formentlige  Tilgodehavende,  bittre  Piller,  over- 
sukkrede  med  søde  Ord  og  hykkelske  Forsikkringer 
om  søsterlig  Kjærlighed;  men  hendes  Huusbondes 
lette  Sind  fik  hende  dog  ikke  denne  Gang  revet  med ; 
hun  sagde: 

«Det  er  ikke  forsvarligt,  Jakob!  Aldrig  veed 
man,  hvad  en  Skrivelse  indeholder,  før  den  er  læst; 
Budet  skal  vel  og  have  et  Svar  med  tilbage.  Vi 
faae  da  finde  os  i  vor  Skjebne  og  i  Dag  lade  Mikkel 
være  med  Fred.» 

Med  et  Suk  tog  Jakob  sin  Jagtkniv,  overskar 
Silkesnoren,  aabnede  Brevet  og  læste  det  høit  for  sin 
Hustru;  men  den  Læsning  blev  snart  afbrudt  af  et 
Forfærdelsens  Raab  fra  Kirstens  blege  Læber. 

Brevet  lød  saaledes: 

Søsterlig,  kjærlig  Hilsen  sendt  tilforn  med  Vor- 
herre!     Viid,  kjære  Broder,  at  Din  Hustrues  Fader, 

Niels  Nielsen,  for  nogle  Dage  siden  er  bleven  ind- 
bragt her  til  Malmøhuus  som  Fange  og  skal  nu  lide 
for  sine  onde  Gjerninger.  Du  vilde  jo  snart  spørge 
det,  saa  jeg  ikke  havde  havt  nødig  at  skrive,  var 
det  ikke  for  det  Paalægs  Skyld,  som  Hr.  Albert 
har  givet  mig,  at  jeg  skulde  skrive  til  Dig  og  bede 
Dig  underrette  Fru  Anna,  men  dertil  give  hende 
den  Advarsel,  at  hun-  ikke  umager  sig  hid.  Der  vil 
ikke  blive  tilstedet  hende,  eller  Nogen,  Adgang  til 
Fangen,  mens  han  er  her.  Han  vil  blive  ført  til 
Kjøbenhavn,  der  maa  Fru  Anna  siden  henvende  sig. 
Hilsen  til  Din  Hustru!  Vorherre  beskjærme  Dig  og 
hende  vel! 

Jakobs  Aasyn  var  saare  blegt,  da  han  havde 
læst  Brevet  til  Ende;  Kirstens  Haand  hvilede  fast 
om  hans  Arm. 

«G-ud  see  til  vor  kjære  Fader  i  Naade!  Jakob, 
hvad  gjøre  vi  nu? s 

Han  taug,  og  hans  Taushed  ængstede  hende; 
hun  stirrede  paa  ham  med  et  spændt  Blik.  Kun 
dette  Ene  havde  været  dem  imellem  og  nu  og  da 
kastet  sin  truende  Skygge  over  deres  solbeskinnede 
Vei ,  at  han  bar  Nag  til  hendes  Fader ;  ikke  saa, 
at  han  gav  sin  Harme  mod  ham  Luft  i  hvasse  Ord; 
nei,  det  gik  dybere  og  havde  ædt  sig  ind.  Han 
skaanede  hende  og  hendes  Moder  og  overveiede  vel, 
hvad  han  sagde,  men  hans  Hjerte  var  koldt,  og  der 
var  Bitterhed  paa  Bunden. 

Han  vendte  sig  fra  hende  og  saae  ud  ad  Vin- 
duet over  til  Taarnet.  Kirstens  Blik  og  Tanke  gik 
samme  Vei,    til  hendes  Moder,    hvem  dette  Ulykkens 

Budskab  nu  skulde  overbringes.  Hun  boede  nu  i 
Birthes  Taarn;  der,  hvorfra  forhen  saa  mange  Hadets 
Bønner  om  Hevn  over  Niels  Brahe  vare  opstegne  til 
Himlen,  opsendtes  nu  daglig  Kjærligheds  Bønner  om 
Naade  og  Frelse  for  ham. 

«Vi  ville  gaae  til  hende,;  sagde  Jakob,  «hun 
bør  strax  vide  det.» 

Hans  Bøst  lød  usikkert,  hans  Blik  var  sænket 
og  undgik  at  møde  hans  Hustrues.  Hun  drog  et 
Suk,  og  hendes  Haand  skjelvede,  da  hun  tog  den 
til  sig. 

Tause  gik  de  af  Hallen,  ned  ad  Vindeltrappen 
og  ud  i  Gaarden.  Da  de  naaede  Vindebroen,  stand- 
sede Kirsten  og  brast  i  Graad.  Mon  hun  tænkte 
paa  sin  Barndom  og  mindedes  den  Dag,  da  hun  var 
løben  glad  over  denne  Bro  og  havde  klappet  i  sine 
Hænder,  den  Dag,  hvorom  Jakob  saa  skjønt  havde 
mindet  hende  paa  hendes  Bryllupsdag?  Nu  skulde 
hun  gaae  den  samme  Vei,  men  med  et  bævende  Hjerte 
og  tynget  af  Sorg. 

Hendes  Taarer  talede  bedre  for  hende,  end  alle 
Ord.     Jakob  greb  hendes  Haand  og  sagde: 

«Fat  Eder,  Kirsten!  Jeg  skal  gjøre,  hvad  jeg 
formaaer,   for  at  trøste  vor  kjære  Moder.  » 

Hun  trykkede  hans  Haand,  og  de  gik  hastigt 
videre.  De  saae  et  Glimt  af  Fru  Annas  Aasyn  i 
Vinduet;  det  var  blegt,  ikke  mere  blomstrende  og 
ungdomsfriskt,  som  paa  Glimminge;  der  havde  hun 
havt  sin  sidste  Blomstringstid  og  trivedes  ikke  paa 
Berritsholm. 

Strax,    da  de    traadte    ind    i  Taarnkammeret    til 

hende,  og  hun  saae  dem,  studsede  hun;  deres  Blik 
og-  Miner  røbede,  at  de  kom  med  et  Sorgens  Bud- 
skab. 

« En  Ulykke  er  skeet!»  udbrød  hun;  «-siig,  hvad 
det  er!» 

«Fat  Eder  paa  det' Værste,  kjære  Fru  Moder!* 
sagde  Jakob  alvorsfuldt  og  med  fast  Bøst. 

«Er  Niels  død  —  eller,  Jesus,  have  de  grebet 
ham?* 

«Saa  er  det!»  svarede  Jakob  og  rakte  hende 
Birthes  Brev. 

Hun  greb  det  dødbleg,  hendes  Blik  løb  over 
det,  hun  lod  det  falde,  slog  Hænderne  sammen  og- 
udbrød  med  saa  dyb  Fortvivlelse  i  Blik  og  Røst,  at 
det  skar  Jakob  og  Kirsten  gjennem  Hjertet : 

«Fangen  og  i  Birthes  Vold  —  nu  forbarme  sig 
Gud  over  ham ! » 

Kirsten  ilede  til  hende,  de  sank  i  hinandens 
Favn  og  græd  bittre  Taarer,  den  dybeste  Smertes 
Frugt,  ingen  Lettelse  for  deres  Hjerter.  Da  sagde 
Jakob : 

« Moder,  vil  I  til  ham?» 

«Kan  det  skee?»  raabte  hun,  idet  hun  rev  sig 
løs  fra  Kirsten  og  ilede  hen  til  ham. 

«Jeg  vil  selv  føre  Eder  til  Malmø, »   svarede  han. 

«Men  det  vil  være  forgjeves,  *  sagde  hun  med 
et  sky  Blik  til  Brevet,  som  laae  paa  Fliserne  ved 
Jakobs  Fødder. 

Han  tog  det  op,  stak  det  til  sig  og  sagde  med 
et  funklende  Blik: 

«Jeg   tænker   som   saa    —    Birthe   skrev  der  en 


447 

stor  Løgn!  Slet  maatte  jeg  kjende  Albert  Ravens- 
berg,  skulde  det  være  Sand  en,  at  han  har  negtet 
Eders  Huusbond  al  Trøst  i  sin  Ulykke;  jeg  vil  det 
høre  af  hans  egen  Mund,   før  jeg  det  troer !» 

Da  drog  Fru  Anna  ham  til  sig,  gav  ham  et 
moderligt  Kys  og  sagde  med  et  Blik,  hvori  laae 
usigelig  Smerte  og  den  dybeste  KjærligheJ : 

« Jakob,  dette  er  mere,  end  jeg  turde  vente! 
Yed  Guds  Moder,  jeg  tilstaaer,  at  hverken  Niels,  eller 
jeg,   vi  have  fortjent  det  af  Dig.» 

Kirsten  greb  sin  Huusbonds  Haaud  og  holdt 
den  fast  i  sin,  som  om  han  først  nu  ganske  hørte 
hende  til.  Hun  takkede  med  et  stille  Suk  Gfuds 
Moder,  fordi  den  gode  Engel  havde  seiret  i  hans 
Hjerte :  hun  tænkte  kun  paa  sin  Fader  i  hans  Nød, 
paa  intet  Andet;  men  da  den  første,  stærke  Sinds- 
bevægelse havde  lagt  sig,  da  kom  hendes  Moders 
Høisind  for  Dagen,  og  det  viste  sig,  at  hendes  Tankes 
Klarhed  end  ikke  i  denne  Sag,  der  rørte  op  i  hendes 
Væsens  dybeste  Grund,   fornegtede  sig. 

c  Jakob »,  sagde  hun,  «tænk  dog  over  den  Sag, 
forinden  Du  handler!  Dit  gode  Hjerte,  som  ynkes 
over  mig,  har  revet  Dig  hen  og  forhindret  alt  Over- 
læg. Jeg  skjønner,  at  dette  kan  drage  Mere  efter 
sig;  tænk  paa  Din  Hustru  og  Dit  Barn;  o,  Gud  og 
alle  Hellige  forbyde,  at  Niels  og  jeg,  vi  skulde 
drage  Eder  med  i  Ulykken!  Forbliv  Du  ved  Hjem- 
met og  lad  mig  ene  drage  til  Malmø. 

«Jeg  har  overveiet,»  svarede  Jakob  med  fast 
Eøst;  «det  er  ikke  saa,  kjære  Fru  Moder,  at  mit 
Hjerte  rev  mig  hen,  tvert  derimod,  jeg  gik  modstræ- 

beude  dertil;  nien  som  jeg-  ingensinde  i  mit  Liv  hid- 
indtil kjendte  til  lang  Betænkning,  men  stedse  med 
Sikkerhed  fornam,  hvad  jeg  burde  gjøre,  saa  sagde 
og  nu  en  Røst  i  mit  Indre,  at  det  vilde  være  en 
Mand  uværdigt  og  plat  uchristeligt  at  svigte  Eder, 
der  er  som  en  Enke,  forladt  og  raadløs  i  denne  store 
Ulykke,  Eder,  hvem  jeg  nu  haver  saa  kjær,  som  var 
I  min  egen  kjødelige*  Moder!  Jeg  gjør  det  da  for 
Eders  Skyld,  men  gjør  det  lige  fuldt ;  og  hvad  skulde 
det  drage  'efter  sig?» 

Disse  varme  Ord  bragte  Fru  Anna  til  Taushed ; 
hun  gjorde  ingen  flere  Indvendinger  og  beredede  sig 
til  Reisen.  Kirsten  gjorde  det  Samme,  og  det  var 
en  stor  Trøst  for  hendes  Moder,  at  hun  vilde  led- 
sage hende. 

Et  Par  Timer  efter  vare  de  paa  Veien  til 
Malmø,  Fru  Anna  og  Kirsten  agende  i  deres  Karm, 
Jakob  ridende  hos  med  Mogens  og  et  Par  væbnede 
Svende. 


Ottende  Kapitel. 

Fordækt. 


Den  uæste  Morgen  sad  Hr.  Albert  Ravensberg 
med  sin  Hustru  og  sine  Sinder  i  Hallen  paa  Malmø- 
huus  og  nød  sin  Davre.  Anretningen  var  god,  den 
fryndsede  Dng  blændende  bvid,  og  Dugsvendene 
gik  Herskabet  flinkt  til  Haande.  Det  kjendtes  paa 
Alt,  at  den  buusbolderiske,  villiestærke  Birthe  Thors- 
datter  raadede  her  og  holdt  Tøilerne  stramt. 

Hun  sad  lige  overfor  sin  Huusbond,  nød  næsten 
Intet  selv,  men  vogtede  paa  hans  Aasyn,  naar  han 
troede  sig  ubemærket.  Hendes  Kind  var  bleg,  hendes 
Blik  spændt;  hendes  Holdning  havde  mistet  noget  af 
den  Sikkerhed,  som  hendes  trygge  Velvære  havde 
givet  hende;  hun  lignede  atter  sig  selv,  den  Birthe, 
som  fordum  sad  i  Taarnkammeret  paa  Berritsholm  og 
rugede  over  sine  Hevnplaner;  men  naar  hendes  Gemal 
saae  op  og  talte  hende  til,  da  var  hun  strax  lutter 
Smiil. 

Niels  Brahes  Fangevogter  og  de  væbnede  Karle, 

Niels  Brahe.    II.  29 

som  skifteviis  holdt  Yagt  ved  hans  Dør,  de  vidste, 
hvad  det  var,  der  tog  Farven  af  hendes  Kinder  og 
fyldte  hendes  Sind  med  fortærende  Uro.  Hendes 
hyppige ,  uventede  Besøg  om  Dagen,  naar  hun  kom 
for  at  forvisse  sig  om,  at  de  vare  paa  deres  Post, 
hendes  listende  Skridt  om  Natten,  naar  hun  sneg  sig 
ud  paa  Taamtrappen  og  stod  der  og  lyttede,  havde 
snart  gjort  dem  klog«  paa,  hvorledes  det  havde  sig 
med  hende.  De  vidste,  at  hendes  dødelige  Had  til 
Fangen  og  hendes  Frygt  for,  at  han  skulde  undvige, 
aldrig  lod  hende  i  Eo ,  berøvede  hende  hendes  Mad- 
lyst og  forjog  Søvnen  af  hendes  Øine. 

Kokkene  fornam  ogsaa  Noget  dertil,  naar  hun 
indfandt  sig  i  Kjøgerset,  lige  som  Fangernes  Mad 
var  anrettet,  og  sagde,  at  hun  vilde  forvisse  sig  om, 
at  Kosten  var  god  og  forsvarlig,  men  rodede  saa 
længe  med  Skee  og  Gaffel  i  Fadene,  at  de  maatte 
antage,  at  hun  vilde  undersøge,  om  der  ikke  paa 
Bunden  af  en  Kumme  Søbekaal,  eller  under  en  Skive 
Flæsk,  dølgede  sig  en  Fiil,  eller  et  andet  Redskab, 
til  at  sprænge  Laase  og  Gittre  med. 

Den  Eneste ,  der  ikke  syntes  at  vide ,  eller 
mærke  Noget,  det  var  Hr.  Albert  selv.  At  hans 
Hustru  havde  en  levende  Følelse  af  det  Ansvar,  der 
paahvilede  ham  som  Niels  Brahes  Bevogter,  det  vidste 
han;  men  deri  saae  han  kun  Omhu  for  hans  eget 
Vel,  at  han  ikke  ved  for  stor  Godtroenhed  skulde 
friste  Fangerne  til  at  gjøre  Forsøg  paa  at  undvige, 
og  han  derved  komme  i  Forlegenhed;  men  han  følte 
sig  i  saa  Henseende  fuldkommen  tryg.  Han  vidste 
med  sig  selv,   at  han  førte  Tøilerne  paa  sin  Borg  og 

i  sit  Læn  med  fast  Haand ,  han  havde  givet  de 
strengeste  Befalinger  om  Paapassenhed  og  stolede 
paa  sine  Undergivne,  der  endnu  ikke  havde  givet  ham 
nogen  Aarsag  til  Mistanke. 

Som  han  sad  der  for  sin  Bordende,  med  B,o  over 
sine  ædle,  storslaaede  Træk  og  i  de  ærlige  Øine,  var 
han  en  smuk  og  mandig  Skikkelse  at  see  til  og  ind- 
gød Agtelse.  Hans  høie  Pande  og  Udtrykket  i  hans 
lyse  Øine  tydede  paa  Forstandighed  og  en  fast  Villie; 
trods  hans  skaldede  Isse  og  graasprængte  Skjæg  spo- 
redes der  ikke  hos  ham  nogen  Alderdoms  Svaghed ; 
og  dog  havde  hans  Kjærlighed  til  hans  unge  Hustru 
gjort  ham  blind. 

Han  havde  ingen  Forestilling  om  hendes  Under- 
fundighed og  den  kolde  Beregning,  som  ledede  hendes 
Handlinger.  Det  var  saaledes  lykkedes  hende  at  ind- 
bilde ham,  at  hun  havde  forvundet  alt  sit  Nag  til 
Niels  Brahe,  og  at  hun  blot  ynkede  ham  i  hans 
Ulykke;  thi  da  hun  mærkede,  at  det  var  hendes 
Gemals  bestemte  Villie,  at  Fangerne  skulde  behandles 
menneskeligt,  saa  hun  ikke  kunde  følge  sit  Hjertes 
Drift,  at  tortere  og  kue  dem  ved  haard  Behandling, 
saa  fandt  hun  det  klogest  at  hykle  Omhu  for  dem, 
da  hun  derved  bedst  fik  Leilighed  til  at  have  et  Øie 
med  dem. 

Dog  var  hun  gram  i  Hu,  fordi  hun  var  nød- 
saget til  at  lægge  Baand  paa  sig,  og  hun  forbandede 
i  sit  Hjerte  det,  Hr.  Albert  gjorde  sig  til  af  som  en 
Ære,  men  som  i  hendes  Øine  ikke  var  Andet,  end  Tosse- 
godhed. Hun  levede  i  en  dødelig  Angst  for,  at  Niels 
Brahe    skulde    benytte    sig    af   hendes    Gemals    God- 

hjertethed  til  at  erholde  større  Frihed,  og  at  det  en 
skjøii  Morgen  vilde  befindes,  at  Buret  var  tomt  og 
Fuglen  bortfløien. 

Der  lyste  da  alt  Andet,  end  Agtelse  og  Kjær- 
lighed, af  hendes  sorte,  funklende  Øine,  idet  hun  sad 
og  lod  Blikket  hvile  paa  sin  værdige  Ægtefælle, 
mens  han  spiste;  og  hun  brød  just  sit  Hoved  med 
at  hitte  paa  et  Middel  til  at  faae  ham  til  ganske  at 
dandse  efter  hendes  Pibe,  da  Døren  gik  op,  og  Jakob 
traadte  ind. 

Hr.  Albert  reiste  sig  for  at  byde  sin  Svoger 
velkommen  og  udbrød : 

«Ei,  det  gaaer  for  Sanden  nu  kun  sjelden  paa, 
Jakob,  at  vi  have  den  Grlæde  at  skue  Eders  Aasyn! 
Nu,  dobbelt  velkommen  er  I  da!  Tag  Sæde  og  gjør 
Eder  til  Gode!» 

Birthe  blev  rød  ved  at  see  Jakob  og  rakte  ham 
forvirret  sin  Haand;  han  hilste  hende  med  Kulde  og 
sagde  til  Hr.  Albert: 

«Jeg  takker;  men  jeg  har  nydt  min  Davre 
hos  Mikkel  Bryggers,   hvor  jeg  var  til  Huse  i  Nat.» 

«Saa  Ankomsten  var  i  G-aar! »  udbrød  Hr.  Albert; 
«hvi  tog  I  da  ikke  ind  til  os?» 

« Siden  skal  jeg  sige  Eder  det,»  svarede  Jakob 
forbeholdent;  «kun  saa  meget  nu,  at  mit  Ærinde 
gjelder  Niels  Nielsen,  hvem  I  jo  har  paagrebet  og 
sat  i  Forvaring. » 

«Saa  I  har  spurgt  det?»   sagde  Hr.  Albert. 

Jakob  saae  til  Birthe,  som  skiftede  Farve  og 
sagde : 

«Jeg    skrev    til  Jakob    og    bad    ham    underrette 

Fru  Anna.  Jens  fik  Brevet  med,  da  han  i  Forgaars 
red  i  Eders  Ærinde  til  Ørs  Kloster.« 

-< Gjorde  I?;  udbrød  Hr.  Albert  noget  forundret, 
men  føiede  strax  til:  «det  var  saare  betænksomt 
handlet  af  Eder,  min  kjære  Hustru ,  for  Gud  var  det 
saa !  Fru  Anna  burde  underrettes,  og  bad  Niels  Nielsen 
mig  selv  derom;  jeg  var  just  betænkt  paa  i  Dag  at 
skrive  og  skikke  hende  Bud ;  men  nu  er  det  jo 
unødigt. » 

«Det  mærkes, »  sagde  Jakob  med  et  betegnende 
Smiil,  «at  I  haver  hos  Eder  en  Hjelperske,  der  tager 
noget  af  Byrden  paa  sig  og  baade  tænker  og  handler 
for  Eder.« 

« Et  sandt  Ord  det !  .  udbrød  Hr.  Albert  tro- 
skyldigt; «ndi  min  kjære  Hustrues ,  Eders  gode 
Søsters,  Hoved,  er  der  stundom  større  Forstand  og 
mere  Omtanke ,  end  i  mangen  Kantsiers ;  men  kom 
nu,  Jakob  og  følg  mig  ned  i  Stalden!  I  veed,  at  mit 
første  Morgenbesøg  stedse  gjelder  mine  gode  Gangere, 
og  jeg  gad  gjerne  vise  Eder  min  nye  Svedfux.« 

Dertil  var  Jakob  strax  villig,  da  hans  Svoger 
derved  gav  ham  Leilighed  til  en  Samtale  under  fire 
Oine.  hvilket  just  var  det,  han  attraaede;  og  Birthe 
stod  der  raadvild  og  lod  det  skee.  uagtet  hun  havde 
det  paa  Fornemmelsen,  at  hun  burde  forhindre  det. 
Hun  havde  tydeligt  mærket  det  paa  Jakobs  Blik  og 
Holdning,  at  han  var  bleven  hende  fjendsk,  og  det 
anede  hende,  at  hans  Hustru  og  hendes  Moder  havde 
vundet  ham  for  deres  Sag,  og  at  han  gik  deres 
Ærinde  til  Niels  Brahe ;  men  Bevidstheden  om  hendes 
Underfundighed    med    Brevet ,    hvis    Indhold    ganske 

rigtigt  var  hendes  eget  Paafund,  lammede  hendes 
Fod;   hun  blev  og  lod  dem  gaae.   — 

Jakob  havde  imidlertid  godt  begrebet  Hr.  Alberts 
Hensigt  med  at  føre  ham  ned  i  Stalden  og  vise  ham 
sin  nye  Hest;  han  vilde  faae  ham  til  at  tænke  paa 
andre  Ting  og  undgaae  at  tale  med  ham  om  Niels 
Brahe;  og  denne  Formodnings  Rigtighed  bestja'kedes 
derved,  at  Hr.  Albert  sagde,  at  han  vilde  gaae  og 
hente  et  Par  Herrer,  der  vare  i  Besøg  hos  ham,  for 
at  de  i  Forening  med  dem  kunde  tage  Hesten  i 
Øiesyn;  men  da  standsede  Jakob  ham  og  sagde: 

« Forund  mig  blot  nogle  Øieblikkes  Samtale  under 
fire  Øine  først;  før  mig  til  Eders  Brevkammer;  hvad 
jeg  har  at  sige  Eder,  er  ikke  for  Andres  Øren. » 

Den  Bøn  kunde  Hr.  Albert  ikke  godt  afslaae 
og  fandt  sig  da  i  sin  Skjebne ;  men  strax,  da  de  vare 
komne  ind  i  Brevkammeret,  og  han  havde  lukket 
Døren,  sagde  han: 

«Jeg  veed  jo,  hvorom  I  vil  tale  med  mig.  I 
kommer  vel  som  Fru  Annas  Sendebud  og  vil  bede 
mig  om  en  eller  anden  Gunst  for  hendes  Huusbonde, 
ei  saa?» 

«Deri  feiler  I  ikke!»   svarede  Jakob. 

?Nu,»  vedblev  Hr.  Albert,  «da  lad  mig  strax 
sige  Eder,  at  det  forundrer  mig,  at  I  vil  befatte 
Eder  dermed.  I  kan  let  blive  mistænkt  for  at  have 
mere  at  skaffe  med  Niels  Nielsen,  end  ønskeligt  er, 
og  det  maa  I  troe,  at  i  den  Sag  kan  I,  som  er  hans 
Dattermand,  ikke  være  vaersom  nok.» 

«Da  tænker  jeg  ganske  anderledes  derom,  s  sva- 
rede  Jakob   djærvt;    <just  fordi  jeg   er   hans  Datter- 

mand,  bør  jeg  have  Barmhjertighed  med  ham  og  haus 
stakkels  Hustru  i  Ulykken,  og  mener  jeg  om  Eder, 
som  er  en  ædelsindet  Mand  med  et  godt  Hjerte,  at 
I  i  mit  Sted  vilde  handlet  lige  saa  og  ikke  holdt 
Eder  lunkent  tilbage. » 

«Jo, »  svai'ede  Hr.  Albert,  <:det  vilde  jeg,  naar 
den  samme  Mand  havde  myrdet  min  Fader;  mén  be- 
gribeligt kunde  jeg  aldrig  være  stedet  som  I,  Jakob, 
al  den  Stund  det  vilde  været  mig  plat  umuligt  at 
tage  denne  Mands  Datter  til  Ægte;  men  det  har  I 
nu  engang  gjort  og  sidder  i  Garnet. » 

Jakob  blev  rød  og  havde  nær  bruset  op,  men 
fattede  sig  dog  og  sagde: 

«Det  er  ikke  tor  Niels  Nielsens  Skyld,  at  jeg 
har  umaget  mig  herud;  jeg  elsker  for  Sanden  ikke 
ham,  men  for  hans  Hustrues  Skyld ;  hun  er  al  Agtelse 
værd,  jeg  haver  hende  saare  kjær.» 

«Nu,»  sagde  Hr.  Albert,  <;siig  frem;  hvad  be- 
gjærer  da  hun,   eller  I   paa   hendes  Vegne,    af  niig?» 

«At  hun  maa  faae  sin  Huusbond  at  see  og  trøste 
ham,  bliver  det  end  blot  en  kort  Stund;  hun  er  her 
i  Staden;  jeg  førte  hende  herud  i  Gaar.» 

Da  Hr.  Albert  saae  forskende  paa  Jakob  og 
tøvede  med  Svaret,  vedblev  denne  : 

«Hun  er  og  bekymret  derfor,  at  hendes  Huus- 
bond bliver  haardt  behandlet;  hun  kjender  Birthes 
store  Nag  til  ham.» 

«Ei!«  udbrød  Hr.  Albert,  «der  gjør  hun  for 
Sanden  Birthe  storlig  Uret :  min  kjære  Hustru  ynkes 
tvert  derimod  over  ham  og  viser  ham  al  Omhu;  og 
det  er  mig  kjært,    al  den  Stund  jeg  mener,    at    hvor 

stor  Skyld  der  end  hviler  paa  lians  syndige  Hoved, 
saa  er  han  og-  et  Menneske,  og  saasom  Straffen  er 
ham  vis  og  Dødens  Sværd  hænger  ham  over  Hovedet, 
da  bør  han  nu  ikke  videre  torteres,  men  nyde  god 
Pleie  den  korte  Stund,  han  haver  at  leve  i.» 

«Nu, »  sagde  Jakob,  « saasom  I  tænker  saa 
christeligt,  det  jeg  ogsaa  ventede  mig  af  Eder,  da 
forund  og  Synderen  -  den  Trøst  at  mødes  med  sin 
Hustru  og  sin  Datter ;  den  er  mere  værd,  end  Brødet ; 
med  mindre  det  skulde  være  saa,  at  I  har  taget  den 
Bestemmelse,  at  Ingen  maa  faae  Adgang  til  Fangen? 
Har  Kong  Frederik  maaskee  givet  Eder  et  sligt 
Paalæg?:^ 

«Paa  ingen  Viis,»  svarede  Hr.  Albert,  «og  har 
der  ingen  Brug  været  for  et  sligt  Forbud  hidindtil, 
al  den  Stund  ingen  levende  Sjæl  har  begjæret  at  faae 
Fangen  i  Tale.;> 

«Nu,*  sagde  Jakob  og  tog  Birthes  Brev  frem, 
-enddog  det  ikke  er  glædeligt  at  skulle  blotte  sin 
egen  Søster,  saa  bør  det  dog  skee.  I  bør  kjende 
hende,  som  hun  er,  at  I  kan  vare  Eder  for  hende. 
Læs  dette !» 

Han  rakte  Hr.  Albert  Brevet ;  han  tog  det,  læste 
det  og  blev  rød  heelt  op  i  Tindingen;  han  løftede 
Haanden,  som  om  han  vilde  sige  Noget,  men  lod  den 
atter  synke,  og  hans  Læber  forbleve  stumme.  Da 
sagde  Jakob : 

Nu  skjønner  I  hendes  sande  Sindelag !  Hun 
har  gaaet  Eder  under  Ørnene  og  hyklet  Medlidenhed 
for  Niels  Nielsen,  jeg  tænker  af  den  Aarsag,  at  hun 
ikke  turde  være  Eder  aabenbart    imod    og  da  bedst  i 

Smug,  under  dette  Skalkeskjul,  kunde  tortere  sin 
Fjende.  Selv  om  I  ikke  vil  laste  kende  for  hendes 
Had  til  Niels  Nielsen,  saa  maa  I  dog  tilstaae,  at 
hun  har  handlet  uærligt.« 

«For  Gud, »  udbrød  Hr.  Albert  forlegent,  « dette 
er  ikke  ganske,  som  det  burde  være.  Dog  har  Birthe 
gjort  det  af  Troskab  mod  mig,  frygtende,  at  min 
Medlidenhed  med  Fangen  skulde  bringe  mig  i  nogen 
Forlegenhed;  og  jeg  tænker,  hun  har  ikke  ganske 
Uret  deri;  jeg  har  været  for  god,  jeg  frygter  for 
Sanden,  at  jeg  har  det!» 

«Er  I  da  i  Færd  med  at  vorde  ond?»  spurgte 
Jakob.  'Jeg  haaber  dog  nei!  Lad  Eder  ikke  saa 
vrie  af  en  Kvinde,  er  hun  end  Eders  egen  Hustru! 
Giv  Tilladelsen !  Da  bliver  I  Eder  selv  tro,  og 
jeg  staaer  Eder  inde  for,  at  ingen  Rænker  skulle 
blive  spundne  af  os.  Et  Trøstens  Ord,  det  er  Alt, 
hvad  Fru  Anna  vil  bringe  sin  Huusbond;  jeg  svarer 
derfor  med  min  Ære!» 

Men  det  saaes  paa  Hr.  Alberts  Aasyn,  at  han 
følte  sig  dybt  krænket,  og  Forbittrelsen  gjorde  ham 
stædig. 

«Jeg  gjør  det  ikke!»  udbrød  han  og  reiste  sig 
brat.  «Min  Hustru  har  skjønnet  det  Rette;  det  be- 
drøver mig  blot,  at  hun  har  negtet  mig  sin  Fortro- 
lighed i  den  Sag;  hendes  Blyhed  har  vel  afholdt 
hende  derfra  og  forledet  hende  til  denne  List.» 

Jakob  saae  paa  sin  Svoger  med  et  medlidende 
Blik  og  svarede: 

«Da   haver   jeg    blot  Et    at    sige:       I    er    ikke 

Mand  i  Eders  eget  Huus  og  vorder  det  aldrig!  Og 
saa  have  I  Farvel !» 

Derpaa  vendte  hau  sig  brat  og  gik;  men  da 
lian  kom  ud  paa  Taarntrappen  og  allerede  var  kommen 
lialvt  ned  af  den,  da  blev  ban  indhentet  af  en  af  Hr. 
Alberts  Karle  ved  Navn  Jeppe.  Han  var  barnefødt 
paa  Berritsholms  Gods  og  Jakob  vel  bekjendt,  hvorfor 
denne  vilde  tale  ham* til;  men  Karlen  rystede  afvær- 
gende paa  Hovedet,  rakte  ham  et  lille  Stykke  sam- 
menfoldet Papiir,  vendte  sig,  løb  atter  op  ad  Trappen 
og  forsvandt. 

Saa  snart  Jakob  var  kommen  uden  for  Slottets 
Grund  og  ikke  mere  kunde  iagttages  fra  Vinduerne, 
standsede  han,  udfoldede  Papiirslappen  og  læste,  hvad 
der  stod  skrevet  paa  den: 

«Kjærlig  Hilsen  til  Anna!  Til  Dig,  Jakob, 
dette:  Tilgivelse!  Min  Brøde,  at  jeg  dræbte  Din 
Fader,  staaer  Dag  og  Nat  for  min  Sjæl;  derfor  maa 
jeg  lide  nu  og  fuldbyrde  min  Skjebne.» 

Disse  faa,  men  indholdsrige  Ord,  som  vare 
kradsede  utydeligt  paa  Papiret  med  en  Sølvstift, 
rystede  Jakob  og  bevægede  ham  dybt.  De  udslettede 
alt  Nag  mod  Niels  Brahe  af  hans  Hjerte;  men  efter 
som  han  var  en  Handlingens  Mand,  hvis  Stemninger 
stedse  hurtigt  førte  til  Beslutninger,  og  da  to  stærke 
Strømninger  i  hans  oprørte  Sind  —  hans  dybe  B'Ied- 
følelse  for'  Kirstens  Fader  og  hans  Forbittrelse  mod 
Hr.  Albert  og  Birthe  —  nu  bar  hen  mod  det  samme 
Maal,  saa  fødtes  Beslutningen  i  samme  Øieblik,  og 
han  sagde  til  sig  selv:  jeg  vil  forhjelpe  ham  til 
Flugt! 

Strax  arbeidede  hans  Tanker  travlt  i  hans  Hoved ; 
men  uagtet  den  Omstændighed,  at  Niels  Brahe  i 
Brevbæreren,  Jeppe,  havde  en  Ven  i  sit  Fængsel, 
var  et  Udgangspunkt,  hvorfra  der  kunde  spindes 
Planer,  indsaae  han  dog  snart,  at  dette  var  for  Lidet 
til  at  bygge  paa,  og  at  et  saa  voveligt  Foretagende 
krævede  omhyggelig  Forberedelse  og  stor  Forsigtighed, 
hvorfor  han,  da  han  havde  naaet  Mikkel  Bryggers 
Gaard,  ikke  var  kommen  paa  det  Rene  med  Andet, 
end  det,  at  han  vilde  forblive  i  Malmø  i  nogle  Dage 
og  see  Leiligheden  an. 

Stor  var  Fru  Annas  Sorg,  da  hun  fik  at  vide, 
at  Tilladelsen  til  at  mødes  med  sin  ulykkelige  Huns- 
bonde  var  bleven  hende  negtet,  og  Kirstens  Harme 
var  ikke  mindre,  da  Jakob  fortalte  hende  og  Fru 
Anna,  hvorledes  det  Hele  var  gaaet  til,  og  at  Birthe 
trods  sit  Nederlag,  idet  hendes  Underfundighed  var 
bleven  røbet,   dog  havde  opnaaet  sin  Hensigt. 

Med  grædende  Taarer  læste  Fru  Anna  de  kjær- 
lige og  angerfulde  Ord,  hendes  Huusbond  i  Hast 
havde  nedskrevet  og  gjemte  den  lille  Seddel  om- 
hyggeligt ved  sit  Bryst.  En  Lindring  for  hendes 
Hjerte  var  det  at  høre  hvorledes  Jakob  udtalte  sig 
om  den  Hilsen,  han  havde  faaet  fra  Niels  Brahe. 

«Ved  disse  skrevne  Ord, »  sagde  han,  « har  Fader 
rakt  mig  sin  Haand  til  Forlig,  og  jeg  har  i  Aanden 
grebet  den ;  vi  er'e  nu  Venner  for  Besten  af  vort  Liv ; 
jeg  ynkes  over  ham  i  hans  store  Nød  og  tænker  der- 
over, hvorlunde  jeg  skal  bringe  ham  Trøst.  Jeg 
fornemmer  stor  Lyst    til    at    fortøve    en  Stund    her  i 

Malmø  og  see  Tid  og  Leiliglied  an,  om  jeg  Intet 
skulde  kunne  udrette  for  ham;  ja,  jeg  vil  gjøre  det! 
Om  I  saa  synes,  kjære  Fru  Moder,  da  drag  I  nu 
hjem  med  Kirsten  og  lad  mig  forblive  her!« 

Fru  Anna  gjettede  strax,  hvad  der  var  Jakobs 
Hensigt ;  hun  tænkte,  at  om  nogen  Mand,  hun  kjendte, 
var  skikket  til  at  sætte  et  sligt  Vovestykke  i  Værk, 
som  at  forhjelpe  hendes  Huusbond  til  Flugt  ud  af 
en  saa  stærk  og  vel  bevogtet  Borg,  som  Malmøhuus, 
da  maatte  det  være  Jakob  Thordsen.  Hendes  Følelse 
var  da  i  det  første  Øieblik  opblussende  Glæde  og 
dyb  Taknemmelighed,  men  i  det  næste  Angst  for 
Følgerne  for  ham  selv,  hans  Liv  og  hans  Velfærd. 

Hun  tog  ham  til  en  Side,  holdt  hans  Haand 
mellem  sine,  saae  ham  kjærligt  og  forskende  ind  i 
Øiet,   og  sagde: 

»Jakob,  jeg  kjender  Din  Forvovenhed  og  gj etter, 
hvad  det  gjelder!  For  Guds  og  alle  Helliges  Skyld, 
for  Kirstens  og  Eders  Barns  Skyld,  gaae  ikke  usindigt 
til  noget  halsbrækkende  Foretagende!  Enddog  det 
gjelder  at  frelse  min  kjære  Huusbondes  dyre  Liv,  saa 
siger  jeg  dog,  at  om  I  ikke  kan  gjøre  det  i  Smug, 
men  maa  stille  Eder  blot,  da  lad  det  hellere  fare ! » 

« Jeg  skal  være  snu,  som  Bæven, »  svarede  Jakob 
med  et  Smiil,  der  virkede  saare  trøstende  og  oplivende 
paa  Fru  Anna.  «Vær  uden  Frygt  for  mig!  For 
Gud,  jeg  maa  dog  vel  engang  kunne  lære  min  kloge 
Søster  Konsten  af!  Som  hun  har  spillet  fordækt  med 
os,  saa  ville  vi  nu  og  spille  med  hende,  og  ved  min 
Helgen,  vil  Lykken   blot    række    mig    en  Finger,    da 

skal  Fru  Birthe  vorde  pudset  og  faae  Noget  at  tænke 
paa  og  græmme  sig  over  for  Resten  af  sit  Liv ! » 

En  Time  efter  brøde  de  Alle  op  og  droge  bort, 
Jakob  med,  for  at  man  skulde  troe,  at  han  havde 
forladt  Staden :  men  en  halv  Miils  Vei  uden  for  Byen, 
der  lod  han  gjere  Holdt  og  tog  Afsked  med  Fru 
Anna  og  Kirsten.  Fru  Anna  gjentog  sin  Formaning 
om  Forsigtighed,  Kirsten  trykkede  sin  Huusbond  til 
sit  Bryst,  saae  paa  ham  med  taarefyldte  Øine  og  et 
kjærligt,  halv  taknemmeligt,  halvt  angstfuldt  Blik, 
og  saa  skiltes  de. 

Jakob  lod  Svendene  følge  med  Karmen,  men  tog 
Mogens  med  sig.  De  rede  saa  tilbage  til  Byen,  men 
ad  en  anden  Vei  og  droge  ind  til  en  Borger,  som 
boede  i  Stadens  østlige  Udkant  og  til  hvem  Jakob 
havde  et  mangeaarigt  Bekjendtskab,  nemlig  Sværd  - 
fegeren  Peer  Bryde,  hvor  de  fandt  en  gjestmild  Mod- 
tagelse og  havde  al  Udsigt  til  at  forblive  ube- 
mærkede.  — 

Imidlertid  havde  Fru  Birthe  efter  Jakobs  Bort- 
gang af  sin  Gemal  faaet  en  blid  og  bevægelig  Straffe- 
prædiken, som  hun  tilsyneladende  hørte  paa  med  Yd- 
myghed og  Andagt,  men  var  dog  nær  falden  ud  af 
sin  Bolle,  da  hun  ved  samme  Leilighed  fik  at  vide, 
at  Fru  Anna  og  Kirsten  vare  i  Staden. 

Denne  Efterretning  bidrog  til  at  forkorte  den 
ømme  Forsoningsscene  mellem  Ægtefolkene;  thi  Birthe 
fattede  øieblikkeligt  den  Beslutning  at  gaae  til  dem 
og  ved  den  Besked,  hun  agtede  at  bringe  dem,  at 
berøve  dem  enhver  Lyst  til  at  nærme  sig  Fangen  og 
forlænge  deres  Ophold  i  Staden. 

Hun  paaskød  et  andet  Ærinde  og  gik,  blot  led- 
saget af  sin  tro  Kammerpige,  lige  til  Mikkel  Bryggers, 
men  hun  kom  for  silde  og  blev  modtaget  med  den 
Besked,  at  Herskabet  fra  Berritsholm  allerede  for  to 
Timer  siden  var  draget  af. 

Hun  syntes  at  tvivle  om  Sandheden  deraf,  for- 
længede sit  Ophold  i  Herberget ,  smigrede  Mikkel 
Bryggers  Hustru,  lod.  sig  beværte  af  hende,  gav  sig 
i  Snak  med  hende  om  hendes  Bedrift,  lod  hende  vise 
sig  hele  Huset,  og  kom  saaledes  ogsaa  i  de  Kamre, 
hvor  Fru  Anna,  Kirsten  og  Jakob  havde  overnattet, 
lod  sine  Øine  løbe  rundt  der  og  udfrittede  Værtinden 
om,  hvad  hendes  Frænder  havde  taget  sig  for,  mens 
de  vare  hos  hende  ;  men  da  hun  hverken  i  Kamrene 
fandt  nogen  Gjenstand,  som  kunde  tyde  paa,  at  de 
vare  der  endnu,  eller  der  i  Værtindens  Snak  forekom 
noget  Mistænkeligt,  saa  brød  hun  omsider  op  og  begav 
sig  tilbage  til  Slottet,   nogenlunde  beroliget. 


Niende   Kapitel. 

Venskab  under  Galgen. 


Den  næste  Dags  Aften  sad  Jakob  Thordsen  alene 
i  Peer  Brydes  Dagligværelse.  Bordet  var  dækket, 
og  han  ventede  paa  sin  Vært,  som  efter  endt  Dags- 
gjerning  vilde  komme  og  spise  med  ham.  Peer  Bryde 
var  Enkemand  og  levede  alene  med  en  gammel,  døv 
Kvinde,  der  holdt  Huns  for  ham.  Han  var  da  saare 
glad  ved  sin  Gjest,  der  holdt  ham  med  Selskab,  og 
gjorde  han  sig  end  sine  Tanker  over,  at  en  saa  anseet 
Mand,  som  Herren  til  Berritsholm,  oven  i  Kjøbet 
Hr.  Alberts  Svoger,  tog  til  Takke  med  hans  tarvelige 
Bolig  som  Kvarteer,  saa  havde  han  dog  ikke  i  den 
Anledning  gjort  noget  Spørgsmaal. 

Jakob  sad  ved  Bordet  med  Haand  under  Kind 
og  grublede.  I  hans  livlige,  brune  Øine  var  der  et 
spændt  Udtryk,  hans  Læber  vare  fast  sammenknebne, 
hans  Haand,  maaskee  uden  at  han  selv  vidste  deraf, 
knyttet.      Den  ellers    saa  livlige  og  bevægelige  Mand 

sad  der  som  forstenet  og  sandsede  ikke,  hvor 
han  var. 

Hans  Tanke  færdedes  da  ogsaa  andre  Steder 
end  der,  hvor  hans  Person  befandt  sig.  Han  var  i 
Aanden  paa  Malmøhuns,  klavrede  over  Volden,  svøm- 
mede over  Slotsgraven,  besteg  den  indre  Vold,  gjorde 
det  af  med  Nattevagten  og  jog  sin  Dolk  i  Livet  paa 
en  eller  to  af  Hr.  Alberts  Svende,  ilede  til  Fange- 
taarnet  og  tog  mod  Niels  Brahe  og  de  andre  Fanger, 
som  paa  en  eller  anden  Maade  vare  slupne  ud  af 
deres  Fængsel,  førte  dem  over  Graven  i  den  Baad, 
som  laae  ved  den  indre  Vold,  over  den  ydre  ned  til 
Stranden,  hvor  den  Skipper,  han  tænkte  sig  at  have 
hyret,  laae  med  sin  Baad  for  at  føre  Flygtningene 
til  Tydskland. 

Han  havde  i  Aanden  mange  Gange  gjort  denne 
Fart  i  det  Døgn,  han  havde  tilbragt  i  Peer  Brydes 
Huus,  og  det  tyktes  hans  modige  og  raadsnare  Sjæl 
heelt  let  at  udføre,  naar  blot  een  Ting  først  var  bragt 
i  Rigtighed,  men  den  var  ogsaa  Sagens  vanskeligste 
Side,   og  dermed  sad  han  nu  og  brød  sit  Hoved. 

Hvorledes  skulde  han,  uden  at  blive  opdaget, 
sætte  sig  i  Forbindelse  med  Fangerne,  give  dem 
Underretning  og  skaffe  dem  Midler  i  Hænde  til  at 
bryde  ud  af  Fængselet?  Der  maatte  Hjelpere  til, 
Mellemmænd,   som  havde  Agang  til  Slottet. 

Selv  havde  han  endnu  ikke  forladt  sit  Skjulested, 
og  det  havde  været  en  sand  Tortur  for  ham  at  sidde  uvirk- 
som indespærret  i  de  snevre  Rum,  men  han  havde 
svoret  at  gaae  varsomt  til  Værks,    ikke  for  at  hytte 

sit  eget  Skind,  men  for  at  den  skjønne  Plan  ikke 
skulde  strande. 

Han  havde  sendt  Mogens  ud  for  at  speide, 
og  lians  snue  gamle  Svend  havde  dog  skaffet  ham 
nogen  Underretning.  Han  havde  faaet  at  vide,  at 
Niels  Brahe  sad  i  Fangetaarnets  øverste  Rum,  de 
andre  Fanger  i  Stokværket  neden  under;  altsaa  var 
Høiden  fra  Vinduet  i  Mels  Brahes  Fængsel  og  til 
Jorden  meget  betydelig,  og  hvis  Flugten  skulde  gaae 
den  Vei,  maatte  der  en  lang  Rebstige  til  og  en  Fiil, 
for  at  Fangen  selv  kunde  overfile  en  af  Gitterstæn- 
gerne i  Yinduet.  Endvidere  havde  han  faaet  at  vide, 
at  Fangevogteren  var  en  vranten,  uniedgjørlig  Karl, 
at  Bevogtningen  var  meget  streng,  og  at  navnlig 
Fru  Birthe  var  alle  Vegne,  havde  Øinene  med  sig 
og  passede  paa  «som  den  lede  Satan  selv». 

Denne  Kundskab  havde  Mogens  hentet  hos  Mads 
Viinkyper,  i  hvis  Kjelder  han  havde  taget  sig  en 
Drik  og  dvælet  en  Times  Tid,  indtil  en  af  Hr.  Alberts 
Svende  tilfældigvis  var  kommen  derind,  og  han  havde 
da  givet  sig  i  Snak  med  ham.  Svenden  havde  ladet 
Munden  løbe  villigt  nok;  men  da  Mogens  havde  følt 
sig  for,  idet  han  spurgte  Svenden,  hvad  han  tænkte 
om  Niels  Brahe,  saa  havde  han  faaet  det  lidet  op- 
muntrende Svar,  at  Niels  Brahe  var  en  Nidding,  som 
fortjente  at  dingle  i  Gralgen. 

Nu  vidste  Jakob  heelt  vel,  at  der  i  Malmø 
fandtes  Mænd  nok,  som  i  deres  Hjerter  vare  Kong 
Christiern  hengivne,  og  som  uden  Tvivl  havde  Med- 
følelse med  Niels  Brahe;  men  han  havde  ikke  Kjend- 
skab  til  mange  af  dem   og  trykkede  sig    ved    at  hen- 

vende  sig  til  Mænd,  der  i  hans  Øine  vare  Lands- 
forrædere. 

Hvad  mon  hans  Vært,  den  gode  Peer  Bryde, 
egentlig  selv  tænkte,  og  til  hvilken  Side  heldede  han? 
Han  havde  aldrig  befattet  sig  med  Oprør,  men  passet 
sin  Haandtering.  Han  havde  smeddet  Sværd  til  begge 
Parter,  og  fra  hans  Esse  var  udgaaet  Klinger,  be- 
stemte til  at  krydse  .hverandre  i  morderiske  Kampe. 
Dog  mindedes  Jakob  ikke  nogensinde  at  have  hørt 
Peer  Bryde  lovprise  det  bestaaende  Regimente,  og 
Et  vidste  han  med  Sikkerhed,  nemlig  at  den  muntre 
Vaabensmed  havde  Meget  tilovers  for  Thord  Ibsens 
Søn,  som  lige  fra  sin  tidlige  Ungdom  havde  faaet 
sine  Klinger  hos  ham  og  endogsaa  lært  nogle  Finter 
i  Fegtekonsten  af  ham. 

Maaskee,  tænkte  Jakob,  er  han  Manden;  jeg 
vil  føle  ham  paa  Tænderne;  men  i  det  Samme  slog 
det  ham,  i  hvilken  forunderlig  Stilling  han  var 
kommen,  idet  han,  Kong  Frederiks  tro  Mand  og 
Tjener  og  Oprørernes  dødelige  Fjende,  nu  stod  paa 
Nippet  til  at  stifte  en  liden  Sammensværgelse  mod 
sin  lovlige  Øvrighed. 

Jakob,  tænkte  han,  Du  er  i  Færd  med  at  vorde 
en  Skalk  og  Forræder;  og  det  har  Elskov  voldet! 
Dog  siger  jeg:  Gud  signe  Kirsten  Nielsdatter,  min 
kjære  Hustru! 

Han  slog  sig  for  Panden,  sprang  op  og  snurrede 
sig  rundt  paa  Gulvet,  som  om  han  vilde  ryste  alle 
de  brydsomme  Tanker  af  sig,  da  Døren  gik  op,  og 
Peer  Bryde  meldte  sin  Ankomst  ved  et  kort  Udbrud 
af   Latter.       Manden    havde    en    mægtig    Røst,     der 

svarede    til    hans    høie,     svære  Skikkelse,    saa  Jakob 
foer  sammen  ved  den  Lattertorden. 

«Nu, »  sagde  Peer,  idet  han  tog  sit  Skjødskind 
af  og  hængte  det  paa  Knagen,  det  er  vel,  at  I  dog 
rører  Eders  Legeme  en  Kjende,  saa  stille  I  nu  har 
siddet  her  den  ganske  Dag!  Al  Madlyst  maa  jo  for- 
gaae  Eder;  det  tykkes  mig,  1  ligner  ikke  mere 
Eder  selv ! » 

«Jeg  er  og,  >  svarede  Jakob  med  et  Suk,  «i 
Færd  med  at  vorde  en  Anden. » 

»Fanden  heller!;  udbrød  Peer,  lad  af  dermed! 
I  var,  ved  Sancté  Peder,  god  nok.  som  jeg  haver 
kjendt  Eder  hidindtil,  saa  ærlig  og  munter  en  Herre, 
der  nogen  Tid  svingede  et  Sværd,  tømte  et  Knuts 
og  kyssede  en  Pige!» 

Mind  mig  ikke  nu  om  min  Ungdoms  gale 
Streger, »  svarede  Jakob;  «slig  Daarskab  og  Synd 
haver  jeg  aflagt;  dog,  ved  Gud  og  alle  Hellige,  nu 
kommer  det  som  en  Straf  over  mig,  at  mens  jeg 
undviger  de  gale  Streger,  da  søge  de  mig  op,  ja 
paanøde  sig  som  en  Skjebne.« 

«I  pønser  da  paa  et  eller  andet  Puds?  spurgte 
Peer,  som  under  denne  Samtale  havde  staaet  og  toet 
og  tørret  sig  og  nu  smøgede  sine  Trøieærmer  ned. 
Jeg  tænkte  saa  strax,  da  I  kom  og  begjærede  Her- 
berge hos  mig,  det  I  ingensinde  haver  gjort,  siden  I 
tog  Eder  en  Hustru   og  blev  alvorsfuld  og  sat.  ■> 

Da  Jakob  taug  og  blot  saae  Peer  Bryde  for- 
skende ind  i  Øinene,   sagde  denne : 

<Tag  Sæde  og  lader  os  faae  Noget  for  Tanden! 
Jeg  er  hungrig  som  en  Ulv,  og  Hunger    er  et  hvast 

Sværd  i  hed -Mave:  Nu  løs  paa  Skinken,  Mand,  og 
tag  en  Taar  01  dertil ! » 

Jakob  satte  sig,  tog  nogle  Bid,  drak  en  Slurk 
og  sagde  saa: 

<'Peer,  har  I  ingen  Formodning  om,  hvad  det 
er,  der  nu  har  ført  mig  til  Malmø  ?» 

Peer  vendte  sit  brede,  halv  sodede  Ansigt  mod 
Jakob,  saae  paa  ham  med  sine  store,  ærlige  Øine, 
tørrede  Øllet  af  sit  sorte,    krusede  Skjæg   og    sagde : 

« Ved  min  Helgen  har  jeg  saa,  men  er  dog  heel 
uvis.  Jeg  tænkte  først:  Jakob,  han  er  kommen  her 
for  sin  Konefaders  Skyld,  han  er  ikke  som  de  andre 
Skalke,  om  hvem  det  gjelder,  at  under  Galgen  hører 
Venskabet  op;  han  vil  forhjelpe  den  usalige  Mand, 
som  nu  sidder  i  Kongens  Jern,  til  Frihed;  men  da 
randt  det  mig  i  Hu,  at  der  ingensinde  var  Venskab 
mellem  Eder  og  ham,   og  kunde  ei  heller  være.» 

<;Dog  er  det  endt  dermed, »  sagde  Jakob;  «det 
er  gaaet  os  tvert  imod  det  Ord,  I  der  nævnede;  just 
under  Galgen  tog  Venskabet  ved  og  er  nu  uryk- 
keligt.  » 

«Ei,v  udbrød  Peer,  idet  et  bredt  Smiil  opklarede 
haus  djærve  Aasyn,  «det  seer  Eder  lig!  I  var  stedse 
en  høisindet  Karl,  og  jeg  forstaaer  —  der  maatte 
Sligt  til,  som  Strikke  eller  Øxe,  før  Niels  Brahe  og 
I  kunde  sammes  og  vorde  Venner.* 

«I  er  ham  da  god,  Peer?»   spurgte  Jakob. 

Peer  havde  lige  lukket  sin  Mund  med  en  mægtig 
Bid  Skinke,  fortærede  den  nu  langsomt,  skyllede  den 
ned  med  en  halv  Pot  01,  drog  et  dybt  Suk  og 
sagde : 

«Man    under    stedse    sine    Venner    det    Bedste! » 

«Saa  er  Ida,«  spurgte  Jakob,  «Kong  Christiern 
hengiven  i  Hjertet  og  har  stedse  været  det,  enddog 
I  fordulgte  det?» 

Xu,  nu,«  svarede  Peer,  «I  veed,  at  jeg  stedse 
havde  Fred  kjær,  enddog  jeg  ernærer  mig  ved  Krig; 
holdt  mig  stedse  fra  Parlement  og  Kiv,  først  for 
min  Hustrues  og  min  Søns  Skyld,  siden,  da  Gud 
Herren  havde  taget  dem,  af  gammel  Vane.  Jeg 
siger  nu:  Kong  Frederik  er  god  nok,  undte  os  og 
vore  Rettigheder  og  Friheder;  men  den  Auden,  Jakob, 
han  stod  dog  vort  Hjerte  nærmere;  ban  var  som 
Kjød  af  vort  Kjød  og  Blod  af  vort  Blod.« 

« Enddog  jeg  tænker  heelt  anderledes  om  Kong 
Christiern.«  svarede  Jakob,  «og  haver  givet  Beviis 
derfor  i  .Gjerningen,  saa  siger  jeg  dog,  sættende  mig 
i  Eders  Sted.  at  det  forundrer  mig,  at  I  ingensinde 
drog  Sværd  for  den  Konge,  I  haver  kjær.  han  være 
nu  ellers,   som  han  være  vil. » 

Per  Bryde  blev  rød  i  Kammen  og  vilde  give  et 
hvast  Svar.  da  den  gamle,  døve  Kvinde,  som  styrede 
hans  Huus,  traadte  ind,  slog  Hænderne  sammen  og 
udbrød : 

Gud  naade !  Sidder  I  alt  til  Bords  med  vor 
Gjest  og  haver  ikke  sagt  mig  til.  at  I  var  her,  at 
jeg  kunde  credentse  Maden  og  Øllet  for  Eder ! » 

Det  gled  endda,  brølede  Peer  den  døve  Kvinde 
i  Øret,  -vi  tænkte  som  saa,  I  havde  vel  ei  kommen 
Gift  udi  Maden!« 

"Hvad  er  der  nu  løs?;  udbrød  den  Gamle  krænket; 
«strax.    naar  Maden    ei   er  efter  Eders  lækkre  Gane, 

da  truer  I  med  at  gifte  Eder;  jeg-  siger:  tag  Eder 
en  Hustru,  om  I  vil!  Jeg  gaaer  da  herfra  og  giver 
Eder  Døden  og  hende  med,  i  hvo  hun  end  er,  om 
hun  vil  have  slig  gammel,  skaldet  og  sodet  Brudgom, 
som  Eder!» 

Hun  foer  af  Stuen  og  slog  Døren  haardt  i  efter 
sig,  mens  Peer  Bryde  loe.  saa  det  rungede  i  Stuen, 
og  Jakob  gjorde  ham  Selskab. 

«Gud  naade  for  gammel  Hex,  Cathrine,  hun  er, » 
sagde  Peer  Bryde,  da  han  atter  havde  faaet  Veiret, 
<  men  hun  er  saa  tro,   som  arrig. » 

G-amle  Cathrine  havde  imidlertid,  uden  ■  at  vide 
det,  ved  sin  Feilhøren  og  sin  Arrigskab  gjort  Jakob 
en  Tjeneste,  idet  hun  havde  gjengivet  Peer  Bryde 
hans  gode  Lune. 

"Hvor  var  det,  vi  slap, »  sagde  han;  jo.  I,  Kong 
Frederiks  tro  Mand,  I  sad  der  og  vilde  laste  mig, 
fordi  jeg  ikke  haver  befattet  mig  med  Oprør!  Nu, 
Meningen  er  tydelig  og  ligger  aaben  for  —  I  vil 
hidse  mig  op  og  have  mig  i  Ledtog  med  Eder;  men 
deraf  vorder  aldeles  Intet.  Siig  mig  nu  plat  ud  — 
er  det  Eders  Hensigt  at  forhjelpe  Niels  Brahe  til 
Flugt?>, 

«Det  er  saa,»  svarede  Jakob,  «og  stoler  jeg 
paa  Eders  venlige  Sindelag  mod  mig,  at  I  ikke  for- 
raader  mig.» 

«Det  kan  I  trygt,«  svarede  Peer;  <-ikke  af  den 
Aarsag,  at  Eders  Fader,  hvis  Sjæl  Gud  have,  saa 
og  I,  stedse  var  mig  god,  og  jeg  tjente  mangen 
Gylden  ved  Eder,  men  fordi  I  lige  fra  den  Tid,  da 
I  kun  var  en  Pog  og  kom  til  mig  med  Eders  første 

Smørstikker  for  at  faae  den  sleben  og  pudset,  viste 
et  venligt,  muntert  Sindelag-  og  ingen  Storagtighed, 
som  de  fleste  af  Eders  Lige  have  for  Vane,  saa  jeg 
haver  faaet  Eder  saare  kjær  og  siger  Eder  det;  men 
vide  maa  I  da  ogsaa  Jakob  Thordsen  og  vel  betænke, 
at  naar  jeg  nu  har  faaet  Kundskab  om,  at  I  omgaaes 
med  slige  Planer  og  vil  prøve  det  Yovestj'kke  at  for- 
hjelpe  Niels  Brahe  til  Flugt,  da  er  det,  ved  min 
Helgen,  alt  et  godt  Venskabsstykke,  at  jeg  laaner 
Eder  Huus  og  taaler,  at  dette  vorder  udruget  ved 
min  Arne ;   det  kan  koste  mig  min  Hals ! » 

c  En  Aarsag  mere  til, »  svarede  Jacob,  «at  I  ei 
holder  Eder  tilbage,  men  rækker  mig  en  hjelpende 
Haand;  I  haver  kun  een  Hals  at  miste !» 

Som  Jakob  sagde  dette,  pikkede  det  paa  Døren, 
den  blev  aabnet  paa  Klem,  og  Nogen  kiggede  ind. 
Den  Tællepraas,  som  stod  paa  Bordet,  gav  kun  spar- 
somt Lys,  hvorfor  de  ikke  kunde  see  tydeligt,  hvem 
det  var,  der  viste  sit  Ansigt  i  Dørsprækken.  Det 
tyktes  dog  Peer  Bryde,  at  det  var  en  Mand,  og  han 
raabte  da : 

«Hvo  er  det?    Kom  ind,  Dannemand \» 

Da  lød  en  Bøst  fra  Dørsprækken,  som  de  gjen- 
kj endte  som  Mogens's. 

»Er  Cathrine  til  Sengs. »  spurgte  han  «og  Alt 
sikkert  ?» 

«Hun  er  ikke  her,  .>  svarede  Peer  Bryde;  «men 
hun  haver  da  seet  Dit  Fjæs  før,  Mogens;  træd  ind 
Og  tag  Dig  en  Bid.> 

«Tys!»     svarede  Mogens    og    traadte   ind;     «her 

staaer    en  Frue    uden    for    og    begjærer   min  Herre  i 
Tale;  tør  jeg  indlade  liende?» 

Da  tik  Mogens  et  lidet  Puf,  og  den  Frue,  lian 
havde  anmeldt,  gik  forbi  ham  og  hen  til  Bordet. 
Peer  Bryde  saae  forundret  op  og  reiste  sig  saa  brat. 
Foran  ham  stod  en  statelig  Kvinde  med  et  fagert 
Aasyu,  friske  Kinder,  et  fiffigt,  muntert  Blik  og 
Smiil  paa  Læben.  Hun  bar  en  skjøn  Hat  med 
Fjeder  i  og  en  kostbar  Foerværks  Kaabe.  Da  hun 
slog  den  til  Side,  saaes  et  broget  Silkeskrud  og  gyldne 
Smykker. 

Hun  vendte  sig  til  Jakob,  som  langsomt  havde 
reist  sig  og  stirrede  forundret  paa  hende,  nikkede  til 
ham  og  sagde: 

Jakob  Thordsen,  gjenkjender  I  mig  ikke?  Vel 
saaes  vi  blot  een  Gang,  paa  Kjøbenhavns  Slot  for- 
gangen Aar,  men  — » 

«Frn  Alhed,   Otte  Stisens?»    udbrød  Jakob. 

Alhed  nikkede,  og  Peer  Bryde,  som  aldrig-  havde 
seet  hende  før,  og  hvem  hendes  sikkre  Fremtræden 
og  skjønne  Klæder  indgød  Ærefrygt,  bøiede  sig 
ærbødigt  og  sagde: 

«Ædle  Frue,  værdiges  at  tage  Sæde,  og  har  I 
Noget  at  samtale  om  med  Jakob  Thordsen,  som  ikke 
er  for  Andres  Øren,  da  vil  jeg  gaae  af  Stuen 
imens. » 

Alhed  saae  paa  Peer,  vendte  sig  saa  til  Jakob 
og  sagde: 

« Denne  Mand  er  jo  sikkert  Eders  gode  Ven, 
siden  I  haver  taget  Herberge  hos  hain?» 

«Tilvisse»,  svarede  Jakob,  « Peer  Bryde  er  ærlig 
og  mig  hengiven. » 

«Nu,>  sagde  Alhed,  idet  hun  tog  Sæde  paa 
Bænken  ved  Yinduet,  «da  have  vi  ikke,  nødigt  at 
fordrive  Eder  af  Eders  egen  Stue,  Peer!  See  til 
Mogens  —  nu  slaaer  han  Skodden  for  Døren!  Veed 
I  hvad,  Jakob  Thordsen,  mere  snu  og  snild  Svend, 
end  denne,  kjendte  jeg  ingensinde;  men  I  seer  heel 
forundret  paa  mig,  som  om  I  vilde  spørge,  hvad  der 
har  ført  mig  hid?  Ved  Guds  Moder,  jeg  er  selv  for- 
undret over  de  sære  Tilskikkelser,  som  have  styret 
min  Gang  til  Eder,  Kirsten  Nielsdatters  Gemal;  Eders 
Hustru,  hun  var  mig  ingensinde  god  og  viste  mig 
stedse  Ringeagt,  naar  vi  mødtes  fordum  i  Lund  og 
har  vel  sværtet  mig  for  Eder?  Nu,  Tiderne  have 
ændret  sig!  Hvor  lider  Fru  Anna?  Er  hun  mod  i 
Hu  over  sin  Gemals  store  Ulykke  ?» 

Jakob  saae  forskende  paa  Ahed  og  tænkte :  mon 
denne  snilde,  mandhaftige  Kvinde  bringer  mig  den 
Hjelp,  jeg  ventede  af  Lykken?  Jeg  havde  ikke  troet, 
at  Lykkens  Budbringer  skulde  vise  sig  i  Skjorter; 
men  hun  staaer  mig  an!   Venligt  svarede  han: 

«Fru  Anna  er  dybt  bedrøvet.  Lad  mig  dog 
strax  sige  Eder,  at  hun  ofte  talede  om  Eder  med 
Godhed,  naar  hun  mindedes  fordums  Dage  og  sine 
mærkelige  Hændelser  under  Feiden.« 

<-<Saa  hun  mindes  mig?>  udbrød  Alhed,  idet 
hendes  Øine  fik  Glands.  «Veed  hun  om  mit  Ægte- 
skabe 

« Visselig, »  svarede  Jakob  med  et  Smiil;  «det 
voldte  hende  Glæde  at  høre  derom. » 

«Nu, »  sagde  Allied  og  slog  med  Nakken,  <-da 
er  det  at  haabe,  at  hun  ei  vil  ansee  det  for  en  Be- 
smittelse, om  jeg  rækker  Haand  til  hendes  Gemals 
Befrielse?  Kort  og  godt,  Jakob  Tliordsen,  jeg  veed, 
hvad  I  har  fore  og  vil  forsøge  at  hjelpe  Eder  til 
Bette  dermed,   om  I  da  ikke  vrager  min  Bistand?» 

«Da  maatte  jeg  være  en  stor  Taabe,»  svarede 
Jakob,  4  fornemmelig-  da  jeg,  efter  hvad  jeg  har  hørt 
om  Eder,  maa  tænke,  at  Eders  Bistand  er  mere  værd, 
end  ti  Mænds. » 

Vi  faae  see, »  sagde  Alhed  med  sit  skjønneste 
Smiil,  &  dette  er  en  vanskelig  Sag  og  halsbrækkende. 
Otte  skulde  vide,  at  jeg  befatter  mig  med  Sligt !  Vel, 
at  han  er  ikke  her,  men  sidder  hiinsides  Sundet  udi 
Kjøbenhavn!  Viid  dog,  Jakob  Thordsen,  at  enddog 
jeg  er  Fru  Anna  Tak  skyldig  for  nogle  Sandheds  Ord, 
hun  engang  sagde  mig,  og  som  have  gjort  mig  til 
den,  jeg  nu  er,  saa  gjør  jeg  dog  dette  fornemmelig 
for  hendes  Gemals  egen  Skyld;  thi  ingen  Mand,  jeg 
kjender,  agter  og  ærer  jeg  som  ham  og  det  af  den 
Aarsag,  at  han  ingensinde  i  sine  Velmagtsdage  for- 
urettede, eller  fortrykte,  nogen  Mand,  eller  Kvinde,  der 
var  ringere,  end  ham.  Ved  Guds  Moder,  han  val- 
en folkekjær  Mand,  som  hans  Herre  og  Konge  og 
som  Hr.  Severin,  og  om  der  blandt  denne  Stads 
Borgerskab  og  Almue  fandtes  Dannemænd  med  modige 
Hjerter,  og  de  ei  alle  vare  gjerrige  Kræmmere  og 
rædde  som  Harer,  da  turde  man  med  Skjel  ventet  af 
dem,  at  de  havde  taget  Malmøhuus  med  stormende 
Haand  og  løst  Niels  Brahe  af  hans  Lænker :  hvad 
mener  I,  Peer  Bryde ?» 

«At  I  der  dømmer  hastigt  og  uretfærdigt,; 
svarede  Peer  Bryde.  «-Enddog  jeg  agter  Niels  Brahe 
høit,  saa  veed  jeg  dog  ikke  af,  at  han  har  beviist 
os,  eller  vor  Stad,  nogen  Yelgjerning,  saa  vi  saa 
usindigt  skulde  vove  vor  Pelts  for  ham.  s 

«Ei!»  udbrød  Alhed,  «er  og  I  slig  lunken  Karl? 
Jeg  maa  have  Eder  i  Skole ;  men  hør  nu,  Jakob 
Thordsen,  hvorlunde  det  er  gaaet  til,  at  jeg  sidder 
her!  Jeg  kom  her  til  Staden  i  G-aar  i  andet  Ærinde; 
hvilket  det  er,  og  hvo  der  sendte  mig,  det  skal  være 
fortiet,  kun  det  vil  jeg  sige  Eder,  at  jeg  og  havde 
Brev  og  Bud  til  Hr.  Albert.  Jeg  gik  til  ham  denne 
Eftermiddag,  og  han  tog  høviskt  imod  mig,  enddog 
hans  Frue,  Eders  Søster,  først  rynkede  Xæse  ad 
mig;  men  da  vi  kom  til  Ords,  da  blev  hun  saa  myg, 
at  jeg  kunde  vinde  hende  om  en  Finger;  thi  det  kom 
snart  for  en  Dag,  hvor  Skoen  tiykker  kende.  Hun 
talte  om  Niels  Brahe  og  klagede  for  mig  over  den 
store  og  uforstandige  Mildhed,  hendes  Gemal  udviser 
mod  Fangerne;  og  da  jeg  havde  hørt  Alt,  gav  jeg 
hende  Medhold  og  skjeldte  Niels  Brahe  for  en  Nidding, 
sagde  saa  og  siden  til  Hr.  Albert  selv,  at  han  burde 
være  paa  sin  Post,  al  den  Stund  hans  Fange  var 
saa  snu,  som  han  var  modig;  jeg  kjendte  ham  fra 
forhen !  Saa  fattede  da  Fru  Birthe  Lid  til  mig  og 
førte  mig  selv  op  til  Fangekammeret  og  lod  mig  kigge 
gjennem  det  Hul,  hun  haver  ladet  bore  i  Døren,  og 
jeg  haver  nu  seet  Manden ! » 

« Hvorlunde  er  hans  Tilstand ?>   spurgte  Jakob. 

«Ved  Guds  Moder,:,  svarede  Alhed  bevæget, 
<anit   Hjerte    krympede    sig    sammen    ved    at    gjensee 

ham,  den  gjeve  Mand,  i  slig  ynkværdig-  Forfatning! 
Han,  den  stolte  Karl ,  der  forhen  bar  Hovedet  saa 
høit,  han  sad  nu  der  krumbøiet,  en  Olding  lig.  Han 
har  mistet  sit  Huld,  og  hans  skjønne  brune  Haar  er 
vorden  heel  graat.» 

Sulte  de  ham,  lider  han  Nød?»   spurgte  Jakob. 

«Ikke  det,«  svarede  Alhed;  «der  fattes  ham 
Intet  i  hans  Fængsel,  han  faaer  Føde  nok  og  haver 
en  god  varm  Seng;  saa  har  og  Hr.  Albert  ladet 
Lænkerne  tage  af  ham,  saa  han  kan  røre  sig  frit, 
det  just  Fru  Birthe  med  haarde  Ord  lastede.  Dog, 
hvad  gavner  Klæder  og  Føde,  naar  man  kun  er  saa 
fri,  som  fangen  Fugl  i  et  Buur,  og  naar  Drøvelsens 
Torn  stinger  Hjertet?  Han  saae  en  Mand  lig,  der 
fortæres  af  Græmmelse.  Heel  bøiet  sad  han  med 
foldede  Hænder  og  stirrede  sorgfuldt  hen  for  sig; 
men  dog,  da  han  fornam,  at  Nogen  var  ved  Døren, 
da  reiste  han  sig  i  sin  fulde  Høide  og  saae  derhen 
med  et  Vredeslyn  i  sit  Øie,  og  ved  min  Helgen,  det 
frydede  mit  Hjerte,  at  see  og  fornemme,  at  der  dog 
endnu  er  Kraft  og  Mandemod  i  ham.  > 

«Godt  det,»  sagde  Jakob,  «al  den  Stund  det 
ellers  vilde  falde  os  svært  at  bjerge  ham.-» 

<Nu,»  sluttede  Alhed,  «jeg  gik  derfra  og  tænkte: 
er  han  nu  ganske  venneløs?  Er  der  ikke  en  Mand, 
der  gider  røre  sig  for  hans  Skyld  og  vil  forhjelpe 
ham  til  Flugt?  Fuld  af  disse  Tanker  gik  jeg  af 
Slottet  hen  ad  Gaden,  blot  ledsaget  af  min  Kammer- 
pige, Christence,  da  en  Mand  gaaer  os  forbi,  som 
standser,  da  han  seer  hende,  og  hun  giver  sig  i  Snak 
med  ham.     Det  var  Mogens;    han   kjendte  hende  fra 

den  Tid.  I  laae  i  Kjøbenhavn ,  og  inden  hun  kom  i 
mit  Brød.  Jeg  spurgte  ham  da  ud,  hvo  han  var, 
det  ene  Ord  tog  det  Andet ,  og  da  han  fornam  mit 
venlige  Sindelag  mod  Niels  Brahe,  da  tog  han  Bladet 
fra  Munden,  sagde  mig,  at  I  var  her  og  i  hvad 
Hensigt.  Jeg  lod  da  Pigen  gaae  hjem  og  fulgte 
ham  hid ;  men  lad  os  nu  nytte  Tiden !  Siig  mig 
flux,  hvad  I  haver  udtænkt,  og  ved  hvad  Middel  I 
agter  at  udføre  Eders  Forehavende? 

Jakob  meddelte  hende  nu  sin  Plan,  den  hun 
fandt  god;  men  da  han  maatte  tilstaae,  at  det  fatte- 
des ham  ganske  paa  Hjelpere,   udbrød  hun : 

»Hvad,  I  haver  været  her  et  ganske  Døgn  og 
Intet  udrettet ?» 

«Deri  gjorde  han  klogt,  >  sagde  Peer  Bryde, 
som  mod  sin  Villie  begyndte  at  blive  varm  om 
Hjertet;  «man  bør  for  Sanden  i  en  slig  Sag  see  sig 
vel  fore,  at  man  ei  gaaer  forkeert  i  Bjr!  Hastighed 
duer  kun  til  at  fange  Lopper !» 

Da  loe  Alhed  og  de  Andre  med;  men  Mogens 
sagde  til  sin  Herre : 

«I  husker  vel  Jeppe,   som  bragte  Brevet  l» 

Da  Alhed  hørte  om  denne  troe  Karl,  der  havde 
gaaet  Bud  for  Niels  Brahe,   sagde  hun; 

«Ei,  der  have  vi  jo  en  Forbundsfælle  i  Fjendens 
Leier  og  dermed  er  jo  alt  Noget  vundet!  Jeg  be- 
griber, hvorlunde  det  er  gaaet  til  med  det  Brev; 
Niels  Brahe  har  talet  med  Jeppe,  som  stod  paa  Post, 
gjennem  Hullet  i  Døren  og  stukket  Seddelen  ud 
samme  Vei.  Fru  Birthe  vilde  gjort  klogere,  om  hun 
ei  havde  ladet   bore    det  Hul  for  ved  at  kigge    gjen- 

nem  det  at  mætte  sit  Had;  men  viid  nu,  at  da  jeg 
var  der,  havde  en  anden  Karl  Vagt  og  det  en,  jeg 
kjender  fra  Fortiden;  lian  er  en  stor  Forræder  og 
Bømningsmand ,  Erik  Staalpande  er  hans  Navn;  ham 
kunne  vi  sikkerlig  kjøbe  —  I  har  da  ikke  Brøst 
paa  Penninge?« 

Da  Jakob  gav  til  Svar,  at  hans  Pung  var  vel 
spækket,  og  at  han  mok  kunde  reise  flere  Penge,  om 
fornødent,  sagde  Alhed: 

«Nu  det  er  vel!  Hvo,  som  tinger  en  Spille- 
maud,  maa  lønne  ham!  Saa  er  der  og  den  Skipper, 
vi  maa  hyre,  om  der  er  en  at  faae,  ellers  maae  vi 
nøies  med  en  Baad.» 

Planen  blev  nu  overlagt  i  alle  dens  Enkeltheder, 
og  Jakob  fik  rigelig  Foranledning  til  at  beundre  den 
Snildhed  og  Opfindsomhed,  Alhed  lagde  for  Dagen. 
Peer  Bryde  var  ganske  forbauset  og  sad  og  hørte  til 
med  aaben  Mund,  indtil  ogsaa  han  maatte  give  sit 
Besyv  med  i  Laget ,  da  man  ikke  godt  kunde  und- 
være Bistand  af  ham,  der  var  bedst  kjendt  med  alle 
Forhold  i  Byen. 

Han  lod  sig  drage  med  og  paatog  sig  navnlig 
at  hyre  Skipperen,  da  han  kjendte  en  Lybekker,  som 
just  laae  der  i  Havnen  og  havde  losset.  Alhed  paa- 
tog sig  det  vanskelige  Hverv  at  indlede  Forbindelsen 
med  Slottets  Besætning.     Derom  sagde  hun: 

« Sagen  er  til  en  Begyndelse  heel  simpel.  Jeg 
skikker  blot  Bud  til  Erik  Staalpande  og  lader  ham 
bede  komme  til  mig  i  mit  Herberge  for  at  udrette  et 
Ærinde  for  mig,  med  Tilføiende,  at  det  skal  blive 
godt  lønnet;    da  vil  han   sikkerlig   komme  den  første 

Time,  han  er  ledig,  og  naar  jeg  først  haver  ham 
under  fire  Øine,  da  vil  jeg  føle  ham  paa  Tænderne.  > 

«Der  kan  det  strax  briste,  >  sagde  Jakob; 
« Karlen  er  en  stor  Forræder,  sagde  I  selv  nys;  han 
kan  røbe  det  hele  Anslag,   og  der  ligge  vi ! » 

«Den  Hazard  løbe  vi,»  svarede  Alhed;  '<dog  er 
jeg  temmelig  forvisset  om,  at  det  vil  gaae,  naar  jeg 
strax  smører  ham  bravt  og  lover  end  mere.  Karlen 
er  ustadig,  har  Forandring  kjær,  og  naar  vi  love  at 
tage  ham  med,  saa  han  kan  bjerge  sig  til  Tydskland 
med  en  fuld  Børs ,  da  vil  han  neppelig  modstaae 
Fristelsen;  men  I  maa  lukke  Pungen  høit  op,  Jakob 
Thordsen,  det  siger  jeg  Eder  forud!  Der  gives  ingen 
mere  gridsk  Hund,  end  slig  gammel,  dreven  Lands- 
knegt,  der  har  prøvet  i  Krigstid  at  ernære  sig  ved 
Rov.  Have  vi  vundet  ham,  da  gaaer  Alt  af  sig 
selv;  han  er  snu  og  ønsker  han  Sagen  Fremgang, 
da  vil  han  see  sig  vel  fore;  men  kan  han  vise  Mønt 
frem  og  love  Guld  og  grønne  Skove,  da  vil  han  nok 
kunne  vinde  nogle  af  de  hyrede  Karle,  og  Jeppe  maa 
vel  kunde  faaes  for  mindre. » 

Det  blev  overladt  til  Alhed  at  bestemme  den 
Nat  og  Time,  da  Flugten  skulde  gaae  for  sig. 

«Jeg  vil  dog  deri  følge  Eriks  Raad, »  sagde 
hun,  «saa  og  hans  Anviisning  Maaden  angaaende  og 
Mødestedet.  Ingen  kan  skjønne  det  bedre,  end  han, 
som  er  paa  Stedet.^ 

«Det  er  ret  saa, »  svarede  Jakob;  « kunne  vi 
nu  blot  lide  paa  den  Karl;  jeg  ønsker  selv  at  faae 
ham  i  Tale  og  see  ham  an.;; 

«0rjør  ikke  det!»  sagde  Alhed.  «Lad  mig'  ene 
om  Sagen,  jeg  kjender  Manden  og  veed,  hvorlunde 
han  skal  tages;  saa  ■  holder  jeg  og  Eders  Navn  og 
Peer  Brydes  fordulgt.  Erik  skal  Intet  vide  om,  hvo 
der  staaer  for  dette  Anslag  og  betaler  Grildet;  da 
har  han  Ingen  at  forraade,  uden  mig,  og  Fristelsen 
til  Forræderi  er  cla  mindre. » 

«Men  Guds  hellige' Død, »  udbrød  Peer  Bryde, 
«da  gaaer  jo  det  Hele  paa  Eders  Kappe,   Frueb 

«Jeg  skal  vel  vide  at  bjerge  mig,>  svarede 
Alhed  kjækt.  « Jeg  vil  sige  Eder,  hvad  jeg  agter  at 
gjøre.  Jeg  gaaer  ombord  i  det  hyrede  Skib,  som 
bør  leies  i  mit  Navn.  «Jeg  foregiver,  at  jeg  har 
Ærinde  til  Tydskland,  og  det  vil  blive  troet,  al  den 
Stund  jeg  forhen  har  reist  der  i  Kong  Frederiks 
Ærinde.  Jeg  skal  vide  at  komme  til-  Pette  med 
Skipperen  og  kan  da  selv  paasee,  at  Baaden  skikkes 
i  Land  til  Borgvolden,  naar  Tid  er.  Naar  Fangerne 
ere  vel  om  Bord,  da  heise  vi  Seil,  og  jeg  gjør 
Farten  med  et  Stykke,  men  lader  mig  sætte  i  Land 
paa  Sjællands  Kyst.» 

«Jeg  taaler  det  ikke,»  sagde  Jakob  med  stor 
Bestemthed,  ^at  I  tager  den  hele  Pisico.  Jeg  vil 
være  paa  Stedet  og  selv  overvære  Fangernes  Flugt. 
Tro  mig,  jeg  forstaaer  mig  paa  at  sætte  Sligt  i  Værk. 
I  maa  skikke  Erik  til  mig,   det  snareste  skee  kan ! » 

Alhed  lovede  det,  og  da  Alt  saaledes  var  aftalt, 
udbrød  Peer  Bryde: 

«Ved  min  Helgen  Frue,  I  haver  et  stærkt  Hoved, 
I  som  kan  omfatte  og  klare  det  Alt!» 

<?Saamænd,»  svarede  Alhed,  <den,  der  vil  være 
Bager,   maa  ei  have  et  Hoved  af  Smør!*   — 

Derpaa  tog"  hun  Afsked  og  gik ,  ledsaget  af 
Mogens,  til  sit  Herberge;  men  da  hun  var  fort,  ud- 
brød Peer  Bryde  :  « 

« Fanden  til  Kvinde  den!  Mon  hun  vil  holde 
Alt,  hvad  hun  har  lovet?  Love  og  lyve  er  en  let 
Konst !  Dreven  i  Bænker,  som  hun  er,  vil  hun  dog 
nok  mage  det  saa,  at  hun  salverer  sig  selv,  og  det 
bliver  os,   der  maa  række  Hals,   om  det  ganger  ilde.? 

«Jeg  haver  det  paa  Fornemmelsen , »  svarede 
Jakob,    «at  mit  Hoved  sidder  fast.» 

«Saamænd,  Jakob,«  sagde  Peer,  « thi  hvor  det 
end  gaaer,  da  haver  I  Hr.  Albert  til  Søstermand  og 
hver  vil  gjerne  bjerge  Sine;   men  hvo  bjerger  mig?» 

«Vi    ville    staae    Last    og  Brast    med    hinanden, 

Peer, »   svarede  Jakob  og  klappede  ham  paa  Skulderen. 

Gaaer  Lykken  os  imod,    da  salvere  vi  os  til  Søes.* 

«Raab  ikke  < vundet«,  før  Du  est  over  Sundet,« 
sagde  Peer  Bryde;  « give  Gud  og  alle  Hellige,  Jakob, 
at  vi  maae  slippe  vel  fra  dette!  og  bæres  mig  for, 
at  der  i  Dag  er  udgaaet  fra  min  Esse  et  krankt 
Sværd,   som  vil  vende  sig  mod  mit  eget  Bryst.« 

Trods  Peer  Brydes  ilde  Spaadomme  saae  dog 
Alt  lovende  ud.  Erik  Staalpande  blev  vunden,  og 
Jeppe  gik  med  Glæde  ind  paa  Anslaget;  Skipperen 
var  allerede  to  Dage  efter  hyret  og  befandtes  at  være 
en  snu  Karl,  som  forstod  en  halvkvædet  Vise;  Reb- 
stigen blev  forfærdiget  af  Jakob  selv  og  Mogens, 
der   tillige    paa    denne  Maade    forkortede    sig  Tiden  i 

deres  frivillige  Ensomhed,  og-  saaledes  var  i  Løbet 
af  faa  Dage  Forberedelserne  tilendebragte  og  Alt  rede. 
Dog  maatte  de  endnu  i  nogle  Dage  holde  Vente- 
pinen  ud,  og  Jakobs  Taalmodigbed  var  nær  ved  at 
briste,  da  der  endelig,  syvende  Dagen  efter  Alheds 
Besøg  hos  Peer  Bryde,  kom  Bud  fra  hende  med 
den  Melding,  at  i  den  anstundende  Nat  skulde  det 
gaae  løs. 


Tiende  Kapitel. 

En   svigefuld   Helgen. 


Samme  Dags  Morgen  sad  Niels  Brahe  tung- 
sindigt grublende  i  sit  Fængsel. 

Han  havde  den  foregaaende  Aften  fornummet  til 
stor  Uro  og  Tummel  i  Borggaarden,  som  om  der 
kom  Gjester,  og  han  havde  da  spurgt  sig  selv,  om 
det  muligt  var  det  skjebnesvangre  Besøg,  han  stedse 
ventede  paa?  Var  det  Magthavernes  Haandlangere, 
der  vare  komne  for  at  slæbe  ham  til  Kjøbenhavn  og 
der  lade  ham  lide  Døden? 

Derpaa  beredte,  han  sig  nu  hver  Dag.  Siden 
Mødet  med  Birthe  Thorsdatter  i  Taarndøren ,  der 
havde  bibragt  ham  saa  stærk  en  Sjælsrystelse ,  var 
Haabet  ganske  veget  fra  ham.  Hans  Brøde  stod, 
som  han  havde  skrevet  til  Jakob.  Dag  og  Nat  for 
hans  Sjæl;  hans  Samvittighed,  der  havde  slumret  i  saa 
mange  Aar,  var  bleven  lysvaagen. 

Med  piinlig  Klarhed  mindedes  han  nu  Alt,  hvad 
der    var  foregaaet    mellem    Thord  Ibsen    og  ham  paa 

Min  usalige  Jagt ,  der  endte  med  Drabet.  Han 
havde  før  næsten  ganske  frikjendt  sig  selv,  men  nu 
saae  han  Sagen  i  et  andet  Lys;  thi  omeudskjøndt 
det  var  sandt,  hvad  han  selv  i  sin  Tid  havde  udsagt, 
og  hvad  det  eneste  Yidne,  Mogens,  havde  bekræftet, 
at  Thord  Ibsen  først  var  bleven  hidsig  og  havde  givet 
det  første  Hug,  saa  maatte  han  dog  tilstaae  for  sig 
selv,  at  der  ogsaa  fra  ham  var  falden  haarde  og 
krænkende  Ord,  skikkede  til  at  ophidse  hans  Mod- 
stander. 

Dog  pinte  ham  fornemmelig  Bevidstheden  om,  at 
han  var  sin  myrdede  Yen  langt  overlegen  baade  i 
Legemsstyrke  og  Vaabenfærdighed.  Han  vilde  vel 
havt  det  i  sin  Magt  at  revse  og  afvæbne  ham,  uden 
at  han  havde  havt  nødig  at  tage  hans  Liv,  men  han 
havde  slet  ikke  tænkt  paa  at  vise  nogen  Skaansel; 
med  ustyrlig  Mordlyst  var  han  faldet  over  ham  og 
havde  jaget  sit  Sværd  i  haus  Bryst. 

Saa  dømte  han  da  nu  for  første  Grang  sig  selv 
at  være  en  Manddraber,  der  fortjente  at  lide  Døden, 
men  ikke  for  de  Gjerningers  Skyld,  hvorfor  hans 
Fjender  havde  domfældt  ham.  Han  regnede  sig  det 
tvertimod  til  Ære,  at  han  havde  reist  Banderne  og 
ført  Avindskjold  mod  Kong  Frederik,  og  hvad  hans 
Kaperfærd  baade  før  og  siden  angik,  da  havde  han 
øvet  den  med  sin  rette  Herres  og  Konges  Samt3rkke 
og  i  hans  Navn ;  at  han  havde  tugtet  de  Lybske, 
hans  Slægts,  men  ogsaa  Rigets,  Fjender,  det  for- 
maaede  han  ikke  at  angre. 

Disse  to  Lidenskaber,  hans  Kjærlighed  til  Kong 
Christiern  og  hans  Had  til  de  lede  Kræmmere,  havde 

snoet  sig  som  to  rode  Traade  gjennem  hans  Livs 
Væv,  givet  det  sit  Præg  og  ført  ham  til  Maalet, 
Dødsfængslet;  ja,  den  første  af  dem  havde  endogsaa 
været  Moder  til  den  Daad,  han  nu  angrede  saa  dybt, 
saa  vist  som  han  havde  fældet  Thord  Ibsen,  fordi 
denne  angreb  Kong  Christierns  Ære;  men  desuagtet 
var  der  ikke  i  hans  Hjerte  nogen  bitter  Følelse  mod 
den  Konge ,  der  var  bleven  ham  saa  dyr  en  Herre, 
og  han  sendte  ingen  Forbandelser  mod  Himlen  efter 
Axel  Olufsens  Sjæl,  fordi  denne  i  levende  Live  havde 
indpustet  ham  Hadets  og  Hevnens  Aand. 

Bittert  følte  han  Savnet  af  sin  Hustru  og  for- 
undrede sig  over,  at  han  hverken  havde  faaet  Hilsen, 
eller  Brev  fra  hende.  Mon  hun  endnu  var  uvidende 
om  hans  Skjebne?  Hr.  Albert,  som  i  de  første  Dage 
havde  seet  til  ham  og*  viist  ham  Deeltagelse,  var  nu 
i  en  Uge  udebleven,  og  de  Hilsener  og  Andragender, 
han  havde  sendt  ham  gjennem  Fangevogteren,  vare 
forblevne  ubesvarede. 

Han  sad  og  sukkede  over  sin  Forladthed  og 
tænkte  sig  endogsaa,  at  det  Forsoningsord,  han  havde 
sendt  Jakob  Thordsen,  var  bleven  vraget  og  ringe- 
agtet, da  han  blev  vækket  af  sin  Grublen  ved  Lyden 
af  en  Røst,  som  talede  til  ham  gjennem  Hullet  i 
Døren. 

«See  til  Eders  Davre, s  sagde  den-,  '<æd  og 
drik  og  sank  Kræfter!   I  Nat  vil  I  have  dem  nødig. » 

Han  studsede  og  gjorde  et  Skridt  henim od-Døren.; 
men  da  blev  der  sagt. 

«Tys,   der  kommer  Nogen  \» 

Niels  Brahe  grublede  over,  hvo  det  kunde  være, 

der  gav  ham  denne  venlige  Paamindelse;  og  hvad 
skulde  skee  med  ham  om  Natten? 

Det  var  ikke  Jeppes  Røst,  den  han  nu  grant 
kjendte;  thi  denne  tro  Karl  havde  nu  og  da  sagt 
ham  et  Trøstens  Ord  gjenuem  Dørhullet,  og  de  havde 
ført  korte  Samtaler  med  hinanden.  Det  var  ogsaa, 
som  Alhed  formodede,  ad  denne  Vei,  at  han  havde 
faaet  Kundskab  om  Jakobs  Nærværelse  og  sendt  ham 
den  skrevne  Seddel.  Da  havde  han  i  sit  Hjerte 
takket  Hr.  Albert,  som  havde  givet  ham  nogle  gamle, 
haandskrevne  Bøger  til  Tidkort  og  ikke  frataget  ham 
den  Sølvstift,  han  altid  bar  hos  sig  og  derfor  ogsaa 
havde  bjerget  fra  Skibbrudet.  Han  havde  revet  et 
Blad  af  en  af  Bøgerne  og  skrevet  derpaa,  og  saa- 
ledes  var  det  blevet  ham  muligt  at  lette  sit  Hjerte 
ved  de  skrevne  Ord;  men  det  »var  ikke  faldet  ham 
ind  at  beirytte  dette  Middel  til  at  skuffe  sin  ædel- 
modige Bevogter,  eller  tænke  paa  Flugt. 

Nu  derimod  meldte  sig  slige  Tanker.  Mon 
Jakob  dog  havde  Medfølelse  for  ham  i  hans  Ulykke 
og  tænkte  paa  at  forhjelpe  ham  til  Flugt?  Han 
havde  ikke  fortjent  slig  Opoffrelse  af  ham,  det  erkj endte 
han;  men  han  tænkte  som  hans  Hustru,  at  om  der 
var  nogen  Mand,  der  turde  indlade  sig  paa  et  sligt 
Vovestykke  og  evnede  at  sætte  det  i  Værk,  da  maatte 
det  være  Jakob  Thordsen. 

Mens  han  gjorde  sig  disse  Spørgsmaal,  og  Haabet 
blussede  op  i  hans  Hjerte,  hørte  han  Fodtrin  uden 
for  Døren.  Han  saae  derhen  og  rynkede  sine  Bryn. 
Hullet  i  Døren   havde  bragt   ham    Trøst,    men   ogsaa 

Pine;  thi  han  havde  mærket,  at  han  blev  iagttaget 
igjennem  det. 

Nu  lød  der  høirøstede  Stemmer  ved  Døren,  og 
deriblandt  en,  han  syntes,  at  skulde  kjende,  og  hvis 
skarpe,  forhadte  Klang  jog  Blodet  op  i  hans  blege 
Kinder.  Slutteren  ranglede  med  Nøglerne ,  Døren 
gik  op,  og  i  Døraabningen  stod  —  Tyge  Krabbe; 
det  var  altsaa  den  G-jest,  der  var  kommen  den  fore- 
gaaende  Aften! 

Han  traadte  ind  ledsaget  af  Hr.  Albert,  blev 
staaende  et  Øieblik  og  stirrede  paa  Niels  Brahe  med 
et  skadefro  Blik,  men  vendte  sig  saa  til  Hr.  Albert 
og  udbrød : 

«Hvad,  lader  I  den  Ugjerningsmand  have  Lem- 
mernes frie  Brug?  Han  maa  i  Bolt  og  Jern!» 

Saa  traadte  han  nærmere  hen  til  Niels  Brahe, 
der  stod  med  krydslagte  Arme  og  holdt  sit  funklende 
Blik  fæstet  paa  hans  x-Vasyn,   og  sagde: 

<?Nu,  Niels  Nielsen,  hvad  tykkes  Eder,  er  dette 
Logement  Eder  til  Pas?  Her  sidder  I  luunt  og  trygt'- 
Nu  haver  det  en  Ende  med  Eders  Omstreifen  og 
Plustren  paa  Søen!  Nu  skal  I  ei  tiere  fange  Held 
til  at  reise  Almuen ,  volde  Blodstyrtning  og  svie 
Gaarde  af!  Der  seer  I,  Ulydelse,  Oprør  og  Bulder 
fanger  stedse  en  sørgelig  Ende!  Nu  er  I  vel  fuld  af 
Anger  og  vil  tigge  om  Naade;  men  det  skal  ved  min 
Helgen  ei  nytte  Eder!» 

Da  Niels  Brahe  blot  stirrede  paa  ham  og  ikke 
gav  ham  Svar,  vendte  han  sig  til  Hr.  Albert  og 
spurgte,    om  Fængslet    var   sikkert;    gav    sig  saa  til 

at  undersøge  Murene  og  ruskede  i  Yinduesgitteret 
for  at  prøve,   om  ingen  af  Jernstængerne  sad  løse. 

«Spar  Eder  al  Umage, »  sagde  Hr.  Albert  for- 
trydeligt :  «jeg  haver  mit  Kram  i  god  Skik  og  lader 
Fangen  saa  skarpt  bevogte,  at  I  ikke  kunde  gjøre 
det  bedre  selv.» 

«Dog  paa  Lænkerue  nær,»  svarede  Tyge  Krabbe 
med  et  hvast  Blik;  -«giv  ham  nogle  paa  og  det  af 
de  sværeste;  jeg  varer  Eder  ad,  Hr.  Albert,  tro 
ham  ei!» 

Saa  foer  han  igjen  løs  paa  Niels  Brahe  og 
sagde : 

«I  skal  beholde  Eders  usle  Liv  en  Stund  endnu, 
Hr.  Niels,  for  at  vi  kunne  blive  lidt  mere  vidende! 
I  seer,  at  jeg  veed  Besked  om  Eders  Fart  til  Lyra, 
hvor  Eders  Stodderkonge  gjorde  en  Bidder  af  Eder; 
og  Hr.  Severin  var  med.  Hvor  lider  han,  den  store 
Admiral?  Hvi  gik  han  ei  med  Eder  paa  den  Fart, 
da  kunde  vi  taget  den  ene  Fanden  med    den  anden ! » 

«Lad  ham  med  Fred,  >  sagde  Albert  Bavens- 
berg;  «hvad  Godt  skal  det  gjøre,  Hr.  Tyge,  saa  at 
skjelde  og  smelde?» 

Men  Tyge  Krabbe  blev  endnu  mere  forbittret 
over  denne  Tilretteviisniug,  og  Niels  Brahes  haanlige 
Blik  og  vedvarende  Taushed  bragte  ham  i  Baseri; 
thi  han  havde  ventet  Ydmyghed  og  Underkastelse. 
Han  gik  hen  imod  ham  med  løftet  Haand,  som  om 
han  vilde  slaae,  men  da  strakte  Niels  Brahe  sin  Arm 
ud  og  sagde: 

« Lægger  I  Haand  paa  mig,  da  slaaer  jeg  Eder 
til  Jorden ! » 

Tyge  Krabbe  veg-  tilbage  og  raabte: 
Nu  strax  hid  med  Lænkerne,  Hr.   Albert  !> 

«Jeg  gjør  det  ikke,  Hr.  Tyge,»  svarede  Hr. 
Albert  med  stor  Bestemthed.  Niels  Nielsen  har 
hidindtil  blot  viist  Euelse  og  holdt  sig  from  og  stille  : 
jeg  vil  ikke  tortere  hani.^ 

«I  paatager  Eder  derved  et  stort  Ansvar,«  sagde 
Tyge  Krabbe  harmfnysende :  »men  bi  lidt,  vedblev 
han.  idet  han  atter  vendte  sig  til  Niels  Brahe,  faae 
vi  Eder  først  over  til  Kjøbenhavn ,  da  skulle  vi 
strække  Eder  en  Kjende  for  at  faae  Eders  Tunge 
paa  Gled,  saa  vi  kunde  blive  vidende  om  de  onde 
Eaad.   I  har  pleiet  med  Kong  Christiern  i  Lyra ! 

Derpaa  vendte  ban  sig  brat  og  forlod  Fængslet; 
men  da  Døren  havde  lukket  sig  efter  hans  forhadte 
Skikkelse,  sank  Niels  Brahe  om  paa  sit  Leie  og  ud- 
stødte et  dybt  Smertenssuk;  dette  havde  været  den 
bittreste  Kalk  at  tømme  af  alle  dem,  der  endnu  vare 
rakte  ham. 

Snart  kom  han  dog  i  Tanker  om  den  venlige 
Eaamindelse  om  at  tage  Føde  til  sig,  og  han  fornam 
ogsaa  Hunger.  Han  spiste,  følte  sig  styrket,  gav 
sig  saa  til  at  vandre  frem  og  tilbage  i  Kammeret, 
standsede  ofte  ved  Døren,  lyttede  og  fornam  til  stor 
Fro  paa  Slottet,  Fodtrin,  Klirren  som  af  Fade  og 
Bægere .  forvirrede  Lyder  af  Stemmer ,  der  snart 
rungede  hørligt,  snart  døede  hen;  men  udenfor  lians 
egen  Dør  var  der  stille,  og  hans  gjentagne  Kalden 
gjennem  Dørhullet  blev  upaaagtet. 

Saaledes  hengik  nogle  Timer,  fulde  af  Fro  og  i 
stor  Spænding,  da  endelig  den  kjendte  Lyd  af  Nøglernes 

Raslen  lød  ved  Døren,  den  gik  op,  og  en  Karl,  klædt 
og  rustet  som  en  Landsknegt ,  traadte  ind.  Paa 
Hovedet  bar  han  en  Jernhat,  lians  brede  Biyst  og 
Ryg  vare  dækkede  af  en  Læderkøllert,  han  havde 
Jernskinner  paa  Armene  og  om  Hofterne,  hvorfra  de 
vide  Hoser  naaede  til  Knæerne. 

Han  traadte  haardt  med  sine  plumpe  Skoe,  satte 
fra  sig  en  stor  Kurv,  som  han  havde  paa  Armen, 
løb  saa  ud  og  kom  kort  efter  tilbage  med  en  Bylt  i 
Seildug,  som  han  gjemte  under  Sengen,  rettede  sig 
saa  og  satte  Haanden  i  Siden,  idet  han  saae  paa 
Niels  Brahe  med  et  barskt  Smiil.  Hans  skjæggede 
Aasyn  var  skummelt  og  vanziret  af  et  Ar  tvers  over 
Panden  og  det  venstre  Øienbryn. 

«I  begriber  ikke  dette, »  sagde  han  saa  til  Niels 
Brahe,  som  forundret  havde  iagttaget  hans  Pærd, 
«og  gloer  paa  mig,  som  var  jeg  en  Troldkarl!  Nu, 
det  er  ei  langt  derfra;  thi  jeg  er  Manden,  der  skal 
gjøre  det  Konststykke  at  forhjelpe  Eder  til  Flugt; 
I  skal  gaae  herfra  gjennein  Luften  og  dog  komme 
uskadt  til  Jorden ! » 

Niels  Brahe  studsede,  men  saae  dog  mistroisk  til 
ham   og  sagde: 

«Det  var  store  Ord!  Hvad  for  Mand  er  Du, 
som  vil  forhjelpe  mig  til  Flugt,  og  dog  saae  jeg  Dig 
ingensinde  for  mine  Øine? 

«Da  hørte  I  dog  i  Morges  min  Røst,»  svarede 
Landsknegten;  det  var  mig,  der  bød  Eder  at  æde 
og  drikke.  Jeg  er  Landsknegten  Erik  og  bærer  det 
Hædersnavn  « Staalpande »  af  den  A årsag,  at  min 
Pandebrask  har  viist  sig  at  være  haardere,  end  noget 

andet  Menneskebarns  og  taalte  det  Hug  af  en  Øxe, 
som  en  Nidding  af  en  Dalekarl  gav  mig  i  Dræb- 
ningen  ved  Brænkirke,  og  som  var  droit  nok  til  ellers 
at  fælde  en  Stud.  Her  seer  I  Mærket,  vedblev  han 
og  pegede  paa  sin  Pande;  <men  nu  ei  mere  Snak! 
Siig  mig,  evner  I  med  Eders  stive  Been  at  klattre 
ned  ad  en  Reebstige  og  dingle  en  Stund  mellem  Him- 
mel og  Jord  ? 

«Jeg  evner  det  vel,  /  svarede  Niels  Brahe,  naar 
det  ei  skal  gaae  for  fort;  men  Guds  Død,  om  dette 
er  ramme  Alvor  og  ikke  Gjekkeri,  da  siig  mig,  hvo 
det  er,  som  sætter  dette  i  Værk?« 

«Det  skal  være  fortiet,  saa  er  det  mig  budet  og 
befalet, »  svai'ede  Erik  Staalpande.  «I  vil  selv  see 
det,  naar  I  er  vel  ude  af  Buret.  I  maa  sætte  Eders 
Lid  til  mig,  eller  lade  det  Hele  fare ;  skulde  jeg  dog 
mene,  at  Hjelp  er  stedse  god,  hveden  den  end  kom- 
mer; dog  vil  jeg  sige  Eder  saa  meget,  at  Jeppe  er 
med  i  Complottet.» 

«Ei!»  udbrød  Niels  Brahe,  <;nu  begynder  jeg  at 
troe  derpaa;  jeg  vil  da  ikke  fritte  mere.  G-iv  mig 
nu  fuld  Besked;  men  kunne  vi  tale  trygt  med  hinanden 
uden  at  vorde  forraskede?» 

Jeg  tænker  jo, »  svarede  Erik.  «Viid,  at  her 
staaer  i  Dag  et  stort  Gilde  til  Ære  for  Hr.  Tyge 
og  de  Herrer,  som  fulgte  ham  hid.  De  sidde  nu 
nede  i  Hallen  og  pokulere  og  bande  Eder  over  Borde. 
Saa  vanker  der  og  Tractemente  i  Borgstuen,  og  paa 
den  Regning,  at  Øinene  i  Nat  ville  være  fast  til- 
lukkede, og  Ørerne  døvede  af  en  fuldgod  Buus,  have 
vi    berammet    Eders    Flugt    til    i  Nat.     Vi    have    alt 

havt  god  Lykke  med  Christen  Slutter  og  tildækket 
ham  bravt;  han  hikker  og  sukker  og  er  heel  be- 
vægelig, som  den  Skalk  stedse  vorder,  naar  han  er 
drukken;  sidder  nu  og  holder  Jeppe  om  Hals,  som 
var  han  haus  kjære  Broder;  men  haver  dog  nogen 
Mistanke  til  ham,  formoder  jeg,  fordi  han  har  be- 
mærket, at  Jeppe  har  samtalet  med  Eder  gjennem 
Dørhullet;  gav  saa  mig  Nøglerne,  at  jeg  kunde 
bringe  Eder  Mad  og  han  selv  blive  ved  Kruset. 
See,»  sagde  Erik  og  tog  Laaget  af  Kurven,  «her  er 
Vildbrad,  Brød  og  en  Dunk  spansk  Viin ;  nyt  nu 
Tiden  og  gjør  Eder  til  Gode!» 

«Men  Niels  Brahe  agtede  ikke  paa  Maden;  han 
saae  paa  Erik  med  et  spændt  Blik  og  spurgte: 

«Er  Rebstigen  i  den  Bylt,  Du  skød  under  Sengen?« 

Erik  nikkede  og  sagde : 

«Og  dertil  en  god  Fiil.  Naar  I  har  spiist  og 
drukket,  da  giv  Eder  i  Kast  med  den  midterste 
Gitterstang;  jeg  tænker,  at  I  kan  file  den  igjennera 
paa  en  Stunds  Tid;  men  lad  den  sidde  ved  en  Skal, 
som  om  den  var  heel ;  I  kan  da  let  tage  den  ud,  naar 
Tiden  er  der.» 

«Og  naar  er  Tiden,   Erik?/>    spurgte  Niels  Brahe. 

«Ved  Midnat,  om  Alt  da  er  stille.  Et  Ugle- 
skrig er  Tegnet;  naar  I  hører  det,  da  gjør  Eder 
rede;  tag  Stangen  ud  og  befæst  Stigen  og  lad  den 
falde;  I  vil  fornemme  et  Ryk,  naar  den  er  ved  Jorden 
hos  dem,  som  venter  Eder  der  nede.» 

«Og  hvad  da?>  spurgte  Niels  Brahe  videre. 
«Hvorlunde  komme  vi  af  Slottet,    over  Borggraven?«' 

«Vær  tryg,»    svarede  Erik,     «det   er  Alt  ordnet 

og  aftalt.  Jeg  har  Vagt  paa  Volden  i  Nat  og  tager 
et  Par  Karle  med  mig,  som  jeg  kan  lide  paa;  der 
ligger  alt  en  Baad  paa  hver  Side  af  Graven.  Eders 
Venner  komme  fra  Søen,  og  ad  den  Vei  skal  I  og 
flye;  saa  og  Jeppe  og  jeg;  vi  tør  ikke  forblive  her 
efter  dette. » 

I  det  Samme  lød  der  Larm  op  til  dem,  og  Erik 
gik  nd  for  at  lytte;  men  kom  snart  tilbage  igjen  og 
sagde : 

'Det  er  Intet;  blot  Svendene,  som  løbe  ud  og 
ind.  Herrerne  suppe  bravt  dernede  og  ere  ved  godt 
Lune.  Jeg  hørte  nu,  da  Døren  gik,  Hr.  Tyges  Røst, 
den  lød  skrattende,   da  han  loe,   den  lede  Karl ! » 

Niels  Brahe  sad  grundende,  men  saae  pludseligt 
op  og   sagde : 

«Siig  mig,  skal  jeg  flye  alene?  Haver  I  ikke 
tænkt  paa  Hans  Andersen,  Øland  og  de  Andre?  Jeg 
lader  dem  nødigt  i  Stikken. » 

«Vær  ubekymret,«  svarede  Erik;  «Jeg  kommer 
lige  fra  dem  og  har  bragt  dem  Eetalje,  saa  og  en 
Stige  lig  Eders,  blot  kortere,  og  en  Fiil.  Glade  bleve 
de  og  frittede  mig  ei  ud,  som  I,  Niels  Nielsen !  De 
priste  deres  Lykke,  at  Hr.  Albert  har  puttet  dem 
alle  i  det  samme  Hul,  begribeligt  fordi  han  tænkte, 
at  de  saa  vare  lettere  at  bevogte. » 

Nu  gaaer  jeg  gladere  dertil,;  svarede  Niels 
Brahe;  men  ræddes  dog  ved  den  Fart  ned  ad 
Stigen,  for  mit  svage  Knæes  Skyld.  Kan  Du  ikke 
lade  mig  flye  ad  Taarntrappen  ?  Christen  betroede 
Dig  dog  nu  Dørnøglerne ;   behold  dem  til  i  Nat ! 

Ugjørligt    det,»    svarede   Erik.      »Vel    betroede 

han  mig-  nu  at  gaae  herop  med  Maden,  men  tøver 
jeg  for  længe,  da  have  vi  ham  her,  kommer  han 
end  ravende.  Hver  Nat  lægger  han  Nøglerne  under 
sin  Hoveddyne.  Dog  er  det  ikke  Alt;  I  maa  betænke, 
at  vi  ikke  vide,  hvilken  af  Karlene  der  bliver  sat 
paa  Post  ved  Eders  Dør  og  faaer  Nattevagt.  Dog 
ere  vi  fornemmelig  rædde  for  Fru  Birthe;  for  den 
Helvedes  Kvind  ere  vi  aldrig  sikkre.  Endnu  i  Gaar 
kom  hun  ved  Midnat  og  stod  og  lurede  nede  paa 
Trappen.  Naar  hendes  Gemal  er  falden  i  Søvn,  da 
reiser  hun  sig  fra  sit  Leie,  lister  sig  ud,  tænder  et 
Lys  og  gaaer  gjennem  Hallen  til  Døren  og  lytter. 
Hendes  Kammerpige,  Marie,  som  sover  i  Rummet 
næst  ved  Sovekammeret,  hvor  hendes  Frue  maa 
igjennem,  har  mere,  end  een  Gang,  seet  hende  færdes 
saa,  og  nu  vide  vi  Andre,  naar  vi  høre  de  Listetrin, 
at  det  er  hende;  og  har  hun  været  her  tidt  og  ofte 
ved  Eders  Dør  og  staaet  og  kigget  gjennem  Hullet 
paa  Eder. » 

Niels  Brahe  blev  bleg  om  Kind  ved  at  høre  det, 
og  en  Kuldegysning  rislede  ham  gjennem  Aarerne. 
Han  saae  atter  Birthe  med  det  blege  Aasyn  og  de 
funklende  Øine,  som  hun  havde  viist  sig  for  ham  i 
Taarndoren,  da  han  kom.  Erik  bemærkede  den  For- 
andring, der  foregik  med  hans  Aasyn  og  troede,  at 
der  kom  et  Sygdomsanfald  over  ham;  greb  derfor  i 
Kurven,  tog  Tinkruset  og  Viindunken,  skjenkede  i  og 
rakte  Niels  Brahe  et  bredfuldt  Maal  Viin. 

<Drik  Mand, »  sagde  han;  «ved  Hr.  Severins 
store    Helgen    og    Skytspatron,    Sancte    Jørgen,    nu 

gjelder  det  for  Eder  at  holde  Blodet  varmt  og  have 
en  sikker  Haaud! 

Niels  Brahe  greb  Kruset,  stak  det  ud  til  Bunds, 
drog  saa  et  dybt  Suk  og  sagde: 

«Hav  Tak!  Det  tog  den  Kuldegysning  af  mit 
Hjerte;  men  hvi  paakaldte  Du  Sancte  Jørgen?  Han 
er  en  svigefuld  Helgen,  lod  Hr.  Severin  ganske  i 
Stikken.      Sancte  Nicolaus,    det  er  min  Skytspatron.« 

'Han  niaaer  Intet  paa  Landjorden,  saasom  han 
er  de  Søfarendes  Patron, »  svarede  Erik.  «Bliv  ved 
Sancte  Jørgen,  mens  dette  staaer  paa,  og  indtil  I 
har  sat  Eders  Fod  paa  Skibsdækket;  og  nu  til 
Værket!  Brug  Filen,  mens  her  er  Larm  i  Huset; 
syng  til  Arbeidet,  men  stands  nu  og  da  og  lyt!» 

Derpaa  gik  han  og  laasede  for  Fængslets  Dør, 
efterladende  Xiels  Brahe  i  hans  Ensomhed  som  et 
Bytte  for  alle  de  vexlende  Stemninger,  der  rystede 
hans  Sjæl  som  Vindkastene  i  en  Storm  ryste  et 
skrøbeligt  Fartøi,  Dødsangst,  opblussende  Haab.  vild 
Trods  og  dyb  Modløshed. 

Med  krampagtig  Iver  førte  hans  Haaud  Filen, 
som  langsomt  aad  sig  ind  i  den  haarde  Jernstang. 
Nu  og  da  standsede  han  og  lyttede,  arbeidede  saa 
igjen  fort  og  sang  dertil,  idet  hans  dybe,  skjelvende 
Røst  gav  Gjenlyd  under  Hvælvingen;  indtil  ved 
Nattens  Frembrud  Værket  var  fuldbragt,  cg  han 
sank  udmattet  om  paa  sit  Leie. 


Ellevte  Kapitel. 

Heviiens  søde  Stiiiid. 


Natten  var  sludfuld  og  mørk.  En  tæt  Taage 
havde  allerede  ved  Solnedgang  fra  Havet  af  væltet 
sig  ind  over  Landet  og  indhyllet  Malmøhuus  i  sin 
folderige  Kappe,  saa  man  end  ikke  kunde  skimte 
Omridsene  af  den  gamle  Borgs  stærke  Huse  og  kuei- 
sende  Taarne. 

Nu  og  da  gik  et  Vindpust  sukkende  hen  over 
Tagene,  saa  Vindfløiene  dreiede  sig  paa  deres  rustne 
Stænger  og  lode  en  klagende  Lyd  hore.  Det  lød  som 
jamrende  Røster  af  henfarne  Aander,  der  engang  i 
levende  Live  havde  hensukket  deres  Dage  bag  de 
tykke  Mure,  i  Borgfængslerne,  og  først  vare  blevne 
udfriede  derfra  af  Døden. 

Det  var  over  Midnat;  alt  Levende  syntes  at 
slumre.  Mændene  havde  for  længst  søgt  deres  Senge, 
tunge  i  Hovederne  af  Sviren,  Kvinderne  trætte  af 
Dagens  Gjeriiing.  Dog  var  der  En,  der  vaagede, 
Borgfruen  selv. 

Hun  havde  seet  sin  Gemal,  der  lige  som  de  Andre 
havde  talet  Bægeret  dygtigt  til,  rave  til  sit  Leie  og 
var  derpaa  gaaet  ind  i  sit  eget  Kammer,  hvor  hun 
i  disse  Dage  saa  ofte  havde  siddet  og  ruget  over 
sine  mørke  Tanker,  lige  som  hun  fordum  gjorde  det 
i  Taarnkammeret  paa  Berritsholm,  men  nu  i  større 
Spænding. 

Hun  sad  ved  Kaminen  og  stirrede  ind  i  den 
hendøende  Ilds  Gløder.  Hendes  Blod  var  i  Oprør, 
hendes  Tanker  arbeidede.  Hun  havde  denne  Dag 
over  Borde  hørt  vilde  Hadets  og  Hevnens  Ord,  som 
havde  frydet  hendes  Hjerte,  men  hun  havde  ogsaa 
faaet  Kundskab  om,  at  Niels  Brahe  endnu  havde 
mægtige  Venner,  som  arbeidede  for  hans  Benaadelse. 
Det  var  just  denne  Omstændighed,  der  havde  ophidset 
Tyge  Krabbe  til  at  haane  ham  i  hans  Fængsel. 

Skulde  han  dog  undslippe  det  hevnende  Sværd, 
som  alt  hang  over  hans  Hoved?  Skulde  Gjengjeldelsen, 
hvorefter  hun  i  Aar  havde  sukket,  og  som  hun  havde 
troet  var  sikker  og  uundgaaelig,  dog  vorde  til  Intet? 
Skulde  hendes  Faders  Død  for  evigt  blive  uhevnet, 
og  hans  Drabsmand,  dertil  en  Landsforræder  og  Rigets 
Fjende,  rettelig  dømt  til  Døden (  frelst  ved  Kongens 
Naade  gaae  fri  derfra,  fiyde  sig  ved  Livet  og  døe 
fredeligt  i  sin  Seng? 

Blodet  kogte  i  hendes  Aarer,  det  susede  for 
hendes  Øren  og  bankede  i  hendes  Tindinger,  som  om 
hendes  Hoved  skulde  sprænges;  Mord,  Dolk  og  Gift, 
var  det,  hendes  Tanker  nu  syslede  med.  Kammeret 
blev  hende  for  trangt,  Mørket  greb  hende  med  Ræd- 
sel ;   hun  tændte  Jjjs  og  gav  sig  paa  Vandring. 

Kiels  Brahe.    II.  32 

Først  gik  hun  ind  i  Hallen,  hvor  Bordene  endnu 
stode,  som  de  vare  blevne  forladte,  med  halvt  tømte 
Kander  og  Bægre  og  flød  af  01  og  Viin.  Hun  saae 
Intet  deraf;  hendes  ellers  saa  skarpe  Blik  og  huus- 
holderiske  Sands  var  sløvet,  underkuet  af  en  stærkere 
Lidenskab.  Hun  følte  sig  draget  ad  den  vante  Vei, 
ud  paa  Taarntrappen  og  op  til  Niels  Brahes  Fæng- 
selsdør. 

Da  hun  var  kommen  ud  paa  Trappen,  standsede 
hun  og  lyttede;  Alt  var  tyst.  Saa  steg  hun  op  ad 
Trappen,  og  da  hun  havde  naaet  dens  øverste  Trin, 
saae  hun,  at  Bænken  ved  Taarndøren  var  tom  og 
Fængslet  ubevogtet. 

Da  slog  den  Tanke  hende,  at  hvis  Fangerne 
vilde  undvige,  og  hun  formodede,  at  de  Dag  og  Nat 
ikke  pønsede  paa  Andet,  da  kunde  der  ikke  findes 
noget  gunstigere  Øieblik  dertil,  end  dette.  Jo,  Hr. 
Albert,  han  var  rigtignok  den  rette  Mand  til  at  vogte 
paa  Statsfanger  og  hans  Venner,  Hr.  Tyge  med  ind- 
befattet, vare  de  stort  bedre,  end  Dyr,  siden  de  under 
slige  Omstændigheder  kunde  beruse  sig  og  vel  ikke 
engang  havde  tænkt  paa  at  forvisse  sig  om,  at 
Fangevogteren  og  Vagten  gjorde  deres  Skyldighed? 

Hun  tog  strax  sin  Beslutning,  gik  hurtigt  ned 
og  lige  hen  til  det  Kammer,  hvor  Hr.  Alberts  Kam- 
mersvend laae,  vækkede  ham,  bød  ham  staae  op, 
klæde  sig  paa  og  tage  sit  Værge,  gaae  ned  i  Borg- 
stuen og  vække  de  Svende,   som  sov  der. 

« For  Gud, »  sagde  hun  til  ham,  «den  Karl,  som 
har  forladt  sin  Post  ved  Fængslet,  han  skal  i  Morgen 
faae  sin  Straf!     Hør  nu  min  Befaling,  Povel,   og  ad- 

lyder  Du  ikke  til  Punkt  og  Prikke,  da  vil  det  gaae 
Dig  ilde!  Du  tager  Svendene  med  Dig  og  gjør  en 
Runde  i  Borggaarden  og  paa  Voldene  for  at  see,  om 
Alt  er  roligt  og  Erik  Staalpande  og  de  Andre  paa 
deres  Poster.  Formærker  Du  til  noget  Mistænkeligt, 
da  kom  strax  til  os  i  vort  Sovekammer  og  lad  os 
det  vide;  men  finder  Du  Alt  i  Orden,  da  stil  Vagt 
ved  Niels  Brahes  Dør.^> 

Hun  tøvede  ude  paa  Gangen,  indtil  Kammer- 
svenden var  kommen  til  Syne,  og  hun  selv  havde 
seet  ham  gaae  ned.  Endda  stod  hun  og  lyttede, 
indtil  Bulderet  nede  fra  Borgstuen  forvissede  hende 
om,  at  Svendene  vare  komne  paa  Benene.  Saa  gik 
hun  tilbage  den  Vei,  hun  var  kommen,  begav  sig  ind 
i  Sovekammeret  og  lagde  sig,  fuld  paaklædt  paa  sit 
Leie,  lyttende  og  stridende  mod  Søvnen.   — 

Kort  efter  at  hun  havde  fjernet  sig,  lød  et 
Ugleskrig,  skarpt  og  gjennemtrængende  og  tre  Gange 
gjentaget,  i  Borggaarden,  og  Skinuet  af  en  Blind- 
lygte  lysnede  ved  Fangetaarnets  Fod. 

Der  stod  to  Mænd  og  lyttede;  det  var  Jakob 
Thordsen  og  Jeppe.  Mogens  var  stillet  paa  Post 
ved  Baaden,  som  skulde  føre  de  Flygtende  over  Borg- 
graven; thi  Jakob  troede  ikke  Erik  Staalpande  og 
frygtede,  at  han,  om  der  blev  Fare,  skulde  begaae 
Forræderi,  eller  blot  være  betænkt  paa  at  salvere 
sig  selv. 

Jakob  hørte  en  klirrende  Lyd  over  sit  Hoved. 
Han  lod  Lygtens  Skjær  lyse  op  ad  Muren  og  skjøn- 
nede,   at  det  var  i  det  nederste  Fængsel,    at  Vinduet 

32* 

var  bleven  aabnet;  strax  efter  dalede  Rebstigen  ned. 
Jakob  greb  den  og  raabte: 

« Kommer  nu  flux  og  tøver  ikke!« 

Et  Øieblik  efter  stod  Hans  Andersen  frelst  ved 
Jakobs  Side,  saa  kom  Øland  og  de  tre  Søfolk;  men 
allerede  mens  den  sidste  steg  ned,  kom  Kiels  Brahes 
Rebstige  dalende.  Han  havde  bundet  den  løsrevne 
Jernstang  i  Enden  paa  den  for  at  slynge  Stigen  mere 
sikkert  ud  og  forvisse  sig  om,  at  den  ikke  blev  hæn- 
gende. Jakob  greb  Jernstangen,  gav  et  lidet  Ryk  i 
Stigen  og  sagde,  idet  han  vendte  sit  Ansigt  op  ad 
og  talede  gjennem  den  hule  Haand: 

«Kom  nu,  Fader!  Træd  varsomt  og  sikkert; 
Alt  er  roligt,   ingen  Fare!» 

Kort  efter  fornam  han,  at  Niels  Brahes  svære 
Legeme  maatte  være  paa  Stigen;  han  frygtede,  at 
den  skulde  briste,  thi  den  var  klein,  men  dog  for- 
arbeidet  med  Omhu  og  mangfoldigt  prøvet.  Det  tog- 
Tid  for  Niels  Brahe  at  klattre  ned,  men  Stigen  stod 
sin  Prøve,  og  endelig  saae  Jakob,  som  hele  Tiden 
havde  stirret  op  ad,  hans  Skikkelse  kun  et  Par  Favne 
over  sit  Hoved,  da  et  høit  Raab  skingrede  i  hans 
Øren,  skjæggede  Ansigter  og  blinkende  Vaaben  viste 
sig  i  Lygtens  flagrende  Skjær,  han  saae,  at  han  var 
forladt  og  stod  ene  paa  Pladsen;  lod  Lygten  falde 
og  sprang  bort  fra  Taarnmuren;  men  i  det  Samme 
lysnede  blussende  Fakler  fra  Indgangsdøren,  Skjæret 
af  dem  faldt  paa  hans  Aasyn,  og  i  samme  Øieblik, 
som  han  saae  Hr.  Albert  og  Birthe  ile  ud  i  Gaarden, 
hørte  han  fra  dem  et  høit  Raab,  som  lod  ham  vide, 
at  han  var  gjenkjendt. 

Da  indsaae  han,  at  der  var  ikke  Andet  at  gjøre, 
end  at  flye;  han  ilede  af  Borggaarden  ned  til  Arold- 
graven,  hvor  de  Andre  stode  og  stredes,  om  de  skulde 
tøve,  eller  sætte  fra  Land,  sprang  i  Baaden  til  dem, 
de  satte  fra,  kom  lykkeligt  over  til  den  ydre  Vold 
og  Stranden,  sprang  i  Skipperens  Baad,  som  der 
ventede  paa  dem,  naaede  Skibet,  hvor  Alhed  var  og 
som  med  oprigtig  Sorg  hørte,  at  de  kom  uden  ham, 
for  hvis  Skyld  det  hele  dristige  Foretagende  var  sat 
i  Værk. 

Da  han  udmattet  satte  Foden  til  Jorden,  lød  et 
vildt  Raab  i  hans  Øren,  stærke  Hænder  grebe  fat 
paa  ham,  og  i  Faklernes  flagrende  Skjær  saae  han 
for  sig  sit  Livs  onde  Aand  i  Birthe  Thorsdatters 
Skikkelse. 

«Det  glippede,  Niels  Nielsen,)  sagde  hun  med 
en  vild  Grlædesklang  i  sin  skarpe  Røst;  < endelig  kom 
for  mig  Hevnens  søde  Stund  \» 

"Guds  Straf,  ikke  Din  Hevn, »  svarede  Niels 
Brahes  dybe,  skjelvende  Røst. 

«Skammeligen  haver  I  lønnet  mig  for  den  Tillid 
og  Skaansomhed,  jeg  viste  Eder,  ;>  sagde  Hr.  Albert 
forbittret.  «Nu  skal  I  for  Sanden  smeddes  i  Lænker 
og  ned  i  det  dybe  Hul,  hvor  hverken  Sol  eller  Maane 
skinner  ned,  og  hvorfra  I  ikke  kan  undvige,  havde 
I  end  den  lede  Satan  til  Hjelpere.» 

Niels  Brahe  taug;  der  kom  ikke  et  Ord  over 
hans  Læber,  mens  han  blev  ført  ned  i  sit  nye,  skræk- 
kelige Fængsel  og  indesluttet  der;  men  allerede  inden 
han  var  fort,  vendte  Birthe  sig  til  Hr.  Albert  og 
sagde : 

«Saae  I.  hvo  det  var?  Vil  I  lade  ham  ufor- 
følget slippe  herfra?« 

Da  lagde  Hr.  Albert  sin  Haand  paa  hendes 
Mund  og  sagde  barskt: 

«Ti,  Kvinde!  Er  I  ond  og  vil  Eders  egen 
Broders  Død?» 

Selv  da  han  var  bleven  underrettet  om,  at  alle 
de  andre  Fanger  vare  undvegne,  skred  han  uvilligt 
og  tøvende  til  en  Efterforskning  og  følte  sig  lettet 
og  beroliget,  da  han  erfarede,  at  al  Ransagning  havde 
været  forgjeves,  og  at  Ingen  var  bleven  funden  og 
paagreben. 

Da  han  derefter  var  alene  med  sin  Hustru,  sagde 
han  til  hende: 

« Dette  voldte  Eders  Hjertes  Haardhed;  thi  jeg 
formoder,  at  havde  vi  ikke  stødt  Jakob  fra  os  og 
negtet  ham  og  Fru  Anna  Adgang  til  Fangen,  da  vilde 
han  ikke  tænkt  paa  at  forhjelpe  Niels  Nielsen  til 
Flugt,  det  han  nu  i  sin  Forbittrelse  saa  usindigt  har 
forsøgt;  men  viid  Birthe,  at  dette  skal,  saa  vidt  det 
staaer  til  mig,  dølges  og  forties.  Vi  have  Ingen 
seet  eller  kjendt.  Jeg  sværger  Eder  til  ved  min 
Sjæls  Salighed,  den  jeg  haaber  engang  at  vinde,  at 
den  Dag  I  oplader  Eders  Mund  om  dette  og  forraader 
Eders  egen  Broder,  da  forstøder  jeg  Eder  og  vil 
aldrig  tiere  see  Eder  for  mit  Aasjai ! » 

« Tilgiv  mig, »  svarede  hun  hurtigt  og  sledsk, 
«min  Harme  løb  af  med  mig!  Jeg  skal  tie  og  skaane 
Jakob;  men  erkjend  dog,  at  jeg  i  denne  Nat  har 
viist  Eder  og  Riget  en  stor  og  vigtig  Tjeneste,  fordi 
jeg  vaagede,  mens  alle  I  Mænd  sov!» 

«Pral  deraf, »  sagde  Hr.  Albert,  hvid  om  Kind 
af  Harme,      og  Alt  er  ude  mellem  os !  t 

Saa  maatte  hun  da  tie  og  nøies  med  den  Hevn, 
hun  havde  faaet ;  den  forsødede  hendes  Liv  og  var 
hende  en  Erstatning  for  de  Skuffelser  og  Ydmygelser, 
hun  nu  og  da  maatte  finde  sig  i.  Det  varede  en 
Stund,  inden  hun  atter  fik  tillistet  sig  det  gamle 
Herredømme  over  sin  Huusbonds  Hjerte;  men  det 
lykkedes  hende  dog  tilsidst. 

Men  mellem  Jakob  og  hende  var  det  forbi.  Han 
blev  nogen  Tid  efter  kaldet  til  Malmøhuus  af  Hr. 
Albert  og  havde  en  lang  Samtale  med  ham  i  Enrum. 
Dybt  bevæget  gik  han  derfra  og  viste  sin  Svoger 
fra  denne  Stund  af  oprigtig  Hengivenhed ;  men  af  sin 
Søsters  Tale  og  Færd  fornam  han.  af  hvad  Beskaf- 
fenhed hendes  Sindelag  mod  ham  nu  var,  og  han 
skyede  hende  som  en  giftig  Øgle. 


Tolvte  Kapitel. 

Befrielse. 


Dyrt  maatte  Niels  Brahe  betale  den  stakkede 
Glæde  og  den  sildig  fødte  Ære,  som  var  bleven  ham 
forundt,  da  han  gjestede  sin  landflygtige  Herre  i  Lier. 
Hans  Æresdag  blev  Kilden  til  mange  Lidelsesdage 
for  ham  og  hans  gyldne  Eidderkjede  en  Jernlænke, 
der  fængslede  ham  til  hans  pinefulde  Tilværelse. 

Hans  Fjender  undte  ham,  som  Tyge  Krabbe 
havde  sagt,  Livet  en  Stund  endnu  for  «at  blive  mere 
videndes.  De  slæbte  ham  fra  Malmøhuus  til  Kjøben- 
havns Slot  og  lod  ham  der  hensukke  Maaneder  i 
strengt  Fængsel,  men  hentede  ham  nu  og  da  ud  deraf 
for  at  forhøre  og  tortere  ham. 

Den  grusomme  Tyge  Krabbe  og  Melchior  Rantzov, 
Manden  med  det  haarde  Hjerte,  han  som  altid  raadede 
til  det  Værste,  de  satte  dette  i  Værk;  men  der  var 
Flere,  som  raadede  til,  thi  Frygten  for  Kong  Chri- 
stiern  og  hans  Planer  mod  Riget  hidsede  selv  mildere 
Mænd  til  Yderligheder  og  holdt  Kong  Frederik,  som 
ikke  var  blodtørstig  af  Naturen,   i  stadig  Skræk. 

De  lode  da  Niels  Brahe  spænde  paa  Pinebænken, 
dog  med  behørigt  Hensyn  til  Hoffets  Nærhed;  thi, 
som  der  staaer  i  en  gammel  Beretning:  <de  have 
ladet  en  Trompeter  blæse  op,  for  at  Fruer  og  Jom- 
fruer ikke  skulde  hore  det.  >  Hans  Smertensskrig 
overdøvedes  af  skingrende  Fanfarer,  men  disse  Smertens- 
skrig  var  Alt.  hvad  de  fik  ud  af  ham,  og  Skriveivn 
fik  ingen  Brug  for  sin  Pen. 

Dette  var  en  stor  Skuffelse  for  hans  Forhørs- 
dommere.  Tyge  Krabbe .  Melchior  Rantzov  og  Johan 
Urne,  som  uden  Medlidenhed  vare  Vidner  til  hans 
store  Pinsler,  stadigt  haabende,  at  det  skulde  lykkes 
dem  at  afpresse  ham  vigtige  Tilstaaelser;  men  han 
røbede  Intet  af.  hvad  han  vidste  om  Kong  Christierns 
Planer  og  bekjendte  Intet  om  sine  landflygtige  Med- 
skyldige —  "ikke  saa  Meget,  at  man  derfor  kunde 
dræbe  en  Bonde. » 

Trods  Forbittrelsen  over  hans  mageløse  Fasthed 
maatte  hans  Pinere  dog  omsider  lade  ham  slippe, 
naar  de  ikke  vilde  pine  selve  Livet  ud  af  ham,  saa 
de  gik  Orlip  af  den  Tilfredsstillelse  at  lade  ham  rette 
i  Folkets  Paasyn,  alle  Ligesindede  til  Skræk.  Da 
Niels  Brahe  sidste  Gang  blev  løst  af  Pinebænken  og 
ført  tilbage  til  sit  Fængsel,  medbragte  han  dog 
Noget  —  Bøddelens  Agtelse. 

Saaledes  var  Yinter  og  Vaar  med  alle  deres 
Kædsler  gaaet  langsomt  hen  for  ham.  Hans  stærke 
Legeme  nedbrødes,  men  hans  Sjæl  rensedes  i  Ildprøven, 
og  Martyriet  tog  Braaden  fra  Livets  sidste,  store 
Fjende,  Døden.  Da  Summeren  kom  med  Blomster- 
duft og  Fuglesang,    da  Solen  straalede  fra  den  klare 

Juniliimmel  over  den  grønne  Skov  og  de  blinkende 
Bølger,  og  Alt  aandeie  Liv  og  Lyst,  da  blev  Døds- 
budskabet ham  forkyndt,  og  han  hilsede  det  med 
Glæde. 

Sanct  Gervasii  Dag,  den  19de  Juni,  blev  den 
sidste  Dag,  han  saae  Guds  Sol  gaae  ned.  Hans 
Hustru  var  hos  ham  i  Fængslet  med  Jakob  og 
Kirsten  og  deres  liden  Søn,  hans  Navne:  En  Time 
var  det  knappe  Maal  af  Tid,  som  forundtes  dem  til 
for  sidste  Gang  at  skue  den  Dødsdømtes  elskede 
Aasyn  og  høre  hans  Røst. 

De  kom  med  Rædsel,  men  fik  Trøst  og  Kraft 
hos  ham.  Hans  Sjæls  ærlige  Eenfold,  hans  Gudhen- 
givenhed, hans  Heltesind  løftede  deres  ængstede  Sjæle 
over  dette  Livs  Elendighed,  og  denne  Afskedsstund 
blev  trods  al  dens  bittre  Smerte  et  Minde,  der  i 
kommende  Dage  skjenkede  deres  Hjerter  Fred. 

Han  takkede  sin  Hustru  for  den  store  Troskab 
og  Kjærlighed,  hun  havde  beviist  ham  til  det  Sidste 
og  bad  hende  tilgive  ham  al  den  Elende,  han  havde 
bragt  over  hende. 

«I  var  stedse  en 'Pryd  for  mit  Huus, »  sagde 
han,  «mine  Øines  Lyst,  mit  Hjertes  Glæde.  I 
raadede  stedse  til  det  Bedste  og  havde  Intet  for  Øie, 
uden  min  Ære  og  mit  Gavn.« 

Han  tilgav  Kirsten  det,  hvori  hun  havde  forseet 
sig  imod  ham,  men  sagde  til  Jakob,  at  han  selv 
trængte  til  hans  Tilgivelse  og  vilde  blive  hans  Skyld- 
ner til  det  Sidste;  takkede  ham  saa  for  den  ufor- 
tjente sønlige  Kjærlighed,   hvorpaa  han  ved  sit  kjække 

Forsøg  paa  at  befrie    ham    havde    givet   et    saa  kraf- 
tigt Beviis :   men  derom   sagde  han : 

«Jeg  takker  dog  nu  Gud  og  alle  Hellige,  at 
det  slog  feil,  al  den  Stund  mit  Livsmod  dog  var 
brudt  og  min  Velmagts  Tid  omme.  En  evig  Uro, 
det  vilde  mit  Liv,  om  I  havde  frelst  det,  blevet  for 
Eder;  min  Død  skal  vorde  Eder,  som  mig,  en  Befrielse.« 
O,  tal  ikke  saa,  Niels!,  udbrød  Fru  Anna  i 
sin  d3Tlie  Vaande.  cHvad  vilde  al  Uroes  Pine  været 
mod  den  Dødens  Tomhed,  som  nu  snart  vil  fæste  Bo 
i  mit  Hjerte    og    forblive   der  til  min  sidste  Stund  ?>/ 

Da  saae  han  til  Barnet.  Det  havde  glemt  sin 
første  Forskrækkelse  ved  at  see  den  fremmede  Mand 
med  det  udtærede  Aasyn,  det  tindrende  Blik  og  det 
hvide  Skjæg  og  laae  nu  paa  Fængselsgulvets  Fliser 
og  legede  sorgløst  ved  hans  Fod. 

Han  tog  Drengen  op  paa  sit  Skjød  og  sagde: 
See    her,    Anna,    det,     som    skal    fylde    Eders 
Hjerte  med  Liv,  Glæde  og  Trøst  !>/ 

Men  ved  det  Syn  brast  Kirsten  i  heftig  Graad. 
Som  hendes  Fader  nu.  men  i  det  skumle  Fængsel  og 
sin  sidste  Stund  nær,  sad  med  hendes  Barn  paa  sit 
Skjød  og  kjærtegnede  det,  saaledes  havde  hun  for 
ikke  længe  sideu,  da  der  endnu  syntes  at  være  Haab 
om  Benaadelse  for  ham,  tænkt  sig.  at  lian  skulde 
siddet  ved  hendes  Arne,  og  at  det  vilde  blevet  hende 
forundt  at  trøste  og  pleie  ham  i  haus  Alderdom. 
Nu  greb  Bevidstheden  om  den  forfærdelige  Virkelig- 
hed hende  med  Jernhaand  og  overvældede  hende. 

Hendes  Fader  syntes  at  gjette  hendes  Tanke. 
Han    gav    Barnet    til    hendes  grædende  Moder,  rakte 

sine  Arme  ud  mod  hende,  lod  hende  indtage  dets 
Plads,  og  holdt  hende  fast  omslynget.  Mindet  om 
denne  kjærlige  Omfavnelse  blev  hende  til  Lise,  saa 
længe  hun  levede. 

Saa  rev  han  sig  atter  løs  og  sagde  : 

"Jakob,  vær  hende  og  hendes  Moder  en  tro 
Støtte ! » 

"Det  skal  jeg,:>  svarede  han,  «saa  sandt  hjelpe 
mig  Gud  og  alle  Hellige ! » 

Det  varme  Blik,  som  lyste  Niels  Brahe  i  Møde 
og  den  freidige  Klang  af  denne  nu  saa  kjære  Røst, 
gjengav  ham  hans  Fatning.  Han  talte  roligt  om  sin 
Hustrues  Fremtid  og  udtalte  det  Haab,  som  ogsaa 
gik  i  Opfyldelse,  at  man  vilde  unde  hende  hendes 
Fædrenegods ;  og  under  denne  Forudsætning  anbefalede 
han  flere  af  deres  fattige  Undergivne  til  hendes  Om- 
sorg og  bad  hende  efter  hans  Død  ved  hendes  mæg- 
tige Frænder  og  Beskyttere  at  udvirke  Benaadning 
for  hans  troe  Tjener,  Øland,  som  nu  atter  flakkede 
om  i  Landflygtighed.  Han  lod  hende  vide  om  det 
skriftlige  Løfte,  han  havde  givet  Øland  og  Else  og 
hvorved  han  havde  forpligtet  sig  til  at  sørge  for 
deres  Velfærd. 

Fru  Anna  lyttede  i  Taushed  og  opmærksomt  til 
alt  dette,  bevarende  ethvert  Ord  trofast  i  sit  Hjerte, 
og  idet  hun  tænkte,  at  det  at  fuldbyrde  hans  sidste 
Villie  i  Fremtiden  vilde  blive  hendes  eneste  Grlæde. 

Derefter  gik  hans  Tanker  til  hans  elskede  Søn, 
som  færdedes  i  fremmede  Lande,  og  hvis  Aasyn  han 
ikke  nu  paa  det  Sidste  skulde  skue.  Han  bad  dem 
bringe  ham  hans  sidste  Hilsen  og  Velsignelse,   om  det 

nogensinde  blev  dem  muligt,  det  eneste  af  de  Hverv, 
han  paalagde  dem,  som  det  ikke  blev  dem  forundt 
at  udrette. 

Da  blev  lian  vaer,  at  hans  Hustrues  Blik-  hvi- 
lede med  ængstelig  Spænding  paa  ham.  Ulykken  og 
Dødens  Nærhed  gjør  en  stærk  Sjæl  skarpsynet,  og 
saaledes  forstod  han  strax  det  stumme  Spørgsmaal. 
Furerne  i  hans  Aasyn  bleve  dybere,  og  hans  Blik 
formørkedes;  der  herskede  Dødsstilhed  i  Fængslet, 
men  han  stod  der  med  krydslagte  Arme  og  stirrede 
hen  for  sig,  som  om  et  Aandesyn  havde  viist  sig 
for  ham. 

Da  gik  Fru  Anna  hen  til  ham,  lagde  sin  skjel- 
vende  Haand  paa  hans  Arm  og  sagde: 

«Min  kjære  Huusbonde,  mine  Børns  Fader,  og- 
saa  hans  Fader,  som  fornegtede  Eder,  vælt  denne 
svare  Byrde  af  Eders  Sjæl,  forinden  I  stedes  for 
Guds  Domstol  b 

Da-  drog  han  et  dybt  Suk,  hans  Aasyn  for- 
mildedes,   og  han  sagde: 

«Om  Jørgen  nu  har  Gud  Herrens  Tilgivelse, 
hvad  gavner  ham  da  min?  Dog,  for  min  egen  Skyld 
bør  jeg  see  at  vinde  og  over  dette  Bjerg.  Han  var 
et  Barn  og  vidste  vel  ikke,  hvad  han  gjorde;  men 
er  hans  Sjæl  nu  en  Guds  Engel,  visselig  haaber  jeg 
da  at  vorde  forligt  med  ham  i  Paradiis ! » 

Da  drog  Fru  Anna  et  lettende  Suk  og  for  første 
Grang  i  denne  Smertens  Stund  fornam  hun  Husvalelse 
og  Fred  i  sit  syge  Hjerte. 

Men  nu  var  Fortiden  atter  bleven  levende  i  hans 
Sjæl;    han  blev  greben  af  Uro,     talede    om    sit  Livs 

liaarde  Kampe,  sine  bittre  Skuffelser,  sine  store 
Lidelser;  forbandede  sine  Fjender  for  deres  Hjerters 
Haardlieds  Skyld,  men  slog  sig  saa  for  Brystet  og 
kaldte  sig  selv  en  arm  Synder,  en  Synder  til  det 
Sidste;  bad  saa  sin  Hustru  at  lade  læse  Messer  for 
hans  Sjæl,  at  lians  Pine  i  Skærsilden  kunde  blive 
forkortet. 

Hun  lovede  ham  det,  greb  hans  Haand,  stand- 
sede hans  urolige  G-ang  op  og  ned  ad  Fængslets 
Griilv  og  drog  ham  ned  med  sig  paa  Bænken.  Der 
sade  de  saa  nogle  Øieblikke  kjærligt  hos  hinanden, 
lige  som  de  havde  siddet  i  Løvhytten  paa  Glimminge, 
og  der  kom  atter  Fred  og  Klarhed  i  hans  Sjæl. 

Han  talede  om  sine  Venner  og  priste  fornemmelig 
Kjeld  Bings  og  Børge  Ulfstands  Trofasthed  og  Ædel- 
sind, de  som  ene  af  hans  Standsfæller  havde  vovet 
at  vedkjende  sig  ham  i  Ulykken  og  begjæret  at  faae 
Adgang  til  ham  i  Fængslet  for  at  bringe  ham  Trøst, 
hvad  der  var  blevet  dem  negtet. 

Tilsidst  talede  han  om  sin  Herre  og  Konge:  da 
blussede  hans  blege  Aasyn,  og  hans  Øine  funklede. 
Varme,  fyndige,  begeistrede  Ord  lød  fra  hans  Læber, 
men  de  skurrede  i  Jakobs  Øren. 

«Han  er  en  kongelig  Mand, »  sagde  han  om  sit 
Livs  Afgud,  «rager  op  over  alle  Andre  som  Skovens 
feireste  Træ,  for  hvilket  alle  Ymper  maa  bøie  sig, 
sine  Fjenders  Skræk,  sine  Venners  Ven  og  trofaste 
Beskjærmer. » 

Der  fik  Jakob  atter  Andet  at  høre  om  Kong 
Christiern,  end  Smædeord,  og  fornam  et  Pust  af  den 
ridderlige    Troskabsaand,     som    besjælede    de    Mænd, 

hvilke  han  selv  havde  været  med  at  bekjæmpe.  Skjøndt 
uvilligt  maatte  han  dog  føle  Ærefrygt  og  bøie  sig 
for  den  ydmygende  Tanke,  som  paanødte  sig  ham,  at 
saa  grundfæstet  en  Troskab  og  saa  rørende  en  Hen- 
givenhed var  Noget,  man  forgjeves  vilde  søge  efter 
paa  den  Side,  hvor  han  stod,  blandt  Kong  Frederiks 
Mænd. 

Just  som  Niels  Brahe  udtalede  sit  brændende 
Ønske  om  Seier  og  Opreisning  for  sin  landflygtige 
Herre  og  Konge,  traadte  Slutteren  ind  og  forkyndte, 
at  Timen  var  udrnnden,  og  at  de  maatte  forlade 
Fangen.  Hans  Barskhed  blev  dem  en  Velgjerning 
og  forkortede  den  sidste  Afskeds  lystende  Øieblik. 

Den  næste  Morgen,  paa  Sanct  Sylverii  Mar- 
tyrerens Dag,  blev  han,  efter  at  han  havde  skriftet, 
erholdt  Absolution  og  nydt  Sakramentet,  ført  til 
Retterstedet;  men  medens  Klokkerne  ringede  som  til 
Jordefærd,  og  Mængden  bølgede  gjennem  Gaderne  for 
at  see  det  sørgelige  Skuespil,  at  en  af  Kong  Christierns 
trofaste  Mænd  blev  ført  til  Døden,  laae  Fru  Anna, 
Kirsten  og  Jakob  ved  Foden  af  Guds  Moders  Alter 
i  Sanct  Nicolai  Kirke  og  bad  for  hans  Sjæl.  Det 
var  hans  eget  Ønske,  at  de  skulde  gjøre  det,  til 
Styrkelse  for  deres  Hjerter,  og  at  ikke  Synet  af  dem 
skulde  berøve  ham  hans  Fatning;  thi  det  var  hans 
høieste  Ønske  at  døe  som  en  Mand  og  ikke  unde 
sine  Fjender  nogen  Triumf  ved  at  see  ham  vanmægtig, 
bøiet  af  sin  Ulykke. 

Retterstedet  var  paa  Gammeltorv  foran  det  for- 
længst forsvundne  gamle  Raadhims,  hvor  nu  Vand- 
springet   leger    med    Guldæbler,     men    i    hine    Dage 

vSkuepladsen  for  saa  mange  Rædsler,  og  hvor  der  blev 
leget  med  Hovedef.  Der  var  Skafottet  opreist  og 
ragede  høit  op  over  den  forsamlede  Mængde,  som 
ingenlunde  glædede  sig  ved  det  Syn.  Kjøbenhavns 
Borgere  havde  ikke  glemt  Kong  Christiern,  for  lwem 
de  selv  for  faa  Aar  siden  havde  kjæmpet  saa  tappert 
under  Henrik  Gjøe,  og  til  hvis  Gjenkomst  i  sit  Rige 
de  lønligen  bad. 

Vel  var  Niels  Brahe  dem  næsten  en  fremmed 
Mand,  men  de  skjønnede  af  de  Offre,  han  havde 
bragt,  hvor  stor  hans  Kjærlighed  til  Kong  Christiern 
maatte  være,  beklagede  hans  haarde  Skjebne  og  tænkte 
paa  Lykkens  forunderlige  Omvexlinger.  Vel  maatte 
selve  Stedet  vække  slige  Tanker;  thi  just  paa  den 
samme  Plet,  hvor  Kong  Christiern  for  syv  Aar  siden 
havde  ladet  Niddingen  Didrik  Slaghoek,  hans  Livs 
onde  Aand  og  Tilskynderen  til  hans  blodigste  Gjer- 
ninger, ende  sit  brødebetjaigede  Liv  paa  Baalet,  der 
skulde  nu  en  ærlig  Ridder  og  en  af  hans  troeste  og 
uegennyttigste  Tilhængere  lade  sit  Hoved  falde. 

De  førte  ham  hid  paa  en  Kærre,  hvor  han  sad 
mellem  to  Præster,  en  dansk  og  en  tydsk,  Kong- 
Frederiks  egne  Prædikantere,  som  Hans  Naade  med 
rundhaandet  Omhu  for  hans  Sjæls  Salighed  havde 
medgivet  ham.  En  stærk  Deling  Ryttere  med  dragne 
Værger  omringede  Kærren,  lige  som  ogsaa  en  halv 
Fænnike  Landsknegte  med  deres  lange  Spyd  havde 
slaaet  Kreds  om  Skafottet;  thi  hverken  Kong  Frederik, 
eller  Rigens  Raad,  havde  synderlig  gode  Tanker  om 
de  kjobenhavnske  Borgeres  Hengivenhed    for    det  nye 

Regimente,  eller  nogen  Tro  til  deres  Sindelags 
Fredelighed. 

Toget  gik  fra  Slotsvagten,  over  Høibro,  ad 
Stranden  til  Nytorv,  som  dengang  var  en  Plads  med 
øde  Jorder  og  Haver;  men  nu  var  den  befolket  med 
en  bølgende  Menneskemængde,  gjennem  hvilken  Rytterne 
maatte  bane  sig  Vei. 

Alles  Blikke  hvilede  med  Spænding  paa  den 
Dødsdømte,  men  de  tik  ingen  Svaghed  eller  Rædsel 
at  see  paa  hans  Aasyn.  Han  holdt  sig  rank,  og 
hans  Blik  skuede  freidigt  om  og  løb  over  Mængden, 
som  om  han  søgte  kjendte  Ansigter,  men  længe 
forgjeves. 

Omsider,  da  han  havde  naaet  Haverne  og  nær- 
mede sig  Gammeltorv,  da  fandt  han,  hvad  han  søgte. 
Under  en  grøn  Lind,  der  mindede  ham  om  hans  Livs 
sidste  lyksalige  Øieblikke  paa  Glimminge,  der  stod 
Børge  Ulfstand  og  Kjeld  Bing.  Kjeld  slog  blot  ud 
med  Haanden  for  at  tilvinke  ham  sit  Farvel,  han 
var  ikke  mægtig  at  fremføre  noget  Ord;  men  Børge 
Ulfstand  lod  sin  mægtige  Røst  høre  og  raabte: 

«Nu  er  det  snart  ovre,  Niels!  Gud  give  Dig  en 
let  Død  og  Glæde  i  sin  Himmel! » 

Niels  Brahe  slog  ud  med  Haanden  og  svarede 
med  fast  Røst: 

« Haver  Tak  for  Eders  Venskab!  Mindes  mig  nu 
og  da  og  beder  for  min  Sjæl!* 

Nu  havde  Kærren  naaet  Indgangen  til  Gammel- 
torv. Der  stod  Mængden  Hoved  ved  Hoved,  tættere, 
end  noget  andet  Sted.  Der  var  var  ikke  blot  Borgere 
og  Bønder,    hvem   det   blodige  Skuespil   havde   lokket 

2siels  Brune.     II.  33 

til  Staden,  men  ogsaa  gode  Mænd,  som  vilde  see 
denne  Forræder  mod  Standen  lide  Døden-,  thi  der 
blev  just  holdt  Herredag  i  Kjøbenhavn,  og  Adelen 
var  til  Stede  i  stor  Mængde. 

Der  fandtes  ogsaa  ædelige  Kvinder,  siddende  ved 
de  omliggende  Huses  aabne  Vinduer,  endnu  mere  be- 
gjærlige  efter  at.  see  Niels  Brahes  Hoved  falde,  end 
Mændene,  og  blandt  dem  fattedes  ikke  hun,  som  hellere 
vilde  mistet  Alt,  hvad  hun  havde  kjært,  end  gaaet 
Glip  af  dette  Øiebliks  vilde  Fryd,  da  hun  skulde  see 
det  straffende  Sværd  falde  og  hendes  Faders  Død 
vorde  hevnet;  men  Niels  Brahe  blev  hende  ikke  vaer; 
hun  fik  ikke  Held  til  med  sine  onde  Øine  at  fratage 
ham  hans  Mod. 

Skridt  for  Skridt  gik  Toget  frem  og  standsede 
omsider  et  Øieblik.  Da  blev  Niels  Brahe  en  Skik- 
kelse vaer,  som  ragede  op  over  Mængden,  og  han 
gjenkjendte  Otte  Stisen;  han  stod  der  og  skulede; 
men  da  blev  et  hvidt  Klæde  løftet  ved  hans  Side  og 
tilviftede  Niels  Brahe  en  Afskedshilsen.  Han  saae 
og  gjenkjendte  Alheds  fagre  og  kjække  Aasyn;  hun 
nikkede  til  ham  med  et  taareblændet  Blik,  og  han 
besvarede  sin  trofaste  Venindes  Hilsen  paa  samme 
stumme  Maade,  thi  han  frygtede  at  paadrage  hende 
Mistanke,  naar  han  talte  hende  til. 

Oppe  ved  Skafottet,  der  holdt  de  høie  Herrer  af  Ri- 
gens Raad  til  Hest,  dog  Niels  Brahes  nære  Frænder  und- 
tagne,  som  sømmeligt  vare  blevne  derfra.  Der  mødte 
ham  kun  faa  medlidende  Blikke,  næsten  hvert  Aasyn 
tyste  af  Had  og  Triumf. 

Han  skulde  døe  en  ærlig  Død  for  Sværdet,  men 

det  undte  hans  Fjender  ham  ingenlunde,  og  de  und- 
saae  sig  ikke  ved  selv  nu,  da  han  stod  ved  Skafottet  og 
skulde  gaae  de  sidste  Skridt  op  til  Blokken,  at  give 
deres  Harme  Luft. 

Ur.  Melchior  Rantzov  holdt  der  med  de  Andre  til 
Hest  i  al  sin  Pragt ;  slog  ud  med  Haanden  og  raabte 
til  ham: 

«Du  æreløse  Skurk,  som  Du  har  forraadt  Din 
Herre ! » 

«Du  har  let  ved  at  haane  mig  nu, »  svarede  han 
men  ved  Gud    og  alle  Hellige,    det    tjekkes    mig    at 
være  en  stor  Ære  at  lastes  af  Dig!» 

Da  raabte  Tyge  Krabbe  forbittret: 

«Du  havde  billigt  fortjent  at  blive  parteret  og 
steilet,  og  visselig  vilde  Du  faaet  den  Dom,  havde 
ikke  Hendes  Naade  Dronningen  gaaet  i  Forbøn  for 
Dig ;  men  nu  skal  dog  Hovedet  blive  slaget  af  Dig ! » 

Niels  Brahe  vilde  givet  Svar;  men  da  lagde  den 
ene  Præst  sin  Haand  paa  hans  Arm  og  sagde: 

Ti    nu    hellere    og    vend  Din    Tanke   til    Gud; 
Du  maa  dog  døe!»  • 

Da  bøiede  han  sit  Hoved,  slog  Kors  for  sig  og 
taug,  idet  han  lod  sin  Fjende  have  det  sidste  Ord, 
og  det  fik  saaledes  en  god,  christelig  Ende  med  ham. 

Med  faste  Trin  gik  han  op  ad  Stigen,  blottede 
selv  sin  Hals,  lagde  sig  ned  og  modtog  det  dræ- 
bende Hug. 

Da  hans  Hoved  var  faldet,  da  lød  et  høit, 
mangestemmigt  Raab,  men  det  var  kun  hans  egne 
Standsfæller  og  bittre  Fjender,  som  saaledes  gave 
deres  vilde,   hoverende  Glæde  Luft. 

Et  skarpt,  skingrende  Baab  af  en  Kvinderøst 
trængte  igjennem  og  blev  hørt  af  Flere.  Hr.  Albert 
saae  derop,  hvorfra  det  kom,  gjenkjendte  sin  Hustru 
og  bluedes  ved  hende;  hun  gebærdede  sig  som  en 
Rasende,  havde  revet  sin  Fjederhat  af  og  svingede 
den  i  Luften. 

Men  da  Eigets  Store  og  deres  Følge  havde 
fjernet  sig,  da  trængte  Almuen  sig  om  Skafottet  for 
at  komme  derop,  navnlig  Kvinderne,  som  vilde  djrppe 
deres  Klude  i  Blodet,  dog  ikke  af  Kjærlighed  til 
den  Døde,  men  af  Overtro,  fordi  de  tillagde  en  Hen- 
rettets  Blod  tiyllegj  ørende  og  lægende  Kraft.  En 
af  de  første,  som  vandt  derop,  var  Alhed.  Hun 
vædede  sit  Lommetørklæde  med  Heltens  Blod,  og  det 
blev  for  hende  baade  en  dyrebar  Anmindelse  om  ham 
og  en  Amulet. 


Da  hans  Efterladte  havde  jordet  hans  mishand- 
lede Legeme,  reiste  de  tilbage  til  Skaane  og  lien- 
droge  der  i  Stilhed  deres  Liv. 

De  Unge  gjenvandt  deres  Livsmod ,  men  ikke 
saa  Fru  Anna.  Prøvelserne  havde  været  for  haarde  og 
nedbrudt  hendes  fine  Legemes  Kræfter,  og  hendes 
længselsfulde  Sjæl  higede  mod  Himlen. 

Dog  levede  hun  nogle  Aar,  dvælede  meest  hos 
Jakob  og  Kirsten  paa  Berritsholm  og  søgte  der  den 
Glæde  og  Trøst,  som  hendes  henfarne  Huusbonde 
havde  anviist  hende;  men  selv  Børnenes  Griæde  og 
jublende  Lege  fyldte  ofte  hendes  Hjerte  med  Veemod. 

Der  var  en  lieel  Flok  omkring  kende,  forinden 
hendes  Øines  straalende  Lys  sluktes,  og  gjerne  dvæ- 
lede hun  hos  dem  og  hørte  de  glade  Barnerøster 
lyde ;  men  da  kunde  hendes  Aasyn  med  Et  formørkes, 
idet  hun  tænkte:  hvor  mange  af  disse  Smaadrenge, 
der  nu  lege  saa  sorgløst,  vil  vel  Krigens  blodige 
Strøm,  naar  den  atter  fremvælder,  opsluge,  og  hvor 
mange  af  disse  Smaapiger,  som  nu  juble  og  klappe  i 
deres  smaa  Hænder ,  skal  det  times ,  enten  deres 
Mænd  nu  fegte  paa  den  ene,  eller  den  anden  Side, 
at  de  vorde  forladte  for  verdslig  Æres  eller  Vindings 
Skyld?  Visens  Ord  vilde  vel  fremdeles  staae  ved 
Magt : 

Alle  saa  toge  de  paa  Hjorten  Vare, 
Alle  lode  de  den  unge  Brud  fare! 

Hun  oplevede  ikke  at  faae  Svar  paa  dette 
Spørgsmaal;  men  dog  kom  Svaret  snart.  Nye  og  endnu 
blodigere  Fejder  hær] ede  Norden  kort  efter  hendes 
Død,  og  den  opvoxende  Slægt  maatte  kjæmpe  som 
den  forrige;  thi  dette  barske  Aarhundrede  fortsatte 
sit  selvmorderiske  Værk,  og  Tidens  Hjul  rullede  fort 
i  sit  blodige  Spor. 


Ende. 

Af 

Ta  i  n  e. 


Med  omtr.   3  50  Illustrationer  i  Træsnit  af 
GUSTAVE  DORÉ. 

Oversat  af  Dr.  phil.  S.  Schandorph. 
13  Kr. ;  eleg.  indb.  i  et  dertil  komponeret  Bind  16  Kr.  50  Øre. 

I   »Illustreret  Tidende*    af  31.  Oktober   1875 
findes  følgende  Anmeldelse : 

„Dersom  man  ikke  i  Forvejen  kjender  Taine.  behøver 
man  kun  i  det  nys  udkomne  første  Hefte  af  den  danske  Over- 
sættelse at  læse  et  Par  Sider  for  at  overtyde  sig  om.  at  man 
her  har  at  gjøre  med  en  Prosaist  af  første  Rang:  man  over- 
raskes ved,  at  Sproget  virkelig  indeholder  saadanne  Midler  til 
Beskrivelse  af  Naturen ,  og  at  man  paa  dette  Omraade  kan 
finde  noget  helt  Nyt.  efter  at  saa  mange  Farveblandinger  alt 
ere  foretagne ,  at  man  næsten  kunde  fristes  til  at  anse  Emnet 
for  udtømt.  Hermed  have  vi  imidlertid  kun  berørt  en  enkelt 
Side  af  Taines  Genialitet.  Han  er  ligesaa  fuldendt  Historie- 
og  Genremaler  som  Landskabsmaler;  overalt  forstaaer  han 
at  træffe  det  Charakteristiske  og  at  fremstille  det  i  en  Form, 
der  i  Smag  og  Elegance  søger  sin  Lige.  Historiske  Begiven- 
heder fra  Nutid  og  Fortid,  middelalderlige  Legender,  menneske- 
lige Skrøbeligheder,  store  og  smaa  —  Alt  drager  Læseren 
forbi  gjennem  en  Række  af  fængslende,  ofte  sælsomme  Billeder, 
der  give  En  et  levende  Indtryk  af.  at  man  har  at  gjøre  med 
en  af  vor  Tids  intelligenteste  Mænd. 

Billeder  af  Doré  ledsage  Texten.  Man  betragte  blot  det 
lille  Billede  Side  48  —  hvilken  Skjønhed  i  Opfattelsen  og 
Gjengivelsen  af  den  eensomme  Havbrink.  Man  skulde  vanske- 
ligt finde  nogen  mere  fuldendt  Illustration  til  Taines  Text: 
„Oceanet  sønderriver  sin  Strand  og  gjør  den  øde".  Og 
gjennemløber  man  den  hele  Bog.  finder  man  en  rig  Mang- 
foldighed af  slige  Malerier.  Text  og  Billeder  i  dette  skjønne 
Værk  ere  af  den  Beskaffenhed,  at  man  kunde  vende  Forholdet 
om  og  sige:  Taine  maler,  Doré  beskriver  .  .  ." 

ALPERNE. 

BILLEDER  AF  NATUREN  OG  FOLKELIVET 

af 

tø   A.  Berlepsch. 

Efter   Originalens    4de    Oplag. 

Paa  Dansk  ved  Jonas  Collin. 

Med  83  større  og  mindre  Illustrationer  i  Træsnit. 

Indhold:  Alpebygningen.  —  Granitten.  —  Erratiske 
Blokke.  —  Ødemarkerne  „Lapiaz".  —  Brecciedannelser.  — 
Goldauer-Skredet.  —  Fredskoven.  —  Stormgranen.  —  Krog- 
fyrren. —  Alperosen.  —  Sydlige  Alpedale.  —  Kastanieskoven. 

—  En  Taage-Novelle.  Taagebilledei-.  —  Luftkanonade.  — 
Uvejr  mellem  Bjergene.  —  Vandfaldet.  —  Snestormen  i  Al- 
perne. —  Den  røde  Sne.  —  „Riife".  —  Lavinerne.  —  Glets- 
cherne. —  „Alpengluhn".  Alpetoppene.  —  Bjergpasser  og  Alpe- 
veje.  —    Hospitierne.  —    Sæterliv    i    Alperne.   —    Alpehornet. 

—  Gededrengen.  —  Høsamleren.  —  Folkefester ,  saakaldte 
„Alpstubeten".  —  Skovhuggere  og  Flaadebindere.  —  Paa  Jagt. 

—  Livet  i  Laudsbyerne.  —  Skuespil  i  Alpelandsbyerne.  — 
Myther  og  Sagn  i  Alperne. 

I  «Berl.  Tid.*  af  3.  Oktober  1873  findes  en 
udførligere  Anmeldelse ,  hvoraf  Forlæggeren  tillader 
sig  at  anføre  følgende: 

„Om  Værket,  som  Hele  betragtet,  maa  det  siges,  at  det 
virkelig  holder,  hvad  det  lover:  at  levere  anskuelige  Billeder 
af  Naturen  og  Folkelivet  i  Alperne.  Der  er  intet  Væsentligt 
forbigaaet,  og  de  meddelte  Beskrivelser  ere  i  Reglen  livlige  og 
fyldige  nok  til  —  i  Forening  med  de  mange  smukke  Illustra- 
tioner og  nydelige  Vignetter,  der  gjøre  Bogen  til  en  Prydelse 
for  ethvert  Salonbord  —  at  give  Læseren  et  saa  godt 
Begreb  om  den  storartede  Natur  i  Højbjergene,  som  det  i  det 
Hele  er  muligt  ved  Hjælp  af  Billede  og  Text.  Oversættelsen 
er  omhyggelig  og  foretagen  med  kritisk  Sands"  .  .  . 

9  Kr.;  eleg.  indb.  i  et  dertil  komponeret  Bind  11  Kr.  50  Øre. 

Den 

engelske  Literaturs  Historie. 

Af 

|4.  Ta  i  n  e. 

Oversat  af  H.  S.  Vodskov. 

I— IV.     19  Kr. 
Særskilt  faaes : 

Englands  Literatur  i  Middelalderen.    3  Kr. 
Englands  Literatur  under  Renaissancen.    5  Kr. 
Englands  Literatur  i  den  klassiske  Tidsalder.    5  Kr. 
Englands  Literatur  i  den  nyere  Tid.    6  Kr. 

I  »Illustreret  Tideude»  af  13.  December  1873 

findes  Mgende  Anmeldelse : 

„Et  Værk  som  dotte  behøver  ingen  Anbefaling.  Ved  den 
Kjendsgjerning,  at  det  i  faa  Aar  er  vandret  Jorden  rundt  og 
blevet  den  civiliserede  Verdens  Eje,  anbefaler  det  sig  selv. 
Det  fortaber  sig  intetsteds  i  lærde  Abstractioner  eller  filoso- 
fiske Vidtløftigheder,  men  gaar  løs  paa  Sagen,  concist,  fyndigt 
og  klart,  og  besidder  den  for  et  saadant  Værk  uvurdeerlige 
Fortjeneste,  at  det  selv  medbringer  alle  Forudsætninger  til 
Forstaaelsen.  Ved  en  Anskuelsens  Klarhed  og  en  Forstaaelsens 
Sympathi,  som  er  forbauseude,  fører  Forfatteren  os  igjennem 
Tiderne  og  vækker  Liv  selv  i  det,  som  maaske  før  syntes 
os  dødt  og  kjedeligt.  Intet  er  ham  for  smaat  og  ubetydeligt, 
Intet  for  højt  og  uopnaaeligt.  og  skulde  man  indvende  Noget, 
maatte  det  snarest  være  den  næsten  overvældende  Rigdom 
paa  Anskuelser,  Billeder  og  Syner.  Men  hvorom  Alting  er, 
Ingen  vil  fortryde  at  gjøre  Bekjendtskab  med  dette  Værk,  der 
nu  omsider  har  fundet  Vej  til  den  danske  Læseverden,  og  hvem 
der  forsømmer  denne  Lejlighed,  vil  have  Tabet  paa  sin  Side." 

